
PROOUEMIUM EDITORIS. 


Etiam in his M, Tullii Ciceronis scriptis, quae hoc tertio volu- 
mine partis quartae continentur, recognoscendis eamdem quam in 
caeteris libris rationem sequendam putavi, ut in emendanda scripto- 
ris oratione, quam maxime id. fieri potuit, ad optimorum librorum 
auctoritatem accederem et tum demum, ubi libri aperte corrupti esse 
viderentur, ad meas aut aliorum emendationes confugerem. 

Àc primum quidem in libris, qui sunt de officiis, Orellianam 
editionem, quae Turici anno MDCCCXXVIH, prodiit, propter librorum 
auctoritatem, e quibus llla manavit, quasi pro fundamento posui, ita 
tamen, ut et Rud. Stürenburgii sollertem operam ae subtilem in his 
libris positam (Lipsiae anno MbCCCXXXIV.) et Carol. Timoth. Zumptii 
editiones quum maiorem Brunsuigae anno MDCCCXXXVIII editam, tum 
minorem repetitam Brunsuigae anno MDCCCXLIX. et G. Fr. Ungeri 
operam editam Lipsiae anno MDCCCLII. et si quid alii ad emendandos 
hos libros contulisse viderentur, sedulo adhiberem et in usum meum 
eonferrem,. Qua re factum est ut non solum ab Orelliana opera editio 
mea multis locis recederet, verum interdum etiam a recentioribus edi- 
tionibus disereparet. Id quo melius intelligi possit, paucis quibus 
locis ab Orellio recesserim, hic indicabo. 

Lib. I. cap. 1. $. 2. et ante Socratici prorsus delevi, quod quum li- 
brorum auctoritati tum sententiae loci repugnat. Minime enim per et — et 
particulas inter Socraticos et Platonicos philosophos maiore vi distinguen- 
dum erat, Tum Aoc adroganter pro arroganter hoc scripsi, 8. ὃ. autem 
nemini Graecorum video adhuc contigisse pro nemini video Graecorum ad- 
huc contigisse. Cap. 2. 9. 4. in verbis: in eoque et colendo sita vitae 
est honestas omnís et negligendo turpitudo, in praepositionem ante nepgli- 
gendo vulgo adicetam optimorum librorum auctoritate ac sententia 
paene flagitante delevi, quamquam etiam Zumptius et Ungerus alterum 
illud ἐπ retinere non dubitaverunt, $. 6. scripsi: Quae quamquam ita 
sint in promptu, ut Coniunctivum sínt e librorum optimorum auctori- 
tate anteferrem Indicativo sunt. Neque enim mihi dubitari posse vi- 
detur quin etiam pro loci natura post quamquam Coniunctivus locum 
habere possit, Paullo post Sequimur retinui auctoribus etiam Zumptio 
et Ungero e libris plurimis, sed tamen Sequemur a natura loci requiri 
videtur, quod reposuit Stürenburgius. $. 7. a ante ratione liberavi 
uncis, ita tamen ut in explicando loco Zumptio potius quam Ungero ad- 
sentiar. ltem cap. 8. 5. eadem sunt post ecempla cum novissimis 
editoribus servandum putavi. Mox scripsi cum libris auctore etiam 
Stürenburgio εἰ Ungero mum quod officium aliud alio matus sit. Orel- 

lius et Zumptius num quid scripserunt. $. 8. officium necessario post 
commune retinendum esse mihi quoque visum est: potius abesse potest 
καθῆκον, praesertim quum id in libro nullo legatur. $. 9. aut post 
Nam auctore Stürenbargio et Madvigio addidi, cuius vide Excursum ad 
libros de finibus primum p. 807. Eadem $. ἐπ ante deliberando et 
sententia et librorum indicio motus sustuli. Dici enim vix potest 
quotiens ea Praepositio ἃ librariis illata sit in eius modi locis. 
Cap. 4. $. 11. nou solum quae sínt ad vivendum necessaria pro quae 
sunt eic. optimorum librorum auctoritate praecedentibus Zumptio et 
Ungero scripsi, verum etiam procreata sint pro vulgato procreata 
eunt, quod etiam Zumptius et Ungerus retinuerunt. &Signiflcatur Con- 
iunetivo causa, quam ob rem potissimum eorum, quae procreata sunt, 
curam habeant. $. 14. scripsi ego e libris bonis: mulio etiam magis 
puleritudinem, constantiam, ordinem ín consiliis factisque conservan- 
dam putat, quibus in verbis conservandum vulgo legitur. Conf, 
Ciceronis ep. ad famil. lib. X. ep. 25. $. 1. istamque operam tuam, 
navitatem, animum in rem publicam celeritati praeturae | anteponen- 
dam censeo. et quae sunt alia eius modi. Cap. 5. 8. 17. et est ad- 
hibenda pro vulgato adhibenda est reposui et paullo post ZJís pro 
lis. Cap. 0. 8. 19. audivimus pro audimus cum Zumptio et Ungero 
revocavi. Cap. 7. $. 20. sunt post partes duae in dubium voca- 
tum ab Orellio, a Zumptio et Ungero omissum stabilivi et $. 21. e 
quo si quis sibi plus appetet cum Zumptio et Ungero revocavi. Orel- 
lius ediderat: eo sí qui sibi plus appetet. Error inde natus est, quod 
olim scriptam erat e co pro e quo. 8. 21. verba partem parentes 
sine librorum testimonio post vindicat interposita rursus delevi, ldem 
fecerunt Zumptius et Ungerus. Mox e librorum indiciis non dubiis 
scripsi elius alii pro vulgato aliis alii, quod etiam propter verborum 
collocationem claudicare videtur. Cap. 8. 8$. 26. ef humana e libris 
optimis reposui pro atque humana. Cap. 9. δ. 28. expetant — so- 
leant cam Stürenburgio, Zumptio, Ungero restitui pro expetunt — 
solent. Paullo post retinui hanc scripturam: Nam alterum iustitiae 
genus adsequuntur, in inferenda ne cui noceant iniuria: in allerum in- 
cidunt: discendi enim studio impediti quos tueri debe, deserunt., qui- 
bus in verbis mihi negligentia quadam Cicero ín alterum incidunt sic 
dixisse videtur, ut ad rem contrariam, id est, ad iniustitiam pertineat. 
Caeterum hoc adnoto, in editione mea operarum culpa in verbo impediti 
extremam litteram non apparere. Mox debent e libris optimis ac plu- 
rimis pro debeant scripsi. Cap. 10. 8. 32. edidi: sí piws tibi ea 
noceant quam illi prosint e libris multis ac bonis, ldem fecerunt 
Stürenburgius, Zumptius, Ungerus. $. 88, scripsi calumnia quadam 
et nimis callida et malitiosa iuris interpretatione ex indicio paucorum 
librorum. Quod vulgo legitur sed malitiosa locum hic non habet. 
Stürenburgius scripsit saepe malítiosa, minus eleganter, Eadem $. μέ 
omisi ante ne cupide quid agerent iubentibus libris cum Stürenburgio, 
Zumptio, Ungero. Cap. 11. $. 36, in verbis his: denunciatum sit et 

indictum, non usus sum Fr, Osanni coniectura ad Ciceronis libros de 
re publica p. 285. proposita: aut indictum. lbidem paullo post scri- 
psi elibris optimis: μέ, si eum patitur in ecercitu remanere, secundo 
eun oblüget militiae sacramento. Nam quod vulgo legebatur pateretur 
locum hic habere non potest. ' Idem quod ego fecit Ungerus, quitamen 
omnem hune locum pro suppositicio habuit, Cap. 12. 85. 38. eam 
scripturam revocavi, quae est in libris tantum non omnibus: Zt enim 
quum civiliter contendimus , aliter, si est inimicus, aliter, si competi- 
tor etc., quam recte iam Zumptius et Ungerus explicaverunt, pro eo, 
quod Orellius eeripsit: Ut enim cum civi aliter contendimus , δὲ est 
inimicus eic.  Civiliter agere certe iuris consultorum formula est, vide 
Lexicon meum Lat. ling. manuale vol. 1. p. 808. a. Cap. 18. 8. 41. ex 
libris optimis edidi fum, quum maaime fallunt. Idem fecerunt Stü- 
renburgius, Zumptius, Ungerus. Orellius tum omiserat. Cap. 14. $. 48. 
edidi e librorum non incertis indieiis auctore Wesenbergio in Emendat. 
M. T'ullii Ciceroni sepistol, p. 602. Id autem tantum abest ab officio etc., 
quibus in verbis vulgo, etiam a Zumptio et Ungero, ab ante officio omis- 
sum est iniuria, Paullo post ex optimis et plurimis libris edidi per 
Asyndeton: L. Sullae C. Caesaris pecuniarum translatio, quae forma 
dicendi tum usitatiseima est, si oratio concisa, αἱ hoc loco, requiri- 
tur. Recteiam C. Beierus adsimulavit lib. de officiis II, cap. 17. $. 59. 
Dicebat idem Cotta Curio. ldem fit saepe in consulibus nominandis. 
Mox scripsi cum libris plurimis: Xihil enim est liberale. Orellius 
verbum substantivum omiserat. Zumptius et Ungerus Nihil est enim 
liberale e paucioribus libris scripserunt. Cap. 15. 8. 40. bonum virum 
e libris plurimis et optimis seripsi pro virum bonum, item paullo post 
8. 47. diligamur pro diligimur. Idem receperunt Zumptius, Ungerus, 
partim etiam Stürenburgius. Cep. 15. 8. 49. scripsi elibris plurimis et 
optimis eam si ille iis non eget pro vulgato efiam si is mon eget. 
Fortasse tamen Ais pro ἐΐδ scribendum est. Cap. 10. $. 50. omnes 
Bune reote revocaverunt quae naturae principia sint pro eo, quod 
Orellius scripserat: quae natura principia sint. lbidem 8. 51. edidi 
ego ex indiciis satis certis librorum: quod ab Ennio positum in una 
re transferri in permultas potest, "Vulgo multas legitur. Recte $. 52. 
his pro iis iam Zumptius et Ungerus retinuerunt. Cap. 17. S. 50. certo 
Nonii testimonio p. 417, 27. obsequendum putavi, ut scriberem: 
quod Pythagoras ultimum in amicitia putavit, ut etc. pro eo, quod 
vulgo e Ciceronis libris legitur, quod Pythagoras vult in amicitia, 
μὲ etc., quod mihi, ut ingenue fatear quod sentio, ne idoneam qui- 
dem habere videtur sententiam. δ᾽ ultimum erat per compendium no- 
tatum, facile id in vult corrumpi potuit et putavi tum exoidit neces- 
sario. In eadem sententia fuit Stürenburgius , Zumptius vero et Ungerus 
Orellium secuti sunt. Paullo post optimorum ac plurimorum librorum 
suotoritas paene flagitavit, ut cum Stürenburgio, Zumptio, Ungero 
ederem : ez beneficiis ultro et citro datis acceptisque pro eo, quod 
Orellius edidit .witro citro datis acceptis. Cap. 18. 8. O1. scripsi 

Intelligendum autem est pro Intelligendum est autem librorum auctorl- 
tate permotus et Aumanasque pro Aumanas. ln constituendis autem 
poétae verbis, quae deinceps sequuntur, priore loco obsecutus sum 
Carol, Lachmanno ad Lucretium vol, lJ. p. 227. auctore etiam O. Rib- 
beckio in Z*ragic. Lat. reliqu. p. 227., alero Ὁ, Ribbeckium se- 
cutus sum, quem vide l. 6, p. 53. Leve est quod cap. 19. 8. 64. 
scripsi Nullum enim est tempus pro vulgato Nullum est enim tempus. 
Cap. 20. S. 60. scripsi de coniectura Madvigii proposita ad Cicero- 
nis libros de finibus p. 448. quum persuasum est pro vulgato quum 
persuasum sit. et paullo post quum vitae pro tum vitae cum BStüren- 
burgio, Zumptio, Ungero. Eodem cap. $. 68. scribendum erat: Ca- 
venda etiam est gloriae cupiditas etc. ex optimorum librorum auctori- 
tate, et mox $. 600. quum cupiditate pro tum cupiditate et paullo post 
voluptate animi pro voluptaie nimia scripsi. ζοϊωμρίαίε animi recepit 
et explicavit etiam Zumptius. Stürehburgius et Ungerus iu hac parte 
Orellium secuti sunt, Deinceps autem removerunt — perfugerunt cum 
Orellio servavi pro eo, quod Stürenburgius, Zumptius, Ungerus edi- 
derunt, removerint — perfugerint, quod sane in libris optimis ac 
plurimis habetur, sed facilis et frequens in his error fuit. Cap. 21. $. 72. 
librorum auctoritate obsecutus cum Zumptio edidi nihil minus pro 
vulgato nihilo minus. Tum autem scripsi: δέ despicientia adhibenda 
est rerum humanarum, quam saepe dico, et tranquillitas animi etc. pro 
vulgato: et despicientia adhibenda sit rerum humanarum et ea, quam 
saepe dico, tranquillitas animi etc. Cap. 22. $. 76. edidiz quorum 
rebus gestis quamquam imperium Lacedaemoniis.. .. putatur, ut partum 
excidisse putem ante putatur. Orellius e supplemento, quod in uno 
alterove libro habetur, edidit: quorum rebus gestis imperium Lace- 
daemonis putatur dilatatum, quod non probo. Cap. 23. $. 80. scripsi, 
ut est in libris: Fortis vero animi et constantis est non perturbari eic. 
Orellius et Zumptius contra omnium librorum auctoritatem animi de- 
leverunt, quod satis iam defendi ad Disputationum Tusculanarum lib. I. 
cap. 25. $. 02. p. 82. Quam sententiam meam olim a multis im- 
pugnatam iam video ab Ungero comprobari, Cap. 24. 8. 83. e bonis 
libris restitui lud etiam pro etiam illud et postea S. 84. etiam vitam 
pro vitam etiam. 1n Ennii autem versibus, qui leguntur deinceps, pro 
eo, quod vulgo legebatur: Non enim rumores ponebat aut Non po- 
nebat enim rumores, scripsi: Noenum rumores ponebat ante salutem, 
de Carol. Lachmanni coniectura ad Lucretium vol. II. p. 150. propo. 
sita. Vide etiam Io. Vahlen Ennianae poésis reliqu. p. 47. Postea 
etsi optimum sit pro etiam si optimum sit vestitui. Cap. 25. 9. 86. edidi 
e libris optimis et plurimis sed etiam pestifera pro sed pestifera etiam, 
ut fecerant etiam caeteri recentiores editores. ltem S. 88, recte re- 
centiores editores restituerunt altitudo pro lenitudo, quod aperte ex 
glossemate natum est. Ex ipsa altitudine animi etiam leuitudo et 
facilitas manat. Paullo post tanti non esse putavi Nonii auctorita- 
tem, qui p. 471, 26. fatigat pro castigat legit, ut id recipiendum 

esset. Nonius enim non de eo verbo ipso loquitur, sed de verbo pu- 
xifur et, ut Zumptius recte iam observavit, in ipso verbo fatigare huius 
loci mentionem nullam facit. Cap. 20. 8. 90. cum novissimis edito- 
ribus quanto superiores simus e libris bonis restitui. Orellius sumus 
scripsit. Cap. 28. 6. 100. cum Zumptio atque Ungero edidi optimorum 
ac plurimorum librorum auctoritate: Quam si sequemur ducem, num- 
quam aberrabimus sequemurque et id, quod etc. Numquam enim me 
eiusdem verbi repetitio in una enunciatione adducet, ut apertum glos- 
sema adsequemurque, quod Orellius et Stürenburgius receperunt, aut 
eonsequemurque recipiam, Cap. 29. 8. 103. lenem Ciceronis et com- 
positam dicendi formam retinui, ut scriberem: μέ ad ludum et iocum 
facti esse videamur, sed ad severitatem potius et ad quaedam studia 
graviora atque maiora, —Caeteri critici prope omnes sed ex paucorum 
librorum indicio eo loco omiserunt. Cap. 80. $. 100. si considerare 
volumus cum Zumptio et Ungero restitui pro sí considerare volemus. 
et $. 108, praeripere hostium consilia ex optimorum ac plurimorum 
librorum auctoritate recepi cum. Stürenburgio, Zumptio, Ungero pro 
praecipere hostium consilia. ldem verbum reddidi Ciceroni in epist. 
ad Atticum lib. X. ep. 1. $. 2. et scripsi: nec praerípiam tamen pro 
nec praecipiam (amen. Ibidem S. 109. e libris et praefectus classis 
pro praefectus classi restitui et quemque post alium uncis quidem cir- 
cumclusum toleravi. Cap. 31, $. 111. credo ante universae excidisse 
quum, idque adeo uncis cireumclusum adieci. Paullo post irrídeamur 
e bonis libris restitui pro rideamur. De verbis, quae leguntur $. 112., 

alius debeat, conf. nunc etiam Madvigium ad Ciceronis libros de fini- 
nibus p. 458. Ibidem $. 118. perveniret revocavi, etsi est in libris 
bonis ac multis venírez. Facile in his compendium p excidere poterat, 
ut excidit supra cap. 15. $. 81. in verbis in pmultas potest. De- 
nique $. 114. sequamur scripsi ex libris tantum non omnibus 
cum novissimis editoribus pro assequamur, quod Orellius receperat. 
Cap. 33. $. 119. quod edidi cum Zumptio et Ungero aut excellente ingenii 
magnitudine, est sane in plerisque libris. Orellius scripserat excel 
lentis, id potest ex antiqua scriptura excellentei ortum esse, Vide 
nune eiiam Wesenbergium in Emendat. M. Tullii Ciceronis Tuscula- 
narum Disputationum Part. II. p. v. Paullo post de mea coniectura 
scripsi: multo est etiam cura maior adhibenda. Plerique libri reí pro 
etiam habent, ut compendium olim hio fuisse videatur. Orellius edi- 
derat: multo est ei rei cura maior adhibenda. Zumptius et Ungerus 
ei rei plane omiserunt. $. 120. recte jam vidit Ungerus diluere po- 
tius cum optimis ac plurimis libris scribendum esse quam diíssuere, 
quod Orellius et Zumptius anteposuerunt, lle locus de amicitia 
cap. 21. $. 76. tantum abest, ut illam scripturam confirmet, ut aperte 
hanc nostram tueatur. Exceusat enim Cicero in illo loco hoc ipsum verbum 
dissuere auctoritate Catonis. Ipse hoc verbum sine venia vix poterat usur- 
pare. Denique $. 121. et vitium ex optimorum librorum auctoritate 
restitui pro e£ impium. Cap. 34. $. 123. scripsi: sím — accessit pro 

sín — accesserit ex oprimis 80 plurimis libris, auctoritate eti&m Mad- 
vigii in Opusc. 4cad. alt. p. 282. Cap. 35. 8$. 120. de coniectura 
mea edidi: aspectwn essent deformem habiturae atque foedum. Vulgo 
legebatur: asp. essent deformem habiturae atque turpem. Sed pro 
turpem in libris fere omnibus est formam. — Deinde 8, 128. scripsi: 
quod ea, quae turpia mon sint, verbia flagitiosa dicamus, illa autem, 
quae turpia sint, nominibus appellemus suis. Ea enim scriptura, quae 
sententiam habet ad hunc locum aptissimam, totidem litteris in libris 
optimis habetur, Orellius scripsit: quod ea, quae re turpia non sunt, 
verbis flagitiosa ducamus; illa autem, quae turpia sunt, nominibus ap- 
pellemus suis. Zumptius autem et Ungerus: quod ea, quae re turpia 
non sint, nominibus ae uerbis flagitiosa ducamus: illa autem ete., quos 
miror verba nominibus ac, quae iu libris non sunt, retinuisse, Paullo 
post $. 129. accubatio edidi pro accubitio ex optimis libris et teneat 
pro £eneant. Conferas quae dixi de v. accubatio in lexic, Lat. ling. 
man. p. 70.8. Cap. 30. $. 130. in verbis: Eadem ratio est habenda 
uncis liberavi verbum est, et 8, 131. restitui: Cavendum autem est 
pro Cavendum est autem, utrumque optimorum librorum auetoritate. 
Cap. 37. S. 133. ín illo ipso e libris bonis pro £n ípso illo revocavi. 
$. autem 185. seripsi: aeque enim eisdem de rebus etc. cum libris 
tantum non omnibus, ut omitterem omnes vulgo post enin iuterposi- 
tum, Cap. 38. $. 137. edidi e libris optimis: μέ severitas adhibeatur 
et contumelia repellatur. "Vulgo et ante severitas legitur. Illud, quod 
in libris est, tantum abest, ut postuletur a sententia, ut alterum gra- 
viorem orationem habere videatur. Cap. 39. $. 139. seripsi cum 
libris optimis: Ornanda enim e&t pro Ornanda est enim. Versus autem 
tragicos ita constitui, ut praecepit Ὁ, Ribbeckius in T'raegie. Lat. 
reliqu. p. 224. De verbis quae leguntur eap. 40, $. 144. inscitia. tem- 
poris conferas Madvigium ad Ciceronis libros de /inibus p. 90. 
Cap. 41. $. 146. quum in libris paene omnibus legeretur: δὲ acres 
et diligentes esse volwnus animadversoresque vitiorum, non ut vulgo 
editur: si acres ac diligentes esse volumus animadversores vüorum, 
debebam ego quoque que Coniunctionem retinere, quod aut sic intel- 
ligendum est, ut voluit Ungerus, ut cum Adiectivis ἐκ παραλλήλου 
poneretur, aut ita explicandum, πὶ aliquid omissum esse putemus. 
Nam potuit optime hoc loco verbi causa dici: δέ acres ac diligentes 
esse volumus. spectatores animadversoresque vitiorum. Paullo. post ea 
submissione pro et $ubmissione edidi ex optimorum ac plurimorum 
librorum auctoritate. Cap. 42. $. 150. artes hee pro artes eae ex 
optimis libris repositum est, tum de Perfecto. conzulit $, 151., quod 
miror a Zumptio et Ungero nuper in contulerit mutatum esse, confe- 
ras Madvigium in Opusc. 4cad. ait. p. 282. Ibidem 8. 152. kaec — 
inter 86 comparentur. necesse est edidi ex libris optimis pro vulgato 
eae — inter se comparentur eic. $$. 1953. toleravi quod vulgo legi- 
tur u$ in omnium rerum adfluentibus cogtis, quamqu&m ín non legitur 
in libris optimis et ad sententiam minime necessarium est, ut mihi 

iam omittendum esse videatur. De toto vero loco, qui sequitur, 
consule quae dixit Madvigius ad Ciceronis libros de finibus p. 408. 
Scripsi autem mox virtutum est illa sapientia pro vulgato virtutum illa 
sapientia ex libris satis bonis et paullo post e£ humanarum pro atque 
humanarum ex libris optimis ac plurimis. Conf. supra cap. 8. $. 27. 
iura divina et hwaana, ut eo quoque loco ex libris optimis restituen- 
dum fuit.. Postea $. 154. re ípsa cum plurimis et optimis libris re- 
stitui pro reapse. Cap. 44. S. 150. recte mea sententia ediderat 
Orellius e libris optimis: suam prudentiam intelligentiamque. Ordinem 
verborum nuper rursus immutaverunt Zumptius et Ungerus, qui scri- 
pserunt: suam intelligentiam prudentiamque, quos sequi non potui. 
Paullo tamen post hi reete ediderunt e libris optimis ac plurimis: ob 
eamque etiam causam eée, Orellius etíam contra libros omiserat, 

Lib. de officiis I. cap. 1. 8. 1. verba: in quo (um quaeri dizi — 
quid mazime utile. uncis liberavi. Idem fecit Zumptius, non vero Un- 
gerus. Cap. 3. $. 10. Aaec tria gexera confusa cogitatione distinguunt 
cum. libris restitui. Orellius scripserat: haec £ria, genere confusa, co 
gitatione distinguunt. S. 18. leve est, quod restitui e libris optimis 
et plurimis ex ferra pro e terra, non tamen hoc Zumptius et Unge- 
rus negligere debebant. Cap. 4. S. 15. destitit scripsi pro distat, 
Illud multi libri tnentar, qui aut illud ipsum seriptum exhibent aut 
resiitit offerunt. Cap. 5. $, 18.. quibuscum congregemur e libris opti- 
mis scripsi pro vulgsto quibuscum congregamur. Neglexeruut hoc 
quoque Zumptius et Ungerus,. Cap. 6. $. 21. necessario ^is pro üs in 
verbis: e£ Àís, qui ea tenentur, seribendum erat propter id, quod se- 
quitur: δέ illis, qui ad eam confugere conantur.  Praeteriit hoc quo- 
que Zumptium et Ungerum. Cap. 7. $. 23. in Ennii versu, de quo 
consulas Io. Vahlen Enníanae gpoésis reliqu. p. 142. oderunt e li- 
bris restitui pro odere. Paullo poat vàáleat pro valet scripsi, quod 
idem feoerunt Zumptius et Ungerus. Postea in verbis his: ín4eritwun 
lalem, posteriorem vocem uncis liberavi. ldem fecerunt Zumptius et 
Ungerus, nisi quod hic contra librorum auctoritatem £alem interitum 
scripsit, $. 25. dubitari potest utrum candente an candenti scriben- 
dum sit, sed quum Participii siguificatio non minus quam Adiectivi 
esse posset, in medio relinquendum putavi, Ibidem serutarentur et 
eaquirerent eum libris retinmi, quamquam placet Uugeri ratio, qui 
&crutareiur et exquireret seripsit, ad unum illum barbarum hoo refe- 
rens. Cap. 8. 8. 27. propter librorum auctoritatem malui /ocupletum 
edere quam /ocuplelium. De verbia cap. 9. 8$. 33. Nam et iis fidem 
habemus etc, conferas Madvigii Excurs. ad libros de finibus primum 803. 
Cap. 10. $. 8. melioribus libris. obsecutus scripsi quwm loqua- 
mur pro gw loquimur, quod idem feeerunt Zumptius et Ungerus. 
$. autem 36. edidi cum libris tantum non omnibus: quae ad gloriam 
pertinent, quibus in verbis nuper omnes pertinerent restituerunt, Eodem 
modo in Disput. Tuscul. lib. I. cap. 1. 8. 1. verba: quae philosophia 
dicitur, ità ponuntur, ut per se constent. Etiam Zumptius in minore 

editione adnotavit sibi pertinent aeque bonum videri. Post nolui ma- 
leficos pro maledicos, quod in libris omnibus est, edere, quamquam 
Ungerus nuper illud anteferendum putavit. Maledicentia ad verborum 
iniuriam pertinet et hic sane locum habere potuit. Cap. 11. 8. 40. 4i- 
lyricus latro scripsi pro Jilyrius latro e libris multis ac bonis et hauc 
Adiectivi formam Cicero semper usurpavit, Praeter Orellium etiam 
Zumptius et Ungerus Zllyriíus retinuerunt. Cap. 18. 8. 40. edidi e 
libris plurimis et optimis a modestia, ium pietate pro a modestia cum 
pietate, Idem fecerunt Zumptius et Ungerus. Eadem $. extrema de- 
legerunt cum libris pro delegerint edidi. $S$. 47. scripsi: μέ de De- 
sosthene accepimus, ex libris plurimis et optimis pro vulgato: ut 
Demosthenem accepimus. | Cap. 14. S. 48. cur scripserim: Quae autem 
in multitudine cum contentione habetur oratio, ea saepe universam 
excitat ad gloriam, s&perui iam in Nov. annal. philol. et paedag. 
vol. LXXI. p. 536. In libris autem omnibus non simpliciter excitat 
legitur, quod quamquam hodie ab omnibus comprobatum est, nullam 
sententiam habet idoneam, sed excitat gloriam, quod facile ex exci- 
tat ad gloriam oriri potuit, praesertim quum pro ad saepe numero 
Gt scriberetur. Eadem 8. paullo post scripsi e bonis libris mizía mo- 
destia gravitas. Ablativus enim in eius modi locis paene usitatior 
est quam Dativus, $. 40. res ipsa prope flagitavit, ut ex libris plu- 
rimis et optimis reciperem: Nam ec accusatione et ex defensione 
constat. "Vulgo ex ante defensione omissum est. : Cap. 15. 8. 53. ex li- 
bris dein pro deinde restitui eum Zumptio et Ungero. Deverbis $. 54. Quum 
enim dando egere coeperunt — coguntur conferas Madvigium ad Cice- 
*onis libros de finibus p. 601. Cap. 17. 8. 00. recte e libris optimis 
festituit Stürenburgius e£ fum ipsum pro vulgato et tum ipsa, quem 
secuti sunt Zumptius et Ungerus. "Vide etiam Madvigium δὰ Cicero- 
nis libros de finibus p. 250. Cap. 18, 8. 02. »on ne adfligantur 
propter librorum auctoritatem pro non [ut] ne adfligantur scribendum fuit. 
Paullo post 8. 63. Zancego pro Hanc ergo Orellius e Lactant. lib. VI. 
cap. 12, S. 15. scripserat itemque Stürenburgius. Recte nuno cum 
libris Zumptius et Ungerus ergo restituerunt. $. 64. recte iidem is 
post nimirum omiserunt, quod Orellius et Stürenburgius retinuerunt, 
Adseveratio enim, quae inest in voce nimirum, non ad ís Pronomen 
solum spectat, verum ad omnem enunciationem. Cap. 19. 8. 65. cum 
Stürenburgio restitui quum in universam rem publicam, Orellius itemque 
Zumptius et Ungerus eo loco £um retinuerunt. Ibidem 8. 60. recte vidit 
Ungerus e libris tantum non omnibus restituendum esse: ZZuic quoque 
ergo a maioribus nostris etc, —Caeteri editores, etiam Zumptius, quoque 
deleverant. Eodem cap. 8, 68. iure nune omnes quacumque possis re- 
vocaverunt, Orellius cum aliis e levi unius libri signiflcatione possit 
eo loco scripserat. De loco cap. 20. 8. 70. Pidendumque illud est, 
quod etc. vide Madvigium in Opusc. Acad. ali. p. 284. Cap. 21. S. 78. 
ex libris optimis et plurimis edidi: Capitalis oratio est, ad aequatio- 
nem bonorum periinens. Eo ipso enim erat capitalis oratio, quod 

ad aequationem. bonorum spectabat. Orellius, etiam Zumptius et 
Ungerus scripserunt: Capitalis oratio et ad aequationem etc.  Stüren- 
burgius autem: Capitalis oratio, ad aequationem bonorum pertinens, 
qued certe contra librorum auctoritatem facit nec tam perspicue sen- 
tentiae vim ostendit. Paullo post ego auctore Ungero tenerentur re- 
stitui, quod iu libris legitur prope omnibus. Orellius £enerent scripse- 
rat, Zumptius éuerentur. Postea 8. 74. scripsi: malo enim alii quam 
nostrae ominari. Nam etsi propterea, quod in libris eo loco partim 
alteri partim alienae partim aiii legitur, ea vox in dubium vocatur, 
temen mihi non videtur prorsus omitti posse, qua in opiniane praeter 
Orellium video etiam Zumptium et Ungerum fuisse. $. 75. ego cum 
Zumptio et Ungero quando scripsi. Orellius et Stürenburgius e pau- 
eioribus libris sí. quando ediderunt. Paullo post fantum fuit roboris 
cum Zumptio. et Ungero restitui, Orellius et Stürenburgius cum paucis 
libris roboris omiserunt, Cap. 22. 8. 70. restitui cüm Zumptio et 
Ungero: .4t hic nihil domum suam intulit praeter memoriam nominis 
sempiternam propter plurimorum et optimorum librorum auctoritatem. 
Orellius cum paucis libris edidit: ..4£ hic nihil domum suam praeter 
snemoriam nominis sempiternam detulit, quem Stürenburgius secutus est. 
$. 27. e libris optimis et plurimis cum Zumptio et Ungero restitui, 
id quod sententia non solum recipit optime, verum etiam paene fla- 
gitat: in principibus et rem publicam gubernantibus. Orellius itemque 
Stürenburgius e/ ante rem publicam omiserant. 8. 76. cum Stüren- 
burgio, Zumptio, Ungero accepit restitui. Orellius cum plerisque 
libris accipit edidit, sed in his fere semper scriptura fluctuat. 
Cap. 24. $. 84. restitui cum Stürenburgio, Zumptio, Ungero: vf hoc 
£otum malum de re publica tolleretur, ut optimorum librorum auctori- 
tas requisivit, Orellius cum libris paucis fantum pro fotum scripse- 
rat. De verbis, quae sequuntur: JANumquam mec maius aes alienum 
fuit etc. , quae Stürenburgius iniuria mutare voluit, vide Madvigium 
ad libros de /inibus p. 05. 8. 86. scripsi ex optimorum librorum 
auctoritate: e£ continentia in victu omni atque cultu corporis tuendi 
causa praetermittendis voluptatibus. "Vulgo, etiam a Zumptio et Un- 
gero, eí ante praetermitlendis interponitur, sed extrema haec verba: 
corporis — voluptatibus, sunt ipsa pars postremi enunciati, quod in- 
eipit ἃ continentia. Cap. 25. 8. 90. in verbis his: Sed toto hoc de 
genere — disputatum est, quaeego minime cum Ungero ad $. 87. 
reiicere volui, vellem ante verba etiam de utenda, quum in libris 
optimis et plurimis deesse viderem, uncis certe cireumcludendum pu- 
tavi. llla autem verba 8. 88.: et externa cum corporis, et rursus: 
Cum corporis externa hoc modo: dives esse potius quam mazimis cor- 
poris viribus, quae Ungerus suppositicia esse existimavit, cum caete- 
ris editoribus ego intacta servanda censui, 

Lib. ΠΙ. cap..1. $. 1, scripsi: eum, qui primus Africanus ap- 
pellatus sit, cum Stürenburgio, Zumptio, Ungero. De eo dicendi 
genere vide Ciceronis de senectute librum cap. 21. 8. 78. demonstra- 

bantur mihi praeterea quae Socrates —  disseruisset, is qui esset — 
iudicatus, et quae ego ad eum locum commentatus sum editionis 
meae separatim editae Lipsiae anno MDXXXI. p. 150 sqq. 8. 2. Sed 
neque Orellius et Stürenburgius, caeteri recte cum libris paene omni- 
bus Sed nec. Cap. 2. S. 5. Ungerus nuper in verbis his: Sed quum 
tota philosophia — frugifera et fructuosa nec ulla pars eius inculta 
ac deserta sit, tum nullus feracior in ea locus est mec uberior quam 
de officiis, a quibus constanter honesteque vivendi praecepta ducun- 
tur, vehementer offendit, quibus in verbis, pro a quibus scripsit ὦ 
quo, ut id ad locum referretur. Nostrorum philosophorum more ora- 
tionem conformare voluit, non animadvertit officia hoc loco ϑεωρη- 
τικῶς dici, constanter honesteque vivendi praecepta πραχτικῶώρ. 
Cicero hoc vult significare ex officiis, quae in philosophorum disci- 
plinis tradantur, praecepta duci aut derivari, quae ad ipsam vitam 
hominum pertineant, ut constanter homines honesteque vivant. Ibidem 
$. 10. cum novissimis editoribus Stürenburgio, Zumptio, Ungero re- 
stitui ex optimorum librorum indiciis in Coa Penere pro eo, quod 
Orellius scripserat Coae Veneris. Paullo post esse ante peraeculwum 
&b Orellio in dubium vocatum cum reliquis editoribus uncis liberavi. 
Cap. 3. 8. 11. Orellius scripserat: de eo fortasse dubitari potest e 
paucis libris. Ego optimorum et plurimorum librorum auctoritatem 
disputari cum Zumptio restitui. Ungerus nuper id verbum prorsus 
deleri voluit, qua in sententia iam ante eum fuerat Stürenburgius, qui 
una etiam potes auferri volebat. $. 12. debuisse eius modi delibera- 
tonem ex libris plurimis restitui pro vulgato eius modi debuisse de- 
liberationem. llla simplicior et rei accommodatior verborum collo- 
catio est, 8, 14. de librorum optimorum auetoritate omnia uncis certe 
cireumcludendum putavi. $. 16. eum Stürenburgio, Zurmptio, Un- 
gero restitui: gui quidem — nequeant iudicare. Nam quod ex bonis 
sane libris edidit Orellius: qui iidem, id inde natum est, quod in cod. 
archetypo videtur scriptum fuisse qeridem, ut id legendum esset: 
qui quidem, legeretur autem quidem. Paullo ante quod item ín poéma- 
tis cum Orellio obtinui. Stürenburgius, Zumptius, Üngerus quod idem in 
poématis scripserunt. Cap. 4. 8. 16. in verbis his: Nec vero quum duo 
Decii aut duo Scipiones fortes víri commemorantur aut quum Fabricius 
Gut Jristides iustus nominatur, aut αὐ illis fortitudinis aut ab his 
iustitiae tamquam a sapiente petitur ecemplum, haeserunt iam veterea 
critici, qui pro famquam a sapiente, ui numerus exaequaretur, ἔσκε- 
quam a sapientibus scribi voluerunt, quod nunc repudiatum ab omni- 
bus est. Nuper Ungerus simili de eausa a Laotantio, qui laudat huno 
locum lib. VI. cap. 6. $. 26., ab hoc secepit pro «b λὲβ et, quum de 
uno sermo Sit, verba aut zíiristides deleri vult. Seribi petest ab hoo, 
ut verba aut zristides non deleantur. Tum enim de altero utro co- 
gitatur illorum virorum, qui exempli causa ponuntur, et sio videtur 
animo concepisse Lactantius hunc locum, ut verba ab üllis referret aut ad 
duo Decios aut ad duo Scipiones, ab hoc autem aut ad Fabri- 

cium aut ad Aristidem. Potest autem, etiam si locum ita intelligi- 
mus, quem δὰ modum intellexit Lactantius, tamen ab &Aís ferri, ut id 
negligentius dieatur pro ab altero horum, nempe Fabricio aut Aristide. 
Kaque optimorum et plurimorum auctoritati obseeutus sum, quam- 
quam nolo infitiari verba aut Jristides propterea videri suspectiora, 
quod in aliis libris scriptum est zristidesve, Sed eius modi enunciata 
variantur saepe etiam ibi, ubi suspieionis causa nulla est. 8. 19. 
scripsit Orellius: Zmmo vero honestatem utilitas consecuta est. Sed 
quum in libris prope omnibus legatur: Zmwe vero honestatem utilitas 
secuta est, admodum probabile est propter verborum similitudinem 
hine aliquid excidisse. Hanc ob rem secutus Ungeri rationem edidi: 
Immo vero honestas utilitatem: [et wtilitas honestatem] secuta est, ut 
verba supplenda uncis circumcelusa adiicerem. Cap. 5. S. 23. Orel- 
lius de Beieri ratione e paucis libris scripserat: JVeque vero hoc solum 
natura ei iure gentium etc, Recte post Stürenburgium Madvigius vi- 
dit ad Ciceronis libros de finibus p. 145. restituendum esse id, quod 
in libris plurimis habetur: Neque vero hoc solum natura, id est, iure 
gentium eíc., quem Zumptius et Ungerus secuti sunt. Cap. 6. 8. 28. 
malui uleus ipsum relinquere in verbis his: quae T vaeent iustitia, 
quam locum fàálso oblitterare, Cap. 6 extremo 8. 32. oum Ungero 
edidi: a communi tamquam humanitate [corporis] segreganda est. Sed 
fateor tamen iam mihi probari istam rationem, qua Orellius, Stüren- 
burgius, Zumptius usi sunt, ut scriberent: a communi lamquam huma- 
natis corpore segreganda sunt. Nam sic demum apparet quam ob 
rem faemquam appositum sit. Cap. 9. S. 38. auctore potissimum Zum- 
ptio, ut supra lib. I, cap. 21. 8. 72. nihil minus, sic hic ex libris multis 
δὶ bonis nihil plus recepi pro eo, quod Orellius et Ungerus retinuerunt 
nihilo plus. 8. 30. si possint celare restitui. Orellius, Zumptius sí ce- 
lare possint scripserunt, Cap. 10. $. 45. mihi Anacolsthon vas factus 
est alter eic. vix ferendum esse visum est, itaque scripsi: vas factus 
sit alter etc. Saepe enim sit et est inter se confusa sunt. Etiam apud 
Valerium Maximum lib, VIL. cap. 7. ext. 1., ubi in libris Valerii est 
dubitavit, Kempfius autem nuper ex Paridis epitome scripsit dubitaret, 
Torrenius vero dubitarit, aut hoc recipiendum videtur aut scribendum 
dubitaverit, quod quum scriptum esset sic dubitavit, facile in dubitavit, 
mutari potuit, In his enim locis simpliciter illud describitur, quod deni- 
que ex intima illa amicitiae coniunctione natum sit, ut id, quod factum 
est (das Resuliat), pro exemplo ponatur, ut Coniunctivus temporis per- 
fecti aptissimus esse videatur. Cap. 11. 8. 47. Orellius ediderat e 
libris paucis: quwn saepe alias tum mazime bei!o Punico etc. Recte 
intellexit iam Stürenburgius alias, quod libri plurimi omittunt, ne- 
cessarium non esse, quem Zumptius et Ungerus consecuti sunt. "Vide 
etiam Madvigium ad libros de finibus p. 39. Paullo post $. 48. pleri- 
que nunc e codieum faniilia altera lapidibus cooperuerunt scripserunt, 
ego cum plurimis libris etiam Nonii auctoritate p. 884. restitui lapi- 
dibus obruerunt, S. 40. necesse esse , quod offert Vincentius Bellova- 

censis pro necesse esset, multum sane habet, quo se commendet. 
Cap. 12. $. 53. Orellius cum paucis libris scripserat: uf nihil suum 
cuiusquam sit, quod miror Stürenburgium et Zumptium retinuisse. 
Non hoc hie dicendum erat, Illud aptissimum, quod est in libris optimis 
et plurimis, euiusque, id quod iure Ungerus restituit. Cap. 14. 8. 58. 
cum Zumptio et Ungero percrebruisset scribere malui quam cum Orel- 
lio percrebuisset. Cap. 15. $. 01. scripsi e libris multis ac bonis cum 
Ungero: non qui contra se liceatur emptor apponet, quod. recte sic in- 
telligi potest, ut is, qui contra aliquem liceatur, remisse illud faciat 
et ei, qui emere vult, facile locum concedat. Orellius se omiserat, 
Zumptius autem qui contra reliceatur e cod. Bernensi c. recepit. Paullo 
post $. 03, Orellius edidit e libris interpolatis: E/enim, quo omnino 
tantum se negat facturum compendii sui causa, quod non liceat, huic 
nec laus magna tribuenda nec gratia est. Recte caeteri critici resti- 
tuerunt id, quod est in libris optimis et plurimis: Etenim omnino — 
liceat, Huic etc. Cap. 10. 8. 65. et tabulis de una Nonii auctoritate 
suspectum suspicionis uncis liberavi et iuris consultis pro iure consul- 
tis ex optimorum librorunr auctoritate restitui. Cap. 17. $. 70. SIM 
cum libris restitui pro eo, quod inde ἃ Lambino vulgatum erat, SZEM. 
Idem fecerunt Zumptius et Ungerus. Paullo post 8. 71. ἐξ Pronomen, 
quod ex levi unius libri satis incerto indicio (Cod. Bern. c. omissis 
verbis de furtis habet is) Orellius ante praestat interposuerat, cum 
Zumptio et Ungero rursus delevi. $. 74. auctore etiam Ungero re- 
stitui id, quod est in libris optimis et plurimis: 0 turpem notam tem- 
porum nomen illorum, Vulgo nomen omissum est, Cap. 10, 8. 75. 
optimorum librorum auctoritati cum Zumptio et Ungero concedens crede 
mihi edidi pro vulgato mihi crede. Cap. 20. 8. 81. et conturbant cum 
Zumptio et Ungero restitui pro conturbent et paullo post species uncis 
cireumdedi. Vide de hoc loco Madvigium in Opusc. Acad. (pr.) p. 337. 
$. 82. ex optimis libris hune verborum ordinem feci: Quid est quod 
adferre tantum possit utilitas ista, quae dicitur, pro vulgato: Quid est 
quod adferre tantum utilitas ista, quae dicitur, possit. Cap. 21. S. 83. 
scripsi e parvo libri Bernensis indicio quae libera fuerit cum Stüren- 
burgio, Zumptio, Ungero pro vulgato: quae libera fuit. Pro fuerit 
olim scriptum fuit Δ, ut facilis mutatio esset. 8, 84. versum Accii 
sio scriptum reliqui, ut scriptus est apud Orellium, Sed in libris ta- 
men optimis et plurimis pro sunt boni scriptum est boni sunt. O. 
Ribbeckius in Zragicor, Latin. reliqu. p. 187. scripsit pauci benivoli 
auctoritate Stürenburgii, quod in cod. Bern, c. scriptum est benivoli 
sunt. Cap. 22. S. 86. potenti pro potente restitui e Nonii auctoritate 
p. 118. Vide Wesenbergii Emendat,. M. Tullii Ciceronis Tuscul. 1I. p. 
V. $. 88. Orellius e cod. Bern. c. scripserat: 7incat utilitas rei publi- 
cae, Ego cum Zumptio et Ungero caeteris libris obsequens rei publi- 
cae rursus delevi. Cap. 24. S. 08. scripsi e libris antiquioribus et 
melioribus auctore etiam Zumptio et Ungero: δὲ ex hereditate nihil 
ceperit, quam si ceperit. Orellius cum libris deterioribus extremam 

vocem: quam si ceperit, omiserat. Nulla est glossematis suspicio. 
Propter eiusdem verbi repetitionem, ut saepe, illa verba in libris 
deterioribus amissa sunt. Cap. 25. 8. 90. et versemur ex libris opti- 
mis restitui pro versabimur cum Zumptio et Ungero et videantur pro 
videntur. Cap. 26. 8. 98. in loco tragici poétae, de quo conferri pot- 
erit O. Ribbeckius Zragicor. Latin. reliqu. p. 200., veritus sum ex uno 
cod. Bern. c. adsimulare pro adsimulavit recipere. Nam locus etiam per 
Asyndeton recte intelligi poterit. Mox Palamedi e cod. Bambergensi 
scripsi cum Ribbeckio pro Palamedis. Postea 8. 09. vix est quod 
dicam domui suae e libris antiquioribus et melioribus revocandum 
fuisse pro vulgato domi suae et negat pro neget. Cap. 28. S. 102. 
perverteret cum Zumptio et Ungero restitui e libris bonis pro prae- 
verteret, id quod natum est e compendiis inter se confusis. De ver- 
bis autem Accii conferendus est O. Ribbeckius 1, c. p. 139. idemque 
de Ennii loeo, qui legitur cap. 20. $. 104. p. 68. 8. 107. recte fe- 
cerit pro feceris restituit Ungerus, ut plenum esset ís, qui iuravit, idem- 
que verbum de/initus defendit a suspicione glossematis, quem ego se- 
cutus sum. Μοχ 8. 108. Orellius condictiones scripserat. Recte Zum- 
ptius et Ungerus condiciones cum libris restituerunt, quos ego secutus 
sum. Cap. 31. S. 112. Orellius scripserat cum primo luci, ego cum 
Zumptio et Ungero cum prima luce restitui. Paullo post e libris opti- 
mis ferrore coactus pro coactus terrore scripsi, id quod in formula 
paene necesse erat fleri. Idem Zumptius et Ungerus fecerunt. Cap. 
32, 8. 113. fraus enim distringit scripsi e libris melioribus cum Ungero. 
Orellius adstringit edidit, Zumptius destríngit. Paullo post $. 114. cum 
eodem Ungero e libris bonis restitui gui periculo mortis diffugissent. 
Orellius scripserat: qui periculum sortis defugissent, Zumptius vero 
edidit: qui periculum mortis effugissent. Denique cap. 33. 85. 119. 
scripserat Orellius Calliphontem , ego cum libris auctore etiam Zumptio 
et Ungero Calliphonem restitui. 

De libris iis, qui iam sequuntur, de senectute et de amicitia ἃ 
Cicerone scriptis, de quibus fortasse alio loco a me explicabitur, nihil 
dicam hoc loco nisi hoc, me, qui iam ante in his libris emendandis 
atque explicandis versatus sim, repetitis curis, adhibitis etiam recen- 
tiorum criticorum editionibus, maxime id spectasse, ut ad antiquissi- 
morum et optimorum librorum auctoritatem, quoad sententia cuiusque 
loci concederet, scriptoris verba constituerem. Idemque in Para- 
doxis studui efficere, quamquam ad haec emendanda nova mihi sub- 
sidia nulla erant, In fragmentis autem, quae deinceps sequuntur, ut 
par erat, maxime ad C. F. A. Nobbii, qui in iis colligendis et ordi- 
nandis multum studii operaeque posuit, auctoritatem me &aocommo- 
davi, ita tamen ut in hac quoque parte operis mei, si quid minus 
recte factum videretur, id reprehenderem et sedulo emendarem. | Nec 
minus in scriptis suppositiciis his fragmentis subiunctis operam dedi 
ut quam emendatissima oratio esset, in oratione, quae ad populum et 
equites Romanos anie quam iret in exilium habita dicitur, usus libri 

Erfurtensis, nunc Berolinensis, lectionibus ab Eduardo Wundero ín 
Far. lectionibus librorum aliquot M. Tullii Ciceronis ex cod. Er- 
furt. enotatis p. 46 —49. publici iuris factis. Denique accedit ín- 
certi auctoris consolatio, quae quoniam ex permultis Ciceronis locis 
composita est, iure etiam ab aliis ad Ciceronis seripta adiuncta est. 
Huic igitur M. Tullii Ciceronis scriptorum editioni nihil iam deesse 
videtur praeter indices, qui quoad eius fleri poterit OeUpetisetmt prope 
diem separatim edentur. : 

Reinholdus Klotz. 

Quum M. Tullius temporum iniquitate ab administratione rei pu- 
blicae exclusus ad philosophiae seriptiones suum studium convertisset 
et multas iam difficillimas de philosephia quaestiones absolvisset, 
altera parte anni post urb. cond. 710. de officiis quae sua esset sen- 
tentia Graecos auctores et potissimum Panaetium secutus conscribere 
coepit et id argumentum tribus libris pertractavit, quos misit ad 
M. filium, qui tum Athenis philosophiae studium colebat, id quod et 
fu ipso prgoemio horum librorum exposuit ipse et attigit in epistolis 
ad Atticum , quarum conf. libri XVI. ep. 11. $. 4. etep. 14. 8.8. Ac 
in hoc libro quidem primo praemisso prooemio, in quo fllium cohor- 
tatur, ut non solum in philosophia, verum etiam in dicendi exerci- 
tatione cum Graecis Latina semper coniungat et suum patris exem- 
plum sequatur, ut parem dicendi copiam in utroque genere orationis, 
e$ hoc sedato disputandi et illo forensi commotiore, sibi comparet, 
cap. 1. $. 1—4., primum propositum suum, ut de officiis ad M. 
fllium aliquid conscriberet, exponit, in quo exsequendo consilio se 
Stoicos potissimum secuturum esse ait, cap. 2. $. 4—7., et deflni- 
tionem officii praemittit, cap. 2. 8. δ. 7. 8. Dein omni quaestione 
in quinque partes divisa primum de honesto, tum de honestorum 
comparatione, dein de utili, porro de utilium comparatione, denique 
de honesti et utilis quae videatur esse contentione dicendum esse 
dicit, cap. 3. 4. 5. 9. 10. Tum hoc libro primum de honesto agit 
eap. 4— 42. 8$. 14 —151., et explicata quidem universa honesti na- 
tura, cap. 4. δ. 11—14., eam materiam in quattuor partes dividit, 
quae in sapientia, iustitia, fortitudine, temperantia positae sint, 
cap. 6. 8. 14—17, De his igitur iam explicatius dicit, et de sa- 
pientia sive inveniendi veri prudentia breviter cap. 6. 8. 18. 19., 
tum de iustitia et beneficentia, quae cum ea coniuncta sit, exponit 
eap. 7— 18. $. 20 —00., deinde de fortitudine tradit cap. 18 — 206. 
$. 01—92., denique de temperantia et decoro, quod eum ea con- 

iunctum sit, agit, cap. 27 — 42. $. 03— 151. Postremo honestorum 
inter se comparationem instituit, cap. 43— 45. $. 152 — 100. 


l. 1. Quamquam te, Marce fili, annum iam audientem 
Cratippum idque Athenis abundare oportet praeceptis in- 
stitutisque philosophiae propter summam et doctoris aucto- 
ritatem et urbis, querum alter.te scientia augere potest, 
altera exemplis, tameh, ut ipse ἃ meam utilitatem semper 
cum Graecis Latina coniunxi neque id in philosophia solum, 
sed etiam in dicendi exercitatione feci, idem tibi censeo 
faciendum, ut par sis in utriusque orationis facultate. Quam 
quidem ad rem nos, ut videmur, magnum attulimus adiu- 
mentum hominibus nostris, ut non modo Graecarum litte- 
rarum rudes, sed etiam docti aliquantum se arbitrentur 
adeptos et ad dicendum et ad iudicandum. 2. Quam ob 
rem disees tu quidem a principe huius aetatis philosopho- 
rum et disces quam diu voles, tam diu autem velle debebis, 
quoad te quantum proficias non poenitebit. Sed tamen 
nostra legens non multum a Peripateticis dissidentia, quon- 
iam utrique, Socratici et Platonici, volumus essee de rebus 
ipsis utere tuo iudicio — nihil enim impedio —, orationem 
autem Latinam efficies profecto legendis nostris pleniorem. 
Nee vero hoc adroganter dictum existimari velim. Nam 
philosophandi scientiam concedens multis, quod est orato- 
ris proprium, apte, distincte, ornate dicere, quoniam in 
eo studio aetatem consumpsi, si id mihi adsumo, videor id 
meo iure quodam modo vindicare. 3. Quam ob rem magno 
opere te hortor, mi Cicero, ut non solum orationes meas, 
sed hos etiam de philosophia libros, qui iam illis fere aequa- 
runt, studiose legas. Vis enim maior in illis dicendi, sed 
hoc quoque colendum est aequabile et temperatum oratio- 
nis genus. Et id quidem nemini Graecorum video adhuc 
contigisse, ut idem utroque in genere elaboraret sequere- 
turque et illud forense dicendi et hoc quietum disputandi 
genus, nisi forte Demetrius Phalereus in hoc numero haberi 
potest, disputator subtilis, orator parum vehemens, dulcis 
tamen, ut Theophrasti discipulum possis agnoscere. Nos 
autem quantum in utroque profecerimus aliorum sit iudi- 

eium, utrumque certe secuti sumus. 4. Equidem et Plato- 
nem existimo, si genus forense dicendi tractare voluisset, 
gravissime et copiosissime ;potuisse dicere et Demosthe- 
nem, si illa, quae a Platone didicerat, tenuisset et pronun- 
eiare voluisset, ornate splendideque facere potuisse. Eodem- 
que modo de Aristotele et Isoerate iudico, quorum uterque 
suo studio delectatus contempsit alterum. 

Il. Sed quum statuissem scribere ad te aliquid hoc 
tempore, multa pesthac, ab eo ordiri volui maxime, quod 
et aetati tuae esset aptissimum et auctoritati meae. Nam 
quum multa sint in philosophia et gravia et utilia accurate 
copioseque a philosophis disputata, latissime patere viden- 
tur ea, quae de officiis tradita ab illis et praecepta sunt. 
Nulla enim vitae pars neque publicis neque privatis neque 
forensibus neque domesticis in rebus neque, si tecum agas 
quid, neque, si cum altero contrahas, vacare officio potest, 
in eoque et colendo sita vitae est honestas omnis et negli- 
gendo turpitudo. 5. Atque haec quidem quaestio commu- 
nis est omnium philosophorum. Quis est enim qui nullis 
officii praeceptis tradendis philosophum se audeat dicere? 
Sed sunt non nullae disciplinae, quae propositis bonorum 
et malorum finibus officlum omne pervertant. Nam qui 
summum bonum sie instituit, ut nihil habeat eum virtute 
coninnctum idque suis commodis, non honestate metitur, hic, 
si sibi ipse consentiat et non interdum naturae bonitate vin- 
catur, neque amicitiam colere possit nec iustitiam nec libe- 
ralitatem, fortis vero dolorem summum malum iudicans aut 
temperans voluptatem summum bonum statuens esse certe 
nullo modo potest. 6. Quae quamquam ita sint in promptu, 
ut res disputatione non egeat, tamen sunt a nobis alio loco 
disputata. Hae disciplinae igitur, si sibi consentaneae velint 
esse, de officio nihil queant dicere, neque ulla officii prae- 
cepta firma, stabilia, coniuneta naturae tradi possunt nisi 
aut ab iis, qui solam, aut ab iis, qui maxime honestatem 
propter se dicant expetendam. Ita propria est ea prae- 
ceptio Stoicorum, Academicorum, Peripateticorum, quon- 
iam Aristonis, Pyrrhonis, Herilli iam pridem explosa sen- 
tentia est, qui tamen baberent ius suum diepusenet de officio, 

6i rerum aliquem delectum reliquissent, ut ad officii inven- 
tionem aditus esset. Sequimur igitur hoc quidem tempore 
et hac in quaestione potissimum Stoicos non ut interpretes, 
sed, ut solemus , e fontibus eorum iudicio arbitrioque nostro 
quantum quoque modo videbitur hauriemus. 

7. Placet igitur, quoniam omnis disputatio de officio fu- 
tura est, ante definire quid sit officium: quod a Panaetio 
praetermissum esse miror. Omnis enim quae a ratione susci- 
pitur de aliqua re institutio debet a definitione proficisci, 
ut intelligatur quid sit id, de quo disputetur. 111. Omnis 
de officio duplex est quaestio. Unum genus est, quod 
pertinet ad finem bonorum, alterum, quod positum est in 
praeceptis, quibus in omnes partes usus vitae confor- 
mari possit. Superioris generis huius modi exempla sunt, 
omniane officia perfecta sint, num quod officium aliud alio 
maius sit, et quae sunt generis eiusdem. Quorum autem 
officiorum praecepta traduntur, ea quamquam pertinent ad 
finem bonorum, tamen minus id apparet, quia magis ad in- 
stitutionem vitae communis spectare videntur: de quibus 
est nobis his libris explicandum. 8. Atque etiam alia di- 
visio est officii. Nam et medium quoddam officium dicitur 
et perfectum. Perfectum officium rectum, opinor, vocemus, 
quoniam Graeci κατόρϑωμα. hoc autem cominune officium 
καϑῆκον vocant. Atque ea sic definiunt, ut, rectum quod 
sit, id officium perfectum esse definiant, medium autem 
officium id esse dicunt, quod cur factum sit ratio probabilis 
reddi possit. 9. Triplex igitur est, ut Panaetio videtur, 
consilii capiendi deliberatio. Nam aut honestumne factu sit 
an turpe dubitant, id quod in deliberationem cadit: in quo 
considerando saepe animi in contrarias sententias distrahun- 
tur. Tum autem aut anquirunt aut consultant ad vitae 
commoditatem iucunditatemque, ad facultates rerum atque 
copias, ad opes, ad potentiam, quibus et se possint iuvare 
et suos, conducat id neene, de quo deliberant: quae deli- 
beratio omnis in rationem utilitatis cadit. Tertium dubi- 
tandi genus est, quum pugnare videtur cum honesto id, 
quod videtur esse utile. Quum enim utilitas ad se rapere, 
honestas contra revocare ad se videtur, fit ut distrahatur 

deliberando animus adferatque ancipitem curam cogitandi. 
10. Hac divisione, quum praeterire aliquid maximum vitium 
in dividendo sit, duo praetermissa sunt. Nec enim solum 
utrum honestum an turpe sit deliberari solet, sed etiam 
duobus propositis honestis utrum honestius, itemque duo- 
bus propositis utilibus utrum utilius. Ita, quam ille tripli- 
cem putavit esse rationem, in quinque partes distribui 
debere reperitur. Primum igitur est de honesto, sed dupli- 
citer , tum pari ratione de utili, post de comparatione eorum 
disserendum. : ; 

IV. 11. Principio generi animantium omni est a natura 
tributum, ut se, vitam corpusque tueatur declinetque ea, 
quae nocitura videantur, omniaque, quae sint ad vivendum 
necessaria, anquirat et paret, ut pastum, ut latibula, ut 
alia generis eiusdem. Commune autem animantium omnium 
est coniunctionis appetitus proereandi causa et cura quae- 
dam eorum, quae procreata sint. Sed inter hominem et 
beluam hoc maxime interest, quod haec tantum, quantum 
sensu movetur, ad id solum, quod adest quodque praesens 
est, se aceommodat, paullum admodum sentiens praeteri- 
tum aut futurum. Homo autem, quod rationis est particeps, 
per quam consequentia cernit, causas rerum videt earum- 
que progressus et quasi antecessiones pon ignorat, simili- 
tudines comparat rebusque praesentibuS adiungit atque ad- 
nectit futuras, facile totius vitae cursum videt ad eamque 
degendam praeparat res necessarias. 12. Eademque na- 
tura vi rationis hominem conciliat homini et ad orationis et ad 
vitae societatem, ingeneratque in primis praecipuum quem- 
dam amorem in eos, qui procreati sunt, impellitque ut 
hominum coetus et celebrationes et esse et a se obiri velit 
ob easque eausas studeat parare ea, quae suppeditent et 
ad cultum et ad victum, nec sibisoli, sed coniugi, liberis 
eaeterisque, quos caros habeat tuerique debeat. Quae cura 
exsuscitat etiam animos et maiores ad rem gerendam facit. 
18. In primisque hominis est propria veri inquisitio atque 
investigatio. Itaque quum sumus necessariis negotiis curis- 
que vacui, tum avemus aliquid videre, audire, addiscere, 
eognitionemque rerum aut occultarum aut admirabilium ad 

beate vivendum necessariam ducimus. Ex quo intelligitur, 
quod verum, simplex sineerumque sit, id esse naturae 
hominis aptissimum. Huic veri videndi cupiditati adiuncta 
est appetitio quaedam principatus, ut nemini parere ani- 
mus bene informatus a natura velit nisi praecipienti aut do- 
centi aut utilitatis causa iuste et legitime imperanti: ex quo 
magnitudo animi exsistit humanarumque rerum contemptio. 
14. Nee vero illa parva vis naturae est rationisque, quod 
unum hoe animal sentit quid sit ordo, quid sit quod deceat, 
in factis dictisque qui modus. Itaque eorum ipsorum, quae 
aspectu sentiuntur, nullum aliud animal puleritudinem, ve- 
nustatem, convenientiam partium sentit. Quam similitudi- 
nem natura ratioque ab oculis ad animum transferens multo 
etiam magis pulcritudinem, constantiam, ordinem in con- 
siliis factisque conservandam putat cavetque ne quid inde- 
core effeminateve faciat, tum in omnibus et opinionibus 
et faetis, ne quid libidinose aut faciat aut cogitet. Quibus 
ex rebus conflatur et efficitur id, quod quaerimus, honestum: 
quod etiam si nobilitatum non sit, tamen honestum est, 
quodque vere dicimus, etiam si à nullo laudetur, natura 
esse laudabile. 

V. Formam quidem ipsam, Maree fili, et tamquam faciem 
hopesti vides, *quae si oculis cerneretur, mirabiles amores? 
ut ait Plato *excifret sapientiae. Sed omne, quod est 
honestum, id quattuor partium oritur ex aliqua. Aut enim 
in perspieientia veri sollertiaque versatur aut in hominum - 
societate tuenda tribuendoque suum cuique et rerum con- 
tractarum fide aut in animi excelsi atque invieti magnitudine 
ac robore aut in omnium, quae fiunt quaeque dicuntur, 
ordine et modo, in quo inest modestia et temperantia. 
15. Quae quattuor quamquam inter se colligata atque impli- 
cata sunt, tamen ex singulis certa officiorum genera nascun- 
tur, velut ex ea parte, quae prima descripta est, in qua 
sapientiam et prudentiam ponimus, inest indagatio atque 
inventio veri, eiusque virtutis hoc munus est proprium. 
16. Ut enim quisque maxime perspicit quid in re quaque 
verissimum sit quique acutissime et celerrime potest et vi- 
dere et explicare rationem, is prudentissimus et sapientis- 

simus rite haberi solet. Quocirca huie quasi materia, quam 
tractet et in qua versetur, subiecta est veritas. 17. Reliquis 
autem tribus virtutibus necessitates propositae sunt ad eas 
res parandas tuendasque, quibus actio vitae continetur, ut 
et societas hominum ceoniunctioque servetur et animi ex- 
cellentia magnitudeque quum in augendis opibus utilitati- 
busque et sibi et suis ceomparandis tum multo magis in his 
ipsis despieiendis eluceat. Ordo autem et constantia et 
moderatio et ea, quae sunt his similia, versantur in eo ge- 
nere, ad quod est adhibenda actio quaedam, non solum 
mentis agitatio. His enim rebus, quae tractantur in vita, 
modum. quemdam et ordinem adhibentes honestatem et de- 
cus €onservabimus. 

Wi. $8. Ex quattuor autem locis, in quos honesti na- 
turam vimque divisimus, primus ille, qui in veri cognitione 
cónsistit, maxime naturam attingit humanam. Omnes enim 
trahimur et dueimar ad cognitionis et scientiae cupiditatem, 
in qua excellere pulerum putamus, labi autem, errare, ne- 
scire, decipi et malum et turpe ducimus. In hoc genere 
et naturali et honesto duo vitia vitanda sunt: unum, ne in- 
eognita pro cognitis habeamus iisque temere adsentiamur: 
quod vitium effugere qui volet, omnes autem velle debent, 
adhibebit ad considerandas res et tempus et diligentiam. 
19. Alterum est vitium, quod quidam nimis magnum stu- 
dium multamque operam in res obscuras atque difficiles con- 
. ferunt easdemque non necessarias. Quibus vitiis declinatis 
quod in rebus honestis et cognitione dignis operae curae- 
que ponetur, id iure laudabitur, ut in astrologia C. Sulpi- 
cium audivimus, in geometria Sex. Pempeium ipsi cognovi- 
mus, multos in dialeeticis, plures in iure civili: quae omnes 
artes in veri investigatione versantur, euius studio a rebus 
gerendis abduci contra offieium est. "Virtutis enim laus 
omnis in actione consistit: a qua tamen fit intermissio saepe 
multique dantur ad studía reditus, tum agitatio mentis, quae 
numquam aequieseit, potest nos in studéis cognitionis etiam 
sine opera nostra continere. Omnis autem cogitatio motus- 
que animi aut in consilüs capiendis de rebus honestis et 
pertinentibus ad bene beateque vivendum aut in studiis 

sciendáae cognitionisque versabitur. Ac de primo quidem 
officii fonte diximus. 

VII. 20. De tribus autem reliquis latissime patet ea : 
ratio, qua societas hominum inter ipsos et vitae quasi com- 
munitas continetur. Cuius partes duae sunt: iustitia, in 
qua virtutis est splendor maximus, ex qua viri boni nomi- 
nantur, et huic coniuncta beneficentia, quam eamdem vel 
benignitatem vel liberalitatem appellare licet. Sed iustitiae 
primum munus est, ut ne cui quis noceat nisi lacessitus in- 
iuria, deinde ut communibus pro communibus utatur, pri- 
vatis ut suis. 21. Sunt autem privata nulla natura, sed 
aut vetere occupatione, ut qui quondam in vacua venerunt, 
aut victoria, ut qui bello potiti sunt, aut lege, pactione, 
condicione, sorte: ex quo fit ut ager Arpinas Arpinatium 
dicatur, Tusculanus Tusculanorum, similisque est privata- 
rum possessionum descriptio. Ex quo, quia suum cuiu$- 
que fit, eorum, quae natura fuerant communia, quod cuique 
obtigit, id quisque teneat, e quo si quis sibi plus appetet, 
violabit ius humanae societatis. 22. Sed quoniam, ut prae- 
clare scriptum est a Platone, non nobis solum nati sumus 
ortusque nostri partem patria vindieat, partem amici atque 
ut placet Stoicis quae in terris gignantur ad usum homi- 
num omnia creari, homines autem hominum causa esse ge- 
neratos, ut ipsi inter se alius alii prodesse possent, in' hoc 
naturam debemus ducem sequi, communes utilitates in me- 
dium adferre mutatione officiorum, dando accipiendo, tum 
artibus, tum opera, tum facultatibus devincire hominum in- 
ter homines societatem. 28. Fundamentum autem iustitiae 
est fides, id est, dictorum conventorumque constantia et 
veritas. Ex quo, quamquam hoc videbitur fortasse cuipiam 
durius, tamen audeamus imitari Stoicos, qui studiose ex- 
quirunt unde verba sint ducta, credamusque, quia *fiat? 
quod dictum est, appellatam fidem. 

Sed iniustitiae genera duo sunt: unum eorum, qui in- 
ferunt, alterum eorum, qui ab iis, quibus infertur, si pos- 
sunt, non propulsant iniuriam. Nam qui iniuste impetum 
in quempiam facit aut ira aut aliqua perturbatione incitatus, 
is quasi manus adferre videtur socio: qui autem non de- 

fendit nec obsistit, si potest, iniuriae, tam est in vitio 
quam Si parentes aut amicos aut patriam deserat. 24. At- 
que illae quidem iniuriae, quae nocendi causa de industria 
inferuntur, saepe a metu proficiscuntur, quum is, qui no- 
cere alteri cogitat, timet ne, nisi id fecerit, ipse aliquo ad- 
fieiatur incommodo. Maximam autem partem ad iniuriam 
faciendam adgrediuntur, ut adipiscantur ea, quae concupi- 
verunt: in quo vitio latissime patet avaritia. 

VIH. 25. .Expetuntur autem divitiae quum ad usus vitae 
necessarios tum ad perfruendas voluptates. In quibus 
autem maior est animus, in iis pecuniae cupiditas spectat 
ad opes et ad gratificandi facultatem, ut nuper M. Crassus 
negabat ullam satis magnam pecuniam esse ei, qui in re 
publica princeps vellet esse, cuius fructibus exercitum alere 
non posset. Delectant etiam magnifici apparatus vitaeque 
cultus cum elegantia et copia: quibus rebus effectum est ut 
infinita pecuniae cupiditas esset. Nec vero rei familiaris 
amplifieatio nemini nocens vituperanda est, sed fugienda 
semper iniuria est. 26. Maxime autem. adducuntur pleri- 
que, ut eos iustitiae capiat oblivio, quum in imperiorum, 
honorum, gloriae cupiditatem inciderunt.. Quod enim est 
apud Ennium, 


Nulla sancta societas, 
Nec fides regni est, 


id latius patet. Nam quidquid eius modi est in quo non 
possint plures excellere, in eo fit plerumque tanta con- 
tentio, ut difficillimum sit servare *sanctam societatem". De- 
elaravit id modo temeritas C. Caesaris, qui omnia iura 
divina et humana pervertit propter eum, quem sibi ipse 
opinionis errore finxerat, principatum. Est autem in hoc 
genere molestum, quod in maximis animis splendidissimis- 
que ingeniis plerumque exsistunt honoris, imperii, poten- 
tiae, gloriae cupidilates. Quo magis cavendum est ne quid 
in eo genere peecetur. 27. Sed in omni iniustitia per- 
multum interest utrum perturbatione aNqua animi, quae 
plerumque brevis est et ad tempus, an consulto et. cogi 
lata fiat iniuria. Leviora enim sunt ea, quae repentino ali 

quo motu accidunt, quam ea, quae meditata et praeparata 
inferuntur. Ac de inferenda quidem iniuria satis dictum est. 

IX. 28. Praetermittendae autem defensionis deserendi- 
que officii plures solent esse causae. Nam aut inimicitias 
aut laborem aut sumptus suscipere nolunt aut etiam negli- - 
gentia, pigritia, inertia aut suis studiis quibusdam occupa- 
tionibusve sic impediuntur, ut eos, quos tutari debeant, 
desertos esse patiantur. Itaque videndum est ne non satis 
sitid, quod apud Platonem est in philosophos dictum, quod 
in veri investigatione versentur quodque ea, quae plerique 
vehementer expetant, de quíbus inter se digladiari soleant, 
eontemnant et pro nihilo putent, propterea iustos esse. 
Nam alterum iustitiae genus adsequuntur, in inferenda ne 
cui noceant iniuria, in alterum incidunt: discendi enim studio 
impedit quos tueri debent deserunt. Itaque eos ne ad rem 
publicam quidem accessuros putat nisi coactos. Aequius 
autem erat id voluntate fieri. Nanr hoc ipsum ia iustum 
est, quod recte fit, si est voluntarium. 29. Sunt etiam. 
qui aut studio rei familiaris tuendae aut odio quodam homi- 
num suum se negotium agere dicant, ne facere cuiquam 
videantur iniuriam: qui altero genere iniustitiae vacant, in 
alterum incurrunt. Deserunt enim vitae societatem, quia 
nihil conferunt in eam studii, nihil operae, nihil facultatum. 

Quoniam igitur duobus generibus iniustitiae propositis 
adiunximus eausas utriusque generis easque res ante con- 
stituimus, quibus iustitia contineretur, facile quod cuius- 
que temporis officium sit poterimus, nisi nosmet ipsos 
valde amabimus, tudicare. 30. Est enim difficilis cura rerum 
alienarum. Quamquam Terentianus ille Chremes *humani 
nihil a se alienum putat?, sed tamen, quia magis ea percipi- 
inus atque sentimus, quae nobis ipsis aut prospera aut ad- 
versa eveniunt, quam 118, quae caeteris, quae quasi longo 
intervallo interiecto videmus, aliter de illis ac de nobis 
iudicamus. Quocirca bene praecipiunt qui vetant quidquam 
agere quod dubites aequum sit an iniquum. Aequitas enim 
lucet ipsa per se, dubitatio cogitationem significat iniuriae. 

X. 31. 'Sed incidunt saepe tempora, quum ea, quao 
maxíme videntur digna esse iusto homine eoque, quem virum 

bonum dicimus, commutantur fiuntque contraria, ut red- 
dere depositum, facere promissum, quaeque pertinent ad 
veritatem et ad fidem, ea migrare interdum et non servare 
fit iustum. Referri enim decet ad ea, quae posui principio, 
fundamenta iustitiae: primum ut ne cui noceatur, deinde 
ut communi utilitati serviatur. Ea quum tempore commutan- 
tur, commutatur officium et non semper est idem. 32. Potest 
enim accidere promissum aliquod et conventum, ut id effici 
sit inutile vel ei, cui promissum sit, vel ei, qui promiserit. 
Nam si, ut in fabulis est, Neptunus quod Theseo promise- 
rat non fecisset, Theseus Hippolyto filio non esset orbatus. 
Ex tribus enim optatis, ut scribitur, hoc erat tertium, quod 
de Hippolyti interitu iratus optavit: quo impetrato in maxi- 
mos luctus incidit. Nec promissa igitur servanda sunt ea, 
quae sint iis, quibus promiseris, inutilia, nec, si plus tibi 
ea noceant quam illi prosint, cui promiseris, contra officium 
est maius anteponi minori, ut, si constitueris cuipiam te 
advocatum in rem praesentem esse venturum atque interim 
graviter aegrotare filius coeperit, non sit contra officium 
non facere quod dixeris, magisque ille, cui promissum sit, 
ab officio discedat, si se destitutum queratur. Iam illis 
promissis standum non esse quis non videt, quae coactus 
quis metu, quae deceptus dolo promiserit? 38. Quae qui- 
dem pleraque iure praetorio liberantur, non nulla legibus. 
Exsistunt etiam saepe iniuriae calumnia quadam et nimis 
eallida et malitiosa iuris interpretatione. Ex quo illud 
*Summum ius summa iniuria? factum est iam tritum sermone 
proverbium. Quo in genere etiam in re publica multa pec- 
eantur, ut ille, qui, quum triginta dierum essent cum hoste 
induciae factae, noctu populabatur agros, quod dierum 
essent pactae, non noctium induciae. Ne noster quidem 
probandus, si verum est Q. Fabium Labeonem seu quem 
alium — nihil enim habeo praeter auditum — arbitrum No- 
lanis et Neapolitanis de finibus a senatu datum, quum ad 
locum venisset, cum utrisque separatim locutum, ne cupide 
quid agerent, ne appetenter atque ut regredi quam pro- 
gredi mallent. Id quum utrique fecissent, aliquantum agri 
in medio relictum est. Itaque illorum fines sic, ut ipsi dixe- 

rant, terminavit: in medio relictum quod erat populo Ro- 
mano adiudicavit. Decipere hoc quidem est, non iudicare. 
Quocirca in omni re fügienda est talis sollertia. 

XI. Sunt autem quaedam officia etiam adversus eos ser- 
vanda, a quibus iniuriam acceperis. Est enim ulciscendi et 
puniendi modus, atque haud scio an satis sit eum, qui laces- 
sierit, iniuriae suae poenitere, ut et ipse ne quid tale post- 
hac et caeteri sint ad iniuriam tardiores. 34. Atque in re 
publica maxime conservanda sunt iura belli. Nam quum 
sint duo genera decertandi, unum per disceptationem, alte- 
rum per vim, quumque illud proprium sit hominis, hoc 
beluarum, confugiendum est ad posterius, si uti non licet 
superiore. 35. Qua re suscipienda quidem bella sunt ob 
eam causam, ut sine iniuria iin pace vivatur, parta autem 
victoria conservandi ii, qui non crudeles in bello, non im- 
manes fuerunt, ut maiores nostri Tusculanos, Aequos, 
Volscos, Sabinos, Hernicos in civitatem etiam aeceperunt, 
at Karthaginen et Numantiam funditus sustulerunt: nollem 
Corinthum, sed credo aliquid secutos, opportunitatem loci 
maxime, ne posset aliquando ad bellum faciendum locus 
ipse adhortari. Mea quidem sententia paci, quae nihil habi- 
tura sit insidiarum, semper est consulendum. In quo si 
mihi esset obtemperatum, si non optimam, at aliquam rem 
publicam, quae nunc nulla est, haberemus. Et quum iis, 
quos vi deviceris, consulendum est, tum ii, qui armis po- 
sitis ad imperatorum fidem confugient, quamvis murum 
aries percusserit, recipiendi. In quo tanto opere apud 
nostros iustitia culta est, ut ii, qui civitates aut nationes 
devictas bello in fidem recepissent, earum patroni essent 
more maiorum. 36. Ac belli quidem aequitas sanctissime 
fetiali populi Romani iure perscripta est. Ex quo intelligi 
potest nullum bellum esse iustum nisi quod aut rebus repe- 
titis geratur aut denunciatum ante sit et indictum. Popilius 
imperator tenebat provinciam, in cuius exercitu Catonis 
fllius tiro militabat. Quum autem Popilio . videretur unam 
dimittere legionem, Catonis quoque filium, quiin eadem 
legione militabat, dimisit. Sed quum amore pugnandi in 
exercitu remansisset, Cato ad Popilium scripsit, ut, si eum 

patitur in exercitu remanere, secundo eum obliget mili- 
tiae sacramento, quia priore amisso iure cum hostibus 
pugnare non poterat. — 37. Adeo summa erat observatio 
in bello movendo. M. quidem Catonis senis est epistola 
ad M. filium, in qua scribit se audisse eum missum factum 
esse a consule, quum in Macedonia bello Persico miles 
esset. Monet igitur ut caveat ne proelium ineat: negat enim 
ius esse qui miles non sit cum hoste pugnare. XII. Equi- 
dem etiam illud animadverto, quod, qui proprio nomine 
* perduellis? esset, is *hostis? vocaretur, lenitate verbi rei 
tristitiam mitigatam. Hostis enim apud maiores nostros is 
dicebatur, quem nunc * peregrinum? dicimus. Indicant duo- 
decim tabulae, ut srTATUS DIES CUM HOSTE, itemque: ADVER- 
SUS HOSTEM AETERNA AUCTORITAS. Quid ad hanc mansuetu- 
dinem addi potest, eum, quicum bellum geras, tam molli 
nomine appellare? Quamquam id nomen durius effecit iam 
vetustas: a peregrino enim recessit et proprie in eo, qui 
arma contra ferret, remansit. 38. Quum vero de imperio 
decertatur belloque quaeritur gloria, causas omnino sub- 
esse tamen oportet easdem, quas dixi paullo ante iustas 
causas esse bellorum. Sed ea bella, quibus imperii propo- 
sita gloria est, minus acerbe gerenda sunt, Ut enim quum 
civiliter contendimus, aliter, si est inimicus, aliter, si competi- 
tor, cum altero certamen honoris et dignitatis est, cum altero 
capitis et famae, sic cum Celtiberis, cum Cimbris bellum 
ut cum inimicis gerebatur, uter esset, non uter imperaret, 
cum Latinis, Sabinis, Samnitibus, Poenis, Pyrrho de impe- 
rio dimicabatur. Poeni foedifragi, crudelis Hannibal, reliqui 
iustiores. Pyrrhi quidem de captivis reddendis illa praeclara : 

Nec mi aurum posco nec mi precium dederitis! 

Nec cauponantes bellum, sed belligerantes, 

Ferro, non auro vitam cernamus utrique. 

Vosne velit an me regnare hera quidve ferat Fors, 

"Firiute experiamur. .Et hoc simul accipe dictum : 

Quorum virtuti belli fortuna pepercit, 

Eorumdem me liber(ati parcere certum est. 

Dono ducite doque volentibus cum magnis dis. 
Regalis sane et digna Aeacidarum genere sententia. 

XIII. 39. Atque etiam, si quid singuli temporibus ad- 
ducti hosti promiserunt, est in eo ipso fides conservanda, 
ut primo Punico bello Regulus captus a Poenis, quum de 
captivis commutandis Romam missus esset iurassetque se 
rediturum, primum, ut venit, captivos reddendos in senatu 
non censuit, deinde, quum retineretur a propinquis et ab 
amieis , ad supplicium redire maluit quam fidem hosti datam 
fallere. [40. Secundo autem Punico bello post Cannensem 
pugnam, quos decem Hannibal Romam astrictos misit iure 
iurando se redituros esse, nisi de redimendis iis, qui capti 
erant, impetrassent, eos omnes censores, quoad quisque 
eorum vixit, qui peierassent, in aerariis reliquerunt, nec 
minus illum, qui iuris iurandi fraude culpam invenerat. 
Quum enim, Hannibalis permissu exisset de castris, rediit 
paullo post, quod se oblitum nescio quid diceret. Deinde 
egressus e castris iure iurando se solutum putabat, et erat 
verbis, re non erat. Semper autem in fide quid senseris, 
non quid dixeris cogitandum. Maximum autem exemplum 
est iustitiae in hostem a maioribus nostris constitutum, 
quum a Pyrrho perfuga senatui est pollicitus se venenum 
regi daturum et eum neecaturum, senatus et C. Fabricius 
perfugam Pyrrho dedidit. lta ne hostis quidem et potentis 
et bellum ultro inferentis interitum cum scelere approbavit.] 
41. Ae de bellicis quidem officiis satis dictum est. Memine- 
rimus autem etiam adversus infimos iustitiam esse servan- 
dam. Est autem infima condicio et fortuna servorum, qui- 
bus,non male praecipiunt qui ita iubent uti ut mercenariis : 
operam exigendam, iusta praebenda. Quum autem duobus 
modis, id est, aut vi aut fraude fiat iniuria, fraus quasi vul- 
peculae, vis leonis videtur: utrumque homine alienissimum, 
sed fraus odio digna maiore. Totius autem iniustitiae nulla ca- 
pitalior quam eorum, qui tum, quum maxime fallunt, id agunt 
ut viri boni esse videantur. De iustitia satis dictum est. 

XIV. 42. Deinceps, ut erat propositum, de beneficen- 
tia ac de liberalitate dicatur, qua quidem nihil est naturae 
hominis aecommodatius, sed habet multas cautiones. Vi- 
dendum est enim, primum ne obsit benignitas et iis ipsis, 
quibus benigne videbitur fieri, et caeteris, deinde ne maior 

benignitas sit quam facultates, tum ut pro dignitate cuique 
tribuatur. ld enim est iustitiae fundamentum, ad quam 
haec referenda sunt omnia. Nam et qui gratificantur cui- 
piam quod obsit illi, eui prodesse velle videantur, non bene- 
fiei neque liberales, sed perniciosi adsentatores iudieandi 
sunt et qui aliis nocent, ut in alios liberales sint, in eadem 
sunt iniustitia, ut si in suam rem aliena convertan£ 43. Sunt 
autem multi et quideni eupidi splendoris et gloriae, qui eri- 
piunt aliis quod aliis largiantur, iique arbitrantur se bene- 
ficeios in suos amicos visum iri, si locupletent eos quacum- 
que ratione. ld autem tantum abest ab officjo, ut nihil 
magis officio possit esse contrarium. Videndum est igitur 
ut ea liberalitate utamur, quae prosit amicis, noceat nemini. 
Qua re L. Sullae €. Caesaris pecuniarum translatio a iustis 
dominis ad alienos non debet liberalis videri. Nihil enim 
est liberale quod non idem iustum. 44. Alter locus erat 
eautionis ne benignitas maior esset quam facultates, quod 
qui benigniores volunt esse quam res patitur primum in eo 
peccant, quod iniuriosi sunt in proximos. Quas enim copias 
iis et suppeditari aequius est et relinqui, eas transferunt ad 
alienos. Inest autem in tali liberalitate cupiditas plerumque 
rapiendi et auferendi per iniuriam, ut ad largiendum suppe- 
tant copiae. Videre etiam licet plerosque non tam natura 
liberales quam quadam gloria ductos, ut benefici videantur, 
facere multa quae proficisci ab ostentatione magis quam 
a voluntate videantur. Talis autem simulatio vanitati est 
coniunctior quam aut liberalitati aut honestati. 45. Tertium 
est propositum, ut in beneficentia delectus esset dignitatis: 
in quo et mores eius erunt spectandi, in quem beneficium 
conferetur, et animus erga nos et communitas ac societas 
vitae et ad nostras utilitates officia ante collata: quae ut 
concurrant omnia, optabile est: si minus, plures causae 
maioresque ponderis plus habebunt. XV. 46. Quoniam 
autem vivitur non cum perfectis hominibus planeque sapien- 
tibus, sed cum iis, in quibus praeclare agitur, si sunt simu- 
lacra virtutis, etiam hoc intelligendum puto, neminem omnino 
esse negligendum in quo aliqua significatio virtutis appa- 
reat, colendum. autem esse ita quemque maxime, ut quis- 


16 DE OFFICIIS 


que maxime virtutibus his lenioribus erit ornatus, modestia, 
temperantia, hac ipsa, de qua multa iam dicta sunt, iustitia. 
Nam fortis animus et magnus in homine non perfecto nec 
sapienti ferventior plerumque est, illae virtutes bonum 
virum videntur potius attingere. Atque haec in moribus. 
47. De bepevolentia autem, quam quisque habeat erga nos, 
primum illud est in officio, ut ei plurimum tribuamus, a quo 
plurimum diligamur, sed benevolentiam non. adolescentulo- 
rum more ardore quodam amoris, sed stabilitate potius et 
constantia iudicemus. Sin erunt merita, ut non ineunda, 
sed referenda sit gratia, maior quaedam cura adhibenda est. 
Nullum enim officium referenda gratia magis necessarium 
est. 48. Quod si ea, quae utenda acceperis, maiore men- 
sura, si modo possis, iubet reddere Hesiodus, quidnam 
beneficio provocati facere debemus? an imitari agros ferti- 
les, qui multo plus efferunt quam acceperunt? Etenim si in 
eos, quos speramus nobis profuturos, non dubitamus offi- 
cia conferre, quales in eos esse debemus, qui iam pro- 
fuerunt? Nam quum duo genera liberalitatis sint; unum 
dandi beneficii, alterum reddendi, demus necne in nostra 
potestate est: non reddere viro bono non licet, modo id 
facere possit sine iniuria. 49. Acceptorum autem benefi- 
ciorum sunt delectus habendi, nec dubium quin maximo 
euique plurimum debeatur. In quo tamen in primis quo 
quisque animo, studio, benevolentia fecerit ponderandum 
est. Multi enim faciunt multa temeritate quadam, sine iudi- 
cio vel morbo in omnes vel repentino quodam quasi vento 
impetu animi incitati: quae beneficia aeque magna non sunt 
habenda atque ea, quae iudicio, considerate constanterque 
delata sunt. Sed in collocando beneficio et in referenda 
gratia, si caetera paria sunt, hoc maxime officii est, ut quis- 
que maxime opis indigeat, ita ei potissimum opitulari: quod 
contra fit a plerisque. A quo enim plurimum sperant, etiam 
si ille iis non eget, tamen ei potissimum inserviunt. 

XVI. 50. Optime autem societas hominum coniuncetio- 
que servabitur, si, ut quisque erit coniunctissimus, ita in 
eum benignitatis plurimum conferetur. Sed quae naturae 
principia sint communitatis et societatis humanae repeten- 

dum videtur altius. Est enim primum, quod cernitur in 
universi generis humani societate. Eius autem vinculum 
est ratio et oratio, quae docendo, discendo, communicando, . 
disceptando , iudicando eonciliat inter se homines coniungit- 
que naturali quadam societate, neque ulla re longius ab-- 
sumus a natura ferarum, in quibus inesse fortitudinem saepe 
dicimus, ut in equis, in leonibus, iustitiam, aequitatem, 
bonitatem non dicimus: sunt enim rationis et orationis ex- 
pertes. 51. Ac latissime quidem patens hominibus inter 
ipsos, omnibus inter omnes societas haec est: in qua 
omnium rérum, quas ad communem hominum usum natura 
genuit, est servanda communitas, ut, quae descripta sunt 
legibus et iure civili, haec ita teneantur, ut sit constitutum: 
e quibus ipsis caetera sic observentur, ut in Graecorum 
proverbio est: 4micorum esse communia omnia. Omnia autem 
communia hominum videntur ea, quae sunt generis eius, 
quod ab Ennio positum in una re transferri in permultas 
potest : | 


.. Romo, qui erranti comiter monstrat viam, 
Quasi lumen de suo lumine accendat facit: 
Nihilo minus ipsi lucet, quum illi accenderit. 


Una ex re satis praecipitur, ut, quidquid sine detrimento 
commodari possit, id tribuatur vel ignoto. $52. Ex quo 
sunt illa communia, *non prohibere aqua profluente, pati 
ab igne ignem capere, si qui velit, consilium fidele delibe-: 
. ranti dare?, quae sunt iis utilia, qui accipiunt, danti non 
molesta. Qua re et his utendum est et semper aliquid ad 
communem utilitatem adferendum. Sed quoniam copiae 
parvae singulorum sunt, eorum autem, qui his egeant, in- 
finita est multitudo, vulgaris liberalitas referenda est ad . 
illum Ennii finem: Nihilo minus ipsi lucet, ut facultas sit qua 
in nostros simus liberales. 

XVII. 58. Gradus autem plures sunt societatis homi- . 
num. Ut enim ab illa infinita discedatur, propior est eius- 
dem gentis, nationis , linguae, qua maxime homines con- 
iunguntur: interius etiam est eiusdem esse civitatis. Multa 
enim sunt eivibus inter se communia: forum, fana, porticus, 

viae, leges, iura, iudicia, suffragia, consuetudines praeterea 
et familiaritates multisque cum multis res rationesque con 
tractae. Artior vero colligatio est societatis propinquorum: 
ab illa enim immensa societate humani generis in exiguum 
angustumque concluditur. 54. Nam quum sit hoc natura 
commune animantium, ut habeant libidinem procreandi, 
prima societas in ipso coniugio est; proxima in liberis, deinde 
una domus, communia omnia. Id autem est principium 
urbis et quasi seminarium rei publicae. Sequuntur fra- 
trum eoniunctiones, post consobrinorum sobrinorumque, 
qui quum una domo iam capi non possint, in alias domos 
tamquam in colonias exeunt. Sequuntur connubia et adfini- 
tates, ex quibus etiam plures propinqui. Quae propagatio 
et suboles origo est rerum publicarum. Sanguinis autem 
coniunctio benevolentia devincit homines et caritate. 55. Ma- 
gnum est enim eadem habere monumenta maiorum, eisdem 
uti sacris, sepulera habere communia. Sed omnium socice- 
tatum nulla praestantior est, nulla firmior, quam quum viri 
boni moribus similes sunt familiaritate coniuncti. Illud 
enim honestum, quod saepe tlicimus, etiam si in alio cerni- 
mus, tamen nos movet atque illi, in quo id inesse videtur, 
amicos facit. 56. Et quamquam omnis virtus nos ad se 
adlieit facitque ut eos diligamus, in quibus ipsa inesse vi- 
deatur, tanmten iustitia et. liberalitas id maxime efficit. Nihil 
autem est amabilius nec copulatius quam morum similitudo 
bonorum. In quibus enim eadem studia sunt, eaedem volun- 
tates, in iis fit ut aeque quisque altero delectetur ac se ipso, 
effieiturque id, quod Pythagoras ultimum in amicitia putavit, 
ut unus fiat ex pluribus. Magna etiam illa communitas est, 
quae conficitur ex beneficiis ultro et citro datis acceptisque, 
quae et mutua et grata dum sunt, inter quos ea sunt firma de- 
vineiuntur societate. 57. Sed quum omnia ratione animo- 
que lustraris, omnium societatum nulla est gravior, nulla 
carior quam ea, quae cum re publica est uni cuique nostrum. 
Cari sunt parentes, cari liberi, propinqui, familiares, sed 
omnes omniüm caritates patria una complexa est, pro qua 
quis bonus dubitet mortem oppetere, si ei sit profuturus? 
Quo est detestabilior istorum immanitas, qui lacerarunt omni 

scelere patriam et in ea funditus delenda occupati et sunt 
et fuerunt. 58. Sed si contentio quaedam et comparatio 
fiat quibus plurimum tribuendum sit officii, principes sint 
patria et parentes, quorum beneficiis maximis obligati 
sumus, proximi liberi totaque domus, quae spectat in nos 
solos neque aliud ullum potest habere perfugium, deinceps 
bene 'convenientes propinqui, quibuscum communis etiam 
fortuna plerumque est. Quam ob rem necessaria praesidia 
vitae debentur iis maxime, quos ante dixi, vita autem victus- 
que communis, consilia, sermones, cohortationes, conso- 
lationes, interdum etiam obiurgationes in amicitiis vigent 
maxime, estque ea iucundissima amicitia, quam similitudo 
morum coniugavit. 

XVIII. 59. Sedin his omnibus officiis tribuendis viden- 
dum erit quid cuique maxime necesse sit et quid quisque 
vel sine nobis aut possit consequi aut non possit. Ita non 
üdem erunt necessitudinum gradus qui temporum, sunt- 
que officia, quae aliis magis quam aliis debeantur, ut vici- 
num citius adiuveris in fructibus percipiendis quam aut 
fratrem aut familiarem, at, si lis in iudicio sit, propinquum 
potius et amieum quam vicinum defenderis. Haec igitur et 
talia cireumspicienda sunt in omni officio et consuetudo ex- 
ercitatioque capienda, ut boni ratiocinatores officiorum esse 
possimus et addendo deducendoque videre quae reliqui 
summa fiat: ex quo quantum cuique debeatur intelligas. 
60. Sed ut nec medici nec imperatores nec oratores, quam- 
vis artis praecepta perceperint, quidquam magna laude 
dignum sine usu et exercitatione consequi possunt, sic of- 
ficii conservandi praecepta traduntur illa quidem, ut facimus 
ipsi, sed rei magnitudo usum quoque exercitationemque 
desiderat. Atque ab iis rebus, quae sunt in iure societatis 
humanae, quem ad modum ducatur honestum, ex quo aptum 
est officium, satis fere diximus. 

61. Intelligendum autem est, quum proposita sint genera 
quattuor, e quibus honestas officiumque manaret, splendidis- 
simum videri quod animo magno elatoque humanasque res 
despiciente factnm sit. Itaque in probris maxime in promptu 


est, si quid tale dici potest: τ 

Vos enim, iuvenes, animum geritis muliebrem, illa virgo 
viri, 
et si quid eius modi: 


Salmacida spolia sine sudore et sanguine. 


Contraque in laudibus, quae magno animo fortiter excellen- 
terque gesta sunt, ea nescio quo modo quasi pleniore ore 
laudamus. Hinc rhetorum campus de Marathone, Salamine, 
Plataeis, Thermopylis, Leuctris, hinc noster Cocles, hine 
Decii, hinc Cn. et P. Scipiones, hinc M, Marcellus, innume- 
rabiles alii, maximeque ipse populus Romanus animi magni- 
tudine excellit. Declaratur autem studium bellicae gloriae, 
quod statuas quoque videmus ornatu fere militari. 


XIX. 62. Sed ea animi elatio, quae cernitur in pericu 
lis et laboribus, si iustitia vacat pugnatque non pro salute 
communi, sed pro suis commodis, in vitio est. Non modo 
enim id virtutis non est, sed est potius immanitatis omnem 
humanitatem repellentis. Itaque probe definitur a Stoicis 
fortitudo, quum eam virtutem esse dicunt propugnantem 
pro aequitate. (Quocirea nemo, qui fortitudinis gloriam con- 
secutus est insidiis et malitia, laudem est adeptus: nihil 
honestum esse potest, quod iustitia vacat. 63. Praeclarum 
igitur illud Platonis: *Non? inquit *solum scientia, quae 
est remota ab iustitia, calliditas potius quam sapientia est 
appellanda, verum etiam animus paratus ad periculum, si 
sua cupiditate, non utilitate communi impellitur, audaciae 
potius nomen habeat quam fortitudinis. Itaque viros fortes 
magnanimos eosdem bonos et simplices, veritatis amicos 
minimeque fallaces esse volumus: quae sunt ex media 
laude iustitiae. 64. Sed illud odiosum est, quod in hac 
elatione et magnitudine animi facillime pertinacia et nimia 
cupiditas principatus innascitur. Ut enim apud Platonem 
est *omnem morem Lacedaemoniorum inflammatum esse 
cupiditate vincendi?^, sic ut quisque animi magnitudine 
maxime excellit, ita maxime vult princeps omnium vel potius 
solus esse. Difficile autem est, quum praestare omnibus 
concupieris, servare aequitatem, quae est iustitiae maxime 

pria. Ex quo fit ut neque disceptatione vinci se nec ullo 

publico ac legitimo iure patiantur, exsistuntque in re pu- 
blica plerumque largitores et factiosi, ut opes quam maxi 
mas consequantur et sint vi potius superiores quam iustitia 
pares. Sed quo difficilius, hoc praeclarius. Nullum enim 
est tempus quod iustitia vacare debeat. 265. Fortes igitur el 
magnanimi sunt habendi non qui faciunt, sed qui propulsant 
iniuriam. Vera autem et sapiens animi magnitudo honestum 
illud, quod maxime natura sequitur, in factis positum, non 
in gloria iudicat principemque se esse mavult quam videri. 
Etenim qui ex errore imperitae multitudinis pendet, hic in 
magnis viris non est habendus. Facillime autem ad res in- 
iustas impellitur, ut quisque altissimo animo est, gloriae 
cupiditate: qui locus est sane lubricus, quod vix invenitur, 
qui laboribus susceptis periculisque aditis non quasi merce 
dem rerum gestarum desideret gloriam. 

XX. 66. Omnino fortis animus et magnus duabus rebus 
maxime cernitur, quarum una in rerum externarum despi- 
cientia ponitur, quum persuasum est nihil hominem nisi 
quod honestum decorumque sit aut admirari aut optare aut 
expetere oportere nullique neque homini neque perturba- 
tioni animi nec fortunae suecumbere. Altera est res, ut, 
quum ita sis adfectus animo, ut supra dixi, res geras magnas 
illas quidem et maxime utiles, sed ut vehementer arduas 
plenasque laborum et periculorum quum vitae tum multa- 
rum rerum, quae ad vitam pertinent. 67. Harum rerum 
duarum splendor, omnis amplitudo, addo etiam utilitateni, 
in posteriore est, causa autem et ratio efficiens magnos 
viros in priore. In eo est enim illud, quod excellentes ani- 
minos et humana contemnentes facit. Id: autem ipsum cerni- 
tur in duobus, si et solum id, quod honestum sit, bonum 
iudices et ab omni animi perturbatione liber sis. Nam et 
ea, quae eximia plerisque et praeclara videntur, parva du- 
cere eaque ratione stabili firmaque contemnere fortis animi 
magnique ducendum est et ea, quae videntur acerba, quae 
multa et varia in hominum vita fortunaque versantur, ita 
ferre, ut nihil a statu naturae discedas, nihil a dignitate sa 
pientis, robusti animi est magnaeque constantiae. 68. Non 
est autem consentaneum, qui metu non frangatur, eum 

frangi eupiditate nec, qui invictum se a labore praestiterit, 
vinei a voluptate. Quam ob rem et haec videnda et pecu- 
niae fugienda cupiditas. Nihil enim est tam angusti animi 
tamque parvi quam amare divitias, nihil honestius magni- 
ficentiusque quam pecuniam contemnere, si non habeas: 
si habeas, ad beneficentiam liberalitatemque conferre. Ca- 
venda etiam est gloriae cupiditas, ut supra dixi: eripit enim 
libertatem, pro qua magnanimis viris omnis debet esse 
contentio. Nec vero imperia expetenda ac potius aut non 
aecipienda interdum aut deponenda non numquam. 69. Va- 
candum autem omni est animi perturbatione quum cupidi- 
tate et metu tum etiam aegritudine et voluptate animi et 
iracundia, ut tranquillitas animi et securitas adsit, quae ad- 
fert quum eonstantiam tum etiam dignitatem. Multi autem 
et sunt et fuerunt, qui eam, quam dico, tranquillitatem ex- 
petentes a negotiis publicis se removerunt ad otiunique per- 
fugerunt: in his et nobilissimi philosophi longeque principes 
et quidam homines severi et graves nec populi nec prin- 
eipum mores ferre potuerunt vixeruntque non nulli in agris 
delectati re sua familiari. 70. His idem propositum fuit 
quod regibus, ut ne qua re egerent, ne cui parerent, liber- 
tate uterentur: cuius proprium est sic vivere, ut velis. 
XXI. Qua re quum hoc commune sit potentiae cupidorum 
cum iis, quos dixi, otiosis, alteri se adipisci id posse arbi- 
trantur, si opes magnas habeant, alteri, si contenti sint et 
suo et parvo. [n quo neutrorum omnino contemnenda sen- 
tentia est, sed et facilior et tutior et minus aliis gravis aut 
molesta vita est otiosorum, fructuosior autem hominum ge- 
neri et ad claritatem amplitudinemque aptior eorum, qui se 
ad rem publicam et ad magnas res gerendas accommoda- 
verunt. 71. Quapropter et iis forsitan concedendum sit 
rem publieam non capessentibus, qui excellenti ingenia 
doetrinae sese dediderunt, et iis, qui aut valetudinis imbe- 
eillitate aut aliqua graviore causa impediti a re publica re 
cesserunt, quum eius administrandae potestatem aliis lau 
demque concederent. Quibus autem talis nulla sit causa, si 
despicere 86 dicant ea, quae plerique mirentur, imperia et 
magistratus, iis non modo no» laudi, verum etiam vitia 


LIB. I. CAP. 20—22. 8. 68— 75. 23 


dandum puto. Quorum iudicium in eo, quod gloriam con- 
temnant et pro nihilo putent, difficile factu est non probare, 
sed videntur labores et molestias, tum offensionum et re- 
pulsarum quasi quamdam ignominiam timere et infamiam. 
Sunt enim, qui in rebus contrariis parum sibi constent, vo- 
luptatem severissime contemnant, in dolore sint molliores, 
gloriam negligant, frangantur infamia, atque ea quidem non 
satis constanter. 72. Sed iis, qui habent a natura adiu- 
menta rerum gerendarum, abiecta omni cunctatione adipi- 
scendi magistratus et gerenda res publica est: nec enim 
aliter aut regi civitas aut declarari animi magnitudo potest. 
Capessentibus autem rem publieam nihil minus quam philo- 
sophis, haud scio an magis etiam et magnificentia et despi- 
cientia adhibenda est rerum humanarum, quam saepe 
dico, et tranquillitas animi atque securitas, si quidem nec 
anxii futuri sunt et eum gravitate constantiaque victuri. 
73. Quae faciliora sunt philosophis, quo minus multa pa- 
tent in eorum vita quae fortuna feriat et quo minus multis 
rebus egent et quia, si quid adversi eveniat, tam graviter 
cadere non possunt. Quocirca non sine causa maiores 
motus animorum concitantur maiorque cura efficiendi rem 
publicam gerentibus quam quietis, quo magis iis et magni- 
tudo est animi adhibenda et vacuitas ab angoribus. Adrem 
gerendam autem qui accedit caveat ne id modo.consideret 
quam illa res honesta sit, sed etiam ut habeat efficiendi fa- 
cultatem: in quo ipso considerandum est ne aut temere- 
desperet propter ignaviam aut nimis confidat propter cupi- 
ditatem. In omnibus autem negotiis prius quam adgrediare 
adhibenda est praeparatio diligens. 

XXII. 74. Sed quum plerique arbitrentur res bellicas 
maiores esse quam urbanas, iinuenda est haec opinio. 
Multi enim bella saepe quaesiverunt propter gloriae cupidi- 
tatem, atque id in magnis animis ingeniisque plerumque 
contingit eoque magis, si sunt ad rem militarem apti et 
tupidi bellorum gerendorum. "Vere autem si volumus iudi- 
care, multae res exstiterunt urbanae maiores clarioresque 
quam bellicae. 75. Quamvis enim Themistocles iure laude- 
tur et sit,eius nomen quam Solonis illustrius citeturque 

Salamis clarissimae testis victoriae, quae anteponatur con- 
silio Solonis ei, quo primum constituit Ateopagitas, non 
minus praeclarum hoe quam illud iudicandum est. Illud 
enim semel profuit, hoc semper proderit civitati: hoc con- 
silio leges Atheniensium, hoc maiorum instituta servantur. 
Et Themistocles quidem nihil dixerit, in quo ipse Areopa- 
gum adiuverit: at ille vere ab se adiutum Themistoclem. 
Est enim bellum gestum consilio senatus eius, qui a Solone 
erat constitutus. 76. Licet eadem de Pausania Lysandro- 
que dicere, quorum rebus gestis quamquam imperium Lace- 
daemoniis .... putatur, tamen ne minima quidem ex parte 
Lycurgi legibus et disciplinae conferendi sunt. Quin etiam 
ob has ipsas causas et parentiores habuerunt exercitus et 
fortiores. Mihi quidem neque pueris nobis M. Scaurus C. 
Mario neque, quum versaremur in re publica, 0. Catulus 
Cn. Pompeio cedere videbatur. Parvi enim sunt foris arma, 
nisi est consilium domi. Nec plus Africanus, singularis et 
vir et imperator, in excidenda Numantia rei publicae profuit 
quam eodem tempore P. Nasica privatus, quum Ti. Gracchum 
interemit. Quamquam haec quidem res non solum ex do- 
mestica est ratione — attingit etiam bellicam, quoniam vi 
manuque confecta est —, sed tamen id ipsum est gestum 
consilio urbano sine exercitu. 77. Illud autem optimum 
est, in quod invadi solere ab improbis et invidis audio: 


Cedant arma togae, concedat laurea laudi. 


Ut enim alios omittam, nobis rem publicam gubernantibus 
nonne togae arma cesserunt? Neque enim periculum in re 
publica fuit gravius umquam nec maius otium.. Ita consiliis 
diligentiaque nostra celeriter de manibus audacissimorum 
civium delapsa arma ipsa ceciderunt. Quae res igitur 
gesta umquam in bello tanta? qui triumphus conferendus? 
78. Licet enim mihi, Marce fili, apud te gloriari, ad quem 
et hereditas huius gloriae et factorum imitatio pertinet. 
Mihi quidem certe vir abundans bellicis laudibus, Cn. Pom- 
peius, multis audientibus, hoc tribuit, ut diceret frustra 
se triumphum tertium deportaturum fuisse, nisi meo in rem 
publicam beneficio ubi triumpharet esset habiturus. Sunt 

igitur domesticae fortitudines non inferiores militaribus: 
in quibus plus etiam quam in his operae studiique ponen- 
dum est. | | 

XXIII 79. Omnino illud honestum, quod ex animo 
excelso magnificoque quaerimus , animi efficitur, non corpo- 
ris viribus. Exercendum tamen corpus et ita adficiendum 
est, ut oboedire consilio rationique possit in exsequendis 
negotiis et in labore tolerando. Honestum autem id, quod 
exquirimus , totum est positum in animi cura et cogitatione: 
in quo non minorem utilitatem adferunt qui togati rei pu- 
blieae praesunt quam qui bellum gerunt. Itaque eorum con- 
silio saepe aut non suscepta aut confecta bella sunt, non 
numquam etiam illata, ut M. Catonis bellum tertium Pu- 
nicum, in quo etiam mortui valuit auctoritas. 80. Qua re 
expetenda quidem magis est decernendi ratio quam decer 
tandi fortitudo, sed cavendum ne id bellandi magis fugo 
quam utilitatis ratione faciamus. 

Bellum autem ita suscipiatur, ut nihil aliud nisi pax 
quaesita videatur. Fortis vero animi et constantis est non 
perturbari in rebus asperis nee tumultuantem de gradu 
deiiei, ut dicitur, sed praesent animo uti et consilio nec a 
ratione discedere. 81. Quamquam hoc animi, illud etiam 
ingenii magni est, praecipere cogitatione futura et aliquanto 
ante constituere quid accidere possit in utramque partem 
et quid agendum sit, quum quid evenerit, nec committere 
ut aliquando dicendum sit: *Non putaram?. Haec sunt 
opera magni animi et excelsi et prudentia consilioque fiden- 
tis. Temere autem in acie versari et manu cum hoste con- 
fligere immane quiddam et beluarum simile est, sed quum 
tempus necessitasque postulat, decertandum manu est et 
mors servituti turpitudinique anteponenda. 

XXIV. 82. De evertendis autem diripiendisque urbibus 
valde considerandum est ἂν quid temere, ne quid crude- 
liter. Idque est viri magni, rebus agitatis punire sontes, 
multitudinem conservare, in omni fortuna recta atque ho- 
nesta retinere. Ut enim sunt, quem ad modum supra dixi, 
qui urbanis rebus bellicas anteponant, sic reperias multos 
quibus perieulosa et calida consilia quietis et cogitatis el 

splendidiora et maiora videantur. 83. Numquam omnino 
periculi fuga committendum est ut imbelles timidique videa- 
mur, sed fugiendum illud etiam, ne offeramus nos periculis 
Sine causa, quo esse nihil potest stultius. Quapropter in 
adeundis periculis consuetudo imitanda medicorum est, qui 
leviter aegrotantes leniter curant, gravioribus autem morbis 
periculosas eurationes et ancipites adhibere coguntur. Qua 
re in tranquillo tempestatem adversam optare dementis est, 
Subvenire autem tempestati quavis ratione sapientis eoque 
magis, si plus adipiscare re explicata boni quam addubitata 
mali. Periculosae autem rerum actiones partim iis sunt, 
qui eas suscipiunt, partim rei publicae. ltemque alii de 
vita, alii de gloria et benevolentia civium in discrimen vo- 
cantur. Promptiores igitur debemus esse ad nostra peri- 
cula quam ad communia dimicareque paratius dé honore 
et gloria quam de caeteris commodis. 

84. Inventi autem multi sunt, qui non modo pecuniam, 
sed etiam vitam profundere pro patria parati essent,. iidem 
gloriae iacturam ne minimam quidem facere vellent, rie re 
publiea quidem postulante, ut Callicratidas, qui quum Lace- 
daemoniorum dux fuisset Peloponnesiaco bello multaque 
fecisset egregie, vertit ad extremum omnia, quum consilio 
non paruit eorum, qui classem ab Arginussis removendam 
nec cum Atheniensibus dimicandum putabant. Quibus ille 
respondit Lacedaemonios classe illa amissa aliam parare 
posse, se fugere sine suo dedecore non posse. Atque haec 
quidem Lacedaemoniis plaga mediocris, illa pestifera, qua, 
quum Cleombrotus invidiam timens temere cum Epaminonda 
conflixisset, Lacedaemoniorum opes corruerunt. Quanto 
0. Maximus melius! de quo Ennius: 


Unus homo nobis cunctando restituit rem. 
Noenum rumores ponebat ante salutem. 
Ergo postque magisque viri nunc gloria claret. 


Quod genus peccandi vitandum est etiam in rebus urbanis. 

Sunt enim qui quod sentiunt, etsi optimum sit, tamen in- 

vidiae metu non audent dicere. 
XXV. 89. Omnino qui rei publicae praefuturi sunt 

duo Platonis praecepta teneant: unum, ut utilitatem civium 
Sie tueantur, ut, quaecumque agunt, ad eam referant obliti 
commodorum suorum, alterum, ut totum corpus rei publi- 
cae eurent, ne, dum partem aliquam tuentur, reliquas 
deserant. Ut enim tutela, sic procuratio rei publicae ad 
eorum utilitatem, qui commissi sunt, non ad eorum, quibus 
commissa, gerenda est. Qui autem parti civium consulunt, 
partem negligunt, rem perniciosissimam in civitatem indu- 
cunt, seditionem atque discordiam: ex quo evenit ut alii 
populares, alii studiosi optimi cuiusque videantur, pauci 
universorum. 86. Hinc apud Athenienses magnae discor- 
diae, in nostra re publiea non solum seditiones, sed etiam 
pestifera bella civilia: quae gravis et fortis civis et in re 
publica dignus principatu fugiet atque oderit tradetque se 
totum rei publicae neque opes aut potentiam consectabitur 
totamque eam sic tuebitur, ut omnibus consulat. Nec vero 
criminibus falsis in odium aut invidiam quemquam vocabit, 
omninoque ita iustitiae honestatique adhaerescet, ut, dum 
ea conservet, quamvis graviter offendat mortemque oppe- 
tat potius quam deserat illa, quae dixi. 87. Miserrima 
omnino est ambitio honorumque contentio, de qua prae- 
clare apud eumdem est Platonem, *similiter facere eos, 
qui inter se contenderent uter potius rem publicam admi- 
nistraret, ut si nautae certarent quis eorum potissimum gu- 
bernaret? Idemque praecipit, ut *eos adversarios existi- 
memus, qui arma contra ferant, non eos, qui suo iudicic 
tueri rem publicam velint?, qualis fuit inter P. Africanum et 
Ὁ. Metellum sine acerbitate dissensio. 

88. Nec vero audiendi, qui graviter irascendum inimicis 
putabunt idque magnanimi et fortis viri esse censebunt. 
Nihil enim laudabilius, nihil magno et praeclaro viro dignius 
placabilitate atque clementia. In liberis vero populis et in 
turis aequabilitate exercenda etiam est facilitas et altitudo 
animi quae dicitur, ne, si irascamur aut intempestive acce- 
dentibus aut impudenter rogantibus, in morositatem inutilem 
et odiosam incidamus. Et tamen ita probanda est mansue- 
tudo atque elementia, ut adhibeatur rei publicae causa seve- 
ritas, sine qua administrari civitas non potest. Omnis autem 

et animadversio et castigatio contumelia vacare debet neque 

ad eius, qui punitur aliquem aut verbis castigat, sed ad rei 
publicae utilitatem referri. 89. Cavendum est etiam ne 
maior poena quam culpa sit et ne iisdem de causis alii 
plectantur, alii ne appellentur quidem. Prohibenda autem 
maxime est ira in puniendo. Numquam enim iratus qui 
accedet ad poenam mediocritatem illam tenebit, quae est 
inter nimium et parum, quae placet Peripateticis et recte 
placet, modo ne laudarent iracundiam et dicerent utiliter a 
natura datam. llla vero omnibus in rebus repudianda est 
optandumque, ut ii, qui praesunt rei publicae, legum simi- 
les sint, quae ad puniendum non iracundia, sed aequitate 
ducuntur. 

XXVI. 90. Atque etiam in rebus prosperis et ad volun- 
tatem nostram fluentibus superbiam magno opere, fastidium 
adrogantiamque fugiamus. Nam ut adversas res, sic secun- 
das immoderate ferre levitatis est praeclaraque est aequa 
bilitas in omni vita et idem semper vultus eademque frons, 
ut de Socrate itemque de C. Laelio accepimus. Philippum 
quidem Macedonum regem rebus gestis et gloria superatum 
a filio facilitate et humanitate video superiorem fuisse. Ita- 
que alter semper magnus, alter saepe turpissimus , ut recte 
praecipere videantur qui monent, ut, quanto superiores 
Simus, tanto nos geramus submissius. Panaetius quidem 
* Africanum auditorem et familiarem suum solitum" ait * di- 
cere, ut equos propter crebras contentiones proeliorum 
ferocitate exsultantes domitoribus tradere soleant, ut iis 
facilioribus possint uti, sic homines secundis rebus effre- 
natos sibique praefidentes tamquam in gyrum rationis et 
doctrinae duci oportere, ut perspicerent rerum humanarum 
imbecillitatem ' varietatemque fortunae? 91. Atque etiam 
in secundissimis rebus maxime est utendum consilio amico- 
rum iisque maior etiam quam ante tribuenda auctoritas. 
lisdemque temporibus cavendum est ne adsentatoribus pate- 
faeiamus aures nec adulari nos sinamus, in quo falli facile 
est. Tales enim nos esse putamus, ut iure laudemur: ex 
quo naseuntur innumerabilia peccata, quum homines infla& 
opinionibus turpiter irridentur et in maximis versantur erro 


LIB. 1. CAP. 25 — 97. $. 88— 94. 20 


ribus. Sed haec quidem hactenus. 92. Illud autem sic est 
iudicandum, maximas geri res et maximi animi ab iis, qui 
res publicas regant, quod earum administratio latissime 
pateat ad plurimosque pertineat, esse autem magni animi 
et fuisse multos etiam in vita otiosa, qui aut investigarent 
aut conarentur magna quaedam seseque suarum rerum fini- 
bus continerent aut interiecti inter philosophos et eos, qui 
rem publicam administrarent, delectarentur re sua familiari, 
non eam quidem omni ratione exaggerantes neque exclu- 
dentes ab eius usu suos potiusque et amicis impertientes 
et rei publicae, si quando usus esset. Quae primum bene 
parta sit nullo neque turpi quaestu neque odioso, tum quam 
plurimis, modo dignis, se utilem praebeat, deinde augeatur 
ratione, diligentia, parcimonia nec libidini potius luxu- 
riaeque quam liberalitati et beneficentiae pareat. Haec 
praescripta servantem licet magnifice, graviter animose- 
que vivere atque etiam simpliciter, fideliter, vitae homi- 
num amice. 

XXVII. 93. Sequitur ut de una reliqua parte honesta- 
tis dicendum sit, in qua verecundia et quasi quidam orna- 
tus vitae, temperantia. et modestia omnisque sedatic per- 
turbationum animi et rerum modus cernitur. Hoe loco 
continetur id,. quod dici Latine decorum potest: Graece 
enim πρέπον dicitur. Huius vis ea est, ut ab honesto non 
queat separari. 94. Nam et quod decet honestum est et 
quod honestum est decet. Qualis autem differentia sit ho- 
nesti et decori facilius intelligi quam explanari potest. 
Quidquid est enim quod deceat, id tum apparet, quum 
antegressa est honestas. ltaque non solum in hac parte 
honestatis, de qua hoc loco disserendum est, sed etiam in 
tribus superioribus quid deceat apparet. Nam et ratione 
uti atque oratione prudenter et agere quod agas considerate 
omnique in re quid sit veri videre et tueri decet, contraque 
falli, errare, labi, decipi tam dedecet quam delirare el 
mente esse captum, et iusta omnia decora sunt, iniusta 
Abi ut turpia, sic indecora. Similis est ratio fortitudi 

Quod enim viriliter animoque magno fit, id dignum 
Viro et decorum videtur: quod contra, id ut turpe sic in- 

decorum. 95. Qua re pertinet quidem ad omnem honesta- 
tem hoc, quod dico, decorum et ita pertinet, ut non recon- 
dita quadam ratione cernatur, sed sit in promptu. Est enim 
quiddam, idque intelligitur in omni virlute, quod deceat: 
quod cogitatione magis a virtute potest quam re separari. 
Ut venustas et puleritudo corporis secerni non potest a 
valetudine, sic hoc, de quo loquimur, decorum, totum illud 
quidem est cum virlute confusum, sed mente et cogitatione 
distinguitur. 96. Est autem eius descriptio duplex. Nam 
et generale quoddam decorum intelligimus, quod in omni 
honestate versatur, et aliud huic subiectum, quod pertinet 
ad singulas partes honestatis. Atque illud superius sic fere 
definiri solet, *decorum id esse, quod consentaneum sSit 
hominis excellentiae in eo, in quo natura eius a reliquis ani- 
mantibus differat Quae autem pars subiecta generi est, 
eam sic definiunt, ut *id decorum velint esse, quod ita na- 
turae consentaneum sit, utin eo moderatio et temperantia 
appareat cum specie quadam liberali? XXVIII. 97. Haec 
ita intelligi possumus existimare ex eo decoro, quod poétae 
sequuntur, de quo alio loco plura dici solent. Sed tum ser- 
vare illud poétas, quod deceat, dicimus, quum id, quod - 
quaque persona dignum est, et fit et dieitur, ut, si Aeacus 
aut Minos diceret: 


Oderint, tum metuant, 
aut: 
Natis sepulcro ipse est parens, 


indecorum videretur, quod eos fuisse iustos accepimus: 
at Atreo dicente plausus excitantur: est enim digna per- 
sona oratio. Sed poétae quid quemque deceat ex persona 
iudicabunt. Nobis autem personam imposuit ipsa natura 
magna cum 'excellentia praestantiaque animantium reliqua- 
rum. 98. Quocirca poétae in magna varietate personarum 
etiam vitiosis quid conveniat et quid deceat videbunt, nobis 
autem quum ἃ natura constantiae, moderationis, temperan- 
tiae, verecundiae partes datae sint quumque eadem natura 
doceat non negligere quem ad modum nos adversus homi- 
nes geramus, efficitur ut et illud, quod ad omnem honesta- 

tem pertinet, decorum quam late fusum sit appareat et hoc, 
quod spectatur in uno quoque genere virtutis. Ut enim 
pulcritudo corporis apta compositione membrorum movet 
oculos et delectat hoe ipso, quod inter se omnes partes cum 
quodam lepore consentiunt, sic hoc decorum, quod .elucet 
in vita, movet approbationem eorum, quibuscum vivitur, 
ordine et eonstantia et moderatione dietorum omnium atque 
faetorum. 99. Adhibenda est igitur quaedam reverentia 
adversus homines et optimi cuiusque et reliquorum. Nam 
negligere quid de se quisque sentiat non solum adrogantis 
est, sed etiam omnino dissoluti. Est autem quod differat 
in hominum ratione habenda inter iustitiam et verecundiam. 
Iustitiae partes sunt non violare homines, verecundiae non 
offendere: in quo maxime vis perspicitur decori. His igi 
tur expositis quale sit id, quod decere dicimus, intel- 
lectum puto. 

100. Officium autem, quod ab eo ducitur, hanc primum 
habet viam, quae deducit ad convenientiam conservationem- 
que naturae. Quam si sequemur ducem, numquam aber- 
rabimus sequemurque et id, quod acutum et perspicax 
natura est, et id, quod ad hominum consociationem accom- 
modatum, et id, quod vehemens atque forte. Sed maxima 
vis decori in hac inest parte, de qua disputamus. Neque 
enim solum corporis, qui ad naturam apti sunt, sed multo 
etiam magis animi motus probandi, qui item ad naturam 
aecommodati sunt. 101. Duplex est enim vis aniniorum 
atque natura: una. pars in appetitu posita est, quae est 
ὁρμὴ Graece, quae hominem huc et illuc rapit, altera in 
ratione, quae docet et explanat quid faciendum fugien- 
dumve sit. Ita fit ut ratio praesit, appetitus obtemperet. 
XXIX. Omnis autem actio vacare debet temeritate et negli- 
gentia nec vero agere quidquam, cuius non possit causam 
probabilem reddere. Haec est enim fere descriptio officii. 
102. Effieiendum autem est ut appetitus rationi oboediant 
eamque neque praecurrant nec propter pigritiam aut igna- 
viam deserant, sintque tranquilli atque omni animi pertur- 
batione careant: ex quo elucebit omnis constantia omnisque 
moderatio. Nam qui appetitus longius evagantur et tam- 

quam exsultantes sive cupiendo sive fugiendo non satis a 
ratione retinentur, ii sine dubio finem et modum transeunt. 
Relinquunt enim et abiiciunt oboedientiam nec rationi parent, 
cui sunt subiecti lege naturae: ἃ quibus non modo animi 
perturbantur, sed etiam corpora. Licet ora ipsa cernere 
iratorum aut eorum, qui aut libidine aliqua aut metu com- 
moti sunt aut voluptate nimia gestiunt: quorum omnium 
vultus, voces, motus statusque mutantur. 103. Ex quibus 
illud intelligitur, ut ad officii formam revertamur, appetitus om- 
nes eontrahendos sedandosque esse exeitandamque animad- 
versionem et diligentiam, ut ne quid temere ac fortuito, 
inconsiderate negligenterque agamus. Neque enim ita gene- 
rati a natura sumus, ut ad ludum et jocum facti esse videa- 
mur, sed ad severitatem potius et ad quaedam studia graviora 
atque maiora. Ludo autem et ioco uti illo quidem licet, sed 
sicut somno et quietibus caeteris tum, quum gravibus seriis- 
que rebus satis fecerimus. lpsumque genus iocandi non 
profusum nec immodestum, sed ingenuum et facetum esse 
. debet. Ut enim pueris non omnem ludendi licentiam damus, 
sed eam, quae ab honestatis actionibus non sit aliena, sic 
in ipso ioco aliquod probi ingenii lumen eluceat. 104. Du- 
plex omnino est iocandi genus, unum illiberale, petulans, 
flagiiosum, obscoenum, alterum elegans, urbanum, inge- 
uiosum, facetum. Quo genere non modo Plautus noster 
et Atticorum antiqua comoedia, sed etiam philosophorum 
Socraticorum libri referti sunt, multaque multorum facete 
dicta, ut ea, quae a sene Catone collecta sunt, quae vocant 
ἀποφϑέγματα. Facilis igitur est distinctio ingenui et illi- 
beralis ioci. Alter est, si tempore fit, si remisso animo, [in- 
genuo) homine dignus , alter ne libero quidem, si rerum tur- 
pitudini adhibetur verborum obscoenitas. Ludendi etiam 
est quidam modus retinendus, ut ne nimis omnia profunda- 
mus elatique voluptate in aliquam turpitudinem delabamur. 
Suppeditant autem et campus noster et studia venandi ho- 
nesta exempla ludendi. 

XXX. 105. Sed pertinet ad omnem officii quaestionem 
semper in promptu habere quantum natura hominis pecu- 
dibus reliquisque beluis antecedat. 1llae nihil sentiunt nisl 

voluptatem ad eamque feruntur omni impetu, hominis autein 
mens discendo alitur et cogitando, semper aliquid aut an- 
quirit aut agit videndique et audiendi delectatione ducitur. 
Quin etiam, si quis est paullo ad voluptates propensior, 
modo ne sit ex pecudum genere — sunt enim quidam homi- 
nes non re, sed nomine —, sed si quis est paullo erectior, 
quamvis voluptate eapiatur, occultat et dissimulat appeti- 
tum voluptatis propter verecundiam. 106. Ex quo intelli- 
gitur eorporis voluptatem mon satis esse dignam hominis 
praestantia eamque contemni et reiici oportere: sin sit 
quispiam qui aliquid tribuat voluptati, diligenter ei tenen- 
dum esse eius fruendae modum. ltaque vietus cultusque 
corporis ad valetudinem referatur et ad vires, non ad vo- 
luptatem. Atque etiam, si considerare volumus quae sit in 
natura hominis excellentia et dignitas, intelligemus quam sit 
turpe diffluere luxuria et delicate ac molliter vivere quam- 
que honestum parce, continenter, severe, sobrie. 

107. Intelligendum etiam est duabus quasi nos a natura 
indutos esse personis, quarum una communis est ex eo, 
quod omnes participes sumus rationis praestantiaeque eius, 
qua antecellimus bestiis, a qua omne honestum decorum- 
que trahitur et ex qua ratio inveniendi officii exquiritur, 
altera autem, quae proprie singulis est tributa. Ut enim in 
corporibus magnae dissimilitudines sunt: alios videmus 
velocitate ad cursum, alios viribus ad luctandum valere, 
emque in formis aliis dignitatem inesse, aliis venustatem, 
sic in animis exsistunt maiores etiam varietates. 108. Erat 
in L. Crasso, in L. Philippo multus lepos, maior etiam 
magisque de industria in C. Caesare L. F.: at eisdem tem- 
poribus in M. Scauro et in M. Druso adolescente singularis 
severitas, in C. Laelio multa hilaritas, in eius familiari Sci- 
pione ambitio maior, vita tristior. De Graecis autem dul- 
cem et facetum festivique sermonis atque in omni oratione 
simulatorem, quem δἴρωνα Graeci nominarunt, Socratem 
aecepimus: contra Pythagoram et Periclem summam aucto- 
ritatem consecutos sine ulla hilaritate. Callidum Hannibalem 
ex Poenorum, ex nostris ducibus Q. Maximum accepimus 
facile celare, tacere, dissimulare, insidiari, praeripere. 

cic. IV. 3. 9 

hostium eonsilia. In quo genere Graeci Themistoclem et 
Pheraeum Jasonem caeteris anteponunt, in primisque versu- 
tum et callidum factum Solonis, qui, quo et tutior vita eius 
esset et plus aliquanto rei publicae prodesset, furere se 
simulavit. 109. Sunt his alii multum dispares, simplices 
et aperti, qui nihil ex occulto, nihil de insidiis agendum 
putant, veritatis cultores, fraudis inimici, itemque alii, qui 
quidvis perpetiantur, cuivis deserviant, dum quod velint 
consequantur, ut Sullam et M. Crassum videbamus. Quo 
in genere versutissimum et patientissimum Lacedaemonium 
Lysandrum accepimus, contraque Callieratidam, qui prae- 
fectus elassis proximus post Lysandrum fuit, itemque in 
sermonibus alium [quemque], quamvis praepotens sit, effi- 
cere ut unus de multis esse videatur: quod in Catulo et 
in patre et in filio itemque in Q. Mucio Mancia vidimus. 
Audivi ex maioribus natu hoc idem fuisse in P. Seipione 
Nasica, contraque patrem eius, illum qui Ti. Graechi cona- 
tus perditos vindicavit, nullam comitatem habuisse sermo- 
nis, ne Xenocratem quidem, severissimum philosophorum 
ob eamque rem ipsam magnum clarumque fuisse. Innume- 
rabiles aliae dissimilitudines sunt naturae morumque, minime 
tamen vituperandorum. 

XXXI. 110. Admodum autem tenenda sunt sua cuique 
non vitiosa, sed tamen propria, quo facilius decorum illud, 
quod quaerimus, retineatur. Sic enim est faciendum , ut con- 
tra universam naturam nihil contendamus, ea tamen conser- 
vata propriam naturam sequamur, ut, etiam si sint alia gra- 
viora atque meliora, tameri nos studia nostra nostrae naturae 
regula metiamur. Neque enim attinet naturae repugnare 
nec quidquam sequi quod adsequi non queas. Ex quo 
magis emergit quale sit decorum illud, ideo quia nihil decet 
invita Minerva, ut aiunt, id est, adversante et repugnante 
natura. 111. Omnino si quidquam est decorum, nihil est 
profecto magis quam aequabilitas [quum] universae vitae 
tum singularum actionum, quam conservare non possis, si 
aliorum naturam imitans omittas tuam. Ut enim sermone 
eo debemus uti, qui notus est nobis, ne, ut quidam, Graeca 
verba inculeantes iure optimo irrideamur, sic in actiones 

omnemque vitam nullam discrepantiam conferre debemus. 
112. Atque haec differentia naturarum tantam liabet vim, 
ut non numquam mortem sibi ipse consciscere alius debeat, 
alius in eadem causa non debeat. Num enim alia in causa 
M. Cato fuit, alia caeteri, qui se in Africa Caesari tradide- 
runt? Atqui caeteris forsitan vitio datum esset, si se 
interemissent, propterea quod lenior eorum vita et mo- 
res fuerant faciliores, Catoni quum incredibilem tribuis- 
sel natura gravitatem eamque ipse perpetua constantia 
roboravisset semperque in proposito susceptoque consilio 
permansisset, moriundum potius quam tyranni vultus aspi- 
ciendus fuit. 113. Quam multa passus est Ulixes in illo 
errore diuturno, quum et mulieribus, si Circe et Calypso 
mulieres appellandae sunt, inserviret et in omni sermone 
omnibus adfabilem et iucundum esse se vellet! Domi vero 
etiam contumelias servorum ancillarumque pertulit, ut ad id 
aliquando, quod cupiebat, perveniret. At Aiax quo animo 
traditur miliens oppetere mortem quam illa perpeti maluis- 
set. Quae contemplantes expendere oportebit quid quisque 
habeat sui, eaque moderari nec velle experiri quam se aliena 
deceant: id enim maxime quemque decet, quod est cuius- 
que maxime suum. 114. Suum quisque igitur noscat in- 
genium acremque se et bonorum et vitiorum suorum iudi- 
cem praebeat, ne scaenici plus quam nos videantur habere 
prudentiae. Illi enim non optimas, sed sibi accommoda- 
tissimas fabulas eligunt: qui voce freti sunt, Epigonos Me- 
dumque, qui gestu, Menalip am, Clytaemnestram, semper 
Rupilius, quem ego memini, Antiopam, non saepe Aesopus 
Aiacem. Ergo histrio hoc videbit in scaena, non videbit 
sapiens vir in vita? Ad quas igitur res aptissimi erimus, in 
iis potissimum elaborabimus. Sin aliquando necessitas nos 
ad ea detruserit, quae nostri ingenii non erunt, omnis ad- 
hibenda erit cura, meditatio, diligentia, ut ea si non decore, 
at quam minime indecore facere possimus , nec tam est eni- 
tendum ut bona quae nobis data non sint sequamur quam 
ut vitia fugiamus. XXXII. 115. Ac duabus iis personis, 
quas supra dixi, tertia adiungitur, quam casus aliqui aut 
tempus imponit: quarta etiam, quam BOND ipsi iudicio 

nostro accommodamus. . Nam regna, imperia, nobilitates, 
honores, divitiae, opes eaque, quae sunt his contraria, in 
casu sita temporibus gubernantur. Ipsi autem gerere quam 
personam velimus a nostra voluntate proficiscitur. Itaque 
se alii ad philosophiam, alii ad ius civile, alii ad eloquen- 
tiam applicant, ipsarumque virtutum in alia alius mavult 
excellere. 116. Quorum vero patres aut maiores aliqua 
gloria praestiterunt, ii student plerumque eodem in genere 
laudis excellere, ut Q. Mucius P. F. in iure civili, Paulli 
filius Afrieanus in re militari. Quidam autem ad eas laudes, 
quas ἃ patribus acceperunt, addunt aliquam suam, ut hic 
idem Africanus eloquentia cumulavit bellicam gloriam, quod 
idem fecit Timotheus Cononis filius, qui quum belli laude 
non inferior fuisset quam pater, ad eam laudem doctrinae et 
ingenii gloriam adiecit. Fit autem interdum ut non nulli 
omissa imitatione maiorum suum quoddam institutum conse- 
quantur, maxime in eo plerumque elaborant,ii, qui magne 
sibi proponunt obscuris orti maioribus. 117. Haec igfitur 
omnia, quum quaerimus quid deceat, complecti animo et 
cogitatione debemus. In primis autem constituendum est 
quos nos et quales esse velimus et in quo genere vitae, 
quae deliberatio est omnium difficillima. lIneunte enim ado- 
lescentia, quum est maxima imbecillitas consilii, tum id 
sibi quisque genus aetatis degendae constituit, quod maxime 
adamavit. Itaque ante implicatur aliquo certo genere cursu- 
que vivendi quam potuit quod optimum esset iudicare. 
118. Nam quod Herculem Prodicium dicunt, ut est apud 
Xenophontem, quum primum pubesceret, quod tempus a 
natura ad deligendum quam quisque viam vivendi sit in- 
gressurus datum est, exisse in solitudinem atque ibi seden- 
tem diu secum multumque dubitasse, quum duas cerneret 
vias, unam Voluptatis, alteram Virtutis, utram ingredi me- 
lius esset, hoc Herculi Iovis satu edito potuit fortasse con- 
tingere, nobis non item, qui imitamur quos cuique visum 
est atque ad eorum studia institutaque impellimur, plerum- 
que autem parentium praeceptis imbuti ad eorum consuetu- 
dinem moremque deducimur. Alii multitudinis iudicio ferun- 
tur quaeque maiori parti pulcherrima videntur, ea maxime 

exoptant: non nulli tamen sive felicitate quadam sive boni- 
tate naturae sive parentium disciplina rectam vitae secuti 
sunt viam. 

XXXIH. 119. lllud autem maxime rarum gengs est 
eorum, qui aut excellente ingenii magnitudine aut praeclara 
eruditione atque doctrina aut utraque re ornati spatium 
etiam deliberandi habuerunt quem potissimum vitae cur- 
sum sequi vellent, qua in deliberatione ad suam cuiusque 
naturam consilium est omne revocandum. Nam quum in 
omnibus, quae aguntur, ex eo, quo modo quisque natus est, 
ut supra dietum est, quid deeeat exquirimus, tum in tota 
vita constituenda multo est etiam eura maior adhibenda, ut 
constare in perpetuitate vitae possimus nobismet ipsis nec 
in ullo offieio claudieare. 120. Ad hanc autem rationem 
quoniam maximam vim natura habet, fortuna proximam, 
utriusque omnino habenda ratio est in deligendo genere 
vitae, sed naturae magis: multo enim et firmior est et con- 
stantior, ut fortuna non numquam tamquam ipsa mortalis eum 
immortali natura pugnare videatur. Qui igitur ad naturae 
suae non vitiosae genus consilium vivendi omne contulerit, 
is constantiam teneat — id enim maxime decet —, nisi forte 
se intellexerit errasse in deligendo genere vitae. Quod si 
acciderit — potest autem accidere —, facienda morum in- 
stitutorumque mutatio est. Eam mutationem si tempora 
adiuvabunt, facilius ceommodiusque faelemus: sin minus, 
sensim erit pedetemptimque facienda, ut amieitias, quae 
minus delectent et minus probentur, magis decere cen- 
sent sapientes sensim diluere quam repente praecidere. 
121. Commutato autem genere vitae omni ratione curandum 
est ut id bono consilio fecisse videamur. Sed quoniam 
paullo ante dictum est imitandos esse maiores, primum illud 
exceptum sit, ne vitia sint imitanda, deinde, si natura non 
feret, ut quaedam imitari possit, ut superioris filius Afri- 
cani, qui hune Paullo natum adoptavit, propter infirmitatem 
valetudinis non tam potuit patris similis esse quam ille 
fuerat sui: si igitur non poterit sive causas defensitare sive 
populum contionibus tenere sive bella gerere,. illa tamen 
praestare debebit, quae erunt in ipsius potestate, iustitiam, 

fidem, liberalitatem, modestiam, temperantiam, quo minus 
ab eo id, quod desit, requiratur. Optima autem hereditas 
a patribus traditur liberis omnique patrimonio praestantior 
gloria yirtutis rerumque gestarum, eui dedecori esse nefas 
et vitium iudicandum est. 

XXXIV. 122. EJ quoniam officia non eadem disparibus 
aetatibus tribuuntur aliaque sunt iuvenum, alia seniorum, 
aliquid etiam de hac distinctione dicendum est. Est igitur : 
adolescentis maiores natu vereri exque iis deligere optimos 
et probatissimos, quorum consilio atque auctoritate nitatur: 
ineuntis enim aetatis inscitia senum constituenda et regenda 
prudentia est. Maxime autem haec aetas a libidinibus arcenda 
est exercendaque in labore patientiaque et animi et corpo- 
ris, ut eorum et in bellicis et in civilibus officiis vigeat in- 
dustria. Atque etiam, quum relaxare animos et dare se 
iucunditati volent, caveant intemperantiam, meminerint vere 
cundiae, quod erit facilius, si in eius modi quidem rebus 
maiores natu volentinteresse. 123. Senibus autem labores 
corporis minuendi, exercitationes animi etiam augendae vi- 
dentur: danda vero opera ut et amicos et iuventutem et 
maxime rem publicam consilio et prudentia quam plurimum 
adiuvent. Nihil autem magis cavendum est senectuti quam 
ne languori se desidiaeque dedat. Luxuria vero quum 
omni aetati turpis tum senectuti foedissima est. Sin autem 
eliam libidinum intemperantia accessit, duplex malum est, 
quod et ipsa senectus dedecus concipit et facit adolescen- 
tium impudentiorem intemperantiam. 124. Ac ne illud qui- 
dem alienum est, de magistratuum, de privatorum civium, 
de peregrinorum officiis dicere.. Est igitur proprium munus 
magistratus intelligere se gerere personam civitatis debere- 
que eius dignitatem et decus sustinerb, servare leges, iura 
describere, ea fidei suae commissa meminisse. Privatum 
autem oportet aequo et pari cum civibus iure vivere neque 
submissum et abiectum neque se efferentem, tum in re pu- 
blica ea velle, quae tranquilla et honesta sint: talem enim 
solemus et sentire bonum civem el dicere. 125. Peregrini 
autem atque incolae officium est nihil praeter suum nego- 
tium agere, nihil de alio anquirere minimeque esse in aliena 

re pubhea curiosum. ta fere officia reperientur, quum 
quaeretur quid deceat et quid aptum sit personis, tempori- 
bus, aetatibus. Nihil est autem quod tam deceat quam in 
omni re gerenda consilioque capiendo servare constantiam. 

XXXV. 126. Sed quoniam decorum illud in omnibus 
factis dicetis, in eorporis .denique motu et statu cernitur 
idque positum est in tribus rebus, formositate, ordine, or- 
natu ad aetionem apto, difficilibus ad eloquendum, sed satis 
erit intelligi, in his autem tribus continetur cura etiam illa, 
ut probemur iis, quibuscum apud quosque vivamus, his 
quoque de rebus pauca dicantur. Principio corporis nostri 
magnam natura ipsa videtur habuisse rationem, quae for- 
mam nostram reliquamque figuram, in qua esset species 
honesta, eam posuit in promptu, quae partes autem corpo- 
ris ad naturae necessitatem datae aspectum essent defor- 
mem habiturae atque foedum, eas contexit atque abdidit. 
127. Hanc naturae tam diligentem fabricam imitata est homi- 
num vereeundia. Quae enim natura oecultavit, eadem omnes 
qui sana mente sunt removent ab oculis, ipsique necessitati 
dant operam ut quam occultissime pareant: quarumque 
partium corporis usus sunt necessarii, eas neque partes ne- 
que earum usus suis nominibus appellant, quodque facere 
tarpe non est, modo occulte, id dicere obscoenum est. 
Itaque nec actio rerum illarum aperta petulantia vacat nec 
orationis obscoenitas. 128. Nec vero audiendi sunt Cynici 
aut si qui fuerunt Stoici paene Cynici, qui reprehendunt et 
irrident, quod ea, quae turpia non sint, verbis flagitiosa 
dicamus, illa autem, quae turpia sint, nominibus appelle- 
mus suis. Latrocinari, fraudare, adulterare re turpe est, 
sed dicitur non obscoene: liberis dare operam re honestum 
est, nomine obscoenum, pluraque in eam sententiam ab 
eisdem eontra verecundiam disputantur. Nos autem natu- 
ram sequamur et ab omni, quod abhorret ab oculorum 
auriumque approbatione, fugiamus. 129. Status incessus, 
sessio accubatio, vultus oculi, manuum motus teneat illud 
decorum. Quibus in rebus duo maxime sunt fugienda, ne 
quid effeminatum aut molle et ne quid durum aut rusticum 
sit. Nec vero histrionibus oratoribusque concedendum est 

ut iis haec apta sint, nobis dissoluta. Scaenicorum quidem 
mos tantam habet vetere disciplina verecundiam, ut in seae- 
nam sine subligaculo prodeat nemo: verentur enim ne, si . 
quo casu evenerit ut corporis partes quaedam aperiantur, 
aspiciantur non decore. Nostro quidem more cum parenti- 
bus puberes filii, cum soceris generi non lavantur. Reti- 
nenda igitur est huius generis verecundia, praesertim natura 
ipsa magistra et duce. XKXVI. 130. Quum autem pul- 
critudinis duo genera sint, quorum in altero venustas sit, 
in altero dignitas, venustatem "muliebrem ducere debemus, 
dignitatem virilem. Ergo et a forma removeatur omnis viro 
non dignus ornatus et huie simile vitium in gestu motuque 
eaveatur. Nam et palaestriei motus sunt saepe odiosiores 
et histriont&m non nulli gestus ineptiis non vacant et in utro- 
que genere, quae sunt reeta et simplicia, laudantur. Formae 
autem dignitas coloris bonitate tuenda est, color exercita- 
tionibus corporis. Adhibenda praeterea munditia est non 
odiosa neque exquisita nimis, tantum quae fugiat agrestem 
et inhumanam negligentiam. Eadem ratio est habenda vesti- 
tus, in quo, sicut in plerisque rebus, mediocritas optima 
est. 181. Cavendum autem est ne aut tarditatibus utamur 
in ingressu mollioribus, ut pomparum ferculis similes esse 
videamur, aut in festinationibus suscipiamus nimias celeri- 
tates, quae quum fiunt, anhelitus moventur, vultus mutan- 
tur, ora terquentur: ex quibus magna significatio fit non 
adesse constantiam. Sed multo etiam magis elaborandum 
est ne animi motus ἃ natura recedant: quod adsequemur, 
si cavebimus ne in perturbationes atque exanimationes in- 
cidamus et, si attentos animos ad decoris conservationem 
tenebimus. 132. Motus autem animorum duplices sunt, 
alteri eogitatienis, aleri appetitus. Cogitatio in vero ex 
quirendo maxime versatur, appetitus impellit ad agendum. 
Curandum est igitur ut cogitatione ad res quam opti 
mas utamur, appetitum rationi oboedientem praebeamus. 
XXXVII. Et quoniam magna vis orationis est eaque duplex, 
altera eontentionis, altera sermonis, contentio disceptatio- 
nibus tribuatur iudiciorum, contionum, senatus, sermo in 
circulis, disputationibus, congressionibus familiarium ver- 

setur, sequatur etiam convivia. Contentionis praecepta 
rhetorum sunt, nulla sermonis, quamquam haud scio an 
possint haec quoque esse. Sed discentium studiis inve- 
niuntur magistri, huic autem qui studeant sunt nulli, rheto- 
rum turba referta omnia. Quamquam quae verborum sen- 
lentiarumque praecepta sunt, eadem ad sermonem pertine- 
bunt. 133. Sed quum orationis indicem vocem habeamus, 
in voee autem duo sequamur, ut clara sit, ut suavis, utrum- 
que omnino a natura petendum est, verum alterum exerci- 
tatio augebit, alterum imitatio presse loquentium et leniter. 
Nihil fu in Catulis, ut eos exquisito iudicio putares uti lit- 
terarum, quamquam erant litterati, sed et alii, hi autem . 
optime uti lingua Latina putabantur. Sonus erat dulcis, 
litterae neque expressae neque oppressae, ne aut obscu- 
rum esset aut putidum, sine contentione vox nee languens 
nec canora. Uberior oratio L. Crassi nec minus faceta, sed 
bene loquendi de Catulis opinio non minor. Sale vero ct 
facetiis Caesar, Catuli patris frater, vicit omnes, ut in illo 
ipso forensi genere dicendi contentiones aliorum sermone 
vinceret. 1n omnibus igitur his elaborandum est, si in 
omni re quid deceat exquirimus. 184. Sit ergo hic sermo, 
in quo Soeratici maxime excellunt, lenis minimeque perti- 
nax, insit in eo lepos. Nec vero, tamquam in possessionem 
suam venerit, excludat alios, sed quum reliquis in rebus 
tum in sermone communi vicissitudinem non iniquam putet. 
Ac videat in primis quibus de rebus loquatur: si seriis, 
severitatem adhibeat, si iocosis, leporem. In primisque pro- 
videat ne sermo vitium aliquod indicet inesse in moribus: 
quod maxime tum solet evenire, quum studiose de absen- 
tibus detrahendi causa aut per ridiculum aut severe, male- 
dice contumelioseque dicitur. 135. Habentur autem ple- 
rumque sermones aut de domesticis negotiis aut de re 
publica aut de artium studiis atque doctrina. Danda igitur 
opera est ut, etiam si aberrare ad alia coeperit, ad haec 
revocetur oratio, sed uteumque aderunt: neque enim eis- 
dem de rebus nec omni tempore nec similiter delectamur. 
Animadvertendum est etiam quatenus sermo delectationem 
habeat et, ut incipiendi ratie fuerit, ita sit desinendi modus 

XXXVIII. 136. Sed quo modo in omni vita rectissime 
praecipitur ut perturbationes fugiamus, id est, motus animi 
nimios rationi non obtemperantes, sic eius modi motibus 
sermo debet vacare, ne aut ira exsistat aut cupiditas aliqua 
aut pigritia aut ignavia aut tale aliquid appareat, maxime- 
que curandum est ut eos, quibuseum sermonem confere- 
mus, et vereri et diligere videamur. Obiurgationes etiam 
non numquam incidunt necessariae, in quibus utendum est 
fortasse et vocis contentione maiore et verborum gravitate 
acriore, id agendum etiam, ut ea facere videamur irati. Sed, 
ut ad urendum et secandum, sic ad hoc genus castigandi 
raro invitique veniemus, nec umquam nisi necessario, si 
nulla reperietur alia medicina: sed tamen ira procul absit, cum 
qua nihil recte fieri, nihil considerate potest. 137. Magnam 
autem partem clementi castigatione licet uti, gravitate tamen 
adiuncta, ut severitas adhibeatur et contumelia repella- 
tur, atque etiam illud ipsum, quod acerbitatis habet obiur- 
gatio, significandum est, ipsius id causa, qui obiurgetur, 
esse susceptum. Rectum est autem etiam in illis conten- 
tionibus, quae eum inimicissimis fiunt, etiam si nobis in- 
digna audiamus, tamen gravitatem retinere, iracundiam 
repellere. Quae enim eum aliqua perturbatione fiunt, ea 
nec constanter fieri possunt nec iis, qui adsunt, probari. 
Deforme etiam est de se ipsum praedicare 4alsa praesertim 
et cum irrisione audientium imitari * militem gloriosum.? 

XXXIX. 138. Et, quoniam omnia persequimur, volu- 
mus quidem certe, dicendum est etiam qualem hominis ho- 
norali et principis domuni placeat esse, cuius finis est usus, 
ad quem accommodanda est aedificandi descriptio et tamen 
adhibenda commoditatis dignitatisque diligentia. Cn. Octa- 
vio, qui primus ex illa familia consul factus est, honori 
fuisse accepimus, quod praeclaram aedificasset in Palatio 
et plenam dignitatis domum: quae quum vulgo viseretur, 
suffragata domino novo homini ad consulatum putabatur: 
hanc Scaurus demolitus accessionem adiunxit aedibus. lta- 
que ille in suam domum consulatum primus attulit, hic 
summi et clarissimi viri filius in domum multiplicatam non 
repulsam solum rettulit, sed ignominiam etiam et catami- 

tatem. 139. Ornanda enim est dignitas domo, non ex domo 
tota quaerenda, nec domo dominus, sed domino domus 
honestanda est, et, ut in caeteris habenda ratio non sua 
solum, sed etiam aliorum, sic in domo clari hominis, in 
quam et hospites multi recipiendi et admittenda homi- 
num euiusque modi multitudo, adhibenda cura est laxita- 
lis. Aliter ampla domus dedecori domino saepe fit, si est 
in ea solitudo, et maxime, si aliquando alio domino solita 
est frequentari. Odiosum est enim, quum a praetereunti- 
bus dicitur: 


o domus antiqua , heu qum dispari 
Dominare domino! 


quod quidem his temporibus in multis licet dicere. 140. Ca- 
vendum autem est, praesertim si ipse aedifices, ne extra 
modum sumptu et magnificentia prodeas: quo in genere 
inultum mali etiam in exemplo est. Studiose enim plerique 
praesertim in hane partem facta principum imitantur, ut L. 
Luculli, summi viri, virtutem quis? at quam multi villarum 
magnificentiam imitati sunt! quarum quidem certe est ad- 
hibendus modus ad mediocritatemque revocandus. Eadem- 
que mediocritas ad omnem usum cultumque vitae transfe- 
renda est. Sed haec hactenus. 141. In omni autem actione 
suscipienda tria sunt tenenda: primum ut appetitus rationi 
pareat, quo nihil est ad officia conservanda accommoda- 
tius, deinde ut animadvertatur quanta illa res sit, quam effi- 
cere velimus, ut neve maior neve minor cura ei opera 
suscipiatur quam causa postulet. Tertium est ut caveamus 
ut ea, quae pertinent ad liberalem speciem et dignitatem, 
moderata sint. Modus autem est optimus decus ipsum 
tenere, de quo ante diximus, nec progredi longius. Horum 
tamen trium praestantissimum est appetitum obtemperare 
rationi. 

XL. 142. Deinceps de ordine rerum et opportunitate 
temporum dicendum est. Haec autem scientia continentur 
ea, quam Graeci εὐταξίαν nominant, non hanc, quam inter- 
pretamur * modestiam?, quo in verbo * modus? inest, sed 
illa est εὐταξία. in qua intelligitur ordinis conservatio. lta- 

que, ut eamdem nos * modestiam? appellemus, sic definitur 
a Stoicis, ut modestia sit scientia rerum earum, quae agen- 
tur aut dicentur, loco suo collocandarum. lta videtur eadem 
vis ordinis et collocationis fore. Nam et ordinem sic defi- 
niunt, compositionem rerum aptis et accommodatis locis: 
locum autem actionis opportunitatem temporis. esse dicunt. 
Tempus autem actionis opportunum Graece εὐκαιρία, La- 
tine appellatur oecasio. Sic fit ut modestia haec, quam ita 
interpretamur, ut dixi, scientia sit opportunitatis idoneorum 
ad agendum temporum. 148. Sed potest eadem esse pru- 
dentiae definitio, de qua principio diximus, hoc autem loco 
de moderatione et temperantia et earum similibus virtutibus 
quaerimus. ltaque, quae erant prudentiae propria, suo 
loco dicta sunt: quae autem harum virtutum, de quibus iam 
diu loquimur, quae pertinent ad verecundiam et ad eorum 
approbationem, quibuseum vivimus, nunc dicenda sunt. 
144. Talis est igitur ordo actionum adhibendus, ut, quem 
ad modum in oratione constanti, sic in vita omnia sint apta 
inter se et convenientia. Turpe est enim valdeque vitiosum 
in re severa convivii dicta- aut delicatum aliquem inferre 
sermonem. Bene Pericles, quum haberet collegam in prae- 
tura Sophoclem poétam iique de communi officio convenis- 
sent et casu formosus puer praeteriret dixissetque Sopho- 
eles: “Ὁ puerum pulerum, Pericle!? **At enim praetorem, 
Sophoele, decet non solum manus, sed etiam oculos absti- 
nentes habere? Atque hoc idem Sophocles si in athleta- 
rum probatione dixisset, iusta reprehensione caruisset. 
Tanta vis est et loci et temporis. Ut si qui, quum causam 
sit aeturus, in itinere aut in ambulatione secum ipse medi- 
tetur aut sj quid aliud attentius cogitet, non reprehendatur, 
at hoe idem si in convivio faciat, inhumanus videatur in- 
scitia temporis. 145. Sed ea, quae multum ab humanitate 
diserepant, ut si qui in foro cantet aut si qua est alia magna 
perversitas, facile apparent nec magno opere admonitio- 
nem et praecepta desiderant: quae autem parva videntur 
esse delicta neque a multis intelligi possunt, ab iis est dili- 
gentius declinandum. Ut in fidibus aut tibiis, quamvis 
paullum diserepent, tamen id a sciente animadverti solet 

sic vivendum est in vita ne forte quid diserepet, vel multo 
etiam magis, quo maior et melior actionum quam sonorum 
toneentus est. XLI. 146. Itaque, ut in fidibus musieorum 
aures vel minima sentiunt, sic nos, si acres ac diligentes 
esse volumus animadversores vitiorum, magna saepe intel- 
ligemus ex parvis. Ex oeulorum obtutu, superciliorum aut 
remissione aut contractione, ex maestitia, ex hilaritate, ex 
risu, ex locutione, ex reticentia, ex contentione vocis, ex 
submissione, ex caeteris similibus facile iudicabimus quid 
eorum apte fiat, quid ab officio naturaque discrepet. Quo 
in genere non est incommodum quale quidque eorum sit 
ex aliis iudicare, ut, si quid dedeceat in illis, vitemus ipsi. 
Fit enim nescio quo modo ut magis in aliis cernamus quam 
in nobismet ipsis, si quid delinquitur. Itaque facillime cor- 
riguntur in discendo, quorum vitia imitantur emendandi 
causa magistri. 147. Nec vero alienum est ad ea eligenda, 
quae dubitationem adferunt, adhibere doctos homines vel 
etiam usu peritos et quid ils de quoque officii genere pla- 
eeat exquirere. Maior enim pars eo fere deferri solet, quo 
a natura ipsa deducitur. In quibus videndum est non modo 
quid quisque loquatur, sed etiam quid quisque sentiat atque 
etiam qua de causa quisque sentiat. Ut enim pictores et 
ü, qui signa fabricantur, et vero etiam poétae suum quis- 
que opus a vulgo considerari vult, ut, si quid reprehensum 
sit a pluribus, id corrigatur, iique et secum et cum aliis 
quid in eo peccatum sit exquirunt, sic aliorum iudicio per- 
multa nobis et facienda et non facienda et mutanda et cor- 
rigenda sunt. 148. Quae vero more agentur institutisque 
civilibus, de iis nihil est praecipiendum: illa enim ipsa prae- 
cepta sunt, nec quemquam hoc errore duci oportet, ut, si 
quid Socrates aut Aristippus contra morem consuetudinem- 
que civilem fecerint locutive sint, idem sibi arbitretur licere. 
Magnis illi et divinis bonis hanc licentiam adsequebantur. 
Cynicorum vero ratio tota est eiicienda: est enim inimica 
verecundiae, sine qua nihil rectum esse potest, nihil ho- 
nestum. 149. Eos autem, quorum vita perspecta in rebus 
honestis atque magnis est, bene de re publica sentientes ac 
bene meritos aut merentes sic, ut aliquo honore aut imperio 


46 DE OFFICIIS 


adfectos, observare et colere debemus, tribuere etiam mul- 
tum senectuti, cedere iis, qui magistratum habebunt, habere 
deleetum civis et peregrini in ipsoque peregrino priva- 
timne an publice venerit. Ad summam, ne agam de singu- 
lis, communem totius generis hominum conciliationem et con- 
sociationem colere, tueri, servare debemus. XLII. 150. Iam 
de artificis et quaestibus, qui liberales habendi, qui sordidi 
sint, haec fere accepimus. Primum improbantur ii quaestus, 
qui in odia hominum ineurrunt, ut portitorum, ut fenera- 
torum. llliberales autem et sordidi quaestus mercenario- 
rum omnium, quorum operae, non quorum artes emun- 
tur: est enim in illis ipsa merces auctoramentum servitutis. 
Sordidi etiam putandi qui mercantur a mercatoribus quod 
statim vendant: nihil enim proficiant, nisi admodum men- 
tiantur, nec vero est quidquam turpius vanitate. Opiflices- 
que omnes in sordida arte versantur: nec enim quidquam 
ingenuum habere potest officina. Minimeque artes hae pro- 
bandae, quae ministrae sunt voluptatum, - 


Cetarii, lanii, coqui, fartores, piscatores, 


ut ait Terentius. Adde huc, si placet, unguentarios, salta- 
tores totumque ludum talarium. 151. Quibus autem arti- 
bus aut prudentia maior inest aut non mediocris utilitas 
quaeritur, ut medicina, ut architectura, ut doctrina rerum 
honestarum, eae sunt iis, quorum ordini conveniunt, ho- 
nestae. Mercatura autem, si tenuis est, sordida putanda 
est: sin magna et copiosa, multa undique apportans multis- 
que sine vanitate impertiens , non est admodum vituperanda, 
atque eliam, si satiata quaestu vel contenta potius, ut saepe 
ex alto in portum, ex ipso portu se in agros possessiones- 
que contulit, videtur iure optimo posse laudari. Omnium 
autem rerum, ex quibus aliquid acquiritur, nihil est agri 
cultura melius, nihil uberius, nihil dulcius, nihil homine 
libero dignius, de qua quoniam in *Catone maiore*. satis 
multa diximus, illinc adsumes quae ad hune loeum per- 
tinebunt. 

XLIII. 152. Sed ab iis partibus, quae sunt honestatis, 
quem ad modum officia ducerentur satis expositum videtur. 

Eorum autem ipsorum, quae honesta sunt, potest incidere 
saepe contentio et comparatio de duobus honestis utrum 
honestius, qui locus a Panaetio est praetermissus. Nam 
quum omnis honestas manet a partibus quattuor, quarum 
una est cognitionis, altera communitatis, tertia magnanimi- 
tatis, quarta moderationis, haec in deligendo officio saepe 
inter se comparentur necesse est. |. 153. Placet igitur aptiora 
esse naturae ea officia, quae ex communitate, quam ea, 
quae ex cognitione ducantur, idque hoc argumento confir- 
mari potest. Quod si contigerit ea vita sapienti, ut in 
omnium rerum adfluentibus copiis, quamvis omnia, quae 
cognitione digna sunt, summo otio secum ipse consideret 
et contempletur, tamen, solitudo si tanta sit, ut hominem 
videre non possit, excedat e vita. Princepsque omnium 
virtutum est illa sapientia, quam σοφέαν Graeci vocant: 
prudentiam enim, quam Graeci φρόνησιν dicunt, aliam 
quamdam intelligimus , quae est rerum expetendarum fugien- 
darumque seientia: illa autem sapientia, quam principem 
dixi, rerum est divinarum et humanarum scientia, in qua 
continetur deorum et hominum communitas et societas 
inter ipsos. Ea si maxima est, utest, certe necesse est, 
quod a communitate ducatur officium, id esse maximum. 
Etenim cognitio contemplatioque naturae manca quodam 
modo atque incohata sit, si nulla actio rerum consequatur. 
Ea autem actio in hominum commodis tuendis maxime cer- 
nitur: pertinet igitur ad societatem generis humani: ergo 
haec eognitioni anteponenda est. 154. Atque id optimus 
quisque re ipsa ostendit et iudicat. Quis enim est tam cu- 
pidus in perspicienda eognoscendaque rerum natura, ut, 
si ei tractanti contemplantique res cognitione dignissimas 
subito sit adlatum periculum discrimenque patriae, cui sub- 
venire opitularique possit, non illa omnia relinquat atque 
abiieiat, etiam si dinumerare se stellas aut metiri mundi 
magnitudinem posse arbitretur? Atque hoc idem in paren 
tis, in amici re aut periculo fecerit. 155. Quibus rebus in- 
telligitur studiis officiisque scientiae praeponenda esse offi- 
cia iustitiae, quae pertinent ad hominum caritatem, qua nihil 
homini esse debet antiquius. XLIV. Atque illi, quorum 

studia vitaque omnis in rerum cognitione versata est, tamen 
ab augendis hominum utilitatibus et commodis non recesse- 
runt. Nam et erudiverunt multos, quo meliores cives uti- 
lioresque rebus suis publicis essent, ut Thebanum Epami- 
nondam Lysis Pythagoreus, Syracusium Dionem Plato 
multique multos, nosque ipsi, quidquid ad rem publicam 
attulimus, si modo aliquid attulimus, a doctoribus atque 
doctrina instructi ad eam et ornati accessimus. 156. Ne- 
que solum vivi atque praesentes studiosos discendi eru- 
diunt atque docent, sed hoe idem etiam post mortem 
monumentis litterarum adsequuntur. Nec enim locus ullus 
est praetermissus ab iis, qui ad leges, qui ad mores, 
qui ad disciplinam rei publicae pertineret, ut otium suum 
ad nostrum negotium contulisse videantur. Ita illi ipsi 
doctrinae studiis et sapientiae dediti ad hominum utilitatem 
suam prudentiam intelligentiamque potissimum conferunt, 
ob eamque etiam causam eloqui copiose, modo prudenter, 
melius est quam vel acutissime sine eloquentia cogitare, 
quod cogitatio in se ipsa vertitur, eloquentia complectitur 
eos, quibuscum communitate iuncti sumus. 157. Atque 
ut apium examina non fingendorum favorum causa congre- 
gantur, sed, quum congregabilia natura sint, fingunt favos, 
sic homines ac multo etiam magis natura congregati adhi- 
bent agendi cogitandique sollertiam. Itaque, nisi ea virtus, 
quae constat ex hominibus tuendis, id est, ex societate ge- 
neris humani, attingat cognitionem rerum, solivaga cognitio 
et ieiuna videatur, itemque magnitudo animi, remota a com- 
munitate coniunctioneque humana, feritas sit quaedam et 
immanitas. Ita fit ut vincat cognitionis studium consociatio 
hominum atque communitas. 158. Nec verum est quod 
dicitur a quibusdam, propter necessitatem vitae, quod ea, 
quae natura desideraret, consequi sine aliis atque efficere 
non possemus, idcirco initam esse cum hominibus commu- 
nitatem et societatem. Quod si omnia nobis, quae ad victum 
cultumque pertinent, quasi virgula divina, ut aiunt, suppe 
ditarentur, tum optimo quisque ingenio negotiis omnibus 
omissis totum se in cognitione et scientia collocaret. Non 
est ita. Nam et solitudinem fugeret et socium studii quae- 

reret, tum docere, tum discere vellet, tum audire, tum 
dicere. Ergo omne officium, quod ad coniunctionem ho- 
minum et ad societatem tuendam valet, anteponendum est illi 
officio, quod cognitione et scientia continetur. XLV. 159. Il- 
lud forsitan quaerendum sit, num haec communitas, quae 
maxime est apta naturae, sit etiam moderationi modestiae- 
que semper anteponenda. Non placet. Sunt enim quae- 
dam partim ita foeda, partim ita flagitiosa, ut ea ne con- 
servandae quidem patriae causa sapiens facturus sit. Ea 
Posidonius collegit permulta, sed ita taetra quaedam, ita 
obscoena, ut dictu quoque videantur turpia. Haec igitur 
non suscipiet rei publicae causa, ne res publica quidem pro 
se suscipi volet. Sed hoc commodius se res habet, quod 
non potest accidere tempus, ut intersit rei publicae quid- 
quam illorum facere sapientem. 160. Qua re hoc quidem 
effectum sit, in officiis deligendis id genus officiorum ex- 
cellere, quod teneatur hominum societate. Etenim cogni- 
tionem prudentiamque sequetur considerata actio. Ita fit 
ut agere considerate pluris sit quam cogitare prudenter. 
Atque haec quidem hactenus. Patefactus enim locus est 
ipse, ut non diffieile sit in exquirendo officio quid cuique 
sit praeponendum videre. In ipsa autem communitate sunt 
gradus officiorum, ex quibus quid euique praestet intelligi 
possit, ut prima dis immortalibus, secunda patriae, tertia 
parentibus, deinceps gradatim reliquis debeantur. 161. Qui- 
bus ex rebus breviter disputatis intelligi potest non solum 
id homines solere dubitare, honestumne an turpe sit, sed 
etiam duobus propositis honestis utrum honestius. Hic 
locus a Panaetio est, ut supra dixi, praetermissus. Sed 
iam ad reliqua pergamus. | 

I. 1. Quem ad modum officia ducerentur ab honestate, 
Marce fili, atque ab omni genere virtutis satis explicatum 
arbitror libro superiore. Sequitur ut haec officiorum genera 
persequar, quae pertinent ad vitae cultum et ad earum 
rerum, quibus utuntur homines, facultates, ad opes, ad 
copias: in quo tum quaeri dixi quid utile, quid inutile, tum 
ex utilibus quid utilius aut quid maxime utile. De quibus 
dicere adgrediar, si pauca prius de instituto ac de iudicio 
meo dixero. 2. Ouamquam enim libri nostri complures 

non modo ad legendi, sed etiam ad scribendi studium ex- 
citaverunt, tamen interdum vereor ne quibusdam bonis viris 
philosophiae nomen sit invisum mirenturque in ea tantum 
me operae et temporis ponere. Ego autem, quam diu res 
publiea per eos gerebatur, quibus se ipsa commiserat, 
omnes meas curas cogitationesque in eam conferebam. 
Quum autem dominatu unius omnia tenerentur neque esset 
usquam consilio aut auctoritati locus, socios denique tuen- 
dae rei publicae, summos viros, amisissem, nec me ango- 
ribus dedidi, quibus essem confectus, nisi iis restitissem, nec 
rursum indignis homine docto voluptatibus. 3. Atque uti- 
nam res publica stetisset quo coeperat statu nec in homines 
non tam eommutandarum quam evertendarum rerum cupi 
dos incidisset! Primum enim, ut stante re publica facere 
solebamus , in agendo plus quam in scribendo operae pone- 
remus , deinde ipsis scriptis non ea, quae nunc, sed actio- 
nes nostras mandaremus, ut saepe fecimus. Quum autem 
res publiea, in qua omnis mea eura, cogitatio, opera poni 
solebat, nulla esset omnino, illae seilicet litterae conti- 
euerunt forenses et senatoriae. 4. Nihil agere autem quum 
animus non posset, in his studiis ab initio versatus aetatis 
existimavi honestissime molestias posse deponi, si me ad 
philosophiam rettulissem. Cui quum multum adolescens 
discendi causa temporis tribuissem, postea quam honori- 
bus inservire coepi meque totum rei publicae tradidi, tan- 
tum erat philosophiae loci, quantum superfuerat amicorum 
et rei publicae temporis. Id autem omne consumebatur in 
legendo, scribendi otium-non erat. 1l. 5. Maximis igitur 
in malis hoc tamen boni adsecuü videmur, ut ea litteris 
mandaremus, quae nec erant satis nota nostris et erant 
cognitione dignissima. Quid enim est, per deos, optabilius 
sapientia, quid praestantius, quid homini melius, quid homine 
dignius? Hanc igitur qui expetunt philosophi nominantur, 
nec quidquam aliud est philosophia, si interpretari velis, - 
praeter studium sapientiae. Sapientia autem est, ut a vete- 
ribus philosophis definitum est, rerum divinarum et huma- 
narum causarumque, quibus eae res continentur, scientia, 
euius studium qui vituperat haud sane inco quidnam 

sit quod laudandum putet. 6. Nam sive oblectatio quae- 
ritur animi requiesque curarum, quae conferri cum eorum 
studiis potest, qui semper aliquid anquirunt quod spectet 
et valeat ad bene beateque vivendum? sive ralio constantiae 
virtutisque ducitur, aut haec ars est aut nulla omnino, per 
quam eas adsequamur. Nullam dicere maximarum rerum 
artem esse, quum minimarum sine arte nulla sit, hominum 
est parum considerate loquentium atque in maximis rebus 
errantium. Si autem est aliqua disciplina virtutis, ubi ea 
quaeretur, quum ab hoc discendi genere discesseris? Sed 
haec, quum ad philosophiam cohortamur, accuratius dispu- 
tari solent, quod alio quodam libro fecimus. Hoc autem 
tempore tantum nobis declarandum fuit cur orbati rei pu- 
blicae muneribus ad hoc nos studium potissimum contulis- 
semus. 7. Occurritur autem nobis et quidem a doctis et 
eruditis quaerentibus salisne constanter facere videamur, 
qui, quum percipi nihil posse dicamus, tamen et aliis de 
rebus disserere soleamus et hoc ipso tempore praecepta 
officii persequamur. Quibus vellem satis cognita esset nostra 
sententia! Non enim sumus ii, quorum vagetur animus er- 
rore nec habeat umquam quid sequatur. Quae enim esset 
ista mens vel quae vita potius non modo disputandi, sed etiam 
vivendi ratione sublata? Nos autem, ut caeteri alia certà, 
alia incerta esse dicunt, sic ab his dissentientes alia proba- 
bilia, contra alia dicimus. 8. Quid est igitur quod me im- 
pediat ea, quae probabilia mihi videàntur, sequi, quae 
contra, improbare atque adfirmandi adrogantiam vitantem 
fugere temeritatem, quae a sapientia dissidet plurimum? 
Contra autem omnia disputatur ἃ nostris, quod hoc ipsum 
probabile elucere non possit, nisi ex utraque parte causa- 
rum esset facta contentio. Sed haec explanata sunt in Aca- 
demicis nostris satis, ut arbitror, diligenter. Tibi autem, 
mi Cicero, quamquam in antiquissima nobilissimaque philo- 
sophia Cratippo auctore versaris iis simillimo, qui ista 
praeelara pepererunt, tamen haec nostra finitima vestris 
ignota esse nolui. Sed iam ad instituta pergamus. 

ΠΠ. 9. Quinque igitur rationibus propositis officii per 
sequendi, quarum duae ad decus honestatemque pertine 


LIB. 11. CAP. 3. 8. 5. 5— 13. 53 


rent, duae ad commoda vitae, copias, opes, facultates 
quinta ad eligendi iudicium, si quando ea, quae dixi, pugnare 
inter se viderentur, honestatis pars confecta est, quam qui- 
dem tibi eupio esse notissimam. Hoc autem, de quo nunc 
agimus, id ipsum est, quod utile appellatur. In quo verbo 
lapsa consuetudo deflexit de via sensimque eo deducta est, 
ut honestatem ab utilitate secernens constitueret esse ho- 
nestum aliquid quod utile non esset et utile quod non 
honestum, qua nulla pernicies maior hominum vitae potuit 
adferri. 10. Summa quidem auctoritate philosophi severe 
sane atque honeste haec tria genera confusa cogitatione 
distinguunt. Quidquid enim iustum sit, id etiam utile esse 
censent, itemque quod honestum, idem iustum: ex quo 
effieitur ut, quidquid honestum sit, idem sit utile. Quod 
qui parum perspiciunt, ii saepe versutos homines et ecallidos 
admirantes malitiam sapientiam iudicant. Quorum error eri- 
piendus est opinioque omnis ad eam spem traducenda, ut 
honestis consiliis iustisque factis non fraude et malitia se 
intelligant ea, quae velint, consequi posse. 11. Quae ergo 
ad vitam hominum tuendam pertinent, partim sunt inanima, 
ut aurum, argentum, ut ea, quae gignuntur e terra, ut alia 
generis eiusdem, partim animalia, quae habent suos impe- 
tus et rerum appetitus. Eorum autem alia rationis experlia 
sunt, alia ratione utentia. Expertes rationis equi, boves, 
reliquae pecudes, apes, quarum opere efficitur aliquid ad 
usum hominum atque vitam. Ratione autem utentium duo 
genera ponunt, deorum unum, alterum hominum. Deos 
placatos pietas efficiet et sanctitas, proxime autem et secun- 
dum deos homines hominibus. maxime utiles esse possunt. 
12. Earumqué item rerum, quae noceant et obsint, eadem 
divisio est. Sed quia deos nocere non putant, his exceptis 
homines hominibus obesse plurimum arbitrantur. Ea enim 
ipsa, quae inanima diximus, pleraque sunt hominum operis 
effecta, quae nec haberemus, nisi manus et ars accessis- 
set, nec iis sine hominum administratione uteremur. Neque 
enim valetudinis curatio neque navigatio neque agri cultura 
neque frugum íructuumque reliquorum perceptio et con- 
servatio sine hominum opera ulla esse potuisset. 13. Iam 

vero et earum rerum, quibus abundaremus, exportatio et 
earum, quibus egeremus, invectio certe nulla esset, nisi 
his muneribus homines fungerentur. Eademque ratione nec 
lapides ex terra exciderentur ad usum nostrum necessarii, 
nec *ferrum, aes, aurum, argentum? effoderetur * penitus 
abditum? sine hominum labore et manu. IV. Tecta vero, 
quibus et frigorum vis pelleretur et calorum molestiae seda- 
rentur, unde aut initio generi humano dari potuissent aut 
postea subveniri, si aut vi tempestatis aut terrae motu aut 
vetustate cecidissent, nisi communis vita ab hominibus ha- 
rum rerum auxilia petere didicisset? 14. Adde ductus aqua- 
rum, derivationes fluminum, agrorum irrigationes, moles 
oppositas fluctibus, portus manu factos, quae unde sine 
hominum opere habere possemus? Ex quibus multisque 
aliis perspicuum est, qui fructus quaeque utilitates ex rebus 
iis, quae sunt inanimae, percipiantur, eas nos nullo modo 
sine hominum manu atque opera capere potuisse. Qui deni- 
que ex bestiis fructus aut quae commoditas, nisi homines 
adiuvarent, percipi posset? Nam et qui principes inveniendi 
fuerunt quem ex quaque belua usum habere possemus 
homines certe fuerunt nec hoc tempore sine hominum opera 
aut pascere eas aut domare aut tueri aut tempestivos fructus 
ex iis capere possemus, ab eisdemque et eae, quae nocent, 
interficiuntur et quae usui possunt esse capiuntur. 15. Quid 
enumerem artium multitudinem, sine quibus vita omnino 
nulla esse potuisset? Quid enim aegris subveniret, quae 
esset oblectatio valentium, qui victus aut cultus, nisi tam 
multae nobis artes ministrarent? quibus rebus exculta homi- 
num vita tantum destitit a victu et cultu bestiarum. "Urbes 
vero sine hominum coetu non potuissent nec aedificari nec 
frequentari, ex quo leges moresque constituti, tum iuris 
aequa descriptio certaque vivendi disciplina: quas res et 
mansuetudo animorum consecuta et verecundia est effectum- 
que ut esset vita munitior atque ut dando et accipiendo mu- 
tuandisque facultatibus et commodandis nulla re egeremus. 
V. 16. Longiores hoc loco sumus quam necesse est. 
Quis est enim cui non perspicua sint illa, quae pluribus 
verbis a Panaetio commemorantur, neminem neque ducem . 

bello nec principem domi magnas res et salutares sine homi- 
num studiis gerere potuisse? Commemoratur ab eo The- 
mistocles, Pericles, Cyrus, Agesilaus, Alexander, quos 
negat sine adiumentis hominum tantas res efficere potuisse. 
Utitur in re non dubia testibus non necessariis. Atque ut 
magnas utilitates adipiscimur conspiratione hominum atque 
consensu, sic nulla tam detestabilis pestis est quae non 
homini ab homine nascatur. Est Dicaearchi liber de interitu 
hominum, Peripatetici magni et copiosi, qui collectis caete- 
ris causis eluvionis, pestilentiae, vastitatis, beluarum etiam 
repentinae multitudinis, quarum impetu docet quaedam 
hominum genera esse consumpta, deinde comparat quanto 
plures deleti sint homines hominum impetu, id est, bellis 
aut seditionibus, quam omni reliqua calamitate. | 

17. Quum igitur hic locus nihil habeat dubitationis quin 
homines plurimum hominibus et prosint et obsint, proprium 
hoc statuo esse virtutis, conciliare animos hominum et ad 
usus suos adiungere. ltaque, quae in rebus inanimis quae- 
que in usu et tractatione beluarum fiunt utiliter ad hominum 
vitam, artibus ea tribuuntur operosis, hominum autem stu- 
dia ad amplificationem nostrarum rerum prompta ac pa- 
rata virorum praestantium sapientia et virtute excitantur. 
18. Etenim virtus omnis tribus in rebus fere vertitur, qua- 
rum una est in perspiciendo quid in quaque re verum sin- 
cerumque sit, quid consentaneum cuique, quid consequens, 
ex quo quaeque gignantur, quae cuiusque rei causa sit, 
alterum cohibere motus animi turbatos, quos Graeci πάϑη 
nominant, appetitionesque, quas illi ὁρμάς, oboedientes 
efficere rationi, tertium iis, quibuscum congregemur, uti 
inoderate et scienter, quorum studiis ea, quae natura desi- 
derat, expleta cumulataque habeamus, per eosdemque, si 
quid importetur nobis incommodi, propulsemus ulcisca- 
murque eos, qui nocere nobis conati sunt, tantaque 
poena adficiamus, quantam aequitas humanitasque patitur. 
VI. 19. Quibus autem rationibus hanc facultatem adsequi 
possimus, ut hominum studia complectamur eaque tenea- 
mus, dicemus neque ita multo post, sed pauca ante di- 
cenda sunt Magnam vim esse in fortuna in utramque par- 

tem, vel secundas ad res vel adversas quis ignorat? Nam 
et quum prospero flatu eius utimur, ad exitus perveliiinur 
optatos et, quum reflavit, adfligimur. Haec igitur ipsa for- 
tuna caeteros casus rariores habet, primum ab inanimis 
procellas, tempestates, naufragia, ruinas, incendia, deinde 
a bestiis ictus, morsus, impetus. Haec ergo, ut dixi, ra- 
riora. 20. At vero interitus exercituum, ut proxime trium, 
saepe multorum, clades imperatorum, ut nuper summi et 
singularis viri, invidiae praeterea multitudinis atque ob 
eas bene meritorum saepe civium expulsiones, calamitates, . 
fugae, rursusque secundae res, honores, imperia, victoriae, 
quamquam fortuita sunt, tamen sine hominum opibus et 
studiis neutram in partem effici possunt. Hoc igitur cognito 
dicendum est quonam modo hominum studia ad utilitates 
nostras adlicere atque excitare possimus. Quae si longior 
fuerit oratio, cum magnitudine utilitatis comparetur: ita 
fortasse etiam brevior videbitur. 

21. Quaecumque igitur homines homini tribuunt ad eum 
augendum atque honestandum, aut benevolentiae gratia 
faciunt, quum aliqua de causa quempiam diligunt, aut hono- 
ris, si cuius virlutem suspiciunt quemque dignum fortuna 
quam amplissima putant aut cui fidem habent et bene rebus 
suis consulere arbitrantur aut cuius opes metuunt, aut con- 
tra, a quibus aliquid exspectant, ut quum reges popularesve 
homines largitiones aliquas proponunt, aut postremo precio 
ac mercede ducuntur, quae sordidissima est illa quidem 
ratio et inquinatissima et his, qui ea tenentur, et illis, qui 
ad eam confugere conantur. 22. Male enim se res habet, 
quum, quod virtute effici debet, id temptatur pecunia. Sed 
quoniam non numquam hoc subsidium necessarium est, 
quem ad modum sit utendum eo dicemus, si prius iis de re- 
bus, quae virtuti propiores sunt, dixerimus. Atque etiam 
subiiciunt se homines imperio alterius et potestati de causis 
pluribus. Ducuntur enim aut benevolentia aut beneficio: 
rum magnitudine aut dignitatis praestantia aut spe sibi id 
utile futurum aut metu ne vi parere cogantur aut spe largi- 
lionis promissisque capti aut postremo, ut saepe in nostra 
re publica videmus, mercede conducti. VII. 93. Omnium 

autem rerum nec aptius est quidquam ad opes tuendas ac 
tenendas quam diligi nec alienius quam timeri. Praeclare. 
enim Ennius: 


Quem metuunt oderunt: quem quisque odit periisse expetit. 
Multorum autem odiis nullas opes posse obsistere, si antea 
fuit ignotum, nuper est cognitum. Nec vero huius tyranni 
solum, quem armis oppressa pertulit civitas paretque quum 
maxime mortuo, interitus declarat quantum odium hominum 
valeat ad pestem, sed reliquorum similes exitus tyranno- 
rum, quorum haud fere quisquam interitum talem effugit. 
Malus enim est custos diuturnitatis metus, contraque bene- 
volentia fidelis vel ad perpetuitatem. 24. Sed iis, qui vi 
oppressos imperio coércent, sit sane adhibenda saevitia, u 
heris in famulos, si aliter teneri non possunt: qui vero in 
libera civitate ita se instruunt, ut metuantur, iis nihi' 
potest esse dementius. Quamvis enim sint demersae leges 
alicuius opibus, quamvis timefacta libertas, emergunt tamen 
haec aliquando aut iudiciis tacitis aut occultis de honore 
suffragiis. Acriores autem morsus sunt intermissae liberta 
tis quam retentae. Quod igitur latissime patet neque ad ir- 
columitatem solum, sed etiam ad opes el potentiam valet 
plurimum, id amplectamur, ui metus absit, caritas retinea- 
tur. lta facillime quae volemus et privatis in rebus et in 
re publica consequemur. Etenim qui se metui volent, a qui- 
bus metuentur, eosdem metuant ipsi necesse est. 25. Quid 
enim censemus superiorem illum Dionysium, quo cruciatu 
timoris angi solitum? qui cultros metuens tonsorios can- 
dente carbone sibi adurebat capillum? quid Alexandrum 
Pheraeum, quo animo vixisse arbitramur? qui, ut scriptum 
legimus, quum uxorem Theben admodum diligeret, tamen 
ad eam ex epulis in cubiculum veniens barbarum et eum 
quidem, ut scriptum est, compunctum notis Thraeciis de- 
stricto gladio iubebat anteire praemittebatque de stipatori 
bus suis qui scrutarentur arculas muliebres et ne quod in 
vestimentis telum occultaretur exquirerent. Ο miserum, 
qui fideliorem et barbarum et stigmatiam putaret quam con- 
iugem!. Nec eum fefellit. Ab ea est enim ipsa propter pel 

licatus suspicionem interfectus. Nec vero ulla vis imperii 
tanta est, quae premente metu possit esse diuturna. 26. Te- 
stis est Phalaris, cuius est praeter caeteros nobilitata cru- 
delitas, qui non ex insidiis interiit, ut is, quem modo dixi, 
Alexander, non a paucis, ut hic noster, sed in quem uni- 
versa Agrigentinorum multitudo impetum fecit. Quid? 
Macedones nonne Demetrium reliquerunt universique se ad 
Pyrrhum contulerunt? Quid? Lacedaemonios iniuste im- 
perantes nonne repente omnes fere socii deseruerunt 
spectatoresque se otiosos praebuerunt Leuctricae calamita- 
tis? VIII. Externa libentius in tali re quam domestica re- 
cordor. Verum tamen quam diu imperium populi Romani 
beneficiis tenebatur, non iniuriis, bella aut pro sociis aut 
de imperio gerebantur, exitus erant bellorum aut mites aut 
necessarii, regum, populorum, nationum portus erat et re- 
fugium senatus, 27. nostri autem magistratus imperalores- 
que ex hac una re maximam laudem capere studebant, si 
provincias, si socios aequitate et fide defendissent. Itaque 
illud patrocinium orbis terrae verius quam imperium poterat 
nominari. Sensim hanc consuetudinem et disciplinam iam 
antea minuebamus, post vero Sullae victoriam penitus ami- 
simus: desitum est enim videri quidquam in socios ini- 
quum, quum exstitisset in cives tanta crudelitas. Ergo in 
illo secuta est honestam causam non honesta victoria. Est 
enim ausus dicere hasta posita, quum bona in foro vende- 
ret et bonorum virorum et locupletum et certe civium, *prae- 
dam se suam vendere?. Secutus est qui in causa impia, 
victoria etiam foediore non singulorum civium bona publi- 
caret, sed universas provincias regionesque uno calamitatis 
iure comprehenderet. 28. Itaque vexatis ac perditis exteris 
nationibus ad exemplum amissi imperii portari in triumpho 
Massiliam vidimus et ex ea urbe triumphari, sine qua num- 
quam nostri imperatores ex Transalpinis bellis triumpha- 
runt. Multa praeterea commemorarem nefaria in socios, 
Si hoc uno quidquam sol vidisset indignius. ure igitur 
plectimur. Nisi enim multorum impunita scelera tulisse- 
mus, numquar, ad unum tanta pervenisset licentia: a quo 
quidem rei familiaris ad paucos, cupiditatum ad multos 

improoos venit hereditas. 29. Nec vero umquam bellorum 
civilium semen et causa deerit, dum homines perditi hastam 
illam eruentam et meminerint et sperabunt, quam P. Sulla 
quum vibrasset dictatore propinquo suo, idem sexto tri- 
cesimo anno post a sceleratiore hasta non recessit, alter 
autem, qui in illa dictatura scriba fuerat, in hac fuit quae: 
stor urbanus. Ex quo debet intelligi talibus praemiis pro- 
posiis numquam defutura bella civilia. ltaque parietes 
modo urbis stant et manent, iique ipsi iam extrema scelera 
metuentes, rem vero publicam penitus amisimus. Atque in 
has clades incidimus — redeundum est enim ad proposi- 
tum —, dum metui quam cari esse et diligi nialumus. Quae 
si populo Romano iniuste imperanti accidere potuerunt, 
quid debent putare singuli? Quod quum perspicuum sit 
benevolentiae vim esse magnam, metus imbecillam, sequi- 
tur ut disseramus quibus rebus facillime possimus eam quam 
volumus. adipisci cum honore et fide caritatem. 30. Sed 
ea non pariter omnes egemus. Nam ad cuiusque vitam in- 
stituaam accommodandum est a multisne opus sit an satis 
sit ἃ paucis diligi. Certum igitur hoc sit idque et primum 
et maxime necessarium, familiaritates habere fidas aman- 
tium nos amicorum et nostra mirantium: haec enim est una 
res prorsus, ut non multum differat inter summos et medio- 
ceres viros, eaque utrisque est propemodum comparanda. 
31. Honore et gloria et benevolentia civium fortasse non 
aeque omnes egent, sed tamen, si cui haec suppetunt, ad- 
iuvant aliquantum quum ad caetera tum ad amicitias compa- 
randas. IX. Sed de amicitia alio libro dictum est, qui in- 
scribitur *Laelius?. Nunc dicamus de gloria, quamquam ea 
quoque de re duo sunt nostri libri, sed attingamus quando 
quidem ea in rebus maioribus administrandis adiuvat 
plurimum. 

Summa igitur et perfecta gloria constat ex tribus his: 
si diligit multitudo, si fidem habet, si cum admiratione qua- 
dam honore dignos putat. Haec autem, si est simpliciter 
breviterque dicendum, quibus rebus pariuntur a singulis, 
eisdem fere a multitudine. Sed est alius quoque quidam 
aditus ad multitudinem, ut in universorum animos tamquam 

influere possimus. 32. Ac primum de illis tribus, quae 
ante dixi, benevolentiae praecepta videamus, quae quidem 
capitur beneficiis maxime, secundo autem loco voluntate 
benefica benevolentia movetur, etiam si res forte non sup- 
petit. Vehementer autem amor multitudinis commovetur 
ipsa fama et opinione liberalitatis, beneficentiae, iustitiae, 
fidei omniumque earum virtutum, quae pertinent ad mansue- 
tudinem morum ac facilitatem. Etenim illud ipsum, quod 
honestum decorumque dicimus, quia per se nobis placet 
animosque omnium natura et specie sua commovet maxi- 
meque quasi perlucet ex eis, quas commemoravi, virtutibus, 
ideirco illos, in quibus eas virtutes esse remur, a natura 
ipsa diligere cogimur. Atque hae quidem causae diligendi 
gravissimae: possunt enim praeterea non nullae esse le- 
viores. 38. Fides autem ut habeatur duabus rebus effici 
potest: si existimabimur adepti coniunctam cum iustitia 
prudentiam. Nam et iis fidem habemus, quos plus intelli- 
gere quam nos arbitramur quosque et futura prospicere 
eredimus et, quum res agatur in discrimenque ventum Sit, 
expedire rem et consilium ex tempore capere posse: hana 
enim utilem homines existimant veramque prudentiam. 
lustis autem et fidis hominibus, id est, bonis viris ita fides 
habetur, ut nulla sit in iis fraudis iniuriaeque suspicio. ]ta- 
que his salutem nostram, his fortunas, his liberos rectis- 
sime committi arbitramur. 34. Harum igitur duarum ad 
fidem faciendam iustitia plus pollet, quippe quum ea sine 
prudentia satis habeat auctoritatis, prudentia sine iustitia 
nihil valeat ad faciendam fidem. Quo enim quis versutior 
et eallidior, hoc invisior et suspectior detraeta opinione 
probitatis. Quam ob rem intelligentiae iustitia coniuncta 
quantum volet habebit ad faciendam fidem virium: iustitia 
sine prudentia multum poterit, sine iustitia nihil valebit 
prudentia. 

X. 35. Sed, ne quis sit admiratus cur, quum inter 
omnes philosophos constet a meque ipso saepe disputatum 
sit qui unam haberet' omnes habere virtutes, nunc ita se- 
tungam, quasi possit quisquam, qui non idem prudens sit, 
iustus esse, alia est illa, quum veritas ipsa limatur in dispu- 

tatione, subtilitas, alia, quum ad opinionem communeni 
omnis accommodatur oratio. Quam ob rem, ut vulgus , ita 
nos hoec loco loquimur, ut alios fortes, alios viros bonos, 
alios prudentes esse dicamus. Popularibus enim verbis est 
agendum et usitatis, quum loquamur de opinione populari, 
idque eodem modo fecit Panaetius. Sed ad propositum re- 
vertamur. 306. Erat igitur ex tribus, quae ad gloriam per- 
ünent, hoc tertium, ut cum admiratione. hominum honore 
ab iis digni iudicaremur. Admirantur igitur communiter 
illi quidem omnia, quae magna et praeter opinionem suam 
animadverterunt, separatim autem in singulis, si perspi- 
ciunt nec opinata quaedam bona. Itaque eos viros suspi- 
ciunt maximisque efferunt laudibus, in quibus existimant se 
excellentes quasdam et singulares perspicere virtutes, despi- 
eiunt autem eos el contemnunt, in quibus nihil virtutis, 
nihil animi, nihil nervorum putant. Non enim omnes eos 
contemnunt, de quibus male existimant. Nam quos impro- 
bos, maledicos, fraudulentos putant et ad faciendam iniu- 
riam instructos, eos contemnunt quidem neutiquam, sed de 
his male existimant. Quam ob rem, ut ante dixi, con- 
temnuntur ii, qui *nec sibi nec alteri?, ut dicitur, in quibus 
nullus labor, nulla industria, nulla cura est. 37. Admira- 
tione autem adficiuntur ii, qui anteire caeteris virtute putan- 
tur et quum omni carere dedecore tum vero iis vitiis, qui- 
bus alii non facile possunt obsistere. Nam et voluptates, 
blandissimae dominae, maioris partis animos a virtute de- 
torquent et, dolorum quum admoventur faces, praeter 
modum plerique exterrentur: vita, mors, divitiae, pauper- 
tas omnes homines vehementissime permovent. Quae qui 
in utramque partem excelso animo magnoque despiciunt, - 
quumque aliqua iis ampla et honesta res obiecta est, totos 
ad se convertit et rapit: tum quis non admiretur splendo- 
rem pulcritudinemque virtutis? XI. 38. Ergo et haec animi 
despicientia admirabilitatem magnam facit et maxime iustitia, 
ex qua una virtute *viri boni? appellantur, mirifica quaedam 
multitudini videtur, nec iniuria. Nemo enim iustus esse 
potest, qui mortem, qui dolorem, qui exsilium, qui egesta- 
tem timet aut qui ea, quae sunt his contraria, aequitati 

anteponit. Maximeque admirantur eum, qui pecunia nom 
movetur, quod in quo viro perspectum sit, hunc igni specta- 
tum arbitrantur. ltaque illa tria, quae proposita sunt ad 
gloriam, omnia iustitia conficit, et benevolentiam, quod 
prodesse vult plurimis, et ob eamdem causam fidem et ad- 
mirationem, quod eas res spernit et negligit, ad quas pleri- 
que inflammati aviditate rapiuntur. 

99. Ac mea quidem sententia omnis ratio atque institu- 
tio vitae adiumenta hominum desiderat, in primisque, ut 
habeat quibuscum possit familiares conferre sermones: quod 
est difficile, nisi speciem prae te boni viri feras. Ergo etiam 
solitario homini atque in agro vitam agenti opinio iustitiae 
necessaria est, eoque etiam magis, quod, eam si non ha- 
bebunt, iniusti habebuntur, nullis praesidiis saepti multis 
adficientur iniuriis. 40. Atque his etiam, qui vendunt 
emunt, conducunt locant contrahendisque negotiis impli- 
cantur, iustitia ad rem gerendam necessaria est, cuius tanta 
vis est, ut ne illi quidein, qui maleficio et scelere pascuntur, 
possint sine ulla particula iustitiae vivere. Nam qui eorum 
euipiam, qui una latrocinantur, furatur aliquid aut eripit, 
is sibi ne in latrocinio quidem relinquit locum, ille autem, 
qui archipirata dicitur, nisi aequabiliter praedam dispertiat, 
aut interficiatur a sociis aut relinquatur. Quin etiam leges 
latronum esse dicuntur quibus pareant, quas observent. 
Itaque propter aequabilem praedae partitionem et Bardylis 
Illyricus latro, de quo est apud Theopompum, magnas opes 
habuit et multo maiores Viriathus Lusitanus, cui quidem 
etiam exercitus nostri imperatoresque cesserunt, quem C. 
Laelius, is qui Sapiens usurpatur, praetor fregit et commi- 
nuiL ferocitatemque eius ita repressit, ut facile bellum reli- 
quis traderet. Quum igitur tanta vis iustitiae sit, ut ea etiam 
latronum opes firmet atque augeat, quantam eius vim inter 
leges et iudicia et in constituta re publica fore putamus? 
Xll. 41. Mihi quidem non apud Medos solum, ut ait Hero- 
dotus, sed etiam apud maiores nostros iustitiae fruendae 
causa videntur olim bene morati reges constituti. Nam quum 
premeretur initio multitudo ab iis, qui maiores opes habe- 
bant, ad unum aliquem confugiebant virtute praestantem, 

qui quum prohiberet iniuria tenuiores, aequitate consti- 
tuenda summos cum infimis pari iure retinebat. Eademque 
constituendarum legum fuit causa quae regum. 42. lus 
enim semper est quaesitum aequabile: neque enim aliter 
esset ius. Id si ab uno iusto et bono viro consequebantur, 
erant eo contenti: quum id minus conüngeret, leges sunt 
inventae quae cum omnibus semper una atque eadem voce 
loquerentur. Ergo hoc quidem perspicuum est, eos ad im- 
perandum deligi solitos, quorum de iustilia magna esset 
opinio multitudinis. Adiuncto vero ut iidem etiam pruden- 
les haberentur nihil erat quod homines iis auctoribus non 
posse consequi se arbitrarentur. Omni igitur ratione co- 
lenda et retinenda iustitia est quum ipsa per sese — nam 
aliter iustitia non esset — tum propter amplificationem ho- 
noris et gloriae. Sed ut pecuniae non quaerendae solum 
ratio est, verum etiam collocandae, quae perpetuos sumptus 
suppeditet nec solum necessarios, sed etiam liberales, sic 
gloria et quaerenda et collocanda ratione est. 43. Quam- 
quam praeclare Socrates *hanc viam ad gloriam proximam 
et quasi compendiariam? dicebat *esse, si quis id ageret, ut 
qualis haberi vellet talis esset. Quod si qui simulatione et 
inani ostentatione et fifjp non modo sermone, sed etiam 
vultu stabilem se gloriam consequi posse rentur, vehemen- 
ter errant. Vera gloria radices agit atque etiam propaga- 
tur, ficta omnia celeriter tamquam flosculi decidunt nec 
simulatum potest quidquam esse diuturnum. Testes sunt 
permulti in utramque partem, sed brevitatis causa familia 
contenti erimus una. Ti. enim Gracchus P. F. tam diu lau- 
dabitur, dum memoria rerum Romanarum manebit: at eius 
filii nee vivi probabantur bonis et mortui numerum obtinent 
iure caesorum. XIII. Qui igitur adipisci veram gloriam 
volet iustitiae fungatur officiis. Ea quae essent dietum est 
in libro superiore. 

44. Sed, ut facilline quales simus tales esse videamur 
etsi in eo ipso vis maxima est, ut simus ii qui haberi veli- 
mus, tamen quaedam praecepta danda sunt. Nam si quis 
ab ineunte aetate habet causam celebritatis et nominis aut 
a patre acceptam, quod tibi, mi Cicero, arbitror contigisse, 

aut aliquo casu atque fortuna, in hune oculi omnium ^non 
üciuntur atdue in eum quid agat, quem ad modum fta- 
inquiritur et, tamquam in clarissima luce versetur, i'7 ad 
lum obscurum potest nec dictum eius esse nec f/4uod 
45. Quorum autem prima aetas propter humilitatem et 4 ad- 
ritatem in hominum ignoratione versatur, ii, simul af-:eri- 
nes esse coeperunt, magna spectare et ad ea rectis s '";- 
debent contendere, quod eo firmiore animo facient, αὐ 


non modo non invidetur illi aetati, verum etiam favetur. 


Prima est igitur adolescenti commendatio ad gloriam, si quà 
ex bellicis rebus comparari potest, in qua multi apud maiores 
nostros exstiterunt: semper enim fere bella gerebantur. 
Tua autem aetas incidit in id bellum, cuius altera pars sce- 
leris nimium habuit, altera felicitatis parum. Quo tamen in 
bello quum te Pompeius alae alteri praefecisset, magnam 
laudem et a summo viro et ab exercitu consequebare equi- 
tando, iaculando, omni militari labore tolerando. Atque ea 
quidem tua laus pariter cum re publica cecidit. Mihi autem 
haec oratio suscepta non de te est, sed de genere toto: 
quam ob rem pergamus ad ea, quae restant. 406. Ut igitur 
in reliquis rebus multo maiora opera sunt animi quam cor- 
poris, sic eae res, quas ingenio δδ ratione persequimur, 
gratiores sunt quam illae, quas viribus. Prima igitur com- 
mendatio proficiscitur a modestia, tum pietate in parentes, 
in suos benevolentia. Facilime autem et in optimam par- 
tem cognoscuntur adolescentes, qui se ad claros et sapien- 
tes viros bene consulentes rei publicae contulerunt, quibus- 
cum si frequentes sunt, opinionem adferunt populo eorum 
fore se similes, quos sibi ipsi delegerunt ad imitandum. 
47. P. Rutilii adolescentiam ad opinionem et innocentiae 
et iuris scientiae P. Mucii commendavit domus. Nam L. 
quidem Crassus, quum esset admodum adolescens, non 
aliunde mutuatus est, sed sibi ipse peperit maximam laudem 
ex illa accusatione nobili et gloriosa, et, qua aetate qui 
exercentur, laude adfici solent, ut de Demosthene accepimus, 
ea aetate L. Crassus ostendit id se in foro optime iam fa- 
cere, quod etiam tum poterat domi cum laude meditari. 
XIV. 48. Sed quum duplex ratio sit orationis, quarum in 

QW. ΟἹ, sermo sit, in altera contentio, non est id quidem 

i quin contentic orationis maiorem vim habeat ad 
iie. — ea est enim quam eloquentiam dicimus —: sed 
iioi £difficile dictu est quanto opere conciliet animos comi- 
... "abilitasque sermonis. Exstant epistolae οἱ Philippi ad 
e *drum et Antipatri ad Cassandrum et Antigoni ad Phi- 
p. m filium, trium prudentissimorum — sic enim accepi- 
h ds —, quibus praecipiunt ut oratione benigna multitudinis 
animos ad benevolentiam adliciant militesque blande appel- 
ες lando sermone deleniant. Quae autem in multitudine cum con- 
 tentione habetur oratio, ea saepe universam excitat ad glo- 
| riam. Magnaestenim admiratio copiose sapienterque dicentis, 
| quem qui audiunt intelligere etiam et sapere plus quam. cae- 
teros arbitrantur. Si vero inest in oratione mixta modestia 
gravitas, nihil admirabilius fieri potest eoque magis, si ea sunt 
in adolescente. 49. Sed, quum sint plura causarum genera, 
quae eloquentiam desiderent, multique in nostra re publica 
adolescentes et apud iudices et apud populum et apud sena- 
tum dicendo laudem adsecuti sint, maxima est admiratio in 
iudiciis, quorum ratio duplex est. Nam ex accusatione et 
ex defensione constat, quarum etsi laudabilior est defensio, 
tamen etiam accusatio probata persaepe est. Dixi paullo 
ante de Crasso. ldem fecit adolescens M. Antonius. Etiam 
P. Sulpicii eloquentiam accusatio illustravit, quum seditio- 
sum et inutilem *civem, C. Norbanum, in iudicium vocavit. 
90. Sed hoc quidem non est saepe faciendum nec umquani 
nisi aut rei publicae causa, utíi, quos ante dixi, aut ulci- 
scendi, ut duo Luculli, aut patrocinii, ut nos pro Siculis, 
pro Sardis in Albucio Iulius. In aecusando etiam M'. Aqui- 
lio L. Fufii cognita industria est. Semel igitur aut non 
saepe certe. Sin erit cui faciendum sit saepius, rei publieae 
tribuat hoc muneris, cuius inimicos ulcisci saepius non est 
reprehendendum: modus tamen adsit. Duri enim hominis 
vel potius vix hominis videtur periculum capitis inferre 
multis. Id quum periculosum ipsi est tum etiam sordidum 
ad famam committere ut aceusator nominere: quod con- 
Jigit M. Bruto, summo genere nato, illius filio; qui iuris 
civilis in primis peritus fuit. 51. Atque etiam hoc prae- 

ceptum officii diligenter tenendum est, ne quem umquam 
innoeentem iudicio capitis arcessas: id enim sine scelere 
fieri nullo pacto potest. Nam quid est tam inhumanum 
quam eloquentiam a natura ad salutem hominum et ad con- 
servationem datam ad bonorum pestem perniciemque con- 
vertere? Nec tamen , ut hoc fugiendum est, item est haben- 
dum religioni nocentem aliquando, modo ne nefarium im- 
piumque, defendere. Vult lioc multitudo, patitur consuetudo, 
fert etiam humanitas. ludicis est semper in causis verum 
sequi, patroni non numquam veri simile, etiam si minus 
sit verum, defendere: quod scribere, praesertim quum de 
philosophia scriberem, non auderem, nisi idem placeret 
gravissimo Stoicorum Panaetio. Maxime autem et gloria 
paritur et gratia defensionibus eoque maior, si quando acci- 
dit ut ei subveniatur, qui potentis alieuius opibus cireumve- 
niri urguerique videatur, ut nos et saepe alias et adolescentes 
contra L. Sullae dominantis opes pro Sex. Roscio Amerino 
fecimus, quae, ut scis, exstat oratio. 

XV. 52. Sed expositis adolescentium officiis quae va- 
leant ad gloriam adipiscendam, deinceps de beneficentia 86 
de liberalitate dicendum est: cuius est ratio duplex. Nam 
aut opera benigne fit indigentibus aut pecunia. Facilior est 
haec posterior, locupleti praesertim, sed illa lautior ae 
splendidior et viro forti elaroque dignior. Quamquam enim 
in utroque inest gratificandi liberalis voluntas, tamen altera 
ex arca, altera ex virtute depromitur, largitioque, quae fit 
ex re familiari, fontem ipsum benignitatis exhaurit. Ita be- 
nignitate benignitas tollitur, qua quo in plures usus sis, eo 
minus in multos uti possis. 53. At qui opera, id est, vir- 
tute et industria, benefici et liberales erunt, primum quo 
pluribus profuerint, eo plures ad benigne faciendum adiu- 
tores habebunt, dein consuetudine beneficentiae paratiores 
erunt et tamquam exercitatiores ad bene de multis prome- 
rendum. Praeclare in epistola quadam Alexandrum filium 
Philippus aecusat, quod largitione benevolentiam Macedo- 
num consectetur: *Quae te, malum!? inquit *ratio in istam 
spem induxit, ut eos tibi fideles putares fore, quos pecunia 
corrupisses? An tu id agis, ut Macedones non te regem 

suum, sed ministrum et praebitorem sperent fore?? Bene 
' ministrum et praebitorem?, quo quid sordidius regi? melius 
etiam, quod *largitionem corruptelam? dixit esse. Fit enim 
deterior qui accipit atque ad idem semper exspectandum 
paratior. 54. Hoc ille fllio, sed praeceptum putemus omni- 
bus. Quam ob rem id quidem non dubium est quin illa 
benignitas, quae constet ex opera et industria, et honestior 
sit et latius pateat et possit prodesse pluribus: non num- 
quam tamen est largiendum nec hoc benignitatis genus 
omnino repudiandum « et saepe idoneis hominibus indigenti- 
bus de re familiari impertiendum, sed diligenter atque mo- 
derate. Multi enim patrimonia effuderunt inconsulte lar- 
giendo. Quid autem est stultius quam quod libenter facias 
curare, ut id diutius facere non possis? Atque etiam se- 
quuntur largitionem rapinae. Quum enim dando egere 
eoeperunt, alienis bonis manus adferre coguntur. Ita, quum 
benevolentiae comparandae causa benefici esse velint, non 
tanta studia adsequuntur eorum, quibus dederunt, quanta 
odia eorum, quibus ademerunt. 55. Quam ob rem nec 
ita claudenda res est familiaris, ut eam benignitas aperire 
non possit, nec ita reseranda, ut pateat omnibus. Modus 
adhibeatur, isque referatur ad facultates. Omnino memi- 
nisse debemus id, quod a nostris hominibus saepissime usur- 
patum jam in proverbii consuetudinem venit *largitionem 
fundum non habere.* Etenim quis potest modus esse, 
quum et idem qui consuerunt et idem illud alii desiderent? 
XVI. Omnino duo sunt genera largorum, quorum alteri 
prodigi, alteri liberales: prodigi, qui epulis et visceratio- 
nibus et gladiatorum muneribus, ludorum venationumque 
apparatu pecunias profundunt in eas res, quarum memo- 
riam aut brevem aut nullam omnino sint relicturi, 56. libe- 
rales autem, qui suis facultatibus aut captos a praedonibus 
redimunt aut aes alienum suscipiunt amicorum aut in filia- 
rum collocatione adiuvant aut opitulantur vel in re quae- 
renda vel augenda. Itaque miror quid in mentem venerit 
Theophrasto in eo libro, quem *de divitiis? scripsit: in quo 
multa praeclare, illud absurde. Est enim multus in lau- 
danda magnificentia et apparatione popuarum munerum 

taliumque sumptuum facultatem fructum divitiarum putat. 
Mihi autem ille fructus liberalitatis, cuius pauca exempla 
posui, multo et maior videtur et certior. Quanto Aristo- 
teles gravius et verius nos reprehendit! qui has pecuniarum 
effusiones non admiremur, quae fiunt ad multitudinem de- 
leniendam. “ΑἹ ii, qui ab hoste obsidentur, si emere aquae 
sextarium cogantur mina, hoc primo auditu incredibile nobis 
videri omnesque mirari, sed, quum attenderint, veniam ne- 
eessitati dare, in his immanibus iacturis infinitisque sumpti- 
bus nihil nos magno opere mirari, quum praesertim neque 
necessitati subveniatur nec dignitas augeatur ipsaque illa 
delectatio multitudinis sit ad breve exiguumque tempus ea- 
que a levissimo quoque, in quo tamen ipso una cum satie- 
tate memoria quoque moriatur voluptatis 57. Bene etiam 
colligit *haec pueris et mulierculis et servis et servorum 
simillimis liberis esse grata, gravi vero homini et ea, quae 
fiunt, iudicio certo ponderanti probari posse nullo modo.? 
Quamquam intelligo in nostra civitate inveterasse iam bonis 
temporibus, ut splendor aedilitatum ab optimis viris postu- 
letur. Itaque et P. Crassus quum cognomine dives tum 
eopiis functus est aedilicio maximo munere et paullo post 
L. Crassus cum omnium hominum moderatissimo Q. Mucio 
magnificentissima aedilitate functus est: deinde C. Claudius 
Appii filius, multi post, Luculli, Hortensius, Silanus. Omnes 
autem P. Lentulus me consule vicit superiores. Hunc est 
Seaurus imitatus. Magniflcentissima vero nostri Pompeii 
munera secundo consulatu: in quibus omnibus quid mihi 
placeat vides. XVII. 58. "Vitanda tamen suspicio est ava- 
ritiae, Mamerco homini divitissimo praetermissio aedilita- 
tis consulatus repulsam attulit. Qua re et, si postulatur 
a populo, bonis viris si non desiderantibus, at tamen ap- 
probantibus faciendum est, modo pro facultatibus, nos ipsi 
ut fecimus, et, si quando aliqua res maior atque utilior 
populari largitione acquiritur, ut Oresti nuper prandia 
in semitis decumae nomine magno honori fuerunt. Ne 
M. quidem Seio vitio datum est, quod in caritate asse 
modium populo dedit: magna enim se et inveterata invidia 
nec turpi iaetura, quando erat aedilis, nec maxima libera. 

vit. Sed honon: summo nuper nostro Miloni fuit, qui gla- 
diatoribus emptis rei publicae causa, quae salute nostra con- 
tinebatur, omnes P. Clodii conatus furoresque compressit. 
Causa igitur largitionis est, si aut necesse est aut utile. 
59. In his autem ipsis mediocritatis regula optima est. 
L. quidem Philippus Q. F. magno vir ingenio in primisque 
clarus gloriari solebat se sine ullo munere adeptum esse 
omnia quae haberentur amplissima. Dicebat idem Cotta, 
Curio. Nobis quoque licet in hoc quodam modo gloriari. 
Nam pro amplitudine lionorum, quos cunctis suffragiis adepti 
sumus nostro quidem anno, quod contigit eorum nemini. 
quos modo nominavi, sane exiguus sumptus aedilitatis fuit 
60. Atque etiam illae impensae meliores, muri, navalia, 
portus, aquarum ductus omniaque, quae ad usum rei pu- 
blieae pertinent. Quamquam quod praesens tamquam in 
manum datur iucundius est, haec tamen in posterum gra- 
tiora. Theatra, porticus, nova templa verecundius repre- 
hendo propter Pompeium, sed doctissimi non probant, ut 
et hie ipse Panaetius, quem multum in his libris secutus sum, 
aon interpretatus, et Phalereus Demetrius, qui Periclem 
principem Graeciae vituperat, quod tantam pecuniam. in 
praeclara illa propylaea coniecerit. Sed de hoc genere toto 
in iis libris, quos *de re publica? scripsi, diligenter est 
disputatum. Tota igitur ratio talium largitionum genere 
vitiosa est, temporibus necessaria et tum ipsum et ad fa- 
cultates aecommodanda et mediocritate moderanda est. 
XVIII. 61. In illo autem altero genere largiendi, quod à 
liberalitate proficiscitur, non uno modo in disparibus causis 
adfeeti esse debemus. Alia causa est eius, qui calamitate 
premitur, et eius, qui res meliores quaerit nullis suis rebus 
adversis. 62. Propensior benignitas esse debebit in cala- 
mitosos, nisi forte erunt digni calamitate. In iis tamen, qui 
se adiuvari volent, non ne adfligantur, sed ut altiorem gra- 
dum ascendant, restricti omnino esse nullo modo debemus, 
sed in deligendis idoneis iudicium et diligentiam adhibere 
Nam praeclare Ennius: 
Bene facta male locata male facta arbitror. 

63. Quod autem tributum est bono viro et grato, in eo quum 

ex ipso fructus est tum etiam ex caeteris. Temeritate enim 
remota gratissima est liberalitas, eoque eam studiosius ple- 
rique laudant, quod summi cuiusque bonitas commune 
perfugium est omnium.  Danda igitur opera est ut iis bene- 
ficiis quam plurimos adficiamus, quorum memoria liberis 
posterisque prodatur, ut iis ingratis esse non liceat. Omnes 
enim immemorem beneficii oderunt eamque iniuriam in 
delerrenda liberalitate sibi etiam fieri eumque, qui faciat, 
communem hostem tenuiorum putant. Atque haec benigni- 
tas etiam rei publicae est utilis, redimi e servitute captos, 
loeupletari tenuiores: quod quidem vulgo solitum fieri ab 
ordine nostro in oratione Crassi scriptum copiose videmus. 
Hanc ergo consuetudinem benignitatis largitioni munerum 
longe antepono. Haee est gravium hominum atque magno- 
rum, illa quasi adsentatorum populi multitudinis levitatem 
voluptate quasi titillantium. 64. Conveniet autem quum in 
dando munifieum esse tum in exigendo non acerbum in 
omnique re contrahenda, vendendo emendo, conducendo 
locando, vicinitatibus et confiniis aequum, facilem, multa 
multis de suo iure cedentem, a litibus vero quantum liceat 
et nescio an paullo plus etiam quam liceat abhorrentem. 
Est enim non modo liberale paullum non numquam de suo 
iure decedere, sed interdum etiam fructuosum. Habenda 
autem ratio est rei familiaris, quam quidem dilabi sinere 
flagitiosum est, sed ita, ut illiberalitatis avaritiaeque absi/ 
suspicio. Posse enim liberalitate uti non spoliantem se 
patrimonio nimirum est pecuniae fructus maximus. Recte 
etiam ἃ Theophrasto est laudata hospitalitas. Est enim, ut 
mihi quidem videtur, valde decorum patere domus homi- 
num illustrium hospitibus illustribus, idque etiam rei publi- 
cae est ornamento, homines externos hoc liberalitatis genere 
in urbe nostra non egere. Est autem etiam vehementer 
utile iis, qui honeste posse multum volunt, per hospites 
apud externos populos valere opibus et gratia. Theophra 
stus quidem seribit *Cimonem Athenis etiam in suos curia 
es Laciadas hospitalem fuisse: ita enim instituisse et vilieis 
imperavisse, ut omnia praeberentur quicumque Laciades in 
villam suam devertisset.? 

XIX. 65. Quae autem opera, non largitione beneficia 
dantur, haee quum in universam rem publicam tum in sin- 
gulos cives conferuntur. Nam in iure cavere, consilio 
iuvare atque hoe scientiae genere prodesse quam plurimis 
vehementer et ad opes augendas pertinet et ad gratiam. 
itaque quum multa praeclara maiorum tum quod optime 
constituti iuris civilis summo semper in honore fuit cognitio 
atque interpretatio: quam quidem ante hane confusionem 
temporum in possessione sua principes retinuerunt, nunc, 
ut honores, ut omnes dignitatis gradus, sic huius scientiae 
splendor deletus est, idque eo indignius, quod eo tempore 
hoc eontigit, quum is esset, qui omnes superiores, quibus 
honore par esset, scientia facile vicisset. Haec igitur opera 
grata multis et ad beneficiis obstringendos homines accom- 
modata. 66. Atque huic arti finitima est dicendi gravior 
facultas et gratior et ornatior. Quid enim eloquentia prae- 
stabitius vel admiratione audientium vel spe indigentiuni - 
vel eorum, qui defensi sunt, gratia? Huic quoque ergo a 
maioribus nostris est in toga dignitatis principatus datus. 
Diserti igitur hominis et facile laborantis, quodque in patriis 
est moribus, multorum causas et non gravate et gratuito 
defendentis beneficia et patrocinia late patent. 67. Admone- 
bat me res ut hoc quoque loco intermissionem eloquentiae, 
ne dicam interitum, deplorarem, ni vererer ne de me ipso 
aliquid viderer queri. Sed tamen videmus quibus exstinctis 
oratoribus quam in paucis spes, quanto in paucioribus fa- 
cultas, quam in multis sit audacia. Quum autem omnes non 
possint, ne multi quidem aut iuris periti esse aut diserti, licet 
tamen opera prodesse multis beneficia petentem, commen- 
dantem iudicibus, magistratibus, vigilantem pro re alterius, 
eos ipsos, qui aut consuluntur aut defendunt, rogantem: 
quod qui faciunt plurimum gratiae consequuntur latissime- 
que eorum manat industria. 68. lam illud non sunt ad- 
"monendi — est enim in promptu —, ut animum advertant, 
quum iuvare alios velint, ne quos offendant. Saepe enim 
aut eos laedunt, quos non debent, aut eos, quos non ex- 
pedit: si imprudentes, negligentiae est: si scientes, temeri- 
tatis. Utendum etiam est excusatione adversus eos, quos 

*nvitus offendas, quacumque possis, qua re id, quod fece. 
ris, necesse fuerit nec aliter facere potueris, caeterisque 
operis et officiis erit id, quod violatum est, compensandum. 

XX. 69. Sed quum in hominibus iuvandis aut mores- 
spectari aut fortuna soleat, dictu quidem est proclive itaque 
vulgo loquuntur, se in beneficiis collocandis mores homi- 
num, non fortunam sequi. Honesta oratio est. Sed quis 
est tandem qui inopis et optimi viri causae non anteponat 
jn opera danda gratiam fortunati et potentis? Α quo enim 
expeditior.et celerior remuneratio fore videtur, in eum fere 
est voluntas nostra propensior. Sed animadvertendum est 
diligentius quae natura rerum sit. Nimirum enim inops ille, 
si bonus est vir, etiam si referre gratiam non potest, habere 
cerle potest. Commode autem quicumque dixit *pecu- 
niam qui habeat non reddidisse, qui reddiderit non habere, 
gratiam autem et qui rettulerit habere et qui habeat rettu. 
lisse Αἴ, qui se locupletes, honoratos, beatos putant, ii 
ne obligari quidem beneficio volunt: quin etiam beneficium 
se dedisse arbitrantur, quum ipsi quamvis magnum aliquod ac- 
ceperint, atque etiam a se aut postulari aut exspectari aliquid 
suspicantur, patrocinio vero se usos aut clientes appellari 
mortis instar putant. 70. At vero ille tenui, quum, quid- 
quid factum sit, se spectatum, non fortunam putat, non 
modo illi, qui est meritus, sed etiam illis, a quibus ex- 
spectat — eget enim multis —, gratum se videri studet: 
neque vero verbis auget suum munus, si quo forte fungitur, 
sed etiam extenuat. - Videndumque illud est, quod, si opu- 
lentum fortunatumque defeaderis, in uno illo aut, si forte, 
in liberis eius manet gratia: sin autem inopem, probum ta- 
men et modestum, omnes non improbi humiles, quae magna 
in populo multitudo est, praesidium sibi paratum vident. 
71. Quam ob rem melius apud bonos quam apud fortuna- 
tos beneficium collocari puto. Danda omnino opera est ut 
omni generi satis facere possimus, sed, si res in contentio 
nem veniet, nimirum Themistocles est auctor adhibendus 
qui quum consuleretur utrum bono viro pauperi an minus 
probato diviti filiam colloearet: *Ego vero? inquit *malo 
virum qui pecunia egeat quam pecuniam quae viro. Sed 

corrupti mores depravatique sunt admiratione divitiarum: 
quarum magnitudo quid ad unum quemque nostrum per- 
tinet? lllum fortasse adiuvat, qui habet. Ne id quidem 
semper. Sed fac iuvare: utentior sane sit, honestior vero 
quo modo? Quod si etiam bonus erit vir, ne impediant 
divitiae quo minus iuvetur, modo ne adiuvent, sitque omne 
iudicium non quam locuples, sed qualis quisque sit! Extre- 
mum autem praeceptum in beneficiis operaque danda, ne 
quid contra aequitatem contendas , ne quid pro iniuria. Fun- 
damentum enim est perpetuae commendationis et fainae 
iustitia, sine qua nihil potest esse laudabile. 

XXI. 72. Sed, quoniam de eo genere beneficiorum 
dietum est, quae ad singulos spectant, deinceps de iis, quae 
ad universos quaeque ad rem publicam pertinent, dispu- 
tandum est. Eorum autem ipsorum partim eius modi sunt, 
ut ad universos cives pertineant, partim, singulos ut attin- 
gant, quae sunt etiam gratiora. Danda opera est omnino, 
si possit,. utrisque, nec minus, ut etiam singulis consulatur, 
sed ita, ut ea res aut prosit aut certe ne obsit rei publicae. 
C. Gracchi frumentaria magna largitio: exhauriebat igitur 
aerarium: modica M. Octavii et rei publicae tolerabilis et 
plebi necessaria: ergo et civibus et rei publicae salutaris. 
73. In primis autem videndum erit ei, qui rem publicam ad- 
ministrabit, ut suum quisque teneat neque de bonis priva- 
torum publice deminutio fiat. Perniciose enim Philippus in 
tribunatu, quum legem agrariam. ferret, quam tamen anti- 
quari facile passus est et in eo vehementer se moderatum 
praebuit, sed quum in agendo multa populariter tum illud 
male, *non esse in civitate duo milia hominum qui rem ha- 
berent.' Capitalis oratio est, ad aequationem bonorum perti- 
nens, qua peste quae potest esse maior? Hanc enim ob 
causam maxime, ut sua tenerentur, res publicae civitatesque 
constitutae sunt. Nam, etsi duce natura congregabantur 
homines, tamen spe custodiae rerum suarum urbium prae- 
sidia quaerebant. 74. Danda etiam opera est ne, quod apud 
maiores nostros saepe fiebat propter aerarii tenuitatem ad- 
siduitatemque bellorum, tributum sit conferendum, idque 
ne eveniat multo ante erit providendum. Sin quae necessitas 

huius muneris alicui rei publicae obvenerit — malo enim alii 
quam nostrae ominari, neque tamen de nostra, sed de omni 
re publica disputo —, danda erit opera ut omnes intelligant, 
si salvi esse velint, necessitati esse parendum. Atque etiam 
omnes, qui rem publieam gubernabunt, consulere debe- 
bunt, ui earum rerum copia sit, quae sunt necessariae. 
Quarum qualis comparatio fieri soleat et debeat non est ne- 
cesse disputare: est enim in promptu: tantum locus attin- 
gendus fait. 75. Caput autem est in omni procuratione 
negotii et muneris publici, ut avaritiae pellatur etiam minima 
suspicio. *Utinam? inquit C. Ponlius Samnis “δὰ illa tem- 
pora me fortuna reservavisset et tum essem natus, quando 
Romani dona accipere coepissent! Non essetn passus diutius 
eos iniperare.? Ne illi multa saecula exspectanda fuerunt. 
Modo enim hoc malum in hanc rem publicam invasit. 1ta- 
que facile patior tum potius Pontium fuisse, si quidem in 
illo tantum fuit roboris. Nondum centum et decem anni 
sunt, quum de pecuniis repetundis a L. Pisone lata lex est, 
nulla antea quum fuissel. At vero postea tot leges et proxi- 
mae quaeque duriores, tot rei, tot damnati, tantum Itali- 
eum bellum propter iudiciorum metum excitatum, tanta 
sublatis legibus et iudiciis expilatio direptioque sociorum, 
ut imbecillitate aliorum, non nostra virtute valeamus. 
XXII, 76. Laudat Africanum Panaetius, quod fuerit absti- 
nens. Quidni laudet? Sed in illo alia maiora. Laus abst- 
nentiae non hominis est solum, sed etiam temporum illo- 
rum. Omni Macedontim gaza , quae fuit maxima, potitus est 
Paullus, tantum in aerarium pecuniae invexit, ut unius im- 
peratoris praeda finem attulerit tributorum. At hic nihil 
domum suam intulit praeter memoriam nominis sempiternam. 
Inütatus patrem Africanus nihilo locupletior Karthagine 
eversa. Quid? qui eius collega fuit in censura L. Mummius, 
num quid copiosior, quum copiosissimam urbem funditus 
sustulisset? ltaliam ornare quam domum suam maluit. 
Quamquam 1talia ornata domus ipsa mihi videtur ornatior. 
T1. NulHum igitur vitium taetrius est, ut eo, unde egressa est, 
referat se oratio, quam avaritia, praesertim in principibus 
et rem publicam gubernantibus. Habere enim quaestui rem 

publieam non modo turpe est, sed sceleratum etiam et 
uefarium. taque quod Apollo Pythius oraculum edidit, 
* Spartam nulla re alia nisi avaritia esse perituram?, id videtur 
non solum Lacedaemoniis, sed etiam omnibus opulentis 
populis praedixisse. Nulla autem re eonciliare facilius bene- 
volentiam multitudinis possunt ii, qui rei publicae praesunt, 
quam abstinentia et continentia. 78. Qui vero se populares 
volunt ob eamque causam aut agrariam rem temptant, ut 
possessores pellantur suis sedibus aut pecunias ereditas 
debitoribus eondonandas putant, labefactant fundamenta 
rei publieae, eoncordiam primum, quae esse non potest, 
quum aliis adimuntur, aliis condonantur peeuniae, deinde 
aequitatem, quae tollitur omnis, si habere suum cuique non 
licet. Id enim est proprium, ut supra dixi, civitatis atque 
urbis, ut sit libera et non sollicita suae rei cuiusque custo- 
dia. 79. Atque in hac pernicie rei publicae ne illam qui- 
dem consequuntur quam putant gratiam. Non cui res 
erepta est est inimicus: cui data est etiam dissimulat se 
accipere voluisse et maxime in pecuniis creditis occultat 
suum gaudium, ne videatur non fuisse solvendo. At vero 
ille, qui accepit iniuriam, et meminit et prae se fert dolorem 
awmum, nec, si plures sunt ii, quibus improbe datum est, 
quam illi, quibus iniuste ademptum est, ideirco plus etiam 
valent. Non enim numero haec iudieantur, sed pondere. 
Quam &utem habet aequitatem, ut agrum multis annis aut 
etiam saeculis ante possessum qui nullum habuit habeat: 
qui autem habuit amittat? XXlil. 80. Ac propter hoc 
iniuriae genus Lacedaemonii Lysandrum ephorum expule- 
runt: Agin regem, quod numquam antea apud eos aceide- 
rat, necaverunt, exque eo tempore tantae discordiae secutae 
sunt, ut et tyranni exsisterent et optimates exterminarentur 
2t praeclarissime constituta res publiea dilaberetur. Nec 
vero solum ipsa cecidit, sed etiam reliquam Graeciam ever- 
tit contagionibus malorum, quae a Lacedaemoniis profectae 
manarunt latius. Quid? nostros Gracchos, Ti. Gracchi 
summi viri filios, Aíricani nepotes, nonne agrariae conten- 
tiones perdiderunt? 81. At vero Aratus Sicyonius iure 
laudatur qui, quum eius civitas quinquaginta annos a tyran^ 

nis teneretur, profectus Argis Sicyonem clandestino introitu 
urbe est potitus, quumque tyrannum Nicoclem improviso 
oppressisset, sescentos exsules, qui locupletissimi fuerant 
eius civitatis, restituit remque publicam adventu suo libera- 
vit. Sed, quum magnam animadverteret in bonis et pos- 
sessionibus difficultatem, quod et eos, quos ipse restituerat, 
quorum bona alii possederant, egere iniquissimum esse arbi- 
trabatur et quinquaginta annorum possessiones moveri non 
nimis aequum putabat, propterea quod tam longo spatio 
multa hereditatibus, multa emptionibus, multa dotibus tene- 
bantur sine iniuria, iudicavit neque illis adimi nec his non 
satis fieri, quorum illa fuerant, oportere. 82. Quum igitur 
statuisset opus esse ad eam rem constituendam pecunia, 
Alexandriam se proficisci velle dixit remque integram ad 
reditum suum iussit esse, isque celeriter ad Ptolemaeum 
suum hospitem venit, qui tum regnabat alter post Alexan- 
driam conditam. Cui quum exposuisset patriam se liberare 
velle causamque docuisset, a rege opulento vir summus 
facile impetravit, ut grandi pecunia adiuvaretur. Quam 
quum Sicyonem attulisset, adhibuit sibi in consilium quin- 
decim principes, cum quibus causas cognovit et eorum, qui 
aliena tenebant, et eorum, qui sua amiserant, perfecitque 
aestimandis possessionibus, ut persuaderet aliis, ut pecu- 
niam accipere mallent, possessionibus cederent, aliis, ut 
commodius putarent numerari sibi quod tanti esset quam 
suum recuperare. Ita perfectum est ut omnes eoncordia 
constituta sine querela discederent. $83. O virum magnum 
dignumque qui in re publica nostra natus esset! Sic par 
est agere cum civibus, non, ut bis iam vidimus, hastam in 
foro ponere et bona civium voci subiicere 'praeconis. At 
ille Graecus , id quod fuit sapientis et praestantis viri, omni- 
bus consulendum putavit, eaque est summa ratio et sapien- 
tia boni civis, commoda civium non divellere atque omnes 
aequitate eadem eontinere. Habitent gratis in alieno? Quid 
ita? ut, quum ego emerim aedificarim, tuear impendam, tu 
me invito fruare meo? Quid est aliud aliis sua eripere, 
aliis dare aliena? 84. Tabulae vero novae quid habent ar- 
£umenti nisi ut emas mea pecunia fundum, eum tu habeas, 

ego non habeam pecuniam? XXIV. Quam ob rem ne sit 
aes alienum quod .rei publicae noceat providendum est, 
quod multis rationibus caveri potest, non, si fuerit, ut locu 
pletes suuin perdant, debitores lucrentur alienum. Nec enim 
ulla res vehementius rem publicam continet. quam fides, 
quae esse nulla potest, nisi erit necessaria solutio rerunt 
creditarum. Numquam vehementius actum est quam me 
eonsule ne solveretur. Armis et castris temptata res est 
ab omni genere hominum et ordine: quibus ita restiti, ut 
hoe totum malum de re publica tolleretur. Numquam nec 
maius aes alienum fuit nec melius nec facilius dissolutum 
est: fraudandi enim spe sublata solvendi necessitas conse- 
cuta est. At vero hie nunc victor, tum quidem vietus, quae . 
cogitarat, ea perfecit, quum eius iam nihil interesset. Tanta 
in eo peccandi libido fuit, ut hoc ipsum eum delectaret, 
peccare, etiam si causa non esset. 85. Ab hoc igitur ge- 
nere largitionis, ut aliis detur, aliis auferatur, aberunt ii, 
qui rem publicam tuebuntur, in primisque operam dabunt 
ut iuris et iudiciorum aequitate suum quisque teneat et ne- 
que tenuiores propter humilitatem cireumveniantur neque 
locupletibus ad sua vel tenenda vel recuperanda obsit in- 
vidia, praeterea quibuseumque rebus vel belli vel domi 
poterunt rem publicam augeant imperio, agris, vectigalibus. 
Haee magnorum hominum sunt, haec apud maiores nostros 
factitata, haec genera officiorum qui persequuntur cum 
summa utilitate rei publicae magnam ipsi adipiscentur et 
gratiam et gloriam. 

86. In his autem utilitatum praeceptis Antipater Tyrius, 
Stoicus, qui Athenis nuper est mortuus, duo praeterita 
censet esse a Panaetio, valetudinis curationem et pecuniae, 
quas res a summo philosopho praeteritas arbitror, quod 
essent faciles: sunt certe utiles. Sed valetudo sustentatur 
notitia sui corporis et observatione quae res aut prodesse 
soleant aut obesse et continentia in victu omni atque cullv 
corporis , tuendi causa praetermittendis voluptatibus, po 
Sstremo arte eorum, quorum ad scientiam haec pertinent. 
87. Res autem familiaris quaeri debet iis rebus, a quibus 
abest turpitudo, conservari autem diligentia et parcimonia, 

eisdem etiam rebus augeri. Has res commodissime Xeno- 
phon Soeraticus persecutus est in eo libro, qui *Oeconomi- 
cus? inscribitur, quem nos, ista fere aetate quum essemus 
qua es tu nunc, e Graeco in Latinum convertimus. 

XXV. 88. Sed utilitatum comparatio, quoniam hic locus 
erat quartus, a Panaetio praetermissus, saepe est necessaria. 
Nam et corporis commoda eum externis et externa cum 
eorporis et ipsa inter se corporis et externa cum externis 
eomparari solent. Cum externis corporis hoc modo com- 
parantur, valere ut malis quam dives esse, cum corporis 
externa hoc modo, dives esse potius quam maximis corpo- 
ris viribus, ipsa inter se corporis sic, ut bona valetudo vo- 
luptati anteponatur, vires celeritati, externorum autem, ut 
gloria divitiis, vectigalia urbana rusticis. 89. Ex quo ge- 
nere comparationis illud est Catonis senis: a quo quum 
quaereretur * quid maxime in re familiari expediret, ^ respon- 
dit: **Bene pascere)? *Quid secundum?? *'*Satis bene 
pascere.? *Quid tertium?? **Male pascere. *Quid quar- 
tum?? **Arare^? Et quum ille, qui quaesierat, dixisset: 
*Quid fenerari?? tum Cato: **Quid hominem occidere ?^? 
Ex quo et multis*aliis intelligi debet utilitatum comparatio- 
nes fleri solere recteque hoc adiunctum esse quartum ex- 
quirendorum officiorum genus. 90. Sedtoto hoc de genere, ' 
de quaerenda, de colloeanda pecunia, (vellem] etiam de 
utenda, commodius a quibusdam optimis viris ad Ianum 
medium sedentibus quam ab ullis philosophis ulla in schola 
disputatur. Sunt tamen ea cognoscenda: pertinent enim 
ad utilitatem, de qua hoc libro disputatum est. Reliqua 
deinceps persequemur. 

Hoc libro M. Tullius prooemio praemisso, in quo de otii sui ra 
tione exponit et filium ad studia colenda hortatur, cap. 1. 2. $. 1—6., 
restare ait tertium quaestionis $uae locum, praetermissum a Panaetio, 
de contentione honestatis et utilitatis, cap. 2. $. 7. —10., qui locus 
etsi dubitari possit num hic tractandus esse videatur, propterea quod 
honestum quod sit numquam cum utili pugnare posse videatur — 
nihil enim esse utile quod non idem honestum —, tamen apparere 
dicit Panaetium eam causam pertractare volnisse, cap. 3—7. 8. 11—34. 
Et quum sane interdum aliqua species utilitatis offerri possit, quae 
cum honestate pugnare videatur, ait se hunc locum suscipere velle, 
et explicata universa natura utilitatis, quae cum turpitudine plane 
esse non possit, cap. 8. 9. $. 35 —39., tamen concedit interdum 
propter speciem fhlsae utilitatis non solum in rebus privatis, verum 
etiam in publicis in dignoscenda utilitate et honestate titubari posse, 
cap. 10. 11. $. 40—49. Itaque primum de peculiari contentione 
utilitatis, quae prudentia videri velit, cum iustitia agit, cap. 12— 29. 
5. 50—95., deinde de contentione utilitatis cum fortitudine exponit, 
cap. 26—32. δ. 97—119., denique de contentione utilitatis cum 
temperantia disputat, cap. 33. $. 116 —120. et brevi epilogo conclu- 
dit argumentum, $. 121. 


I. 1. P.Scipionem, Marce fili, eum, qui primus Afri- 
canus appellatus sit, dicere solitum seripsit Cato, qui 
fuit eius fere aequalis, numquam se minus otiosum esse 
quam quum otiosus, nec minus solum, quam quum solus 
esset. Magnifiea vero vox et magno viro ac sapiente 
digna: quae declarat illum et in otio de negotiis cogitare et 
in solitudine secum loqui solitum ut neque cessaret umquam 
et interdum colloquio alterius non egeret. l1taque duae 
res, quae languorem adferunt caeteris, illum acuebant, 

otium et solitudo. Vellem nobis hoc idem vere dicere lice- 
ret, sed si minus imitatione tantam ingenii praestantiam con- 
sequi possumus, voluntate: certe proxime accedimus. Nam 
et a re publica forensibusque negotiis armis impiis vique 
prohibiti otium persequimur et ob eam causam urbe relicta 
rura peragrantes saepe soli sumus. 2. Sed nec hoc otium 
cum Africani otio nec haec solitudo cum illa comparanda 
est. llle enim requiescens a rei publicae pulcherrimis mu- 
neribus otium sibi sumebat aliquando et e coetu hominum 
frequentiaque interdum tamquam in portum se in solitudi- 
nem recipiebat. Nostrum autem otium negotii inopia, non 
zequiescendi studio constitutum est. Exstineto enim senatu 
deletisque iudiciis quid est quod dignum nobis aut in cüria 
aul in foro agere possimus? 3. Itaque qui in maxima celebri- 
tate atque in oeulis civium quondam vixerimus, nunc fu- 
gientes conspectum sceleratorum, quibus omnia redundant, 
abdimus nos quantum lieet et saepe soli sumus. Sed, quia 
sic ab hominibus doctis aecepimus, *non solum ex malis 
eligere minima oportere, sed etiam excerpere ex his ipsis, 
si quid inesset boni?, propterea et otio fruor, non illo qui- 
dem, quo debebat is, qui quondam peperisset otium civitati, 
nec eam solitudinem languere patior, quam mihi adfert ne- 
cessitas, non voluntas. 4. Quamquam Africanus maiorem 
laudem meo iudicio adsequebatur. Nulla enim eius ingenii 
monumenta mandata litteris, nullum opus otii, nullum soli- 
tudinis munus exslat: ex quo intelligi debet illum mentis 
agitatione investigationeque earum rerum, quas cogitando 
consequebatur, neque otiosum nec solum umquam fuisse. 
Nos autem, qui non tantum roboris habemus, ut cogita- 
tione tacita a solitudine abstrahamur, ad hanc scribendi 
operam omne studium curamque convertimus. Itaque plura 
brevi tempore eversa quam multis annis stante re publica 
scripsimus. 

11. 5. Sed quum tota philosophia, mi Cicero, frugifera 
et fructuosa ncc ulla pars eius inculta ac deserta sit, tum 
nullus feracior in ea locus est nec uberior quam de officiis, 
a quibus constanter honesteque vivendi praecepta ducun- 
tur. Qua re quamquam a Cratippo nostro, principe huius 

memoriae philosophorum, haec te adsidue audire atque 
accipere confido, tamen conducere arbitror talibus aures 
tuas vocibus undique cireumsonare nec eas, si fieri possit, 
quidquam aliud audire. 6. Quod quum omnibus est facien- 
dum, qui vitam honestam ingredi cogitant, tum haud scio 
an nemini potius quam tibi. Sustines enim non parvam ex- 
spectalionem imitandae industriae nostrae, magnam hono- 
rum, non nullam fortasse nominis. Suscépisti onus prae- 
terea grave et Athenarum et Cratippi: ad quos quum tam- 
quam ad mereaturam bonarum artium sis profectus, inanem 
redire turpissimum est dedecorantem et urbis auctoritatem 
et magistri. Qua re quantum conniti animo potes, quantum 
labore contendere, si discendi labor est potius quam vo- 
luptas, tantum fac ut efficias neve committas ut, quum 
omnia suppeditata sint a nobis, tute tibi defuisse videare. 
Sed haec hactenus: multa enim saepe ad te cohortandi gra- 
tia scripsimus. Nunc ad reliquam partem propositae divi- 
sionis revertamur. 

7. Panaetius igitur, qui sine controversia de officiis 
accuratissime disputavit quemque nos correctione quadam 
adhibita potissimum secuti sumus, tribus generibus propo- 
sitis, in quibus deliberare homines et consultare de officio 
solerent, uno, quum dubitarent honestumne id esset, de quo 
ageretur, an turpe, altero uüilene esset an inutile, tertio, si id, 
quod speciem haberet honesti, pugnaret eum eo, quod utile 
videretur, quo modo ea discerni oporteret, de duobus ge- 
neribus primis tribus libris explicavit, de tertio autem genere 
deinceps se scripsit dicturum nec exsolvit id, quod promi- 
serat. 8. Quod eo magis miror, quia scriptum a discipulo 
eius Posidonio est, triginta annis vixisse Panaetium postea 
quam illos libros edidisset. Quem loeum miror a Posi- 
donio breviter esse tactum in quibusdam commentariis, 
praesertim quum seribat nullum esse locum in tota philoso- 
phia tam necessarium. 9. Minime vero adsentior iis, qui 
negant eum locum a Panaetio praetermissum, sed consulto 
relictum nec omnino scribendum fuisse, quia numquam 
posset utilitas cum honestate pugnare. De quo alterum 
potest habere dubitationem. adhibendumne fuerit hoe ge- 

nus , quod in divisione Panaetii tertium est, an plane omit. 
tendum, alterum dubitari non potest quin a Panaetio sus- 
ceptum sit, sed relictum. Nam qui e divisione tripertita 
duas partes absolverit, huic necesse est restare tertiam. 
Praeterea in extremo libro tertio de hac parte pollicetur se 
deinceps esse dicturum. 10, Accedit eodem testis locuples 
Posidonius , qui etiam scribit in quadam epistola P. Rutilium 
Rufum dicere solere, qui Panaetium. audierat, *ut nemo pictor 
esset inventus, qui in Coa Venere eam partem, quam Apel- 
les inchoatam reliquisset, absolveret?, — oris enim puleri- 
tudo reliqui corporis imitandi spem auferebat —, *sic ea, 
quae Panaetius praetermisisset et non perfecisset, propter 
eorum, quae perfecisset, praestantiam neminem esse per- 
secutum? 

lll. 11. Quam ob rem de iudicio Panaetii dubitari non 
potest, rectene autem hanc tertiam partem ad exquirendum 
officium adiunxerit an secus, de eo fortasse disputari potest. 
Nam sive honestum solum bonum est, ut Stoicis placet, 
sive, quod honestum est, id ita summum bonum est, quem 
ad modum Peripateticis vestris videtur, ut omnia ex altera 
parte collocata vix minimi momenti instar habeant, dubi 
tandum non est quin numquam possit utilitas cum honestate 
contendere. Itaque aecepimus Socratem exsecrari solitum 
eos, qui primum haec natura cohaerentia opinione distraxis 
sent. Cui quidem ita sunt Stoici adsensi, ut et, quidquid 
honestum esset, id utile esse censerent nec utile quidquam 
quod non honestum. 12. Quod si is esset Panaetius, qui 
virtutem propterea colendam diceret, quod ea efficiens uti- 
litatis esset, utii, qui res expetendas vel voluptate vel in- 
dolentia metiuntur, liceret ei dicere utilitatem aliquando 
cum honestate pugnare. Sed, quum sit is, qui id solum 
bonum iudicet, quod honestum sit, quae autem huic re- 
pugnent specie quadam utilitatis, eorum neque accessione 
meliorem vitam fleri nec decessione peiorem, non videtur 
debuisse eius modi deliberationem introducere, in qua quod 
utile videretur cum eo, quod honestum est, compararetur. 
18. Etenim quod summum bonum a Stoicis dicitur, con- 
venienter naturae vivere, id habet hanc, ut opinor, senten- 

tiam, cum virtute congruere semper, caetera autem, quae 
seeundum naturam essent, ita legere, si ea virtuti non re- 
pugnarent. Quod quum ita sit, putant quidam hanc compara- 
tionem non recte introductam nec omnino de eo genere quid- 
quam praecipiendum fuisse. Atque illud quidem honestum, 
quod proprie vereque dicitur, idin sapientibus est solis neque 
a virtute divelli umquam potest, in iis autem, in quibus sapien- 
tia perfecta non est, ipsum illud quidem perfectum honestum 
nullo modo, similitudines honesti esse possunt. 14. Haec 
enim [omnia] officia, de quibus his libris disputamus, media 
Stoici appellant: ea communia sunt et late patent, quae et 
ingenii bonitate multi adsequuntur et progressione discendi. 
Illud autem officium, quod rectum iidem appellant, per- 
fectum atque absolutum est et, ut iidem dicunt, omnes nu- 
meros habet nec praeter sapientem cadere in quemquam 
potest. 15. Quum autem aliquid actum est in quo media 
officia compareant, id cumulate videtur esse perfectum, 
propterea quod vulgus quid absit a perfecto non fere intel- 
ligit: quatenus autem intelligit, nihil putat praetermissum: 
quod item in poématis, in picturis usu venit in aliisque com- 
pluribus, ut delectentur imperiti laudentque ea, quae lau- 
danda non sint, ob eam, eredo, causam, quod insit in iis 
aliquid probi quod capiat ignaros, qui quidem quid in una 
quaque re vitii sit nequeant iudicare. Itaque quum sunt 
docti ἃ peritis, desistunt facile sententia. IV. Haec igitur 
officia, de quibus his libris disserimus , quasi secunda quae- 
dam honesta esse dicunt, non sapientium modo propria, sed 
eum omni hominum genere communia. 16. Itaque iis omnes, 
in quibus est virtutis indoles, commoventur. Nec vero 
quum duo Decii aut duo Scipiones fortes viri commemoran- 
tur aut quum Fabricius aut Aristides iustus nominatur, aut 
ab illis fortitudinis aut ab his iustitiae tamquam a sapiente 
petitur exemplum. Nemo enim horum sic sapiens, ut sa- 
pientem volumus intelligi, nec hi, qui sapientes habiti et 
nominati, M. Cato et C. Laelius, sapientes fuerunt, ne ili 
quiden) septem, sed ex mediorum officiorum frequentia si- 
militudinem quamdam gerebant speciemque sapientium. 
17. Quocirca nec id, quod vere honestum er fas est cum 

utilitatis repugnantia comparari nec id, quod communiter 
appellamus honestum, quod colitur ab iis, qui bonos se 
viros haberi volunt, cum emolumentis umquam est compa- 
randum, tamque id honestum, quod in nostram intelligen- 
tiam cadit, tuendum conservandumque nobis est quam 
ilud, quod, proprie dicitur vereque est honestum, sapien. 
tibus. Aliter enim teneri non potest, si qua ad virtutem 
est facta progressio. Sed haec quidem de iis, qui conser- 
vatione officiorum existimantur boni. 18. Qui autem omnia 
metiuntur emolumentis et commodis neque ea volunt prae- 
ponderari honestate, hi solent in deliberando honestum cum 
eo, quod utile putant, comparare: boni viri non solent. 
Itaque existimo Panaetium, quum dixerit *homines solere 
in hae comparatione dubitare, hoc ipsum sensisse, quod 
dixerit, *solere? modo, non etiam *oportere. Etenim non 
modo pluris putare quod utile videatur quam quod honestum, 
sed etiam haec inter se comparare et in his addubitare tur- 
pissimum est. Quid ergo est, quod non numquam dubita- 
tionem adferre soleat considerandumque videatur? Credo, 
si quando dubitatio accidit quale sit id, de quo considere- 
tur. 19. Saepe enim tempore fit ut, quod turpe plerumque 
haberi soleat, inveniatur non esse turpe. Exempli causa 
ponatur aliquid quod pateat latius. Quod potest niaius esse 
scelus quam non modo hominem, sed etiam familiarem ho- 
minem occidere? Num igitur se astrinxit scelere, si qui 
tyrannum oecidit quamvis familiarem? Populo quidem Ro- 
mano non videtur, qui ex omnibus praeclaris factis illud 
puleherrimum existimat. "Vicit ergo utilitas honestatem? 
Immo vero honestas utilitatem: [e£ utilitas honestatem) se- 
cuta est. 

ltaque, ut sine ullo errore diiudicare possimus, si 
quando cum illo, quod honestum intelligimus, pugnare id 
videbitur, quod appellamus utile, formula quaedam consti- 
tuenda est, quam si sequemur in comparatione rerum, ab 
officio numquam recedemus. 20. Erit autem haec formula 
Stoicorum rationi disciplinaeque maxime consentanea, quam 
quidem his libris propterea sequimur, quod, quamquam a vete- 
ribus Academicis et a Peripateticis vestris, qui quondam iidem 

erant qui Academici, quae honesta sunt anteponuntur iis, 
quae videntur utilia, tamen splendidius haec ab eis disserun- 
tur, quibus, quidquid honestum est,idem utile videtur nec utile 
quidquam quod non honestum, quam ab iis, quibus aut 
honestum aliquid non utile aut utile non honestum. Nobis 
autem nostra Academia magnam licentiam dat, ut, quod- 
eumque maxime probabile occurrat, id nostro iure liceat 
defendere. Sed redeo ad formulam. "V. 21. Detrahere 
igitur alteri aliquid et hominem hominis incommodo suum 
commodum augere magis est contra naturam quam mors, 
quam paupertas, quam dolor, quam caetera, quae possunt 
aut corpori accidere aut rebus externis. Nam principio tol- 
lit convietum humanum et societatem. Si enim sic erimus 
àAdfecti, ut propter suum quisque emolumentum spoliet aut 
violet alterum, disrumpi necesse est eam, quae maxime est 
secundum naturam, humani generis societatem. 22. Ut, 
si unum quodque membrum sensum hunc haberet, ut posse 
putaret se valere, si proximi membri valetudinem ad se 
traduxisset, debilitari et interire totum corpus necesse esset, 
sic, si unus quisque nostrum ad se rapiat commoda aliorum 
detrahatque quod cuique possit emolumenti sui gratia, so- 
eietas hominum et communitas evertatur necesse est. Nam 
sibi ut quisque malit quod ad usum vitae pertineat quam 
alteri acquirere concessum est non repugnante natura, illud 
natura non patitur, ut aliorum spoliis nostras facultates, 
copias, opes augeamus. | 23. Neque vero hoc solum natura, 
id est, iure gentium, sed etiam legibus populorum, quibus 
in singulis civitatibus res publica continetur, eodem modo 
constitutum est, ut non liceat sui commodi eausa nocere 
alteri. Hoc enim spectant leges, hoc volunt, incolumem 
esse civium coniunctionem, quam qui dirimunt, eos morte 
exsilio, vinelis damno coércent. Atque hoc multo magis 
efficit ipsa naturae ralio, quae est lex divina et humana: cui 
parere qui velit — omnes autem parebunt, qui secundum 
naturam volent vivere — numquam committet ut alienum 
appetat et id, quod alteri detraxerit, sibi adsumat. 24. Et- . 
enim multo magis est secundum naturam excelsitas animi et 
magnitudo itemque comitas, iustitia, liberalitas quam vo- 

luptas, quam vita, quam divitiae: quae quidem contemnere 
et pro nihilo ducere comparantem cum utilitate communi 
magni animi et excelsi est. Detrahere autem de altero sui 
commodi causa magis est contra naturam quam mors, quam 
dolor, quam caetera generis eiusdem. 25. Itemque magis 
est secundum naturam pro omnibus gentibus, si fleri possit, 
conservandis aut iuvandis maximos labores molestiusque 
suscipere imitantem Herculem illum, quem hominum fama 
beneficiorum memor in concilio eaelestium collocavit, quam 
vivere in solitudine non modo sine ullis molestiis, sed 
etiam in maximis voluptatibus abundantem omnibus copiis, 
ut excellas etiam pulcritudine et viribus. Quocirca optimo 
quisque et splendidissimo ingenio longe illam vitam huic 
anteponit. Ex quo efficitur hominem naturae oboedientem 
homini nocere non posse. 26. Deinde qui alteruni violat, 
ut ipse aliquid commodi eonsequatur, aut nihil existimat se 
facere contra naturam aut magis fugiendam censet mortem, 
paupertatem, dolorem, amissionem etiam liberorum, pro- 
pinquorum, amicorum, quam facere cuiquam iniuriam. Si 
nihil existimat contra naturam fleri hominibus violandis, 
quid cum eo disseras, qui omnino hominem ex homine 
tollat? Sin fugiendum id quidem censet, sed multo illa pe- 
iora, mortem, paupertatem, dolorem, errat in eo, quod 
ullum aut corporis aut fortunae vitium vitiis animi gravius 
existimat. "VI. Ergo unum debet esse omnibus propositum, 
ut eadem sit utilitas unius cuiusque et universorum, quam 
si ad se quisque rapiet, dissolvetur omnis humana con- 
sortio. 27. Atque etiam, si hoc natura praescribit, ut 
homo homini, quicumque sit, ob eam ipsam causam, quod 
is homo sit, consultum velit, necesse est secundum eam- 
dem naturam omnium utilitatem esse communem. Quod si 
ita est, una continemur omnes et eadem lege naturae, idque 
ipsum si ita est, certe violare alterum naturae lege prohi- 
bemur. Verum autem primum: verum igitur extremum. 
28. Nam illud quidem absurdum est, quod quidam dicunt, 
parenü se aut fratri nihil detracturos sui commodi causa, 
aliam rationem esse civium reliquorum. Hi sibi nihil iuris, 
nullam societatem communis utilitatis causa statuunt esse 

cum civibus, quae sententia omnem societatem distrahit 
civitatis. Qui autem civium rationem dicunt habendam , ex- 
ternorum negant, ii dirimunt communem humani generis 
€e0cietatem, qua sublata beneficentia, liberalitas, bonitas, 
iustitia funditus tollitur. Quae qui tollunt etiam adversus 
: deos immortales impii iudieandi sunt. Ab iis enim consti- 
tutam inter homines societatem evertunt, cuius societatis 
artissimum vinculum est magis arbitrari esse contra natu- 
ram hominem homini detrahere sui commodi causa quam 
omnia incommoda subire vel externa vel corporis vel etiam 
ipsius animi quae ] vacent iustitia. Haee enim una virtus 
omnium est domina et regina virtutum. 29. Forsitan quis- 
piam dixerit: Nonne igitur sapiens, si fame ipse conficia- 
tur, abstulerit cibum alteri, homini ad nullam rem utili? 
Minime vero. Non enim mihi est vita mea utilior quam 
animi talis adfectio, neminem ut violem eommodi mei gratia. 
Quid? si Phalarim, crudelem tyrannum et immanem, vir 
bonus, ne ipse frigore conficiatur, vestitu spoliare possit, 
nonne faciat? 30. Haec ad iudicandum sunt facillima. 
Nam, si quid ab homine ad nullam partem utili utilitatis 
tuae causa detraxeris, inhumane feceris contraque naturae 
legem: sin autem is tu sis, qui multam utilitatem rei pu- 
blicae atque hominum societati, si in vita remaneas, adferre 
possis: si quid ob eam causam alteri detraxeris, non sit 
reprehendendum. Sin autem id non sit eius modi, suum 
cuique incommodum ferendum est potius quam de alterius$ 
commodis detrahendum. Non igitur magis est contra na- 
turam morbus aut egestas aut quid eius modi quam de- 
tractio atque appetitio alieni, sed communis utilitatis de- 
pelictio contra naturam est: est enim iniusta. 31. Itaque 
lex ipsa naturae, quae utilitatem hominum conservat et con- 
tinet, decernet profecto, ut ab homine inerti atque inutili 
ad sapientem, bonum, fortem virum transferantur res ad 
vivendum necessariae, qui si occiderit, multum de communi 
utilitate detraxerit, modo hoc ita faciat, ut ne ipse de se 
bene existimans seseque diligens hanc causam habeat ad 
iniuriam. 1ta semper officio fungetur utilitati consulens ho- 
minum et ei, quam saepe commemoro, humanae societal. 

32. Nam quod ad Phalarim attinet, perfacile iudicium est. 
Nulla est enim societas nobis cum tyrannis, et potius summa 
distractio est, neque est contra naturam spoliare eum, si 
possis, quem est honestum necare, atque hoc omne genus 
pestiferum atque impium ex hominum communitate exter- 
minandum est. Etenim ut membra quaedam amputantur, si 
et ipsa sanguine et tamquam spiritu carere coeperunt et 
nocent reliquis partibus corporis, sic ista in figura hominis 
feritas et immanitas beluae a communi tamquam humanitate 
[corporis] segreganda est. IIuius generis quaestiones sunt 
omnes eae, in quibus ex tempore officium exquiritur. 
VII. 383. Eius modi igitur credo res Panaetium perseeutu- 
vum fuisse, nisi aliqui casus aut occupatio eius consilium 
peremisset. Ad quas ipsas consultationes ex superioribus 
libris satis multa praecepta sunt quibus perspici possit quid 
sit propter turpitudinem fugiendum, quid sit quod idcirco 
fugiendum non sit, quod omnino turpe non sit. Sed quon- 
iam operi inchoato prope tamen absoluto tamquam fasti- 
gium imponimus, ut geometrae solent non omnia docere, 
sed postulare ut quaedam sibi concedantur, quo facilius 
quae volunt explicent, sic ego a te postulo, mi Cicero, ut 
mihi concedas, si potes, nihil praeter id, quod honestum 
sit, propter se esse expetendum. Sin hoc non licet per 
Cratippum, at illud certe dabis, quod honestum sit, id esse 
maxime propter se.expetendum. Mihi utrumvis satis est, 
et tum hoc, tum illud probabilius videtur nec praeterea quid- 
quam probabile. 34. Ac primum in hoc Panaetius defen- 
dendus est, quod non utilia cum honestis pugnare aliquando 
posse dixerit — neque enim ei fas erat —, sed ea, quae 
viderentur utilia. Nihil vero utile quod non idem honestum, 
nihil honestum quod non idem utile sit, saepe testatur ne- 
gatque ullam pestem maiorem in vitam hominum invasisse 
quam eorum opinionem, qui ista distraxerint. ltaque non, 
ut aliquando anteponeremus utilia honestis, sed ut ea sine 
errore diiudicaremus, si quando incidissent, induxit eam, 
quae videretur esse, non quae esset, repugndntiam. Hane 
igilur partem relictam explebimus nullis adminieulis, sed, 
ut dieitur, Marte nostro. Neque enim quidquam est de hae 

parte post Panaetium explicatum, quod quidem mihi proba- 
^ retur, de iis, quae in manus meas venerint. 

VIII. 35. Quum igitur aliqua species utilitatis obiecta 
est, commoveri necesse est. Sed si, quum animum atten- 
deris, turpitudinem videas adiunctam ei rei, quae speciem 
utilitaüs attulerit, tum non utilitas relinquenda est, sed in- 
telligendum ubi turpitudo sit, ibi utilitatem esse non posse. 
Quod si nihil est tam eontra naturam quam turpitudo — 
recta enim et convenientia et constantia natura desiderat 
aspernaturque contraria — nihilque tam secundum naturam 
quam utilitas, certe in eadem re utilitas et turpitudo esse 
non potest. ltemque, «i ad honestatem nali sumus eaque 
aut sola expetenda est, ut Zenoni visum est, aut certe 
omni pondere gravior habenda quam reliqua omnia, quod 
Aristoteli placet, necesse est, quod honestum sit, id esse 
aut solum aut summum bonum, quod autem bonum, id 
certe utile, ita, quidquid honestum, id utile. 36. Qua re 
error hominum non proborum, quum aliquid, quod utile 
visum est, adripuit, id continuo secernit ab honesto. Hinc 
sicae, hinc venena, hinc falsa testamenta nascuntur, hinc 
furta, peculatus, expilationes direptionesque sociorum et 
civium, hine opum nimiarum potentiae non ferendae, po- 
stremo etiam in liberis civitatibus regnandi exsistunt ecupi- 
ditates, quibus nihil nec taetrius nec foedius excogitari 
potest. Emolumenta enim rerum fallacibus iudiciis vident, 
poenam non dico legum, quas saepe perrumpunt, sed ipsius 
turpitudinis, quae acerbissima est, non vident. 37. Quam 
ob rem hoc quidem deliberantium genus pellatur e medio — 
est enim totum sceleratum et impium —, qui deliberant 
utrum id sequantur, quod honestum esse videant, an se 
scientes scelere contaminent: in ipsa enim dubitatione faci- 
nus inest, etiam si ad id non pervenerint. Ergo ea delibe- 
randa omnino non sunt, in quibus est turpis ipsa deliberatio. 
Atque etiam ex omni deliberatione celandi et occultandi 
spes opinioque removenda est. Satis enim nobis, si modo 
in philosophia aliquid profecimus, persuasum esse debet, 
si omnes deos hominesque celare possimus, nihil tamen 
avare, nihil iniuste, nihil libidinose , nihil incontinenter esse 

faciendum. ΙΧ. 38. Hinc ille Gyges inducitur a Platone, 
qui, quum terra discessisset magnis quibusdam imbribus, 
descendit in illum hiatum aéneumque equum, ut ferunt fa- 
bulae, animadvertit, cuius in lateribus fores essent: quibus 
apertis corpus hominis mortui vidit magnitudine inusitata 
anulumque aureum in digito, quem ut detraxit, ipse induit — 
erat autem regius pastor —, tum in concilium se pastorum 
recepit. lbi quum palam eius anuli ad palmam converterat, 
a nullo videbatur, ipse autem omnia videbat: idem rursus 
videbatur, quum in locum anulum inverterat. Itaque hac 
opportunitate anuli usus reginae stuprum intulit eaque ad- 
iutrice regem dominum interemit, sustulit quos obstare ar- 
bitrabatur, nec in his eum facinoribus quisquam potuit 
videre. Sic repente anuli beneficio rex exortus est Lydiae. 
Hunc igitur ipsum anulum si habeat sapiens, nihil plus sibi 
licere putet peccare quam si non haberet. Honesta enim 
bonis viris, non oeculta quaeruntur. 39. Atque hoc loco 
philosophi quidam, minime mali illi quidem, sed non satis 
acuti, fictam et commenticiam fabulam prolatam dicunt a 
Platone, quasi vero ille aut factum id esse aut fieri potuisse 
defendat. Haec est vis huius anuli et huius exempli: s 
nemo seiturus, nemo ne suspicaturus quidem sit, quum ali- 
quid divitiarum, potentiae, dominationis, libidinis eausa 
feceris, si id dis hominibusque futurum sit semper ignotum, 
sisne facturus? Negant id fieri posse: quamquam potest id 
quidem. Sed quaero, quod negant posse, id si posset, 
quidnam facerent?  Urguent rustice sane. Negant enim 
posse et in eo perstant, hoc verbum quid valeat non vident. 
Quum enim quaerimus, si possint celare, quid facturi sint, 
non quaerimus possintne celare, sed tamquam tormenta 
quaedam adhibemus , ut, si responderint se impunitate pro- 
posita faeturos quod expediat, facinorosos se esse fatean- 
tur: si negent, omnia turpia per se ipsa fugienda esse con- 
cedant. Sed iam ad propositum revertamur. 

X. 40. Ineidunt multae saepe causae, quae conturbent 
animos utilitatis specie, non, quum hoc deliberetur, relin- 
quendane sit honestas propter utilitatis magnitudinem — 
nam id quidem improbum est —, sed illud, possitne id, 

quod utile videatur, fieri non turpiter. Quum Collatino col- 
lezae Brutus imperium abrogabat, poterat videri facere id 
iniuste: fuerat enim in regibus expellendis socius Bruti con- 
siliorum et adiutor. Quum autem consilium hoc principes 
cepissent, cognationem Superbi nomenque Tarquiniorum 
et memoriam regni esse tollendam, quod erat utile, patriae 
consulere, id erat ita honestum, ut etiam ipsi Collatino pla- 
cere deberet. Itaque utilitas valuit propter honestatem, sine 
qua ne utilitas quidem esse potuisset. At in eo rege, qui 
urbem condidit, non item. 41. Species enim utilitatis ani- 
mum pepulit eius: cui quum visum esset utilius solum quam 
eum altero regnare, fratrem interemit. Omisit hic et pieta- 
tem et humanitatem, ut id, quod utile videbatur neque erat, 
adsequi posset, et tamen muri causam opposuit, speciem 
honestatis nec probabilem nec sane idoneam.  Peccavit 
igitur, pace vel Quirini vel Romuli dixerim. 42. Nec tamen 
nostrae nobis utilitates omittendae sunt aliisque tradendae, 
quum iis ipsi egeamus, sed suae cuique utilitati, quod sine 
alterius iniuria fiat, serviendum est. Scite Chrysippus, ut 
multa: *Qui stadium? inquit *eurrit eniti et contendere debet 
quam maxime possit ut vincat, supplantare eum, quicum 
certet, aut manu depellere nullo modo debet: sic in vita 
sibi quemque petere quod pertineat ad usum non iniquum 
est, alteri deripere ius non est? 48. Maxime autem per- 
turbantur officia in amicitiis, quibus et non tribuere quod 
recte possis et tribuere quod non sit aequum contra officium 
est. Sed huius generis totius breve et non difficile prae- 
ceptum est. Quae enim videntur utilia, honores, divitiae, 
voluptates, caetera generis eiusdem, haec amicitiae num- 
quam anteponenda sunt. At neque contra rem publicam 
neque contra ius iurandum ac fidem amici causa vir bonus 
faciet, ne si iudex quidem erit de ipso amico. Ponit enim 
personam amici, quum induit iudicis. Tantum dabit ami 
Citiae, ut veram amici causam esse malit, ut orandae litis 
tempus quoad per leges liceat accommodet. 44. Quum 
vero iurato sententia dicenda sit, meminerit deum se adhi- 
bere testem, id est, ut ego arbitror, mentem suam, qua 
nihil homini dedit deus ipse divinius. Itaque praeclarum a 

maiorib ;3 accepimus morem rogandi iudicis, si eum tene- 
remus, QUAE SALVA FIDE FACERE POSSET. Haec rogatio ad 
ea pertinet, quae paullo ante dixi honeste amico a iudice 
posse concedi. Nam, si omnia facienda sint, quae amici 
velint, non amicitiae tales, sed coniurationes putandae sint. 
45. Loquor autem de communibus amicitiis: nam in sapien- 
tibus viris perfectisque nihil potest esse tale. Damonem et 
Phintiam Pythagoreos ferunt hoc animo inter se fuisse, ut, 
quum eorum alteri Dionysius tyrannus diem necis destina- 
visset et is, qui morti addictus esset, paucos sibi dies com- 
mendandorum suorum causa postulavisset, vas factus sit 
alter eius sistendi, ut, si ille non revertisset, moriendum esset 
ipsi. Qui-quum ad diem se recepisset, admiratus eorum 
fidem tyrannus petivit, ut se ad amicitiam tertium ascribe- 
rent. 46. Quum igitur id, quod utile videtur in amicitia, 
eum eo, quod honestum est, comparatur, iaceat utilitatis 
species, valeat honestas. Quum autem in amicitia, quae 
honesta non sunt, postulabuntur, religio et fides antepona- 
tur amicitiae. Sic habebitur is, quem exquirimus, delectus 
offieii. Xl. Sed utilitatis specie in re publica saepissime 
peccatur, ut in Corinthi disturbatione nostri: durius etiam 
Athenienses, qui sciverunt ut Aeginetis, qui classe vale- 
bant, polliees praeciderentur. Hoe visum est utile: nimis 
enim imminebat propter propinquitatem Aegina Piraeeo. 
Sed nihil quod crudele utile: est enim hominum naturae, 
quam sequi debemus , maxime inimica crudelitas. 47. Male 
etiam qui peregrinos urbibus uti prohibent eosque exter- 
minant, ut Pennus apud patres nostros, Papius nuper. Nam 
*ESSE PRO CIVE QUI CIVIS NON SIT? rectum est non licere, 
quam legem tulerunt sapientissimi consules Crassus et Scae- 
vola: usu vero urbis prohibere peregrinos sane inhumanum 
est. Illa praeclara, in quibus publicae utilitatis species prae 
honestate contemnitur. Plena exemplorum est nostra res 
publica quum saepe tum maxime bello Punico secundo, 
quae Cannensi calamitate accepta maiores animos habuit 
quam umquam rebus secundis. Nulla timoris significatio, 
nulla mentio pacis. Tanta vis est honesti, ut speciem utili- 
tatis obseuret. 48. Athenienses quum Persarum impetum 


LIB. Ill. CAP. 10— 12. $. 414—651. 93 


nullo modo possent sustinere statuerentque, ut urbe relicta 
coniugibus et liberis Troezene depositis naves conscende- 
rent libertatemque Graeciae classe defenderent, Cyrsilum 
quemdam suadentem, ut in urbe manerent Xerxemque 
reciperent, lapidibus obruerunt. Atque ille utilitatem se- 
qui videbatur, sed ea nulla erat repugnante honestate. 
49. Themistocles post victoriam eius belli, quod cum Persis 
fuit, dixit in contione se habere consilium rei publicae sa- 
lutare, sed id sciri non opus esse: postulavit ut aliquem 
populus daret quicum communicaret. Datus est Aristides. 
Huic ille, classem Lacedaemoniorum, quae subducta esset 
ad Gytheum, clam incendi posse, quo facto frangi Lacedae- 
moniorum opes necesse esset. Quod Aristides quum audis- 
set, in contionem magna exspectatione venit dixitque per- 
utile esse consilium quod Themistocles adferret, sed minime 
honestum. Itaque Athenienses, quod honestum non esset, 
id ne utile quidem putaverunt totamque eam rem, quam ne 
audierant quidem, auctore Aristide repudiaverunt. Melius 
hi quam nos, qui piratas immunes, socios vectigales habe- 
mus. XII. Maneat ergo, quod turpe sit, id numquam utile 
esse, ne tum quidem, quum id, quod esse utile putes, ad- 
ipiscare. Hoc enim ipsum, utile putare quod turpe sit, cala- 
mitosum est. 

50. Sed incidunt, ut supra dixi, saepe causae, quum 
repugnare utilitas honestati videatur, ut animadvertendum 
sit repugnetne plane an possit cum honestate coniungi. 
Eius generis hae sunt quaestiones: Si exempli gratia vir 
bonus Alexandria Rhodum magnum frumenti numerum ad- 
vexerit in Rhodiorum inopia et fame summaque :'annonae 
caritate, si idem sciat complures mercatores Alexandria 
solvisse navesque in cursu frumento onustas petentes Rho- 
dum viderit, dicturusne sit id Rhodiis an silentio suum quam 
plurimo venditurus? Sapientem et bonum virum fingimus: 
de eius deliberatione et consultatione quaerimus, qui cela- 
turus Rhodios non sit, si id turpe iudicet, sed dubitet 
an turpe non sit. 51. In huius modi causis aliud Diogeni 
Babylonio videri solet, magno et gravi Stoico, aliud Antipa- 
tro, discipulo eius, homini acutissimo. Antipatro *omnia pate 

facienda, ut ne quid omnino, quod venditor norit, emptor 
ignoret, Diogeni *venditorem, quatenus iure civili con- 
stitutum sit, dicere vitia oportere, caetera sine insidiis agere 
et, quoniam vendat, velle quam optime vendere. Advexi, 
exposui, vendo meum non pluris quam caeteri, 
fortasse etiam minoris, quum maior est copia. 
Cui fit iniuria?? 52. Exoritur Antipatri ratio ex altera 
parte: *Quid ais? tu, quum hominibus consulere debeas et 
servire humanae societati eaque lege natus sis et ea habeas 
principia naturae, quibus parere et quae sequi debeas, ut 
utilitas tua communis sit utilitas vicissimque communis uti- 
litas tua sit, celabis homines quid iis adsit commoditatis et 
copiae?? Respondebit Diogenes fortasse sic: *Aliud est 
eelare, aliud tacere, neque ego nunc te celo, si tibi non 
dico quae natura deorum sit, qui sit finis bonorum, quae 
tibi plus prodessent cognita quam tritici vilitas. Sed non 
quidquid tibi audire utile est, id mihi dicere necesse est. — 
93. *Immo vero? inquiet ille * necesse est, si quidem memi 
nisti esse inter homines natura coniunctam societatem.? — 
* Memini? inquiet ille, *sed num ista societas talis est, ut 
nihil suum euiusque sit? Quod si ita est, ne vendendum 
quidem quidquam est, sed donandum.? XIII. Vides in hac 
tota disceptatione non illud dici: Quamvis hoe turpe sit, 
tamen, quoniam expedit, faciam, sed ita expedire, ut turpe 
non sit, ex altera autem parie ea re, quia turpe sit, non 
esse faciendum. 54. Vendat aedes vir bonus propter ali- 
quà vitia, quae ipse norit, caeteri ignorent, pestilentes sint 
et habeantur salubres, ignoretur in omnibus cubiculis appa- 
rere serpentes, male materiatae sint, ruinosae, sed hoc 
praeter dominum nemo sciat: quaero, si haec emptoribus 
venditor non dixerit aedesque vendiderit pluris multo quam 
se venditurum putarit, num iniuste aut improbe fecerit? 
116 vero? inquit Antipater. 55. *OQuid est enim aliud er- 
ranti viam non monstrare, quod Athenis exsecratio- 
nibus publicis sanctum est, si hoc non est, emptorem pati 
ruere et per errorem in maximam fraudem incurrere? Plus 
etiam est quam viam non monstrare: nam est scientem in 
errorem alterum inducere? Diogenes contra: *Num te 

emere eoégit, qui ne hortatus quidem est? llle quod non 
placebat proscripsit, tu quod placebat emisti. Quod si qui 
proseribunt **villam bonam beneque aedificatam,"? 
non existimantur fefellisse, etiam si illa nec bona est nee 
aedificata ratione, multo minus qui domum non laudarunt. 
Ubi enim iudicium emptoris est, ibi fraus venditoris quae 
potest esse? Sin autem dictum non omne praestandum est, 
quod dietum non est, id praestandum putas? Quid vero est 
stultius quam venditorem eius rei, quam vendat, vitia nar- 
rare? Quid autem tam absurdum quam si domini iussu ita 
praeco praedicet: **domum pestilentem vendo?" 
96. Sic ergo in quibusdam causis dubiis ex altera parte de- 
fenditur honestas, ex altera ita de utilitate dicitur, ut id, 
quod utile videatur, non modo facere honestum sit, sed 
etiam non facere turpe. Haec est illa, quae videtur utilium 
fieri eum honestis saepe dissensio. Quae diiudicanda sunt: 
non enim, ut quaereremus, exposuimus, sed ut explicare- 
mus. 57. Non igitur videtur nec frumentarius ille Rhodios 
nec hic aedium venditor celare emptores debuisse. Neque 
enim id est celare, quidquid reticeas, sed quum, quod tu 
seias, id ignorare emolumenti tui causa velis eos, quorum 
intersit id scire. Hoc autem celandi genus quale sit et cuius 
hominis quis non videt? Certe non aperti, non simplicis, 
non ingenui, non iusti, non viri boni, versuti potius, obscuri, 
astuti, fallacis, malitiosi, callidi, veteratoris, vafri. Haec 
tot et alia plura nonne inutile est vitiorum subire nomina? 
XIV. 58. Quod si vituperandi qui reticuerunt, quid 
de iis existimandum est, qui orationis vanitatem adhi- 
buerunt? C. Canius, eques Romanus,:nec infacetus et 
satis litteratus, quum se Syracusas otiandi, ut ipse dicere 
solebat, non negotiandi causa contulisset, dictitabat se hor- 
tulos aliquos emere velle, quo invitare amicos et ubi se 
oblectare sine interpellatoribus posset. Quod quum per- 
erebruisset, Pythius ei quidam , qui argentariam faceret Sy- 
racusis, venales quidem se hortos non habere, sed licere 
uti Canio, si vellet, ut suis, et simul ad cenam hominem in 
hortos invitavit in posterum diem. Quum ille promisisset, 
tum Pythius, qui esset ut argentarius apud omnes ordines 

gratiosus, piscatores ad se convocavit et ab iis petivit, ut 
ante suos hortulos postridie piscarentur, dixitque quid eos 
facere vellet. Ad cenam tempore venit Canius: opipare a 
Pythio apparatum convivium, cymbarum ante oculos multi- 
tudo, pro se quisque quod ceperat adferebat, ante pedes 
Pythii pisces abiiciebantur. 59. Tum Canius: *Quaeso?* in- 
quit, *quid est hoc, Pythi? tantumne piscium? tantumne 
cymbarum?? Et ille: *Quid mirum?? inquit, *hoc loco est 
Syracusis quidquid est piscium, hie aquatio, hac villa isti 
carere non possunt.  Incensus Canius cupiditate contendit 
a Pythio ut venderet. Gravate ille primo. Quid multa? 
impetrat. Emit homo cupidus et locuples tanti quanti Py- 
thius voluit et emit instruetos. Nomina facit, negotium 
conficit. Invitat Canius postridie familiares suos, venit ipse 
mature, scalmum nullum videt. Quaerit ex proximo vicino 
num feriae quaedam piscatorum essent, quod eos nullos 
videret. *Nullae quod sciam^, inquit, *sed hic piscari nulli 
solent. ltaque heri mirabar quid accidisset? 60. Stoma- 
chari Canius: sed quid faceret? Nondum enim Aquilius 
collega et familiaris meus protulerat de dolo malo formulas: 
in quibus ipsis quum ex eo quaereretur quid esset dolus ma- 
lus, respondebat, quum esset aliud simulatum, aliud actum. 
Hoc quidem sane luculente, ut ab homine perito definiendi. 
Ergo et Pythius et omnes aliud agentes, aliud simulantes 
perfidi, improbi, malitiosi. Nullum igitur eorum factum potest 
utile esse, quum sit tot vitiis inquinatum. 

XV. 61. Quod si Aquiliana definitio vera est, ex omni 
vita simulatio dissimulatioque tollenda est. Ita nec, ut emat 
" melius, nec ut vendat, quidquam simulabit aut dissimulabit 
vir bonus. Atque iste dolus malus et legibus erat vindica- 
tus, ut tutela duodecim tabulis, circumseriptio adolescen- 
tium lege Plaetoria, et sine lege iudiciis, in quibus additur, 
EX FIDE BONA. Reliquorum autem iudiciorum haec verba 
maxime excellunt: in arbitrio rei uxoriae MELIUS AEQUIUS, in 
fiducia UT INTER BONOS BENE AGIER. Quid ergo? aut in eo, 
QUOD MELIUS AEQUIUS, polest ulla pars inesse fraudis? aut, 
quum dieitur INTER BONOS BENE AGIER, quidquam agi dolose 
aut malitiose potest? Dolus autem malus in simulatione, ut 

ait Aquilius, continetur. Tollendum est igitur ex rebus con- 
trahendis omne mendaciutn. Xon illicitatorem venditor, non 
qui contra se liceatur emptor apponet.. Uterque, si ad elo- 
quendum venerit, non plus quam seniel eloquetur. 62, Q. 
quidem Seaevola P. F., quum postulasset ut sibi fundus, 
cuius emptor erat, semel indicaretur idque venditor ita fe- 
cis9et, dixit se pluris aestimare: addidit centum milia. Nemo 
est qui hoc viri boni fuisse neget, sapientis negant, ut si 
minoris quám potuisset vendidisset. Haec igitur est illa 
pernicies, quod alios bonos, alios sapientes existimant. Ex 
quo Ennius: *nequidquam sapere sapientem, qui ipse sibi 
prodesse non quiret? Vereid quidem, $i quid esset *prod- 
esse? mihi eum Ennio conveniret. 63. Hecatonem qui- 
dem Rhodium, díscipulum Panaetii, video in iis libris, quos 
de officiis scripsit, Q. Tuberoni dicere *'sapientis esse nihil 
contra mores, leges, instituta facientem habere rationem 
rei familaris. Neque enim solum nobis divites esse volu- 
mus, sed liberis, propinquis, amicis maximeque rei publicae. 
Singulorum enim facultates et copiae divitiae sunt civitatis." 
Huie Scaevolae faetum, de quo paullo ante dixi, pla- 
cere nullo modo potest. Etenim omnino tantum se negat 
faeturum compendii sui causa quod non liceat. Huic nec 
laus magna tribuenda nec gratia est. 64. Sed, sive et si- 
mulatio et dissimulatio dolus malus est, perpaucae res sunt 
in quibus non dolus malus iste versetur, sive vir bonus est 
is, qui prodest quibus potest, nocet nemini, certe istum 
virum bonum non facile reperimus. Numquam igitur est 
utile peccare, quia semper est turpe, et, quia semper est 
honestum virum bonum 6586, semper est utile. 

XVI. 65. . Ac deiure quidem praediorum sanctum apud 
nos est iure civili, ut in iis vendendis vitia dicerentur, quae 
nota essent venditori. Nam, quum ex duodecim tabulis 
satis esset ea praestari, quae essent lingua nuncupata, quae 
qui infitiatus esset, dupli poenam subiret, a iuris consultis 
etiam reticentiae poena est constituta. QuiboUuID ENIM ESSET 
IN PRAEDIO VITII, ID Statuerunt, 81 VENDITOR SCIRET, NISI 
NOMINATIM DICTUM ESSET, PRAESTARI OPORTERE. 66. Ut, quum 
in arce augurium augures acturi essent iussissentque Ti. 

cic. IV. 8. 7 

Claudium Centumalum, qui aedes in Caelio monte habebat, 
demoliri ea, quorum altitudo officeret auspiciis, Claudius 
proscripsit insulam, vendidit, emit P. Calpurnius Lanarius. 
Huic ab auguribus illud idem denunciatum est. ltaque Cal- 
purnius quum demolitus esset cognossetque Claudium aedes 
postea proscripsisse quam esset ab auguribus demoliri ius- 
sus, arbitrum illum adegit, QUIDQUID SIBI DARE FACERE OPOR- 
TERET EX FIDE BONA. M..Cato sententiam dixit, huius nostri 
Catonis pater. - Ut enim caeteri ex patribus, sic hic, qui illud 
lumen progenuit, ex filio est nominandus. Is igitur iudex 
ita pronunciavit, *quum in vendundo. rem eam scisset et 
non pronunciasset, eniptori damnum praestari oporlere.? 
67. Ergo ad fidem bonam statuit pertinere notum esse 
emptori vitium, quod nosset venditor. Quod si recte iudi- 
eavit, non recte frumentarius ille, non recte aedium pesti- 
lentium venditor tacuit. Sed huius modi reticentiae iure 
eivili omnes comprehendi non possunt: quae autem pos- 
sunt diligenter tenentur. MM. Marius Gratidianus, propin- 
quus noster, C. Sergio Oratae vendiderat aedes eas, quas 
ab eodem ipse paucis ante annis emerat. Eae [Sergio] ser- 
viebant, sed hoc in mancipio Marius non dixerat. Adducta 
res in iudicium est. Oratam Crassus, Gratidianum defen- 
debat Antonius. Ius Crassus urguebat, * quod vitii venditor 
non dixisset sciens, id oportere praestari?, aequitatem An- 
tonius, *quoniam id vitium ignotum Sergio non fuisset, qui 
illas aedes vendidisset, nihil fuisse necesse dici nec eum 
esse deceptum, qui id, quod emerat, quo iure esset tene- 
ret? (68. Quorsus haec? ut illud intelligas, non placuisse 
maioribus nostris astutos. XVII. Sed aliter leges, aliter 
philosophi tollunt astutias: leges, quatenus manu tenere 
possunt, philosophi, quatenus ratione et intelligentia. Ratio 
ergo hoc postulat, ne quid insidiose, ne quid simulate, ne 
quid fallaciter. Suntne igitur insidiae tendere plagas, etiam 
si excitaturus non sis nec agitaturus? ipsae enim ferae nullo 
insequente saepe incidunt. Sic tu aedes proscribas, tabu- 
lam tamquam plagam ponas, domum propter vitia vendas, 
in eam aliquis incurrat imprudens? 69. Hoc quamquam 
video propter depravationem consuetudinis neque "nore 

turpe haberi: neque aut lege sanciri aut iure civili, tamen 
naturae lege sanctum est. Societas est enim —' quod etsi 
saepe dietum est, dicendum est tamen saepius — latissime 
quidem quae pateat, omnium inter omnes, interior eorum, 
qui eiusdem gentis sint, propior eorum, qui eiusdem civi- 
tatis. Itaque maiores aliud i ius gentium, aliud i ius civile esse 
voluerunt. Quod civile, non idem continuo gentium, quod 
autem gentium, idem civile esse debet. Sed nos veri iuris 
germanaeque iustitiae solidam et expressam effigiem nullam 
tenemus, umbra et imaginibus utimur. Eas ipsas utinam 
sequeremur! feruntur enim ex optimis naturae et veritatis 
exemplis. 70. Nam quanti verba illa: UTI NE PROPTER TF 
FIDEMVE TUAM CAPTUS FRAUDATUSVE SIM! quam illa aurea: τ 
INTER BONOS BENE AGIER OPORTET ET SINE FRAUDATIONE! Sed 
qui sint *boni? et quid sit *bene agi? magna quaestio est. 
Q. quidem Scaevola, pontifex maximus, summam vim esse 
dicebat in omnibus iis arbitris, in quibus adderetur: EX 
FIDE BONA, *fideique bonae? nomen existimabat manare la- 
tissime idque versari in tutelis societatibus, fiduciis man- 
datis, rebus emptis venditis, conductis locatis, quibus 
vitae societas contineretur: in his magni esse iudicis sta- 
tuere, praesertim quum in plerisque essent iudicia contraria, 
quid quemque cuique praestare oporteret. 71. Quocirca 
astutiae tollendae sunt eaque malitia, quae vult illa quidem 
videri se esse prudentiam, sed abest ab ea distatque plu- 
rimum. Prudentia est enim locata in delectu bonorum et 
malorum, malitia, si omnia, quae turpia sunt, mala sunt, 
mala bonis ponit ante. Nec vero in praediis solum ius 
civile ductum a natura malitiam fraudemque vindicat, sed 
etiam in mancipiorum venditione fraus venditoris omnis ex- 
eluditur. Qui enim scire debuit de sanitate, de fuga, de 
furtis, praestat edicto aedilium. Heredum alia causa 
est. 72. Ex quo intelligitur, quoniam iuris natura fons 
Sit, hoe seeundum naturam esse, neminem id agere ut 
ex alterius praedetur inscitia. Nec ulla pernicies vitae ma- 
ior inveniri potest quam in malitia simulatio intelligentiae, 
ex quo ista innumerabilia nascuntur, ut utilia cum honestis 
pugnare videantur. : Quotus enim quisque ΕΠ ΘΉΕΙΝ qui 

impunitate et ignoratione omnium proposita abstinere pos. 
sit iniuria? 

XVIII. 73. Periclitemur , Si placet, in iis quidem ex- 
emplis, in quibus peeccari vulgus hominum fortasse non 
putet. Neque enim de sicarüs, veneficis, .testamentariis, 
furibus, peculatoribus hoc loco disserendum. est, qui non 
verbis sunt et disputatione philosophorum, sed vinclis et 
carcere fatigandi, sed haec consideremus, quae faciunt 1i, 
qui habentur boni. L. Minucii Basili locupletis hominis 
falsum testamentum quidam e Graecia Romam. attulerunt. 
Quod quo facilius obtinerent, scripserunt heredes secum 
M. Crassum et Q. Hortensium, homines eiusdem aetatis 
potentissimos: qui quum illud falsum esse suspicarentur, 
sibi autem nullius essent conscii culpae, alieni facinoris 
munusculum non repudiaverunt. Quid ergo? satin hoe est, 
ut non deliguisse videantur?, Mihi quidem non videtur, 
quamquam alterum vivum amavi, allerum non odi mor- 
tuum. 74. Sed quum Basilus M. Satrium sororis filium 
nomen suum ferre voluisset eumque fecisset heredem — 
hune dico patronum agri Piceni et Sabini, o turpem notam tem 
porum nomen.illorum! —, num erat aequum principes cives 
rem habere, ad Satrium nihil praeter nomen pervenire? 
Etenim, si is, qui. non defendit iniuriam neque propulsat, 
quum potest, iniuste facit, ut in primo libro disserui, qua- 
lis habendus est is, qui non modo non repellit, sed etiam 
adiuvat iniuriam? Mihi quidem etiam verae hereditates 
non honestae videntur, si sunt malitiosis blanditiis, officio- 
rum non veritate, sed simulatione quaesitae. Atqui in 
talibus rebus aliud utile interdum, aliud honestum videri 
solet. 75. Falso: nam eadem utilitatis quae honestatis est 
regula. Qui hoc non perviderit, ab hoc nulla fraus aberit, 
nullum facinus. Sic enim cogitans: *Est istuc quidem 
honestum, verum hoc expedit', res a natura copulatas 
audebit errore divellere, qui fons est fraudium, maleficio- 
rum, scelerum omnium. XIX. Itaque si vir bonus habeat 
hane vim, ut, si digitis concrepuerit, possit in locupletium 
testamenta nomen eius irrepere, hac vi non utatur, ne si 
exploratum quidem habeat id omnino neminem umquam 

suspicaturum. Δί dares hane vim M. Crasso, ut digito- 
mum percussione heres posset seriptus esse, qui 16 vera 
non esset heres, in foro, crede mihi, saitaret. Homo autem 
iustus isque, quem sentimus virum: bonum, nihil cuiquam 
quod in se iransferat detrahet. Hoc qui admiratur, is se 
quid sit vir bonus nescire fateatur. 76. At vero, si qui 
voluerit animí .sui complicatam notionem evolvere, iam 
se ipse doceat. eum virum bonum esse, qi prosit quibus 
possit, noceat nemini nisi lacessitus inmmria. Quid ergo? 
Hie non noceat, qui quodam quasi veneno perficiat ut 
veros heredes moveat, in eorum leeum ipse succedat? 
*Non igitur faciat? dixerit quis *quod utile sit, quod 
expediat?? Immo intelligat 'nihil nec expedire nec utile 
esse quod sit iniustum. Hoc .qui non didicerit, bonus vir 
esse non poterit. 77. Fimbriam consularem audiebam de 
patre nostro puer iudicem. M. Lutatio Pinthiae fuisse, equiti 
Romano :sane honesto, quum is sponsionem fecisset Ni 
vIR BONUS ESSET. ltaque ei dixisse Fimbriam se iliam rem 
numquam iudicaturum, ne aut spoliaret fama probatum 
hominem, si contra iudicavisset, aut statuisse videretur 
virum bonum esse aliquem, quum ea res innumerabilibus 
officiis et laudibus contineretur. Huic igitur viro bono, 
quem .Fimbria etiam, non modo Socrates noverat, nullo 
mbdo videri potest quidquam esse utile quod non ho- 
nestum.sit. Itaque talis vir non modo facere, sed ne co- 
gitare quidem quidquam audebit quod non audeat prae- 
.dicare. Haec non turpe est dubitare philosophos, quae 
ne rustici quidem dubitent? ἃ quibus natum 'est jd, quod 
iam coniritum .est vetustate proverbium. Quum enim 
fidem alieuims bonitatemque laudant, *dignum.esse? dicunt 
*quicum in tenebrís miees, ^ Hoc quam habet vim nisi 
iHam, nihil expedire quod non deceat, etiam si id possis 
nullo vefeHente..obtinere? 78. Videsne hoc proverbio ne- 
que Gygi illi.posse veniam dari neque huic, .quem paullo 
ante fingebam digitorum percussione hereditates omnium 
posse eonverrere? '"Ut.enim, quod turpe est, id, quam- 
vis :occultetur, tamen honestum fieri nullo modo potest, 
sic, quod henestum non est, id utile ut sit «effici non 

potest adversante et repugnante natura. XX. 79. At enim, 
quum permagna praemia sunt,'est causa peccandi. C. Ma- 
rius quum a spe consulatus longe abesset et iam septi- 
mum annum post praeturam iaceret. neque petiturus um- 
quam consulatum videretur, Q. Metellum, cuius legatus 
erat, summum virum et civem, quum ab eo, imperatore 
suo, Romam missus esset, apud populum Romanum cri- 
minatus est, *bellum illum ducere: si se consulem fecis- 
sent, brevi tempore aut vivum aut mortuum Iugurtham se 
in potestatem populi Romani redacturum.? taque factus 
est ille quidem consul, sed a fide iustitiaque discessit, 
qui optimum et gravissimum civem, cuius legatus et a 
quo missus esset, in invidiam falso crimine adduxerit. 
80. Ne noster quidem Gratidianus offleio viri boni functus 
est tum, quum praetor esset collegiumque praetorum tri- 
buni plebi adhibuissent, ut. res nummaria de communi 
sententia constitueretur: iactabatur enim temporibus illis 
nummus sic, ut nemo posset scire quid haberet.  Con- 
scripserunt communiter edictum cum poena atque iudicio 
eonstitueruntque, ut omnes simul in Rostra post meridiem 
escenderent. Et caeteri quidem alius alio, Marius ab 
subsellis in Rostra recta idque, quod communiter com- 
positum fuerat, solus edixit. Et ea res, si quaeris, ei 
magno honori fuit. Omnibus vicis statuae, ad eas tus, 
cerei. Quid multa? nemo umquam multitudini fuit ca- 
rior. 81. Haec sunt quae conturbant in deliberatione non 
numquam, quum id, in quo violatur aequitas, non ita 
magnum, illud autem, quod ex eo paritur, permagnum 
videtur, ut Mario praeripere collegis et tribunis plebi po- 
pularem gratiam non ita turpe, consulem ob eam rem 
fieri, quod sibi tum proposuerat, valde utile videbatur. 
Sed omnium una regula est, quam tibi cupio esse notis- 
simam, autillud, quod utile videtur, turpe ne sit aut, si 
turpe est, ne videatur esse utile. Quid igitur? possu- 
musne aut illum Marium virum bonum iudicare aut hunc? 
Explica atque excute intelligentiam tuam, ut videas quae 
sit in ea [species] forma et notio viri boni. Cadit ergo 
in virum bonum mentiri emolumenti sui causa, criminari, 

praeripere, fallere? — Nihil profecto minus. $82. Est ergo 
ulla res tanti aut commodum ullum tam expetendum, ut 
viri boni et splendorem et nomen amittas? Quid est quod 
adferre tantum possit utilitas ista quae dicitur, quantum 
auferre, si boni viri nomen eripuerit, fidem iustitiamque 
detraxerit? Quid enim interest utrum ex homine se con- 
: Ede quis in beluam an hominis figura immanitatem gerat 
eluae? 


XXI. Quid? qui omnia recta et nones ses ρον dum 
modo potentiam consequantur, nonne idem faciunt quod 
is, qui etiam socerum habere voluit eum, cuius ipse auda- 
cia potens esset? Utile ei videbatur plurimum posse alte- 
rius invidia. Id quam iniustum in patriam et quam turpe 
et quam inutile esset non videbat. Ipse autem socer in 
ore semper Graecos versus de Phoenissis habebat, quos 
dicam ut potero, incondite fortasse, sed tamen, ut res pos- 
sit intelligi: 


Nam si violandum est ius, regnandi gratia 
Violandum est: aliis rebus pietatem colas. 


Capitalis Eteoeles vel potius Euripides, qui id unum, quod 
omnium sceleratissimum fuerit, exceperit! $83. Quid igi- 
tur minuta colligimus, hereditates, mercaturas , venditiones 
fraudulentas? Ecce tibi, qui rex populi Romani dominus- 
que omnium gentium esse concupiverit idque perfecerit' 
Hanc cupiditatem si honestam quis esse dicit, amens est. 
Probat enim legum et libertatis interitum earumque oppres- 
sionem taetram et detestábilem gloriosam putat. Qui autem 
fatetur honestum non esse in ea civitate, quae libera fuerit 
quaeque esse debeat, regnare, sed ei, qui id facere possit 
esse utile, qua hunc obiurgatione aut quo potius convicio 
a tanto errore coner avellere? Potest enim, di immortales! 
cuiquam esse utile foedissimum et taeterrimum paricidium 
patriae, quamvis is, qui 86 eo obstrinxerit, ab oppressis 
civibus *parens? nominetur? Honestate igitur dirigenda 
utilitas est et quidem sic, ut haec duo verbo inter se dis- 
erepare, re unum sonare videantur. 84. Non habeo δά 

vulgi opinionem quae maior utilitas quam regnandi esse 
possit, nihil eontra inutilius ei, qui id iniuste consecutus 
sit, invenip, quum δα veritatem coepi revocare rationem. 
Possunt enim euiquam esse utiles angores, sollieitudines, 
diurni et nocturni metus, vita insidiarum periculorumque 
plenissima? 


Mwli íníqui atque infideles regno, pauci sunt boni, 


inquit Accius. At cui regno? quod a Tantalo et Pelope pro- 
ditum iure obtinebatur. Nam quanto plures ei regi putas, 
qui exercitu populi Romani populum ipsum Romanum op- 
pressisset ciwitatemque non medo Jiberam, sed etiam gen- 
tibus imperantem servire sibi coégissei? 85. Hunc tu 
quas conscientiae labes in animo censes hàbuisse, quae 
vulnerà! Cuius autem vita ipsi potest utilis esse, quum 
eius vitae ea cóndieio sit, ut qui illam eripaerit tn maxima 
et gratia futurus sit et gloria? Quod si haee utilia non 
sunt, quae maxime videntur, quia plena sunt dedecoris 
ac turpitudinis, satis persuasum esse debet nihil esse utile, 
quod non honestum sit. 


XXII. 86. Quamquam id quidem quum saepe alias 
tum Pyrrhi bello a C. Fabricio eonsule iterum et a senatu 
nostro iudicatum est Quum enim rex Pyrrhus populo 
Romano bellum ultro intulisset quumque de imperio certa- 
men esset cum rege generoso ac potenti, perfuga nb 60 
venit in castra Fabrici eique .est pollicitus, si praemium 
sibi proposuisset, se, ut clam. venisset, sic clam in Pyrrhi 
-eastra rediturum €t eum veneno necaturum. .Hunc Fabri- 
eius reducendum cüravit ad Pyrrhum idque eius factum 
laudatum a senatu est." Atqui si speciem utilitatis opinio- 
nemque quaerimus, magnum illud bellum perfnga unus et 
gravem adversarium imperii sustulisset, sed magnum de- 
decus et flagitium, quicum laudis certamen fuisset, eum 
non virtute, sed scelere superatum. 87. Utrum igitur uti- 
lius vel Fabricio, qui talis in hac urbe qualis Aristides 
Athenis fuit, vel senatui nostro, qui numquam utilitatem 
ἃ dignitate seiunxit, armis eum hoste certare an venenis? 
Si gloriae causa imperium expetendum est, scelus absit, 

in quo non potest esse gloria: sin ipsae opes expetuntur 
quoquo modo, non poterunt utiles esse cum infamia. Non 
igitur utilis illa L. Philippi Q. F. sententia: quas civitates 
L. Sulla pecunia accepta ex senatus consulto liberavisset, ut 
eae rursys vectigales essent neque iis pecuniam, quam pro 
libertate dederant, redderemus, Εἰ senatus est adsensus. 

Turpe imperio! Piratarum enim melior fides quam senatus. 
ΑΙ: aucta veetigalia, utile igitur. Quousque nudebunt dicere 
quidquam utile quod non honestum? 88, Potést autem 
ulli imperio, quod gloria debet fultum esse et benevolentia 
sociorum, utile esse odium et infamia? Ego eliam cum 
Catone meo saepe dissensi. Nimis mihi praefraete vide- 
batur aerarium vectigaliaque defendere, omnia publieanis 
negare, multa sociis, quum in hos benefici esse debere- 
mus, cum ilis sic agere, ut cum colonis nostris soleremus. 
eoque magis, quod illa ordinum coniunctio ad salytem rei 
publicae pertinebat. Male etiam Curio, quum causam Trans- 
padanorum aequam esse dicebat, semper autem addebat: 

'Vincat utilitas!? Potius diceret non esse aequam, quia 
non esset utilis rei publicae, quam quum non utilem diceret 
esse, aequam fateretur. 

XXIII. 89. Plenus est sextus liber de officiis Hecato- 
nis talium quaestionum: *Sitne boni viri in maxima caritate 
annonae familiam non alere?? In utramque parten disputat, 
sed tamen ad extremum utilitate, ut putat, officium dirigit 
magis quam humanilate. Quaerit, 'si in mari jactura fa- 
eienda sjt, equine preciosi potius iacturam faciat an servuli 
vilis?^ Hie alio res familiaris, alio ducit humanitas. *'Si 
tabulam de naufragio Stultus. adripuerit, extorquebitae eam 
sapiens, $i potuerit? Negat, 'quia sit iniurium^ Quid? 
dominus navis eripietne sunm? "Minime, non plus quam 
navigantem in alto eiicere de navi velit, quia Sua Sit. 
Qnoad enim perventum sit eo, quo Ups navis est, non 
domini est navis, sed navigantium.' *Quid? si una 
tabula sit, duo naufragi eique bt ΠΝ neuter rapiat 
an alter cedat akeri?? *Cedat vero, sed ei, cuius magis in- 
tersit vel sua vel rei publicae causa vivere.' — *OQuid? si 
haec paria in utroque?! 'Nullum erit certamen, sed. quasi 

sorte aut micando victus alteri cedet alter. — *'Quid? si 
pater fana expilet, cuniculos agat ad aerarium, indicetne 
id magistratibus filius?" *Nefas id quidem. Quin etiam 
defendat patrem, si arguatur. Non igitur patria praestat 
omnibus officiis? '*Immo vero, sed ipsi patriae conducit 
pios habere cives in parentes? —  'Quid? si tyrannidem 
occupare, si patriam prodére conàbitur pater, silebitne 
filius?" *Immo vero obseeràbit patrem, ne id faciat. Si 
nihil proficiet, accusabit, minabitur etiam, ad extremum, 
si ad perniciem patriae res spectabit, patriae salutem ante- 
ponet saluti patris. 91. Quaerit etiam, *si sapiens adul- 
terinos nummos acceperit imprudens pro bonis, quum id 
reseierit, soluturusne sit eos, si cul debeat, pro bonis. 
Diogenes ait, Antipater negat, cui potius adsentior. — *Qui. 
vinum fugiens vendat sciens, debeatne dicere?? *Non ne- 
cesse? putat Diogenes, Antipater *'viri boni? existimat. 
Haec sunt quasi controversa iura Stoicorum. In manci- 
pio vendendo dicendane vitia, non ea, quae nisi dixeris, 
redhibeatur mancipium iure civili, sed haec, mendacem 
esse, aleatorem, furacem, ebriosum?" Alteri dicenda vi- 
dentur, alteri non videntur. 92. “δὶ quis aurum vendens 
orichaleum se putet vendere, indicetne ei vir bonus aurum 
illud esse, an emat denario quod sit mille denarium?? Per- 
spicuum est iam et quid mihi videatur et quae sit inter 
eos philosophos, quos nominavi, controversia. 

XXIV. Pacta et promissa semperne servanda sint, QUAE 
NEC VI NEC DOLO MALO, ut praetores solent, FACTA SINT. — 
Si quis medicamentum cuipiam dederit ad aquam inter- 
cutem pepigeritque, si eo medicamento sanus factus esset, 
ne illo medicamento umquam postea uteretur, si eo medi- 
camento sanus factus sit et annis aliquot post inciderit in 
eumdem morbum nec, ab eo, quicum' pepigerat, impetret 
ut item eo liceat uti, quid faciendum sit. Quum sit is 
inhumanus, qui non concedat, nec ei quidquam flat iniu- 
riae, vitae et saluti consulendum. — 93. Quid? si qui sa- 
piens rogatus sit ab eo, qui eum heredem faciat, "quum ei - 
testamento sestertium miliens relinquatur, ut ante quam 
hereditatem adeat, luce palam in foro saltet?, idque se 

facturum promiserit, quod aliter heredem eum scripturus 
ille non esset, faciat quod promiserit necne?  Promisisee 
nollem et id arbitror luisse gravitatis. Quoniam promisit, 
si saltare in foro turpe ducet, honestius mentietur, si ex here- 
ditate nihil ceperit, quam si ceperit, nisi forte eam pecuniam 
in rei publicae magnum aliquod tempus contulerit, ut vel 
saltare, quum patriae consulturus sit, turpe non sit. . 


XXV. 94. Ac ne illa quidem promissa servanda sunt, 
quae non sunt iis ipsis utilia, quibus illa promiseris. Sol 
Phaéthonti filio, ut redeamus 'ad fabulas, facturum se esse 
dixit quidquid optasset. Optavit ut in currum patris tol- 
leretur. Sublatus est. Atque is, ante quam constitit, ictu - 
fulminis deflagravit. Quanto melius fuerat in hoc pro- 
missum patris non esse servatum!' Quid? quod The- 
seus exegit promissum a Neptuno? cui quum tres opta- 
tiones Neptunus dedisset, optavit interitum Hippolyti filii, 
quum is patri suspectus esset de noverca, quo optato 
impetrato Theseus in maximis fuit luctibus. 95. Quid? 
Agamemnon quum devovisset Dianae *quod in suo regno 
puleherrimum natum esset illo anno?, immolavit Iphige- 
niam, qua nihil erat eo quidem anno natum pulerius. Pro- 
missum potius non faciendum quam tam taetrum facinus 
admittendum fuit. Ergo et promissa non facienda non 
numquam neque semper deposita reddenda. Si gladium 
quis apud te sana mente deposuerit, repetat insaniens, 
reddere peccatum sit, offieium non reddere. — Quid? si 
is, qui apud te pecuniam deposuerit, bellum inferat patriae, 
reddasne depositum? — Non, eredo: facias enim contra rem 
publicam, quae debet esse carissima. Sic multa, quae ho- 
nesta natura videntur esse, temporibus fiunt non honesta. 
Facere promissa, stare conventis, reddere deposita com- 
mutata utilitate fiunt non honesta. Ac de iis quidem, quae 
videntur esse utilitates contra iustitiam. simulatione pru- 
dentiae, satis arbitror dictum. 


96. Sed quoniam a quattuor fontibus honestatis primo 
libro offieia duximus, in eisdem versemur, quum docebi- 
mus ea, quae videantur esse utilia neque sint, quam sint 

virtutis inimica. Ac de prudentia quidem, auam vult imi- 
tari malitia, itemque de iustitia, quae semper est utilis, 
disputatum est, Reliquae sunt duae partes honestatis, 
quarum altera in animi excellentis magnitudine et praestan- 
tia cernitur, altera in conformatione et moderatione conti- 
nentiae et temperantiae. 


XXVI. 97. Utile videbatur Ulixi, ut quidem poétae 
tragici prodiderunt — nam apud Homerum optimum aucto- 
rem talis de Ulixe nulla suspicio est —, sed insimulant 
eum tragoediae simulatione insaniae militiam subterfugere 
voluisse. Non honestum consilium. “Αἱ utile?, ut aliquis 
fortasse dixerit, *regnare et Ithacae vivere otiose cum 
parentibus, cum uxore, cum filio. Ullum tu decus in 
eotidianis laboribus et periculis cum hac tranquillitate con- 
ferendum pulas?? Ego vero istam contemnendam et ab- 
iieiendam, quoniam quae honesta non sit ne utilem qui- 
dem esse arbitror. 98. Quid enim auditurum putas fuisse 
Ulixem, si in illa simulatione perseveravisset? qui, quum 
maximas res gesserit in bello, tamen haec audiat ab Aiace: 


Cuius ipse princeps iuris iurandi fuil, 
Quod omnes scitis, solus neglexit fidem. 
Furere adsimulavit, ne coiret, institit. 
Quod ni Palamedi perspicax prudentia | 
Istius percepsel malitiosam astutiam : 
Fide sacratae ius perpetuo falleret. 


99. llli vero non modo cum hostibus, verum etiam cum 
.fluetibus, id qnod fecit, dimicare melius fuit quam dese- 
rere consentientem Graeciam ad bellum barbaris inferen- 
dum. Sed omittamus et fabulas et externa: ad rem factam 
nostramque veniamus. M. Atifius Regulus, quum consul 
iterum in Africa ex insidiis captu$ esset duce Xanthippo 
Lacedaemonio, imperatore autem patre Hannibalis Hamil- 
care, iuratus missus est ad senatum, ut, nisi redditi essent 
Poenis captivi nobiles quidam, rediret ipse Kartbaginem. 
ls quum Itomain venisset, utilitatis speciem videbat, sed 
eam, ut res declarat, falsam iudieavit: quae erat talis: 

tnanero in patria: esse domui suae cum uxore, cum liberis, 
quam calamitatem accepisset in bello, communertn fortunae 
bellicae iudicantem tenere consularis dignitatis gradum. 
Quis haec negát esse utilia? Quem cense$? Magnitudo 
animi et fortitudo negat. 


XXVIL 100. Num locupletiores quaeris auctores? Ha- 
rum enim est virtutum proprium nihil extimescere, omnia 
humana despicere, nihil quod homini accidere possit in- 
tolerandum putare. Itaque quid fecit? in senatum venit, 
mandata exposuit, sententiam ne dicerel recusavit, quam 
diu iure iurando hostium teneretur, mon esse se senato- 
rem.? Atque illud etiam — *o stultum hominem? dixerit 

quispiam *et repugnantem utilitati suae!*, — reddi capti- 

vos, negavit esse utile: *illos enim adolescentes esse et 
bonos duces, se jam confectum senectute? Cuius quum 
valuisset auctoritas, captivi retenti sunt, ipse Karthaginem 
rediit neque eum caritas patriae retinuit nec suorum.  Ne- 
que vero tum ignorabat se ad crudelissimum hostem et ad 
exquisita supplicia proficisci, sed ius iurandum conser- 
vandum putabat. Itaque tum, quum vigilando necabatur, 
erat in meliore causa quam si domi senex captivus, per- 
iurus consularis remansisset. 101. “Αἱ stulte, qui non 
modo non censuerit captivos remittendos, verum etiam 
dissuaserit Quo modo stulte? etiamne, si rei publicae 
conducebat? potest autem, quod inutile rei publicae sit, id 
cuiquam civi utile esse? 


XXVlIH. Pervertunt homines ea, quae sunt fundamenta 
naturae, quum utilitatem ab honestate seiungunt. Omnes 
enim expetimus utilitatem ad eamque rapimur nec facere 
aliter ullo modo possumus. Nam quis est qui utilia fugiat? 
aut quis potius qui ea non studiosissime persequatur? 
Sed quia nusquam possumus nisi in laude, decore, ho- 
nestale utilia reperire, propterea illa et prima et summa 
habemus, utilitatis nomen non tam splendidum quam ne- 
cessarium ducimus. 102. *'Ouid est igitur? dixerit quis 
*in iure iurando? num iratum timemus Iovem? Αἱ hoe 
quidem commune est omnium philosophorum, non eorum 

modo, qui deum nihil habere ipsum negotii dicunt, nihil 
exhibere alteri, sed eorum etiam, qui deum semper agere 
aliquid et moliri volunt, numquam nee irasci deum nec 
nocere. Quid autem iratus Iuppiter plus nocere potuisset 
quam nocuit sibi ipse ReguJus? nulla igitur vis fuit religio- 
nis, quae tantam utilitatem perverteret. An ne turpiter 
faceret?  Primutm * minima de malis? Num igitur tantum 
mali turpitudo ista habebat quantum ille ΠΙΒΙΔΙΒΕῚ Deinde 
illud etiam apud Aceium, 


Fregisti fidem. — 
- Neque dedi neque do infideli cuiquam . 


quamquam ab impio rege dicitur, luculente tamen dicitur. 
103. Addunt etiam, *quem ad modum nos dicamus videri 
quaedam utilia quae non sint, sie se dicere videri quaedam 
honesta quae non sint, ut hoe ipsum videtur honestum con- 
servandi iuris iurandi causa ad eruciatum revertisse, sed 
fit non honestum, quia, quod per vim hostium esset actum, 
ratum esse non debuit? Addunt etiam, *quidquid valde 
{16 511, id fieri honestum, etiam si antea non videre- 
tur? Haec fere contra Regulum. Sed prima videamus. 
XXIX. 104. *Non fuit Iuppiter metuendus ne iratus no- 
ceret, qui neque irasci solet nec nocere? Haec quidem 
ratio non magis contra Reguli quam contra omne ius iuran- 
dum valet. Sed in iure iurando non qui metus, sed quae 
vis sit debet intelligi. Est enim ius iurandum adfirmatio 
religiosa. Quod autem adfirmate quasi deo teste "pro- 
miseris, id tenendum est. Iam enim non ad iram deorum, 
quae nulla est, sed ad iustitiam et ad fidem pertinet. Nam 
praeclare Ennius: 


O Fides alma apta pinnis et ius iurandum Iovis! 


Qui ius igitur iurandum violat, is fidem violat, *quam in 
Capitolio vicinam Iovis optimi maximi', ut in Ca- 
tonis oratione est, *maiores nostri esse voluerunt? — 105. *At 
enim ne iratus quidem Iuppiter plus Regulo nocuisset quam 
sibi nocuit ipse Regulus. Certe, si njhil malum esset nisi 
dolere. id autem non modo non summum malum, sed ne 

malum quidem esse maxima auctoritate philosophi adfirmant. 
Quorum quidem testem non mediocrem, sed haud scio an 
gravissimum Regulum. nolite, quaeso, vituperare. . Quem 
enim loeupletiorem quaerimus quam principem populi Ro- 
mani, qui retinendi officii causa cruciatum subierit volun- 
tarium? Nam quod aiunt, *minima de malis?, id est, ut 
turpiter potius quam calamitose, an est ullum maius ma- 
lum turpitudine? quae si in. deformitate corporis habet 
aliquid offensionis, quanta illa depravatio et foeditas turpi- 
ficati animi debet videri! 106. Itaque nervosius qui ista 
disserunt solum audent. malum dicere id, quod turpe 
Sit, qui autem remissius, hi tamen non dubitant summum 
malum dicere. Nam illud quidem, 

Neque dedi neque do infidelé cuiquam, 
idcirco recte a poéta, quia, quum tractaretur Atreus, per- 
sonae serviendum fuit. Sed si hoc sibi sument, nullam 
esse fidem quae infideli data sit, videant ne quaeratur la- 
tebra periurio. .107. Est ius etiam bellicum fidesque iuris 
iurandi saepe cum hoste servanda. Quod enim ita iura- 
tum est, ut mens conciperet fieri oportere, id servandum 
est: quod aliter, id si non fecerit, nullum est periurium. 
Ut, si praedonibus pactum pro capite precium non attu- 
leris, nulla fraus est, ne si iuratus quidem id non feceris. 
Nam pirata non est ex perduellium numero definitus, sed 
communis hostis omnium. Cum hoe nec fides debet nec 
ius iurandum esse commune. 108. Non enim falsum iurare 
periurare est, sed, quod EX ANIMI TUI SENTENTIA iuraris, 
sicut verbis concipitur more nostro, id non facere periu- 
rium est. Scite enim Euripides: 

Juravi lingua , mentem iniuratam gero. 
Regulus vero non debuit condiciones pactionesque bellicas 
et hostiles perturbare periurio. Cum iusto enim et legi- 
timo hoste res gerebatur, adversus quem et totum ius fe- 
tiale et multa sunt iura communia. Quod ni ita esset, num- 
quam claros viros senatus vinctos hostibus dedidisset. 


XXX. 109. At vero T. Veturius et Sp. Postumius, 
quum iterum consules essent, quia, quum male pugnatum 

apud Caudium esset, legionibus nostris sub iugum. missis 
pacem cum Samnitibus fecerant, dediti suntiis: iniassa 
enim populi senatusque fecerant. Eodemque tempore Ti. 
Numicius, Q. Maelius, qui tum tribuni pl. erant, quod eorum 
auctoritate pax erat facta, dediti sunt, ut pax Samnitium 
repudiaretur. Atque huius deditionis ipse Postumius, qui 
dedebatur, suasor et auctor fuit, Quod idem multis annis 
post.C. Mancinus, qui, ut Nutnantinis, quibuscum sine se- 
natus auctoritate foedus fecerat, dederétur, rogationem 
suasit eam, quam L. Furius, Sex. Atilius ex senatas con- 
sulto ferebant: qua accepta est hostibus deditus. Honestius 
nic quam Q. Pompeius, quo, quum in eadem causa esset, 
deprecante accepta lex non est. Hic ea, quae videbatur 
utilitas, plus valuit quam honestas, apud superiores utili- 
tatis species falsa ab honestatis auctoritate superata est. 
110. * At non debuit ratum esse quod erat actum per vim.? 
Quasi vero forti viro vis possit adhiberi. 'Cur igitur ad se- 
natum proficiscebatur, quum praesertim de captivis dis- 
suasurus esset?" Quod maximum in eo est, id reprehen- 
ditis. Non enim suo iudicio stetit, sed suscepit causam, 
ut esset iudicium senatus: cui nisi ipse auctor fuisset, cap- 
üvi profecto Poenis redditi essent. lta incolumis in patria 
Regulus restitisset. Quod quia patriae non utile putavit, 
ideireo sibi honestum et sentire illa et pati credidit. Nam 
quod aiunt, quod valde utile sit, id fieri honestum, immo 
vero esse, non fleri. Est enim nihil utile quod idem non 
honestum, nec, quia utile, honestum, sed, quia honestum, 
utile. Qua re ex multis mirabilibus exeniplis haud facile 
quis dixerit hoc exemplo aut laudabilius aut praestantius. 
XXXI. 111. Sed ex tota hac laude Reguli unum illud 
est admiratione dignum, quod captivos retinendos censuit. 
Nam quod rediit nobis nunc mirabile videtur, illis quidem 
temporibus aliter facere non potuit. Itaque ista laus non 
est hominis, sed temporum. Nullum enim vinculum ad 
astringendam fidem iure iurando maiores artius esse vo- 
luerunt. Id indicant leges in duodecim tabulis, indicant 
sacratae, indicant foedera, quibus etiam cum hoste devin- 
citur fides, indican notiones animadversionesque censo- 

rum, qui nulla de re diligentius quam de iure iurando iudi- 
eabant. 112. L. Manlio A. F., quum dictator fuisset, M.. 
Pomponius tribunus plebis diem dixit, quod is paucos sibi 
dies ad dictaturam gerendam addidisset: oriminabatur etiam, 
quod T. filium, qui postea est Torquatus appellatus, ab 
hominibus relegasset et ruri habitare iussisset. Quod quum 
audivisset adolescens filius negotium exhiberi patri, accur- 
risse Romam et cum prima luce Pomponii domum venisse 
dicitur. Cui quum esset nunciatum, qui illum iratum ad- 
laturum ad se aliquid eontra patrem arbitraretur, surrexit 
e leetulo remotisque arbitris ad se adolescentem iussi* 
venire. Atille, ut ingressus est, confestim gladium destrin- 
xit iuravitque se illum statim interfebturum, nisi ius iuran- 
dum sibi dedisset se patrem missum esse facturum. uravit 
hoe terrore coaetus Pomponius: rem ad populum detulit, 
docuit cur sibi causa desistere necesse esset, Manlium mis- 
sum fecit. Tantum temporibus illis ius iurandum valebat. 
Atque hic T. Manlius is est, qui ad Anienem Galli, quem 
ab eo provocatus occiderat, torque detracto cognomen in- 
venit: euius tertio consulatu Latini ad Veserim fusi et fu- 
gati, magnus vir in primis et qui perindulgens in patrem, 
idem aeerbe severus in filium. 

XXXII. 113. $ed, ut laudandus Regulus in conser- 
vando iure iurando, sic decem illi, quos post Cannensem 
pugnam iuratos ad senatum misit Hannibal se in castra 
redituros ea, quorum erant potiti Poeni, nisi de redimendis 
captivis impetravissent, si non redierunt, vituperandi. De 
quibus non omnes uno modo: nam Polybius, bonus auctor 
in primis, *ex decem nobilissimis, qui tum erant missi, 
novem revertisse, a senatu re non impetrata: unum ex de- 
cem, qui paullo post quam erat egressus e castris redisset 
quasi aliquid esset oblitus, Romae remansisse. Reditu enim. 
imm castra liberatum se esse iure iurando interpretabatur, 
non recte: fraus enim distringit, non dissolvit periurium. 
Fuit igitur stulta calliditas perverse imitata prudentiam. 
Itaque decrevit senatus ut ille veterator et callidus vinctus 
ad Hannibalem duceretur. 114. Sed illud maximum. Octo 
hominum milia tenebat Hannibal, non quos in acie cepis* 

set aut qui periculo mortis diffugissent, sed qui reiicti ip 
castris fuissent a Paullo et a Varrone consulibus. Eos sena- 
tus non censuit redimendos, quum id parva pecunia fieri 
posset, ut esset insitum militibus nostris aut vincere aut 
emori. *Qua quidem re audita fractum animum Hanniba- 
lis? scribitidem, *quod senatus populusque Romanus re- 
bus adflictis tam excelso animo fuisset? Sic honestatis 
comparatione ea , quae videntur utilia, vincuntur. 115. Aci- 
lius autem, qui Graece scripsit historiam, "plures? ait 
*fuisse qui in castra revertissent eadem fraude, ut iure 
iurando liberarentur, eosque a censoribus omnibus igno- 
nimiis notatos. Sit iam huius loci finis. Perspicuum est 
enim ea, quae timido animo, humili, demisso fractoque 
fiant, quale fuisset Reguli factum, si aut de captivis quod 
ipsi opus esse videretur, non quod rei publicae, censuisset 
aut domi remanere voluisset, non esse utilia, quia sint fla- 
gitiosa, foeda, turpia. 

XXXIII. 116. Restat quarta pars, quae decore, mo- 
deratione, modestia, conünentia, temperantia continetur. 
Potest igitur quidquam utile esse, quod sit huic talium vir- 
tutum choro contrarium? Atqui ab Aristippo Cyrenaici 
atque Annicerii philosophi nominati omne bonum in voluptate 
posuerunt virtutemque censuerunt ob eam rem esse lau- 
dandam, quod efficiens esset voluptatis. Quibus obsoletis 
floret Epicurus, eiusdem fere adiutor auctorque sententiae. 
Cum his viris equisque, ut dicitur, si honestatem tueri ac 
retinere sententia est, decertandum est. 117. Nam si non 
modo utilitas, sed vita omnis beata corporis firma consti- 
tutione eiusque constitutionis spe explorata, ut a Metro- 
doro seriptum est, continetur, certe haec utilitas et quidem 
summa —- sic enim censent — cum honestate pugnabit. 
Nam ubi primum prudentiae locus dabitur? an, ut conqui- 
rat undique suavitates?. Quam miser virtutis famulatus 
servientis voluptati! Quod autem munus prudentiae? an 
legere intelligenter voluptates? Fac nihil isto esse iucun- 
dius, quid cogitari potest turpius? Iam, qui dolorem sum- 
mum malum dicat, apud eum quem habet locum fortitudo, 
quae est dolorum laborumque contemptio? Quamvis enim 

multis locis dicat Epicurus, sicuti dicit, satis fortiter de 
dolore, tamen non id spectandum est quid dicat, sed quid 
consentaneum sit ei dicere, qui bona voluptate termina- 
verit, mala dolore: ut, si illum audiam de continentia et 
temperantia, dicit ille quidem multa multis locis, sed aqua 
haeret, ut aiunt. Nam qui potest temperantiam laudare is, 
qui ponat summum bonum in voluptate? Est enim tempe- 
rantia libidinum inimica, libidines autem consectatrices vo- 
luptatis. 118. Atque in his tamen tribus generibus quo- 
quo modo possunt non incallide tergiversantur. Prudentiam 
introduceunt scientiam suppeditantem voluptates, depellen- 
tem dolores. Fortitudinem quoque aliquo modo expediunt, 
quum tradunt rationem negligendae mortis, perpetiendi 
doloris. Etiam temperantiam inducunt non facillime illi 
quidem, sed tamen quoquo modo possunt. Dicunt enim 
voluptatis magnitudinem doloris detractione finiri. Iustitia 
vacillat vel iacet potius omnesque eae virtutes, quae in 
communitate cernuntur et in societate generis humani. 
Neque enim bonitas nec liberalitas nec comitas esse potest, 
non plus quam amicitia, si haec non per se expetantur, sed 
ad voluptatem utilitatemve referantur. Conferamus igitur 
ἢ pauca. 119. Nam, ut utilitatem nullam esse docuimus 
quae honestati esset contraria, sic omnem voluptatem dici- 
mus honestati esse contrariam. Quo magis reprehenden- 
dos Calliphonem et Dinomachum iudico, qui se diremptu- 
ros controversiam putaverunt, si cum honestate voluptatem 
'amquam eum homine pecudem copulavissent. Non recipit 
istam coniunctionem honestas, aspernatur, repellit. Nec 
vero finis bonorum et malorum, qui simplex esse debet, 
ex dissimillimis rebus misceri et temperari potest. Sed de 
hoc — magna enim res est —, alio loco pluribus. Nunc 
ad propositum. 120. Quem ad modum igitur, si quando 
ea, quae videtur utilitas, honestati repugnat, diiudicanda 
res sit satis est supra disputatum. Sin autem speciem uti- 
litatis etiam voluptàs habere dicetur, nulla potest esse ei 
cum honestate coniunctio. Nam, ut tribuamus aliquid νο- 
luptati, condimenti fortasse non nihil, utilitatis certe nihil 

121. Habes a patre munus, Marce fili, mea quidem sen- 
tentia magnum, sed perinde erit, ut acceperis. Quamquam 
hi tibi ttes libri inter Cratippi commentarios tamquam hospi- 
tes erunt recipiendi, sed, ut, si ipse venissem Athenas, 
quod quidem esset factum, nisi me e medio cursu clara 
voce patria revocasset, aliquando me quoque audires, sic, 
quoniam his voluminibus ad te profecta vox est mea, tri 
bues his temporis quantum poteris, poteris autem quantum 
voles. Quum vero intellexero te hoc scientiae genere gau 
dere, tum et praesens tecum propediem, ut spero, et, dum 
aberis, absens loquar. Vale igitur, mi Cicero, tibique per 
suade esse te quidem mihi carissimum , sed multo fore cario- 
rem, si talibus monumentis praeceptisque laetabere 

denique quod haud procul absit a morte, cap. 10— 23. $. 66 —806. 


I. 1. O Tite, si quid ego adiuero curamve levasso, 
Quae nunc te coquit et versat in pectore fiza, 
Ecquid erit praemi? 
Licet enim mihi versibus eisdem ad(ari te, Attice, quibus 
adfatur Flamininum 
lile vir haud magna cum re, sed plenus fidei. 
Quamquam certo scio non, ut Flamininum, 
Sollicitari te, Tite, sic noctesque diesgue. 
Novi enim moderationem animi tui et aequitatem teque 
non cognomen solum Athenis deportasse, sed humanitatem 

et prudentiam intelligo. Et tamen te suspicor eisdem rebus 
quibus me ipsum interdum gravius commoveri, quarum 
consolatio et maior est et in aliud tempus differenda. Nunc 
autem visum est mihi de senectute aliquid ad te conscri- 
bere. 2. Hoc enim onere, quod mihi commune tecum est, 
aut iam urguentis aut certe adventantis senectutis et te et 
me ipsum levari volo: etsi te quidem id modice ac sapien- 
ter sicut omnia et ferre et laturum esse certe scio. Sed 
mihi, quum de senectute vellem aliquid seribere, tu occur- 
rebas dignus eo munere, qu» uterque nostrum communiter 
uteretur. Mihi quidem ita iucunda huius libri confectio fuit, | 
ut non modo omnes absterserit senectutis molestias, sed effe- 
cerit mollem etiam et iucundam senectutem. Numquam 
igitur laudari satis digne philosophia poterit, cui qui pareat 
omne tempus aetatis sine molestia possit degere. 3. Sed 
de caeteris et diximus multa et saepe dicemus: hunc librum 
ad te de senectute misimus. Omnem autem sermonem tri- 
buimus non Tithono, ut Aristo Cius — parum enim esset 
auctoritatis in fabula -——, sed M. Catoni seni, quo maiorem 
auctoritatem haberet oratio: apud quem Laelium et Scipio- 
nem facimus admirantes, quod is tam facile senectutem 
ferat, iisque eum respondentem. Qui si eruditius videbi- 
tur disputare quam consuevit ipse in suis libris, attribuito 
litteris Graecis, quarum constat eum perstudiosum fuisse 
in senectute. Sed quid opus est plura? Iam enim ipsius 
Catonis sermo explicabit nostram omnem de senectute sen 
tentiam. 

II. 4. Scipio. Saepe numero admirari soleo cum hoc 
C. Laelio quum caeterarum rerum tuam excellentem, M. 
Cato, perfectamque sapientiam tum vel maxime, quod num 
quam tibi senectutem gravem esse senserim, quae pleris 
que senibus sic odiosa est, ut onus se Aetna gravius dicant 
sustinere. 

. CAro. Rem haud sane, Scipio et Laeli, difficilem ad- 
mirari videmini. Quibus enim nihil est in ipsis opis ad 
bene beateque vivendum, iis omnis aetas gravis est: qui 
autem omnia bona a se ipsi petunt, iis nihil potest malum 
'videri quod naturae necessitas adferat. Quo in genere est 

in primis senectus, quam ut adipiscantur omnes optant, eam- 
dem aecusant adeptam: tanta est stultitiae inconstantia 
atque perversitas! Obrepere aiunt eam citius quam putas- 
sent. Primum quis coégit eos falsum putare? Qui enim 
citius adolescentiae senectus quam pueritiae adolescentia 
obrepit? Deinde qui minus gravis esset iis senectus, si 
octingentesimum annum agerent quam octogesimum? Prae- 
terita enim aetas quamvis longa, quum effluxisset, nulla 
consolatione permulcere posset stultam senectutem. δ. Quo- 
circa si sapientiam meam admirari soletis — quae utinam 
digna esset opinione vestra nostroque cognomine! — in hoc 
sumus sapientes, quod naturam optimam ducem tamquam 
deum sequimur eique paremus: a qua non veri simile est, 
quum eaeterae partes aetatis bene descriptae sint, extre- 
mum actum tamquam ab inerti poéta esse neglectum. Sed 
tamen necesse fuit esse aliquid extremum et tamquam in 
arborum bacis terraeque fructibus maturitate tempestiva 
quasi vietum et caducum, quod ferendum est molliter sa- 
pienti. Quid est enim aliud Gigantum modo bellare cuin 
dis nisi naturae repugnare? 

6. LazLius. Atqui, Calo, gratissimum nobis, ut etiam 
pro Seipione pollicear, feceris, si, quoniam speramus, vo- 
lumus quidem certe senes fieri, multo ante a te didicerimus 
quibus facillime rationibus ingravescentem aetatem ferre 
possimus. 

Caro. Faciam vero, Laeli, praesertim si utrique vestrum 
ut dicis, gratum futurum est. 

LaArLius. Volumus sane, nisi molestum est, Cato, tam 
quam longam aliquam viam confeceris, quam nobis quoque 
ingrediendum sit, istuc, quo pervenisti, videre quale sit. 

Ill. 7. Caro. Faciam ut potero, Laeli. Saepe enim 
interfui querelis aequalium meorum — pares autem vetere 
proverbio cum paribus facillime congregantur —, quae C. 
Salinator, quae Sp. Albinus, homines consulares, nostri 
fere aequales, deplorare solebant, tum quod voluptatibus 
carerent, sine quibus vitam nullam putarent, tum quod 
spernerentur ab lis, a quibus essent coli soliti. Qui mihi 
non id videbantur accusare, quod esset aceusandum. Nam 

si id eulpa senectutis accideret, eadem mihi usu venirent 
reliquisque omnibus maioribus natu, quorum ego multorum 
cognovi senectutem sine querela, qui se et libidinum vinclis 
' Jaxatos esse non moleste ferrent nec a suis despicerentur. 
Sed emnium istius modi querelarum in moribus est culpa, 
non in aetate. Moderati enim et nec difficiles nec inhumani 
senes tolerabilem senectutem agunt, importunitas autem et 
inhumanitas omni aetati molesta est. 

8. LaELiUs. Est, ut dicis, Cato, sed fortasse dixerit 
quispiam tibi propter opes et copias et dignitatem tuam 
tolerabiliorem senectutem videri, id autem non posse multis 
contingere. 

Caro. Est istuc quidem, Laeli, aliquid, sed nequaquam 
in isto omnia, ut Themistocles fertur Seriphio euidam in 
iurgio respondisse, quum ille dixisset non eum sua, sed 
patriae gloria splendorem adsecutum:  *Nec hercule? in- 
quit, *si ego Seriphius essem, nee tu, si Atheniensis 
esses, clarus umquam füisses? Quod eodem modo de 
seneetute dici potest. Nec enim in summa inopia levis 
esse senectus potest, ne sapienti quidem, nec insipienti 
etiam in summa eopia non gravis. 9. Aptissima omnino 
sunt, Seipio et Laeli, arma senectutis artes exercitationes- 
que virtutum, quae in omni aetate cultae, quum diu mul- 
tumque vixeris, mirificos efferunt fructus, non solum quia 
numquam deserunt, ne in extremo quidem tempore aeta- 
45. -—— quamquam id quidem maximum est —, verum etiam 
quia conscientia bene actae vitae multorumque bene facto- 
rum recordatio iweundissima est. 

IV. 10. Ego 0. Maximum, 'eum qui Tarentum recepit, 
senem adolescens ita dilexi, ut. aequalem. Erat enim in illo 

iro comitate condita gravitas nec senectus mores tnuta 
verat. Quamquam eum colere coepi non admodum grandem 
natu, sed tamen iam aetate proveetum. Anno enim post 
consul primum fuerat quam ego natus sum, cumque eo 
quartum consule adolescentulus miles ad Capuam profectus 
*sam quintoque anno post ad Tarentum. Quaestor deinde 
quadriennio post factus sum, quem magistratum gessi con- 
sulibus Tuditano et Cethego, quum quidem ille admodum 

senex suasor legis Cinciae de donis et muneribus fuit. Hic 
et bella gerebat ut adolescens, quum plane grandis esset, 
. et Hannibalem iuveniliter exsultantem patientia sua mollie- 
bat, de quo praeclare familiaris noster Ennius * 


Unus homo nobis cunctando restituit rem. 
JYoenum rumores ponebat ante salutem. 
Ergo postque magisque viri nunc gloria claret. 


11. Tarentum vero qua vigilantia, quo consilio recepit! 
quum quidem me audiente Salinatori, qui amisso oppido 
lugerat in arcem, glorianti atque ita dicenti: *Mea opera, 
0. Fabi, Tarentum recepisti?, *Certe?, inquit ridens: *nam 
nisi tu amisisses, tumquam recepissem.? Nec vero in armis 
praestantior quam in toga, qui consul iterum Sp. Carvilio 
^ollega quiescente C. Flaminio tribuno plebis quoad potuit 
restitit agrum Picentem et Gallicum viritim contra senatus 
auctoritatem dividenti, augurque quum esset, dicere ausus 
est *optimis auspiciis ea geri, quae pro rei publicae salute ge- 
rerentur, quae contra rem publicam ferrentur, contra auspi- 
eiaferri^ 12, Multa in eo viro praeclara cognovi, sed nihil 
est admirabilius quam quo modo ille mortem filii tulit, clari 
viri et consularis. Est in manibus laudatio, quam quum le- 
gimus, quem philosophum non contemnimus? Nec vero 
ille in luce modo atque in oculis eivium magnus, sed intus 
domique praestantior. Qui sermo, quae praecepta, quanta 
notitia antiquitatis, quae scientia iuris augurii! Multae etiam, 
üt in homine Romano, litterae: omnia memoria tenebat non 
domestica solum, sed etiam externa bella. Cuius sermone 
ita tum cupide fruebar, quasi iam divinarem, id quod eve- 
nit, illo exstincto fore unde discerem neminem. 

V. 13. Quorsus igitur haec tum. multa de Maximo? Quia 
profecto videtis nefas esse dictu miseram fuisse talem se- 
nectutem. Nec tamen omnes possunt esse Scipiones aut 
Maximi, ut urbium expugnationes, ut pedestres navalesve 
pugnas, ut bella a se.gesta, ut triumphos recordentur. Est 
etiam quiete 'et pure atque eleganter actae aetatis placida 
ac lenis senectus, qualem accepimus Platonis, «qui uno et 
ectogesimo anno scribens est mortuus, qualem Isocratis, 

qui eum librum, qui *Panathenaicus? inscribitur, quarto et 
nonagesimo anno scripsisse se dicit vixitque quinquennium 
postea, cuius magister Leontinus Gorgias centum et septem 
complevit annos, neque umquam in suo studio atque opere 
cessavit. Qui, quum ex eo quaereretur cur tam diu vellet 
esse in vita: *Nihil habeo? inquit * quod aceusem senectu 
tem. Praeelarum responsum et docto homine dignum. 
14. Sua enim vitia insipientes et suam culpam in senectu- 
tem conferunt: quod non faciebat is, cuius modo mentionem 
feci, Ennius: 


Sicut fortis equus, spatio qui saepe supremo 
Vicit Olympia, nunc senio confectus quiescit. 


Equi fortis et victoris senectuti comparat suam. Quem qui- 
dem probe meminisse potestis. Anno enim undevicesimo 
post eius mortem hi consules, T. Flamininus et M'. Acilius, 
facti sunt, ille autem Caepione et Philippo iterum consuli- 
bus mortuus est, quum ego quidem v et 1x annos natus 
legem Voconiam magna voce et bonis lateribus suasissem. 
Annos Lxx natus — tot enim vixit Ennius — ita ferebat duo 
quae maxima putantur onera, paupertatem et senectutem, 
ut eis paene delectari videretur. 15. Etenim, quum com- 
plector animo, quattuor reperio causas eur senectus misera 
videatur: unam quod avocet a rebus gerendis, alteram 
quod corpus faciat infirmius, tertiam quod privet omnibus 
fere voluptatibus, quartam quod haud procul absit a morte. 
Earum, si placet, causarum quanta quamque sit iusta una 
quaeque videamus. 


Vl. A rebus gerendis senectus abstrahit. Quibus? an 
iis, quae iuventute geruntur et viribus? Nullaene igitur res 
sunt seniles, quae vel infirmis corporibus animo tamen ad- 
ministrentur? Nihil ergo agebat Q. Maximus, nihil L. Paul 
lus, pater tuus, Scipio, socer optimi viri, filii mei? Caeteri 
senes, Fabricii, Curii, Coruncanii, quum rem publicam con- 
silio et auctoritate defendebant, nihil agebant? 16. Ad 
Appii Claudii senectutem accedebat etiam ut caecus esset, 
tamen is, quum sententia senatus inclinaret ad pacem cum 

Pyrrho foedusque faciendum, non dubitavit dicere illa, quaa 
versibus persecutus est Ennius: 


* Quo vobis mentes, rectae quae stare solebant 
"ntehac, dementes sese flexere viai? 


caeteraque gravissime: notum enim vobis carmen est, et 
tamen ipsius Appii exstat oratio. Atque haec ille egit septem 
et decem annos post alterum eónsulatum, quum inter dues 
consulatus anni decem interfuissent censorque ante con- 
sulatum superiorem fuisset, ex quo intelligitur Pyrrhi bello 
grandem sane fuisse, et tamen sic a patribus accepimus. 
17. Nihil igitur adferunt qui in re gerenda versari senectu- 
tem negant, similesque sunt ut si qui gubernatorem in na- 
vigando nihil agere dicant, quum alii malos scandant, alii 
per foros eursent, alii sentinam exhauriant, ille clavum 
tenens quietus sedeat iu puppi. Non facit ea, quae iuvenes, 
at vero multo maiora et meliora facit. Non viribus aut ve- 
.ocitatibus aut celeritate corporum res magnae geruntur, 
sed consilio, auctoritate, sententia: quibus non modo non 
orbari, sed etiam augeri senectus solet. 18. Nisi forte ego 
vobis, qui et miles et tribunus et legatus et consul versatus 
sum in vario genere bellorum, cessare nunc videor, quum 
bella non gero. At senatui quae sint gerenda praescribo 
et quo modo, Karthagini male iam diu cogitanti bellum 
multo ante denuncio, de qua vereri non ante desinam quam 
illam excisam esse cognovero. 19. Quam palmam utinam 
di immortales, Scipio, tibi reservent, ut avi reliquias per- 
sequare! cujus ἃ morte tertius hic et tricesimus annus est, 
sed memoriam illius viri omnes excipient anni consequen- 
tes. Anno ante me censorem mortuus est, novem annis 
post meum consulatum, quum consul iterum me consule 
creatus esset. Num igitur, si ad. centesimum annum vixis 
set, senectutis eum suae poeniteret? Nec enim excursione 
nec saltu nec eminus hastis aut comminus gladiis uteretur, 
sed consilio, ratione, sententia. Quae nisi essent in seni- 
bus, non summum consilium maiores nostri appellassent 
senatum. 20. Apud Lacedaemorios quidem ii, qui amplis- 
simum magistratum gerunt, ut sunt, sic etiam nominantur 


. 

senes. Quod si legere aut audire voletis externa, maximas 
res publicas ab adolescentibus labefactatas, a senibus susten- 
tatas et restitutas reperietis. 

Cedo, qui vestram rem publicam tantam amisistis tam cito? 


Sic enim percontantur, ut est in Naevii poétae Ludo: re- 
spondentur et alia et hoc in primis: 


Proveniebant oratores novi, stulti adolescentuli. 


Temeritas est videlicet florentis aetatis, prudentia se- 
nescentis. 


VII. 21. [ A memoria minuitur. Credo, nisi eam exer- 
ceas aut etiàm si sis natura tardior. Themistocles omnium 
eivium perceperat nomina. Num igitur censetis eum, quum 
aetate proeessisset, qui Aristides esset Lysimachum salu- 
tare solitum? Equidem non modo eos novi, qui sunt, sed 
eorum patres etiam et avos, nee sepulcra legens vereor, 
quod aiunt, ne memoriam perdam: his enim ipsis legendis 
in memoriam redeo mortuorum. Nee vero quemquam se- 
nem audivi oblitum quo loco thesaurum obruisset. Omnia 
quae eurant meminerunt, vadimonia constituta, qui sibi, cui 
ipsi debeant. 22. Quid iuris consulti, quid pontifices, quid 
augures, quid philosophi senes? quam multa meminerunt! 
Manent ingenia senibus, modo permaneat studium et in- 
dustria, nee ea solum in claris et honoratis viris, sed in vita 
etiam privata et quieta. Sophocles ad summam senectutem 
wagoedias fecit, quod propter studium quum rem negligere 
familiarem videretur, a filiis in iudicium vocatus est, ut, 
quem ad modum nostro more male rem gerentibus patribus 
bonis interdici solet, sic illum quasi desipientem a re fami- 
liari removerent iudiees. Tum senex dicitur eam fabulam, 
quam in manibus habebat et proxime scripserat, Oedipum 
Coloneum recitasse iudicibus quaesisseque anum illud.earmen 
desipientis videretur. Quo recitato sententiis iudicum est 
liberatus. 23. Num igitur hunc, num Homerum, num He- 
siodum, Simonidem, Stesichorum, num quos ante dixi, 
Isoeratem, Gorgiam, num philosophorum principes, Pytha- 
goram, Democritum, num Platonem , num Xenocratem, num 
postea Zenonem, Cleanthem aut eum, quem vos etiam vi- 

distis Romae, Diogenem Stoicum coégit in suis studiis ob- 
mutescere senectus? an in omnibus his studiorum agitatio 
vitae aequalis fuit? 24. Age, ut ista divina studia omitta- 
mus, possum nominare ex agro Sabino rusticos Romanos 
vieinos et familiares meos, quibus absentibus numquam fere 
ulla in agro maiora opera fiunt, non serendis, non perci- 
piendis, non condendis fructibus. Quamquam in aliis minus 
hoc mirum est: nemo enim est tam senex qui se annum 
non putet posse vivere: sed iidem in eis elaborant, quae 
sciunt nihil ad se omnirto pertinere: 


serit 
Zrbores, quae alteri saeculo prosient, 


ut ait Statius noster in Synephebis. '25. Nec vero dubitat 
agricola, quamvis sit senex, quaerenti cui serat respon- 
dere: *Dis immortalibus, qui me non accipere modo haec 
a maioribus voluerunt, sed etiam posteris prodere.? 


VIII. Melius Caecilius de sene alteri saeculo prospiciente 
quam illud idem: 


Edepol , senectus, si nil quidquam aliud viti 
Apporíes tecum, quum advenis, unum id sat est, 
Quod diu vivendo multa quae non volt videt. 


Et multa fortasse quae vult! atque in ea quidem, quae non 
vult, saepe etiam adolescentia incurrit. Illud vero idem 
Caecilius vitiosius: 


Tum equidem in senecta hoc deputo miserrimum, 
Sentire ea aetate esse se odiosum alteri. 


26. Iucundum potius quam odiosum. Ut enim adolescenti 
bus bona indole praeditis sapientes senes delectantur le- 
viorque fit senectus eorum, qui a iuventute coluntur .et 
diliguntur, sic adolescentes senum praeceptis gaudent, qui- 
bus ad virtutum studia ducuntur: nec minus intelligo me 
vobis quam mihi vos esse iucundos. Sed videtis ut senectus 
non modo languida atque iners non sit, verum etiam sit 
operosa et semper agens aliquid et moliens, tale scilicet, 
quale cuiusque studium in superiore vita fuit. Quid? qui 

etiam addiscunt aliquid, ut et Solonem versibus gloriantem 
videmus, qui se cotidie aliquid addiscentem dicit senem 
fieri, ut ego feci, quilitteras Graecas senex didici, quas 
quidem sic avide adripui quasi diuturnam sitim explere 
cupiens, ut ea ipsa mihi essent nota, quibus me nune ex- 
emplis uti videtis. Quod quum fecisse Socratem in fidibus 
audirem, vellem equidem etiam illud — discebant enim fidi- 
bus antiqui —, sed in litteris certe elaboravi. 

IX. 27. Nenunc quidem vires desidero adolescentis — 
is enim erat locus alter de vitiis .senectutis —, non plus 
quam adolescens tauri aut elephanti desiderabam. Quod 
est, eo decet uti et quidquid agas agere pro viribus. Quae 
enim vox potest esse contemptior quam Milonis Crotonia- 
tae? qui, quum iam senex esset athletasque se exercentes 
in curriculo videret, aspexisse lacertos suos dicitur illa- 
crimansque dixisse: *At hi quidem mortui iam sunt? Non 
vero tam isti quam tu ipse, nugator. Neque enim ex te 
umquam es nobilitatus, sed ex lateribus et lacertis tuis. 
Nihil Sex. Aelius tale, nihil multis annis ante Ti. Corunca- 
nus, nihil modo P. Crassus, a quibus iura civibus prae- 
scribebantur: quorum usque ad extremum spiritum est pro- 
vecta prudentia. 28. Orator metuo ne languescat senectute : 
est enim munus eius non ingenii solum, sed laterunt etiam 
et virium. Omnino canorum illud in voce splendescit etiam 
nescio quo paeto in senectute, quod equidem adhuc non 
amisi et videtis annos: sed tamen decorus est senis sermo 
quietus et remissus, facitque persaepe ipsa sibi audientiam 
diserti senis compta et mitis oratio. Quam si ipse exsequi 
nequeas, possis tamen Scipioni praecipere et Laelio. Quid 
est enim iucundius senectute stipata studiis iuventutis? 
29. An ne eas quidem vires senectuti relinquimus, ut ado- 
lescentes doceat, instituat, ad omne officii munus instruat? 
quo quidem opere quid potest esse praeclarius? Mihi vero 
Cn. et P. Scipiones et avi tui duo, L. Aemilius et P. Afri- 
canus, comitatu nobilium iuvenum fortunati videbantur, nec 
ulli bonarum artium magistri non beati putandi, quamvis 
consenuerint vires atque defecerint. Etsi ista ipsa defectio 
virium adolescentiae vitiis efficitur saepius quam senectutis. 

Libidinosa enim et intemperans adolescentia effetum corpus 
(radit senectuti. 30. Cyrus quidem apud Xenophontem eo 
sermone, quem moriens habuit, quum admodum senex 
esset, negat se umquam sensisse senectutem suam imbe- 
ceilliorem factam quam adolescentia fuisset. Ego L. Metel- 
lum memini puer, qui quum quadriennio post alterum con- 
sulatum pontifex maximus factus esset, viginti et duos 
annos ei sacerdotio praefuit, ita bonis esse viribus extremo 
tempore aetatis, ut adolescentiam non requireret. Nihil 
necesse est mihi de me ipso dicere, quamquam est id qui 
dem senile aetatique nostrae conceditur. X. 31. V"Vide- 
tisne ut apud Homerum saepissime Nestor de virtutibus suis 
praedicet? Tertiam enim iam aetatem hominum vivebat, 
nec erat ei verendum ne vera praedicans de se nimis vide- 
retur aut insolens aut loquax. Etenim, ut ait Homerus, * ex 
eius lingua melle dulcior fluebat oratio?, quam ad suavita- 
tem nullis egebat corporis viribus. Et tamen dux ille Grae- 
eiae nusquam optat ut Aiacis similes habeat decem, at ut 
Nestoris, quod si sibi acciderit, non dubitat quin brevi sit 
Troia peritura. 32. Sed redeo ad me. Quartum ago an- 
num et octogesimum, vellem equidem idem posse gloriari 
quod Cyrus, sed tamen hoc queo dicere, non me quidem 
üs esse viribus, quibus aut miles bello Punico aut quaestor 
eodem bello aut consul in Hispania fuerim aut quadriennio 
post, quum tribunus militaris depugnavi apud Thermo- 
pylas M'. Glabrione consule, sed tamen, ut vos videtis, 
non plane me enervavit nec adflixit senectus, non curie 
vires meas desiderat, non Rostra, non amici, non clientes, 
non hospites. Nec enim umquam sum adsensus veteri illi 
laudatoque proverbio, quod monet * mature fieri senem, si 
diu velis senex esse. Ego vero me minus diu senem esse 
mallem quam esse senem ante quam essem. ltaque nemo 
adhuc convenire me voluit cui fuerim occupatus. At minus 
habeo virium quam vestrum utervis! 38. Ne vos quidem 
T. Pontii centurionis vires habetis: num idcirco est ille prae- 
stantior? Moderatio modo virium adsit et tantum quantum 
potest quisque nitatur, ne ille non magno desiderio tenebi- 
tur virium. Olympiae per stadium ingressus esse Milo dici- 

tur, quum humeris sustineret bovem vivum. Utrum igitur 
has corporis an Pythagorae tibi malis vires ingenii dari? 
Denique isto bono utare, dum adsit, quum absit, ne requiras, 
nisi forte adolescentes pueritiam, paullum aetate progressi 
adolescentiam debent requirere. Cursus est certus aetatis 
et una via naturae eaque simplex suaque cuique parti aeta- 
tis tempestivitas est data, ut et infirmitas puerorum et fero- 
citas iuvenum et gravitas iam constantis aetatis et senectutis 
maturitas naturale quiddam habeat quod suo tempore per- 
cipi debeat. 34. Audire te arbitror, Scipio, hospes tuus 
avitus Masinissa quae faciat hodie nonaginta natus annos: 
quum ingressus iter pedibus sit, in equum omnino non 
ascendere, guum equo, ex equo non descendere, nullo 
imbre, nullo frigore adduci ut capite operto sit, summam 
esse in eo corporis siccitatem, itaque omnia exsequi regis 
officia et munera. Potest igitur exercitatio et temperantia 
etiam in senectute conservare aliquid pristini roboris. 

XI. Ne sint in senectute vires. .Ne postulantur quidem 
vires a senectute. Ergo et legibus et institutis vacat aetas 
nostra muneribus iis, quae non possunt sine viribus susti- 
neri. Itaque non modo quod non possumus, sed ne quan- 
'um possumus quidem cogimur. 35. At multi ita sunt im- 
becilii senes, ut nullum officii aut omnino vitae munus 
exsequi possint. At id quidem non proprium senectutis 
vitium est, sed commune valetudinis. Quam fuit imbecillus 
P. Africani filius, is qui te adoptavit, quam tenui aut nulla 
potius valetudine! Quod ni ita fuisset, alterum illud exsti- 
üisset lumen civitatis: ad paternam enim magnitudinem 
animi doctrina uberior accesserat. Quid mirum igitur in 
senibus, si infirmi sunt aliquando, quum id ne adolescentes 
quidem effugere possint? Resistendum, Laeli et Scipio, 
senectuti est, eiusque vitia diligentia compensanda sunt: 
pugnandum tamquam contra morbum sic cónua senectu- 
tem: 36. habenda ratio valetudinis, utendum exercitatio- 
nibus modicis, tantum cibi et potionis adhibendum, ut refi- 
ciantur vires, non opprimantur. Nec vero corpori soli 
subveniendum est, sed menti atque animo multo magis. 
Nam haec quoque, nisi tamquam lumini oleum instilles, ex- 

stinguuntur senectute. Et corpora quidem exercitationum 
defatigatione ingravescunt, animi autem exercendo levantur. 
Nam quos ait Caecilius 


es. COtfRicos stultos senes, 


hos significat credulos, obliviosos, dissolulos, quae vitia 
sunt non senectutis, sed inertis, ignavae, somniculosae se- 
nectutis. Ut petulantia, ut libido magis est adolescentium 
quam senum, nec tamen omnium adolescentium, sed non 
proborum, sie ista senilis stultitia, quae deliratio appellari 
solet, senum levium est, non omnium. 37. Quattuor ro- 
bustos filios, quinque filias, tantam domum, tantas cliente- 
las Appius regebat et eaecus et senex: intentum enim ani- 
mum tamquam areum habebat nec languescens succumbe- 
bat senectuti. Tenebat non modo auctoritatem, sed etiam 
imperium in suos, metuebaut servi, verebantur liberi, earum 
omnes habebant: vigebat in illa domo mos patrius et disci- 
plina. 88. Ita enim senectus honesta est, si se ipsa defen- 
jit, si ius suum retinet, si nemini mancipata est, si usque 
ad ultimum spiritum dominatur in suos. Ut enim adole- 
scentem, in quo senile aliquid, sic senem, in quo est ali- 
4uid adolescentis, probo: quod qui sequitur corpore senex 
esse poterit, animo numquani erit. Septimus mihi *Origi- 
num? liber est in manibus, omnia antiquitatis monumenta 
eolligo, causarum illustrium, quascumque defendi, nunc 
quum maxime conficio orationes, ius augurium, pontificium, 
civile tracto, multum etiam Graecis litteris utor Pythago- 
reorumque more exercendae-memoriae gratia quid quoque 
die dixerim, audierim, egerim, commemoro vesperi. Hae 
sunt exercitationes ingenii, haec curricula mentis, in his 
desudans atque elaborans corporis vires non magno opere 
desidero. Adsum micis, venio in senatum frequens 
ultroque adfero res multum et diu c gitatas easque tueor 
animi, non corporis viribus. Quae si exsequi nequirem, 
tamen me lectulus meus oblectaret ea ipsa cogitantem, 
quae iam agere non possem, sed ut possim facit aeta 
vita. Semper enim in his 'st diis laboribusque vivent 
non intelligitur quando obrepat senectus: ita sensim sine 
cic, IV. 3. 9 

sensu aetas senescit nec subito frangitur, sed diuturnitate 
exstinguitur. : 

ΧΙ]. 39. Sequitur tertia vituperatio senectutis, quod 
eam carere dieunt voluptatibus. O praeclarum munus aeta- 
tis, si quidem id aufert a nobis, quod est in adolescentia 
vitiosissimum!  Aceipite enim, optimi adolescentes, vete- 
rem orationem Archytae Tarentini, magni in primis et prae- 
clari viri, quae mihi tradita est, quum essem adolescens Ta- 
renti eum 0. Maximo. *Nullam eapitaliorem pestem quam 
voluptatem corporis hominibus? dicebat *a natura datam, 
cuius voluptatis avidae libidines temere et effrenate ad 
potiundum incitarentur. 40. Hinc patriae proditiones, hinc 
rerum publicarum eversiones, hine cum hostibus clan- 
destina colloquia nase;, nullum denique scelus, nullum ma- 
lum facinus esse ad quod suscipiendum non libido volupta 
tis impelleret, stupra vero et adulteria et omne tale flagitium 
nullis excitari aliis illecebris nisi voluptatis. Quumque ho- 
mini sive natura sive quis deus nihil mente praestabilius 
dedisset, huic divino muneri ac dono nihil tam esse inimi- 
eum quam voluptatem. 41. Nec.enim libidine dominante 
temperantiae locum esse neque omnino in voluptatis regno 
virlutem posse consistere. Quod quo magis intelligi posset, 
fingere animo iubebat tanta: incitatum aliquem voluptate 
eorporis quanta percipi posset maxima. Nemini censebat 
fore dubium quin tam diu, dum ita gauderet, nihil agitare 
mente, nihil ratione, nihil cogitatione consequi posset. Quo- 
cirea nihil. esse tam detestabile tamque pestiferum quam 
voluptatem, si quidem ea, quum maior esset atque longin- 
quior, omne animi lumen exstingueret) Haec cum C. Pon- 
tio Samnite, patre eius, a quo Caudino proelio Sp. Postu- 
mius T. Veturius consules superati sunt, locutum Archytam 
Nearchus Tarentinus hospes noster, qui in amicitia populi 
Romani permanserat, se a maioribus natu accepisse dice- 
bat, quum quidem ei sermoni interfuisset Plato Atheniensis, 
quem Tarentum venisse L. Camillo Appio Claudio consuli- 
bus reperio. 42. Quorsus haec? ut intelligatis, si volupta- 
tem aspernari ratione et sapientia non possemus, magnam 
habendam senectuti gratiam, quae efficeret ut id non libe- 

ret, quod non oporteret. Impedit enim consilium voluptas, 
rationi inimica est, mentis, ut ita dicam, praestringit oculos, 
nec habet ullum eum virtute commercium. invitus feci ut 
fortissimi viri T. Flaminini fratrem L. Flamininum e senatu 
eiicerem septem annis post quam consul fuisset, sed notan- 
dam putavi libidinem. Ille enim, quum esset consul in Gal- 
lia, exoratus in convivio a scorto est, ut securi feriret ali- 
quem eorum, qui in vinculis essent damnati rei capitalis 
Hie Tito fratre suo censore, qui proximus ante me fuerat, 
elapsus est, mihi vero et Flacco neutiquam probari potuit 
tam flagitiosa et tam perdita libido, quae cum probro privato 
coniungeret imperii dedecus. 

. XH. 483. Saepe audivi a maioribus gatu, qui se porro 
pueros a senibus audisse dicebant, mirari solitum C. Fabri 
cium, quod, quum pud regem Pyrrhum legatus esset, 
audisset a Thessalo Cinea esse quemdam Athenis, qui se 
sapientem profiteretur, eumque dicere omnia, quae facere- 
amus, ad voluptatem esse referenda. Quod ex eo audientes 
Μ᾽. Curium et Ti. Coruncanium optare solitos ut id Samniti- 
bus ipsique Pyrrho persuaderetur, quo facilius vinci pos- 
sent, quum se voluptatibus dedissent. Vixerat M'. Curius 
cum P. Decio, qui quinquennio ante eum consulem se pro 
re publica quarto consulatu devoverat: norat eumdem Fa- 
bricius, norat Coruncanius: qui quum ex sua vita tum ex 
eius, quem dico, Decii facto iudicabant esse profecto ali- 
quid natura pulerum atque praeclarum quod sua sponte 
peteretur quodque spreta et contempta voluptate optimus 
quisque sequeretur. 44. Quorsum igitur tam multa de vo- 
luptate? Quia non modo vituperatio nulla, sed etiam summa 
laus senectutis est, quod ea voluptates nullas magno opere 
desiderat. Caret epulis exstructisque mensis et frequen- 
tibus poculis. Caret ergo etiam vinolentia et cruditate et 
insomniis. Sed si aliquid dandum est voluptati, quoniam 
eius blanditiis non facile obsistimus — divine enim Plato 
*escam malorum? appellat * voluptatem, quod ea videlicet 
homines capiantur ut pisces? —, quamquam immoderatis 
epulis caret senectus, modicis tamen conviviis delectari 


potest. C. Duilium M. F., qui Poenos classe primus devi- 

cerat, redeuntem a cena senem saepe videbam puer, de- 
lectabatur crebro funali et t'bicine, quae sibi nullo exemplo 
privatus sumpserat: tantum licentiae dabat gloria. 45. Sed 
quid ego alios? ad rhe ipsuin iam revertar. Primum habui 
semper sodales. Sodalitates autem me quaestore consti- 
tutae sunt sacris Idaeis Magnae Matris acceptis. Epulabar 
igitur cum sodalibus omnino modice, sed erat quidam fer- 
vor aetatis, qua progrediente omnia fiunt in dies mitiora. 
Neque enim ipsorum conviviorum delectationem voluptati- 
bus corporis magis quam coetu amicorum et sermonibus 
metiebar. Bene enim maiores *accubitionem epularem ami: 
corum^, quia vitae coniunctionem haberet, * convivium? no- 
minarunt, melius, quam Graeci, qui hoc idem tum * compo- 
tationem?, tum *concenationem? vocant, ut, quod in eo 
genere minimum est, id maxime probare videantur. 

XIV. 46. Ego vero propter sermonis delectationen: 
tempestivis quoque conviviis delector. nec cum aequalibus 
solum, qui pauci admodum restant, sed cum) vestra etiam 
aetate atque vobiscum, habeoque senectuti magnam gra 
tiam, quae mihi sermonis aviditatem auxit, potionis et 
cibi sustulit. Quod si quem etiam ista delectant, ne om- 
nino bellum indixisse videar voluptati, cuius est fortasse 
quidam naturalis modus, non intelligo ne in istis quiden: 
ipsis voluptatibus carere sensu senectutem. Me vero et 
magisteria delectant a maioribus instituta et is sermo, qui 
more maiorum a summo adhibetur in poculo, et pocula, 
sicut in symposio Xenophontis est, minuta atque rorantia 
et refrigeratio aestate et vicissim aut sol aut ignis hibernus. 
Quae quidem etiam in Sabinis persequi soleo conviviuinque 
vicinorum cotidie compleo, quod ad multam noctem quam 
maxime possumus vario-sermone producimus. 47. Αἱ nor 
est voluptatum tanta quasi titillatio in senibus. Credo, sed 
ne desideratio quidem. Nihil autem est molestum quod non 
desideres. Bene Sophocles, quum ex eo quidam iam ad 
fecto aetate quaereret utereturne rebus venereis: *Di me- 
liora!^ inquit: *libenter vero istinc sieut a domino agrest: 
ac furioso profugi?  Cupidis enim rerum talium odiosum: 
fortasse et molestum est carere, satialis vero et expletis 

"eundius est carere quam frui. Quamquam non caret is, 
qui non desiderat: ergo hoc non desiderare dico esse iucun- 
dius. 48. Quod si istis ipsis voluptatibus bona aetas fruitur 
libentius, prinum parvulis fryitur rebus, ut diximus, deinde 
iis , quibus senectus si non abunde potitur, non omnino 
caret. Ut Turpione Ambivio magis delectatur qui in prima 
cavea spectat,' delectatur tamen etiam qui in ultima, sic 
adolescentia voluptates propter intuens magis fortasse lae. 
tatur, sed delectatur etiam senectus procul eas spectans 
tantum quantum sat est. 49. At illa quanti sunt, animum 
tamquam emeritis stipendiis libidinis , ambitionis, contentio- 
nis, inimicitiarum, RUDI omnium secum esse secum- 
que, ut dicitur, vivere!! Si vero habet aliquod tamquam 
pabulum studii 'atque doctrinde, nihil est otiosa senectute 
iucundius. Videbamus in studio dimetiendi paene caet 
alque terrae C. Gallum familiarem patris tui, Scipio! Quo- 
tiens illum lax noctu aliquid describere ingressum, quotiens 
nox oppressit, quum mane coepisset! Quan delectabat 
eum defectiones solis et lunae multo ante nobis praedicere! 
50. Quid in levioribus studiis, sed tamen acutis? Quam 
gaudebat bello suo Punico Naevius! quam Truculento Plau- 
tus, quam Pseudolo! Vidi etiam senem, Livium, qui quum 
sex annis ante quam ego natus sum fabulam docuisset Cen- 
tone Tuditanoque consulibus, usque ad adolescentiam meam 
processit aetate. Quid de P. Licinii Crassi et pontificii et 
civilis iuris studio loquar aut de huius P. Scipionis, qui his 
paucis diebus pontifex maximus factus est?  Alqui eos 
omnes, quos commemoravi, his studiis flagrantes senes vi- 
dimus. M. vero Cethegum, quem recte *Suadae medullam? 
dixit Ennius, quanto studio exerceri in dicendo videbamus 
etiam senem! Quae sunt igitur epularum aut ludorum aut 
scortorum voluptates cum his voluptatibus comparandae? 
Atque haec quidem studia doctrinae, quae quidem pruden- 
tibus et bene institutis pariter cum aetate crescunt, ut ho- 
nestum illud Solonis sit, quod ait versiculo quodam, ut 
ante dixi, *senescere se multa in dies addiscentem", qua 
voluptate animi nulla certe potest esse maior. 

XV. 51. Venio nunc ad voluptates agricolarum, qui- 

bus ego incredibiliter delector, quae nec ulla impediuntur 
senectute et mihi ad sapientis vitam proxime videntur acce- 
dere. Habent enim rationem cum terra, quae numquam 
recusat imperium nec umquam sine.usura reddit quod acce- 
pit, sed alias minore, plerumque maiore eum fenore. Quam- 
quam me quidem non fructus modo, sed etiam ipsius terrae 
vis ac natura delectat. Quae quum gremio mollito ac sub- 
acto sparsum semen excepit, primum id occaecatum cohi- 
bet, ex quo *occatio? quae hoc efficit nominata est, deinde 
tepefactum vapore et compressu suo diffindit et elicit her- 
bescentem ex eo viriditatem, quae nixa fibris stirpium sen- 
sim adolescit culmoque erecta geniculato vaginis iam quasi 
pubescens includitur, e quibus quuin emersit, fundit fru- 
gem spici ordine struetam et contra avium minorum morsus 
munitur vallo aristarum. 52. Quid ego vitium ortus, satus, 
incrementa commemorem? Satiari delectatione non possum 
ut meae senectutis requietem oblectamentumque noscatis. 
Omitto enim vim ipsam omnium, quae generantur e terra, 
quae ex fici tantulo grano aut ex acini vinaceo aut ex caete- 
rarum frugum ac stirpium minutissimis seminibus tantos 
truncos ramosque procreet: malleoli, plantae, sarmenta, 
viviradices, propagines nonne ea efficiunt, ut quemvis cura 
admiratione delectent? "Vitis quidem, quae natura caduca 
est et, nisi fulta est, ad terram fertur, eadem, ut se erigat, 
clavieulis suis quasi manibus quidquid est nacta complecti- 
tur, quam serpentem multiplici lapsu et erratico ferro am- 
putans coércet ars agricolarum, ne silvescat sarmentis et 
in omnes partes nimia fundatur. 93. Itaque ineunte vere 
in iis, quae relicta sunt, exsistit tamquam ad articulos sar- 
mentorum ea, quae gemma dicitur, a qua oriens uva sese 
ostendit, quae et suco terrae et calore solis augescens 
primo est peracerba gustatu, deinde maturata dulcescit vesti- 
taque pampinis nec modico tepore caret et nimios solis de- 
fendit ardores. Qua quid potest esse quum fructu laetius 
tum aspectu pulerius? Quius quidem non utilitas me solum, 
ut ante dixi, sed etiam cultura et natura ipsa delectat, ad- 
minieulorum ordines. capitum iugatio, religatio et. propa- 
galio vitium sarmentorumque ea, quam dixi, aliorum ampu- 

tatio, aliorum immissio. Quid ego irrigaliones, quid fussio- 
nes agri repastinationesque proferam, quibus fit multo terra 
fecundior? 54. Quid de utilitate loquar stercorandi? Dixi 
in eo libro, quem *de rebus rusticis? seripsi: de qua doctus 
Hesiodus ne verbum quidem fecit, quum de cultura agri 
scriberet. At Homerus, qui multis, ut mihi videtur, ante 
saeculis fuit, Laértem lenientem desiderium, quod capiebat 
e filio, colentem agrum et eum stercorantem facit. Nec 
vero segetibus solum et pratis et vineis et arbustis res ru- 
sticae laetae sunt, sed hortis etiam et pomariis, tum pecu- 
dum pastu, apium examinibus, florum omnium varietate. 
Nec consitiones modo delectant, sed etiam insitiones, quibus 
nihil invenit agri cultura sollertius. 

XVI. 55. Possum persequi permulta oblectamenta re- 
rum rusticarum, sed ea ipsa, quae dixi, sentio fuisse lon- 
giora. Ignoscetis autem: nam et studio rusticarum rerum 
provectus sum et senectus est natura loquacior, ne ab 
omnibus eam vitiis videar vindicare. Ergo in hac vita M'. 
Curius, quum de Samnitibus, de Sabinis, de Pyrrho tri 
umphasset, consumpsit extremum tempus aetalis. Cuius 
quidem ego villam contemplans — abest enim non longe a 
me — admirari satis non possum vel hominis ipsius con- 
tinentiam vel temporum disciplinam. Curio ad focum se- 
denti magnum auri pondus Samnites quum attulissent, re- 
pudiaüi sunt. Non enim aurum habere praeclarum sibi videri 
lixit, sed iis, qui haberent aurum, imperare. 56. Poteratne 
antus animus non efficere iucundam senectutem? Sed ve- 
nio ad agricolas,;'ne a meipso recedam. In agris erant tum 
senatores, id est, senes, si quidem aranti L. Quinctio Cin- 
cinnato nunciatum est eum dictatorem esse factum; cuius 
dictatoris iussu magister equitum C. Servilius Ahala Sp. 
Melium regnum appetentem oceupatum interemit. A villa 
in senatum arcessebatur et Curius et caeteri senes, ex quo 
qui eos arcessebant viatores nominati sunt. Num igitur 
horum senectus miserabilis fuit, qui se agri cultione oblecta- 
bant? Mea quidem sententia haud scio an ulla beatior 
. possit esse, neque solum officio, quod hominum generi uni- 
verso cultura agrorum est salutaris, sed et delectatione, 


136 CATO MAIOR DE SENECTUTE LIBER 20 


quam dixi, et saturitate copiaque rerum omnium, quae ad 
victum hominum, ad cultum etiam deorum pertinent, ut, 
quoniam haec quidam desiderant, in gratiam iam cum vo- 
luptate redeamus. Semper enim boni adsiduique domini 
referta cella vinaria, olearia, etiam penaria est villaque tota 
locuples est, abundat porco, haedo, agno, gallina, lacte, 
easeo, melle. lam hortum ipsi agricolae succidiam alteram 
appellant. Conditiora facit haec supervacanei eliam operis 
aucupium atque venatio. 57. Quid de pratorum viriditate 
aut arborum ordinibus aut vinearum olivetorumque specie 
plura dicam? Brevi praecidam. Agro bene culto nihil potest 
esse nec usu uberius nec specie ornatius, ad quem fruen 
dum non modo non retardat, verum etiam invitat atque ad- 
lectat senectus. Ubi enim potest illa aetas aut calescere 
vel apricatione melius vel igni aut vicissim umbris aquisve 
refrigerari salubrius? 58. Habeant igitur sibi arma, sibi 
equos, sibi hastas, sibi clavam el pilam, sibi natationes at- 
"que cursus, nobis senibus ex lusionibus multis talos relin- 
quant et tesseras, id ipsum utrum lubebit, quoniam sine iis 
beata esse senectus potest. 

XVII. 59. Multas ad res perulüilles Xenophontis libri 
sunt, quos legite, quaeso, studiose, ut facitis. Quam eo- 
piose ab eo agri cultura laudatur in eo libro, qui est de 
tuenda re familiari, qui * Oeconomicus? inscribitur! Atque 
ut intelligatis nihil ei tam regale videri quam studium agri 
eolendi, Socrates in eo libro loquitur cum Critobulo Cyrum 
minorem Persarum regem praestantem ingenio atque im- 
perii gloria, quum Lysander Lacedaemonius vir summae 
virtutis venisset ad eum Sardis eique dona a sociis attulis- 
set, et caeteris in rebus comem erga Lysandrum atque 
humanum fuisse et ei quemdam consaeptum agrum diligen- 
ter consitum ostendisse. Quum autem admiraretur Lysan- 
der et proceritates arborum et directos in quincuncem ordi- 
nes et humum subactam atque puram et suavitatem odorum, 
qui adflarentur ex floribus, tum eum dixisse mirari se non 
modo diligentiam, sed etiam sollertiam eius, a quo essent 
illa dimensa atque descripta, et Cyrum respondisse: *Atqui 
ego ista sum omnia dimensus, mei sunt ordines, mea de- 


41 CAP. 16—18. 8. 56— 63. 137 


scriptio, multae etiam istarum arborum mea manu sunt 
satae.? Tum Lysandrum intuentem purpuram eius et nito- 
rem eorporis ornatumque Persicum multo auro multisque 
gemmis dixisse: *Recte vero te, Cyre, beatum ferunt, quon- 
iam virtuti tuae fortuna coniuncta est!? 60. Hac igitur 
fortuna frui licet senibus nec aetas impedit quo minus et 
caeterarum rerum et in primis agri colendi studia teneamus 
usque ad ultimum tempus senectutis. . M. quidem Valerium 
Corvum accepimus ad centesimum annum perduxisse, quum 
esset acta iam aetate in agris eosque coleret: cuius inter 
primum et sextum consulatum sex et quadraginta anni in. 
terfuerunt. lta quantum spatium aetatis maiores nostri ad 
senectutis initium esse voluerunt, tantus illi cursus hono- 
rum fuit: Atque huius extrema aetas hoc beatior quam 
media, quod auctoritatis habebat plus, laboris minus. Apex 
est autem senectutis auetoritas. 61. Quanta fuit in L. 
Caecilio Metello, quanta in Atilio Calatino! in quem illud 
elogium: UNUM HUNC PLURIMAE CONSENTIUNT GENTES POPULI 
PRIMARIUM FUISSE VIRUM. Notum est carmen incisum in se- 
pulero. lure igitur gravis, cuius de laudibus omnium esset 
fama consentiens. Quem virum nuper P. Crassum pontifi- 
cem niaximum, quem postea M. Lepidum eodem sacerdotio 
praeditum vidimus! Quid de Paullo aut Africano loquar, 
aut, ut iam ante, de Maximo? quorum non in sententia 
solum, sed etiam in nutu residebat auctoritas. Habet se- 
nectus honorata praesertim tantam auctoritatem, ut ea plu- 
ris sit quam omnes adolescentiae voluptates. XVIII. 62. Sed 
in omni oratione mementote eam me senectutem laudare, 
quae fundamentis adolescentiae constituta sit. Ex quo 
efficitur id, quod ego magno quondam cum adsensu omnium 
dixi, *miseram esse senectutem quae se oratione defen- 
deret? Non cani nec rugae repente auctoritatem adripere 
possunt, sed honeste acta superior aetas fructus capit 
auctoritatis extremos. 69. Haec enim ipsa sunt honora- 
bilia, quae videntur levia atque communia, salutari, appeti, 
decedi, adsurgi, deduci, reduci, consuli, quae et apud nos 
et in aliis civitatibus, ut quaeque optime morata est, ita 
diligentissime observantur. Lysandrum Lacedaemonium, 

euius modo feci mentionem, dicere aiunt solitum Lacedae- 
inonem esse honestissimum domicilium senectutis: nusquam 
enim tantum tribuitur aetati, nusquam est senectus hono 
ratior. Quin etiam memoriae proditum est, quum Athenis 
ludis quidam in theatrum grandis natu venisset, magno 
consessu locum nusquam ei datum a suis civibus, quum 
autem ad Lacedaemonios aecessisset, qui, legati quum 
essent, certo in loco-consederant, consurrexisse omnes illi 
dicuntur et senem sessum recepisse. 64. Quibus quum a 
cuncto consessu plausus esset multiplex datus, dixisse ex 
iis quemdam *Athenienses scire quae recla essent, sed 
facere nolle? Multa in nostro collegio praeclara, sed hoc, 
de quo agimus, in primis, quod, ut quisque aetate antece- 
dit, ita sententiae principatum tenet, neque solum honore 
antecedentibus, sed iis etiam, qui cum imperio sunt, maio- 
res natu augures anteponuntur. Quae sunt igitur volupta- 
tes corporis cum auctoritatis praemiis comparandae? AQui- 
bus qui splendide usi sunt, ii mihi videntur fabulam aetatis 
peregisse nec tamquam inexercitati histriones in extremo 
actu corruisse. | 

65. At sunt morosi et anxii et iracundi et difficiles senes, 
si quaerimus, etiam avari. Sed haec morum vitia sunt, non 
senectutis. Ac morositas: tamen et ea vitia, quae dixi. 
habent aliquid excusationis non illius quidem iustae, sed 
juae probari posse videatur. Contemni se putant, despici, 
illudi, praeterea in fragili corpore odiosa omnis offensio 
tst. Quae tamen omnia dulciora fiunt et moribus bonis et 
artibus, idque quum in vita tum in scaena intelligi potest ex 
iis fratribus, qui in Adelphis sunt. Quanta in altero diritas, 
in altero comitas! Sic se res habet: ut enim non omne 
vinum, sic non omnis natura vetustate coacescit. Severi 
tatem in senectute probo, et eam, sieut alia, modicam, 
acerbitatem nullo modo. 66. Avaritia vero senilis quid 
sibi velit non intelligo. Potest enim quidquam esse absur- 
dius quam, quo viae minus restet, eo plus viatici quaerere? 

XIX. Quarta restat causa, quae maxime angere atque 
sollicitam habere nostram aetatem videtur, appropinquatic 
mortis, quae certe a senectute non potest longe abesse 

O miserum senem, qui mortem contemnendam esse in tam 
longa aetate non viderit! quae aut plane negligenda est, si 
omnino exstinguit animum, aut etiam optanda, si aliquo 
eum deducit ubi sit futurus aeternus. Atqui tertium certe 
nihil inveniri potest. 67. Quid igitur timeam, si aut non 
miser post mortem aut beatus etiam futurus sum? Quam- 
quam quis est tam stultus, quamvis sit adolescens, cui sit 
exploratum se ad vesperum esse vieturum? Quin etiam 
aetas illa multo plures quàm nostra mortis casus habet. 
Facilius in morbos incidunt adolescentes , gravius aegrotant, 
tristius curantur. [taque pauci veniunt ad senectutem, quod 
ni ita accideret, et melius et prudentius viveretur. Mens enim 
et ratio et consilium in senibus est: qui si nulli fuissent, 
nullae omnino civitates fuissent. Sed redeo ad mortem im- 
pendentem. Quod est illud crimen senectutis, quum id ei 
videatis cum adolescentia esse commune? 68. Sensi ego 
in optimo filio, tu in exspectalis ad amplissimam dignitatem 
fratribus, Scipio, mortem omni aetaüi esse communem. 
At sperat adolescens diu se victurum, quod sperare idem 
senex non potest. Insipienter sperat. Quid enim stultius 
quam incerta pro certis habere, falsa pro veris? At senex 
ne quod speret quidem habet. At est eo meliore condicione 
quam adolescens, quum id, quod ille sperat, hic consecu 
tus est. llle vult diu vivere, hic diu vixit. 69. Quamquam, 
o di boni! quid est in hominis vita diu? Da enim supre- 
mum tempus, exspectemus Tartessiorum regis aetatem: 
fuil enim, ut scriptum video, Arganthonius quidam. Ga- 
dibus, qui octoginta regnaverat annos, centum viginti 
vixerat: sed mihi ne diuturnum quidem quidquam videtur, 
in quo est aliquid extremum. Quum enim id advenit, tum 
illud, quod praeteriit, effluxit, tantum remanet quod virtute 
et recte factis consecutus sis: horae quidem cedunt et dies 
et menses et anni, nec praeteritum tempus umquam rever 
titur nec quid sequatur sciri potest. Quod cuique temporis 
ad vivendum datur, eo debet esse contentus. 70. Neque 
cnim histrioni, ut placeat, peragenda fabula est, modo in 
quocumque fuerit actu probetur, neque sapienti usque ad 
*Plaudite? veniendum est. Breve enim tempus aetatis satis 

longum ad bene honesteque vivendum: sin processeris lon- 
gius, non magis dolendum est quam agricolae dolent praeter- 
ita verni temporis suavitate aestatem autumnumque venisse. 
Ver enim tamquam adolescentiam significat ostenditque 
fructus futuros, reliqua autem tempora demetendis fructibus 
et percipiendis accommodata sunt. 71. Fructus autem se- 
nectutis est, ut saepe dixi, ante partorum bonorum memo- 
ria et copia. Omnia autem, quae secundum naturam fiunt, 
sunt habenda in bonis. Quid est autem tam secundum na- 
turam quam senibus emori? quod idem contingit adolescen- 
tibus adversante et repugnante natura. Itaque adolescentes 
mihi mori sic videntur, ut quum aquae multitudine flammae 
vis opprimitur, senes autem sic ut quum sua sponte nulla ad- 
hibita vl consumptus ignis exstinguitur, et quasi poma ex 
arboribus, cruda si sunt, vix evelluntur, si matura et coetay 
decidunt, sic vitam adolescentibus vis aufert, senibus ma- 
turitas, quae quidem mihi tam iucunda est, ut, quo pro- 
pius ad mortem accedam, quasi terram videre videar ali. 
quandoque in portum ex longa navigatione esse venturus. 

XX. 72. Senectutis autem nullus est certus terminus, 
recteque in ea vivitur, quoad munus officii exsequi et tueri 
possis mortemque contemnere: ex quo fit ut animosior 
etiam senectus sit quam adolescentia et fortior. Hoc illud 
est, quod Pisistrato tyranno a Solone responsum est, quum 
illi quaerenti * qua tandem spe fretus sibi tam audaciter ob- 
sisteret? respondisse. dicitur: *Senectute? Sed vivendi est 
finis optimus, quum integra mente certisque sensibus opus 
ipsa suum eadem quae coagmentavit natura dissolvit. Ut 
navem, ut aedificium idem destruit facillime qui construxit, 
sic hominem eadem optime quae conglutinavit natura dissol- 
vit. Iam omnis conglutinatio recens aegre, inveterata facile 
divellitur. Ita fit ut illud breve vitae reliquum nec avide 
appetendum senibus nec sine causa deserendum sit.. 73. Ve- 
tatque Pythagoras *iniussu imperatoris, id est dei, de prae- 
sidio et statione vitae decedere. Solonis quidem sapien- 
tis elogium est, quo *se negat velle suam mortem dolore 
amicorum et lamentis vacare. Vult, credo, se esse carum 
suis, sed háud scio an melius Ennius: 


LS 

Nemo: me lacrumis decoret neque funera fletu 
Fazit. 
Non censet lugendam esse mortem quam immortalitas con- 
sequatur. 74. Iam sensus moriendi aliquis esse potest isque 
ad exiguum tempus, praesertim seni: post mortem quidem 
sensus aut optandus aut nullus est. Sed hoc meditatum ab 
adolescentia debet esse, mortem ut negligamus, sine qua 
meditatione tranquillo esse animo potest nemo. Moriendum 
enim certe est et id incertum an hoc ipso die. Mortem igi- 
tur omnibus horis impendentem timens qui poterit animo 
consistere? De qua non ita longa disputatione opus esse 
videtur, quum recordor non L. Brutum, qui in liberanda 
patria est interfectus, 75. non duos Decios, qui ad volun- 
tariam mortem eursum equorum incitaverunt, non M. Ati- 
lium, qui ad supplicium est profectus, ut fidem hosti datam 
conservaret, non duos Scipiones, qui iter Poenis vel cor- 
poribus suis obstruere voluerunt, non avum tuum L. Paul- 
lum , qui morte luit follegae in Cannensi ignominia temerita- 
tem, non M. Marcellum, cuius interitum ne crudelissimus 
quidem hostis honore sepulturae carere passus est, sed 
.giones nostras, quod scripsi in Originibus, in eum 
loeum saepe profeetas alacri animo et erecto, unde se num- 
quam redituras. arbitrarentur. Quod igitur adolescentes ei 
ii quidem non solum indocti, sed etiam rustici contemnunt, 
id docti senes extimescent? 76. Omnino, ut mihi qui- 
dem videtur, rerum omnium satietas vitae facit satietatem. 
Sunt pueritiae certa studia: num igitur ea desiderant ado- 
lescentes? Sunt ineuntis adolescentiae: num ea constans 
iam requirit aetas, quae media dicitur? Sunt etiam eius 
aetalis: ne ea quidem quaeruntur in senectute. Sunt ex- 
trema quaedam studia senectutis: ergo, ut superiorum aeta- 
tum studia occidunt, sic occidunt etiam senectutis: quod 
quum evenit, satietas vitae tempus maturum mortis adfert. 
XXI. 77. Equidem non video cur quid ipse. sentiam de 
morte non audeam vobis dicere, quod eo mihi melius cer 
nere videor, quo ab ea propius absum. Ego vestros patres, 
P. Scipio, tuque, C. Laeli, viros clarissimos mihique ami 
cissimos, vivere arbitror et eam quidem vitam, quae est 

sola vita nominanda. Nam, dum sumus inclusi in his com- 
pagibus corporis, munere quodam necessitatis et gravi 
opere perfungimur: est enim animus caelestis ex altissimo 
domicilio depressus et quasi demersus in terram, locum di: 
vinae.naturae aeternitatique contrarium. Sed credo deos 
immortales sparsisse animos in corpora humana, ut essent 
qui terras tuerentur quique caelestium ordinem contemplan- 
tes imitarentur eum vitae modo atque constantia. Nec me 
solum ratio ac disputatio impulit ut ita crederem, sed nobili- 
tas etiam summorum philosophorum et auctoritas. 

18. Audiebam Pythagoram Pythagoreosque, incolas 
paene nostros, qui essent Italici philosophi quondam nomi- 
nati, numquam dubitasse quin ex universa mente divina de 
libatos animos haberemus. Demonstrabantur mihi praeterea 
quae Socrates supremo vitae die de immortalitate animorum 
disseruisset, is qui esset omnium sapientissimus Apolli- 
nis oraculo iudicatus: Quid multa? sic mihi persuasi, sic 
sentio, quum tanta celeritas animorum Sit, tanta memoria 
praeteritorum futurorumque prudentia, tot artes tantae 
scientiae, tot inventa, non posse eam naturam, quae res 
eas conlineat, esse mortalem, quumque semper agitetur 
animus nec principium motus habeat, quia se ipse moveat, 
ne finem quidem habiturum esse motus, quia numquam se 
ipse sit relictarus, et, quum simplex animi natura esset 
neque haberet in se quidquam admixtum dispar sui atque 
dissimile, non posse eum dividi, quod si non possit,- non 
posse interire, magnoque esse argumento homines scire 
pleraque ante quam nati sint, quod iam pueri, quum artes 
difficiles discant, ita celeriter res innumerabiles adripiant, 
ut eas non tum primum accipere videantur, sed reminisci 
et recordari. Haec Platonis fere. XXII. 79. Apud Xeno- 
phontem autem moriens. Cyrus maior haec dicit: *Nolite 
arbitrari, o mei carissimi filii, me, quum a vobis disces- 
sero, nusquam aut nullum fore. Neque enim, dum eram 
vobiscum, animum meum videbatis, sed eum esse in hoc 
corpore exiis rebus, quas gerebam, intelligebatis. Eumdem 
igitur esse ereditote, etiam si nullum videbitis. 80. Nec 
vero clarorum virorum post mortem honores permanerent, 

si nihil eorum ipsorum animi efficerent, quo diutius memo- 
riam sui teneremus. Mihi quidem numquam persuaderi 
potuit animos, dum in corporibus essent mortalibus, vivere, 
quum exissent ex iis, emori, nec vero tum animum esse 
insipientem, quum ex insipienti corpore evasisset, sed 
quum omni admixtione corporis liberatus purus et integer 
esse coepisset, tum esse sapientem. Atque etiam, quum 
hominis natura morte dissolvitur, caeterarum rerum per- 
spicuum est quo quaeque discedant: abeunt enim omnia 
illuc, unde orta sunt, animus vero solus nec quum adest 
nec quum discedit apparet. ἴδῃ: vero videtis nihil esse 
morti tam simile quam somnum. 81. Atqui dormientium 
animi maxime declarant divinitatem suam: multa enim, 
quum remissi et liberi sunt, futura prospiciunt. Ex quo 
intelligitur quales futuri sint, quum se plane corporis vin- 
clis relaxaverint. Qua re, si haec ita sunt, sic me colitote, 
inquit, ut deum: sin una est interiturus animus cum corpore, 
vos tamen deos verentes, qui hane omnem pulcritudinem tuen- 
tur et regunt, memoriam nostri pie inviolateque servabitis.? 
Cyrus quidem haec moriens. Nos, si placet, nostra videa- 
mus. XXIII 82. Nemo mihi umquam, Scipio, persuadebit 
aut patrem tuum Paullum aut duos avos, Paullum et Africa- 
num, aut Africani patrem aut patruum aut niultos praestan- 
tes viros, quos enumerare non est necesse, tanta esse 
conatos quae ad posteritatis memoriam pertinerent, nisi 
animo cernerent posteritatem ad se pertinere. An censes, 
ut de me ipso aliquid more senum glorier, me tantos labo- 
res diurnos noeturnosque domi militiaeque suscepturum 
fuisse, si iisdem finibus gloriam meam quibus vitam essem 
terminaturus? Nonne multo melius fuisset otiosam aetatem 
et quietam sine ullo aut labore aut contentione traducere? 
Sed nescio quo modo animus erigens se posteritatem ito 
.semper prospiciebat, quasi, quum excessisset e vita, tum 
denique victurus esset. Quod quidem ni ita se haberet ut 
snimi immortales essent, haud optimi cuiusque animus 
maxime ad immortalitatem gloriae niteretur. $3. Quid, quod 
sapientissimus quisque aequissimo animo moritur, stultissi- 
mus iniquissimo? nonne vobis videtur animus is, qii plus 

cernat et longius, videre se ad meliora proficisci, ille autem, 
cuius obtusior sit acies, non videre? Equidem efferor stu- 
dio patres vestros, quos colui et dilexi, videndi, neque vero 
eos solos convenire aveo, quos ipse cognovi, sed illos 
etiam, de quibus audivi et legi et ipse conseripsi. Quo qui- 
dem me proficiscentem haud sane quis facile retraxerit ne- 
que tamquam Peliam recoxerit. Et si quis deus mihi largia- 
tur ut ex hac aetate repuerascam et in cunis vagiam, valde 
Tecusem, nec vero velim quasi decurso spatio a calce ad 
carceres revocari. 84. Quid enim vita habet commodi? quid 
non potius laboris? Sed habeat sane, habet certe tamen 
aut satietatem aut modum. Non lubet enim mihi deplorare 
vitam, quod multi et ii docti saepe fecerunt, neque me 
vixisse poenitet, quoniam ita vixi, ut non frustra me natum 
existimem, et ex vita ita discedo tamquam ex hospitio, non 
tamquam ex domo. Commorandi enim natura deversorium 
dedit, non habitandi. O praeclarum diem, quum in illud 
divinum animorum concilium coetumque proficisear quum- 
que ex hac turba et colluvione discedam! Proficiscar enim 
non ad eos solum viros, de quibus ante dixi, verum etiam 
ad Catonem meum, quo nemo vir melior natus est, nemo 
pietate praestantior: cuius a me corpus crematum est, quod 
contra decuit, ab illo meum, animus vero non me deserens, 
sed respectans in ea profecto loca discessit, quo mihi ipsi 
cernebat esse veniendum. Quem ego meum casum fortiter 
ferre visus sum, non quo aequo animo ferrem, sed me ipse 
consolabar existimans non longinquum inter nos digressum 
ct discessum fore. 85. His mihi rebus, Scipio, — id enim 
te eum Laelio admirari solere dixisti — levis est senectus, 
nee solum non molesta, sed etiam iucunda. Quod si in 
hoc erro, qui animos hominum immortales esse credam, 
lubenter erro nec mihi hune errorem, quo delector, dum 
vivo, extorqueri volo: sin mortuus, ut quidam minuli phi- 
losophi censent, nihil sentiam, non vereor ne hunc errorem 
meum philosophi mortui irrideant. Quod si non sumus im- 
mortales futuri, tamen exstingui homini suo tempore opta- 
bile est. Nam habet natura ut aliarum omnium rerum, sic 
vivendi modum. Senectus autem aetatis est peractio tam- 

quam fabulae, cuius defectionem fugere debemus, prae- 
sertim adiuncta satietate. 

Haec habui de senectute quae dicerem: ad quam utinam 
perveniatis, ut ea, quae ex me audistis, re experti probare 
possitis. 


M. TULLII CICERONIS 

Quum inter P. Scipionem Africanum et C. Laelium summam sem- 
per amicitiam fuisse constaret, Ciceroni, quum vellet aliquid de ami- 
citia conscribere, Laelii persona idonea visa est, quem induceret de 
amicitia disputantem cum utroque genero C. Fannio et Q. Mucio 
Scaevola, Hoc igitur sermone, quem Cicero paucis diebus post mor- 
tem Africani anno p. u. c. 625., ante Chr. nat. anno 129., habitum 
fingit, praemisso prooemio Laelius docet quid sit amicitia, quibus 
de causis amici quaerantur, quibus causis amicitia contrahatur, deinde 
inter quos amicitia esse possit, quae sit amicitiae lex, quae officia, 
quibus denique modis perpetuo conservetur. 

Scripsit autem Cicero hune libellum post Catonem Maiorem, v. 
huius libri cap. I. 5. 4., anno fere p. τι. c. 710., ante quam libros 
de officiis conscripsit, vide horum librorum lib. II. cap. 9. S. 31. 


l. 1. 0. Mucius augur multa narrare de C. Laelio so- 
cero suo memoriter et iucunde solebat nec dubitare illum 
in omni sermone appellare sapientem. Ego autem a patre 
ita eram deductus ad Scaevolam sumpta virili toga, ut 
quoad possem et liceret a senis latere numquam discederem. 
ltaque.multa ab eo prudenter disputata, multa etiam brevi- 
ter et commode dicta memoriae mandabam, fierique stude- 
bam eius prudentia doctior. Quo mortuo me ad pontificem 
Seaevolam contuli, quem unum nostrae civitatis et ingenio 
et iustitia praestantissimum audeo dicere. Sed de hoc alias: 

nune redeo ad augurem. 2. Quum saepe multa tum me- 
mini domi in hemicyclio sedentem, ut solebat, quum ego 
essem una et pauci admodum familiares, in eum sermonem 
illum incidere, qui tum fere multis erat in ore. Meministi 
enim profecto, Attice, et eo magis, quod P. Sulpicio utebare 
multum, quum is tribunus plebis capitali odio a Q. Pompeio, 
qui tum erat consul, dissideret, quocum coniunctissime et 
amantissime vixerat, quanta esset hominum vel admiratio 
vel querela. 3. Itaque tum Seaevola, quum in eam ipsam 
mentionem incidisset, exposuit nobis sermonem Laelii de 
amicitia habitum ab illo secum et cum altero genero C. Fan- 
nio M. F. paucis diebus post mortem Africani. Eius dispu- 
tationis sententias memoriae mandavi, quas hoc libro ex- 
posui arbitratu meo: quasi enim ipsos induxi loquentes, ne 
*inquam? et *inquit? saepius interponeretur, atque ut 
tamquam a praesentibus eoram haberi sermo videretur. 
4. Quum enim saepe mecum ageres, ut de amicitia scribe- 
rem aliquid, digna mihi res quum omnium cognitione tum 
nostra familiaritate visa est. ltaque feci non invitus ut pro- 
dessem multis rogatu tuo. Sed ut in Catone Maiore feci, 
qui est scriptus ad te de senectute, Catonem induxi senem 
disputantem, quia nulla videbatur aptior persona quae de 
illa aetate loqueretur quam eius, qui et diutissime senex 
fuisset et in ipsa senectute praeter caeteros floruisset, sic, 
quum accepissemus a patribus maxime memorabilem C. Laelii 
et P. Scipionis familiaritatem fuisse, idonea mihi Laelii per- 
sona visa est quae de amicitia ea ipsa dissereret, quae 
disputata ab eo meminisset Scaevola. Genus autem hoc 
sermonum positum in hominum veterum auctoritate et eorum 
illustrium plus nescio quo pacto videtur habere gravitatis. 
Itaque ipse mea legens sic adficior interdum, ut Catonem, 
non me, loqui existimem. |. 5. Sed, ut tum ad senem senex 
de senectute, sic hoc libro ad amicum amicissimus seripsi 
de amicitia. Tum est Cato locutus, quo erat nemo fere 
senior temporibus illis, nemo prudentior: nunc Laelius et 
sapiens — sic enim est habitus — et amicitiae gloria excel- 
lens de amicitia loquetur. Tu velim ἃ me animum parum- 
per avertas, Laelium loqui ipsum putes. C. Fannius et Q. 

Muchus ad socerum veniunt post mortem Africani: ab his 
sermo oritur, respondet Laelius, cuius tota disputatio est 
de amicitia, quam legens te ipsum cognosces. 

ςἾἦ 1L 6. FaNwmius. Sunt ista, Laeli: nec enim melior vir 
fuit Afrieano quisquam nec clarior. Sed existimare debes 
omnium oculos in te esse coniectos unum: te sapientem 
et appellant et existimant. Tribuebatur hoc modo M. Catoni, 
scimus L. Acilium apud patres nostros appellatum esse sa- 
pientem, sed uterque alio quodam modo: Acilius, quia pru 
dens esse in iure civili putabatur, Cato, quia multarum 
rerum usum habebat: multa eius et in senatu et in foro vel 
provisa prudenter vel acta constanter vel responsa acute 
ferebantur, propterea quasi cognomen iam habebat in se- 
neetute sapienlis. Te autem alio quodam modo non solum 
natura et moribus, verum etiam studio et doctrina esse sa- 
pientem, nec sieut vulgus, sed ut eruditi solent appellare 
sapientem, qualem in Graecia neminem — 7. nam qui 
septem appellantur, eos qui ista subtilius quaerunt in nu- 
mero sapientium non habent —,. Athenis unum accepimus 
et eum quidem etiam Apollinis oraculo sapientissimum iudi- 
eatum: hane esse in te sapientiam existimant, ut omnia 
tua in te posita esse ducas humanosque casus virtule in- 
feriores putes. Itaque ex me quaerunt, credo ex hoc item 
Seaevola, quonam pacto mortem Africani feras, eoque 
magis, quod proximis Nonis quum in hortos D. Bruti augu- 
ris commentandi eausa, ut adsolet, venissemus, tu non ad- 
fuisti, qui diligentissime semper illum diem et illud munus 
solitus esses obire. 

8. ScAEVOLA. Quaerunt quidem, C. Laeli, multi, ut 
est a Fannio dictum, sed ego id respondeo, quod animum 
adverti, te dolorem, quem acceperis quum summi viri tum 
amieissimi morte, ferre moderate, nec potuisse non com- 
moveri nec fuisse id humanitatis tuae: quod autem Nonis 
in collegio nostro non adfuisses, valetudinem respondeo 
causam, non maestitiam fuisse. 

LaELiUus. Reete tu quidem, Scaevola, et vere: nec enin 
ab isto officio, quod semper usurpavi, quum valerem, ab- 


duci incommodo meo debui, nec ullo casu arbitror hoc con- 
10 * 

stanti homini posse contingere, ut ulla intermissio fiat of- 
fieii. 9. Tu autem, Fanni, quod mihi tantum tribui dicis, 
quantum ego nec agnosco nec postulo, facis amice, sed, ut 
mihi videris, non recte iudicas de Catone. Aut enim nemo, 
quod quidem magis credo, aut, si quisquam, ille sapiens 
fuit. Quo modo, ut alia omittam, mortem filii tulit! Memi- 
neram Paullum, videram Gallum, sed hi in pueris, Cato in 
perfecto et spectato viro. 10. Quam ob rem cave Catoni 
anteponas ne istum quidem ipsum, quem Apollo, ut ais, 
sapientissimum iudicavit. Huius enim facta, illius dicta 
laudantur. De me autem, ut iam cum utroque vestrum lo- 
quar, sic habetote. 

IIl. Ego si Scipionis desiderio me moveri negem, quan 
id recte faciam viderint sapientes, sed certe mentiar. Mo 
veor enim tali amico orbatus, qualis, ut arbitror, nemo um- 
quam erit, ut confirmare possum, nemo certe fuit. Sed 
non egeo medicina: me ipse consolor et maxime illo solacio, 
quod eo errore careo, quo amicorum decessu plerique angi 
solent. Nihil mali accidisse Scipioni puto: mihi accidit, si 
quid accidit: suis autem incommodis graviter angi non ami- 
cum, sed seipsum amantis est. 11. Cum illo vero quis 
neget actum esse praeclare? Nisi enim, quod ille minime 
putabat, immortalitatem optare vellet, quid non adeptus es* 
quod homini fas esset optare? qui summam spem civium, 
quam de eo iam puero habuerant, continuo adolescens in- 
credibili virtute superavit: qui consulatum petivit numquam, 
factus consul est bis, primum ante tempus, iterum sibi suo 
tempore, rei publicae paene sero: qui duabus urbibus 
eversis inimicissimis buic imperio non modo praesentia, 
verum etiam futura bella delevit. Quid dicam de moribus 
facillimis, de pietate in matrem, liberalitate in sorores, bo- 
nitate in suos, iustitia in omnes? Nota sunt vobis. Quam 
autem civitati carus fuerit maerore funeris indicatum est. 
Quid igitur hunc paucorum annorum accessio iuvare potuis- 
set? Senectus enim quamvis non sit gravis, ut metnini Ca- 
tonem anno ante' quam est mortuus mecum et cum Sci- 
pione disserere, tamen aufert eam viriditatem, in qua etiam 
nunc erat Scipio. 12. Quam ob rem vita quidem talis fuit 

vel fortuna vel gloria, ut nihil posset accedere, moriundi 
autem sensum celeritas abstulit: quo de genere mortis dif- 
ficile dictu est: quid homines suspicentur videtis. Hoc vere 
tamen licet dicere, P. Scipioni ex mullis diebus, quos in 
vita celeberrimos laetissimosque viderit, illum diem claris- 
simum fuisse, quum senatu dimisso domum ad vesperum 
reductus est a patribus conscriptis, populo Romano, sociis 
et Latinis, pridie quam excessit e vita, ut ex tam alto digni- 
tatis gradu ad superos videatur deos potius quam ad infe- 
ros pervenisse. | 

IV. 18. Neque enim adsentior iis, qui nuper haec dis- 
serere coeperunt, cum corporibus simul animos interire 
atque omnia morte deleri. Plus apud me antiquorum aucto 
ritas valet, vel nostrorum maiorum, qui mortuis tam reli 
giosa iura tribuerunt, quod non fecissent profecto, si nihil 
ad eos pertinere arbitrarentur, vel eorum, qui in hac terra 
fuerunt magnamque Graeciam, quae nunc quidem deleta 
est, tum florebat, institutis et praeceptis suis erudierunt, 
vel eius, qui Apollinis oraculo sapientissimus est iudicatus, 
qui non tum hoc, tum illud, ut in plerisque, sed idem semper, 
animos hominum esse divinos iisque, quum ex corpore 
excessissent, reditum in caelum patere optimoque et iustis- 
simo cuique expeditissimum. 14. Quod idem Scipioni vi- 
debatur, qui quidem, quasi praesagiret, perpaucis ante 
mortem diebus, quum et Philus et Manilius adesset et alii 
plures, tuque etiam, Scaevola, mecum venisses, triduum 
disseruit de re publica, cuius disputationis fuit extremum 
fere de immortalitate animorum, quae se in quiete per visum 
ex Africano audisse dicebat. ld si ita est, ut optimi cuius- 
que animus in morte facillime evolet tamquam e custodia 
vinclisque corporis, cui censemus cursum ad deos facilio- 
rem fuisse quam Scipioni? Quocirca maerere hoc eius 
eventu vereor ne invidi magis quam amici sit. Sin autem 
illa veriora, ut idem interitus sit animorum et corporum, nec 
ullus sensus maneat, ut nihil boni est in morte, sic certe 
nihil mali. Sensu enim amisso fit idem, quasi natus non 
esset omnino, quem tamen esse natum et nos gaudemus 
et haec civitas, dum erit. laetabitur. 15. Quam ob rem 

cum illo quidem, ut supra dixi, actum optime est, mecum 
incommodius , quem fuerat aequius, ut prius introieram, sic 
prius exire de vita. Sed tamen recordatione nostrae ami- 
citiae sic fruor, ut beate vixisse videar, quia cum Scipione 
vixerim, quocum mihi coniuncta cura de publica re et de 
privata fuit, quocum et domus fuit et militia communis et, 
id in quo est omnis vis amicitiae, voluntatum, studiorum, 
sententiarum summa consensio. ltaque non tam ista me 
sapientiae, quam modo Fannius commemoravit, fama de- 
lectat, falsa praesertim, quam quod amicitiae nostrae me- 
moriam spero sempiternam fore, idque eo mihi magis est 
cordi, quod ex omnibus saeculis vix tria aut quattuor no- 
minautur paria amicorum, quo in genere sperare videor 
Scipionis et Laelii amicitiam notam posteritati fore. 

16 FaNNivus. Istuc quidem, Laeli, ita necesse est. Sed, 
quoniam amicitiae mentionem fecisti et sumus otiosi, per 
gratum mihi feceris — spero item Scaevolae —, si, quen, 
ad modum soles de caeteris rebus, quum ex te quaeruntur, 
sic de amicitia disputaris quid sentias, qualem existimes 
quae praecepta des. 

ScAEvOLA. Mihi vero, atque id ipsum quum tecum agere 
conarer, Fannius antevortit: quam ob rem utrique nostrum 
gratum admodum feceris. 

V. 17. LaELIUs. Ego vero non gravarer, si mihi ipse 
confiderem: nam et praeclara res est et sumus, ut dixit 
Fannius, otiosi. Sed quis ego sum aut quae est in me fa- 
cultas? Doctorum est ista consuetudo eaque Graecorum, 
ut iis ponatur de quo disputent quamvis subito. Magnum 
opus est egetque exercitatione non parva. Quam ob rem 
quae disputari de amicitia possunt, ab eis censeo petatis, 
qui ista profitentur: ego vos hortari tantum possum, ut 
amicitiam omnibus rebus humanis anteponatis. Nihil est 
enim tam naturae aptum, tam.conveniens ad res vol secun- 
das vel adversas. 18. Sed hoc primum sentio, nisi in 
bonis amicitiam esse non posse: neque id ad vivum reseco, 
ut illi, qui haec subtilius disserunt, fortasse vere, sed ad 
communem utilitatem parum: negant enim quemquam esse 
virum bonum nisi sapientem. Sit ita sane: sed eam sapien- 

tiam interpretantur, quam adhuc mortalis nemo est con- 
secutus, nos autem ea, quae sunt in usu vitaque communi, 
non ea, quae finguntur aut optantur, spectare debemus. 
Numquam ego dicam C. Fabricium, Μ᾽. Curium, Ti. Corun- 
canium, quos sapientes nostri maiores iudicabant, ad isto- 
rum normam fuisse sapientes. Qua re sibi habeant sapien- 
tiae nomen et invidiosum et obseurum, concedant ut hi 
viri boni fuerint. Ne id quidem facient: negabunt id nisi 
sapienti posse concedi. 19. Agamus igitur pingui, ut aiunt, 
Minerva. Qui ita se gerunt, ita vivunt, ut eorum probetur 
fides, integritas, aequitas, liberalitas, nec sit in eis ulla 
cupiditas, libido, audacia, sintque magna constantia, ut ii 
fuerunt, modo quos nominavi, hos viros bonos, ut habiti 
sunt, sic etiam appellandos putemus, quia sequantur, quan- 
tum homines possunt, naturam optimam bene vivendi ducem. 
Sic enim mihi perspicere videor, ita natos esse nos, ut in- 
ter amnes esset societas quaedam, maior autem, ut quisque 
proxime accederet. Itaque cives potiores quam peregrini, 
propinqui quam alieni: cum his enim amicitiam natura ipsa 
peperit: sed ca non satis habet firmitatis. Namque hoec 
praestat amicitia propinquitati, quod ex propinquitate bene- 
volentia tolli potest, ex amicitia non potest: sublata enim 
benevolentia amicitiae nomen tollitur, propinquitatis manet. 
20. Quanta autem vis amicitiae sit ex hoc intelligi maxime 
potest, quod ex infinita societate generis humani, quam 
conciliavit ipsa natura, ita contracta res est et adducta in 
angustum, ut omnis caritas aut inter duos au inter paucos .- 
iungeretur. 

VL Est enim amicitia nibil aliud nisi omnium divina: 
rum humanarumque rerum cum benevolentia et caritate 
consensio: qua quidem haud scio an excepta sapientia 
quidquam melius sit homini ἃ dis immortalibus datum. 
Divitias alü praeponunt, bonam alii valetudinem, alii po- 
tentiam, alii honores, multi etiam voluptates. Beluarum 
hoc quidem extremum, illa autem superiora caduca et in- 
certa, posita non tam in consiliis nostris quam in fortunae 
temeritate. Qui autem in virtute summum bonum ponunt, 
praeclare illi quidem, sed haec ipse gatus amicitiam et 

gignit et continet, nec sine virtute amicitia esse ullo pacto 
potest. .21. Iam virtutem ex consuetudine vitae nostrae 
sermonisque nostri interpretemur, nec eam, ut quidam docti, 
verborum magnificentia metiamur virosque bonos eos, qui 
habentur, numeremus, Paullos, Catones, Gallos, Scipiones, 
Philos: his communis vita contenta est, eos autem omitta- 
mus, qui omnino nusquam reperiuntur. 22. Tales igitur 
inter viros amicitia tantas opportunitates habet, quantas vix 
queo dicere. Principio qui potest esse *vita vitalis?, ut 
ait Ennius, quae non in amici mutua benevolentia con- 
quiescit? Quid dulcius quam habere quicum omnia audeas 
sic loqui ut tecum? Quis esset lantus fructus in prosperis 
rebus, nisi haberes qui illis aeque ac tu ipse gauderet? Ad- 
versas vero ferre difficile esset sine eo, qui illas gravius 
etiam quam tu ferret. Denique caeterae res, quae expetun- 
tur, opportunae sunt singulae rebus fere singulis, divitiae, 
ut utare, opes, ut eolare, honores, ut laudere, voluptates, 
ut gaudeas, valetudo, ut dolore careas et muneribus fun- 
gare corporis: amicitia res plurimas continet, quoquo te 
verteris praesto est, nullo loco excluditur, numquam in- 
tempestiva, numquam molesta est. Itaque non aqua, non 
gni, ut aiunt, pluribus locis utimur quam amicitia. Neque 
ego nunc de vulgari aut de mediocri, quae tamen ipsa et 
delectat et prodest, sed de vera et perfecta loquor, qualís 
eorum, qui pauci nominantur, fuit. Nam et secundas res 
splendidiores facit amicitia et adversas Dartens communi- 
cansque leviores. 

VII. 28. Quumque plurimas et maximas commoditates 
amicitia eontineat, tum illa nimirum praestat omnibus, quod 
bonam spem praelucet in posterum nec debilitari animos 
aut cadere patitur. Verum enim amicum qui intuetur tam- 
quam exemplar aliquod intuetur sui. Quocirca et absentes 
adsunt et egentes abundant et imbecilli valent et, quod dif- 
ficilius dietu est, mortui vivunt: tantus eos honos, memo- 
ria, desiderium prosequitur amicorum: ex quo illorum beata 
mors videtur, horum vita laudabilis. Quod si exemeris ex 
rerum natura benevolentiae coniunctionem, nec domus ulla 
nec urbs stare poterit, ne agri quidem cultus permanebit. 

Id si minus intelligitur, quanta vis amicitiae concordiaeque 
sit ex dissensionibus atque ex discordiis percipi potest. Quae 
enim domus tam stabilis, quae tam firma civitas est quae 
non odiis et discidiis funditus possit everti? Ex quo 
quantum boni sit in amicitia iudicari potest. 24. Agrigen- 
tinum quidem doetum quemdam virum carminibus Graecis 
vaticinatum esse ferunt, quae in rerum natura totoque 
mundo constarent quaeque moverentur, ea contrahere ami- 
eitiam, dissipare discordiam. Atque hoc quidem omnes 
mortales et intelligunt et re probant. Itaque, si quando ali- 
quod officium exstitit amici in periculis aut adeundis au* 
communicandis, quis est qui id non maximis efferat laudi- 
bus? Qui clamores tota cavea nuper in hospitis et amici 
mei M. Pacuvii nova fabula! quum ignorante rege uter 
esset Orestes Pylades Orestem se esse diceret, ut pro illo 
necaretur, Orestes autem, ita ut erat, Orestem se esse per- 
severaret. Stantes plaudebant in re ficta: quid arbitramur 
in vera facturos fuisse? Facile indicabat ipsa natura vim 
suam, quum homines, quod facere ipsi non possent, id recte 
fieri in altero iudicarent. 

Hactenus mihi videor de amicitia quid sentirem potuisse 
dicere: si qua praeterea sunt — eredo autem esse multa —, 
ab iis, si videbitur, qui ista dispultartt, quaeritote. 

25. FaNNiUs. Nos autem ἃ te potius: quamquam etiam 
ab istis saepe quaesivi et audivi non invitus equidem, sed 
aliud quoddam filum orationis tuae. 

ScAEVvOLA. Tum magis id diceres, Fanni, si nuper in 
hortis Scipionis, quum est de re publica disputatum, ad- 
fuisses: qualis tum patronus iustitiae fuit contra accuratam 
orationem Phili! . 

FaNwNius. Facile id quidem fuit iustitiam iustissimo viro 
defendere. 

ScAEVOLA. Quid amicitiam? nonne facile ei, qui ob eam 
summa fide, constantia iustitiaque servatam maximam glo- 
riam ceperit? 

VIII. 26. LatELius. Vim hoc quidem est adferre. Quid 
enim refert qua me ratione cogatis? Cogitis certe. Studiis 

enim generorum, praesertim in re bona, quum difficile est 
tum ne aequum quidem obsistere. 

Saepissime igitur mihi de amicitia cogitanti maxime illud 
considerandum videri solet, utrum propter imbecillitatem 
atque inopiam desiderata sit amicitia, ut dandis recipien- 
disque meritis, quod quisque minus per se ipse posset, id 
acciperet ab alio vicissimque redderet, an esset hoc quidem 
proprium amicitiae, sed antiquior et pulerior et magis a 
natura ipsa profeeta alia causa. Amor enim, ex quo 
amicitia nominata est, princeps est ad benevolentiam con- 
iungendam. Nam utilitates quidem etiam ab iis percipiuntur 
saepe, qui simulatione gm micitiae coluntur et observantur 
temporis causa, in amicitia autem nihil fictum, nihil simula- 
cum et, quidquid est, idet verum et voluntarium. 27. Qua- 
propter a natura mihi videtur potius quam ab indigentia orta, 
amicitia, applicatione magis animi cum quodam sensu 
amandi quam cogitatione quantum illa res utilitatis esset 
habitura. Quod quidem quale sit etiam in bestiis quibus- 
Jam animadverti potest, quae ex se natos ila amant ad 
quoddam tempus et ab eis ita amantur, ut facile earum sen- 
$us appareat. Quod in homine multo est evidentius, pri- 
mum ex ea caritate, quae est inter natos et parentes, quae 
dirimi nisi detestabili scelere non potest . deinde quum simi- 
(ds sensus exstitit amoris, 81 aliquem nacti sumus, cuius 
cum moribus et natura congruamus, quod in eo quasi lumen 
aliquod probitatis et virtutis perspicere videamur. 28. Nihil 
est enim virtute amabilius, nihil quod maeis adliciat ad dili- 
gendum: quippe quum propter virtutem et probitatem euam 
eos, quos numquam vidimus, quodam modo diligamus. 
Quis est qui C. Fabricii, Μ᾽. Curii non eum caritate aliqua 
benevola memoriam usurpet, quos numquam viderit? Quis 
autem est qui Tarquinium Superbum, qui Sp. Cassium, Sp 
Maelium non oderit? Cum duobus ducibus de imperio in 
Italia est decertatum, Pyrrho et Hannibale: abaltero propter 
probitatem eius non nimis alienos animos habemus, alterum 
rropter erudelitatem .semper haec civitas oderit. 

IX. 29. Quod si tanta vis probitatis est, ut eam vel in 
eis, quos numquam vidimus, vel, quod maius est, in hoste 

etiam diligamus, quid mirum est, si animi hominum mo- 
veantur, quum eorum, quibuscum usu coniuneti esse pos- 
sunt, virtutem et bonitatem perspicere videantur? Quamquam 
confirmatur amor et beneficio accepto et studio perspectc 
et consuetudine adiuncta, quibus rebus ad illum primum 
motum animi et amoris adhibitis admirabilis quaedam ex- 
ardescit benevolentiae magnitudo. Quam si qui putant ab 
imbecillitate profieisci, ut sit per quem adsequatur quod quis- 
que desideret, humilem sane relinquunt et minime genero- 
sum, ut ita dicam, ortum amicitiae, quam ex inopia atque 
indigentia natam volunt. Quod si ita esset, ut quisque mi- 
nimum in se esse arbitraretur, ita ad amicitiam esset aptis- 
simus, quod longe seeus est. 30. Ut enim quisque pluri- 
mum sibi eonfidit et ut quisque maxime virtute et sapientia 
sic munitus est, ut nullo egeat suaque omnia in se ipso po- 
sita iudicet, ita in amicitiis expetendis colendisque maxime 
excellit. Quid enim? Africanus indigens mei? Minime hercle! 
ac ne ego quidem illius: sed ego admiratione quadam vir- 
tutis eius, ille vicissim opinione fortasse non nulla, quam 
de meis moribus habebat, me dilexit, auxit benevolentiam 
consuetudo. Sed quamquam utilitates multae et magnae 
consecutae sunt, non sunt tamen ab earum spe causae di- 
ligendi profectae. 81. Ut enim benefici liberalesque sumus, 
non ut exigamus gratiam — neque enim beneficium fene- 
ramur, sed natura propensi ad liberalitatem sumus—-, sic 
amicitiam non spe mercedis adducti, sed quod omnis cius 
fructus in ipso amore inest, expetendam putamus. 32. Ab 
his qui pecudum ritu ad voluptatem omnia referunt longe 
dissentiunt, nec mirum. Nihil enim altum, nihil magnificum 
ac divinum suspicere possunt, qui suas omnes cogitationes 
abiecerunt in rem tam humilem tamque contemptam. Quam 
6b rem hos quidem ab hoc sermone removeamus, ipsi 
autem intelligamus natura gigni sensum diligendi et bene 
volentiae caritatem facta significatione probitatis: quam qui 
appetiverunt applicant sese et propius admovent, ut et usu 
eius, quem diligere coeperunt, fruantur et moribus: sunt- 
que pares in amore et aequales propensioresque ad bene 
uerendum quam δὰ reposcendum, atque haec inter eos fit 

honesta concertatio. Sic et utillates ex amicitia -naximae 
capientur et erit eius ortus a natura quam ab imbecillitate 
gravior et verior. Nam si utilitas conglutinaret amicitias, 
eadem commutata dissolveret: sed quia natura mutari 
non potest, idcirco verae amicitiae sempiternae sunt. Ortum 
quidem amicitiae videtis, nisi quid ad haec forte vultis. 


FawNiUs. Tu vero perge, Laeli! Pro hoc enim, qui nii- 
nor est natu, meo iure respondeo. 


339. ScaEvoLA. Recte tu quidem: quam ob rem audiamus. 


X. LaELiUs. Audite vero, optimi viri, ea, quae saepis 
sime inter me et Scipionem de amicitia disserebantur: 
quamquam ille quidem nihil difficilius esse dicebat quam 
amicitiam usque ad extremum diem vitae permanere: nam 
vel ut non idem expediret incidere saepe vel ut de re pu. 
bliea non idem sentiretur: mutari etiam mores hominum 
saepe dicebat, alias adversis rebus, alias aetate ingra- 
vescente. Atque earum rerum exemplum ex similitudine 
eapiebat ineuntis aetatis, quod summi puerorum amores 
saepe una cum praetexta toga ponerentur: 34. sin autem 
ad adolescentiam perduxissent, dirimi tamen interdum con- 
tentione vel uxoriae condicionis vel commodi alicuius, quod 
idem adipisci uterque non posset. Quod si qui longius ie 
amicitia provecti essent, tamen saepe labefactari, si in ho- 
noris contentionem incidissent: pestem enim nullam maio- 
rem esse amicitiis quam in plerisque pecuniae cupidita- 
tem, in optimis quibusque honoris certamen et gloriae, ex 
quo inimicitias maximas saepe inter amicissimos exstitisse. 
35. Magna etiam discidia et plerumque iusta nasci, quum 
aliquid ab amicis quod rectum non ésset postularetur, ut 
aut libidinis ministri aut adiutores essent ad iniuriam. Quod 
qui recusarent, quamvis honeste id facerent, ius tamen ami- 
citiae deserere arguerentur ab iis, quibus obsequi nollent, 
illos autem, qui quidvis ab amico auderent postulare, 
postulatione ipsa profiteri omnia se amici causa esse factu- 
ros. Eorum querela inveterata non modo familiaritates ex- 
stingui solere, sed etiam odia gigni sempiterna. Haec ita 
multa quasi fata impendere amititiis, ut omnia subterfu- 

gere non modo - sapientiae, sed etiam felicitatis diceret sibi 
videri. i 

XI. 36. Quam ob rem id primum videamus, si placet, 
quatenus amor in amicitia progredi debeat. Numne, si Co- 
riolanus haberet amicos, ferre contra patriam arma illi cum 
Coriolano debuerunt?: num Viscellinum amici regnum appe- 
tentem, num Sp. Maelium debuerunt iuvare? 337. Ti. qui- 
dem Graechum rem publicam vexantem a Q. Tuberone 
aequalibusque amicis derelictum videbamus. At C. Blos- 
sius Cumanus, hospes familiae vestrae, Scaevola, quum ad 
me, quod aderam Laenati et Rupilio consulibus i in consilio, 
deprecatum venisset, hanc ut sibi ignoscerem causam ad- 
ferebat, quod tanti Ti. Gracchum fecisset, ut quidquid ille 
vellet sibi faciendum putaret. Tum ego: *Etiamne, si te in 
Capitolium faces ferre vellet?? ** Numquam? inquit *'*vo- 
luisset id quidem, sed, si voluisset, paruissem." Videtis 
quam nefaria vox! Et hercle ita fecit vel plus etiam quam 
dixit: non enim paruit ille Ti. Gracchi temeritati, sed prae- 
fuit, nec se comitem illius furoris, sed ducem praebuit. 
Kaque hac amentia quaestione nova perterritus in Asiam 
profugit, ad hostes se contulit, poenas rei publicae graves 
Wustasque persolvit. Nulla est igitur excusatio peccati, si 
amici causa peccaveris: nam, quum conciliatrix amicitiae 
virtutis opinio fuerit, difficile est amicitiam manere, si a 
virtute defeceris. 38. Quod si rectum statuerimus vel con- 
cedere amicis quidquid velint vel impetrare ab eis quidquid 
velimus, perfecta quidem sapientia simus, si nihil habeat res 
vitii, sed loquimur de iis amicis, qui ante oculos sunt, quos 
vidimus aut de quibus memoriam accepimus, quos novit 
vita communis. Ex hoc numero nobis exempla sumenda 
sunt et eorum quidem maxime, qui ad sapientiam proxime 
accedunt. 39. Videmus Papum Aemilium C. Luscino fami- 
liarem fuisse — sic a patribus accepimus —, bis una con- 
sules, collegas in censura, tum et cum iis et inter se con- 
iunctissimos fuisse M'. Curium Ti. Coruncanium memoria 
proditum est. Igitur ne suspicari quidem possumus quem- 
quam horum ab amico quidpiam contendisse, quod contra 
fidem, contra ius iurandum, contra rem publicam esset. 

Nam hoc quidem in talibus viris quid attinet dicere, si con- 
tendisset, impetraturum non.fuisse? quum illi sanctissimi 
viri fuerint, aeque autem nefas sit tale aliquid et facere ro- 
gatum et rogare. At vero Ti. Graechum sequebantur C. 
Carbo C. Cato, et minime tum quidem Gaius frater, nunc 
idem acerrimus. 

XII. 40. Haec igitur lex in amicitia sanciatur, ut neque 
rogemus res turpes nec faciamus rogati. Turpis enim ex- 
eusatio est et minime accipienda quum in caeteris peccatis 
tum si quis contra rem publicam se amici causa fecisse fa- 
teatur. Etenim eo loco, Fanni et Scaevola, locati sumus, 
ut nos longe prospicere oporteat futuros casus rei publicae. 
Deflexit iam aliquantulum de spatio curriculoque consuetudo 
maiorum. Ti. Gracchus regnum oeeupare conatus est vel 
regnavit is quidem paucos menses. 41. Num quid simile 
populus Romanus audierat aut viderat? Hunc etiam post 
mortem secuti amici et propinqui quid in P. Scipione effe- 
cerint sine lacrimis non queo dicere. Nam Carbonem quo- 
cumque modo potuimus propter recentem poenam Ti. Gracchi 
sustinuimus. De C. Graechi autem tribunatu quid exspectem 
non libet augurari: serpit deinde res, quae proclivius ad 
perniciem, quum semel coepit, labitur. Videtis in tabella 
iam ante quanta sit facta labes, primo Gabinia lege, biennio 
autem post Cassia. Videre iam videor populum a senatu 
disiunetum, multitudinis arbitrio res maximas agi. Plures 
enim discent quem ad modum haec flant quam quem ad mo- 
dum his resistatur. 42. Quorsum haec? quia sine sociis 
nemo quidquam tale conatur. Praecipiendum est igitur bo- 
nis ut, si in eius modi amicitias ignari casu aliquo incide- 
rint, ne existiment ita se adligatos, ut ab amicis in magna 
aliqua re [publica] peecantibus non discedant: improbis 
autem poena statuenda est, nec vero minor iis, qui sequuti 
erunt allerum, quam iis, qui ipsi fuerint impietatis duces. 
Quis elarior in Graecia Themistoclée, quis potentior? qu 
quum imperator bello Persico servitute Graeciam liberavis- 
set propterque invidiam in exsilium expulsus esset, ingratae 
patriae iniuriam non tulit, quam ferre debuit: fecit idem 
quod xx ann,s ante apud nos fecerat Coriolanus. His ad- 

iutor contra patriam inventus est nemo: itaque sibi mortem 
uterque conscivit. 43. Oua re talis improborum consensio 
non modo excusatione amicitiae tegenda non est, sed potius 
supplicio omni vindicanda est, ut ne quis concessum putet 
amicum yel bellum patriae inferentem sequi: quod quidem, 
ut res ire coepit, haud scioan aliquando futurum sit: mihi 
autem non minori curae est qualis res publica post mortem 
meam futura sit quain qualis 1 hodie sit. 

XII. 44. Haec igitur prima lex amicitiae sanciatur, ut 
ab amicis lionesta petamus, amicorum causa honesta facia- 
mus, ne exspeetemus quidem dum rogemur, studium sem- 
per adsit, cunetatio absit: consilium vero dare audeamus 
libere: plurimum in amicitia amicorum bene suadentium va 
leat auctoritas, eaque et adhibeatur ad monendum non modo 
aperte, sed etiam acriter, si res postulabit, et adhibitae pa- 
reatur. 45. Nam quibusdam, quos audio sapientes habitos 
in Graecia, placuisse opinor mirabilia quaedam — sed nihil 
est quod illi non persequantur argutiis —: partim fugien- 
das esse nimias amicitias, ne necesse sit unum sollicitum 
esse pro pluribus: satis superque esse sibi suarum cuique 
rerum, alienis nimis implicari molestum esse: commodissi- 
mum esse quam laxissimas habenas habere amicitiae, quas 
vel adducas quum velis vel remittas: caput enim esse ad 
beate vivendum securitatem, qua frui non possit animus, si 
tamquam parturiat unus pro pluribus. 46. Alios autem 
dicere aiunt multo etiam inhumanius — quem locum bre- 
viter paullo ante perstrinxi —, praesidii adiumentique causa, 
non benevolentiae neque caritatis. amicitias esse expeten- 
das: itaque ut quisque minimum firmitatis haberet mini 
mumque virium, ita amicitias appetere maxime: ex eo fieri 
ut mulierculae magis amicitiarum praesidia quaerant quam 
viri et inopes quam: opulenti et calamitosi quam beati. 
47. O praeclaram sapientiam! Solem enim e mundo tollere 
videnturii, qui amicitiam e vita tollunt, qua nihil ἃ dis im- 
mortalibus melius habemus, nihil iucundius. Quae est enim 
ista securitas? Specie- quidem blanda, sed reapse multis 
locis repudianda. Neque enim est consentaneum ullam ho- 
nestam rem actionemve, ne sollicitus sis, aut non suscipere 

aut susceptam deponere. Quod si curam fugimus, virtus 
(ugienda est, quae necesse est cum aliqua cura res sibi 
contrarias aspernetur atque oderit, ut bonitas malitiam, 
temperantia libidinem, ignaviam fortitudo. Itaque videas 
rebus iniustis iustos maxime dolere, imbellibus fortes, fla- 
gitiosis modestos. Ergo hoc proprium est animi bene con- 
stituti, et laetari bonis rebus et dolere contrariis. 48. Quam 
bb rem si cadit in sapientem animi dolor, qui profeeto ca- 
dit, nisi ex eius animo exstirpatam humanitatem arbitramur, 
quae causa est cur amicitiam funditus tollamus e vita, ne 
aliquas propter eam suscipiamus molestias? Quid enim in- 
térest motu animi sublato non dico inter pecudem et homi- 
nem, sed inter hominem et truncum aut saxum aut quidvis 
generis eiusdem? Neque enim sunt isti audiendi, qui vir- 
tutem duram et quasi ferream esse quamdam volunt: quae 
quidem est quum multis in rebus tum in amicitia tenera 
atque tractabilis, ut et bonis amici quasi diffundatur et in- 
commodis contrahatur. Quam ob rem angor iste, qui pro 
&mico saepe capiendus est, non tantum valet, ut tollat e 
vita amicitiam, non plus quam ut virtutes, quia non nullas 
curas et molestias adferunt, repudientur. 

XIV. Quum autem contrahat amicitiam, ut supra dixi, 
si qua significatio virtutis eluceat ad quam se similis ani- 
mus applicet et adiungat, id quum contingit, amor exoriatur 
necesse est. 49. Quid enim tam absurdum quam deleetari 
multis inanibus rebus, ut honore, ut gloria, ut aedificio, ut 
vestitu eultuque corporis, animo autem virtute praedito, eo 
qui vel amare vel, ut ita dicam, redamare possit, non ad- 
modum delectari? Nihil est enim renumeratione benevo- 
lentiae, nihil vicissitudine studiorum offieiorumque iucun 
dius. 50. Quid? si illud etiam addimus, quod recte addi 
potest, nihil esse quod ad se rem ullam tam adliciat et tam 
attrahat quam ad amiciflam similitudo, concedetur profecto 
verum esse , ut bonos boni diligant ásciscantque sibi quasi 
propinquitate coniunctos atque natura. Nihil est enim ap- 
petentius similium sui nec rapacius quam natura. Quam ob 
rem hoc quidem, Fanni et Scaevola, constat, ut opinor 
bonis inter bonos quasi necessariam benevolentiam, qui est 


45 CAP. 12—18. $. 47 —54. 101] 


amicitiae fons a natura conslitutus. Sed eadem bonitas 
eliam ad multitudinem pertinet. Non enim est inhumana 
virtus neque immunis neque superba, quae etiam populos 
universos tueri eisque optime consulere soleat, quod non . 
faceret profecto, si a caritate vulgi abhorreret. 51. Atque 
etiam mihi quidem videntur, qui utilitatis causa fingunt ami- 
eitias, amabilissimum nodum amicitiae tollere. Non enim 
tam ulülitas parta per amicum quam amici amor ipse de- 
lectat , tumque illud fit, quod ab amico est profectum, iucun- 
dum, si cum studio est profectum, tantumque abest ut ami- 
citiae propter indigentiam colantur, ut ii, qui opibus et 
copiis maximeque virtute, in qua plurimum est praesidii, 
minime alterius indigeant, liberalissimi sint et beneficen- 
tissimi. Atque haud sciam an ne opus sit quidem nihil um- 
quam omnino deesse amicis. Ubi enim studia nostra viguis- 
sent, si numquam consilio, numquam opera nostra nec 
domi nec militiae Scipio eguisset? Non igitur utilitatem ami- 
eitia, sed utilitas amicitiam consecuta est. 

XV. 52. Non ergo erunt homines deliciis diffluentes 
audiendi, si quando de amicitia, quam nec usu nec ralione 
habent cognitam, disputabunt. Nam quis est, proh deorum 
fidem atque hominum! qui velit, ut neque diligat quemquam 
nec ipse ab ullo diligatur, cireumfluere omnibus copiis atque 
in omnium rerum abundantia vivere? Haec enim est tyran- 
norum vita, in qua nulla fides, nulla caritas, nulla stabilis 
benevolentiae potest esse fiducia, omnia semper suspecta 
atque sollicita, nullus locus amicitiae. 53. Quis enim aut 
eum diligat," quem metuat, aut eum, a quo se metui putet? 
Coluntur tamen simulatione dumtaxat ad tempus. Quod si 
forte, ut fit plerumque, ceciderunt, tum intelligitur quam 
fuerint inopes amicorum: quod Tarquinium dixisse ferunt, 
tum exsulantem se intellexisse quos fidos amicos habuisset, 
quos infidos, quum iam neutris gratiam referre posset. 
54. Quamquam miror illa superbia et importunitate si quem. 
quam amicum habere potuit. Atque ut huius, quem dixi, 
mores veros amicos parare non potuerunt, sie multorum opes 
praepotentium excludunt amicitias fideles. Non enim solum 
ipsa Fortuna caeca est, sed eos etiam plerumque efficit 

caecos, quos complexa est. Itaque efferuntur fere fastidio 
et contumacia, nec quidquam insipiente fortunato intolera- 
bilius fieri potest. Atque hic quidem videre licet eos, qui 
antea commodis fuerint moribus, imperio, potestate, prospe 
ris rebus immutari, sperni ab iis veteres amicitias, indulgeri 
novis. ὅδ. Quid autem stultius quam quum plurimum co- 
piis, facultatibus, opibus possint, caetera parare, quae pa- 
rantur pecunia, equos, famulos, vestem egregiam, vasa 
preciosa, amicos non parare, optimam et pulcherrimam 
vitae, ut ita dicam, suppellectilem? Etenim caetera quum 
parantur, cui parentur nesciunt nec cuius causa laborent: 
eius enim est istorum quidque, qui vicit viribus, amicitia- 
rum sua cuique permanet stabilis et certa possessio, ut, 
etiam si illa maneant, quae sunt quasi dona Fortunae, tamen 
vita inculta et deserta ab amicis non possit esse iucunda. 
Sed haec hactenus. 

XVI. 56. Constituendi sunt autem, qui sint in amicitia 
fines et quasi termini diligendi: de quibus tris video sen- 
tentias ferri, quarum nullam probo: unam, ut eodem modo 
erga amicos adfecii simus quo erga nosmet ipsos, alteram, 
ut nostra in amicos benevolentia illorum erga nos benevo- 
lentiae pariter aequaliterque respondeat, tertiam, ut quanti 
quisque se ipse facit, tanti fiat ab amicis. 57. Harum trium 
sententiarum nulli prorsus adsentior. Nec enim illa prima 
vera est, ut quem ad modum in se quisque sit, sic in amicum 
sit animatus. Quam multa enim quae nostri causa num- 
quam faceremus, facimus causa amicorum! precari ab in- 
digno, supplicare, tum acerbius in aliquem invehi insectari- 
que vehementius, quae in nostris rebus non satis honeste, 
in amicorum fiunt honestissime, multaeque res sunt, in qui- 
bus de suis commodis viri boni multa detrahunt detrahique 
patiuntur, ut iis amici potius quam ipsi fruantur. 58. Al- 
tera sententia est, quae definit amicitiam paribus officiis 
ac voluntatibus. Hoc quidem est nimis exigue et exiliter 
ad ealeulos vocare amicitiam, ut par sit ratio acceptorum 
et datorum. Divitior mihi et adfluentior videtur esse ami- 
ciua vera nec observare restricte ne plus reddat quam ac- 
ceperit. Neque enim verendum est ne quid excidat aut ne 

quid in terram defluat aut ne plus aequo quid in amicitiam 
congeratur. 59. Tertius vero ille finis deterrimus, ut 
quanti quisque se ipse faciat, tanti fiat ab amicis. Saepe 
enim in quibusdam aut animus abíiectior est aut spes ampli- 
fieandae fortunae &ractior. Non est igitur amici talem esse 
in eum, qualis ille in se est, sed petius eniti et efficere, ut 
amici iacentem animum excitet inducatque spem cogitatio- 
nemque meliorem. Alius igitur finis verae amicitiae consti- 
tuendus est, si prius quid maxime reprehendere Scipio 
solitus sit edixero. Negabat ullam vocem inimiciorem ami- 
citiae potuisse reperiri quam eius, qui dixisset ita amare 
oportere, ut si aliquando esset osurus, nec vero se adduci 
posse, ut hoc quem ad modum putaretur, a Biante dictum 
esse crederet, qui sapiens habitus esset unus e septem, 
impuri cuiusdam aut ambitiosi aut omnia ad suam poten- 
tiam revocantis esse sententiam. Quonam enim modo quis- 
quam amicus esse poterit eius, cui se putabit inimicum esse 
posse? Quin etiam necesse erit cupere et optare, ut quam 
saepissime peccet amicus, quo plures det sibi tamquam 
ansas ad reprehendendum: rursum autem recte factis com- 
modisque amicorum necesse erit angi, dolere, invidere. 
60. Qua re hoc quidem praeceptum, cuiuscumque est, ad 
tollendam amicitiam valet: illud potius praecipiendum fuit, 
ut eam diligentiam adhiberemus in amicitiis comparandis, ut 
ne. quando amare inciperemus eum; quem aliquando odisse 
possemus. Quin etiam si minus felices in deligendo fuisse- 
mus, ferendum id Scipio potius quam inimieitiarum tempus 
cogitandum putabat. 

XVII. 61. His igitur finibus utendum arbitror, ut quum 
emendati mores amicorum sint tum sit inter eos omnium 
rerum, consiliorum, voluntatum sine ulla exceptione com- 
munitas, ut, etiam si qua fortuna acciderit ut minus iustae 
amicorum voluntates adiuvandae sint, in quibus eorum aut 
eaput agatur aut fama, declinandum de via sit, modo ne 
summa turpitudo sequatur: est enim quatenus amicitiae 
dari venia possit. Nec vero negligenda est fama, nec me- 
diocre telum ad res gerendas existimare oportet benevolen: 
tiam civium, quam blanditiis et adsentando MNUESIE turpe 

est; virus, quam sequitur caritas, minime repudianda est. 
62. Sed — saepe enim redeo ad Scipionem, cuius omnis 
sermo erat de amicitia — querebatur, quod omnibus in 
rebus homines diligentiores essent, capras el oves quot 
quisque haberet dicere posse, amicos quot haberet non 
posse dicere, et in illis quidem parandis adhibere curam, 
in amieis eligendis negligentes esse nec habere quasi signa 
quaedam et notas quibus eos, qui ad amicitiam essent ido- 
nei, iudicarent. Sunt igitur firmi et stabiles et constantes 
eligendi, cuius generis est magna penuria, et iudicare diffi 
cile est sane nisi expertum, experiundum autem est in ipsa 
amicitia: ita praecurrit amicitia iudicium tollitque experiundi 
potestatem. 68. Est igitur prudentis sustinere ut currum, 
sic impetum benevolentiae, quo utamur quasi equis tempta- 
tis, sic amicitia aliqua parte periclitatis moribus amicorum. 
Quidam saepe in parva pecunia perspiciuntur quam sint leves, 
quidam autem, quos parva movere non potuit, cognoscun- 
tur in magna: Sin erunt aliqui reperti qui pecuniam prae- 
ferre amicitiae sordidum existiment, ubi eos inveniemus, 
qui honores, magistratus, imperia, potestates, opes ami- 
eitiae non anteponant, ut quum ex altera parte proposita 
haecsint, ex altera ius amicitiae, non multo illa. malint? 
Imbecilla enim est natura ad contemnendam potentiam: 
quam etiam si neglecta amicitia consecuti sunt, obscuratum 
iri arbitrantur, quia non sine magna eausa neglecta amicitia 
sit. 64. Itaque verae amicitiae difficillime reperiuntur in 
iis, qui in honoribus reque publica versantur. Ubi enim 
istum invenias, qui honorem amici anteponat suo? Quid? 
haec ut omittam, quam graves, quam difficiles plerisque 
videntur calamitatum societates! ad quas non est facile in- 
ventu qui descendat. Quamquam Ennius recte: 


Amicus certus in re incerta cernitur, 


tamen haec duo levitatis et infirmitatis plerosque convincunt, 
aut si in bonis rebus contemnunt aut in imalis deserunt. 
XVIII. Qui igitur utraque in re gravem, constantem, sta- 
bilem se in amicitia praestiterit, hunc ex maxime raro ge- 
nere hominum iudicare debemus et paene divino. 

65. Firmamentum autem stabilitatis constantiaeque est 
eius, quam in amicitia quaerimus, fides. Nihil est enim sta- 
bile, quod infidum est. Simplicem praeterea et communem 
et consentientem, id est, qui rebus eisdem moveatur, eligi 
par est, quae omnia pertinent ad fidelitatem. Neque enim 
fidum potest esse multiplex ingenium et tortuosum, neque 
vero, qui non eisdem rebus movetur naturaque consentit, 
aut fidus aut stabilis polest esse. Addendum eodem est, 
ut ne eriminibus aut inferendis delectetur aut credat oblatis, 
quae pertinent omnia ad eam, quam iam dudum tracto, con- 
stantiam. Ita fit verum illud, quod initio dixi, amicitiam 
nisi inter bonos esse non posse. Est enim boni viri, quem 
eumdem sapientemi licet dicere, haec duo tenere in amicitia: 
primum, ne quid fictum sit neve simulatum: aperte enim 
vel odisse magis ingenui est quam fronte occultare senten- 
tiam: deinde non solum ab aliquo adlatas criminationes 
repellere, sed ne ipsum quidem esse suspiciosum, semper 
aliquid existimantem ab amico esse violatum. 66. Accedat 
huc suavitas quaedam oportet sermonum atque morum, haud 
quaquam mediocre condimentum amicitiae: tristitia autem 
et in omni re severitas habet illa quidem gravitatem, sed 
amicitia remissior esse debet et liberior et dulcior et ad 
omnem comitatem facilitatemque proclivior. 

XIX. 67. Exsistit autem hoc loco quaedam quaestio 
subdifficilis, num quando amici novi, digni amicitia, veteri- 
bus sint anteponendi, ut equis vetulis teneros anteponere 
solemus. Indigna dubitatio homine! Non enim debent esse 
amicitiarum, sicut aliarum rerum satietates: veterrima quae- 
que, ut ea vina, quae vetustatem ferunt, esse debent sua- 
vissima, verumque illud est, quod dicitur, * multos modios 
salis simul edendos esse, ut amicitiae munus expletum sit." 
68. Novitates autem si spem adferunt, ut tamquam in herbis 
non fallacibus fructus appareat, non sunt illae quidem re- 
pudiandae, vetustas tamen suo loco conservanda: maxima 
est enim vis vetustatis et consuetudinis. Quin etiam in ipso 
equo, euius modo feci mentionem, si nulla res impediar, 
nemo est quin eo, quo consuevit, libentius utatur quam in- 
traetato et.novo, nec vero in hoe, quod est animal, sed in 

iis etiam, quae sunt inanima, consuetudo valet, quuin locis 
ipsis delectemur, montuosis etiam et silvestribus, in quibus 
diutius commorati sumus. 

69. Sed maximum est in amicitia parem esse inferiori. 
Saepe enim excellentiae quaedam sunt, qualis erat Scipio- 
nis in nostro, ut ita dicam, grege. Numquam se ille Philo, 
numquam Rupilio, numquam Mummio anteposuit, num- 
quam inferioris ordinis amicis. Q. vero Maximum fratrem, 
egregium virum omnino, sibi nequaquam parem, quod is 
anteibat aetate, tamquam superiorem colebat suosque omnes 
per se esse ampliores volebat. 70. Quod faciendum imi- 
tandumque-est omnibus, ut, si quam praestantiam virtutis, 
ingenii, fortunae consecuti sunt, impertiant ea suis commu- 
nicentque cum proximis, ut, si parentibus nati sint humili- 
bus, si propinquos habeant imbecilliores vel animo vel 
fortuna, eorum augeant opes eisque honori sint et digni- 
tati: ut in fabulis, qui aliquam diu propter ignorationem 
stirpis et generis in famulatu fuerint, quum cogniti sunt et 
aut deorum aut regum filii inventi, retinent tamen caritatem 
in pastores, quos patres multos annos esse duxerunt. Quod 
est mullo profecto magis in veris patribus certisque faciun- 
dum. Fructus enim ingenii et virtutis omnisque praestan- 
tiae tum maximus capitur, quum in proximum quemque 
confertur. 

XX. ΤΊ. Ut igitur ii, qui sunt in amicitiae coniunctionis- 
que necessitudine superiores, exaequare se cum inferiori- 
bus debent, sic inferiores non dolere se a suis aut ingenio 
aut fortuna aut dignitate superari. Quorum plerique aut 
queruntur semper aliquid aut etiam exprobrant, eoque ma- 
gis, si habere se putant quod officiose et amice et cum la- 
bore aliquo suo factum queant dicere: odiosum sane genus 
hominum officia exprobrantium, quae meminisse debet is, 
in quem collata sunt, non commemorare qui contulit. 
. 72. Quam ob rem ut ii, qui superiores sunt, submittere se 

debent in amicitia, sic quodam modo inferiores extollere. 
Sunt enim quidam, qui molestas amicitias faciunt, quum 
ipsi se contemni putant: quod non fere contingit nisi iis, 
qui etiam contemnendos se arbitrantur, qui hac opinione 

non modo verbis, sed etiam opere levandi sunt. 78. Tan 
tum autem cuique tribuendum, primum quantum ipse effi- 
cere possis, deinde etiam quantum ille, quem diligas atque 
adiuves, sustinere. Non enim neque tu possis, quamvis licet 
excellas, omnes tuos ad honores amplissimos perducere, ut 
Scipio P. Rutilium potuit consulem efficere, fratrem eius 
Lucium non potuit: quod si etiam possis quidvis deferre 
ad alterum, videndum est tamen quid ille possit sustinere. 
74. Omnino amicitiae corroboratis iam eonfirmatisque et 
ingeniis et aetatibus iudicandae sunt, nec, si qui ineunte 
aetate venandi aut pilae studiosi fuerunt, eos habere neces- 
sarios, quos tum eodem studio praeditos dilexerunt. Isto 
enim modo nutrices et paedagogi iure vetustatis plurimum 
benevolentiae postulabunt: qui negligendi quidem non sunt, 
sed alio quodam modo. Aliter amicitiae stabiles perma- 
nere non possunt. Dispares enim mores disparia studia 
sequuntur, quorum dissimilitudo dissociat amicitias, nec ob 
aliam causam ullam boni improbis, improbi bonis amici esse 
non possunt nisi quod tanta est inter eos, quanta maxima 
potest esse, morum studiorumque distantia. 75. Recte 
etiam praecipi potest in amicitiis, ne intemperata quaedam 
benevolentia, quod persaepe fit, impediat magnas utilitates 
imicorum. Nec enim, ut ad fabulas redeam, Troiam Neopto- 
lemus capere potuisset, si Lycomedem, apud quem erat 
educatus, multis cum lacrimis iter suum impedientem audire 
voluisset: et saepe incidunt magnae res, ut discedendum 
sit ab amicis: quas qui impedire vult, quod desiderium non 
facile ferat, is et infirmus est mollisque natura et ob eam 
ipsam causam in amicitia parum iustus. 76. Atque in omni 
re considerandum est οἱ quid postules ab amico et quid 
patiare a te impetrari. 

XXl. Est etiam quaedam calamitas in amicitiis dimitten- 
dis non numquam necessaria: jam enim a sapientium fami- 
liaritatibus ad vulgares amicitias oratio nostra delabitur. 
Erumpunt saepe vitia amicorum tum in ipsos amicos, tum 
in alienos, quorum tamen ad amicos redundet infamia. 
eTales igitur amicitiae sunt remissione usus eluendae et, ut 
Catonem dicere audivi, dissuendae magis quam discinden- 

dae, nisi quaedam admodum intolerabilis iniuria exarserit, 
ut neque rectum neque honestum sit nec fleri possit ut non 
statim alienatio disiunetioque faciunda sit. 77. Sin autem 
&ut morum aut studiorum commutatio quaedam, ut fieri 
solet, facta erit aut in rei publicae partibus dissensio inter. 
cesserit — loquor enim iam, ut paullo ante dixi, non de 
sapientium, sed de communibus amicitiis —, cavendum erit 
ue non solum amicitiae depositae, sed etiam inimicitiae 
susceptae videantur. Nihil enim turpius quam cum eo bel- 
lum gerere, quicum familiariter vixeris. Ab amicitia Q. 
Pompeii meo nomine se removerat, ut scitis, Scipio, propter 
dissensionem autem, quae erat in re publica, alienatus est 
a collega nostro Metello: utrumque egit graviter, auctori- 
"tate et offensione animi non acerba. 78. Quam ob rem , 
primum danda opera est ne qua amicorum discidia fiant: 
sin tale aliquid evenerit, ut exstinctae potius amicitiae quam 
oppressae esse videantur. Cavendum vero ne etiam in gra- 
ves inimicitias convertant se amicitiae: ex quibus iurgia, 
maledieta, contumeliae gignuntur. Quae tamen si tolerabi- 
les erunt, ferundae sunt et hic honos veteri amicitiae 
fribuendus, ut is in culpa sit qui faciat, non qui patiatur 
"iuriam. 

Omnino omnium horum vitiorum atque incommodo- 
rum una cautio est atque una provisio, ut ne nimis cito di- 
ligere incipiant neve non dignos. 79. Digni autem sunt 
amicitia, quibus in ipsis inest causa cur diligantur. Rarum 
genus! et quidem omnia praeclara rara, nec quidquam diffi- 
cilius quam reperire quod sit omni ex parte in suo genere 
perfectum. Sed plerique neque in rebus humanis quidquam 
bonum norunt nisi quod fructuosum sit et amicos tamquam 
pecudes eos potissimum diligunt, ex quibus sperant se 
maximum fructum esse capturos. 80. Ita pulcherrima illa 
et maxime naturali carent amicitia per se et propter se ex- 
petita, nec ipsi sibi exemplo sunt haec vis amicitiae qualis 
et quanta sit. Ipse enim se quisque diligit, non ut aliquam 
a se ipse mercedem exigat caritalis suae, sed quod per se 
sibi quisque carus est. Quod nisi idem in amicitiam trans-e 
feretur, verus amicus numquam reperietur; est enim is 

quidem tamquam alter idem. 81. Quod si hoc apparet in 
bestiis, volucribus, nantibus, agrestibus, cicuribus, feris, 
primum ut se diligant — id enim pariter cum omni ani- 
mante nascitur —, deinde ut requirant atque appetant ad 
quas se applicent eiusdem generis animantes, idque faciunt 
cum desiderio et cum quadam similitudine amoris humani, 
quanto id magis in homine fit natura, qui et se ipse diligat 
et alterum anquirat, cuius animum ita cum suo misceat, ut 
efficiat paene unum ex duobus? 

XXII. 82. Sed plerique perverse, ne dicam impudenter, 
talem amieum habere volunt, quales ipsi esse non possunt, 
quaeque ipsi non tribuunt amicis, haec ab eis desiderant. 
Par est autem primum ipsum esse virum bonum, tum alterum 
similem sui quaerere. In talibus ea, quam iam dudum tracta- 
mus, stabilitas amicitiae confirmari potest, quum homines 
benevolentia coniuneti primum cupiditatibus iis, quibus cae- 
teri serviunt, imperabunt, deinde aequitate iustitiaque gau- 
debunt omniaque alter pro altero suscipiet neque quidquam 
umquam nisi honestum et rectum alter ab altero postulabit, 
neque solum colent inter 56 ac diligent, sed etiam verebun- 
tur. Nam maximum ornamentum amicitiae tollit qui ex ea 
tollit verecundiam. 88. [taque in iis perniciosus est error, 
qui existimant libidinum peccatorumque omnium patere in 
amicitia licentiam. Virtutum amicitia adiutrix a natura data 
est, non vittorum comes, ut, quoniam solitaria non posset 
virtus ad ea, quae summa sunt, pervenire, coniuncta et 
congociata cum altera perveniret: quae si quos inter socie- 
tas aut est aut fuit aut futura est, eorum est habendus ad 
summum naturae bonum optimus beatissimusque comitatus. 
84. Haec est, inquam, societas, in qua omnia insunt, quae 
putant homines expetenda, honestas, gloria, tranquilitas 
animi atque iucunditas, ut et quum haec adsint beata vita 
sit et sine his esse non possit. Quod quum optimum maxi- 
mumque Sit, si id volumus adipisci, virtuti opera danda 
est, sine qua nec amicitiam neque ullam rem expetendam 
consequi possumus: ea vero neglecta qui se amicos habere 
arbitrantur, tum se denique errasse sentiunt, quum eos 
gravis aliquis casus experiri cogit. 85. Quocirca — dicen- 

dum est enim saepius —, quum iudicaveris , diligere oportet, 
non, quum dilexeris, iudieare. Sed quum multis in rebus 
negligentia plectimur tum maxime in amicis et diligendis et 
colendis: praeposteris enim utimur consiliis et acta agimus. 
quod vetamur vetere proverbio. Nam implicati ultro et citro 
vel usu diuturno vel etiam officiis repente in medio cursu ami- 
citias exorta aliqua offensione disrumpimus. XXIII. 86. Quo 
etiam magis vituperanda est rei maxime necessariae tanta 
ineuria. Una est enim amicitia in rebus humanis, de cuias 
utilitate omnes uno ore consentiunt: quamquam a multis 
virtus ipsa contemnitur et venditatio quaedam atque osten- 
tatio esse dicitur: multi divitias despiciunt, quos parvo 
contentos tenuis victus cultusque delectat, honores vero. 
quorum cupiditate quidam inflammantur, quam multi ita con- 
temnunt, ut nihil inanius , nihil esse levius existiment! item. 
que eaetera, quae quibusdam admirabilia videntur, permulti 
sunt qui pro nihilo putent: de amicitia omnes ad unum 
idem sentiunt, etii, qui ad rem publicam se contulerunt, 
etii, qui rerum cognitione doctrinaque delectantur, et ii, 
qui suum negotium gerunt otios», postremo ii, qui se totos 
tradiderunt voluptatibus, sine amicitia vitam esse nullam, 
si modo velint aliqua ex parte liberaliter vivere. 87. Serpit 
enim nescio quo modo per omnium vitas amicitia nec ullam 
aetatis degendae rationem patitur esse expertem sui. Quin 
etiam $1 quis asperitate ea est et immanitate naturae, con- 
egressus ut hominum fugiat atque oderit, qualem fuisse Athe- 
nis Timonem nescio quem accepimus, tamen is pati non 
possit, ut non anquirat aliquem apud quem evomat virus 
acerbitatis suae. Atque hoc maxime iudicaretur, si quid 
tale posset contingere, ut aliquis nos deus ex hae hominum 
frequentia tolleret et in solitudine uspiam collocaret atque 
ibi suppeditans omnium rerum, quas natura desiderat, abun- 
dantiam et copiam hominis omnino aspiciendi potestatem 
eriperet. Quis tam esset ferreus qui eam vitam ferre posset 
cuique non auferret fructum voluptatum omnium solitudo? 
88. Verum ergo illud est, quod a Tarentino Archyta, ul 
opinor, diei solitum nostros senes commemorare audivi ab 
aliis senibus auditum: *si quis in caelum ascendisset natu- 

ramque mundi et pulcritudinem siderum perspexisset, in- 
suavem illam admirationem ei fore: quae iucundissima 
fuisset, si aliquem cui narraret habuisset. Sic natura soli- 
tarium nihil amat semperque ad aliquod tamquam admi- 
niculum adnititur: quod in amicissimo quoque duleissi- 
mum est. 

XXIV. Sed quum tot signis eadem natura declaret quid 
velit, anquirat, desideret, tamen obsurdescimus nescio 
quo modo nec ea, quae ab ea monemur, audimus. Est 
enim varius et mulüplex usus amicitiae multaeque causae 
suspicionum offensionumque dantur, quas tum evitare, tum 
elevare, tum ferre sapientis est. Una illa sublevanda est 
offensio, ut et utilitas in amicitia et fides retineatur: nam 
et monendi amici saepe sunt et obiurgandi et haec acci- 
pienda amice, quum benevole fiunt. 89. Sed nescio quo 
modo verum est quod in Andria familiaris meus dicit: 


Obsequium amicos, veritas odium parit. 


Molesta veritas, si quidem ex ea nascitur odium, quod est 
venenum amicitiae, sed obsequium multo molestius, quod 
peecatis indulgens praecipitem amicum ferri sinit. Maxima 
autem culpa in eo, qui et veritatem aspernatur et in frau- 
dem obsequio impellitur. Omni igitur hac in re habenda 
ratio et diligentia est, primum ut monitio acerbitate, deinde 
ut obiurgatio contumelia careat. In obsequio autem, quon- 
iam Terentiano verbo lubenter utimur, comitas adsit, 
adsentatio vitiorum adiutrix procul amoveatur, quae non 
modo amico. sed ne libero quidem digna est: aliter enim 
cum tyranno, aliter cum amico vivitur. 90. Cuius autem 
aures clausae veritati sunt, ut ab amico verum audire ne- 
queat, huius salus desperanda est. Seitum est enim illud 
Catonis, ut multa, *melius de quibusdam acerbos inimicos 
mereri-quam eos amicos, qui dulces videantur: illos verum 
saepe dicere, hos numquam." Atque illud absurdum, quod 
ii, qui monentur, eam molestiam, quam debent capere, non 
capiunt, eam capiunt, qua debent vacare. Peccasse enim 
se non anguntur, obiurgari moleste ferunt: quod contra 
oportebat, delicto dolere, correctione gaudere. 

XXV. 91. Ut igitur et monere et moneri proprium est 
verae amieitíae et alterum libere facere, non aspere, atterum 
patienter accipere, non repugnanter, sic habendum est nul- 
lam in amicitiis pestem esse maiorem quam adulationem, 
blanditiam, adsentationem: quamvis enim multis nominibus 
est hoe vitium notanduni levium hominum atque falla- 
cium, ad voluntatem loquentium omnia, nihil ad veritatem. 
92. Quum autem omnium rerum simulatio vitiosa est — 
tollit enim iudicium veri idque adulterat — tum amicitiae 
repugnat maxime: delet enim veritatem, sine qua, nomen 
amicitiae valere non potest. Nam quum amicitiae vis sit 
in eo, ut unus quasi animus fiat ex pluribus, qui id fleri 
poterit, si ne in uno quidem quoque unus animus erit idem- 
que semper, sed varius, commutabilis, multiplex ?/93. Quid 
enim potest esse tam flexibile, tam devium quam animus 
eius, qui ad alterius non modo sensum ac voluntatem, sed 
etiam vultum atque nutum convertitur? 


Negat quis, nego: ait, aio: postremo imperuvi egomet 
mihi 

Omnia adsentari, 
ut ait idem Terentius, sed ille in Gnathonis persona, quod 
amici genus adhibere omnino levitatis est. 94. Multi autem 
Gnathonum similes quum sint loco, fortuna, fama superio- 
res, horum est adsentatio molesta, quum ad vanitatem ac- 
cessit auctoritas. 95. Secerni autem blandus amicus a vero 
et internosci tam potest adhibita diligentia quam omnia fu- 
cata et simulata a sinceris atque veris. Contio, quae ex 
imperitissimis constat, tamen iudicare solet quid intersit inter 
popularem, id est, adsentatorem et levem civem, et inter 
conslanteni, id est, severum et gravem. 96. Quibus blan- 
ditiis C. Papirius nuper influebat in aures contionis, quum 
ferret legem de tribunis plebis reficiendis! Dissuasimus nos: 
sed nihil de me, de Scipione dicam libentius. Quanta illi, 
di immortales! fuit gravitas, quanta in oratione maiestas' 
ut facile ducem populi Romani, non comitem diceres. Sed 
adfuisüs et est in manibus oratio. Itaque lex popularis 
suffragiis populi repudiata est. Atque, ut ad me redeam, 

meministis 0. Maximo fratre Scipionis et L. Μαμβοίηο con- 
sulibus, quam popularis lex de sacerdotiis C. Licinii Crassi 
videbatur! Cooptatio eniin collegiorum ad populi benefi- 
cium transferebatur. Atque is primus instituit in forum 
versus agere cum populo. Tamen illius vendibilem oratio- 
nem religio deorum immortalium nobis defendentibus facile 
vincebat. Atque id aetum est praetore me, quinquennio 
ante quam eonsul sum factus. lta re magis quam auctori- 
tate eausa illa defensa est. 


XXVI. 97. Quod si in scaena, id est, in contione, in 
qua rebus fictis et adumbratis loci plurimum est, tamen 
verum valet, si modo id patefactum et illustratum est, quid 
in amicitia fieri oportet, quae tota veritate perpenditur? in 
qua nisi, ut dicitur, apertum pectus videas tuumque osten- 
das, nihil fidum, nihil exploratum habeas, ne amare qui- 
dem aut amari, quum id quam vere fiat ignores. Quamquam 
ista adsentatio, quamvis perniciosa sit, nocere tamen ne- 
mini potest nisi ei, qui eam recipit atque ea delectatur. 
Ita fit ut is adsentatoribus patefaciat aures suas maxime, qui 
ipse sibi adsentetur et se maxime ipse delectet. 98. Omnino 
est amans sui virtus: optime enim se ipsa novit quamque 
amabilis sit intelligit : ego autem non de virtute nunc loquor, 
sed de virtutis opinione. Virtute enim ipsa non tam multi 
praediti esse quam videri volunt. Hos delectat adsentatio, 
his fictus ad ipsorum voluntatem sermo quum adhibetur, 
orationem illam vanam testimonium esse laudum suarum 
putant. Nulla est igitur haec amicitia, quum alter verum 
audire non vult, alter ad mentiendum paratus est. Nec pa- 
rasitorum in comoediis adsentatio faceta nobis videretur, 
nisi essent milites gloriosi. 


Magnas vero agere gratias Thais mihi? 


Satis erat respondere. magnas. Ingentes, inquit. Semper 
auget adsentator id, quod is, cuius ad voluntatem dicitur, 
vult esse magnum. 909. Quam ob rem quamquam blanda 
ista vanitas apud eos valet, qui ipsi illam adlectant et in 
vitant, tamen etiam graviores constantioresque admonendi 
sunt, ut animadvertant ne callida adsentatione capiantur, 

Aperte enim adulantem nemo non videt, nisi qui admodum 
est excors: callidus ille et occultus ne se insinuet studiose 
cavendum est: nec enini facillime agnoscitur, quippe qui 
etiam adversando saepe adsentetur et litigare se simulans 
blandiatur atque ad extremum det manus vincique se patia- 
tur, ut is, qui illusus sit, plus vidisse videatur. Quid autem 
turpius quam illudi? Quod ne accidat cavendum est, ut in 
Epiclero: 

Hodie me ante omnis comicos stultos senes 

Vorsaris atque emunxeris lautissume. 


100. Haec enim in fabulis etiam stultissima persona est 
improvidorum et eredulorum senum. Sed nescio quo pacto 
ab amicitiis perfectorum hominum, id est, sapientium — de 
hac dico sapientia, quae videtur in hominem cadere posse—, 
ad leves amicitias defluxit oratio. Quam ob rem ad illa 
prima redeamus eaque ipsa coneludamus aliquando. 


XXVII. Virtus, virtus, inquam, C. Fanni, et tu, Q. Muci, 
et conciliat amicitias et conservat. In ea est enim conve- 
nientia: rerum, in ea stabilitas, in ea constantia: quae quum 
se extulit et ostendit suum lumen et idem aspexit agnovit- 
que in alio, ad id se admovet vicissimque accipit illud, 
quod in altero est, ex quo exardescit sive amor sive ami- 
cia. Utrumque enim dictum est ab amando: amare 
autem nihil est aliud nisi eum ipsum diligere, quem ames, 
nulla indigentia, nulla utilitate quaesita: 101. quae tamen 
ipsa efflorescit ex amicitia, etiam si tu eam minus sequutus 
sis. Hac nos adolescentes benevolentia senes illos, L. 
Paullum, M. Catonem, C. Gallum, P. Nasicam, Ti. Gracchum 
Scipionis nostri socerum dileximus: haec etiam magis elu- 
cet inter-aequales, ut inter me et Scipionem, L. Furium, 
P. Rupilium, Sp. Mummium. Vicissim autem senes in ado- 
lescentium caritate acquiescimus, ut in vestra, ut in Q. 
Tuberonis: equidem etiam admodum adolescentis P. Rutilii, 
A. Verginii, familiaritate delector. Quoniamque ita ratio 
comparata est vitae naturaeque nostrae, ut alia aetas oria- 
tur, maxime quidem optandum est ut cum aequalibus possis, 
quibuscum tamquam e carceribus emissus sis, cum eisdem 

ad calcem, ut dicitur, pervenire. 102. Sed quoniam res 
humanae fragiles caducueque sunt, semper aliqui anquirendi 
sunt quos diligamus et a quibus diligamur: caritate enim 
benevolentiaque sublata omnis est e vita sublata iucunditas. 
Mihi quidem Scipio, quamquam est subito ereptus, vivit 
tamen semperque vivet: virtutem enim amavi illius viri, 
quae exstincta non est. Nec mihi soli versatur ante oculos, 
qui illam semper in manibus habui, sed etiam posteris erit 
elara et insignis. Nemo umquam animo aut spe maiora 
suscipiet qui sibi non illius memoriam atque imaginem pro- 
ponendam putet. 103. Equidem ex omnibus rebus, quas 
mihi aut fortuna aut natura tribuit, nihil habeo quod cum 
amicitia Scipionis possim comparare. In hac mihi de re 
publica consensus, in hae rerum privatarum consilium, in 
eadem requies plena oblectationis fuit. Numquam illum ne 
minima quidem re offendi, quod quidem senserim, nihil 
audivi ex eo ipse quod nollem: una domus erat, idem victus 
isque communis, neque solum militia, sed etiam peregrina- 
tiones rusticalionesque communes. 104. Nam quid ego de 
Studiis dicam cognoscendi semper aliquid atque discendi, 
in quibus remoti ab oculis populi omne otiosum tempus 
contrivimus? Quarum rerum recordatio et memoria si una 
' eum illo occidisset, desiderium coniunetissimi atque aman- 
tissimi viri ferre nullo modo possem. Sed nec illa exstincta 
sunt alunturque potius et augentur cogitatione et memoria 
mea et, si illis plane orbatus essem, magnum tamen adferret 
mihi aetas ipsa solacium: diutius enim iam in hoc desiderio 
esse non possum. Omnia autem brevia tolerabilia esse de- 
bent, etiam si magna sunt. ὁ 

Haec habui de amicitia quae dicerem. Vos autem hor- 
tor, ut ita virtutem locetis, sine qua amicitia esse non 
potest, ut ea excepta nihil amicitia praestabilius putetis. 

PROOEMIUM. 


1. Animadverti, Brute, saepe Catonem avunculum tuum, 
quum in senatu sententiam diceret, locos graves ex philo- 
sophia tractare abhorrentes ab hoc usu forensi et publico, 
sed dicendo consequi tamen ut illa etiam populo probabilia 

viderentur. 2. Quod eo maius est illi quam aut tibi aut 
nobis, quia nos ea philosophia plus utimur, quae peperit 
dicendi copiam et in qua dieuntur ea, quae non multum 
discrepant ab opinione populari, Cato autem perfectus mea 
sententia Stoicus et ea sentit, quae non sane probantur in 
vulgus, et in ea est haeresi, quae nullum sequitur florem 
orationis neque dilatat argumentum, sed minutis interroga- 
tiunculis quasi punctis quod proposuit efficit, 8. Sed nihil 
est tam incredibile quod non dicendo fiat probabile, nihil 
tam horridum, tam incultum quod non splendescat oratione 
et tamquam excolatur. Quod quum ita putarem, feci etiam 
audacius quam ille ipse, de quo loquor. Cato enim dum- 
taxat de magnitudine animi, de continentia, de morte, de 
omni laude virtutis, de dis immortalibus, de caritate patriae 
Stoice solet oratoriis orpamentis adhibitis dicere. Ego vero 
illa ipsa, quae vix in gymnasiis et in otio Stoici probant, 
ludens conieci in communes locos. 4. Quae, quia sunt ad- 
mirabilia contraque opinionem omnium, ab ipsis etiam zre- 
ράδοξα appellantur, temptare volui possentne proferri in 
lucem, id est, in forum, et ita dici, ut probarentur, an alia 
quaedam esset erudita, alia popularis oratio, eoque hos locos 
scripsi libentius, quod mihi ista παράδοξα quae appellant 
maxime videntur esse Socratica longeque verissima. ὅ. Ac- 
cipies igitur hoc parvum opusculum, lucubratum his iam con- 
traetioribus noctibus, quoniam illud maiorum vigiliarum 
munus in tuo nomine apparuit, et degustabis genus hoc 
exercitationum earum, quibus uti consuevi, quum ea, quae 
dieuntur in scholis ϑετικά, ad nostrum hoc oratorium 
transfero dicendi genus. Hoc tamen opus in acceptum ut 
referas nihil postulo. Non est enim, ut in arce poni possit 
quasi illa Minerva Phidiae, sed tamen ut ex eadem officina 
exisse appareat. 


PARADOXON I. 
Ὅτι μόνον ἀγαϑὸν τὸ καλόν. 
[Quod honestum sit, id solum bonum esse.] 
[. 6. Vereor ne cui vestrum ex Stoicorum hominum 


disputationibus, non ex meo sensu deprompta haec videatur 

oratio, dicam tamen quod sentio et dicam brevius quam 
res tanta diei poscit. Numquam mehercule ego neque pe- 
eunias istorum neque tecta magnifica neque opes neque im- 
peria neque eas, quibus maxime astricti sunt, voluptates in 
bonis rebus aut expetendis esse duxi, quippe quum vide- 
rem homines rebus his cireumfluentes ea tamen desiderare 
maxime, quibus abundarent. Neque enim expletur umquam 
nec satiatur cupiditatis sitis, neque solum ea qui habent libi- 
dine augendi cruciantur, sed etiam amittendi metu. 7. In quo 
equidem continentissimorum hominum, maiorum nostrorum, 
saepe requiro prudentiam, qui haec imbeeilla et commuta- 
bilia pecuniae [membra] verbo *50NA? putaverunt appel- 
landa, quum re ac factis longe aliter iudicavissent. Potestne 
bonum cuiquam malo esse aut potest quisquam in abun- 
dantia bonorum ipse esse non bonus? Atqui ista omnia 
talia videmus, ut etiam improbi habeant et obsint probis. 
8. Quam ob rem licet irrideat, si qui vult, plus apud me 
tamen vera ratio valebit quam vulgi opinio, neque ego um- 
quam bona perdidisse dicam, si qui pecus aut supellectilem 
amiserit, neque non saepe laudabo sapientem illum, Bian 
tem, ut opinor, qui numeratur in septem: euius quum pa 
triam Prienen cepisset hostis caeterique ita fugerent, ut 
multa de suis rebus secum asportarent, quum esset admo- 
nitus a quodam, ut idem ipse faceret: *Ego vero? inquit 
*facio: nam omnia mecum porto mea. 9. Illé haec ludi- 
bria fortunae ne sua quidem putavit, quae nos appellamus 
etiam bona. Quid est igitur, quaeret aliquis, bonum? Si 
quid recte fit et honeste et cum virtute, id bene fieri vere 
dieitur et, quod rectum et honestum et cum virtute est, id 
solum opinor bonum. 11. 10. Sed haec videri possunt 
obseuriora, quum lentius disputantur: vita atque factis 
illustranda sunt summorum virorum haec, quae verbis sub- 
tilius quam salis est disputari videntur. Quaero enim a 
vobis num ullam cogitationem habuisse videantur ii, qui 
hane rem publicam tam praeclare fundatam nobis reli- 
querunt, aut auri et argenti ad avaritiam aut amoenitatum 
ad delectationem aut supellectilis ad delicias aut epularum 
ad voluptates? 11. Ponite ante oculos unum quemque rce- 
gum. Vultis a Romulo? vultis post liberam civitatem ab 

118 ipsis, qui liberaverunt eam? Quibus tandem gradibus 
Romulus escendit in caelum? iisne, quae isti bona appellant, 
an rebus gestis atque virtutibus? Quid? a Numa Pompilio? mi- 
nusne gratas dis immortalibus capedines ac fletiles hirnulas 
fuisse quam felieatas aliorum pateras arbitramur? Omitto reli- 
quos: sunt enim omnes pares inter se praeter Superbum. 
12. Brutum si qui roget quid egerit in patria liberanda, si 
quis item reliquos eiusdem consilii socios, quid spectaverint, 
quid secuti sint, num quis exsistet cui vóluptas, cui divitiae, 
cui denique praeter officium fortis et magni viri quidquam 
aliud propositum fuisse videatur? Quae res ad necem Por- 
sennae C. Mucium impulit sine ulla spe salutis suae? Quae 
vis Coclitem contra omnes hostium copias tenuit in ponte 
solum? quae patrem Decium, quae filium devota vita im- 
misit in armatas hostium copias? Ouid continentia C. Fa- 
brieii, quid tenuitas victus M'. Curii sequebatur? Quid duo 
propugnacula belli Punici, Cn. et P. Scipiones, qui Kartha- 
giniensium adventum corporibus suis intereludendum puta- 
verunt? quid Africanus maior, quid minor, quid inter horum 
aetates interiectus Cato? quid innumerabiies alii? — nam 
domesticis exemplis abundamus — cogitasse quidquam in 
vita sibi expetendum nisi quod laudabile esset et praecla- 
.rum videntur? III. 13. Veniant igitur isti irrisoles huius 
orationis ac sententiae et iam vel ipsi iudicent utrum se 
horum alicuius, qui marmoreis tectis ebore et auro fulgen- 
tibus, qui signis, qui tabulis, qui eaelato auro et argento, 
qui Corinthiis operibus abundant, an C. Fabricii, qui nihil 
eorum habuit, nihil habere voluit, se similes esse malint? 
14. Atque haec quidem, quae modo hue, modo illuc trans- 
feruntur, facile adduci solent ut in rebus bonis esse negent, 
illud arte tenent accurateque defendunt, voluptatem esse 
summum bonum. Quae quidem mihi vox, pecudum videtur 
esse, non hominum. Tu, quum tibi sive deus sive mater, 
ut ita dicam, rerum omnium natura dederit animum, quo 
nihil est praestantius neque divinius, siete ipse abiicies 
atque prosternes, ut nihil inter te atque quadrupedem ali 
quani putes interesse? Quidquamne bonum est quod non 
eum, qui id possidet, meliorem facit? 15. Ut enim quisque 
est maxime boni particeps, ita etiam νοῶν maxime: 
] 

neque enim est ullum bonum, de quo non is, qui id habeat, 
honeste possit gloriari. Quid autem est horum in voluptate? 
Melioremne efficit aut laudabiliorem virum? an quisquam 
in potiundis voluptatibus gloriando sese et praedicatione 
effert? Atqui si voluptas, quae plurimorum patrociniis defen- 
ditur, in rebus bonis habenda non est, eaque quo est maior, 
eo magis mentem e sua sede et statu demovet, profecto nihil 
est aliud bene et beate vivere nisi honeste et recte vivere. 


PARADOXON II. 
Ὅτι αὐτάρκης ἡ ἀρετὴ πρὸς εὐδαιμονίαν. 
[n quo virtus sit, ei nihil deesse ad beate vivendum.] 


16. Nec vero ego M. Regulum aerumnosum nec infeli- 
cem nec miserum umquam putavi. Non enim magnitudo 
animi eius eruciabatur a Poenis, non gravitas, non fides, 
non constantia, non ulla virtus, non denique animus ipse: 
qui tot virtutum praesidio tantoque comitatu, quum corpus 
eius caperetur, capi certe ipse non potuit. C. vero Marium 
' vidimus, qui mihi secundis rebus unus ex fortunatis homi- 
nibus, adversis unus ex summis viris videbatur, quo bea- 
tius esse ,Imortali nihil potest. 17. Nescis, insane, nescis 
quantas vires virtus habeat: nomen tantum virtutis usurpas, 
quid ipsa valeat ignoras. Nemo potest non beatissimus 
esse, qui est totus aptus ex sese quique in se uno sua ponit 
omnia. Cui spes omnis et ratio et cogitatio pendet ex for- 
tuna, huie nihil potest esse certi nihil quod exploratum habeat 
permansurum sibi unum diem. Eum tu hominem terreto, si 
quem eris nactus istius modi, mortis aut exsilii minis. Mihi 
vero quidquid acciderit in tam ingrata civitate, ne recusanti 
quidem evenerit, non modo non repugnanti. Quid enim 
ego laboravi aut quid egi aut.in quo evigilaverunt curae et 
cogitationes meae, si quidem nihil peperi tale, nihil conse- 
cutus sum, ut eo statu essem, quem neque fortunae teme- 
ritas neque inimicorum labefactaret iniuria? 18. Mortemne 
mihi minitaris, ut omnino ab hominibus, an exsilium, ut ab 
improbis demigrandum sit? Mors terribilis est iis, quorum 
cum vita omnia exstinguuntur, non iis, quorum laus emori 
non potest: exsilium autem iis, quibus quasi circumseriptus 

est habitandi locus, non iis, qui omnem orbem terrarum 
unam urbem esse ducunt. Te miseriae, te aerumnae pre- 
munt, qui te beatum, qui florentem putas, tuae libidines te 
torquent: tu dies noctesque cruciaris, cui nec satis est quod 
est et id ipsum ne non sit diuturnum futurum times: te con- 
scientiae stimulant malefieiorum tuorum, te metus exani- 
mant iudiciorum atque legum, quocumque aspexisti, ut 
furiae sic tuae tibi occurrunt iniuriae, quae te respirare 
non sinunt. 19. Quam ob rem ut improbo et stulto e*t 
inerti nemini bene esse potest, sic bonus vir et fortis et sa- 
piens miser esse non potest. Nec vero, cuius virtus mores- 
que laudandi sunt, eius non laudanda vita est, neque porro 
"ugienda vita est quae laudanda est. Esset autem fugienda, si 
esset misera. Quam ob rem quidquid est laudabile, idem et 
Leatum et florens et expetendum videri debet. 


PARADOXON Ill. 


Ὅτι ἴσα τὰ ἁμαρτήματα καὶ τὰ κατορϑώματα. 
[44equalia esse peccata et recte facta.) 


I. 20. Parva, inquit, res est: at magna culpa. Nec 
enim peccata rerum eventu, sed vitiis hominum metienda 
sunt. In quo peccatur, id potest aliud afío maius esse aut 
minus, ipsum quidem illud peccare, quoquo verteris, unum 
est. Auri navem evertat gubernator an paleae, in re ali- 
quantum, in gubernatoris inscitia nihil interest. Lapsa est 
libido in muliere ignota, dolor ad pauciores pertinet, quam 
si petulans fuisset in aliqua generosa ac nobili virgine: pec- 
cavit vero nihilo minus, si quidem est peccare tamquam 
transire lineas, quod quum feceris, culpa commissa est: quam 
longe progrediàre, quum semel hinc transieris, ad augen- 
dam culpam nihil pertinet. Peccare certe licet nemini. 
Quod autem non licet, id hoc uno tenetur, si arguitur non 
licere. Id si nec maius nec minus umquam fieri potest, 
quoniam in eo est peccatum, si non licuit, quod semper 
unum et idem est, quae ex eo peccata nascuntur, aequalia 
sint oportet. 21. Quod si virtutes pares sunt inter se, 
paria esse etiam vitia necesse est. Atqui pares esse virtu- 
tes nec bono viro meliorem nec temperante temperantiorem 

nec forti fortiorem nec sapiente sapientiorem posse fleri 
facillime potest perspici. An virum bonum dices, qui de- 
positum nullo teste, quum lucrari impune posset auri pondo 
decem, reddiderit, si idem in decem milibus pondo non 
fecerit? aut temperantem, qui se in aliqua libidine con- 
tinuerit, in aliqua effuderit? 22. Una virtus est con- 
sentiens cum ratione et perpetua constantia. Nihil huic ᾿ 
addi potest, quo magis virtus sit: nihil demi, ut virtutis 
nomen relinquatur. Etenim si bene facta recte facta sunt 
et nihil recto rectius, certe ne bono quidem melius quid- 
quam inveniri potest. Sequitur igitur ut etiam vitia sint 
paria, si quidem pravitates animi recte vitia dicuntur. Atqui 
quoniam pares virtutes sunt, recte facta, quoniam a virtu- 
tibus proficiscuntur, paria esse debent, itemque pec-. 
cata, quoniam ex vitiis manant, sint aequalia necesse est. 
II. 23. *A philosophis? inquit *ista sumis.^ Metuebam ne 
“ἃ lenonibus? diceres. *Socrates disputabatisto modo.? Bene 
hercule narras. Nam istum doctum et sapientem virum 
fuisse memoriae traditum est. Sed tamen quaero ex te 
quoniam verbis inter nos contendimus, non pugnis, utrutr 
de bonis est quaerendum quid baiuli atque operarii an quid 
homines doctissimi senserint? praesertim quum hace sen- 
tentia non modo* verior, sed ne utilior quidem hominum 
vitae reperiri ulla possit. Quae vis est enim quae magis 
arceat homines ab improbitate omni quam si senserint nul- 
lum in delictis esse discrimen? aeque peccare se, si priva- 
tis ac si magistratibus manus adferant? quamcumque in do- 
mum stuprum intulerint, eamdem esse labem libidinis? 
24. 'Nihilne igitur interest — nam hoc dicet aliquis — *pa- 
trem quis enecet an servum?? Nuda ista si ponas, iudicari 
qualia sint non facile possunt. Patrem vita privare si per 
se scelus est, Saguntini, qui parentes suos liberos emori 
quam servos vivere maluerunt, parricidae fuerunt. Ergo 
et parenti non numquam adimi vita sine scelere potest et 
servo saepe sine iniuria non potest. Causa igitur haec, non 
natura distinguit, quae quando utro accessit, id fit pro- 
pensius, si utroque adiuncta est, paria fiant necesse est. 
25. [llud tamen interest, quod in servo necando, si id fit 
iniuria, semel peccatur, in patris vita violanda multa pec- 

cantur. Violatur is qui procreavit, is qui aluit, is qui 
erudivit, is qui in sede ac domo atque in re publica collo- 
cavit. Multitudine peccatorum praestat eoque poena maiore 
dignus est. Sed nos iu vita non quae cuique peccato 
poena sit, sed quantum cuique liceat spectare debemus: 
quidquid non oportet scelus esse, quidquid non licet nefas 
putare debemus. Ktiamne in níünimis rebus? Etiam, si qui- 
dem rerum modum fingere non possumus, animorum mo: 
dum tenere possumus. 26. Histrio si paullum; se movit 
exità numerum aut si versus pronunciatus est syllaba una 
brevior aut longior, exsibilatur et exploditur: in vita tu, 
quae omni gestu moderatior, omni versu aptior esse debet, 
ut in syllaba te peccasse dices? Poétam non audio in nu- 
gis: in vitae societate audiam civem digitis peccata dime- 
tientem sua? Quae 5] visa sunt breviora, leviora qui possint 
videri? quum quidquid peccatur perturbatione peccetur ra- 
tionis atque ordinis, perturbata autem semel ratione et or- 
dine nihil possit addi, quo magis peccari posse videatur. 


PARADOXON IV. 


Ὅτι πᾶς ἄφρων μαίνεται. 
[Omnem stultum insanire.] 


I.27. Ego vero te non stultum, ut saepe, non impro- 
bum, ut semper, sed dementem et insanum iudico. Ὁ [5] 
quid in rebus ad victum necessariis esse invictum potest.] 
Sapientis animus magnitudine consilii, tolerantia rerum 
humanarum, contemptione fortunae, virtutibus denique 
omnibus ut moenibus saeptus vincetur et expugnabitur, 
qui ne civitate quidem pelli potest? Quae est enim civi- 
tas? Omnisne conventus etiam ferorum et immanium? 
omnisne etiam fugitivorum ac latronum congregata unum 
in loeum multitudo? Certe negabis. Non igitur erat illa 
tum civitas, quum leges in ea nihil valebant, quum iudicia 
iacebant, quum mos patrius occiderat, quum ferro pulsis 
magistratibus senatus nomen in re publica non erat. Prae- 
donum ille concursus et te duce latrocinium in foro consti- 
tutum et reliquiae coniurationis a Catilinae furiis ad tuum 
scelus furorenmique conversae non civitas erat. 28. Itaque 

pulsus ego civitatle non sum, quae nulla erat, arcessitus 
in civitatem sum, quüm esset in re publica consul, qui 
tum nullus fuerat, esset senatus, qui tum occiderat, esset 
consensus populi liberi, esset iuris et aequitatis, quae 
vincula sunt civitatis, repetita memoria. Ac vide quam ista 
tui latrocinii tela contempserim. lactam et immissam ἃ 
te nefariam in me iniuriam semper duxi: pervenisse ad 
me numquam putavi, nisi forte, quum parietes distur- 
babas aut quum tectis sceleratas faces inferebas, meo- 
rum aliquid ruere aut deflagrare arbitrabare. 29. Nihil 
neque meum est neque cuiusquam quod auferri, quod eripi, 
quod amitti potest. Si mihi eripuisses divinam animi mei 
constantiam, meas curas, vigilias, consilia, quibus res pu- 
blica te invitissimo stat, si huius aeterni beneficii immorta- 
lem memoriam delevisses, multo etiam magis, si illam men- 
tem, unde haec consilia manarunt, mihi eripuisses, tum ego 
accepisse me confiterer iniuriam. Sed si haec ne fecisti nee 
facere potuisti, reditum mihi gloriosum iniuria tua dedit, 
non exitum ealamitosum. Ergo ego semper civis et tum 
maxime, quum meam salutem senatus exteris nationibus ut 
eivis optimi commendabat, tu ne nunc quidem, nisi forte 
idem hostis esse et civis potest. An tu civem ab hoste na- 
tura ae loco, non animo factisque distinguis? 11. 30.  Cae- 
dem in foro fecisti, armatis latronibus templa tenuisti, priva- 
torum domos, aedes sacras incendisti. Cur hostis Spartacus, 
si tu civig? Potes autem tu esse civis, propter quem ali- 
quando civitas non fuit? et me tuo nomine appellas, quum 
omnes meo discessu exsulasse rem publicam putent? Num 
quamne, homo amentissime, te cireumspicies, numquam 
nec quid facias considerabis nec quid loquare? Nescis ex- 
silium scelerum esse poenam, meum illud iter ob praecla- 
rissimas res a jme gestas esse susceptum? 31. Omnes sce- 
lerati atque impii, quorum tu te ducem esse profiteris, quos 
leges exsilio adfici volunt, exsules sunt, etiam si solum non 
mutarunt. An quum omnes leges te exsulem esse iubeant, 
non eris tu exsul? 4 Num appellatür inimicus, qui cum telo 
fuerit? ante senatum tua sica deprehensa est. Qui homi- 
nem occiderit? plurimos occidisti. Qui incendium fece- 
rit? aedes Nympharum manu tua deflagravit. Qui templa 

occupaverit? in foro castra posuisti. 32. Sed quid ego 
communes leges profero, quibus omnibus es exsul? Faini- 
liarissimus tuus de te privilegium tulit, ut, si in opertum 
Bonae deae accessisses, exsulares. At te id fecisse etiam 
gloriari soles. Quo modo igitur tot legibus in exsilium 
eiectus nomen exsulis non perhorrescis? *Romae sum?, 
inquis. Et quidem in operto fuisti. Non igitur, ubi quis- 
que erit, eius loci ius tenebit, si ibi eum legibus esse non 
oportebit. 


PARADOXON V. 


Ὅτι μόνος ὁ σοφὸς ἐλεύϑερος καὶ πᾶς ἄφρων δοῦλος. 
[Solum sapientem esse liberum et omnem stultum servum.] 

I. 33. Laudetur vero hic imperator aut etiam appelle- 
tur aut hoe nomine dignus putetur. Quo modo aut cui tan 
dem hic libero imperabit, qui non potest cupiditatibus suis 
imperare? Refrenet primum libidines, spernat voluptates, 
iracundiam teneat, coérceat avaritiam, caeteras animi labes 
repellat, tum incipiat aliis imperare, quum ipse improbissi- 
mis dominis, dedecori ac turpitudini, parere desierit. Dum 
quidem his oboediet, non modo imperator, sed liber haben- 
dus omnino non erit. Praeclare enim est hoc usurpatum 
a doctissimis, quorum ego auctoritate non uterer, si mihi 
apud aliquos agrestes haec habenda essel oratio: quum 
vero apud prudentissimos loquar, quibus haec inaudita 
non sunt, cur ego simulem me, si quid in his studiis operae 
posuerim, perdidisse? Dictum est igitur ab eruditissimis 
viris nisi sapientem liberum esse. neminem. 934. Quid est 
enim libertas? potestas vivendi ut velis. Quis igitur vivit 
ut vult nisi cui recta sequitur, qui gaudet officio, cui vi- 
vendi via considerata atque provisa est? qui legibus qui- 
dem non propter metum paret, sed eas sequitur atque colit, 
quia id salutare maxime esse iudicat, qui nihil dicit, nihil 
facit, nihil eogitat denique nisi libenter ac libere, cuius 
omnia eonsilia resque omnes, quas gerit, ab ipso pro- 
fieiscuntur eodemque referuntur nec est ulla res quae 
plus apud eum polleat quam ipsius voluntas atque iudicium. 
cui quidem etiam, quae vim habere maximam dicitur, For 

tuna ipsa cedit, sicu! sapiens po&ta dixit: Suis ea cuique 
ángitur moribus. Soli igitur hoc contingit sapienti, ut nihil 
faciat invitus, nihil dolens, nihii coactus. 35. Quod etsi 
ita esse pluribus verbis disserendum est, illud tamen et 
breve et confitendum est, nisi qui ita sit adfectus, esse libe- 
rum neminem. Servi igitur omnes improbi. Nec hoc tam 
re est quam dietu inopinatum atque mirabile. Non enim ita 
dicunt eos esse servos, ut mancipia, quae sunt dominorum 
facta nexu aut aliquo iure civili, sed, si servitus sit, sicut 
est, oboedientia fracti animi atque abiecti et arbitrio carentis 
suo, quis neget omnes leves, omnes cupidos, omnes deni- 
que improbos esse servos? ]lI. 36. An ille mihi liber, cui 
mulier imperat, cui leges imponit, praescribit, iubet, vetat 
quod videtur? qui nihil imperanti negare potest, nihil re- 
.eusare audet? Poscit, dandum est: vocat, veniendum est: 
eiicit, abeundum est: minatur, extimescendum est. Ego vero 
istum non modo servum, sed nequissimum servum, etiam si 
in amplissima familia natus sit, appellandum puto. Atque ut 
in magna familia sunt alii lautiores, ut sibi videntur, servi, 
sed tamen servi [atrienses ac topiarii], sic ii pari stultitia sunt, 
quos signa, quos tabulae, quos caelatum argentum, quos 
Corinthia opera, quos aedificia magnifica nimio opere de- 
lectant. “Αἱ sumus? inquit *principes civitatis? Vos vero 
ne conservorum quidem vestrorum principes estis. 37. Sed 
Jt in familia qui tractant ista, qui tergunt, qui ungunt, qui 
verrunt, qui spargunt non honestissimum locum servitutis 
tenent, sic in civitate, qui se istarum rerum cupiditatibus 
dediderunt, ipsius servitutis locum paene infimum obtinent. 
* Magna* inquit *bella gessi: magnis imperiis et provin- 
ciis praefui. Gere igitur animum laude dignum. Echionis 
tabula te stupidum detinet aut signum aliquod Polycliti. 
Mitto undesustuleris et quo modo habeas. Intuentem te, ad- 
mirantem, clamores tollentem quum video, servum te esse 
ineptiarum omnium iudico. 38. *Nonne igitur sunt ista 
festiva?? Sint. Nam nos quoque oculos eruditos habemus. 
Sed, obsecro te, ita venusta habeantur ista, non ut vincula 
virorum sint, sed ut oblectamenta puerorum. Quid enim 
censes? si L. Mummius aliquem istorum videret matellio- 
uem Corinthium cupidissime tractantem, quum ipse totam 

Corinthum contempsisset, utrum illum civem excellentem 
an atriensem diligentem putaret? Reviviscat M'. Curius aut 
eorum aliquis, quorum in villa ac domo nihil splendidum, 
nihil ornatum fuit praeter ipsos, et videat aliquem summis 
populi beneficiis usum barbatulos mullos exceptantem de 
piscina et pertraetantem et muraenarum copia gloriantem, 
nonne hunc hominem ita servum iudicet, ut ne in familia 
quidem dignum maiore alio negotio putet? 389. An eorum 
servitus dubia est, qui cupiditate peculii nullam condicio- 
nem recusant durissimae servitutis? Heredilatis spes quid 
iniquitatis in serviendo non suscipit? quem nutum loeuple- 
tis orbi senis non observat? Loquitur ad voluntatem: quid- 
quid denuneiatum est facit, adsectatur, adsidet, munerat. 
Quid horum est liberi? quid denique non servi inertis? 
lil. 40. Quid? iam illa cupiditas, quae videtur esse libe- 
ralior, honoris, imperii, provinciarum, quam dura est do- 
mina, quam imperiosa, quam vehemens! Cethego, homini 
non probatissimo, servire coógit eos, qui sibi esse amplis- 
simi videbantur, munera mittere, noctu venire domum ad 
eum, precari, denique supplicare. Quae servitus est, si 
haec libertas existimari potest? Ouid? quum cupiditatum 
dominatus excessit et alius est dominus exortus ex con- 
scientia peccatorum, timor, quam est illa misera, quam 
dura servitus! Adolescentibus paullo loquacioribus est ser- 
viendum, omnes, qui aliquid scire videntur, tamquam do- 
mini timentur. ludex vero quantum habet dominatum! quo 
timore nocentes adfici! An non est omnis metus servitus? 
41. Quid valet igitur illa eloquentissimi viri, L. Crassi, co- 
piosa magis quam sapiens oratio: *Eripite nosex servi- 
tute Quae estista servitus tam claro homini tamque nobili? 
Omnis animi debilitati et humilis et fracti timiditas servitus 
est. *Nolite sinere nos cuiquam servire? In libertatem 
vindicari vul? Minime. Quid enim adiungit? *Nisi vobis 
universis. Dominum mutare, non liber esse vult. *Qui 
bus et possumus et debemus.? Nos vero, si quidem animo 
excelso et alto et virtutibus exaggerato sumus, nec debe- 
mus nec possumus. Tu posse te dicito, quoniam quidem 
potes, debere ne dixeris, quoniam nihil quisquam debet 
nisi quod est turpe non reddere. Sed haec hactenus. llle 

videat quo modo imperator esse possit, quum eum ne libe. 
rum quidem. esse ratio et veritas ipsa convincat. 


PARADOXON VI. 


Ὅτι μόνος ὁ δοφὸς πλούσιος. 
[Solum sapientem esse divitem.) 

I. 42. Quae est ista in commemoranda pecunia tua tam 
insolens ostentatio? Solusné tu dives? proh di immortales! 
egone me audivisse aliquid et didicisse non gaudeam? So. 
lusne dives? Quid, si ne dives quidem? quid, si pauper 
eliam? Quem enim intelligimus divitem aut hoc verbum 
in quo homine ponimus? Opinor, in eo, cui tanta possessio 
est, ut ad liberaliter vivendum facile contentus sit, qui nihil 
quaerat, nihil appetat, nihil optet amplius. 43. Animus 
oportet tuus te iudicet divitem, non hominum sermo neque 
possessiones tuae, nihil sibi deesse putet, nihil curet am- 
plius. Satiatus est aut contentus etiam pecunia, concedo, 
dives es. Sin autem propter aviditatem pecuniae nullum 
quaestum turpem putas, quum isti ordini ne honestus qui- 
dem possit esse ullus, si cotidie fraudas, decipis, poscis, 
pacisceris, aufers, eripis, si socios spolias, aerarium ex- 
pilas, si testamenta amicorum exspectas aut ne exspectas 
quidem atque ipse supponis, haec utrum abundantis an 
egentis signa sunt? 44. Animus hominis dives, non arca 
appellari solet, Quamvis illa sit plena, dum te inanem vi- 
debo, divitem non putabo. Etenim ex eo, quantum cuique 
satis est, meliuntur homines divitiarum modum. Filiam 
quis habet, pecunia est opus: duas, maiore: plures, maiore 
eliam. Et si, ut aiunt Danai, quinquaginta sint filiae, tot 
dotes magnam quaerunt pecuniam. Quantum enim cuique 
opus est, ad id accommodatur, ut ante dixi, divitiarum mo- 
dus. Qui igitur non filias plures, sed innumerabiles cupidi- 
tates habet, quae brevi tempore maximas copias exhaurire 
possint, hune quo modo ego appellabo divitem, quum 
ipse egere se'sentiat? 45. Multi ex te audierunt, quum 
diceres *neminem esse divitem nisi qui exercitum alere 
posset suis fructibus?, quod populus Romanus tantis vecti- 
galibus iam pridem vix potest. Ergo hoc proposito num- 


"3 V.-.CAP. 3. 8. 41. VI. CAP. 1. 2. $. 433— 47. 189 


quam eris dives ante, quam tibi ex tuis possessionibus tan 
tum reficiatur, ut eo tueri sex legiones et magna equitum 
ac peditum auxilia possis. lam fateris igitur non esse te 
divitem, cui tantum desit, ut expleas id, quod exoptas. 
Itaque istam paupertatem vel potius egestatem ac mendici- 
tatem tuam numquam obscure tulisti. 11. 46. Nam ut iis, 
qui honeste rem quaerunt mercaturis faciendis, operis dan- 
dis, publicis sumendis, intelligimus opus esse quaesito, sic, 
qui videt domi tuae pariter accusatorum alque iudicum con- 
sociatos greges, qui nocentes et pecuniosos reos eodem te 
auctore corruptelam iudicii molientes, qui tuas mercedum 
pactiones in patrociniis, intercessiones pecuniarum in coi- 
tionibus candidatorum, dimissiones libertorum ad fenerandas 
diripiendasque provincias: qui expulsiones vicinorum, qui 
latrocinia in agris, qui cum servis, cum libertis, cum clien- 
tibus societates, qui possessiones vacuas, qui proscriptio- 
nes locupletium , qui caedes municipiorum, qui illam Sullam 
temporis messem recordetur, qui testamenta subiecta, qui 
sublatos tot homines, qui denique omnia venalia, dilectum, 
deeretum, alienam, suam sententiam, forum, domum, vo- 
eem, silentium, quis hunc non putet confiteri sibi quaesito 
opus esse? Cui autem quaésito opus sit, quis umquam 
hunc vere dixerit divitem? 47. Etenim divitiarum fructus 
Ἢ copia est, copiam autem declarat satietas rerum atque 
abundantia: quam tu quoniam numquam adsequere, num- 
quam omnino es futurus dives. Meam autem quoniam pe- 
cuniam contemnis, et recte — est enim ad vulgi opinionem 
mediocris, ad tuam nulla, ad meam modica —, de me si- 
lebo, de re loquar. 48. Si censenda nobis atque aesti- 
manda res sit, utrum tandem pluris aestimemus pecuniam 
Pyrrhi, quam Fabricio dabat, an continentiam Fabricii, qui 
illam pecuniam repudiabat? utrum aurum Samnitum an re- 
sponsum M'. Curii? hereditatem L. Paulli an liberalitatem 
Africani, qui eius hereditatis Q. Maximo fratri partem suam 
concessit? Haec profecto, quae sunt summarum virtutum, 
pluris aestimanda sunt quam illa, quae sunt pecuniae. Quis 
igitur, si quidem, ut quisque quod plurimi sit possideat, ita 
divitissimus habendus sit, dubitet quin in virtute divitiae 
sint? quoniam nulla possessio, nulla vis auri et argenti plu- 

ris quam virtus aestimanda est. [11]. 49. Ο di immortales! 
non intelligunt homines quam magnum vectigal sit parci- 
monia. Venio enim iam ad sumptuosos, relinquo istum 
quaestuosum. Capit ille ex suis praediis sescenta sestertia, 
ego centena ex meis: illi aurata tecta in villis et sola mar- 
morea facienti et signa et tabulas, supellectilem et vestem infi- 
nite concupiscenti non modo ad sumptum ille est fructus, 
sed etiam ad fenus exiguus. Ex meo tenui vectigali detractis 
sumptibus cupiditatis aliquid etiam redundabit. Uter igitur 
est divitior cui deest an cui superat? qui eget an qui abun- 
dat? cuius possessio quo est maior, eo plus requirit ad se 
tuendam an quae suis se viribus sustinet? 50. Sed quid 
ego de me loquor, qui morum ac temporum vitio aliquan- 
tum etiam ipse fortasse in huius saeculi errore verser? 
M'. Manilius patrum nostrorum memoria, ne semper Cu- 
rios et Luscinos loquamur, pauper tandem fuit. Habuit 
enim aediculas in Carinis et fundum in Labicano. Nos igi- 
tur divitiores, qui plura habemus? Utinam quidem! Sed 
non aestimatione census, verum victu atque cultu termi- 
natur pecuniae modus. 51. Non esse cupidum pecunia 
est, non esse emacem vectigal est. Contentum vero suis 
rebus esse maximae sunt certissimaeque divitiae. Etenim 
si isü callidi rerum aestimatores prata et areas quasdam 
magno aestimant, quod ei generi possessionum minime 
quasi noceri potest, quanti est aestimanda virtus, quae 
nec eripi nec surripi potest umquam neque naufragio nec 
incendio amittitur nec vi tempestatum nec temporum per- 
turbatione mutatur! Qua praediü qui sunt soli sunt divi- 
tes, 52. Soli enim possident res et fructuosas et sempiter- 
nas solique, quod est proprium divitiarum, contenti sunt 
rebus suis, satis esse putant quod est, nihil appetunt, nulla 
re egent, nihil sibi deesse sentiunt, nihil requirunt, improbi 
autem et avari, quoniam incertas atque in casu positas 
possessiones habent et plus semper appetunt, nec eorum 
quisquam adhuc inventus est cui quod haberet esset satis, 
non modo non copiosi ac divites, sed etiam inopes ac pau 
peres existimandi sunt. 


M. TULLII CICERONIS 
ORATIO DE PACE HABITA IN SENATU. 


ARGUMENTUM. 


Quum d. XVI. Kal. Apr. anno p. u. c. 710., anno ante Chr. 
n. 03., tertio die post caedem Οὐ. Iulii Caesaris senatus in aedem 
Telluris vocatu M. Antonii convenisset, M. Tullius, qui aliquando rem 
publicam ad senatus consilium auctoritatemque revocatam esse pu- 
tavit , fundamenta pacis iacere studuit atque omnem memoriam discordia- 
rum civilium oblivione sempiterna delendam censuit, eiusque sententia, 
quum M. Antonius ipse quoque eo tempore ad pacem componendam 
paratus esset, a senatu comprobata est, Nobis autem haec Ciceronis 
oratio non est servata nisi Graecis verbis a Cassio Dione exposita in 
Historiae Romanae lib, XLIV. cap. 23 —393. ed. Reimar., qui post- 
quam narravit interfectores Caesaris in Capitolium se recepisse nec 
iam habuisse quid agerent, his verbis qua occasione M. Tulli oratio 
habita sit demonstrat 1, c. cap. 22. Ιδὼν δὲ ταῦτα ὁ “΄ολοβέλλας 
οὐδ’ αὐτὸς ἠξίου ἡσυχίαν ἄγειν, ἀλλ᾽ ἔς ve τὴν ὕπατον ἀρχὴν 
καίπερ μηδέπω προσήκουσαν ἐσῆλθε καὶ δημηγορήσας τι περὶ 
τῶν παρόντων ἐς τὸ Καπιτώλιον ἀνέβη... Τούτων δὲ ἐνταῦϑε 
ὄντων ὃ Λέπιδος μαϑὼν τὰ γεγενημένα τήν τε ἀγορὰν μετὰ τῶν 
στρατιωτῶν τῆς νυκτὸς κατέλαβε καὶ κατὰ τῶν σφαγέων ἅμα ἕῳ 
ἐδημηγόρει. Ὁ οὖν ᾿Αντώνιος, καίτοι παραχρῆμα μετὰ τὸν τοῦ 
Καίσαρος ϑάνατον φυγὼν καὶ τήν vs ἐφϑῆτα τὴν ἀρχικήν, ὅπως 
διαλάϑῃ, δέψας καὶ τὴν νύκτα κρυφϑείς, ὅμως, ἐπειδὴ τούς τε 
σφαγέας ἐν τῷ Καπιτωλίῳ καὶ τὸν Λέπιδον ἐν τῇ ἀγορᾷ ἤσϑετο, 
τήν τε γερουσίαν ἐς τὸ τῆς Γῆς τέμενος ἤϑροισε καὶ γνώμας ὑπὲρ 
τῶν παρόντων προτέϑεικε. Καὶ εἶπον ἄλλοι τε ἄλλα ὧς ἕκαστος 
αὐτῶν ἐγίνωσκε καὶ ὁ Κικέρων τάδε, οἷσπερ καὶ ἐπείσϑησαν. 


L 1- 4dà μὲν ἔγωγε οἶμαι χρῆναι μηδένα μηδενὸς 
χάριν μήτε πρὸς φιλονεικίαν λέγειν, ἀλλ᾽ ὃ βέλτιστον 
ἕκαστος εἶναι νομίξει, τοῦτ᾽ ἀποφαίνεσθαι. Δεινὸν γάρ, 
εἰ τοὺς μὲν στρατηγοῦντας τούς 0' ὑπατεύοντας πάντα 
ἀπ᾽ ὀρϑῆς τῆς διανοίας ποιεῖν ἀξιώσομεν, κἂν ἄρα πῶς 
σφαλῶσιν. εὐϑύνας παρ᾽ αὐτῶν καὶ τῆς τύχης απαιτή- 

σομὲν., ἐν δὲ δὴ và βουλεύεσϑαι, ἐν ᾧ κυριώτατοι τῆς 


ἡμετέρας αὐτῶν γνώμης ἐσμέν, τὰ κοινῇ συμφέροντα τῶν 
ἐδίων ἕνεκα πλεονεξιῶν προησόμεϑα. 2. Asi, μὲν δὴ δια 
ταῦτα, ὦ πατέρες, πάντα ἁπλῶς καὶ δικαίως ἡγοῦμαι 
δεῖν ἡμᾶς συμβουλεύειν ὑμῖν, μάλιστα δὲ ἐν τοῖς παροῦσι 
πράγμασιν, ἐν οἷς ἂν μηδὲν πολυπραγμονήσαντες óuo— 
νοήσωμεν, αὐτοί τε σωϑησόμεϑα καὶ τοὺς ἄλλους ἄκον-- 
τας περιποιήσομεν. Av δ᾽ ἀκριβῶς πάντα ἐξετάσαι ἐϑε-- 
λήσωμεν., δέδοικα δή, μὴ κακῶς" δυσχερὲς δ᾽ οὐδὲν 
ἀρχόμενος τῶν λόγων εἰπεῖν βούλομαι. 11. 3. Πρότε- 
ρον μὲν γὰρ οὐκ ὀλίγος ἐξ οὗ χρόνος οἱ τὰ ὅπλα ἔχοντες 
καὶ τῆς πολιτείας ἐγκρατεῖς ὡς τὸ πολὺ ἐγίγνοντο. ὥστ᾽ 
αὐτοὺς 0 τι δεῖ βουλεύειν ὑμῖν ἐπιτάττειν, ἀλλ᾽ οὐχ ὑμᾶς 
ὅ τι χρὴ πράττειν ἐκείνους προσκοπεῖν" νῦν δ᾽ ἐς τοῦτο 
καιροῦ πάνϑ' ὡς εἰπεῖν τὰ πράγματα πάρεστιν, ὥστε 
ἐφ᾽ ὑμῖν τε αὐτὰ εἶναι καὶ ἐς ὑμᾶς ἀνακεῖσϑαι" καὶ παρ᾽ 
ὑμῶν ἤτοι τὴν ὁμόνοιαν καὶ μετὰ ταύτης τὴν ἐλευϑε- 
ρίαν ἢ στάσεις καὶ πολέμους ἐμφυλίους αὖϑις καὶ ἀπ᾽ 
αὐτῶν καὶ δεσπότην λαβεῖν. 4. Ὅ τι γὰρ ἂν τήμερον 
ψηφίσησϑε, τούτῳ καὶ οἱ ἄλλοι πάντες ἀκολουϑήσουσι. 
Τούτων οὖν οὕτως, ὥς γε ἐμαυτὸν πείϑω, ἐχόντων φημὶ 
δεῖν ἡμᾶς τὰς μὲν πρὸς ἀλλήλους ἔχϑρας ἢ φιλονεικίας, 
yj ὅπως ἄν τις αὐτὰς ὀνομάσῃ, καταλύσασϑαι, πρὸς δὲ δὴ 
τὴν παλαιὰν ἐκείνην εἰρήνην καὶ φιλίαν καὶ ὁμόνοιαν 
ἐπανελϑεῖν, ἐνθυμηϑέντας τοῦτό γε, εἰ μηδὲν ἄλλο, ὅτι 
τέως μὲν ἐκείνως ἐπολιτευόμεϑα. καὶ χώρας καὶ πλου- 
τους καὶ δόξαν καὶ συμμάχους ἐχτησάμεϑα: ἀφ᾽ ov δὲ 
ἐς τὰ πρὸς ἀλλήλους κακὰ προήχϑημεν, οὐχ ὅσον οὐκ 
ἀμείνους, ἀλλὰ καὶ πολὺ χείρους ἐγενόμεϑα. ὅ. Καὶ 
ἔγωγε τοσοῦτον δέω νομίξειν ἄλλοτι σῶσαι ἂν ἔν ys τῷ πα-- 
ρόντι τὴν πόλιν. ὥστ', ἂν μή τι τήμερον καὶ ἤδη γε ὅτι 
ταχιστα προβουλεύσωμεν, οὐδ᾽ ἀναλαβεῖν δυνησόμεϑα. 
III. 6. Σκοπεῖτε 0$ ὡς ἀληϑῆ λέγω πρός τε τὰ παρόντα 
ἀπιδόντες καὶ τὰ ἀρχαῖα ἀναλογισάμενοι. Ἢ οὐχ ὁρᾶτε 
μὲν τὰ γιγνόμενα; καὶ ὅτι διαιρεῖταί τε καὶ περισπᾶται 
ὁ δῆμος αὖϑις. καὶ οἵ μὲν ταῦτα, οἱ δὲ ἐκεῖνα προαιρού-- 
μενοι διχῆ vs ἤδη νενέμηνται καὶ διχῆ στρατοπεδεύονται, 
καὶ οἱ μὲν τὸ Καπιτώλιον προκατειλήφασιν. ὥσπερ τινὰς 

Γαλάτας φοβούμενοι, oí δὲ ἐκ τῆς ἀγορᾶς πολιορκεῖν 
αὐτοὺς παρασκευάξονται. καϑάπερ Καρχηδόνιοί τινες, 
ἀλλ᾽ οὐ Ῥωμαῖοι καὶ αὐτοὶ ὄντες ; οὐκ ἀκούετε δὲ ὅτι καὶ 
πρότερον πολλάκις διχογνωμησάντων τινῶν, ὥστε καὶ 
τὸν ᾿Δουεντῖνόν zove καὶ τὸ Καπιτώλιον, ἔστι δ᾽ ovg αὐ- 
τῶν καὶ τὸ ἱερὸν ὅρος κατασχεῖν, ὁσάκις μὲν ἐπὶ τοῖς 
ἴσοις 1j καὶ βραχύ τι συγχωρήσαντες οἵ ἕτεροι τοῖς ἑτέροις 
κατηλλάγησαν, bii ve ἀλλήλους εὐϑὺς ἐπαύσαντο 
καὶ ἐν εἰρήνῃ καὶ ὁμονοίᾳ τὸ λοιπὸν τοῦ χρόνου διήγαγον 
οὕτως, ὥστε καὶ πολλοὺς καὶ μεγάλους πολέμους κοινῇ 
κατορϑῶσαι,. ὁσάκις δὲ δὴ πρὸς φόνους καὶ σφαγὰς ἐχώ-- 
Quocv, οἵ μὲν δικαιώσει τοῦ ἀμύνεσϑαι τοὺς προῦπάρ-- 
ξαντας, οἱ δὲ καὶ φιλονεικίᾳ τοῦ μηδενὸς ἐλασσοῦσϑαι 
δοκεῖν, ἀπατηϑέντες. οὐδὲν πώποτε χρηστὸν ἐγένετο; τί 
γὰρ δεῖ πρὸς οὐδὲν ἧττον ὑμᾶς εἰδότας τὸν Οὐαλέριον, 
τὸν Ὁράτιον, τὸν Σατορνῖνον, τὸν Γλαυκίαν, τοὺς 
Γράκχους λέγοντα διατρίβειν; 7. Τοιαῦτ᾽ οὖν παραδεί- 
γμᾳτα καὶ ταῦτα οὐκ ἀλλότρια, ἀλλ᾽ οἰκεῖα ἔχοντες μὴ 
μελλήσητε τὰ μὲν ξηλῶσαι, τὰ δὲ φυλάξασϑαι. ἀλλ᾽ ἅτε 
ἀπ᾽ αὐτῶν τῶν πραγμάτων τὴν πεῖραν τῆς ἐκβάσεως, ὧν 
βουλεύεσϑε, παρειληφότες, μηκέτι τοὺς ἐμοὺς λόγους ὡς 
καὶ ῥήματα διασχοπεῖτε, ἀλλὰ τῷ κοινῷ διαφέροντα, ὡς 
καὶ ἐν τῷ ἔργῳ ἤδη ὄντα, ϑεωρεῖτε. Οὐδὲ γὰρ ἀσαφεῖ 
τινι ἐνθυμήσει τἀφανὲς τῆς ἐλπίδος ἀναῤῥίψετε, ἀλλ᾽ 
ἐχεγγύῳ πίστει τὸ βέβαιον τοῦ λογισμοῦ προνοήσετε. 
IV. 8. Ὑπάρχει μὲν οὖν ὑμῖν τοὔϑ᾽ ὅπερ εἶπον οἵ- 
κοϑὲν καὶ παρὰ τῶν προγόνων λαβοῦσιν ὀρϑῶς βου-- 
λεύσασϑαι, καὶ διὰ τοῦτο οὐδὲ ξενικοῖς παραδείγμασι 
χρῆσϑαι ἠθέλησα. μυρία ἂν εἰπεῖν ἔχων ἕν δ᾽ οὖν ὅμως 
τῆς ἀρίστης καὶ ἀρχαιοτάτης πόλεως, παρ᾽ ἧς οὐδ᾽ οἵ πα-- 
τέρες ἡμῶν ἐπαγαγέσϑαι τινὰς νόμους ἀπηξίωσαν. παρέ- 
ξομαι" καὶ γὰρ αἰσχρὸν ἂν εἴη τοσοῦτον ἡμᾶς καὶ τῇ Qoi- 
pm καὶ τῇ γνώμῃ τῶν ᾿4ϑηναίων ὑπερέχοντας χεῖρον 
αὐτῶν βουλεύεσθαι. 9. Ἐκεῖνοι τοίνυν --- λέγω δὲ ὃ 
πάντες ἴστε ---- στασιάσαντές ποτε καὶ ἐκ τούτου καὶ ἐκ 
τῶν “ακεδαιμονίων καταπολεμηϑέντες καὶ ὑπὸ τῶν δυνα-- 
τωτέρων πολιτῶν τυραννηϑέντες οὐ πρότερον ἀπηλλά-- 
γησαν τῶν κακῶν, πρὶν συνϑέσϑαι καὶ διομολογήσασϑαι 
cic. IV. 8. | 13 

τῶν τε συμβεβηκότων σφίσι, πολλῶν mov xol δεινῶν 
ὄντων, ἐπιλήσεσθϑαι καὶ μηδὲν τὸ παρὰ πᾶν ὑπὲρ αὐτῶν 
μήτε ἐγκαλέσειν ποτὲ μήτε μνησικακήσειν τινί. 10. Τοι-- 
γάρτοι σωφρονήσαντες οὕτως οὐχ ὅτι τυραννούμξνοι καὶ͵ 
στασιάξοντες ἐπαύσαντο, ἀλλὰ καὶ τοῖς ἄλλοις πᾶσιν εὐϑύ--. 
νησαν, καὶ τὴν πόλιν ἀνεκτήσαντο καὶ τῆς τῶν Ἑλλήνων. 
ἀρχῆς ἀντεποιήσαντο, καὶ τέλος κύριρι καὶ σῶσαι καὶ 
ἀπολέφᾳι καὶ τοὺς “ακεδαιμονίους φύτους καὶ τους Θη- 
βαίρυς πολλάκις ἐγένοντο. 11. Καίτοι εἰ ἐτεϑελήπασαν, 
ἐκεῖνοὶ οἱ τὴν Φυλὴν καταλαβόντες καὶ ἐκ τοῦ Πειραιῶς 
κατελθόντες τιμωρήσασθαι τοὺς. £X τοῦ ἄστεος ὑπὲρ Qv 
ἠδίκηντο, εὔλαγον μὲν dy πρᾶγμα, πεπομηκέναι, ἐδεδόκε-- 
σαν, πολλὰ δ᾽ ἂν καὶ ἐδεδράκεσαν κακὰ wol ἐπεπόνϑε- 
σαν. ὥσπερ γὰρ κρείττους αὐτῶν παρᾳ τὴν ἐλπίδα ἐγέ- 
vovto, τάχ᾽ ἄν τι καὶ ἠλαυττώϑησαν αὖϑις. V. 12. Οὐ 
γάρ ἐστιν ἐμ τοῖς τοιούτοις βέβαιον οὐδὲν οὐδὲ ἐξ Ov. 
ἰσχύει τις προσεπεκράτησεν, ἀλλὰ πάμπολλοι μὲν ϑαρ- 
σοῦντες ἔπταισαν, πάμπολλοι δὲ ξητοῦντες ἀμύνασϑαί 
τινα προσαπῴώλοντο. Οὔτε ὰρ τὸ πλεονεκτηύμενον ἔν 
Tivi πάντως ἀτυχεῖ, διότι zii ἀδικεῖται., οὔτε τὸ δυνάμει 
προῦχον παντῶρ κατορϑοῖ, διότι καὶ προήκει. AA. cpi 
vega &zt0 τῆς ἴσης καὶ τῷ παραλόγῳ τοῦ p Leia xal 
τῷ ἀσταϑμήτῳ τῆς τύχης ὑποκείμενᾳ καὶ τὴν Qozqv 
πολλάκις οὐ πρὸς τὸ σφέτερον εὔελπι. ἀλλὰ πρὸς τὸ 
ἀδόκῃτον ἐκείνων λαμβάνει. 18. Ὅϑεν ἔκ τὲ τούτων καὶ 
£x τῆς φιλονεικίας --- δεινὸν γάρ ἐστιν ἄνϑρωπρς ἀδικη- 
ϑεὶς ἡ νομίσας γε͵ ἀδικεῖσϑαι — ὑπὲρ δύναμιν ϑοασύ- 
νασϑαι, καὶ πολλοὶ πολλάκις καὶ παρὰ τὴν ἰσχὺν ἐπαί-. 
ρονται διακινδυνεύειν, ὡς καὶ κρατήσοντερ, ἢ οὔτι γε καὶ 
ἀναιμωτὶ διολούμενοι, καὶ οὗτοι τὰ μὲν νικῶντες, τὰ ὃὲ 
ἡττώμενοι καὶ τοτὲ μὲν ἀντεπικρᾳτοῦντες,, τοτὲ δὲ ἀντε-. 
λαττούμενοι, oí μὲν πασσυδὶ φυναπόλλυνται. οἵ δὲ τήν 
ys Καδμείαν λεγομένην νίκην νικῶντες τυγχάνουάι, καὶ 
ἐν τῷ χρόνῳ. ὅτ᾽ οὐδὲν ὄφελός ἐστιν, αἰσθάνονται, ὅτι 
κακῶς ἐβουλεύσαντο. VI. 14. Καὶ ὅτι ταῦϑ᾽ οὕτως ἔχει, 
καὶ ὑμεῖς ἔργῳ μεμαϑήκατε. Σκοπεῖτε δέ" ἴσχυσέ τινα 
χρόνον ἐν τοῖς στασιωτικοῖς ὁ Μάριος, εἶτ᾽ ἐκπεσὼν καὶ 
δυναμιεν ἀϑροίσας ἴστε οἷα εἰργάσατο. Ὁμοίως ὁ Σύλλας, 

iva μὴ. τὸν Κίνναν μηδὲ τὸν Κάρβωνα μηδὲ τοὺς ἄλλους 
τοὺς διὰ μέσου καταλέγω, δυνηϑεὶς. τὴν πρώτην, εἶτ᾽ 
ἐλαττωϑη᾽ ἔπειτα δυναστεύσας οὐδὲν ὅ τι οὐχὶ τῶν δευ- 
νοτάτων ἔπραξε. Τί ἀρ δεῖ τὸν Μάριον τὸν δεύτερον 
ἢ τὸν Κίνναν αὐτὸν 1] τὸν Κάρβωνα ὀνομάξειν: Μετὰ 
ταῦτα “ξἐπιδος ἰδίαν τέ τινα, ὡς δὴ καὶ τούτοις ἐπεξιώπ, 
στάσιν ἤγειρε καὶ πᾶσαν ὀλίγου τὴν Ἰταλίαν δτάραξεν. 
Ὡς δ᾽ ἀπηλλάγημέν ποτε καὶ τούτου, μέμνησθε ὅσα αὖ 
καὶ οἷα | πρός τε τοῦ Σερτωρίου καὶ πρὸς τῶν «ἄλλων τῶν 
μετ᾽ αὐτοῦ φυγόντων ἐπάϑομεν. 1ὅ.. Τί δ᾽ ὁ Πομπήϊος, 
τί δ᾽ ὁ Καῖσαρ αὐτὸς οὗτος; ἕνα μηδὲν. ἐνταῦϑα μήτε τοῦ 
Kacilibo μήτε τοῦ Κλωδίου ᾿μνημονεύσω,, οὐ πρότερον 
ἐπολέμησαν ἀλλ Ἴλοις καὶ ταῦτα συγγενεῖς. ὄμτες, ἔπειτα 
μυρίων κακῶν οὐ μόνον τὴν πόλιν ἡμῶν ἢ καὶ τὴν λοιπὴν 
᾿Ιταλίαν, ἀλλὰ καὶ πᾶσαν. ὧς εἰπεῖν. τὴν οἰκουμένην év&- 
΄πλησαν; ἄρ᾽ οὖν μετά τὸ τὸν ͵᾿» Ηομπηΐου ϑάνατον καὶ τὸν 
πολὺν ἐκεῖνον τῶν πολιτῶν ὄλεθρον ἡσυχία τις ἐγένετο : 
πόϑεν; πολλοῦ γε καὶ δεῖ. Οἶδε δὲ ἡ ᾿ἀφρικὴ, οἶδεν ἡ 
Ἰβηρία τὸ ,πλῆϑος τῶν ἑκατέρωϑι ἀπολο évov. Τί οὖν: 
ἐπί γε τούτοις εἰρηνήσαμεν; καὶ πῶς; ὁπότε κεῖται μὲν 
αὐτὸς ὁ Καῖσαρ οὕτω. σφαγείς, κατέχεται δὲ τὸ Καπιτώ- 
Avov καὶ πεπλήρωται μὲν ἡ ἀγορὰ τῶν ὅπλων, πεπλήρω- 
ται δὲ καὶ πᾶσα ἡ πόλις τοῦ φόβου. "VIL. 16. Οὕτως 
ἐπειδὰν ἄρξωνταί τινες στασιάξειν καὶ τὰ βίαια ἀεὶ τοῖς 
βιαίοις ἀμύνεσϑαι ἑητῶσι καὶ τὰς τιμωρίας μήτε πρὸς τὸ 
ἐπιεικὲς μήτε πρὸς τὸ ἀνθρώπινον, ἀλλὰ πρός τε τὴν 
ἐπιϑυμίαν καὶ τὴν ἐξουσίαν τὴν ἐκ τῶν ὅπλων ποιῶνται, 
κύκλος τις ἐξ ἀνάγκης ἀεὶ τῶν κακῶν γίγνεται καὶ c ἄντα-- 
πόδοσις ἐκ διαδοχῆς τῶν. δεινῶν συμβαίνει. Τό τε γὰρ 
εὐτυχῆσαν ὕβρει τε πλδονάξει καὶ οὐδένα ὅρον τῆς πλεον-- 
εξίας ποιεῖται, καὶ τὸ πταῖσαν ὀργῇ τῆς συμφορᾶς, ἄν ye 
μὴ παραχρῆμα ἀπόληται, ἀντιτιμωρήσασϑαι τὸν ἀδική 
σαντα ἐπιϑυμεῖ, μέχρις ἂν τὸν ϑυμὸν ἐκπλήσῃ" καὶ αὖ-- 
τοῖς καὶ τὸ λοιπὸν πλῆϑος., κἂν μὴ συμμετάσχῃ, τῶν πρα- 
γμάτων, ἀλλὰ τῷ τε à ἕῳ τοῦ vevux μένου καὶ τῷ ᾿φϑόνῳ 
τοῦ ἐιβ θανν TUE. δεῖσάν τε ἅμα μὴ καὶ τὰ αὐτὰ ἐκείνῳ 
ταῦ! καὶ ἐλπίσαν τὰ αὐτὰ τούτῳ δράσειν συναίρεται. 
αἱ οὕτω καὶ τὰ μέσα τῶν πολιτῶν στασιάξειν προά- 

γεται, καὶ ἄλλοι τε ἐπ᾽ ἄλλοις τὸ κακὸν προφάσει τιμωρίας 
τῶν ἀεὶ ἐλαττουμένων. ὥσπερ τι ἔννομον καὶ ἐγκύκλιον 
πρᾶγμα, ἀνταμυνόμενοι διαδέχονται καὶ αὐτοὶ μὲν ὡς 
ἕκαστοι ἀπαλλάσσουσι, τὸ δὲ δὴ κοινὸν ἐξ ἅπαντος v90- 
που φϑείρουσιν. VIII. 18. Ἢ οὐχ ὁρᾶτε, πόσον μὲν 
χρόνον κατατετρίμμεϑα πολεμοῦντες ἀλλήλοις, ὅσα δὲ καὶ 
οἷα ἐν αὐτῷ πεπόνϑαμεν;; καίτοι τί τούτου δεινότερόν 
ἐστι. καὶ δεδράκαμεν; καὶ τίς ἀνταριϑμῆσαι δύναιτο τὸ 
πλῆϑος τῶν χρημάτων, ἃ τούς τε συμμάχους περιδύοντες 
καὶ τοὺς ϑεοὺς περισυλῶντες καὶ προσέτι καὶ αὐτοὶ ἐξ 
ὧν οὐκ εἴχομεν συνεσφέροντες ἐπ᾽ ἀλλήλοις δεδαπανή- 
μεϑα; τίς τὸ πλῆϑος τῶν ἀνδρῶν τῶν ἀπολωλότων, 
οὐχ ὅτι τῶν ἄλλων, ἐπεὶ τοῦτό γ᾽ ἀνεξεύρετόν ἐστιν, 
ἀλλὰ καὶ τῶν ἱππέων καὶ τῶν βουλευτῶν, ὧν εἷς ἕκαστος 
καὶ πᾶσαν τὴν πόλιν ἐν τοῖς ὀϑνείοις πολέμοις σῶσαι καὶ 
ξῶν καὶ ἀποθανὼν ἐδύνατο; πόσοι μὲν γὰρ Κούρτιοι, 
πόσοι δὲ Δέκιοι, Φάβιοι, Γράκχοι, ΪΜάρκελλοι, Σκιπίωνες 
τεϑνήκασιν; οὐ μὰ Zi οὐχ ἵνα Σαυνίτας ἢ Λατίνους 

Ἴβηρας ἢ Καρχηδονίους ἀμύνωνται, ἀλλ᾽ ἵνα καὶ αὐτοὶ 
προσαπόλωνται. 19. Καὶ τῶν μὲν ἐν τοῖς ὅπλοις τετε- 
λευτηκότων, εἰ καὶ τὰ μάλιστα καὶ ἐκείνων ὠδύρετο ἄν 
τις, ἀλλ᾽ ἧττόν γε ἄξιόν ἐστιν ὀλοφύρασϑαι. "Eg vs γὰρ 
τὰς μάχας ἐθελονταί, εἴ γε ἐϑελοντὰς τοὺς ἀναγκασϑέντας 
φόβῳ καλεῖν δεῖ. ἦλθον καὶ ϑάνατον εἰ καὶ ἄδικον, ἀλλὰ 
ἀνδρεῖόν γε ὑπέμειναν. ἔν τε ἀγῶνι ἰσοπαλεῖ καὶ ἐν ἐλ-- 
πίδι τοῦ κἂν περιγενέσθαι καὶ κρατῆσαι ἔπαιον ἀἄναι- 
σϑήτως. Τοὺς δὲ ἐν ταῖς οἰκίαις καὶ ἐν ταῖς ὁδοῖς τῇ τὲ 
ἀγορᾷ τῷ τε βου ττηρίς αὐτῷ τῷ τε Καπιτωλίῳ αὐτῷ 
βιαίως, οὐχ ὅπως ἄνδρας, ἀλλὰ καὶ γυναῖκας, οὐχ ὅπως 
ἀκμάξοντας, ἀλλὰ καὶ γέροντας καὶ παῖδας. οἰκτρῶς ἐξο-- 
λωλότας πῶς ἄν τις κατ᾽ ἀξίαν ϑρηνήσειε; 20. καὶ ταῦτα 
μέντοι τοιαῦτα. οἷα καὶ ὅσα οὔτ᾽ αὐτοί ποτε πρὸς πάντων 
Que vOv πολεμίων ἐπάϑομεν οὔτε ἐκείνους ἐδράσαμεν, δια- 
τεϑέντες ἀλλήλους, οὐχ ὅσον οὐκ ἀχϑόμεϑα οὔτ᾽ ἀπαλλα- 
γῆναί ποτε αὐτῶν ἀνδρικῶς ἐθέλομεν, ἀλλὰ καὶ χαίρομεν 
καὶ ξορτάξομεν καὶ εὐεργέτας τοὺς ποιοῦντας αὐτὰ ὀνο- 
μάξομεν. Καίτοι ἔγωγε οὐδ᾽ ἀνθρώπινόν τινα βίον ἡγοῦ- 
μαν τοῦτον ἡμᾶς βεβιωκέναι, ἀλλά τινων ϑηρίων ἃ δι᾽ 

ἀλλήλων φϑείρεται. ΙΧ. 21. Kol τὰ μὲν ἤδη συμβεβηκότα 
τί ἂν ἐπὶ πλέον ὀδυραίμεϑα; οὐ γάρ που καὶ ἀγένητα αὐτὰ 
ποιησαίμεϑα᾽ τῶν δὲ δὴ μελλόντων προϊδώμεθϑα. Διὰ 
γὰρ ταῦτα καὶ ἐκείνων ἐμνημόνευσα, οὐχ ἵνα τὰς κοινὰς 
συμφορᾶς, ἄς γε μηδὲ γενέσϑαι ὥφελε, καταλέξω, ἀλλ᾽ ἵνα 
ὑμᾶς ἐξ αὐτῶν ἀναπείσω τὰ γοῦν λοιπὰ διασῶσαι. Τοῦτο 
γάρ τις μόνον τῶν κακῶν ἀπόναιτο, τὸ μηδὲν αὖϑις ὅμοιον 
σφίσι παϑεῖν φυλάξασϑαι. 22. Ἔξεστι δὲ τοῦϑ'᾽ ὑμῖν ἐν τῷ 
παρόντι μάλιστα ποιῆσαι, ἕως ἔτι τὸ δεινὸν ἄρχεται καὶ 
οὔτε πολλοέπου συνεστήκασιν οἵ τε κεκινημένοι οὔτε πε-- 
πλεονεχτήκασιν ἀπ᾿ ἀλλήλων οὔτ᾽ ἠλάττωνται, ὡς τῇ 
ἐλπίδι τοῦ κρείττονος, ὀργῇ τοῦ καταδεεστέρου καὶ παρὰ 
τὸ συμφέρον σφίσιν ἀπερισκέπτως κινδυνεῦσαι προαχϑῆ-- 
ναι. Καὶ τοῦτο μέντοι τηλικοῦτον κατορϑώσετε μήτε πό- 
νον τινὰ πονήσαντες μήτε κινδυνεύσαντες μήτε χρήματα 
ἀναλώσαντες. μὴ σφαγὰς ποιήσαντες, ἀλλ᾽ αὐτὸ τοῦτο 
μόνον ψηφισάμενοι. μὴ μνησικακεῖν ἀλλήλοις. X. 29. Εἰ 
γάρτοι τινὰ καὶ ἡμάρτηταίτισιν, ἀλλ᾽ οὔτι γε καιρός ἐστιν 
οὔτε πολυπραγμονῆσαι αὐτὰ οὔτε ἐξελέγξαι οὔτε τιμωρή- 
σασϑαι. Οὐδὲ γὰρ δικαξετέτισιν ἐν τῷ παρόντι, ὥστε vo 
πάνυ ἀκριβὲς δίκαιον ξητηϑῆναι δεῖν. ἀλλὰ βουλεύεσϑε 
περὶ τῶν ἐνεστηκότων, ὅπως ὡς ἀσφαλέστατα καταστῇ. 
Τοῦτο δὲ ovx ἂν ὑπάρξειεν ἡμῖν. εἰ μή τι παρίδοιμεν, 
ὥσπερ ποῦυ καὶ ἐπὶ τῶν παίδων ποιεῖν εἰώϑαμεν. Οὔτε γὰρ 
πάντα ἀκριβῶς ἐπ᾽ αὐτῶν ἐκλογιξζόμεϑα καὶ πολλὰ καὶ 
παρορῶμεν ἀναγκαίως. Τῶν γὰρ μετρίων ἁμαρτημάτων 
ἕνεκα οὐδὲν ἀνηκέστως δεῖ κολάξειν, ἀλλὰ πράως σωφρο-- 
νίξειν. 24. Καὶ νῦν οὖν ἅτε καὶ κοινοὶ παντὸς τοῦ δήμου 
πατέρες οὐ μόνον ὀνομαζόμενοι, ἀλλὰ καὶ ἀληϑῶς ὄντες 
μὴ καὶ πάντα διακριβολογώμεϑα, ἵνα μὴ καὶ πάντες ἀπο-- 
λώμεϑα. Ἐπεί τοι πολλὰ μὲν ἄν τις καὶ αὐτῷ τῷ Καίδαρι 
ἐγκαλέσειεν. ὥστε καὶ δικαίως αὐτὸν πεφονεῦσϑαι δόξαι, 
πολλὰ δὲ καὶ τοὺς ἀποχτείναντας αὐτὸν αἰτιάσαιτο. ὥστε 
καὶ τιμωρίας αὐτοὺς ἀξίους εἶναι νομισϑῆναι. ᾿Αλλὰ τοῦτο 
μὲν ἀνδρῶν ἔργον ἐστὶ στασιάσαι αὖϑις ἐπιϑυμούντων. 
Δεῖ δὲ τοὺς ὀρθῶς βουλευομένους μὴ τὸ πάντη δίκαιον 
ἐξακριβοῦντας βλάπτεσϑαι, ἀλλὰ καὶ τῷ ἐπιεικεῖ προσχρω- 
μένους σώξεσϑαι. Ὥστε τὰ μὲν γεγενημένα ταῦτα χαλά- 

ξης τέτινος καὶ κατακλυσμοῦ τρόπον συμβεβηκέναι νομί- 
σαντες λήϑῃ παράδοτε, γνωρίσαντες δὲ νῦν ye ἀλλήλους 
ἅτε καὶ ὁμόφυλοι καὶ πολῖται συγγενεῖς τὲ ὄντες ὁμονοή- 
σατε. ΧΙ. 25. Καὶ, ὅπως γε μηδεὶς ὁ ὑμῶν ὑποπτεύσῃ με 
χαρίσασϑαί τι τοῖς τὸν Καίσαρα ἀποκτείνασιν, ἵνα μὴ δίκην 
δῶσιν, ὅτι xov ἂν τῇ τοῦ Πομπηΐου μερίδι ἐγενόμην, 
βούλεσϑαι, ἕν τι ὑμῖν ἐρῶ. Καὶ γάρτοι καὶ νομέξω πάντας 
ὑμᾶς πεπεῖσϑαι σαφῶς, ὅτι οὔτε φιλίαν ϑὕὔτε ἔχϑραν πρὸς 
οὐδένα πώποτε Óv ἐμαυτὸν ἀνειλόμην, ἀλλ᾽ ἀεὶ πάντας 
ὑμῶν ἕνεκα καὶ τῆς κοινῆς καὶ ἐλευϑερίας καὶ ὃ ὁμονοίας 
τοὺς μὲν ἐμίσησα, τοὺς δὲ ἠγάπησα. 26. Δι᾽ οὖν ταῦτα 
τὰ μὲν ἄλλα ἐάσω, Beaxv δέ τι ὑμῦν μόνον φράσω. Τοσού-- 
του γὰρ δέω τοῦτο ποιδῖν καὶ μὴ τῆς κοινῆς σωτηρίας 
προσχοπεῖν, ὥστε καὶ τοῖς ἑτέροις οὐχ ὅτι τὴν ἄδειαν 
ἁπάντων, cv ἐπιπολάσαντες ἐπὶ τοῦ Καίσαρος ἔξω τοῦ 
καϑεστηκότος ἐποίησαν, δοϑῆναι φημὶ χρῆναι, ἀλλὰ καὶ 
τὰς τιμὰς καὶ τὰς ; ἀρχὰς κι καὶ τὰς δωρεάς, ὅσας ἔλαβον παρ᾽ 
αὐτοῦ, καίπερ οὐκ  ἀρδσκόμενος τισιν αὐτῶν, φυλαχϑῆναι. 
27. Πρᾶξαι μὲν γάρ τι καὶ προχειρίσασϑαί τι τοιοῦτον οὐχ 
ἂν ὑμῖν συμβουλεύσαιμι" ἐπειδὴ δὲ γέγονεν, οὐδὲν οὐδὲ 
ἐκείνων οἶμαι δεῖν ὑμᾶς πολυπραγμονῆσαι. Τί γὰρ ἂν 
καὶ ξημιωθϑείητε τοσοῦτον, ἂν ὃ δεῖνα 1] ὁ δεῖνα ἔξω τοῦ 
δικαίου καὶ παρὰ τὴν ἀξίαν λαβὼν ἔχῃ, ὅσον ὠφεληϑείητε 
μήτε φόβον μήτε ταραχὴν τοῖς γε δυνηϑεῖσι τότε παρα- 
σχόντες ; ταῦτα μὲν ἐν τῷ παρόντι πρὸς τὸ κατεπεῖγον ἤδη 
λέγω- ἐπειδὰν δὲ καταστῇ τὰ πράγματα, τότε καὶ περὶ 
τῶν λοιπῶν σκεψόμεϑα. 


M. TULLII CICERONIS 
FRAGMENTA 


I. 
FRAGMENTA ORATIONUM M. TULLII 
CICERONIS. 


4. FRAGMENTA ORATIONUM MAGNAM PARTEM 
SUPERSTITUM. 


1. FRAGMENTA ORATIONIS PRO P. QUINCTIO. 


Inter cáp. 27. et cap. 28. δ. 85. recte rettulit aüctore Garatonio 
in curis secundis ineditis Io. Georg. Baiterus haec Cicerónis verbá, 
quae habet Iulius Severianus p. 340. ed. Capp.: 

Il. Siquis unum aliquem fundum quavis ratione possi- 
deat, ipsum autem dominum patiatur caetera praedia tenere, 
is, ut opinor, praedium, non bond videatur alterius possidere. 

II. Quid est possidere? nímirurn in possessione esse 
earum rerüm, quae possunt eo tempore possideri. 

Ill. Domus erat Romae, servi, in ipsa Gallia privata 
P. Quinctii praedia, quae nümquam ausus es possitlere. 

IV. - Quod si bona P. Quirctii possideres, possidere omia 
eo iure deberes. 

Praetetéa aliud quóque fragmentum δὰ orationis Quinctianae 
cap. 27. referri solet ex Ulpiano lib. LIX. ad Edictum 8. 4: 

Quid sit autem latitare videamus. Latitare est non, ut 
Cicero definit, turpis occultatio sui. Pofest enim quis latitare 
non turpi de causa, veluti qui tyranni crudelitatem timet aut 
vim hostium aut domesticas seditiones. | 

Sed incertum esse non modo ad quod huius orationis caput, sed 
«ἃ quem Ciceronis librum haec definitio pertineat post, Hotomanum 
ad huius orationis cap. 19. recte dixit Kellerus in Semestr. p. 05. n. 48. 
2. FRAÁGMÉNTA ORATIONIS PRO SEX, ROSCIO ÁMERINO vide 

suo loco cap. 45. 8. 182. interposita. | 

3. FRAGMENTA ORATIONIS PRO Q. ROSCIO COMOEDO. 
Quae vulgo ferebantur huius orationis fragmenta, ea minime per- 
tinere ad hane Ciceronis orationem docuit B. G. Niebuhrius in M. 
Tullii Ciceronis orationum pro M. Fonteio et pro C. Rabirio frag- 
mentis [Romae 1820.] p. 79. et p. 102 sq. 
4. FRAGMENTA ORATIONIS PRO M. FONTEIO. 


Quae a B. G. Niebuhrio inventa erant fragmenta huius orationis 
aut ab aliis servata, ea leguntur in editione nostra part. 11. vol. II, 
p. 15— 17. Illa autem fragmenta, quae Theod. Oehlerus in coeno- 
bio tractus Rhenani inferioris invenisse dicitur, mihi quoque cognita 
non sunt praeter illud, quod C. Halmius publici iuris 4ecit in edi- 
tione sua p. 405., quod est huius modi: 

Exsurgite, quaeso, viri optimi atque fortissimi, legati 
amplissimae atque honestissimae civitatis, resistite per deos 
immortales eorum periuriis iniuriisque, quorum saepe nu- 
mero telis restitistis. 


5. FRAGMENTA ORATIONIS PRIMAE DE LEGE AGRARIA. 

Tria huius orationis fragmenta vide ab initio eius orationis 
part. II. vol. II. p. 1565. 

6. FRAGMENTA ORATIONIS PRO L. FLACOCO. 

Huius orationis fragmenta, quae A. Maius in codd. Vatic. et 
Mediolan. invenit, vide part. II. vol. II, p. 204 sq. Praeterea huc 
referenda sunt fragmenta bina haec: 

1. Ingenita levitas et erudita vanitas [Graecorum]. Hie- 
ronymus comm. ad Galat. lib. 1. 3. et ep. X, 3. Opp. vol. IV.2. 
p. 16. ed. Bened. 

2. Quam benevolum hunc populo Romano, quam fide- 
lem putatis? 4rus. Mess. exempl. elocut. p. 368. Rom. p. 218. 
ed. Lindem. 


7. FRAGMENTA ORATIONIS IN L. PISONEM. 


Quae ad hanc orationem pertinent fragmenta, ἃ me collocata sunt 
part. II. vol. IIT. p. 139 sq. 


B. FRAGMENTA ORATIONUM AMISSARUM. 
1l. DE REGE ALEXANDRINO. 


ARGUMENTUM. 


Cn. Cornelio Lentulo L. Marcio Philippo coss. 698. quum Pto- 
lemaeus Auletes Aegypti rex Romam supplex confugisset, Cicero in 

senatu semtentiis ultro citroque dictis orationem habuit de reducendo 
in regnum rege Alexandrino. Haec autem orationis fragmenta pri- 
mus edidit À. Maius e cod. Ambros. Mediolani 1817. 


Il. 1. Ut rapiat, ut latrocinetur. 

2. Si herele in nostris rebus tam acres ad pecunias, tam 
attenti, tam avari soleremus esse. 

Il. 1. Sed tamen quae sunt nostra iudicia? 

2. Debent esse modestissima, quoniam quidem est hoc 
summi imperii nosmet ipsos de nostris rebus iudicare. 

8. Qui ex hereditate tanta unum solum nomen agno- 
verimus. 

4. ...... Ut bellum gerendum esse censeret, qui men- 
tionem pecuniae fecerat. 

9. Sie est iusta causa belli, sicuti Crassus commemora- 
vit cum Iugurtha fuisse. 

Ill. 1. Non patiar hanc exaudiri vocem huius imperii: 
ego te, nisi das aliquid, hostem, si quid dederis, regem 
et socium et amicum iudicabo. 

2. Quum ille rex sit interfectus, hunc puerum in Syria 
fuisse. : 

9. Atque illud etiam constare video, regem illum, quum 
reginam sororem suam, caram acceptamque populo, mani- 
bus suis trucidasset, interfectum esse impetu multitudinis. 
Haec Schol. Ambrosianus. 

4. Difficilis ratio belli gerendi, at plena fidei, plena pie- 
tatis. [Aquila cap. 14. p. 154. Fortun, Rhetor. lib. IT. in Partitione et 
in Hypophoris. Marcianus Capella de Rhetorica p. 428. ed. Capperon.] 

9. Strabo geogr. lib. VII. cap. 1. 5. 13. haec habet: Τῆς 
Αἰγύπτου δὲ τὰς προσόδους ἔν τινι λόγῳ Κικέρων φράξει 
φήσας κατ᾽ ἐνιαυτὸν τῷ τῆς Κλεοπάτρας πατρὶ τῷ 4v- 
λητῇ προσφέρεσϑαι φόρον ταλάντων μυρίων δισχιλέων 
πεντακοσίων. 


2. IN CLODIUM ET CURIONEM. 
. (Cum supplementis Car. Beier.] 


ARGUMENTUM PSEUDOASCONITI. 


Apud Graecos [uius modi genera orationum ἐπαινοῦντα καὶ wé- 
yovra] nominantur, continentia ferme laudes οἱ vituperationes. Non 

enim rei postulantur a Tullio vel C. Curio vel P. Clodius, sed quon 
iam habuerant in senatu quamdam iurgiosam decertstionéfn, visum 
Ciceroni est hanc orationem conscribere plenam sine dubio et aspe- 
ritatis et facetiarum, quibus mores utriusque proscindit et de singu- 
lorum vitiis quam potest acerbissime loquitur. Sed enim principium 
huius offensae fertur a P. Clodii reatu descendisse. Nam visüs est 
in domo pontiflcis maximi C. Caesaris eiusdemque praetoris incestum 
fecisse cum eius uxore Pompeia, quum 'eo tempore per Vestales virgi 
nes et matronas honestissimas in operto Bonae deae sacrificium viris 
omnibus inaccessum fiebat. Unde elapso tamen Clodio magna invidia 
percrebruit et infamia caerimoniarum, ut senatus decernere cogeretur 
omni diligentia consulum pervestigandum, si quod esset publicis reli- 
gionibus illatum flagitium.  Accedebat huc etiam praeiudicium quod- 
am C. Caesaris ipsius pontiflcis, qui uxorem suam illico repudiavit. 
Post quod reus de incesto factus est P. Clodius accusante L. Len- 
tulo, defendente C. Curione patre. Nam tres illis temporibus Curio- 
hes illustri nomine exstiterunt atque ita in libris adhuc feruntür: Curio 
avus, qui Servium Fulvium incesti reum defendit, ét hic C. Curio 
peter, qui P. Clodio adfuit, et tertius ille Curio tribunicius, qui bello 
civili Pompeiano in Africa periit. Qui quum esset partium Caesa- 
ris, oppressus est ab equitibus Iubae regis. Sed hactenus de Curio- 
nibus dictum sit, Multum diuque habitis concertationibus ante iudi- 
cium P. Clodius 8 türbulenta multitudine, ne causam diceret, non 
sine impetu seditionis adiutus est, auctore huius conspirationis Q. 
Fufio Caleno tribuno pl., cuius mentionem creberrimam "Tullius in 
Philippicis orationibus facit. Obstante vero paene universo senatu pro 
sanctimonia religionum adversus crimen incesti, iudices tamen ad 
extremum dati sunt. Et primo quidem ab senatu praesidium peti- 
verant, uf de Clodio potentissimo homine liberius iudicaretur. "Verum 
ita res cecidit, ut in eut multi grave testimónium dicerent, quorum 
in numero M. ipse Tullius interrogatus ait ad se salutatum venisse 
ipsa die Clodium, qua se ille contenderat Interamnae fuisse milibus 
passuum ferme LXXXX ab urbe disiunctum: quo scilicet videri volebat 
incesti Romae committendi facultatem non habuisse. Et post haec ab 
iudicibus XXV damnatus est. Praevaluit tamen ad eius victorram maior 
éorum numeruüs, qui ábsolverunt. Nam XXX et una pro ἐο senten- 
tiae latae sunt, Inde igitur capitalis inimicus in M. Tullium coepit 
efferri, et, quum illo anno potestate quaestoria fungeretur, apud po- 
pulum creberrimis eum contionibus lacessebat: minas quin immo 
praetendens, ad familiam se plebeiam transiturum, ut tribunus pl. 
fleret, denunciabat. Quibus minacissimis illius vocibus vehementer 
et acerrimo spiritu hae oratione Cicero respondit duorum, tam ipsius 
quam Curionis. 


[Hoc veteris scholiastae argumentum εἰ quae huic subiecta. sunt 
orationis fragmenta, praeter quattuor e Quinctiliano, duo e Nonio, 

Rien ex horum utroque et Rufiniano, unum ec ipsius Ciceronis loco iam 
-diu cognita , primum edita a Maio e cod. Ambrosiano Mediolani 1814. 
supplementis codicis Taurinensis Peyron auxit 1824. Caeterum Nonius 
orationem etiam omisso Curionis nomine commemorat. ΝΟΒΒ.] 


]. Statueram, P. C., quoad reus esset P. Clodius, nihil 
de illo neque apud vos neque alio ullo in loco dicere. 
Tametsi acerbissimum et capitale mihi odium minis ac furio- 
sis contionibus indixerat, quod simul ab eo mihi et rei pu- 
blicae denuneiabatur, /amen neque dixi quidquam pro testi- 
:3h0Ri0, nisi quod erai iia notum atque testatum , ut non possem 
praeterire, et facile patiebar nihil me addere ad alterius 
periculum. Von enim illum reum, sed miliens condemnatum 
arbitrabar , nisi religio, nisi pudicitia, nisi iudiciorum fides, 
nisi senatus auctoritas omnis concidissel. Sin esset iudicatum 
non videri virum venisse, quo iste venisset, ^on magno 
opere intelligebam esse nobis laborandum, ne ita, ut spera- 
runt mali, alacris exsultaret improbitas in victoria. Ut ille 
iuditio tamquam e naufragio nudus emersit, perturbatio 
istum mentis et quaedam scelerum offusa caligo et ardentes 
Furiarum faces excitarunt, praesertità quum eum frustrata 
esset spes, cui inhiaverat cupiditati suae blandiens, ut opimae 
provinciàe proconsuli quaestor auctoritate senatus adderetur. 
[Pseudoasconius. Quinctilianus lib. VIII. cap. 8. $. 81. Idem 
lib. IX. cap. 8. 8. 47.] 

lI. Ac vide an facile fieri tu potueris, quum is factus non 
sit, cui tu concessisti. Syriam sibi nos extra ordinem polli- 
ceri. [Pseudoasconius, Quinctilianus lib. V. cap. 10. $. 92.] 

Quun igitur creditoribus suis spem ostentare provinciae 
videretur, augens magnum quemdam eumulum aeris alieni: 
μέ ingemuit gravius timidior quidem creditor, confirmat se 
comitiis consularibus Romae futurum. [Pseudoasconius.] 

Quum vero ipsa íam sortitio provinciarum exspectaretur, 
tanto prius ad aerarium venit, ut ibi ne scribam quidem 
quemquar offenderet. [Pseudoasconius.] 

Ill. Adfque etiam sithulabat se, ut tribunus plebis fieret, 
contaminatis gentibus, iure Quiritium legitimo tutelarum et 
hereditatum relicto, amissis sacrís paternis in adoptiva transi- 

turum: quibus iste, qui omnia sacrificia nosset, facile ab se 
deos placari posse arbitrabatur. [Quinctilianus lib. IX, cap.2. 
$. 96.] ΄ 

Quum se ad plebem transire velle diceret, sed misere 
fretum transire cuperet, hanc loquacem Siciliam non de- 
spexit. [Pseudoasconius.] x 

Jam vero ex iudicio tam egens emissus , quam quidam iudi- 
ces eius ante illud iudicium fuerunt et ad aliquod severius 
iudicium reservatus, ut in contionem ad popularem iactatio- 
nem escenderat, aperte victrice nequitia ac libidine exsultans 
et triumphans, accesserunt ita pauci, ut eum non ad eon- 
tionem, sed sponsum diceres advocasse. [Pseudoasconius.] 


Quasi vero periculum sit in spondendo pro eo, cuius satis- 
dationes semper dicuntur induci! [Pseudoasconius.]. 


Nunc ego furialibus illis vocibus respondebo, quas tu, 9 
coenum , 0 labes, o pestis importuna, in contionibus misisti. 
Nam quae ad fautorem tui flagitii, patroni tui fium, perti- 
nent, quamvis ille operarum ac gregalium tuorum dux in 
contionibus meo nomine ad invidiam usus sit contumelioseque 
me laeserit, tamen haec nunc, quantum res patiatur , antiquae, 
quae tihi cum patre eius adhuc fuit, amiciliae et necessitudini 
condonanda potius intelligo quam in absentez) esse dicenda. 


IV. 1. Primum homo durus ac priscus invectus est in 
eos, qui mense Aprili apud Baias essent et aquis calidis 
uterentur. Quid cum hoc homine nobis tam tristi ac severo ? 
2. Non possunt hi mores ferre nunc tam austerum et tam 
vehementem magistrum, per quem hominibus maioribus 
natu ne in suis quidem praediis impune tunc, quum Romae 
nihil agitur, liceat esse valetudinique servire. Verum tamen 
caeteris possit ignoscere, ei vero, qui villam habeat in illo 
loco, nullo modo- *Quid homini? inquit *Arpinati cum 
Baiis, agresti ac rustico??^ 8. Quo loco ita fuit caecus, ut 
facile appareret vidisse eum quod fas non fuisset: 4. nec 
enim respexit illum ipsum patronum libidinis suae non modo 
apud Baias esse, verum eas ipsas aquas habere, quae gustu 
tamen Arpinatis fuissent. Sed videte metuendam inimici 
et hostis bilem et licentiam! Is me dixit aedificare, ubi 

nihil habeo, ibi fuisse. Quo z»odo enim non ;irer amentem 
adversarium, qui id obiiciat, quod vel honeste confiteri vel 
manifesto redarguere possis ? 

V. Nam rustieos ei nos videri minus est mirandum, qui 
manicatam tunicam et mitram et purpureas fascias habere 
non possumus. Tu vero festivus, tu elegans, tu solus urba- 
nus, quem decet muliebris ornatus, quem incessus psaltriae, 
qui effeminare vultum, attenuare vocem, laevare corpus 
potes. 

O singulare prodigium! At, o monstrum! Nonne te 
huius templi, non urbis, non vitae, non lucis pudet? Tu, 
qui indutus muliebri veste fueris, virilem vocem audes emit- 
tere, cuius importunam libidinem et stuprum cum scelere 
coniunctum ne subornandi quidem mora retardavit? 'Turme, 
quum vincirentur pedes fasciis, quum calautica capiti accom- 
modaretur, quum vix manieatam tunicam in lacertos indu- 
ceres, quum strophio accurate praecingerere, in tam longo 
spatio numquam te Appii Claudii nepotem esse recordatus 
es? Nonne, etiam si omnem mentem libido averterat, ta- 
men ex [e cod. Taurin.] turum per atrium imagines maiorum 
tuorum te a tanto scelere etiam mutae revocare debuerunt? 
Quem enim umquam audisti maiorum tuorum, qui et sacra 
privata coluerunt et publicis sacerdotiis praefuerunt, quum 
sacrificium Bonae deae feret, interfuisse? | Neminem: ne 
illum. quidem, qui caecus est factus. Sed, credo, postquam 
speculum tibi adlatum est, longe te a pulecris abesse sensisti. 
[Pseudoasconius. Nonius p. 339. 434.) 

4t sum, inquit, haud itd illiberali facie. — [Quasi vero 
ego de facie tua, catamite, dixerim] ac non de flagitio tuo 


quo maiorum imagines funestas! | [Rufinianus cap. 2. p. 197 
ed. Ruhnk.] | 


VI. Atsum, inquit, absolutus. — Novo quidem hercle more 
cui uni absoluto lites aestimatae sunt. [Pseudoasconius.] 

Juranti, inquit, tibi iudices non crediderunt. Quasi ego 
non contentus sim, quod mihi quinque et viginti iudices 
crediderunt! :/riginta unus (ibi nihil crediderunt, qui se- 
questres abs te locupletes acceperint, manifesti periurii et 
praesidium a nobis petierint. [Psevdoasconius.] 

Quid? divortium pontificis maximi nonne te aperte arguit 
furem muliebrium religionum. 

VII. Integritas tua te purgavit, mihi erede: pudor eri- 
puit, viia ante acta servavit, Quattuor übi sententias solas 
ad. perniciem defuisse? [Quinctilianus lib. VIE. cap. 6. $. 56. 
et Paseudoasconius,] 

Tu quidem prae (e fers pecuniam te recepturum , qua sen- 
lentias emitsté eorum, qui te criméne liberarunt. | Quem vero. 
tam stultum fore existimas, ut pecuniam , quam acceperit, red- 
dat? Nam L.. quidem Cotta, quod in iudice spectari et. fortuna 
deberet et dignitas , ita, judicatum. amplissitnorum ordinum da- 
lectis véris patere voluit, ut posthac lege Aurelia iudex esse 
non possit, nisi. sajris nummis quisquam: illorum, ques fames: 
magis. quam. fama commovit, ut, quod otnnes. non modo. homi- 
nas, verum eliam. pecudes: factum esse sciunt, idi stafuenent non 
videri factum. Sed nolite unam plaga accepia , P. C., conctdere, 
nolite deficere. Vulnus: est. eius mods, quod. mihi nea dissimu- 
. landum. nec pertimescendum videtur , ne aut ignorando stultis 
simi aul. teetuendo ignavissimi iudicemur.. Bis absolutus est 
Lentulus, bis. Gatilina, Hic tertius iam a iudicibus in ren 
publicam immissus. 

FRAGMENTUM INCERTAE SEDIS. 


Erras, Clodi: non te iudices urbi, sed carceri reserva- 
runt, neque te retinere in civitate, sed exsilio privare vo- 
luerunt. Quam ob rem, patres conscripti, erigite animos, 

retinete vestram dignitatem. Manet illa in re publica bono- 
rum consensio: dolor accessit bonis viris, virtus non est 
imminuta: nihil est damni factum novi, sed quod erat in- 
ventum est. In unius hominis perditi iudicio plures similes 
reperti Sunt. [Cicero ad Att. lib. I. ep. 16. 8. 5., quo ipso in 
loco illa antea significantur 8 Cicerone dicta esse, quae C. Beierus 
reposuit paullum immutata verbis his: JVolite — immissus.] 

39. DE CONSULATU SUO. 

Patricius dubitat utrum hic corruptus sit locus poématis de con- 
sulatu an orationis, Orationem enim meditatus erat Cicero, hoc se 
magistratu abdicaturus, quam ne haberet, Metellus trib. pl. prohibuit, 

Quorum luxuries 4 fortunata censa peperit. [Nonius 
p. 202., quae sane, quamvis sint corrupta, ad poéma pertinere vidantur.]. 

De hac oratione Asconius haec praedicat: Hanc orationem dixit 
L. Cotta L. Torquato coss. post annum quam superiores. 


ARGUMENTUM. 


C. Cornelius homo non improbus vita habitus est. Fuerat quae- 
stor Cn, Pompeii, dein tribunus plebis C, Pisone consule biennip ante 
quam. haec dicta snnt. In eo magistratu ita se gessit, ut iusto 
pertinacior videretur. Alienaius est autem. a senatu. ex hac causa. 
Rettulera, ad. senatum, αἱ, quoniam exterarum nationum legatis 
pecunia magna daretur usura turpiaque et famosa ex eo lucra fie- 
rent, ng. quje legajis. exterarum, nationum pecuniam. expensam ferret. 
Cuius, relationem repudiavit senatus et decrevit satis factum. videri 
eo senatus consulto, quod, ante. annos ..... L. Domitio C. Caelio. coss, 


facium erat, quum.senafhs ante pauculos annos illo senatus congulto, 
decrevissgt, ne. quis Cretensibus pecuniam mutuam daret, Cornelius. 


ea re olfensus senatui questus est de ea re in contione, exhauriri 
provincias usuris, providendum ut hahgrent legatà, unde praesentia 
nnm darent, promulgavitque legem, qua. auctoritatem sena- 
tus minuebat, ne quis nisi per populum legibus solveretur, Quod 
antiquo quoque iure erat cautum: itaque in omnibus senatus consultis, 
quibus aliquem legibus solvi placebat, adiici erat solitum, ut. de ea 
re ad populum ferretur, sed paullatim ferri erat desitum, resque 
iam in eam consuetudinem venerat, ut postremo ne adiiceretur qui- 
dem in senatus consultis de rogatione ad populum ferenda, eaque 
ipsa senatus consulta per. pauculos admodum. fiebant, Indigne eam 

rnelii rogationem tulerant. potentissimi quique ex senatu, quorum 
gratia magno opere minuebatur: itaque P. Servilius Globulus tribu- 
nus plebis inventus, est, qni C. Cornelio obsisteret. Is, ubi legis 


ferundae dies venit et praeco subiiciente scriba verba legis recitare 
populo eaqepit, et scribam snbiicere et praeconem. proriunciare passus. 


non est, Tum Cornelius ipse codicem recitavit. Quod quum improbe 
fleri C. Piso consul vehementer quereretur [toiligue ea re]. tribuniciam 
intercessionem diceret, gravi convicio a populo exceptus est, ei 
quum ille eos, qui sibi intemptabant manus, prendi a lictore iussisset, 
fracti. eius, fasces, cuncti lapidesque etiam. ex ultima. contione in con- 
sulem iacti: quo tumultu Cornelius perturbatus concilium dimisit. 
Actum deinde. eadem de re in senatu est magnis contentionibus, Tum 
Cernelius ita ferre rursus. coepit, ne quis in senatu legibus solvere- 
tur nisi CC adfuissent, neve quis, quum solutus esset, intercederet, 
uum de ea,re ad populum ferretur. Haec sine tumultu res. acta est, 

no enim,negare poterat pro auctoritate senatus esse eam legem. 
Sed tamen eam tulit invitis optimatibus, qui vel paucos......... 
gratificari solebant. Aliam deinde legem Cornelius, etsi nemo re- 
pognare ausus est, multis tamen invitis tulit, ut praetores ex edictis 

suis perpetuis ius dicerent: quae res cunctam gratiam ambitiosis praetori- 
bus, qui varie ius dicere solebant, adsueverant, sustulit. Alias quoque 
complures leges Cornelius promulgavit, quibus plerique collegae in- 
tercesserunt: per quas contentiones totus prope tribunatus eius per- 
actus est, P 

Sequenti deinde anno M'. Lepido L. Volcatio coss., quo anno 
praetor Cicero fuit, reum Cornelium duo fratres Cominii lege Cornelia 
de maiestate fecerunt, Detulit nomen Publius, subscripsit Gaius. Et 
quum P. Cassius praetor decimo die, ut mos est, adesse iussisset, 
eoque die ipse non adfuisset, seu avocatus propter publici frumenti 
curam seu gratificans reo, circumventi sunt ante tribunal eiüs accu- 
satores ἃ notis operarum ducibus, ita ut mors intentaretur, si mox 
non desisterent. Quam perniciem vix effugerunt interventu consulum, 
qui advocati reo descenderant, Et quum in scalas quasdam Cominii - 
fugissent, clausi in noctem ibi se.occultaverunt, deinde per tecta 
vicinarum aedium profugerunt ex urbe. Postero die, quum P. Cas- 
Sius adsedisset et citati accusatores non adessent, exemptum nomen 
est de reis Cornelii. Cominii autem magna infamia flagraverunt ven- 
didisse silentium m$gia pecunia. 


Sequente deinde anno L. Cotta L, Torquato coss., quo haec 
oratio a Cicerone praetorio dicta est, quum prima pars M. Ma- 
nilius, qui iudicium per operarum duces turbaverat, deinde quod 
ex S. C. anno cos......... praesidebant, et iudicio non respondis- 
8et .......... alque esset damnatus, recreavisset ....... pd 
iam accepta pecunia tollere ait .......... . Cornelium lege maiestatis. 


o 
Res &cta est magna exspectatione paucos ante me g......... Corne- 
lius, perterritas Manilii exitu ......... in iudicium adhibuit, ut ne 
elamor quidem ullus ab advocatis eius oriretur. 


Dixerunt in eum infesti testimonia principes civitatis, qui pluri- 
mum 1) senatu poterant, Q. Hortensius, Q. Catulus, Q. Metellus Pius, 
M. Lucullus, M'. Lepidus, Dixerunt autem hoe, vidisse se, quum 
Cornelius in tribunatu codicem pro Rostris ipse recitaret, quod ante 
Cornelium nemo fecisse existimaretur, Volebant videri se iudicare 
eam rem magno opere ad crimen imminutae maiestatis tribuniciae 
pertinere: etenim prope tollebatur intercessio, si id tribunis permitte- 
retur. Non poterat negare id factum esse.... Is eo confugit, ut di- 
ceret non ideo, quod lectus sit codex a tribuno, imminutam esse 
tribuniciam potestatem. Qua vero arte et scientia orationis, ita ut et 
dignitatem clarissimorum civium, contra quos dicebat, non violaret, 
et tamen auctoritate eorum laedi reum non pateretur, quantaque mo- 
deratione rem tam difücilem aliis tractaverit, lectio ipsa declarabit. 
Adiumentum autem habuit, quod, sicut diximus, Cornelius praeter 
destrietum propositum adversus principum voluntatem caetera vita 
nihil fecerat, quod magno opere improbaretur, praeterea, quod et 
ipse Globulus, qui intercesserat, aderat Cornelio et quod ipsum quo- 


- 


19 FRAGMENTA. " 200 


que diximus, quod Cornelius Pompeii Magni quaestor fuerat apud 
duas ......... 5g praefecturas equitum Romanorum et tribuno ..... 
eO...» 8t ex tertia quoque parte... essere apud "plefosque ex- 
ceptis iis ..... . . . familiaris principum civitatis, 


Res acta est magno conventu Pod νὺ exspectatione , quis even- 
tus iudicii futurus esset ........... A summis viris dici testi- 
monium ........ et id, quod el dicerent, confiteri animadverte- 
bant. Exstat oratio Cominii accusatoris, quam sumere in manus 
est aliquod operae precium non solum propter Ciceronis orationes, 
quas pro Cornelio habemus, sed etiam propter semet ipsam. Cicero 
ipse significat quadriduo Cornelium defendisse, quas actiones contu- 
lisse eum in duas orationes apparet, Iudicium id exercuit Q. Gal- 
lius praetor. 


VERS. A PRIMO CIRCITER CLXI. 


1. Postulatur me praetore primum de pecuniis repe- 
tundis. Prospectat videlicet Cominius quid agatur. Vide- 
licet homines foeneos in medium ad temptandum periculum 
proiectos. 

2. Quid? Metellus summa nobilitate ac virtute, quum 
bis iurasset, semel privatim 4 privatim patre publice legis de- 
iectus est ratione: an vian veri.............Suspitionem 
animi tollit......... virtus ac dignitas, et Q. Metelli .. 

2. ..... adolescentia ad summam laudem onmibus rebus 
ornata. 

3. Legem, inquit, de libertinorum suffragiis Cornelius 
C. Manilio dedit. Quid est hoc, pEDIT? An tulit an roga- 
vit an hortatus est? Nam tulisse ridieulum est, quasi legem 
aliquam aut ad seribendum diffieilem aut ad exeogitandum 
reconditam: quae lex paucis his annis non modo scripta, 
sed etiam lata esset. 

4. In quo quum multa reprehensa sunt tum in primis 
celeritas actionis. 

5. Petivit tamen a me pater maxima contestatione, ut 
causam Manilii defenderem. 


VERS. A PRIMO DCCCCL. 


6. Nam quum is tribunus plebis duas leges tulisset in 
eo magistratu, unam perniciosam, alteram egregiam: 4 quod 
summa res publica non haesit, sed ab illo ipso tr. abiectum 

cic. IV. 8. | 14 

est bonum autem quod summa res publica manet in vestri 
Ordids s.s sivo diSus sss fult 

7. Aliis ille in illum furorem magnis hominibus auctori- 
bus impulsus est, qui aliquod institui exemplum disturban- 
dorum iudiciorum perniciosissimum , temporibus suis accom- 
modatissimum, meis alienissimum rationibus, cupierunt. 


VERS. CIRC. QOXI. 


8. Possum dicere hominem summa prudentia clarum 
C. Cottam de suis legibus abrogandis ipsum ad senatum 
rettulisse. 
SEQUITUR. 


9. Possum et eiusdem Cottae legem de iudiciis privatis 
anno post quam lata sit a fratre eius [abrogatam]. 


STATIM. 


10. Legem Liciniam et Muciam de civibus regundis video 
constare inter omnes, quam duo consules omnium, quos 
vidimus, sapientissimi tulissent, non modo inutilem, sed 
perniciosam rei publicae fuisse. 

11. Quattuor omnino genera sunt, iudices, in quibus per 
senatum more maiorum statuatur aliquid de legibus. Unum 
est eius modi, placere legem abrogari, ut Q. Caecilio M. 
Iunio consulibus, quae leges rem militarem impedirent, ut 
abrogarentur. 

Alterum, quae lex lata esse dicatur, ea non videri po- 
pulum teneri, ut L. Marcio Sex. Iulio coss. de legibus Liviis. 

Tertium est de legum derogationibus. Quo de genere 
persaepe senatus consulta fiunt, ut nuper de ipsa lege Cal- 
purnia, quae derogaretur. 

12. P. Africanus ille superior dicitur non solum a sa 
pientissimis hominibus, qui tum erant, verum etiam a se 
ipso saepe accusatus esse, quod, quum consul esset cum Ti. 
Longo, passus esset tum primum a populari consessu sena- 
toria subsellia separari. 


CIRCA MEDIUM. 


12. Est utique ius vetandi, quum ea feratur, quam diu 
2. ferundi transferuntur, id est .......... lex, dum 

privati dieunt, dum ........... dum cistella defertur, 
dum aequantur sortes, dum sortitio fit, et si qua sunt alia 
huius generis. 


PAULLO POST. 


14. Unum tamen, quod hoc ipso tribuno plebis factum 
est, praetermittendum non videtur. Neque enim maius est 
legere codicem, quum intercedatur, quam sitellam ipsam 
cum ipso intercessore deferre nec gravius incipere ferre 
quam perferre nee vehementius ostendere se laturum invitc 
collega quam ipsi collegae magistratum abrogare nec cri- 
minosius tribus ad legem accipiendam quam ad collegam 
reddendum privatum intro vocare: quae vir fortis huius 
eollega Aulus Gabinius in re optima fecit omnia, neque quum 
salutem populo Romano atque omnibus gentibus finem diu 
turnae [cupiditatis] turpitudinis et servitutis adferret, pas- 
sus est plus unius collegae sui quam universae civitatis 
vocem valere et voluntatem. 


15. At enim de corrigenda lege rettulerunt. 


16. lidem, nisi haec ipsa lex, quam C. Cornelius tulit, 
obstitisset, decrevissent id, quod palam iam isti defensores 
iudiciorum pugnaverunt, senatui non placere id iudicium de 
Sullae bonis fieri. Quam ego causam longe aliter praetor 
in contione defendi, quum id dicerem, quod idem iudices 
postea statuerunt, iudicium aequiore tempore fieri oportere. 


STATIM. 


17. Antea vero quam multarum rerum iudicia sublata 
sint, et quia scitis, praetereo, et ne quem in iudicium oratio 
mea revocare videatur. 


PAULLO POST. 


18. Non Cn. Dolabella C. Volcatium, honestissimum 
virum, communi et quotidiano iure privasset. 

Non denique homo illorum et vita et prudentia longe 
dissimilis, sed tamen nimis in graüificando iure liber, L. Si- 
senna, bonorum Cn. Cornelii possessionem ex edicto suo 
P. Scipioni, adolescenti summa nobilitate, eximia virtute 
praedito, [non] dedisset. "T 

Qua re quum hunc populus Romanus videret et quum 
a tribunis plebis doceretur ...... .., hisi poena acces- 
sisset in divisores, exsünct .............. ullo modo 
posse , legem hanc Cornelii flagitabat, illam, quae ex sena- 
tus consulto ferebatur, repudiabat, idque iure, ut docti 
sumus duorum consulum designatorum calamitate. 


ET EADEM DE RE PAULLO POST. 


19. Ut spectaculum illud [duorum designatorum consu- 
lum calamitate] re et tempore salubre ac necessarium, ge- 
nere et exemplo miserum ac funestum videremus. 

20. Quid ego nunc tibi argumentis respondeam posse 
fieri ut alius aliquis Cornelius sit, qui habeat Philerotem 
Tres vulgare nomen esse Philerotis, Cornelios vero ita 
multos, ut iam etiam collegium constitutum sit. 

21. At enim extremi ac difficillimi temporis vocem illam, 
C. Corneli, consulem mittere coégisti, qui rem [publicam] 
salvam esse vellent, ut ad legem accipiendam adessent. 

22. Ante vestros annos propter illius tribuni plebis teme- 
ritatem posse adduci, ut omnino . Sec nnn. TE Hllius 
potestate abalienemur qui restituerunt eam potestatem, alte- 
rum nihil unum posse contra multos, alterum longe abesse. 

29. Tanta igitur in illis virtus fuit, ut anno xvi. post 
reges exactos propter nimiam dominationem potentium se- 
cederent, leges sacratas ipsi sibi restituerent, duos tribu- 
nos erearent, montem illum trans Anienem, qui hodie Mons 
Sacer nominatur, in quo armati consederant, aeternae 
memoriae causa consecrarent. [taque auspicato postero 
anno [x] tribuni plebis comitiis curiatis creati sunt. 

24. Tum interposita fide per tres legatos, amplissimos 
viros, Romam armati revertuntur. In Aventino consede- 
runt: inde armati in Capitolium venerunt, decem tribu- 
nos plebis per pontificem, quod magistratus nullus erat, 
creaverunt. 

Etiam haec recentiora praetereo: ponam principium 
iustissimae libertatis, Cassiam, qua lege suffragiorum vis 


potestasque convaluit, alteram Cassiam, quae populi iudicia 
firmavit. 

[Dicit de nobilibus.] 

25. Qui non modo cum Sulla, verum etiam illo mortuo 
semper hoc per se summis opibus retinendum putaverunt, 
inimicissimi C. Cottae fuerunt, quod is consul paullum tri- 
bunis plebis non potestalis, sed dignitatis addidit. 

26. Quam diu quidem hoc animo erga vos illa plebs erit, 
quo se ostendit, quum legem Aureliam, quum Rosciam non 
modo accepit, sed etiam efflagitavit. 

27. Memoria teneo, quum primum senatores cum equi- 
tibus Romanis lege Plotia iudicarent, hominem dis ac nobi- 
litati perinvisum, Cn. Pompeium, causam lege Varia de 
maiestate dixisse. 

28. Ut ab Iove optimo maximo caeterisque dis deabus- 
que omnibus opem et auxilium petam. [Priscianus lib. VIT, 
cap. 3. 8. 11.) 

29. Nihil senatui detraxisse Cornelium. [Arusianus Mes- 
sius Exempl. elocut. p. 508. p. 224. Lindem.] 

30. Ex promulgatione trinundinum dies ad ferendum 
potestasque venisset. [Priscianus lib. VII. cap. 3. $. 9.] 

91. Codicem attigit. [Quinctilianus lib. V. cap. 13. $. 26 
et ibidem lib. IV. cap. 4. $. 8. et C. Jul. Vict. p. 75. Mai.] 

32. Repugnare — dicit Cicero —, ut divisores, quos hono- 
ris sui ministros esse voluerat, lege ambitus vellet adfligere. 
[Marcianus Capella de Rhetorica p. 421. ed. Capperon.] 

33. Quae intermissa compluris annos. [Priscianus 
lib. VIL. cap. 17. $. 86.] : 

84. Num alicui gratificabatur aut homini aut ordini? (Idem 
lib. VIII. cap. 15. $. 82.] 

90. Coeptum igitur per eos, qui agi volebant, desitum est 
per hunc, qui decessit. [Idem lib. X. cap. 7. $. 40., cap. 9. 5. 55.] 

96. Circumitis Rostris eiicerentur lapidibus homines. 
[Idem lib. VIII. cap. 15. $. 82.] 

37. Refertum (aerarium) tribuniclis legibus, exhaustum 
ἃ quibus sit ipsi sciunt. [Aquila cap. 10. p. 150.] 

38. Qui eloquentia caeteris antecellit. [Priscianus lib. X. 
cap. 6. 8. 36.] 

39. Demi medius fidius de his tormentis aliquantum ma- 
lim. [Arusianus Messius Exempl. elocut. p. 226. Lindem.] 

40. Ad miserrimum crudelissimumque dominatum dedi 
patiamini. [Arusianus Messius Exempl. elocut. p. 507. p. 224. 
Lindem.] 

41. Cur nunc redeant, si tum gratiae concesserint 
[Idem ibid. p. 508. p. 220. Lindem.] 

42. Quid, quod ne cum iis quidem expertus es, quos du- 
ces operarum fuisse dixisti? (Idem ibid. p. 511. p. 220. Lindem.] 

43. Eius modi mihi duos laqueos in causa esse propo- 
sitos, ut, si me altero expedissem, tenerer altero. [idem 
ibid. p. 513. p. 228. Lindem.] ; 

44. Aperuit fores scalarum. [Acro ad Hor, Serm. lib. I. 
sat, 2. v. 07.] 

45. Legite, ut legebatis, hine intelligetis nulla tenuis- 
sima suspicione describi aut significari Cornelium. [Bo&thius 
Je Defin, p. 659. ed. Bas.] 

46. Quaeritur tamen, an maiestas minuta sit, ut-in causa 
Cornelii quaesitum est. [(Quinctilianus lib. VII. cap. 3. 8. 35.] 

47. Obiecta est paullo liberalior vita. [Idem lib. V. cap. 13. 
g. 26.] 


5. PRO C, CORNELIO ORAT. Il. 


1. Pugnem aperte contra nobilissimorum hominum vo- 
luntates? studia, consilia cogitationesque eorum aperiam t 
(Aquila eap. 10. p. 151. et Marcianus Capell. lib. V. p. 171.J 

2. O callidos homines, o rem excogitatam, o ingenia 
metuenda! diximus: testes dare volumus. Quem quaeso no- 
strum fefellit ita vos esse facturos? [Cicero orat. cap. 07. S. 225.] 


3. Num in eo, qui sint hi testes, haesitatis? Ego vobis 
edam. Duo reliqui sunt de consularibus , inimici tribuniciae 
potestatis. Pauci praeterea adsentatores eorum atque ad- 
seclae subsequuntur. [Asconius.] 


4. Sed si familiariter ex Q. Catulo, sapientissimo viro 
atque humanissimo, velim quaerere: Utrius tandem tibi 
tribunatus minus probari potest, C. Cornelii, an non dicam 
P. Sulpicii, non L. Saturnini, non Gaii Gracchi, non Tiberii, 
neminem, quem isti seditiosum existimant, nominabo, sed 
avunculi tui, Q. Catule, clarissimi patriaeque amantissimi 
viri? quid mihi tandem responsurum putatis? [Idem.]. 

POST XX VERSUS A PRAECEDENTI. 


9$. Quid? avunculus tuus, clarissimus vir, clarissimo 
patre, avo, maioribus, credo, silentio, favente nobilitate, 
nullo intercessore comparato populo Romano dedit et 
potentissimorum hominum collegiis eripuit cooptandorum 
sacerdotum potestatem? [Asconius.] 


bl 


SEQUITUR. 


6. Quid? idem Domitius M. Silanum, consularem homi- 
nem, quem ad modum tribunus plebis vexavit? [Idem.] 
y; EMEN .... haec est controversia eius modi, ut 


mihi ....... ... tribunus plebis Cn. Domitius, Catulo M. 
Terpolius contemptissimum nomen eiectum esse ex iis, 
qui tribuni pl. fuerunt. [Idem.] | 

8. Neque me divitiae movent, quibus omnes Africanos et 
Laelios multi venalicii mercatoresque superarunt, neque ve- 
stis aut caelatum aurum et argentum, quo nostros veteres 
Marcellos Maximosque multi eunuchi e Syria Aegyptoque vi- 
cerunt, neque vero ornamenta ista villarum, quibus L. Paul- 
lum et Mummium, qui rebus his urbem Itáliamque omnem re- 
ferserunt, ab aliquo video perfacile Deliaco aut Syro potuisse 
superari. [Cicero orat. cap. 70. 8. 282. Quinctilianus lib. IX. 
cap. 4. $. 14. Nonius p. 188, Priscianus lib. X, cap. 9. 5. 49.] 

9. Quis tam abundans copiis. [Priscianus lib. XVIII. cap. 2. 
$.19. Arusianus Messius Exempl. elocut. p. 487. p. 209. Lindem.] 

10. Das enim mihi potestatem eos, qui tum adfuerunt 
Cornelio, nominandi. [Arusianus Messius Exempl. elocut. 
p. 492. p. 213. Lindem.] 

11. Facite, ut facitis, qui ad causam adestis. [Idem ibid. 
p. 493. p. 213. Lindem.] 

12. Sed ad urbem dierum fuerit iter complurium. (Idem 
ibid. p. 496. p. 215. Lindem.] 

19. Si vos huius fortunas paucorum odio adiudicaveritis. 
[Idem ibid, p. 497. p. 216. Lindem.] (Haec duo fragmenta cod. Guelf. 
auctoritate ad or. 1. referenda erant.) 

14. Quid enim mihi certamen est cum accusatore aut 
contentio? [Idem ibid. p. 500. p. 218. Lindem.] 

15. Quam diligentes libertatis vos oporteat esse. (Idem 
ibid. p. 511 p. 2206. Liudem.] 

16. Qui commodis populi Romani lingua dumtaxat ae 


voluntate consuluit. [Arusianus Messius Exempl, elocut. p. 511, 
p. 226. Lindem.] 


17. Expelleret a dispensantibus. [Idem ibid. p. 518. p. 227. 
Lindem.] 

18. Correpsit in scalas. [Scholiastes vet. in Iuven. v. Rut- 
gersium Varr, Lectt. lib. V. cap. 3. p. 457.] 

19. Ne fraudi sit ei, qui populum ad contentionem vo- 
cari. [Servius ad Aen. lib. XI. v. 708.] 

6. PRO M. FUNDANIO. 

[aec oratio habita est p. a. u. c. 688. δυο fragmenta postrema. 
Orellio debentur. NOBB.] | 

1. Non modo hoc a Villio Annale, sed vix mehercule 
a Ὁ. Mutone factum probari potest. [Priscianus lib. VII. 
cap. 1l. $. 58.] 

2. Essetne id, quod Meno nunciasset. [Idem lib. VI. 
cap. 5. $. 29. p. 221. Hertz.] 

3. Arcades se proselenos esse adseverant, id est, ante 
lunam natos, quod et Cicero in Fundaniana commemorat. 
[Servius ad Georg. lib. If. v. 342. cf. Placidum Lactantium ad 
Statii Thebaid. lib, IV. p. 182. ed, Lindenbrog.: *Cicero pro Fundanio 
opinionis eius meminit, quum de nobilitate tractaret? ] 


4. Commissura. [Servius ad Aen. lib. IX. v. 675.] 

9. Punclia. [Acro ad Horat. de art, po&ét. v. 343.] 

6. Descripsistine eius necessarium, nostrum competito - 
rem? istum ipsum, cuius nunc studio et gratia tota accusa: 
tio ista munita est. [Boéthius de Deflnit, p. 658. ed. Bas. a. 1570.] 

7. Antiqui dicebant /ordeum foedusque pro aspiratione 
vau simili littera utentes: nam contra Graeci aspirare solent, - 
ut pro Fundanio Cicero testem, qui primam eius litteram 
dicere non posset, irridet. [Quinctilianus lib. I. cap. 4. $. 14.] 

8. Quasi vero ego de facie tua, catamite, dixerim, vel 
talias potuisti contuimeliosius facere, si tibi hoe Parmeno 
adloqui, ac non ipse Parmeno nunciasset. [Iul Rufinianus 
de Figg. p. 197. Ruhnk. p. 30. Capper.] 

7. PRO A. GABINIO. 


[Dicta est haec oratio Domitio App. Claudio coss. a. 100 p. u. c. 
Cf. Dio Cassius lib. XXXIX. cap. 63. NOBB.) 


,, Ego quum omnes amicitias tuendas semper putavi summa 
reugione et fide tum eas maxime, quae essent ex inimicitiis 


* 

revocatae in gratiam, propterea quod integris amicitiis offi- 
cium praetermissum imprudentiae vel, ut gravius interpre- 
temur, negligentiae excusatione defenditur: post reditum 
in gratiam, si quid est commissum, id non neglectum, sed 
violatum putatur nec imprudentiae, sed perfidiae adsignari 


Solet. [Hieronymus apol. adv. Rufinum, Opp. T. II. p. 134. ed. 
Francof., qui haec ex commentariis capsarum pro Gabinio adfert.] 


8. PRO Q. GALLIO. 

[Dicta est oratio pro Q. Gallio ambitus reo (cf. Q. Cic. de petit 
cons. 9. Cic. Brut. 80., 278.), ut videtur, anno p. u. c. 103. Sulpicio 
Marcello coss. cf. Cic. ad fam. lib. VIII. ep. 4.) 

1. Fit clamor, fit convicium mulierum, fit symphoniae 
cantus. Videbar mihi videre alios intrantes, alios autem 
exeuntes, partim ex vino vacillantes, partim hesterna pota- 
tione oscitantes. "Versabatur inter hos Gallius unguentis 
oblitus, redimitus coronis: humus erat immunda, lutulenta. 
vino, coronis languidulis et spinis cooperta piscium. [Aquila 
cap. 2. p. 144. Quinctilianus lib, VIII. cap. 8. $. θ6., lib. XI. 
cap. 3. 5. 165. C. Iul. Vict. art. rhet. cap. 22. p. 105. Mai.] 

2. M. Tullius, in quem pulcherrimum illud elogium est: 
Demosthenes (ibi praeripuit, ne esses primus orator, tu ilH, 
ne solus, in oratione pro Q. Gallio quid de favore vulgi et 
de imperitis contionibus loquatur attende, ne his fraudibus 
ludaris. Loquor enim quae sum ipse nuper expertus. 
, Unus quidam poéta nominatus, homo perlitteratus, cuius 
sunt illa colloquia poétarum ac philosophorum, quum facit 
Euripidem et Menandrum inter se et in alio loco Socratem 
atque Epicurum disserentes, quorum aetates non annis, sed 
saeculis scimus esse disiunctas, quantos is plausus et cla- 
mores movet. Multos enim condiscipulos habet ih theatro, 
qui simul litteras non didicerant. [D. Hieronymus ad Nepotian, 
de vit. cler, Tom. 1. p. 10. ed. Francof. Tom. IV. p. 262. Bened.] 

3. Ut Tullius in Galliana: Qui spurce dictum comme- 
morarent in libera civitate. [Eugraphius in Terent, Eun. II, 2, 4.] 

4. Anista, si vera essent, sic a te dicerentur? [Quincti- 
lianus lib. XI. cap. 3. δ. 155.] 

9. Tu istuc, M. Calidi, nisi fingeres, sic ageres? prae- 
sertim quuia ista eloquentia alienorum hominum pericula 


δ" (ARS LAEL/^^CR FR). ὃ IT 1A r1 νυ « 


90509» w51Y33 V Al .«24 1. 8 


218 | FRAGMENTA. | 28 


defendere acerrime soleas, tuum negligeres? ubi dolor, ubi 
ardor animi, qui etiam ex infantium ingeniis elicere voces 
et querelas solet? Nulla perturbatio animi, nulla corporis, 
frons non percussa, non femur, pedis, quod minimum est, 
nulla supplosio. Itaque tantum abfuit, ut inflammares no- 
stros animos: somnum isto loco vix tenebamus. [Cicero 
Brut. cap. 80. $. 278. Quinctilianus l. c.] 


6. Ego te certo scio omnes logos, qui ludis dicti sunt, 
animadvertisse. [Nonius p. 63.] 

7. Poématorum. (Charisius lib. I. p. 114. Putsch.] 

8. Similiter pro Gallio , ubi accusator in se poenas obiecit : 
ibi enim, dum singula inter se comparat , alterum altero Tulltus 
eluit. 1ul. Severianus synt. rhet. p. 306.] | 


9. PRO C. MANILIO. 


[Hune defendit Cicero, aut quod, ut Asconius scribit, iudicium 
Cornelius per operarum duces turbavisset, aut, ut Plutarchus refert, 
.epetundarum reum, anno p. u. c. 688.] 


Hic ego non solum confiteor, verum etiam profiteor. 
.Nonius p. 434] 


10. DE AERE ALIENO MILONIS. 
ARGUMENTUM SCHOLIASTAE BOBIENSIS. 


In eumdem annum consulatum petierunt T. 4nnius Milo et Q. Me- 
tellus Scipio et Hypsaeus, Quo anno etiam P. Clodius Pulcher, ini- 
micus eius, in praeturae candidam venerat. Idem quum petitioni 
Milonis adversaretur et comitia multo et vario ambitus genere turba- 
ret, quo magis Hypsaeus et Scipio consules designarentor, Milo 
autem repulsam ferret, per hos dies senatus convocatus est: apud 
quem P. Clodius invectionem sibi non tantum contra Milonem, verum 
etiam contra ipsum M. Tullium contumeliosam atque asperam depo- 
poscit, ut ambitum moveri ab eo diceret, quoniam multis erga rem 
publicam meritis praevaleret: vim moliri etiam per armatos homines 
criminaretur: ad extremum longe minus quam haberet aeris alieni 
esse professum. Nam sestertium sexagies in aere alieno se habere 
professus Milo secundum veterem consuetudinem fuerat. Quum igitur 
obnixe contenderet Clodius non oportere [petere], qui magno aere 
alieno defeneratus praedae videretur habiturus esse rem publicam, 
contra dixit eius insectationi M. Cicero, qui familiaritate praecipua 
Milonem diligebat ob id maxime meritum, quod restitutionem suae 
dignitatis ab eodem tribuno pl. meminerat adiutam. Quanto autem 
odio habuerit P, Clodium iam compertum est ex orationibus illius 
plurimis, quibus eius vitam moresque dilacerat. Ex iurgio itaque, 

quod inter se moverant, oratio ista composita est, cuius inscriptio- 
nis titulum, prius quam commentari adgrediar, explanaudum puto, 
non ab re existimans futurum [nostris] lectoribus, si orationis titulum 
non indocte perspexerint. Quippe inscribitur INTERROGATIO DE 
AERE ALIENO MILONIS, interrogationis autem non una species 
erat, sed varia, ut alia significaret accusationis denunciationem, qua- 
lis illa praescriptio est orationis eius, qua usus fuit in eum P. Clo- 
dius, [quum] legibus interrogasset. Legibus enim sic interrogabatur 
inquirente accusatore, an omnia secundum legum praescripta gesserit 
is, cui crimen intendebatur. Erat alia praeterea interrogatio testium, 
sicut ipse M. Tullius P, Vatinium testem interrogavit, Proprie nam- 
que interrogatio dicebatur, qua testes redarguebantur. Tertia haec 
est interrogandi species, ut Sinnio Capitoni videtur, pertinens ad 
officium et consuetudinem senatoriam. Quando enim aliquis senten- 
tiam loco suo iam dixerat et alius postea interrogatus quaedam vide- 
batur ita locutus, ut refutari posse iustissime viderentur, postulabat 
ille, qui iam sententiam dixerat, ut sibi liceret interrogare, hoc est, 
illum redarguere, cuius sententia in multis quasi mendax et ca- 
lumniosa redargui posset. Quoniam ergo dixerat Clodius et minus 
professum aeris alieni Milonem..... 


]. 1. ...... adversarii. 

2. Eiiciundus est ex urbe civis auctor et custos salutis, 
Jtii, dignitatis, fidei. 

3. Ineludendus intra parietes. 

4. Qui populi Romani imperium non terrarum regionibus, 
sed caeli partibus terminavit. 

11. 1. Nec vero tum timendum fuit, quum cessimus. 

2. Eosdem ad caedem civium de Apennino deduxisti. 

3. Lapidibus duo consules ceciderunt. 

4. Qui multis inspectantibus caput feriebas, femina plan- 
gebas. 


5. .... ber animosae confidens. 

6. Non pudet? Sed quid pudeat hominem non modo 
sine pudore, verum omnino sine ore? 

7. Sic enim homines egentes et turbarum cupidi loque- 
bantur: O 4 virum usuum! 

8. Male dicere autem, immo vero domo principem civem 
vi et metu continere. 

III. 1. Ut quas haberet in vestibulo tabulas refigeret. 

2. Etenim tria, ut opinor, haec in Milonis personam 

questus es, de aere alieno, [de] vi, de ambitu. Duo prae- 
teristi: nihil de religionibus violatis, nihil de incestus stu- 
pris questus es. 
» οὺς lium nomina. e 
4. Est enim quocumque venit et reorum crimen et 
iudieum. 
5. Tuamque praeturam non tuo more differas. 
IV. 1. Nec suffragia dabis, quibus ostentas. 
. 2. Nec vero illam nefariam libertatem. 
. 9. Quis non meminerit pueritiam tuam? 
4. Iterum a piratis redemptum. Quo enim nomine ap- 
pellem eos, qui te precio acne liberaverunt? 
V. d. ....turae. Nisi vero liniamentis hominis nomen 
et figuris positum, non naturis putas. 
2. Tum habuisti quasdam formidines, quae quasi cornua 
quaedam exciderunt impleta. 
3. Non enim viderunt, quos ipsi exturbarant, eos in 
civitatem restitutos. 
4. Qui armis cessissem vel tuis urbanis vel, ut opinio 
tum erat , alienis. 


1I. CONTRA CONTIONEM Q. METELLI. 


[Contra contionem Metelli trib. pl., a. d. III. Non, Ianuar. anrà 
p. u. c. 692. habitam Cicero brevi post " dizit multis modis lacessitus.) 

1. Sic enim, ut opinor, insequar fugientem, quoniam 
congredi non licet cum resistente. [Chirii s. Curii Fortuna- 
tiani Artis rhetoricae scholicae lib. III. cap. de Figuris controversiarum.) 

2. Permulsa atque recreata est. [Priscianus lib. IX. 
ca, 9. 5. 51.] 

3. Nisi eorum exitio non requieturam. [Idem lib. X. cap. 3. 
$. 18.] 

4. Escendi in contionem: concursus est populi factus. 
[Gellius lib. XVIII. cap. 7. $. 7.] 

δ. Vestrum iam hie faetum deprehenditur, patres con- 
scripti, non meum, ac pulcherrimum quidem faetum, verum, 
ut dixi, non meum, sed vestrum. [Quinctilianus lib. 1X. 
eap. 3. 8. 40.] 

6. Dediderim periculis omnibus, obtulerim insidiis, ob- 
iecerim invidiae. [Quinctilianus lib. IX. cap. 8. $. 45.] 

“7. Vos enim statuistis, vos sententiam dixistis, vos 
iudicastis. [Idem 1. c.] 

8. Quaero ab inimicis sintne haec investigata comperta, 
patefacta sublata, delata exstincta per me? [Idem ibid, 8. 49.] 


9. Qui indicabantur, eos vocari, custodiri, ad senatum 
adduci iussi: in senatu sunt positi. (Idem ibid, $. 50.] 


10. Qui animum hostilem habent et cuius facta hostilia 
Sunl. [C. Jul, Vict. cap. 6. δ. 3. p. 220. Bait.] | 


12. PRO P. OPPIO. 


[Haec actio habita est anno p. u. c. fere 687. M. Aurelio Cotta 
ex Asia Romam reverso (cf. Cass, Dio lib. XXXVI. cap. 28.), a quo 
procos. P. Oppius quaestor, quod repetundarum insidiarumque suspi- 
cionem sibi contraxerat, in urbem erat relegatus. Huius patrocinium 
Cicero suscepit, Cotta reum testimonio suo urguente. (Cf. Sallust. 
Fragm. Hist. lib. III. cap. 39. p. 223. ed. Kritz.: *At Oppius, post- 
quam orans nihil proficiebat, timide veste tectum pugionem expedire 
conatus a Cotta Vulcioque impeditur.] 


1. Utrum quum Cottam appetisset an quum ipse sese co- 
naretur oceidere, telum ei e manibus ereptum est? [Quincti- 
lianus lib. V. cap. 10. $. 69.] 

2. Quos educere invitos in provinciam non potuit, eos 
invitos retinere qui potuit? [Idem lib, V. cap. 10. S. 76.] 

ὃ. At enim non veri simile est tantum scelus M. Cot- 
tam esse commentum. Quid? hoc veri simile est tantum 
scelus Oppium esse conatum? [Idem lib. V. cap. 13. 8. 30.] 

4. .... questusque mecum est. -[Arusianus Messius 
Exempl. elocut, p. 393. p. 257. Lindem.] 

9. Etenim multum posse ad salutem alterius honori 
mullis, parum potuisse ad exitium probro nemini umquam 
fuit. [Ammianus Marcellinus lib. XXX. cap. 8. 8. 7.] 

6. O amorem mirum, o benevolentiam singularem! 
[Quinctilianus lib. IX. cap. 2. 8. 51.] 

7. Fortüissime invaseris, quod est aut omnibus periculo- 
sum —- aut ipsis iudicibus, ut pro Oppio monet pluribus, 

ne illud actionis genus in equestrem ordinem admittant. 
[Idem lib. V. cap. 18. 8. 21.] 

8. Obiicitur Oppio, quod de militum cibariis detraxerit: 
asperum crimen, sed id contrarium ostendit Cicero, quia 
iidem accusatores obiecerint Oppio, quod is voluerit exer- 
citum largiendo corrumpere. [Quinctilianus lib, V. cap. 13 
5. 17.] 

9. Infinitum est, ut Cicero Cottae detraxerit auctoritatem. 
[Idem lib. VI. cap. 5. 8. 10.] 

10. Cieero quamquam erat in Cottam gravissime dictu- 
rus neque aliter agi P. Oppii causa poterat, longa tamen 
praefatione excusavit officii sui necessitatem. [Idem lib. XI. 
cap. 1. 8. 68.) 

11. Proparasceue est, qua nobis iudicem praeparamus, 
quum aut quaedam nobis obstant et illis prius occurrendum 
est, ut fecit Cicero pro Oppio contra M. Cottae auctoritatem 
Cet. [Fortunatianus A. Rhet. schol, 4, 2. p. 61. Pith.] 


12. Misericordiam movemus, si ab iis nos oppugnari 
dicimus, quorum auxilio freti esse deberemus, ut Cicero 


pro Oppio. [Severianus Syut. Rhet. p. 310. Pith.] 


13. DE L. OTHONE. 


[Quod vulgo ex hac oratione adferebatur fragmentum, ex Arus. 
Mess. p. 223., id pertinet ad or, pro 7M. Caelio cap. 19. $. 47. Apud 
Arus, Mess. l. c. pro Caelio e cod, Guelf. rescribendum est.] 


14. DE PROSCRIPTORUM LIBERIS, : 


[Hac oratione Cicero cos. a. u. c. 691. egit de tuenda lege 
Cornelia, qua proscriptorum liberi honorum petendorum potestate pri- 
vati erant.] 


1. Mollienda est in plerisque alio colore asperitas ora- 
tionis, ut Cicero de proscriptorum liberis fecit. Quid enim 
crudelius quam homines honestis parentibus ac maioribus 
natos a re publiea summoveri? Itaque durum id esse sum- 
mus ille tractandorum animorum artifex confitetur, sed ita 
legibus Sullae cohaerere statum civitatis adfirmat, ut his 
αν stare ipsa non possit. [Quinctilianus lib, XI. cap. 1. 

159. QUUM QUAESTOR LILYBAEO DECEDERET. 


[Habita est oratio LL. Lícinio Lucullo M. Awurel. Cotta coss. 
a, τ. c. 6080.] : 


1. Quod non detrectare militiam, sed defendere pro- 


vinciam iudicata est. [Arusianus Messius Exempl. elocut. 
p. 220. Lindem.] 


16. PRO M. AEMILIO SCAURO. 


[Cum supplementis Car. Beier., qui in his concinnandis praeter 
4sconii enarrationem fragmenta ex codd. palimpsest. Ambros. et 
Taurin. adhibere potuit, e quibus longiores locos petivit.] 


DE HAC ORATIONE ASCONIUS HAEC HABET: 


Hanc quoque orationem eisdem consulibus dixit, quibus pro Va 
tinio, L. Domitio Aénobarbo et Appio Claudio Pulero coss, Summus 
iudicii dies fuit a. d. IlII. Nonas Septembr. [a. ἃ. c. 700.] 


ARGUMENTUM HOC EST: 


M. Scaurus, M. Scauri filius, qui princeps senatus fuit, vitricum 
habuit Sullam: quo victore et muniflco in socios victoriae ita absti- 
nens fuit, ut nihil neque donari sibi voluerit neque ab hasta emerit. 
Aedilitatem summa magnitlcentia gessit, adeo ut in eius impensas 
opes suas absumpserit magnumque aes alienum.contraxerit, Ex prae- 
tura provinciam Sardiniam obtinuit, in qua neque satis abstinenter se 
gessisse existimatus est et valde adroganter: quod genus morum in 
eo paternum videbatur, quum caetera industria nequaquam esset par. 
Erat tamen aliquando inter patronos causarum, Sed postquam ex 
provincia redierat, dixerat pro C. Catone, isque erat absolutus ἃ, d. 
III. Nonas Quinct. Ipse, quum ad consulatus petitionem a. d. 11]. Kal. 
Quinct, Romam redisset, querentibus de eo*Sardis, a P. Valerio 
Triario, adolescente parato ad dicendum et notae industriae, filio 
eius, qui in Sardinia contra M. Lepidum arma tulerat et post in Asia 
Pontoque legatus L. Luculli fuerat, quum is bellum contra Mithrida- 
tem gereret, postulatus est apud M. Catonem praetorem repetunda- 
rum, uti in actis scriptum est, postridie Nonas Quinctil. post diem 
tertium, quam C. Cato erat absolutus. Subscripserunt Triario in Seau- 
rum L. Marius L. F., M. et Q. Pacuvii fratres, cognomine Claudii, 
qui inquisitionem in Sardiniam itemque in Corsicam insulas dies tri- 
cenos acceperunt neque profecti sunt ad inquirendum. Cuius rei 
hanc causam reddebant, quod interea comitia consularia futura erant: 
timere ergo se ne Scaurus ea pecunia, quam ab sociis abstulisset, 
emeret consulatum et, sicut pater eius fecisset, ante quam de eo 
iudicari posset, magistratum iniret ac rursus ante alias provincias 
spoliaret quam rationem prioris administrationis redderet. Scaurus sum- 

mam fiduciam in paterni nominis dignitate, magnam in Cn. Pompeii 
Magni reponebat. Habebat enim filium, liberorum Cn. Pompeii fra- 
trem: nam Tertiam, Scaevolae filiam, dimissam a Pompeio in matri- 
monium duxerat. M. Catonem autem, qui id iudicium, ut diximus, 
exercebat, metuebat admodum propter amicitiam, quae erat illi cum 
Triario: nam Flaminia Triarii mater et ipse Triarius sororem QCato- 
nis Serviliam, quae mater M. Bruti fuit, familiariter diligebat: ea 
porro apud Catonem maternam obtinebat auctoritatem. Sed in eo 
iudicio neque Pompeius propensum adiutorium praebuit — videbatur 
enim apud animum eius non minus offensionis contraxisse, quod iudi- 
cium eius in Muciam crimine impudicitiae ab eo dimissam levius fe- 
cisse existimaretur, quum eam ipse probasset, quam gratiae acquisisse 
necessitudinis iure, quod ex eadem uterque liberos haberet — neque 
Cato ab aequitate ea, quae et vitam eius et magistratum illum dece- 
bat, quoquam deflexit. Post diem autem quartam, quam postulatus 
erat Scaurus, Faustus Sulla tum quaestor, filius Sullae Felicis, frater ex 
eadem matre Scauri ...... servus eius vulneratus prosiluit ex lecticis et 
questus est, pro interempto esse competitoribus Scauri et ambulare 
cum trecentis armatis, seque, si necesse esset, vim vi repulsurum. 

Defenderunt Scaurum sex patroni, quum ad id tempus raro quis- 
quam pluribus quam quattuor uteretur, ac post bella civilia ante 
legem Iuliam ad duodenos patronos est perventum. Fuerunt autem 
hi sex P. Clodius Pulcher, M. Marcellus, M. Calidius, M, Cicero, 
M. Messalla Niger, Q. Hortensius, Ipse quoque Scaurus dixit pro se 
ac magno opere iudices movit et squalore et lacrimis et aedilitatis 
effusae memoria ac favore populari ac praecipue paternae auctoritatis 
. ecordatione, 


I. 1.a. Maxime fuit optandum M. Scauro, iudices, ut 
nullo suscepto cuiusquam odio sine offensione ac molestia 
...retineret: id quod praecipue semper studuit, generis, 
familiae, nominis dignitatem. Verum tamen, quoniam ita 
tulit casus infestus, non recusandum sibi arbitratur quo mi- 
nus eadem foriuna utatur qua pater: qui saepe numero ab 


inimicis ad causae dictionem vocatus est. [Sic haec constituit C. 
Beierus ex Augustini princ. rhet. p. 328. Capper. et ex Arusiano 
Messio p. 260. Lindem. conf, Cicero pro P. Sulla cap. 1. Va- 
lerius Maximus lib. III. cap. 7. v. 7.] 


INITIUM EXPOSITIONIS, CIRCA VERSUM A PRIMO XXXX., 
QUUM ENUMERARET IUDICIA, QUAE PATER $CAURUS EXPERTUS EST. 


1.b. [Summum nostrae civitatis virum scimus accusatum 
& M. Bruto. Exstant orationes , ex quibus intelligi potest multa 


35 —» FRAGMENTA. 225 


ín ipsum illum Scaurum esse dicta. — Falso. — Quis negat? 
verum tamen ab inimico dicta et obiecta.) 

Subiit etiam populi iudicium inquirente Cn. Domitio tri- 
buno plebis. [Asconius.] 


IBIDEM. 


39. Reus est facetus a Q. Servilio Caepione lege Servilia, 
quum iudicia penes equestrem ordinem eSsent et P. Rutilio 
damnato nemo tam innocens videretur, ut non timeret illa. 
[Asconius.] 

IBIDEM. 


9. Ab eodem etiam lege Varia custos ille rei publicae 
proditionis est in crimen vocatus: vexatus a Q. Vario tri- 
buno plebis est non multo ante. [Asconius.] 

- [Huius multorum calumniis vexati viri fiium , iudices, nunc 
invidi atque inimici ignominioso repetundarum iudicio perfun- 
dere volunt. Eius causam ut reciperem, hoc clarissimi patris 
memoriae debere me existimavi.) 

Dicit iterum de patre M. Scauri: 

4.a. Non enim tantum admiratus sum ego illum virum, 
sicut omnes, sed etiam praecipue dilexi. Primus enim me 
flagrantem studio laudis in spem impulit, posse virtutem 
sine praesidio fortunae quo eontendisset labore et constan- 
tia pervenire. [Asconius.] 

4.b. Et quoniam congesta fuit accusatio magis acervo 
quodam eriminum, non distinctione aliqua generum et va- 
rietate. [Severianus syntom. rhet, cap. de disponendis crimini- 
bus p. 394. ed, Capper]: AS δὲ universe [Charisius lib. II. 
p. 198. Putsch.] potéus quam argumentis ad singula respondero, 
videar causae atque officio zneo satis fecisse. Nihilo minus 
iamen totam causam, iudices, explicemus atque ante oculos 
expositam consideremus. ia facillime et quibus de rebus nos 
dicere oporteat et quid vos sequi conveniat intelligetis. 

11. 4.c. Bostarem igitur quemdam Norensem fugientem 
e Sardinia Seauri adventum. [Severianus cap. de propositione 
adversarii p. 337. ed. Capper.]  Tréarius cri'tinatur huius ma- 
litiosis blanditiis e fuga revocatum atque hospitali mensae ad- - 
hibitum veneno ab hospite necatum esse et prius illum sepul- 

tum quam huie cenam sublatam. [Severianus cap. de pro- 
positione adversarii pap. 337. ed. Capper.] 

4.d. Quae veneni dati suspicio, iudices, primum quam 
levis sit statim apparebit, si considerare volueritis ex quibus 
causis tnors saepe eveniat repentina. Conf. M arcianus Capella 
p. 411. Capper.] | 

4.e. In ea Scaurus fortuna erat constitutus , ut non modo 
suas possessiones facillime retineret, verum etiam nova posset 
acquirere potius bona quam quod habebat veniret. Agedum, 
ego defendi Seaurum, Triari! defende tu matrem [Cod. Ms. 
Ambrosianus.] Postaris, quam ipsam arguo huic culpae esse 
adfinem ...... 

Refutavi etiam illud, quod dicebas te metuere ne non 
solvendo fuisse, bona denique reus ne retinere voluisse, 
quae proseripta essen/, nis? [Cod. Ms. Ambrosian.] Dostare 
intestato mortuo sic egisset eam rem, quasi ad ipsum hereditas 
pertineret, neve haec ipsa ei causa Bostarem veneno necand: 
fuisse videretur. 


4.f. Si denique in illa bona invadere nullo modo potuis- 
set nisi morluo Bostare. [Arusianus Messius Exempl. elocut. 
p. 248. Lindem.) 

9. Si, mehereule! iudices, pro L. Tubulo dicerem, quem 
unum ex omni memoria sceleratissimum et audacissimum 
fuisse accepimus, tamen non timerem, venenum hospiti 
aut convivae si diceretur cenanti ab illo datum, eui neque 
heres neque iratus fuisset [Asconius], .... ne cui hoc cre- 
dibile videretur. 

6. [Venio iatn ad crimen incontinentiae intemperantiaeque 
libidinum , cutus notam accusator Scauro eiusque famae inu- 
rere voluit. — Coniugem suam,. inquit, quam ipse amabat, 
istius incensae libidini atque effrenatae cupiditati quum dare 
nollet Aris, elam ex Sardinia est fugere conatus. [Priscianus 
lib. VI. cap. 5. $. 28. p. 219, 11. Hertz.] 7. Scilicet relicta illic uxore 
ipse fuga sibi consuluit, quem ad modum castores , ut aiunt, a 
venatoribus reditfhunt se ea parte corporis, propter quam 
maxime expetuntur! [Isidorus Etym. lib. XII. cap. 2. ὃ. 21.] 

8. Sed ut Scaurus omnium hominum dissolutissimus libi- 


} 

dinosissimusque semper fwerit, iamen incredibile dictu est, 
iudices , quod Triarius addidit, Arinis uxorem praetoris licen- 
iia adac(am esse, ut iniuriae remedium 1or(e ac suspendio 
quaereret. Hic enim primus et cum: bestiis communis homini 
ad omnem vitam tuendam appetitus a natura datus esí, quo 
ipse sibi conciliatur et commendatur ad se conservandum, 
alienatur autem αὖ interitu lisque rebus, quae interitum vi- 
deantur afferre. 


CIRCA TERTIAM PARTEM A PRIMO: 


lH. 1.a. Sic, inquam, se, iudices, res habet: neque 
hoc a me novum disputatur, sed quaesitum ab aliis est. 
[Asconius,] 1.0. Sed (amen id ita esse exemplis probari 
potest. Stuprata per vim Lucretia a regis filio, testata cives, 
se ipsa interemit. Hic dolor causa civitati libertatis fuit. Ac 
ne fortissimi quidem viri nisi in. extrema necessitate alicuius 
dedecoris evitandi causa mortem ultro oppetiverunt, ut P. Cras- 
sus Mucianus cum Aristonico bellum in Asia gerens, a Thra- 
cibus, quorum is magnum numerum in praesidio habebat, inter 
Elaeam et Zmyrnam exceptus , ne in dicionem etus perveniret, 
dedecus arcessita ratione mortis effugit. Virgam enim, qua 
ad regendum equum usus fuerat, narratur in. unius barbari 
oculum direxisse , qui vi doloris accensus latus Crassi sica con- 
fodit , dumque se ulciscitur , Romanum imperatorem maiesta- 
dis turpitudine. liberavit. Ostendit Fortunae Crassus, quam 
indignum virum tam gravi contumelia adficere voluisset, quon- 
iam quidem iniectos ab ea liberiati suae miserabiles laqueos 
prudenter pariter ac fortiter rupit donatumque se iam Arisio- 
nico dignitati suae reddidit. Illa audivimus, hoc vero me- 
minimus ac paene vidimus, eiusdem stirpis et nominis P. 
Crassum, ne in manus incideret inimicorum, se ipsum in 
teremisse, [Asconius.] 


STATIM. 

2. Ac neque illius Crassi factum superioris iisdem hono- 
ribus usus, qui fortissimus in bellis fuisset, Μ᾽’. Aquilius 
potuit imitari [Asconius], Sed memoriam iuventutis suae re- 
rumque gestarum senectutis dedecore foedavit. Quid vero? 
alterum Crassum temporibus eisdem, num Er Ὁ ΒΈΩΙ viri 

Iulii aut summo ingenio praeditus M. Antonius potuil imi- 
tari? [Asconius] 9. Quid? in omnibus monumentis Grae- 
ciae, quae sunt verbis ornatiora quam rebus, quis invenitur, 
quum ab Aiace fabulisque discesseris, qui tamen ipse . 


Jgnominiae dolore, ut ait poéta, victor insolens 
eee $e Dictum non potuit pati, 


praeter Atheniensem Themistoclem, qui se ipse morte 
multavit. 4. At Graeculi quidem multa fingunt, apud quos 
etiam Cleombrotum Ambraciotam ferunt se ex altissimo 
praecipitasse muro, non quo acerbitatis accepisset aliquid, 
sed, ut video scriptum apud Graecos, quum summi philo- 
sophi Platonis graviter et ornate scriptum librum de morte 
legisset, in quo, ut opinor, Socrates illo ipso die, quo erat 
ei moriundum, permulta disputat, hanc esse mortem, quam 
nos vitam putaremus, quum corpore animus tamquam car 
cere saeptus teneretur, vitam autem esse eam, quum idem 
animus vinclis corporis liberatus in eum se locum, unde 
esset ortus, rettulisset. IV. 5. Num igitur ista tua Sarda 
Pythagoram aut Platonem norat autlegerat? qui tamen ipsi 
mortem ita laudant, ut fugere vitam vetent atque id contra 
foedus fieri dicant legemque naturae. Aliam quidem causam 
mortis voluntariae nullam profecto iustam reperietis. Atque 
hoe ille vidit. Nam iecit quodam loco vita illam mulierem 
spoliari quam pudicitia maluisse. 6. Sed refugit statim nec . 
de pudicitia plura dixit, veritus, credo, ne quem irridendi 
nobis daret et iocandi locum. Constat enim illam quum de- 
formitate summa fuisse tum etiam senectute. Qua re quae 
potest, quamvis salsa ista Sarda fuerit, ulla libidinis aut 
amoris esse suspicio? 


V. 7. Ac ne existimes, Triari, quod adferam in di- 
cendo me fingere ipsum et non a reo causam cognoscere, 
explicabo tibi quae fuerint opiniones in Sardinia de istius 
mulieris morte: nam fuerunt duae: quo etiam facilius λέ et 
Scauri innocentiam οἱ testium tuorum audaciam cognoscere 
possint et eorum, quae facía sunt, indignitatem. 8. Sardae 
istius maritus dris matrem Bostaris, te dixi, libidinosam at- 
que improbam matrem, infami ac noto adulterio iam diu 

diligebat. Is quum hane suam uxorem, anum et locupletem 
et molestam, timeret, neque eam habere in matrimonio 
propter foeditatem neque dimittere propter dotem volebat. 
Itaque compeeto cum matre Bostaris consilium cepit, ut 
uterque Romam veniret: ibi se aliquam rationem inventu- 
rum, quem ad modum illam uxorem duceret, confirmavit. 

VI. 9. Hic opinio fuit, ut dixi, duplex, una non ab- 
horrens a statu naturaque rerum, Arinis uxorem pelicatus 
dolore concitatam, quum audisset Arinem cum illa sua me- 
tus et fugae simulatione Romas se contulisse, ut, quum 
antea consuetudo inter eos fuisset, tum etiam nuptiis iunge- 
rentur, arsisse dolore muliebri et mori quam id perpeti ma- 
luisse: 10. altera non minus veri similis et, ut opinor, in 
Sardinia magis etiam eredita, Arinem istum testem atque 
hospitem, Triari, tuum proficiscentem Romam negotium 
dedisse liberto, ut illi aniculae non ille quidem vim adfer- 
ret — neque enim erat rectum patronage —, sed collum di- 
gitulis duobus oblideret, resticula cingeret, ut illa perisse 
suspendio putaretur. 11. Quae quidem suspicio valuit 
etiam plus ob hanc causam, quod, quum agerent parentalia 
Norenses omnesque suo more ex oppido exissent, tum illa 
est a liberto suspendisse se dicta. Discessus autem solitudo 
ei, qui patronam suffocabat, fuit quaerenda: illi, quae vo- 
lebat mori, non fuit. 12. Confirmata vero suspicio est, 
quod anu mortua libertus statim tamquam opere confecto 
Romam est profectus, Aris autem, simul ac libertus de 
morte uxoris nunciavit, continuo Romae matrem illam Bosta- 
ris duxit uxorem. 

VII. 13. En quibus familiis quam foedis, quam con- 
taminatis, quam turpibus dedatis hanc familiam, iudices! 
en quibus testibus commoti de quo homine, de quo genere, 
de quo nomine sententias feratis! Obliviscendum vobis pu- 
tatis matrum in liberos, virorum in uxores scelera? Cerni- 
tis erudelitate mixtas libidines, videtis immanes: duorum 
maximorum criminum auctores, quibus eriminibus haec tota 
apud ignaros aut invidos formata causa est, omni facinore 
et flagitio deformatos habetis. 

VIII. 14. Num igitur in his criminibus, iudices, residet 

iam aliqua suspicio? Non perpurgata sunt, non refutata, 
non fracta? Qui igitur id faetum est? Quia dedisti mihi, 
Triari, quod diluerem, in quo argumentarer, de quo dispu- 
tarem, quia genus eius modi fuit eriminum, quod non totum 
penderet ex teste, sed quod ponderaret iudex ipse per se. 
15. Neque vero, iudices, quidquam ahud in ignoto teste 
facere debemus nisi ut argumento, coniectura, suspicione 
rerum ipsarum vim naturamque quaeramus. Etenim testis 
non modo Afer aut Sardus sane, si ita se isti malunt no- 
minari, sed quivis etiam elegantior ac religiosior impelli, 
deterreri, fingi, flecti potest: dominus est ipse voluntatis 
suae, in quo est impunita men£ndi licentia. 16. Argu- 
mentum vero, quod quidem est proprium rei — neque enim 
ullum aliud argumentum vere vocari potest —, rerum vox 
est, naturae vestigium, veritatis nota: id qualecumque est, 
maneat immutabile necesse est: non enim fingitur ab ora- 
tore, sed sumitur. Qua re in eo genere accusationis si vin- 
cerer, succumberem et cederem: vincerer omni re, vince- 
rer causa, vincerer veritate. 17. Agmen tu mihi inducas 
Sardorum et catervas et me non criminibus urgere, sed 
Afrorum fremitu terrere conere? Non potero equidem dis- 
putare, sed ad horum fidem et mansuetudinem confugere, 
ad ius iurandum iudicum, ad populi Romani aequitatem, 
qui hane familiam in hae urbe principem voluit esse, deorum 
immortalium numen imploráre potero, qui semper exstite- 
runt huic generi nominique fautores. 

IX. 18. Poposcit, imperavit, eripuit, coégit. — Si docet 
tabulis, quoniam habet seriem quamdam et ordinem contracti 
negotii confectio ipsa tabularum, attendam acriter et quid 
in defendendo mihi agendum sit videbo. Si denique nitere 
testibus, non dico bonis viris ac probatis, noti sint modo, 
quem ad modum mihi eum quoque sit confligendum consi- 
derabo. 19. Sin unus color, una vox, una natio est omnium 
testium, si, quod ii dicunt, non modo nullis argumentis, 
sed ne litterarum quidem aliquo genere aut publicarum aut 
privatarum, quod tamen ipsum fingi potest, confirmare 
conantur, quo me vertam, iudices, aut quid agam? Cum sin- 
gulis disputem? quid? non habuisti quod dares? — Habuisse 

se dicet. — Quis id scit? Quis iudicabit non fuisse cau- 
sam? — Fingel fuisse. — Qui refellemus potuisse. non dare, 
si noluisset? — Vi ereptum esse dicet. Quae potest elo- 
quentia disputando ignoti hominis impudentiam confutare? 
X. 20. Non agam igitur cum ista Sardorum conspiratione 
et cum expresso et coacto sollicitatoque periurio subtiliter 
neque acu quaedam enucleata argumenta conquiram, sed 
contra impetum istorum impetu ego nostro concurram at- 
que confligam. Non est unus mihi quisque ex illorum acie 
protrahendus neque cum singulis decertandum atque pugnan- 
dum: tota est acies illa uno impetu prosternenda. 

21. Est enim unum maximum totius Sardiniae frumen- 
tarium crimen, de quo Triarius omnes Sardos interrogávit, 
quod genus uno testimonii foedere et consensu omnium est 
confirmatum. Quod ego crimen ante quam attingo, peto 
a vobis, iudices, ut me totius nostrae defensionis quasi 
quaedam iacere fundamenta patiamini. Quae si erunt, ut 
mea ratio et cogitatio fert, posita et constituta, nullam aceu- 
salionis partem pertimeseam. 22. Dicam. enim primum de 
ipso genere accusationis, postea de Sardis, tum etiam pauca 
de Scauro: quibus rebus explicatis tum denique ad hoc hor- 
ribile et formidulosum frumentarium erimen accedam. 

XI. 28. Quod est igitur hoc accusationis, Triari, ge- 
nus? Primum, ut inquisitum non ieris. Quae fuit ista tam 
ferox, tam explorata huius opprimendi fiducia? ,Pueris 
nobis audisse videor L. Aelium, libertinum hominem litte- 
ratum Ac facetum, quum uleisceretur patroni iniurias, no- 
men OQ. Muttonis, hominis sordidissimi, detulisse. A quo 
quum quaereretur quam provinciam ant quam diem testium 
postularet, horam sibi octavam, dum in foro bovario inqui- 
reret, postulavit. 24. Hoc tu idem tibi in M. Aemilio Scauro 
putasti esse faciendum? — Delata enim, inquit, causa ad 
me Romae est. — Quid? ad meSiculi nonne Romae causam 
Siciliae detulerunt? Atqui homines prudentes natura, cal- 
lidi usu, doctrina eruditi. Tamen ego mihi provinciae cau- 
sam in provincia ipsa cognoscendam et discendam putavi. 
25. An ego querelas atque iniurias aratorum non in sege- 
tibus ipsis arvisque cognoscerem?  Peragravi, inquam, 

Triari, durissima quidem hieme valles Agrigentinorum at- 
que colles. Campus ille nobilissimus ac feracissimus ipse 
me eausam paene doeuit Leontinus. Adii casas aratorum, 
a stiva ipsa. homines mecum colloquebantur. 26. Itaque 
sic fuit illa expressa causa, non ut audire ea, quae dice- 
bam, iudices, sed ut cernere et paene tangere viderentur. 
Neque enim mihi probabile neque verum videbatur me, 
quum fidelissimae atque antiquissimae provinciae patroci- 
nium recepissem, causam tamquam unius clientis in cubi- 
eulo meo discere. 


XII. 27. Ego, nuper quum Reatini, qui essent in fide 
mea, me suam publicam causam de Velini fluminibus et 
euniculis apud hos consules agere voluissent, non existi- 
mavi me neque dignitati praefecturae gravissimae neque 
fidei meae satis esse faeturum, nisi me causam illam non 
solum homines, sed etiam locus ipse lacusque docuisset. 


28. Neque tu aliter fecisses, Triari, si te id tui isti Sardi 
facere voluissent, hi, qui te in Sardiniam minime venire 
voluerunt, ne longe aliter omnia atque erant ad te delata 
cognosceres , nullam multitudinis in Sardinia querelam, nul- 
lum in Seauro odium populi..... XIII. 29. cvide, Triari, 
quantum praeterea intersit inter meam atque (uam. accusatio- 
nem. Ego non ante comperendinavi, quat, quem ad modum 
luppiter , si poétarum fabulis credimus, Enceladum deiectum 
aique semiustum imposita insula operuit vel, ut alii volunt, 
Typhonem , cuius anhelitu Aetnam ardere dicunt, sic Verrem 
operuissem Sicilia teste (ota. Tu uno comperendinasti. 
reum teste producto. At quo teste, di immortales! Non 
satis quod uno, non quod ignoto, non quod levi: etiamne 
Valerio teste primam actionem confecisti, qui patris tui be 
neficio civitate donatus gratiam tibi non illustribus officiis, 
sed manifesto periurio rettulit? 30. Quod si te omen no- 
minis vestri force duxit, nos tamen id more maiorum, quia. 
faustum putamus, non ad perniciem, verum ad salutem in- 
terpretamur. XIV. Sed omnis ista celeritas ac festinatio, 
quod inquisitionem, quod priorem actionem totam sustulisti, 
illud patefecit et illustravit, quod occultum tamen non erat, 

non esse hoc iudicium iudicii, sed ἘΠ ΠΌΤ consularium 
causa comparatum. | 

31. Hie ego Appium Claudium ons fortissimum. 
atque ornatissimum virum mecumque, ut spero, fideli in 
gratiam: reditu firmoque coniunctum nullo loco, iudices, 
vituperabo. Fuerant enim eae partes aut eius, quem id 
facere dolor et suspicio sua coégit, aut eius, qui has sib* 
partes depoposcit, quod aut non animadvertebat quem vio 
laret aut facilem sibi fore in gratiam reditum arbitrabatur. 
32. Ego tantum dicam, quod et causae satis et in illum 
minime durum aut asperum possit esse. Quid enim habet 
turpitudinis Appium Claudium M. Scauro esse inimicum? 
Quid, avus eius P. Africano non fuit? Quid, mihi ipsi idem 
iste? Quid, ego illi? Quae inimicitiae dolorem utrique 
nostrum fortasse aliquando, dedecus vero certe numquam 
attulerunt. 33. Suecessori decessor invidit el voluit eum 
quam maxime offensum, quo magis ipsius memoria excel- 
leret: res non modo non abhorrens a consuetudine, sed 
usitata etiam et valde pervagata. XV. Neque vero tam 
haec ipsa cotidiana res Appium Claudium illa humanitate 
et sapientia praeditum per se ipsa movisset, nisi hunc C. 
Claudii fratris sui competitorem fore putassel. — 

34. Qui sive patricius sive plebeius esset — nondum 
enim certum constituerat —, cum hoc sibi eontentionein 
fore putabat, Appius autem hoc maiorem eliam, quod illum 
in pontificatus petitione, in saliatu, in caeteris meminerat 
fuisse patrieium. Quam ob rem se consule neque repelli 
fratrem volebat neque, ipse si patricius esset, parem Scauro 
fore videbat, nisi hunc aliquo aut metu. aut infamia per- 
eulisset. 

90. Ego id fratri i in honore fratris. amplissimo non con- 
cedendum putem, praesertim qui quid amor fraternus va- 
leat paene . praeter caeteros sentiam? — At enim frater iam 
non petit. — Quid tum? $Si ille retentus a cuncta Asia 
supplice, si a negotiatoribus, si a publicanis, si ab omnibus 
sociis civibus exoratus anteposuit honori suo. commoda 
salutemque provinciae, propterea putas semel exulceratum 
animum tam-facile potuisse sanari? 

XVI. 36. Quamquam in istis omnibus rebus, praeser- 
tim apud homines barbaros, opinio plus valet saepe quam 
res ipsa. Persuasum est Sardis se nihil Appio gratius esse 
faeturos, quam si de Scauri fama detraxerint: multorum 
etiam spe commodorum praemiorumque ducuntur: omnia 
consulem putant posse, praeserüm ultro pollicentem. De 
quo plura iam non dieam. 37. Quamquam ea, quae dixi, 
non secus dixi, quam si eius frater essem, non is, qui et 
est et qui multa dixit, sed is, qui ego esse in meum con- 
suevi. Generi igitur totius accusationis resistere, iudices, 
debetis, in quo nihil more, nihil modo, nihil considerate, 
nihil integre, contra improbe, turbide, festinanter, rapide 
omnia, conspiratione, imperio, auctoritate, spe, minis vide- 
tis esse suscepta. 

XVII. 38. Venio nunc ad testes, in quibus docebo non 
modo nullam fidem et auctoritatem, sed ne speciem quidem 
esse aut imaginem testium. Etenim fidem primum ipsa tol- 
lit consensio, quae patefacta est compromisso Sardorum et 
coniuratione recitata: deinde illa cupiditas, quae suscepta 
est spe et promissione praemiorum: postremo ipsa natio, 
cuius tanta vanitas est, ut libertatem a servitute nulla re 
alia nisi mentiendi licentia dislinguendam putent. 39. Ne- 
que ego Sardorum querelis dico moveri nos numquam 
oportere. Non sum aut tam inhumanus aut tam alienus a 
Sardis, praesertim quum frater meus nuper ab his decesse- 
rii, quum rei /rumentariae Cn. Pompeii missu praefuisset, 
qui et ipse illis pro sua fide et humanitate consuluit et eis 
vicissim perearus et iucundus fuit. 40. Pateat vero hoc 
perfugium dolori, pateat iustis querelis, eoniurationi inter- 
cludatur, obsaepiatur insidiis: neque hoc in Sardis magis 
quam in Gallis, in Afris, in Hispanis. XVIII. Damnatus 
est T. Albucius, C. Megaboceus ex Sardinia non nullis 
etiam laudantibus Sardis. Ita fidem maiorem varietas ipsa 
faciebat. Testibus enim aequis, tabulis incorruptis teneban- 
tur. 41. Nunc est una vox, una mens, non expressa do- 
lore, sed simulata, neque huius iniuriis, sed promissis alio- 
rum et praemiis excitata. — At creditum est aliquando 
Sardis. — Et fortasse credetur aliquando, si"integri vene- 

rint, si incorrupüi, si sua sponte, si non alicuius impulsu, 
si soluti, si liberi. Quae si erunt, tamen sibi eredi gau- 
deant et mirentur. Quum vero omnia absint, tamen se non 
 respicient; non gentis suae famam perhorrescent? 


XIX. 42. Fallacissimum genus esse Phoenicum omnia 
monumenta vetustatis atque omnes historiae nobis prodide- 
runl. Ab his orti Poeni multis Karthaginiensium rebellioni- 
bus, multis violatis fractisque foederibus nihil se degenerasse 
docuerunt. A Poenis admixto Afrorum genere Sardi non 
dedueti in Sardiniam atque ibi constituti, sed amendati et 
repudiati coloni. i 


.* 48. Qua re quum integri nihil fuerit in hae gente plena, 

quam valde eam pulamus tot transfusionibus coacuisse? 
Hic mihi ignoscet Cn. Domitius Sincaius, vir ornatissimus, 
hospes et familiaris meus, ignoscenl denique omnes ab 
eodem Cn. Pompeio civitate donati, quorum tamen omnium 
laudatione utimur, ignoscent alii viri boni ex Sardinia: eredo 
enim esse quosdam. 44. Neque ego, quum de vitiis gentis 
loquor, neminem excipio. Sed a me est de universo ge- 
nere dicendum, in quo fortasse aliqui suis moribus et hu- 
manitate stirpis ipsius et gentis vitia vicerunt. Magnam 


quidem esse partem sine fide, sine societate et coniunctione . 


nominis nostri res ipsa declarat. Quae est enim praeter 
Sardiniam provincia, quae nullam habeat amicas populo 
Romano ae liberam civitatem? | 45.a. Africa ipsa parens 
illa Sardiniae, quae plurima et acerbissima .cum maioribus 
nostris bella gessit, non solum fidelissimis regnis, sed etiam 
in ipsa provineia se a societate Punicorum bellorum Utica 
teste defendit. Hispania ulterior Seipionum interitu et fidei 
Saguntinae rogo nobilitata habet Gaditanam civitatem officiis, 
periculis, foedere nobiscum coniunctam. Quaero iam quae— 
nam Sardiniae civitas foederata possit commemorari? Nulla 
profecto. — 45.b. Qwo igitur ore in populi Romani conspectum 
se committere audet Sardus testis, eopiis inops, gente fallax? 
[Arusianus Messius p. 236. Lindem.] Aepulsum etiam vos M. 
Scaurum a consulatu venistis et beneficio populi Romani eum 
privare conamini? qua auctoritate? 

XX. 49.c. Timere vos dixit accusator ne Scaurus ea pecu- 
nia, quat ab sociis abstulisset, emeret consulatum et, sicut pater 
eius fecisset, ante quam de eo iudicari posset, magistratum 
iniret ac rursus ante alias provincias spoliaret quam rationem 
prioris administrationis redderet, atque hanc ipsam Triarius 
accusationis tam turbide, tam festinanter a se susceptae cau- 
sam reddidit. A5.d. Quid hoc est portenti? quid hoc pro- 


digii esi? [Hoc loco fortasse reponi poterit fragmentum huius 
orationis, quod est apud Eugraphium ad Terent. Heautont. p. 524, 


Klotz., ab editoribus, ut videtur, praetermissum: *Quae, malum, 
est ista ratio??] Quem purpura regalis non commovit, eum 
Sardorum mastruea mutavit? [Isidori Etym. lib. XIX. cap. 23. 
$. 5.] 49.e. Nemo enim adeo hospes in hac urbe versatur, 
ut peregrinentur eius aures neque in hoc  pervagato civitatis 
sermone versentur, M. Scaurum, vitrico suo L. Sulla victore 
et munifico in socios victoriae, ita abstinentem fuisse, ut 
nihil neque donari sibi voluerit neque ab hasta emerit. Hoc 
aliis mirabile videtur: ille quidem aliter facere non potuit. 
Meminerat enim se eius esse fiium, qui senatoria sententia, 
cuius erat ille princeps, ac nutu prope terrarum orbem rexis- 
set. 45.f. Quam ob rem, Sardi venales, impero vobis, ut, 
hoe nomine audito, quod per omnes gentes pervagatum 


. eSt [Arusianus Messius p. 256. Lindem.], de familia nobili 


ipsi quoque cum orbis terrarum auctoritate sentiatis. [A m- 
mianus Marcellinus lib, XXII. cap. 195.] 


XXl. 45.g. Nunc M. Scaurus, squalore sordidus, lacri- 
mis ac maerore perditus, vester est supplex, iudices , vestram 
fidem obtestatur , misericordiam implorat, vestram potestatem 
ac vestras opes intuetur. Nolite, per deos immortales! iudi- 
ces, permittere ut ab ignotis testibus, ab hominibus barbaris 
civis ac supplex vester non solum consulatu, quo se honestio- : 
rem fore putavit, verum etiatn caeteris ante partis honestati- 
bus aique omni dignitate fortunaque privetur. tque ita vos 
Sc urus, iudices , orat atque obsecrat, si iniuste neminem lae— 
sit, si nullius aures voluntatemve violavit, si nemini, ut levis- 
sime dicam, odio fuit. Semel tantum has partes pietas ei 
imposuit. 

POST DUAS PARTES ORATIONIS. 


45.h. Nam quum ex multis unus ei restaret Dolabella 
pafernus inimieus, qui eum Q. Caepione propinquo suo 
contra Seaurum patrem suum obsignaverat /iftteras, eas sibi 
inimicitias non susceptas, sed relictas pietatis causa geren- 
das esse arbitrabatur, aemulatus M. et L. Lucullos, qui pari 
pietate et indusíria praediti admodum adolescentes paternas 
inimicitias magna cum gloria fuerant persecuti. (Asconius.] 


POST TRES PARTES. 

45.i. Quanta vero Triarii fuit iniquitas criminantis, quod 
(am magnificam domum Scaurus haberet? Ο priscum censo- 
rem ac severum per quem ne honorato quidem homini et prin- 
cipi liceat habere commodam οἱ plenam dignitatis domum, 
praesertim quum propinquilas e£ celebritas loci suspicio- 
nem desidiae tollat aut cupiditatis. (Asconius. 


XXII. 45.k. Quam vero insolenter tua se iactabat, Triari, 
oratio, quum diceres Lucullei marmoris columnarum , quas in 
atrio Scauri collocatas videmus, per urbem praeter fictilia 
deorum fastigia in privatam domum vecías esse tantas moles, 
ul satis dari sibi damni infecti coégerit redemptor cloacarum, 
quum in Palatium plaustris extraherentur! | Videlicet invi- 
diosae istae columnae ad privatam superbiam, quam populus 
Jomanus odit, advectae sunt ac non ad publicam magnificen- 
tiam, quam diligit. An tu solus ignoras usum ἢ Scaurum 
antea fuisse aedilem in ornatu theatri, ut pro muneris àmpli- 
tudine et liberalitate sua in deorum immortalium honorem re- 
ligionem ludorum apparatus lautitia augustiorem redderet? 
45.1. Ego porro, qui Albanas habeo columnas, clitellis eas 
apportavi. [Quinctilianus lib. V. cap. 13. 8. 40.] 45-m. Quid? 
1u ipse, Triari, quos, quantos quamque profusos sumptus in 
colwnnis fecisti! Hoc miror enim querorque quemquam ho- 
minem ita pessumdare alterum verbis velle, ut etiam navem 
perforet, in qua ipse naviget. [Quinctilianus lib. VIII. cap. 6. 
$. 471] 45.n. Domus tibi deerat? At habebas. Pecunia 
superabat? At egebas. Incurristi amens in columnas: in 
alienos insanus insanisti: depressam, caecam, iacentem do- 
mum pluris quam te et fortunas tuas aestimasti. [Cicero 

oratore cap. 07. $. 228 sq. Quinctilianus lib. IX. cap. 2. 8. 15. 
Marcianus Capell. lib. de Rhetor. p. 429.] Quid igitur, si te 
Scaurus arbitrum adegisset, ni multo maiores sumptys, 


multomaiores effusiones pro censutuo in columnis 


fecisses, quam ipse, utrum tandem sponsione vinci ne— 
cesse fuissel, eumne, qui in tam amplo rei familiaris quam 
paterni nominis patrimonio ornasset dignitatem domo, an eum, 
qui magno in aere alieno totam ex domo quaesisset? 45.0. Haec 
quum tu effugere non potuisses, contendes tamen et postu- 
labis, ut M. Aemilius cum sua dignitate omni, cum patris 
memoria, cum avi gloria sordidissimae, levissimae, vanis- 
simae genli ae prope dicam pellitis testibus condonetur? 
[Asconius.] intercidit refutatio frumentarii criminis de decimis tri- 
bus. Respice $. 22. et Marciani Capellae testimonium lib. de Rhetor, 
p. 418. ed. Capperon. 


VERS. A NMOVIS. CLX. 
[Ex Asconio, Inde ab t signo e cod. Taurin.] 


XXIII. 46. ... Undique mihi suppeditat, quod pro M. 
Seauro dieam, quocumque non modo mens, verum etiam 
oculi inciderunt. Curia illa vos de gravissimo principatu 
patris fortissimoque testatur, L. ipse Metellus, avus huius, 
sanctissimos deos illo eonstiftuisse in templo videtur in 
vestro conspectu, iudices, ut salutem a vobis nepotis sui 
deprecarentur, quod ipsi saepe multis laborantibus atque 
implorantibus ope sua subvenissent: 47. Capitolium illud 
templis tribus illustratum, paternis atque etiam huius am- 
plissimis donis ornati aditus Iovis optimi maximi, Iunonis 
Reginae, Minervae M. Scaurum apud vos memoria huius mu- 
nificentiae et liberalitatis publicae ab omni avaritiae aut cupi— 
ditatis suspicione defendunt: propinqua illa aedes Vestae ad- 
monet vos , ut recordemini ilius L. Metelli, pontificis maximi, 
qui, quum templum illud arderet, in medios se iniecit ignes 
et eripuit flamma Palladium illud, quod quasi pignus nostrae 
salutis atque imperii custodiis Vestae continetur. 48. Qui 
utinam posset parumper exsistere! Eriperet ex hac flamma 
stirpem profecto suam, qui eripuisset ex illo incendio divi- 
num incolumitatis nostrae pignus. Pertoveor cogitatione tam 
parum sacerdoti deos esse propitios, ut ne servati quidem ser- 

vent etus genus tutelae suae commendatum. |. XXIV. 49. Te 
vero, M. Scaure, equidem video, video, inquam, non cogito 
solum. Nec vero sine magno animi maerore ac dolore, 
quum tui filii squalorem aspexi, de te recordor. Atque 
utinam, sieut mihi tota in hac causa versatus ante oculos es, 
sic nunc horum te offeras mentibus et in horum animis ad- 
haerescas. Species medius /idius viri, cui neminem vidimus 
parem consilio, gravitate, constantia, caeteris virtutibus, si 
gosset reviviscere , sic omnes commoveret, ut, quisquis intuere- 
tur , is etiam si forte non nosset, tamen principem civitatis 
esse diceret. 


90. Quo te nune modo appellem? Ut hominem? At non 
esinter nos. Ut mortuum? At vivis et viges: atin omnium 
animis atque ore versaris atque divinus animus mortale 
nihil habuit neque tuorum quidquam potuit emori praeter 
corpus: quocumque igitur te modo appellari verum est, ad- 
sis nobis atque istam mendacissimorum et levissimorum testium 
vanitatem impudentiamque vultu ipso aspectuque conterreas, 
adsis el civibus tui consilii, cutus auctoritatis numquam poeni- 
tuit, praeferas lumen, ut ne genus tuum ignominia et calami- 
tate dehonestent neve filium tuum, haud degenerem paterni 
nominis heredem , sententiis suis adfligant. | 

51. In Seauriana invenimus istam discretionem de Sar- 


dis et Sardiniensibus, ut illos incolas, illos advenas doceat. 
[Pompeii Commentum Artis Donati p. 108. Lindem.] 


17. ORATIO IN SENATU IN TOGA CANDIDA CONTRA 
C. ANTONIUM ET L. CATILINAM COMPETITORES. 


De hac oratione Asconius haec dicit: 


Haec oratio dicta est L. Caesare C. Figulo coss. [a. u. c. 090.] 
post annum quam pro Cornelio dixerat. 


ARGUMENTUM. 


Sex competitores in consulatus petitione Cicero habuit, duos pa- 
tricios, P. Sulpicium Galbam, L. Sergium Catilinam: quattuor plebeios, 
ex quibus duo nobiles, C. Antonium, M. Antonii oratoris fllium, L. 
Cassium Longinum, duos, qui tantum non primi ex familiis suis ma- 

istratum adepti erant, Q. Corniflicium et C. Licinium Sacerdotem. 
olus Cicero ex competitoribus equestri erat loco natus atque in pe- 
titione patrem amisit. Caeteri eius compelitores modeste se gessere 

visique sunt Cornifieius et Galba sobrii ac sancti viri, Sacerdos nulla 
improbitate notus, Cassium, qui iners ac stolidus tum magis quam 
improbus videretur, post paucos menses in coniuratione Catilinae esse 
apparuit ac cruentissimarum sententiarum fuisse auctorem, Itaque hi 
quattuor pro re iacebant. Catilina autem et Antonius, quamquam 
omnibus maxime infamis eorum vita esset, tamen multum poterant. 
Coierant enim ambo, ut Ciceronem consulatu deiicerent, adiutoribus 
usi firmissimis, M. Crasso et C. Caesare. Itaque haec oratio contra 
solos Catilinam et Antonium est. Causa orationis huius modi in se- 
nata habendae Ciceroni fuit, quod, quum in dies licentia ambitus 
augeretur propter praecipuam Catilinae et Antonii audaciam, censuerat 
senatus ut lex ambitus aucta etiam cum poena ferretur, eique rei Q. 
Mucius Orestinus tribunus plebis intercesserat. Tum Cicero graviter 
senatu intercessionem ferente surrexit atque in coitionem Catilinae et 
Antonii invectus est ante dies comitiorum paucos. 


[Deest principium orationis. ] 
1. Dico, patres conseripti, superiore nocte cuiusdam 
hominis nobilis et valde in hoc largitionis quaestu noti et 


cogni domum Catilinam et Antonium cum sequestribus 
suis convenisse. 


2. Quem enim aut amicum habere potest is, qui tot cives 
trucidavit, aut clientem, qui in sua civitate cum peregrino 
negavit se iudicio aequo certare posse? 

3. Nec se iam tum respexit, quum gravissimis vestris 
decretis absens notatus est. 

4. In iudiciis quanta vis esset didicit, quum est absolu- 
tus, si aut illud iudicium aut illa absolutio nominanda est. 

5. Populum vero, quum inspectante populo collum se- 
cuit hominis maxime popularis, quanti faceret ostendit. 

6. Me qua amentia inductus sit ut contemneret consti- 
tuere non possum. Utrum aequo animo laturum putavit? 
At in suo familiarissimo non viderat me ne aliorum quidem 
iniurias mediocriter posse ferre? 

7. Alter pecore omni vendito et saltibus prope addietis 
pastores retinet, ex quibus ait se, quum velit, subito fugiti- 
vorum bellum excitaturum. Alter induxit eum, quem potuit, 
ut repente gladiatores populo non debitos polliceretur: eos 
ipse consularis candidatus perspexit et legit et emit: prae- 
sente populo Romano factum est. 

8. Quam ob rem augere etiam mercedes si vultis, Q. 
Mucium 7 perverti legem impedire, ut coepit senter cos., sed 
ego ea lege contentus sum, qua duos consules designatos 
uno tempore damnari vidimus. 

9. Te tamen, Q. Muci, tam male de populo Romano exi- 
stimare moleste fero, qui hesterno die me esse dignum con- 
sulatu negabas. Quid? populus Romanus minus diligenter 
sibi eonsüilueret defensorem quam tu tibi? Qui quum te 
[reun] furti L. Calenus ageret, me potissimum fortunarum 
tuarum patronum esse voluisti. Cuius tu consilium in tua 
turpissima causa delegisti, hunc honestissimarum rerum de- 
fensorem populus Romanus auctore te repudiare potest? 
Nisi forle hoc dicturus es, quo tempore a L. Caleno furti de- 
latus sis, eo tempore in me tibi parum auxilii esse vidisse. 


10. Atque, ut istum omittam, in exercitu Sullano prae- 
donem, in introitu gladiatorem, in vietoria quadrigarium. 

.. 141. Te vero, Catilina, consulatum sperare aut cogitare 
non prodigium atque portentum est? . A quibus enim petis? 
A principibus civitatis? qui tibi, quum L. Volcatio cos. in 
consilio fuissent, ne petendi quidem potestatem esse vo- 
luerunt. — A senatoribus? qui te auctoritate sua spoliatum 
ornamentis omnibus vinetum paene Africanis oratoribus tra- 
diderunt. — Ab equestri ordine? quem trucidasti. — A 
plebe? cui speetaculum eius modi tua crudelitas praebuit, 
ut te nemo sine gemitu ac recordatione luctus aspicere 
possit. 

12. Quod caput etiam tum plenum animae et spiritus ad 
Sullam usque ab laniculo ad aedem Apollinis manibus ipse 
suis detulit. 

13. Quid tu potes in defensione tua dicere, quod illi non 
dixerint? ... quae tibi dicere non licebit .... 


ET PAULLO POST. 


14. Denique illi negare potuerunt et negaverunt: tu tibi 
ne infitiandi quidem impudentiae locum reliquisti. Qua re 
praeclara dicentur iudicia tulisse, si, qui infi&antem Luscium - 
condemnarunt, Catilinam absolverint confitentem. : 

cic. IV. 3... | 

15. Hanc tu habes dignitatem, qua fretus me contemnis 
et despicis, an eam, quam reliqua vita es consecutus? quum 
ita vixisti, ut non esset locus tam sanctus, quo non ad- 
ventus tuus, etiam quum culpa nulla subesset, crimen 
adferret. 

16. Quum deprehendebare in adulteriis, quum depre- 
hendebas adulteros ipse, quum ex eodem stupro tibi et 
uxorem et fiam invenisti. 

17. ... stupris se omnibus ac flagitiis contaminavit : 
caede nefaria eruentavit: diripuit socios: leges, quaestio- 
nes, iudicia: violavit. 

18. Quid ego ut involaveris provinciam praedicem, cuncto 
populo Romano elamante ac resistente? Nam ut te illic ges- 
seris non audeo dicere, quoniam absolutus es. Mentitos 
esse equites Romanos, falsas fuisse tabellas honestissimae 
civitatis. existimo: mentitum Q. Metellum Pium, mentitam 
Africam, vidisse puto nescio quid illos iudices, qui te inno- 
centem iudicarunt. O miser, qui non. sentias illo iudicio te 
non absolutum, verum ad aliquod severius iudicium ac ma- 
ius supplicium. reservatum,. 

19. Praetereo illum nefarium eonatam tuum et paene 
acerbum et luctuosum rei publieae diem, quum. Cn. Pisone 
socio neque alio nemine caedem optimatum facere voluisti. 

20. An oblitus es te ex me, quum praeturam peteremus, 
petisse, ut tibi primum locum eoncederem? Quod quum 
saepius ageres et impudentius a me contenderes, meministi 
me tibi respondere impudenter te facere, qui id à me pe- 
teres, quod a te Boculus numquam impetrasset? Neseis me 
praetorem primum esse factum, te concessione competito- 
rum et collatione centuriarum et meo maxime beneficio e 
postremo in tertium locum esse sublectum? 


[Dicit de malis civibus. ] 


21. Qui postea quam illo conati erant Hispaniensi pu- 
giunculo nervos incidere civium Romanorum non potuerunt, 
duas uno tempore conantur in rem publicam sicas de- 
stringere. 

22. Hunc vos scitote Licinium gfladiatorem iam immi- 
sisse ᾧ capillum Catilinae iudic. quà Q. ue Curium, hominem 
quaestorium. 

29. Et talis Curius pereruditus. 


18. FRAGMENTUM ORATIONIS PRO TULLIO. 


Praeter eas partes huius orationis, quae part. 1i. vol. IL. p. 1—14, 
positae sunt, huc referenda sunt quae habet I. G. Baiterus vol, II. 
p. 1. p. 102. 

1. Maerobius de diff. et soc. Graeci Latinique verbi cap. 6. 
[p. 242. ed. Jan.] Cicero pro Tullio explicavit ait. cl. Diomed. 
lib. I. p. 369. Putsch. 

2. Victorinus p. 63. v. 35. ed. Bait.: Ji/a superior spe- 
cies [partitionis] cum proposuerit quid conveniat, id ipsum ad 
se inclinat, ut pro se faciat id, quod' adversarius profitetur : 
postea vero subiungit id, quod sit in controversia. | Fecit hoc 
Cicero pro M. Tullio. Dicam, inquit, vim factam a P. Fabii 
familia: adversarii non negant. Zf/c proposuit quod adver- 
sarii fateantur. Deinde ipsum pro se fecit dicendo: Damnum 
datum esse M. Tullio concedis: viei unam rem. Jtem ad- 
tunzit alteram partem, in qua confesssonetn docet, quum dicit: 
. Vim hominibus armatis factam nou negas: vici alteram. 
Post quid n controversia sit proponit, quum dicit: Dolo malo 
faetum negas: de loe iudicium est. 

à. Julius Vietor 6, 6. p. 224. ed. Bait.: 4b eventu ín 
fine, ut M. Tullius Cicero: Si iudicaveritis sine dolo malo 
posse familiam congregari, hominem occidi, omnibus facino- 
rosis eamdem licentiam permiseritis. 

4. Fortunatianus art. rhet. schol. lib. Il. p. 77. Capper.: 
Voluntas legis ..... quot modis consideratur ? .... tertio, quum 
exemplo multarum legum probamus praesentem quoque legem 
ita sentire, ut nos defendimus, sicut M. Tullius fecit pro M. 
Tullio et pro A. Caecina. 


19. PRO L. VARENO. 


[Haec oratio ineertum quando, aut anno p. u. c. 074., ut Orei. 
lius existimat, aut, ut Schützius, 683., dicta est pro L. Vareno, reo 
inter sicarios, quod Cn, Varenum vulnerasset, C. Varenum occidisset, 
Damnatus est autem Lucius, quamquam oratio valde θυ θαι est Plinio 

(lib. I. ep. 20. $. 7.) Quinctiliano (Inst. lib. Vf. cap. 1. $. 49. conf, 
lib, VII. cap. 2. 588. 10 et 30.) et Severiano (Syntax. Rhet. p. 305. 
Pith.) NOBB.] 


1. Amici deficiunt, cognati deserunt. (Severiani Syutomat, 
Rhetor. cap. de adfectibus p. 945. ed. Capper.] 

2. In inimicissima civitate urguent, instant, insequuntur, 
studio, multitudine, pecunia, periurio pugnant. [Idem ibidem.] 

9. C. Ancharius Rufus fuit e municipio Fulginate. [Pri- 
scianus lib, VII. cap. 14. $. 70.] 

4. In praefectura Fulginate. (Idem ibid.] 

9$. Quum iter per agros et loca sola faceret cum Pompu- 
leno, in familiam Ancharianam incidisse dixerunt: deinde 
Pompulenum occisumi esse, illico Varenum vinctum adser- 
vatum, dum hic ostenderet quid de eo fieri vellet. (Quincti- 
lianus fib. V. cap. 18. $. 28.] 

6. Lege de sicariis commisit L. Varenus. Nam C. Vare- 
num oecidendo et Cnaeum vulnerando et Salarium item oc- 
cidendo eadit. [Idem lib. VII. cap. 1. 8. 9.] 

7. Tum C. Varenus, is qui a familia Anchariana occisus 
est, — Hoc quaeso, iudices, diligenter attendite. — [Idem 
lib. IV. cap. 1. 8. 74. et lib. IX. cap. 2. $. 56.] 

8. L. ille Septimius diceret — etenim est ad L. Crassi elo- 
quentiam gravis et vehemens et volubilis —: Erucius hic 
noster Antoniaster est. [Priscianus lib. ΠῚ, cap. 7. 8. 40. 
p. 112. 21. Hertz. Quinctilianus lib. VIII. cap. 8. $. 22.] 

9. Ea caedes si potissimum crimini datur, detur ei, cuia 
interfuit, non ei, cuia nihil interfuit, [Priscianus lib. XII. 
cap. 6. $. 49.] 

10. Optio vobis datur utrum velitis casu illo itinere Va- 
renum usum esse an huius persuasu et inductu. [Quincti- 
lianus lib. V. cap. 10. $. 09.] 

11. Deum fidem. [Priscianus lib. VIII, cap. 6. 8. 25.] 

12. Plinius epist. lib. I. ep. 20. 8. 7. Testes sunt multae 
multorut orationes et Ciceronis pro Murena, pro Vareno, in 
quibus brevis et nuda quasi subscriptio criminum solis titulis 
indicatur. 


13. Ouinetilianus lib. VI. cap. 1. $. 49. cl. lib. VII. cap. 2. 

$. 17. et 86. Contra iuvenem, cuius subinde vulnus ín iudi- 
cio resolvebatur pro Vareno mulia dixit urbane. 

14. Severianus synt. rhet. p. 305. Pith. 7ncidunt causae, 
in quibus quod summam habel quaestionis, magna ex parte 
tractandum sit et sic ponenda narratio, ut pro Vareno et bis 
pro Habito (.4vito). 


20. PRO P. VATINIO. 


[abita est oratio LL. Domit. .4énobarbo Appio Claud. Pulcro 
coss. a. u. c. 700.] 

1. Cicero ad familiares lib. I. cap. 9. $. 19. Sed tamen 
defendendi Vatinii fuit etiam ille stimulus, de quo in iudicio, 
quum illum defenderem, dixi me facere quiddam, quod in 
Eunucho parasitus suaderet militi : 

Ubi nominabit Phaedriam, tu Pamphilam 

Continuo. Si quando illa dicet: Phaedriam 

Intromittamus comissatum, tu: Pamphilam 

Cantatum provocemus : si laudabit haec 

Illius formam, tu huius contra. Denique 

Par pro pari referto, quod eam mordeat. 
Sic petivi a iudicibus , ut, quoniam quidem nobiles homines 
et de me oplime meriti nimis amarent inimicum meum me- 
que inspectante saepe eum in senatu modo severe seduce- 
rent, modo familiariter atque hilare amplexarentur, quoniam- 
que illi haberent suum Publium, darent mihi ipsi alium 
Publium, in quo possem illorum animos mediocriter lacessi- 
tus leviter repungere. Neque solum dixi, sed etiam saepe 
facio, dis hominibusque approbantibus. 

2. Hieronymus adv. Rufinum lib. III. t. IV. 2. p. 469. ed. 
Bened. Lege pro Vatinio oratiunculam et alias, ubi sodali- 
ciorum mentio fit. 


P4 


.. €. TITULI ORATIONUM AMISSARUM. 
(De his titulis hoc adnoto, esse has orationes habitas quidem, sed 
multas earum numquam fuisse editas, KLOTZ.) 


1. 2. PRO ACILIO, capitis reo, duas orationes habuit Cic. 
(ad famil. lib. VII. ep. 30.] aut ipso anno 710. aut antea. 

9. PRO C. ANTONIO, collega Ciceronis in consulatu, [de dom. 
cap. 16. $. 41.] 

4. PROMULIERE ARRETINA. [pro A. Caecina cap. 33. $.97.] 

9. PRO ABCITIO praevaricationis reo, (pro Caelio cap. 10. 
$. 24.] anno 698. - 

6. PRO L. SEMPRONIO ATRATINO [pro Caelio cap. 1. 
$. 1 sqq.] 

7. PRO BESTIA ambitus reo, a. d. IlI. Idus Febr, anni 698. 
p. v. c. [ad Q. Fratr. lib. Hep. 3. adde Philipp. or. XI. eap. 5.] 


8. PRO CANINIO GALLO, a, 699. p. u. c. [ad famil, lib. VIL. 


ep. 1.] 

τ 9. PRO M. CISPIO, dicta a Cicerone post annum p. u. c. 697., — 

quo restitutus erat, ante Plencianam autem (699.), itaque anno fere 

698. Cn. Cornelio Lentulo L. Marcio Philippo coss. [pro Pianc. cap. 31.] 
10. PRO CRASSO aixit in senatu, a u. c. 700. [ad famil. lib. I. 

ep. 9. 5. 7.] 

11. 12. PRO DOLABELLA, capitis reo, a. p. u. c. 704. 
[ad famil. lib, IIT. ep. 10.] 

13. PRO DRUSO, a. p. u. c. 700, [ad Att. lib. IV. ep. 15.] 

14. IN A. GABINIUM Cicero dixit, ante quam reconciliata gra- 
tia eius patrociuium suscepit, i. e. ante annum ἃ. c. 700. [Vid. 
Quinctilianus lib. XI. cap. 1. 8. 78. conf. Cic. orat. de imp. Cn. 
Pomp. cap. 17. pro Sestio cap. 9 sq. ín Pis. cap. 11. post redit. in 
.en. cap. 5. de prov. cons. cap. 4.] 

l. Gallienus quum Theodoto vellet imperium proconsulare decer- 
nere, 8 sacerdotibus est prohibitus, qui dixerunt fasces proconsulares 
ingredi Alexandriam non licere, cuius rei etiam Ciceronem, quum 
contra Gabinium toquitur, meminisse satis novimus. [Trebell. Pol- 
lio ín XXX tyrannis. Aemilien. p. 521. Obrecht.] 

15. PRO MESSIO , a. p. u. c. 700. [ad Att. lib. IV. ep. 15.] 

16. PRO Q. MUCIO furi reo, (Fragm. orat. in toga candida. 
ante ann. p. u. c. 690. 

17. PRO C. MUSTIO [Accus. lib. 1. cap. 53. S. 139.] ante 
&un. u. c. 684. 

18. CONTRA NAEVIUM, anno v. c. 678. dicta. [Cic. Brut. 
cap. 60. $. 217.) 

19. PRO SCIPIONE NASICA ambitus reo, a. p. u. c. 694. 
(ad At. lib. II. ep. 1.] 

20. PRO C. ORCHIVIO. (Q. Cic. de pet. cons. 5. conf. Cic. 
pro Cluent, cap. 34. ὃ. 233.] Biennio amte Ciceronis consulatum habita. 

21. PRO PATRICIIS «adolescentibus Romanis, ignaviae su- 
spectis, &pud Peducaeum, Siciliae praetorem, anno u, c. 670. dicta. 
[Plutarch. Cic. 0.] 

22. PRO C. PISONE. (Cic. pro Flacc. cap. 39.] 

23. CONTRA T. MUNATIUM PLANCUM BURSAM anno 
p. u. c. 702, dicta. [Dio lib. XL. cap. ὅδ. Cic. «d famil. lib. VII. 2:] 

24. PRO POPILIO LAENATE, habita rogatu M. Caelii, 
itaque post a. u. c. 690., quo fere hic se δὰ Ciceronis consuetudinem 
applicavit et ante annum 706, quo interfectus est. [Val. Max. V. 
8, 4. et Caesar b, o. III. 22.] 

25. IN DEPONENDA PROVINCIA. Haec oratio una est € 
consularibus, Ciceroni consuli sortienti Macedonia provincia obtige- 
rat, Antonio collegae fsxallia. Huius loco Macedoniam Cieero collegae, 
ut gratum faceret, concessit et ipsam rursus Galliam postea Metello 
Celeri. Eo tempore dicta est haec oratio. [ad Ait. lib. 11. ep. 1. β. 2.] 

26. DE REATINORUM CAUSA contra Interamnates, a. p. 
u. c. 700. [ad Att. lib. IV. ep. 15.] 

27. 28. PRO SAUFEIO. Hunc primum lege Pompeia, mox 
lege Plautia de vi defendit. [Ascon. in Milon.] Anno 702. habita, 

29. PRO SCAMANDRO anno u. c. 698. (proCiuent. cap. 17. et 18.] 

30. PRO TENEDIORUM libertate, anno u. c. 699. dicta. [Ep. 
«d Q. fratrem lib. II. ep. 11.] 

31. 32. PRO A. MINUCIO THERMO, dicta a. u. c, 695. 
[pro Flacco cap. 39.] 

.83. PRO TITINIA contra Naevium, anno a. ἃ. c. 678. [Brat. 
cap. 6. Eadem est atque ea, quae n. 18. posita est, ut hic delenda 
esse videatur.] 


34. PRO CAESARE VOPISCO.  [PAilipp. or. XI. cap. 5.] 
EX COMMENTARIIS CAUSARUM. 


[Cicero causarum agendarum commentarios scribere consuevit (v. 
de senect, cap. 11.), actarum autem eas, quas maxime probabat, ora- 
£iones postea emendatas edere, minus probatas in commentariis imper- 
fectas relinguere. Sed tamen hos quaque commentarios Quinctilianus 
lib. X. cap. 1. S. 30. ad posteritatis memoriam compositos fuisse iudi- 
cat atque contractos esse dolet, ΝΟΒΒ.] 

1. [Ad Aceus. IL in Verr. lib. IL. cap. 33.] De decumis 
Herbitensium per triennium quum primo anno venditas dicat 
tritici modium xrLiv, secundo tritici modium xxv milibus 
DCCC, anno tertio supra adiiciente Aeschrione venditas di- 

cunt medimnum viri milibus centum, id est, modium xLvirm 
milibus pc, dupla summa anni proximi addicitur medimnum 
vir milibus c, dimidio fere pluris quam anno superiore. 
[Arusianus Messius p. 507. ed. Mediol. p. 223. Lindem.j 

(Mihi etiam nune de commentariis dubitari posse videtur et ita 
potius statuendum, ut quae Arusianus Messius adfert ad ipsam Cice- 
ronis orationem pertinere videantur, KLOTZ.) 

2. Re vendita, iterum empta. [Diomedes lib. I. p. 365. 
Putsch.] 

3. Quae Orellius quasi ex commentariis causarum pro 
Gabinio adfert, ea Nobbius ad orationum fragmentum rettu- 
li. [Vide supra p. 216 sq.] 

- 4. PRO T. ANNIO MILONE. 

Orationem Cicero, ut Cassius Dio [lib. XL. cap. 54.] refert, 
Pu Un si scripsit, utrum integram litteris conceperit, an eius 
ineamenta tantum aut antea aut postea in commentarios rettulerit Ti- 
ronisve manu referenda curaverit incertum est. Dubium non est quin 
ornatiorem postea ediderit. Duo sunt apud Quinctilianum loci, quo- 
rum priorem Orellius inter primitivae orationis fragmenta numerare 
non dubitat, posteriorem utri ascribat dubitat. Quod in priore Fabius 
Tullium digredi dicit, non impedit quo minus etiam ille fragmentis 
orationis primitivae addatur, in cuius prooemio item legitur digres- 
sio. Quae quum ita sint, haeo dicta commentariis subiicere visum 
est. NOBB.] 

a. Prima oratio, vere habita, nunc deperdita: ' Ciceroni 
quoque in prooemio quum diceret pro Milone digredi fuit 
necesse, ut ipsa oratiuncula, qua usus est, patet? [Quincti- 
lianus lib. IV. cap. 3. $. 17. conf. lib. III. cap. $. 93.] 

b. 4n huius ille legis, quam Clodius a se inventam glo- 
riatur, mentionem facere ausus esset vivo Milone, non di- 
cam consule? de nostrum enim omnium — non audeo totum 


dicere. [Quinctilianus lib. IX. cap. 2. δ. 54.] 


ORATIONES 
EB GRAECO IN LATINUM CONVERSAE 
" A M. TULLIO. | 
1. DEMOSTHENIS PRO CTESIPHONTE ORATIO. [Ci- 


cero de opt. gen. orat. 5.] 


2. AESCHINIS IN CTESIPHONTEM ORATIO. [Idem ibid.] 

D. FRAGMENTA EPISTOLARUM. 
I. AD Q. AXIUM EPIST. LIB. I. 
1. Ad M. Bibulum adierunt. [Arusianus Messius Exempl. 
elocut. p. 492. et p. 365. Mai. p. 212, Lindem.] 


2. Si tu nos aliquid adiutare potes. [Idem ibid. p. 493. 
et p. 965.Mai. p. 213. Lindem.] 


3. Caesar in consulatu confirmavit regnum, de quo aedi- 
lis cogitarat. [Suetonius vit. Caes. cap. 9.] 


II. AD M. BRUTUM EPIST. LiB. VII. 

His contraria atque parata, ut esse solent, τὰ θὰ sum. 
[Nonius p. 296.] 

AD EUMDEM EPIST. LIB. VIII. 

1l. Sic igitur facies et me aut amabis aut, quo contentus 
sum, diliges. [Nonius p. 421. et p. 264.] 

2. Et quod te tantum amat, ut vel me audeat provo- 
Care. [Idem p. 527.] 

ὃ. Simne bonus vir, si haec suadeam? Minime. Suasoris 
enim finis est utilitas eius, cui quisque suadet. At recta 
sunt: quis negat? Sed non est semper rectis in suadendo 
locus. [Quinetilianus lib. III. cap. 8. $. 42] 

4. Veritus fortasse ne nos in Catonem nostrum trans- 
ferremus illine mali quid, etsi argumentum simile non erat. 
[Idem lib. V. cap. 10. $. 9.] 

9. Nam eloquentiam , quae admirationem non habet, nul- 
lam iudieo. [Idem lib. VIII. cap. 8. $. 6.] 

6. Eum amorem et eum, ut hoc verbo utar, favorem in 
consilium advocabo. [Idem lib. VIII. cap. 3. δ. 34.] 

7. Populo imposuimus et oratores visi sumus. [ldem 
lib. VIII. eap. 6. $. 20. et 55.] 

8. Ego quum in gratiam redierim cum App. Claudio et 
redierim per Cn. Pompeium: ego ergo quum redierim. — 
[Idem lib. IX. cap. 8. 8. 41.] 

9. Sermo nullus scilicet, nisi de te: quid enim potius? 
Tum Flavius: Cras, inquit, tabellarii, et ego ibidem has 
inter cenam exaravi. [Idem ibid. $. 58.] 

10. Res mihi invisae visae sunt, Brute. [Quinctilianus 
lib. IX. cap. 4. $. 41.] 

11. 7pse Cicero in sua persona quum ad Brutum ín epi- 
$tolis tum alis etiam locis virtutem eloquentiam appellat. 
[Idem lib. I. cap. 20. $. 10.] 

12. Tres libros epistolarum Ciceronis, duos ad Brutum, 
unwun ad dxium, describi iubebis, si quid rei esse videbitur, 
et remittes mihi: nam exemplares eorum excerptorum nullos 
feci. [Fronto p. 161. Rom.] 


III. FRAGMENTA EPIST. BRUTI AD CICERONEM. 


1. Occiso C. Caesare, postquam mare transierat, prae- 
statum est. [Priscianus lib, IX. cap. 7. 8. 38.] 

2. Neque illi malunt habere tutores aut defensores, 
quamquam sciunt placuisse Catoni. [Quinctilianus lib. IX, 
cap. 4. $. 75.] 

8. Praestat enim nemini imperare quam alicui servire: 
sine illo enim vivere honeste licet, cum hoc vivendi nulla 


condicio est. (Hoc, quod editores Ciceronis epistolarum fragmen- 
tis adnumerant, Quinctilianus lib. IX. cap. 3. $. 95. apud Brutum 
de dictatura Pompeii scriptum fuisse testatur, NOBB.] 


IV. AD C. CAEBAREM EPIST. LIB. I. 


1. Tune, quum ea, quae es ab senatu summo cum ho- 
nore tuo conseculus. [Nonius p. 270, 320.] 

2. Balbum quanti faeiam quamque ei me totum dica- 
verim ex ipso scies. [Idem p. 287.] 

3. Debes odisse improbitatem eius, quia impudentissi- 
mum nomen delegerit. [Idem p. 327.] 

4. Ut sciret maiore cura tuenda esse quam parta eunt. 
[Idem p. 413.] 

AD EUMDEM EPIST. LIB. il. 

1. Sed ego quae monumenti ratio sit nomine ipso ad- 
moneor. Ad memoriam magis spectare debet posteritatis 
quam ad praesentis temporis gratiam. [Nonius p. 92.] 

2. Vel quod lecatio ipsa preciosa. [Idem p. 340.] 

3. Quod sapientes homines ac boni putant. [Idem p. 369.] 

AD EUMDEM EPIST. LIB. Ill. 


1. Quae si videres, non de exercitu retinendo ... tueri, 
sed eo traditó aut dimisso. [Nonius p. 286.] | 

2. Amici non nulli a te contemni et despici ac pro nihilo 
haberi senatum volunt. [ldem p. 430.] 


AD EUMDEM EX LIB. INCERTO. 


1. Extrema vero nec quanta nec qualia sint verbis eon. 
sequi possum. [Nonius p. 270.] 
2. lam amplitudinem gloriamque tuam magno mihi or- 


namento esse et fore existimo, quod me levas cura. [idem 
p. 330.] 


VW. FRAGMENTUM EPIST. CAESARIS AD CICERONEM, 


1. Neque pro cauto ac diligente se castris continuit. 
[Charisius lib. I. p. 101. Putsch.] 


I. CICERONIS EPISTOLARUM AD CAESAREM IUNIOREM LIB. I. 


1. ... et aut ad consules aut ad te aut ad Brutum adis- 
sent, iis fraudi ne esset, quod cum Antonio fuissent. [No- 
nius p. 238.] 

2. Roga ipsum, quen ad modum ego eum Arimini acce- 
perim. [Idem p. 239. p. 383.] 

9. Sed cito poenituit domumque rediit, caeteri cuncta- 
bantur. [idem p. 252.] 

4. .... neminem tibi profecto hominem ex omnibus aut 
anteposuissem umquam aut etiam comparassem. (Idem p. 250.) 

5. In singulas tegulas impositis sescentis sescentiens 
confici posse. 1m p. 269] 

6. Ne res duceretur, fecimus ut Hercules Antianus in 
alium locum transferretur. [Idem p. 283 54.] 

7. Ex caeteris autem generibus tunc pecunia expedietur, 
quum legionibus victricibus erunt quae spopondimus per- 
solvenda. [Idem p. 298.] 

8. Itaque vereor ne ferociorem eum faciant tua tam prae- 
clara iudicia de eo. [Idem p. 305.] 

9. Sed quod videret nomine pacis belium iuvolutum 
fore. [idem p. 328.] 

10. Erat opinio bona de Planco, bona de Lepido. [No- 
nius p. 3 


11. Bed Inisc- videbimus, quum legati responsa rettule- 
rint. [Idem p. 380.] ᾿ 

12. Qui si nihil ad id beneficium adderes, quo per te me 
una eum re publica in libertatem vindieassem. [Idem p. 419.] 


13. Quod mihi et Philippo vacationem das, bis gaudeo. 
Nam et praeteritis ignoscis et concedis futura. [Idem p. 436.] 

14. Pridie Nonas Februarias quum ad te litteras mane 
dedissem, descendi ad forum togatus, quum reliqui consu- 
lares sagati vellent descendere. [Idem p. 538.) 


AD EUMDEM EPIST. LIB. II. 


1. Sed ita locutus insulse est, ut mirum senatus convi- 
cium exceperit. [Nonius p. 33.] 

2. [n quo tua me provocavit oratio, mea consecuta est 
segnis. [Idem ibid.] 

3. Bellum, ut opinio mea fert, ex consensu civitatis econ- 
fectum iam haberemus. [Idem p. 269.] 

d. veis quum constet Caesarem Lupercis id vectigal 
dedisse, qui ante poterat id constare? [Idem p. 273.] 

9. De statua nescio cuius Clodii, quam quum restitui 
iussisset Anconae, cum hero deiectam esse ex senatus con- 
Sulto. [Idem p. 288.] 

6. .... insolens, adrogans, iactans. [Idem p. 322.] 

7. Quem perisse ità de re publica merentem consulem 
. doleo. [Idem p. 344.] | 

8. Tu si meam fidem praestiteris, quod confido te esse 
facturum. [idem p. 371.] 

9. Scriptum erat equestre proelium valde secundum, in 
his autem potius adversum. [Idem p. 389.] 

10. Quum iter facerem ad Hirtium Claternam tempestate 
spurcissima. [Idem p. 394.] 

11. Nihil omnino certi nec locupletem ad hoc auctorem 
habebamus. [Idem p. 402.] 


12. Antonius demens ante Puce paludatus. [Idem 
p. 939. ] 

AD EUMDEM EPIST. LIB. III. 

1. Itaque in eum Pansa vehementer est invectus. [No- 
nius p. 329.] 

2. Ego autem antiquissimum Seythis oriundum, quibus 
antiquior laetitia est quam luerum. (Idem p. 426.] 

AD EUMDEM LIB, INCERTO, 

1. Posthac quod voles a me fieri seribito. Vincam opi- 
nionem tuam. [Nonius p. 356.] 

2. Promissa tua memoria teneas. (Idem 362. 


VII. AD LICINIUM CALVUM LIB. I. 


1. Tuli moleste, quod litterae delitae mihi a te redditae 
Sunt. [Priscianus lib. IX, cap. 10. $. 54.] 

2. Praesentit animus et augurat quodam modo quae fu- 
tura sit suavitas. [Nonius p. 460]  - 


VIII, EX EPISTOLA AD CATONEM. 
Nee idceireo mihi desiderandam esse dignitatem meam, 


quod eam multi impugnarint, sed eo magis recolendam, 
quod plures desiderarint. [Nonius p. 438.] 


IX. EX EPISTOLA AD CAERELLIAM. 


Haec aut animo Catonis ferenda sunt aut Ciceronis sto- 
inacho. [Quinctilianus lib. VI. cap. 3. $.112.] 


X. EM. TULLII| CICERONIS EPISTOLARUM AD M. FILIUM LIB. I. 

1. Qua re effice et elabora ut excelleas. [Priscianus 
lib. VIII. cap. 17. 8. 86. lib. X. cap. 6. 8. 86.] 

AD EUMDEM LIB, Ii. 

Cui ego quibuseuinque rebus potero libentissime com- 

modabo. (Nonius p. 275.] 
AD EUMDEM LIB. INCERTO. 

1. Ceris delitis. (Diomedes lib. 1. p. 372. Putsch.] 

2. Philosophiae quidem praecepta noscenda, vivendum 
autem civiliter. [Lactantius Inet. lib. III. cap. 14. $. 17.] 

ὃ. Cicero per epistolam culpat filium, dicens male eum 
dixisse direxi litteras duas, quum litterae, quotiens epistolam 

significant, numeri tantum pluralis sint. [Servius ad Aen. 
lib. VIIL v. 168] . 

4. M. Tullius — — in filio, ut epistolis apparet, recte 10-- 
quendi usque guaque asper quoque exactor. [Quinctilianus 
lib. I. cap. 7. 8. 34. et Ioann. Sarisber, Metalog. lib. J. cap. 21.] 


XI. AD A. HIRTIUM EPIST. LIB. II. 


Qua in re si mediocriter lapsus sum, defendes meum to- 
lerabile erratum. [Nonius p. 204] 


AD EUMDEM EPIST. LIB. V. 

Et quoniam, ut hoe tempus est, nihil habeo patriae 
quod impertiam. [Nonius p. 37.] 

AD EUMDEM EPIST. LIB. IX. 

Dices: Quid, quaeso, istuc intererat? Nescio, nisi tamen 
erat mihi verendum 'Saepius ne qui casus perimeret supe- 
riora. [Nonius p. 450] 

AD EUMDEM LIB. INCERATO. 

1. Luta et limum adgerebant. [Nonius p. 212.) 

2. Quum enim nobilitas nihil aliud sit quam cognita vir- 
tus, quis in eo, quem veterascentem videt, ad gloriam generis 
antiquitatem desideret? [Idem p. 437.] 


XII. EX EPISTOLA AD HOSTILIUM. 


Cicero requietem dixit ad Hostilium. [Charisius lib. I. 
p. 92. et 85. Putsch.] 


XIII. AD CORNELIUM NEPOTEM LIB, IJ. 


Testis idem Cicero, qui in libro epistolarum ad Cornelium 
Nepotem secundo sic ait: Itaque nostri, quum omnia, quae 
dixissemus, dicta essent, quae facete et breviter et acute 
locuti essemus, ea proprio nomine appellari dict[eriJa vo- 
luerunt. (Macrobius Saturn. lib. II. cap. 1. 8. 14. ed. Jan.] 


AD EUMDEM LIB. INCERTO. 


1. Hoc restiterat etiam ut a te fictis adgrederer donis. 
[Priscianus lib. VIII. cap. 4. S. 17.] 


2. Qui habet ultro appetitur, qui est pauper aspernatur. 
[Idem ibig.] 

3. Quid? oratorum quem huic antepones eorum, qui 
nihil aliud egerunt? Quis sententiis aul acutior aut crebrior, 
quis verbis aut ornatior aut elegantior? [Suetonius vit. Caes. 
cap. 95. 

4. Neque enim quidquam aliud est felicitas nisi honesta- 
rum rerum prosperitas vel, ut alio modo deflniam, felicitas 
est fortuna, adintrix eonsiliorum bonorum: quibus qui non 
utitur felix esse nulle pacto potest. Ergo in perditis impiis- 
que consiliis, quibus Caesar usus erat, nulla potuit esse feli- 
citas, felieiorque meo iudicio Camillus exsulans quam tem- 
poribus iisdem Manlius, etiam si, id quod cupierat, regnare 
potuisset. [Ammianus Marcellinus lib. XXI. cap. 16. δ. 13.] 

9. Quidam veterum — — cognitiones actuum variorum sti- 
lis uberioribus explicatas mon edidere superstites, ut in qua- 
dam ad Cornelium Nepotem epistola Tullius quoque testis 
reverendus adfirmat. [dem lib. XXVI. cap. 1. 8. 2.] 


XIV. AD €. PANSAM EPIST. LIB. I. 


1. De Antiocho feeisti humaniter: quem quidem ego 
semper dilexi meque ab eo diligi sensi. [Nonius p. 509. 
Priscianus lib, XV. cap. 3. $. 14,) 

2. .... quorum erupit illa vox, de qua ego ex te primum 
quiddam inaudieram. [Nonius p. 126.] 


AD EUMDEM EPIST. LIB. ΠΙ. 
Nos Ventidianis rumoribus calfieimur. [Nonius p. 92.] 


XV. EPISTOLA AD POMPEIUM. 


Eam Scholiastes Ambros. ad Plancianam p. 177. Mai. DE RE- 
BUS SUIS in consulatu gestis Ciceronem in Asiam misisse dicit volu- 
minis instar insolentius scriptam, 


XVI. AD M. TITINIUM. 


Equidem); memoria teneo pueris nobis primum Latine 
docere coepisse L. Plotium quemdam: ad quem quum fieret 
concursus, quod studiosissimus quisque apud eum exerce- 
retur, dolebam idem mihi non licere. Continebar autem 
doctissimorum hominum auctoritate , qui existimabant Grae- 
cis exercitationibus ali melius ingenia posse. [Suetonius de 
clar. rhet. cap. 2.] 

XVII. EPISTOLARUM INCERTARUM. 

1. Data Lupercalibus, quo die Antonius Caesari: [Quincti- 
lianus lib. IX. cap. 3. 8. 01.] 

2. Ne illi sunt pedes faceti ac deliciis ingredienti molles. 
[Idem lib. VL. cap. 3. 8. 20.] 

9. Piissimus vétuperat Cicero in Philippicis [or. XIII. 
cap. 19.], tamen Caper iile magister 4ugusti Caesaris labora- 
vit vehementissime et de epistolis Ciceronis collegit haec verba, 
ubi dixerat ipse Cicero piissimus. [Pompeius p. 182. Lindem.] 

4. Καίτοι τινὲς τῶν προσποιουμένων δημοσϑενίξειν 
ἐπιφύονται φωνῇ τοῦ Κικέρωνος ἣν πρός 1 τινα τῶν ἑἕταί-- 
φωῶν ἔϑηκεν ἐν ἐπιστολῇ γράψας ἐνιαχοῦ τῶν λόγων ἀπο-- 
ψυστάξειν τὸν ΖΔημοσϑένην. [Plutarchus Vit, Cic. cap. 24.] 

5. Ciceroni dormitare interim Demosthenes. .... videtur. 
[Quinctilianus lib. X. cap. 1. $. 24.] 

6. Cicero in quibusdam epistolis scripsit a satellitibus Cae 
sarem in cubiculum regium inductum in aureo lecto veste pur- 
purea decubuisse floremque aetatis a Venere orti in Bithynia 
contaminatum. (Suetonius in Caes. cap. 49.] 

7. P. Ventidium Cicero [auctor est] mulionem castrensis 
furnariae fuisse. [Plinius hist. nat, lib. VII, cap. 43. s. 44. $. 135.] 

8. Non se timidum in suscipiendis, sed in providendis 
perieulis. [Quinctilianus lib. ΧΙ, cap. 1. $. 17.] 

9. Sed tamen ad illum diem Memmius erat Memmius. 
[Aquila eap. 28. p. 171.] ltem: sed (amen ad illam diem 
Memmius, Memmius ad illud tempus, Memmius in alio. — 
Marcianus Capella de Rhett. p. 429. Capper. — Idem Mem- 
mius Ciceroni [ad Att. lib. 1. ep. 18.] Paris dicitur. 


XVIII. EPISTOLARUM ΣΥΝΑΓΩΓΉ. 
[Cicero ad Att, lib, XVI. ep. 5.] 


B. FRAGMENTA LIBRORUM, QUI SUNT DE 
PHILOSOPHIA, 
MAGNAM PARTEM SUPERSTITUM. 
L FRAGMENTA ACADEMICORUM.- 
FRAGMENTA LIBRI I. 
vide ad calcem Academicorum libri I. descripta. 

FRAGMENTA. LIBRI 1l. 
[i. e. apud Nonium posteriorum Academicorum libri II.] 
1. Quid tam planum videtur quam mare? ex quo etiam 
aequor illud poétae vocant. [Nonius p. 65.] 

.2. Qui enim serius honores adamaverunt, vix admit- 
tuntur ad eos nec satis commendati multitudini possunt esse. 
[Idem p. 69.] 

3. Frangere avaritiam, scelera ponere, vitam suam expo- 
nere ad imitandum iuventuti. [Idem p. 104.] 


4. Quid? lunae quae lineamenta sint polesne dicere? 
cutus et nascentis et senescentis alias hebetiora, alias acu- 
tiora videntur cornua? [Idem p. 121.] 

9. Atqui, si id crederemus, non egeremus perpendicu- 
lis, non normis, non regulis. [Idem p. 163.] 

. 6. Alius adultis, alius senibus, alius aegris, alius sanis, 
alius siceis, alius vinolentis. [Idem p. 395.] | 

7. Si quando enim nos demersimus, ut qui urinantur, 
aut ἫΝ superum aut obseure admodum cernimus. [Idem 

414 
z 8. Quibus etiam alabaster plenus unguenti putere videa- 
tur. [Idem p. 545.) 


EX LIB. III. [v. PRIORUM ACADEMICORUM I.) 


1. Digladiari autem semper, depugnare cugi facinorosis 
et audacibus quis non quum miserrimum tum etiam stultis- 
simum dixerit? [Idem p. 65.] 

2. Et ut nos nune, sedemus ad Lucrinum pisciculosque 
exsultantes videmus. [Idem ibid.) 

3. In tanta animantium varietate, homini ut soli cupiditas 
ingeneraretur cognitionis et scientiae. [Idem p. 123.] 

4. Aliqua potestas si sit, vindicet se in libertatem. [Idem 

419. 
T 5. "00d si liceret, ut iis, qui in itinere deerravissent, 
sic vitam deviam secutis corrigere errorem poenitendo, fa- 
. eilior esset emendatio temeritatis. [Lactantius inst. lib. VI. 
eap. 24. $. 2.] 

6. Malcho in opera adfixa. [Diomedes lib. ἴ. p. 373. Putsch.] 

cic. IV. 3. 17 

EX LIBRIS ACADEMICORUM INCERTIS. 

1. Mihi autem non modo ad sapientiam caeci videmur, 
sed ad ea ipsa, quae aliqua ex parte cerni videantur, hebe- 
tes et obtusi. [Lactantius lib. III. c. 14. $. 15.] 

2. Latent ista omnia, Varro, magnis obscurata et cir- 
cumfusa tenebris. [Marcianus Capella de rhet. p. 426. ed. Capp. 
Fortunat. lib. III. c. 16. de Elocutionis Cura. cf. Cic. Acad. pr, lib. 
Ἢ]. c. 39.] 

8. Talia mihi videntur omnia, quae probabilia vel veri 
similia putavi nominanda: quae tu si alio nomine vis vocare, 
nihil repugno: satis. enim mihi est te iam bene accepisse 
quid dicam, id est, quibus rebus haec nomina imponam. 
Non enim vocabulorum opificem, sed rerum inquisitorem 
decet esse sapientem. [Augustinus contr. Acad. lib, II. c, 11. 
5. 26. Tom. IV. p. 432. ed. Bas 

4. Difficile est. prorsus, ut quemquam non moveat, quod 
ibi (a Cicerone in 4cademicorum libris) dictum 65: Academico 
sapienti ab omnibus caeterarum sectarum, qui sibi sapientes 
viderentur, secundae partes dari quum primas sibi quemque 
vindicare necesse sit. Ex quo posse probabiliter confici eum 
recte primum esse iudicio suo, qui omnium caeterorum iu 
dicio sit secundus. Fac enim, verbi caussa, Stoicum ad- 
esse sapientem: nam contra eos potissimum: Academicorum 
exarsit ingenium: ergo Zeno vel Chrysippus, si interroge- 
tur quis sit^sapiens, respondebit eum esse, quem ipse de- 
seripserit. . Contra Epicurus vel quis alius adversariorum 
negabit suumque potius peritissimum voluptatum aucupem 
sapientem esse contendet. Inde ad iurgium. Clamat Zeno et 
tota illa porticus tumultuatur, hominem natum ad nihil esse 
aliud quam honestatem, ipsam suo splendore in se animos 
ducere, nullo prorsus commodo extrinsecus posito et quasi 
lenocinante mercede, voluptatemque illam Epicuri solis inter 
se pecoribus esse communem, in quorum societatem et ho- 
minem et sapientem trudere nefas esse. Contra ille convo- 
cata de hortulis in auxilium quasi libera turba temulentorum 
quaerentium tantum quem incomptis unguibus baechantes 
asperoque ore discerpant, voluptatis nomen, suavitatem, 
quietem teste populo exaggerans, instat aeriter, ut sine ea 

beatus nemo esse posse videatur. In quorum rixam si Aca- 
demicus ineurrerit, utrosque audiet trahentes se ad suas 
partes. Sed si in illos aut in istos concesserit, ab eis, quos 
deserit, insanus, imperitus temerariusque clamabitur. Ita- 
que quum et huc et illue aurem diligenter admoverit, inter- 
rogatus quid ei videatur dubitare se dicet. Roga nunc Stoi- 
cum quis sit melior, Epicurusne, qui delirare illum clamat, 
an Academieus , qui sibi adhuc de re tanta deliberandum esse 
pronunciat. Nemo dubitat Academieum praelatum iri. Rur- 
sus te ad illum converte et quaere quem magis amet, Zeno- 
nem, ἃ quo bestia nominatur, an Arcesilam, a quo audit: 
Tu fortasse verum dicis, sed requiram diligentius, nonne 
apertum est totam illam portieum insanam, Academicos au- 
tem prae illis modestos cautosque homines visum iri Epicuro? 
[Augustinus contr. Acad, lib. III. cap. 7. Tom. IV. p. 441.] 

9. Ait Cicero Academicis morem fuisse occultandi sen- 
tentiam suam nec eam cuiquam nisi qui secum ad senectu- 
tem usque vixisset aperire consuesse. [Idem ibid. cap. 20. 
$. 49. T. IV. p. 455.] 

Il. FRAGMENTA LIBRI, ut videtur, Ill. DE NAT. DEO- 
RUM septem vide ipsi libro subscripta. 

III. EX LIB. I. DE DIVINATIONE. 

Antecellunt. [Diomedes lib. I. p. 371. Putsch.] 

IV. EX LIB. DE FATO duo fragmenta vide ad libri exitum 


osita. 
PV. FRAGMENTA LIBRORUM DE LEGIBUS ipii de legi- 


bus libris subiecta leguntur. 


F. FRAGMENTA LIBRORUM DE PHILOSOPHIA 
AMISSORUM. 


I. OECONOMICA XENOPHONTIS. 


NOTITIA LITTERARIA. 


Oeconomica videtur Cicero a. p. u. c. 070. aut anno sequenti scri- 
psisse, Oeconomicum Xenophonteum secutus aut potius interpretatus, [v. 
de off. lib. II. cap. 24. 8. 87 V cuius operis Macrobius Saturn, lib. II. cap. 16. 
librum tertium memorat, Servius autem ad Virg. Georg. I. 49. omnino tres 
fuisse libros narrat, quorum primum ait praecepta ὡ τ quem ad mo- 

dum debeat mater familias domi agere, secundus quem ad modum foris 
pater familias, tertium agri culturam continere. Hieronymug vero ad 
Algasiam quaest. VI, Opp. t. 4. p. 1. p. 106. Bened. haec de his li- 
bris habet: * Filicus proprie villae gubernator est, unde et a villa vi- 
licus nomen accepit. Οἰκονομεκὸς autem tam pecuniae quam frugum 
et omnium, quae dominus possidet, dispensator est. — Unde et oixovo- 
μικὸς Xenophontis pulcherrimus liber est, qui non gubernationem villae, 
sed dispensationem universae domus Tullio interpretante significat. 
Conf. eundem ad Pammach, de optimo genere interpretandi. t. Iv. p. Il. 
p. 250. "Vix autem operae precium est commemorare, quae Columella 
adferat Tulliana, ea multis iu loois ab ipso videri immutata. 


1. [Xenophon Oeo. cap. 4. δ. 20—25.] Quum ad Cyrum 
minorem regem Persarum, praestantem ingenio atque imperii 
gloria, Lysander Lacedaemonius, vir summae virtutis, ve- 
nisset Sardis ef reliqua, quae continentur libro de senectute 
cap. 17. $. 59. 

2. [Xenophon Oec. cap. 6. $. 12.] Homo ex eo numero 
hominum, qui apud nos hoc nomine dignantur. [Priscianus 
lib. VIII. cap. 4. $. 19.] 

9. [Xenophon Oec. cap. 7. δ. 9. Quid igitur, proh deum 
immortalium, primum eam docebas, quaeso? [Donatus in 
fer. Phorm. act. II. sc. 8. v. 4] 

4. Xenophon Atheniensis eo libro, qui Oeconomicws in- 
scribitur, prodidil [cap. 7. $. 18—28.) maritale coniugium sic 
comparatum esse natura, ut non solum iueundissima, verum 
etiam utilissima vitae societas iniretur: nam primum, quod 
eliam Cicero ait, ne genus humanum temporis longinquitate 
occideret, propter hoc marem cum femina esse coniunctuni: 
deinde ut ex hac eadem societate mortalibus adiutoria sene- 
ctutis nee minus propugnacula praepararentur. Tum etiam, 
quum victus et cultus humanus non uti feris in propatulo 
ac silvestribus locis, sed domi sub tecto aceurandus erat, 
necessarium fuit alterum utrum foris et sub dio esse, qui 
labore et industria compararet quae tectis reconderentur, 
si quidem vel rusticari vel navigare vel etiam genere alio 
negotiari necesse erat, ut aliquas facultates acquireremus. 
Quum vero paratae res sub tectum essent congestae, alium 
esse oportuit, qui et illatas custodiret et ea conficeret opera, 
quae domi deberent administrari. Nam et fruges caeteraque 

alimenta terrestria indigebant tecto, et ovium caeterarumque 
pecudum fetus atque fructus clauso custodiendi erant, nec 
minus reliqua utensilia, quibus aut alitur hominum genus 
aut etiam exeolitur. Qua re quum et operam et diligentiam 
ea, quae proposuimus, desiderarent. nec exigua cura foris 
aequirerentur quae domi custodiri oporteret, iure, ut dixi, 
a natura comparata est opera mulieris ad domesticam dili- 
gentiam, viri autem ad exercitationem forensem et extra- 
neam. ltaque viro calores et frigora perpetienda, tum etiam 
itinera et labores pacis ac belli, id est, rusticationis et mili- 
tarium stipendiorum, deus tribuit, mulieri deinceps, quod 
omnibus his rebus eam fecerat inhabilem, domestica negotia 
euranda tradidit. Et quoniam hune sexum custodiae et di- 
ligentiae adsignaverat, idcirco timidiorem reddidit quam vi 
rilem. Nam metus plurimum confert ad diligentiam custo- 
diendi. Quod autem necesse erat foris et in aperto victum 
quaerentibus non numquam iniuriam propulsare, idcirco vi- 
rum quam mulierem fecit audaciorem. Quia vero partis 
opibus aeque fuit opus memoria et diligentia, non minorem 
feminae quam viro earum rerum tribuit possessionem. Tum 
etiam, quod simplex natura non omnes res commodas am- 
plecti valebat, idcirco alterum alterius indigere voluit, quon- 
iam, quod alteri deest, praesto plerumque est alteri. Haec 
ἐπ Oeconomico Xenophon et deinde Cicero, qui eum Latinae 
consuetudini tradidit, non inutiliter disseruerunt. | (Columella 
lib. E Praef. $. 1—7.] 

- [Xenophon Oec. cap. 7. 8. 30 84} Ea porro persua- 
mus habere debebit aut in totum aut certe plurimum 
domi se morari oportere, tum quibus aliquid in agro facien- 
dum erit servis, eos foras emittere, quibus autem in villa 
quid agendum videbitur, eos intra parietes eontinere atque 
animadvertere, ne diurna cessando frustrentur opera, quae 
domum autem inferuntur, diligenter inspicere, ne delibata 
sint, et ita explorata atque inviolata recipere, tum separare 
quae consumenda sunt et quae superfleri possunt, custodire, 
ne sumptus annuus menstruus fiat. Tum si quis ex familia 
coeperit adversa valetudine adfici, videndum erit ut is quam 
commodissime ministretur: nam ex huius modi eura nasci- 

tur benevolentia nec minus obsequium. Quin etiam fide- 
lius quam prius servire student, qui convaluerint, quum 
est aegris adhibita diligentia. [Columella lib. XIL. cap. 1. 
8. 5 sq.] 

6. (Xenophon Oec. cap. 8. 5. 2—4.] Nam vetus est pro- 
verbium paupertatem certissimam esse, quum alicuius indi- 
geas, uti eo non posse, quia ignoretur, ubi proiectum iaceat 
quod desideretur. Itaque in re familiari laboriosior est ne- 
gligentia quam diligentia. Quis enim dubitet nihil esse pul- 
erius in omni ratione vitae dispositione atque ordine? 
Quod etiam ludicris spectaculis licet saepe cognoscere. Nam 
ubi chorus eanentium non ad certos modos neque numeris 
praeeuntis magistri consensit, dissonum quiddam ac tumul- 
tuosum audientibus canere videtur. At ubi cettis numeris 
ac pedibus velut facta conspiratione consensit atque conci- 
nuit, ex eius modi vocum concordia non solum ipsis canen- 
tibus amicum quiddam et dulce resonat, verum etiam spe- 
ctantes audientesque laetissima voluptate permulcentur. lam 
vero in exercitu neque miles neque imperator sine ordine 
ac dispositione quidquam valet explicare, quum armatus 
inermem, eques peditem, plaustrum equitem, si sint per- 
mixti, confundant. [Columella lib. XII. cáp. 2. $. 3—5.] 

7. [Xenophon Oec. cap. 8. $. 10] Nam et unum quod- 
que facilius consideratur, quum est adsignatum suo loco, et 
si quid forte abest, ipse vacuus locus "admonet, ut quod 
deest requiratur. Si quid vero curari aut concinnari 8por- 
tet, facilius intelligitur, quum ordine suo recensetur. [Co- 
Iumella tib. XII. cap. 2. 8. 0.] 

8. [Xenophon Oec. cap. 8. 8. 16.] Haec eadem ratio prae- 
parationis atque ordinis etiam in navigiis plurimum valet. 
Nam ubi tempestas incessit et est rite disposita navis, suo 
quidque ordine locatum armamentum sine trepidatione mi- 
nister promit, quum est a gubernatore postulatum. [Cola- 
xs lib. XII, cap. 2. $. 5.] 

9. [Xenophon Oec, eap. 9. $. 3.] Quod excelsissimum est 
conclave, preciosissima vasa e vestem desiderat: quod de- 
nique horreum siceum atque aridum , frumentis habetur ido- 
neum: quod frigidum, commodissime vinum custodit: quod 

bene illustre, fragilem supellectilem atque ea postulat opera, 
quae multi luminis indigent. [Columella lib. XII. cap. 2. S. 2.] 
10. [Xenophon Oec. cap. 9. 8. 6—10.] Praeparatis ido- 
neis locis instrumentum et supellectilem distribuere coepi- 
mus ac primum ea secrevimus , quibus ad res divinas uti so- 
lemus: postea mundum muliebrem, qui ad dies festos com- 
paratur, deinde ad bella virilem: item dierum sollemnium 
ornatum nee minus calceamenta utrique sexui convenientia: 
tum iam seorsum arma ac tela seponebantur et in altera parte 
- instrumenta, quibus ad lanifiecia utuntur. Post, quibus ad 
cibum eomparandum vasis uti adsolent, constituebantur: 
inde, quae ad lavationem, quae ad exornationem, quae ad 
mensam cotidianam atque epulationem pertinent, expone- 
bantur. Postea ex iis, quibus cotidie utimur, quod men- 
struum esset, seposuimus, annuum quoque in duas partes 
divisimus. Nam sie minus fallit qui exitus futurus sit. Haec 
postquam omnia secrevimus, tum suo quaeque loco dispo- . 
suimus: deinde quibus cotidie servuli utuntur, quae ad lani- 
ficia, quae ad cibaria coquenda et conficienda perünent, haec 
ipsis, qui his uti solent, tradidimus et ubi ea ponerent de- 
monstravimus et ut salva essent praecepimus. Quibus au- 
tem ad dies festos et ad hospitum adventum utimur et ad 
3uaedam rara negotia, haec promo tradidimus et loca omnium 
demonstravimus et omnia adnumeravimus atque adnumerata 
ipsi exseripsimus eumque admonuimus, ut quodcumque 
opus esset sciret unde daret et meminisset atque adnotaret 
quid et quando et eui dedisset et, quum recepisset, ut quid- 
que suo loco reponeret. (Columella lib. XII. cap. 3. 8. 1—4.] 
11. [Xenophon Oec. cap. 9. $. 11] In primis eonside- 
randum erit an a vino, ab escis, a superstitionibus, a somno, 
a viris remotissima sit et ut cura eam subeat quid memi- 
nisse, quid in posterum prospicere debeat, ut fere eum mo- 
rem servet, quem vilico praecepimus, quoniam pleraque 
similia esse debent in viro atque femina et tam malum vi- 
tare quam praemium recte factorum sperare. [Columella 
lib. XII. cap. 1. $. 3.] 
[Xenophon Oec. cap. 9. $. 14.] Postremo his rebus 
omnibus constitutis nihil hane arbitror distributionem pro- 

futuram, nisi, ut iam dixi, vilicus saepius et aliquando ta- 
men dominus aut matrona consideraverit animadverteritque, 
ut ordinatio instituta conservetur. Quod etiam in bene mo- 
ratis civitatibus semper est observatum: quarum primoribus 
atque optimatibus non salis visum est bonas leges habere, 
nisi eustodes earum diligentissimos cives creassent, quos 
Graeci νομοφύλακας appellant. Horum erat officium eos, 
qui legibus parerent, laudibus prosequi nec minus honoribus: 
eos autem, qui non parerent, poena multare. [Columella 
lib. XII, cap. 3. S. 10 sq.] 

18. (Xenophon Oec. cap. 10. $. 10] Denique uno loco 
quam minime oportebit eam consistere: neque enim seden- 
taria eius opera est, sed modo ad telam debebit accedere 
ac, si quid melius sciat, docere: si minus, addiseere ab eo, 
qui plus intelligat, modo eos, qui cibum familiae conficiunt, 
invisere, tum etiam culinam et bubilia nec minus praesepia 
mundanda curare: valetudinaria quoque vel, si vacent ab 
imbecillis, identidem aperire et immunditiis liberare, ut, quum 
res exegerit, bene ordinata et ornata et salubria languenti- 
bus praebeantur: promis quoque et cellariis aliquid appen- 
dentibus aut metientibus intervenire. (Columella lib. XII. 
cap. 3. $. 8.] 

14. Jtaque ἐπ Oeconotmico Xenophontis, quem M. Cicero 
Latino sermoni tradidit, vir egregius, ille Ischomachus. Athe- 
niensis, rogatus a Socrate [cep. 12. $. 4.) utrumne, si res fa- 
miliaris desiderasset, mercari vilicum tamquam fabrum an a 
se instituere consueverit: Ego vero, inquit, ipse instituo. 
Etenim qui me absente in meum locum substituitur et vica- 
rius meae diligentiae succedit, is ea quae ego scire debet. 
[Columella lib, XI. cap. 1. $. 5.] 

15. [Xenophon Oec. cap. 12. $. 10—14]  Somni et vini 
sit abstinentissimus , quae utraque sunt inimicissima diligen- 
tiae: nam et ebriosa cura officii pariter cum memoria sub- 
trahitur et somniculosum plurima effugiunt: quid enim pos- 
sit aut ipse agere aut cuiquam dormiens imperare? Tum 
etiam sit a Venereis amoribus aversus: quibus si se dedide- 
rit, non aliud quidquam possit cogitare quam illud, quod 
diligit. Nam vitiis eius modi pellectus animus nec praemium 

igenndius quam (ruetum libidinis nec supplicium gravius 
quam frustrationem cupiditatis existimat. (Columella lib. XI. 
cap. 1. $. 13. 14] : 

16. [Xenophon Oec. cap. 16. δ. 14] Nullo «nodo facilius 
arbitror posse neque herbas arescere et interfiei neque ter- 
ram ab sole pereoqui. (Nonius p. 449.] 

17. [Xenophon Oec. cap. 17. $. 2.) Sementibus tempora ple- 
rique praesumunt et ab undecimo die autumnalis aequinoctii fru- 
ges serunt adveniente Coronae exortu, continuis diebus certo prope 
imbrium promisso, Xenophon non ante quam deus signum de- 
derit. 5700 Cicero Novembris imbre fieri interpretatus est, quu 
' sit vera ratio non prius serendi quam folia coeperint decidere. 
[Plinius hist. nat, lib, XVIII. cap. 25. sect. 60. δ. 224. Sillig.] 

18. [Xenophon Oec, cap. 17. $. 14.) Apes in alvearium 
congesserunt. [Charis. lib, I. p. 82. Putsch.] 

. 19. [Xenophon Oec. eap. 10. δ. 8] Serobes. [Servius 
ad Virgil. Georg. lib. II. v. 288.] 

20. [Xenophon Oec. cap. 19. $. 12 sq.] Neque serit vitem 
neque quae sata est diligenter colit: oleum, ficos, poma non 
habet. Ineene bius Saturnal. lib. 1I. cap. 16. lib. III. cap. 20. 
$8. 4. Ian. 

21. [Xenophon Oec. cap. 19. $.19.] Quum vero adfecta 
iam prope aestate uvas a sole mitescere tempus est. [Gel- 
lins lib. XV. cap. ὅ. 8. 8. Hertz. Nonius p. 161.] 

22. [Xenophon Oec. eap. 20. $. 16—19.] Plurimum enim 
refert colonos a primo mane opus aggredi nec lentos per 
otium pigre procedere, si quidem Ischomachus idem ille: 
Malo, inquit, unius agilem industriam quam decem hominum 
negligentem et tardam operam. Quippe plurimum adfert 
mali, si operario tricandi potestas fiat. Nam ut in itinere 
conficiendo saepe dimidio maturius pervenit is, qui naviter 
et sine ullis concessationibus permeabit, quam is, qui quum 
sit una profectus, umbras arborum fontieculorumque amoe- 
nitatem vel aurae refrigerationem captavit, sic in agresti ne- 
gotio diei vix potest quid navus operarius ignavo et cessa- 
tore praestet. [Colnmela lib. XI. cap. 1. $. 15. 10.] 

28. Cicero in Oeconomicis laudat praedia latifundia. 
[Servius ad Virg. Georg. lib. II, v. 412.] 

24. [Quum alius adleget agri culturam laudabilem apud 
omnes haberi, fructus terrae simplices esse triplos, plus qui 
seminaverit, eum probatiorem fore, uberiores reditus indu- 
striae non fraudari, negligentiam magis et incuriam ruris in- 


eulti reprehendi. (Haec Ambros. de Officiis III, 6. 2. editoribus 
Benedictinis Tulliana visa Orellius, quamquam non adsentiens, addidit.] 


II. PROTAGORAS EX PLATONE. ] 

[unc dialogum quo tempore Cicero Latine interpretatus. sit non 
magis constare ait Nobbius quam quando eschinis in Ctesiphontem et 
Demosthenis pro Ctesiphonte orationes et, quod his praemisit, prooe- 
mium de optimo genere oratorum. Sed si Quinciilianum videmus, qui 
lib. X. cap. 5. 8. 2. dicit: * Id (Graeca) vertere sua ipse persona fre- 
quentissüne praecipit: quin etiam libros Platonis atque Xenophontis edi- 
dit hoc genere translatos?, videtur Cicero adolescens haec quoque 
transtulisse in. sermonem Latinum.) 


' 1. [Plato Protag. init.] Quid tu, unde tandem appares, o 
Socrate? at id quidem non dubium est quin ab Alcibiade? 
[Priscianus lib. VI. cap. 11. $. 63. p. 247 sq. Hertz.] 

2. [Plato Protag. p. 356. A. ed. Steph.] , Quae igitur potest 
esse indignitas voluptatis ad molestiam, nisi in magnitudine 
aut longitudine alterius utrius posita? [Priscianus lib. V. 
cap. 12. $. 64. p. 182. Hertz.] 

9. [Plato Protag. p. 357. B.] Nunc a vobis, o Protagora 
et Socrate, postulo ut de isto concedatis alter alteri et inter 
vos de huiusce modi rebus controversemini, non concertelis. 
[Priscianus lib, VII. cap. 7. $. 35.] 


4. Confirmandi genera compluria. [Donatus in Terent. 
Phorm. act. IV. sc. 8. v. 6.] 


III. TIMAEUS DE UNIVERSO. 


[Hunc Platonis librum Cicero aetate iam provectus Latine est in- 
terpretatus. Ipsum enim prooemium declarat eum scriptum esse post 
Academica, quae Caesare IV. cos. sine coll. s. a. U. "710. confecta 
esse constat. Caeterum ipse quidem Cicero librum Platonis ememplo 
Timaeum, seriores autem grammatici de universitate vel de universo ἐπ- 
scripsisse dicuntur. NOBB.] 


I. Multa sunt a nobis ei in Academicis conscripta contra 
physicos et saepe cum P. Nigidio Carneadeo more et modo 
disputata. Fuit enim vir ille quum caeteris artibus quae qui- 

dem dignae libero essent ornatus omnibus tuin acer inve- 
stigator et diligens earum rerum, quae a natura involutae 
videntur. Denique sic iudico, post illos nobiles Pythagoreos, 
quorum disciplina exstincta est quodam modo, quum aliquot 
saecula in Italia Siciliaque viguisset, hunc exstitisse qui il- 
lam renovaret. Qui quum me in Ciliciam proficiscentem 
Ephesi exspectavisset Romam ex legatione ipse decedens, 
venissetque eodem Mytilenis mei salutandi et visendi causa 
Cratippus, Peripateticorum omnium, quos quidem ego au- 
dierim, meo iudicio facile princeps, perlibenter et Nigidium 
vidi et Cratippum cognovi. Ac primum quidem tempus sa- 
lutationis in pereontatione consumpsimus. 


* * 
* 


[Praeter partem exordii Ciceroniani desiderantur Timaei Platonici 
undecim paginae a p. 17. usque ad 27. ed. Steph., qua exeunte le- 
guntur verba: Ἔστιν οὖν δὴ κατ᾽ ἐμὴν, δόξαν πρῶτον διαιρετέον 
τάδε. Hinc incipit Tulliana Platonis oratio.] 


II. Quid est quod semper sit neque ullum habeat ortum 
et quod gignatur nec umquam sit? Quorum alterum intelli- 
gentia et ratione comprehenditur, quod unum semper atque 
idem est: alterum, quod opinioni sensus rationis expers ad- 
fert, quod totum opinabile est, id gignitur et interit nec um- 
quam esse vere potest. Omne autem, quod gignitur, ex ali- 
qua causa gigni necesse est. Nullius enim rei causa remota 
reperiri origo potest. Quocirca si is, qui aliquod munus 
efficere molitur, eam speciem, quae semper est eadem, in- 
tuebitur atque id sibi proponet exemplar, praeclarum opus 
efficiat necesse est. Sin autem eam, quae gignitur, num- 
quam illam quam expetet pulcritudinem consequetur. Omne 
igitur caelum sive mundus sive quo alio vocabulo gaudet, 
hoc a nobis nuncupatus sit. De quo id primum considere- 
mus , quod principio est in omni quaestione considerandum, 
semperne fuerit nullo generatus ortu an ortus sit ab aliquo 
temporis principatu. Ortus est, quando quidem cernitur 
et tangitur et est undique corporatus. Omnia autem talia 
sensum movent, sensusque moventia quae sunt, eadem in 
opinione consistunt: quae ortum habere gignique diximus, 
nihil autem gigni posse sine causis. Atque illum quidem 

quasi parentem huius universitatis invenire difficile et, quum 
iam inveneris indicare in vulgus nefas. Rursus igitur vi- 
dendum ille fabrieator tanti operis utrum sit imitatus exem- 
plar, idne, quod semper unum et idem et sui simile, an id, 
quod generatum ortumque dicimus. Atqui si pulcher est hic 
mundus et si probus eius artifex, profecto speciem aeternita- 
tis imitari maluit: sin secus, quod ne dictu quidem fas est, 
generatum exemplum est pro aeterno secutus. Non igitur 
dubium quin aeternitatem maluerit exsequi, quando quidem 
neque mundo quidquam pulerius neque eius aedificatore 
praestantius. Sic ergo generatus, ad id est effectus, quod 
ratione sapientiaque comprehenditur atque immutabili aeter- 
nitate continetur. Ex quo efficitur ut sit necesse hune, quem 
cernimus, mundum simulacrum aeternum esse alicuius 
aeterni. Diffieillimum autem est in omni inquisitione rationis 
exordium. De iis igitur, quae diximus, haec sit prima dis- 
tnetio. III. Omni orationi cum iis rebus, de quibus ex- 
plicat, videtur esse cognatio. Itaque quum de re stabili et 
immutabili disputat, oratio talis sit, qualis illa, quae neque 
redargui neque convinci potest. Quum autem ingressa est 
imitata et effiela simulacra, bene agi putat, si similitudinem 
veri consequatur. Quantum enim ad id, quod ortum est, 
aeternitas valet, tantum ad fidem veritas, Quocirea si forte 
de deorum natura ortuque mundi disserentes minus id, quod 
avemus, omnino consequemur, ut tota dilucide et plane exz 
ornata oratio sibi constet et ex omni parte secum ipsa con- 
sentiat, haud sane erit mirum, contentique esse debebitis, 
si probabilia dicentur. Aequum est enim meminisse et me, 
qui disseram, hominem esse et vos, qui iudicetis, ut, si 
probabilia dicentur, ne quid ultra requiratis. Quaeramus 
igitur causam quae eum impulerit, qui haec machinatus sit, 
ut originem rerum et molitionem novam quaereret. Probitate 
videlicet praestabat, probus autem invidet nemini. Itaque 
omnia sui similia generavit. Haec nimirum gignendi mundi 
causa iustissima. Nam quum constituisset deus bonis omni- 
bus explere mundum, mali nihil admiscere quoad natura pa- 
teretur, quidquid erat quod in cernendi sensum eaderet, 
id sibi adsumpsit, non tranquillum et quietum, sed immo- 

derate agitatum et fluctuans, idque ex inordinato in ordinem 
adduxit. Hoc enim iudicabat esse praestantius. Fas autem 
nec est nec umquam fuit quidquam nisi pulcherrimum 
facere ei, qui esset optimus. Quum rationem igitur ha- 
buisset, reperiebat nihil esse eorum, quae natura cerne- 
rentur, non intelligens intelligente in toto genere praestan- 
tius. [Zntelligentiam autem ulli rei adiuncíam esse sine 
animo nefas esse.] Quocirca intelligentiam in animo, ani- 
mum inclusitin corpore. Sic ratus est opus illud effectum 
esse pulcherrimum. Quam ob causam non est cunctandum 
profiteri, si modo investigari aliquid coniectura potest, hunc 
mundum animal esse idque intelligens et divina providentia 
constitutum. IV. Hoc posito quod sequitur videndum est, 
euiusnam animantium deus in fingendo mundo similitudi- 
nem secutus sit. Nullius profecto eorum quidem, quae 
sunt nobis nota animantia. Sunt enim omnia in quaedam 
genera partita aut incohata, nulla ex parte perfecta. Imper- 
fecto autem nec absoluto simile pulerum esse nihil potest. 
Cuius ergo omne animai quasi particula quaedam est, sive 
in singulis sive in universo genere cernatur, eius similem 
mundum esse dicamus. Omnes igitur, qui animo cernuntur 
et ratione intelliguntur animantes complexu rationis et in- 
telligentiae, sicut homines, hoc mundo et pecudes et omnia, 
quae sub aspectum cadunt, comprehenduntur. Quod enim 
puleherrimum in rerum natura intelligi potest et quod ex 
omni parte absolutissimum est, quum deus [eius] similem 
mundum efficere vellet, animal unum, aspectabile, in quo 
omnia animalia continerentur, effecit. Rectene igitur unum 
mundum diximus an plures et innumerabiles dictu verius 
el melius? Unus profecto, si quidem factus est ad exem- 
plum. Quod enim omnes animantes eos, qui ratione intel- 
liguntur, complectitur, id non potest esse cum altero. Rur- 
sus enim alius animans, qui eum contineat, sit necesse est, 
cuius partes sint animantes superiores, caelumque hoc si- 
mulacrum illius ultimi sit, non proximi. Quorum ne quid 
accideret atque ut hic mundus esset animanti absoluto 
simillimus, hoc ipso, quod solus atque unus esset, idcirco 
singularem deus hunc mundum atque unigenam procreavit. 

Corporeum autem et aspectabile itemque tractabile omne 
necesse. est esse, quod natum est. Nihil porro igni vacuum 
videri potest, nec vero tangi, quod careat solido: solidum 
autem nihil quod terrae sit expers. ' Quam ob rem mundum 
efficere moliens deus terram primum ignemque iungebat. 
Omnia autem duo ad cohaerendum tertium aliquid requirunt 
et quasi nodum vinculumque desiderant. Sed vinculorum 
id est aptissimum atque pulcherrimum, quod ex se atque 
de iis, quae astringit, quam maxime unum efficit. Id 
optime adsequitur, quae Graece ἀναλογία. Latine — au 
dendum est enim, quoniam haec primum ἃ nobis novan- 
tur — comparatio proportiove dici potest. V. Quando enim 
trium vel numerorum vel figurarum vel quorumcumque ge- 
nerum contingit, ut, quod medium sit, ut ei primum pro- 
portione, ita id postremo comparetur, vicissimque ut. ex- 
tremum eum medio, sic medium cum primo conferatur, id, 
quod medium ést, tum primum fit, tum postremum, po- 
stremá vero et prima media fiunt, ita necessitas cogit ut 
eadem sint ea, quae disiuncta fuerant. Eadem autem quum 
facta sint, efficitur ut omnia sint unum. Quod si universi- 
tatis corpus planum et aequabile explicaretur neque in eo 
quidquam esset repositum, unum interiectum medium et 
se ipsum et ea, quibus esset interpositum, colligaret. Sed 
quum soliditas mundo quaereretur, solida autem omnia uno 
medio numquam, duobus semper copulentur, ita contigit ut 
inter ignem et terram aquam deus animamque poneret ea- 
que inter se compararet et proportione coniungeret, ut, 
quem ad modum ignis animae, sic anima aquae, quodque 
anima aquae, id aqua terrae proportione redderet. Qua ex 
coniunetione caelum ita aptum est, ut sub aspectum et 
tactum cadat. Itaque et ob eam causam et ab iis rebus, nu- 
mero quattuor, mundi est corpus effectum, ea constrictum 
comparatione qua dixi: ex quo ipse se concordi quadam 
amicitia et caritate complecitur, atque ita apte cohaeret, ut 
dissolvi nullo modo queat nisi ab eodem, a quo est colliga- 
,tus. Earum autem quattuor rerum, quas supra dixi, 516 in 
omni mundo omnes partes collocatae sunt, ut nulla pars 
huiusce generis excederet extra atque in hoc universo ines- 

sent genera illa universa. Id ob eas causas, primum ut 
mundus animans posset ex perfectis partibus esse perfectus, 
deinde ut unus esset nulla parte unde alter gigneretur re- 
licta, postremo ne qui morbus eum posset aut senectus at- 
tingere. Omnis enim coagmentatio corporis vel caloris [vi] 
vel frigoris vel aliqua impulsione vehementi labefactatur et 
frangitur et ad morbos senectutemque compellitur. Hanc 
igitur habuit rationem effector mundi molitorque deus, ut 
unum opus totum atque perfectum ex omnibus totis atque 
perfectis absolveretur, quod omni morbo seniove careret. 
VI. Formam autem et maxime sibi cognatam et decoram 
dedit. A quo enim animante omnes reliquos contineri vel- 
let animantes, hunc ea forma figuravit, qua una omnes re- 
liquae formae concluduntur, et globosum est fabricatus, 
quod σφαιροειδὲς Graeci vocant: cuius omnis extremitas 
paribus a medio radiis attingitur, idque ita tornavit, ut nihil 
effici posset rotundius, nihil ut asperitatis haberet, nihil 
offensionis, nihil incisum angulis, nihil amfractibus, nihil 
eminens, nihil lacunosum, omnesque partes simillimas 
omnium, quod eius praestabat iudicio dissimilitudini simili- 
tudo. Omni autem totam figuram mundi levitate cireumde- 
dit. Nec enim oculis egebat, quia nihil extra quod cerni 
posset relictum erat, nec auribus, quia ne quod audiretur 
quidem, neque erant anima circumfusa extrema mundi, ut 
respirationem requireret, nec vero desiderabat aut alimenta 
corporis aut detractionem confecti et consumpti cibi. Ne- 
que enim ulla decessio fieri poterat neque accessio nec 
vero erat unde. Ita se ipse consumptione et senio alebat 
sui, quum ipse per se et a se et pateretur et faceret omnia. 
Sic enim ratus est ille, qui ista iunxit et condidit, ipsum se 
contentum esse mundum neque egere altero. Itaque nec ei 
manus adfinxit, quia nec capiendum quidquam erat nec re- 
pellendum, nec pedes nec alia membra, quibus ingressum 
corporis sustineret. Motum enim dedit caelo eum, qui 
figurae eius esset aptissimus, qui unus ex septem motibus 
mentem atque intelligentiam cieret maxime. ltaque una 
conversione atque eadem ipse circum se torquetur et verti- 
tur. Sex autem reliquos motus ab eo separavit. Itaque 

eum ab omni erratione liberavit. Ad hanc igitur conversio- 
pem, quae pedibus et gradu non egeret, ingrediendi mem- 
bra non dedit. Haec deus is, qui erat, de aliquando fu- 
turo deo cogitans laevem eum. effecit e undique aequabilem 
et ἃ medio δά summum parem et perfectum atque absolu- 
tum ex absolutis atque perfectis. Animum autem ut in eo 
medio collocavit, ita per totum tetendit, deinde eum cir- 
cumdedit corpore et vestivit extrinsecus caeloque. solivago 
et volubili et in orbem inecit&io complexus est, quod secum 
ipsum propter virtutem facile esse posset nec desideraret 
alterum, satis sibi ipsum notum et familiare. Sic deus ille 
aeternus hunc perfecte beatum deum procreavit. Sed ani- 
mum haud ita, ut modo locuti sumus, tam denique, quum 
eorpus ei effecisset, incohavit. Neque enim esset rectum 
minori parere maiorem. Sed nos multa inconsiderate ac 
temere dicimus. "Vli. Deus autem et ortu et virtute anti- 
quiorem genuit animum eumque ut dominum atque impe- 
rantem oboedienti praefeeit corpori, idque molitus tali quo- 
dam est modo. Ex ea materia, quae individua est et quae 
semper unius modi suique similis, et ex ea, quae in eorpo- 
ribus dividua gignitur, tertium materiae genus ex duobus 
in medium admiscuit, quod esset eiusdem naturae et quod 
alterius, idque interiecit inter individuum atque id, quod 
dividuum esset in corpore. Ea quum tria sumpsisset, unam 
in speciem temperavit, naturamque illam, quam alterius 
diximus, vi cum eadem coniunxit, fugientem et eius eopu- 
lationis alienam, quae permiscens cum materia, quum ex 
tribus effecisset unum, id ipsum in ea, quae decuit, mem- 
bra partitus e&t. Iam partes singulas ex eodem et ex altero 
et ex materia temperavit. Fuit autem talis illa partitio: 
unam principio partem detraxit ex toto, secundam autem 
primae partis duplam, deinde tertiam, quae esset secundae 
sesquialtera, primae tripla, deinde quartam, quae secundae 
dupla esset, quintam inde, quae tertiae tripla, tum sextam 
octuplam primae, postremo septimam, quae septem et vi- 
ginti partibus antecederet primae. Deinde instituit dupla et 
tripla intervalla explere, partes rursus ex toto desecans: 

quas intervallis ita locabat, ut in singulis essent bina media: 

vix enim audeo dicere medietates, quas Graeci μεσότητας 
appellant, sed quasi ita dixerim intelligatur: erit enim pla- 
nius. Earum alteram eadem parte praestantem extremis 
eademque superatam, alteram pari numero praestantem ex- 
tremis parique numero superatam. Sesquialteris autem in- 
tervallis et sesquitertiis et sesquioctavis sumptis ex his col- 
ligationibus in primis intervallis sesquioctavo intervallo 
sesquitertia omnia explebat, quum partieulam singulorum 
relinqueret. Eius autem particulae intervallo relicto habe- 
bat numerus ad numerum eamdem proportionem compara- 
tionemque in extremis, quam habent ccLvi eum CccxLil, 
atque ita permixtum illud, ex quo haec secuit, iam omne 
consumpserat. Hanc igitur omnem coniunctionem duplicem 
in longitudinem diffidit mediaeque accommodans mediam 
quasi decussavit, deinde in orbem torsit, ut et ipsae secum 
et inter se ex commissura, quae e regione esset, iungeren- 
tur, eoque motu, cuius orbis semper in eodem erat eodem- 
que modo ciebatur, undique est eas cireumplexus. Atque 
ita quum alterum fecisset exteriorem, [interiorem alterum] am- 
plexus orbem, illum eiusdem naturae, hunc alterius nomi- 
navit, eamque, quae erat eiusdem, detorsit a latere in 
dextram partem, hanc autem citimam a media linea direxit 
ad laevam, sed principatum dedit superiori, quam solam 
individuam reliquit. Interiorem autem quum in sex partes 
divisisset, septem orbes dispares duplo et triplo intervallo 
moveri iussit contrariis inter se cursibus. Eorum autem 
trium fecit pares celeritates, sed quattuor et inter se dispa- 
res et dissimiles trium reliquorum. Vlll. Animum igitur 
quum ille procreator mundi deus ex sua mente et voluntate 
genuisset, tum denique omne, quod erat concretum atque 
corporeum, substernebat animo interiusque faciebat, atque 
ita medio medium accommodans copulabat. Sic animus a 
medio profectus extremitatem caeli a suprema regione ro- 
tundo ambitu circumiecit seseque ipse versans divinum 
sempiternae sapientisque vitae induxit exordium. Et cor- 
pus quidem caeli aspectabile effectum est, animus autem 
oculorum effugit obtutum. Est autem unus ex omnibus 
rationis concentionisque — ἁρμονέα Graece — sempiter- 
cic. IV. 3. 18 

narum rerum et sub intelligentiam cadentium compos et 
particeps, quo nihil ab optimo et praestantissimo geni- 
tore melius procreatum: quippe qui ex eadem vinctus al- 
teraque natura adiuncta materia temperatione trium partium, 
proportione compaetus, se ipse conversans, quum mate- 
riam mutabilem adripuisset et quum rursus individuam 
atque simplicem, per se omnis movetur discernitque quid 
sit eiusdem generis, quid alterius et caetera diiudicat, quid 
euique rei sit maxime aptum, quid quoque loco aut modo 
aut tempore cóntingat quaeque distinctio sit inter ea, quae 
gignantur, et ea, quae sint semper eadem. Ratio autem 
vera, quae versatur in iis, quae sunt semper eadem, et in 
iis, quae mutantur, quum in eodem et in altero movetur 
ipsa per sese sine voce et sine ullo sono, quum eam par- 
tem attingit, qua sensus cieri potest, orbis illius generis 
alterius immutatus et rectus omnia animo mentique denun- 
ciat, tum opiniones adsensionesque firmae veraeque gignun- 
tur. Quum autem in illis rebus vertitur, quae manentes. 
semper eaedem non sensu, sed intelligentia continentur, 
[tum $ntelligentia scientiaque necessario efficitur.) 


x* * 
* . 


[Excidit tantum fere orationis Platonicae quantum una complecti- 
tur pagina ed. Steph., ubi ultima ante hanc lacunam verba leguntur 
p. 37. C. νοῦς ἐπιστήμη τε ἐξ ἀνάγκης ἐπιτελεῖται. Post eam- 
dem prima p. 38, C. ed. St. haec sunt: ^ οὖν λόγου xal διανοίας 
ϑεοῦ τοιαύτης πρὸς χρόνου γένεσιν κτέ.] | 

IX. Ratione igitur et mente divina ad originem tempo- 
ris [currentis] curriculum inventum est solis et lunae [Nonius 
p. 198.] ... . Corpora autem eorum singulorum quum effecisset 
deus, ea ad eas conversiones collocavit, quas alterius circumitus 
conficiebat, quae sunt septem, ut et illa septem : ita vim suam na- 
tura convertit, ] ut Terram Lunae cursus proxime ambiret 
eique supra Terram proxima Solis eireumvectio esset. Lu- 
cifer deinde et sancta Mercurii stella cursum habent Solis 
celeritati parem, sed vim quamdam contrariam, eaque con- 
cursatione, quam inter se habent Lucifer, Mercurius, Sol, 
alii alios vincunt vicissimque vincuntur. Reliquorum side- 

rum quae causa collocandi fuerit quaeque eorum sit collo- 
catio in sermonem alium differendum est, ne in eo, quod 
attingendum fuit, quam in eo, cuius causa id attigimus, lon- 
gior ponatur oratio. Quando igitur unum quodque eorum 
siderum cursum decorum est adeptum, ex quibus erat mo- 
'tus temporis consignandus, colligatisque corporibus vincu- 
lis animalibus [tum] animantia orta sunt, eaque imperio 
parere didicerunt, tunc ex alterius naturae motione trans- 
versa in eiusdem naturae motum incurrentia in eaque 
haerentia atque impedita, quum alia maiorem lustrarent 
orbem, alia minorem, tardius quae maiorem, celerius quae 
minorem, motu unius eiusdemque naturae quae velocissime 
movebantur, ea celeritate vinci a tardioribus et, quum su- 
perabant, superari videbantur. Omnes enim orbes eorum 
quasi helicis inflexione vertebat: quam bifariam contrarie 
simul procedentia efficiebant, ut, quod esset tardissimum, 
id proximum fieret celerrimo. Atque ut esset mensura 
quaedam evidens, quae in istis octo cursibus celeritates 
tarditatesque declararet, deus ipse Solem quasi lumen ac- 
cendit ad secundum supra terram ambitum, ut quam maxime 
caelum omnibus colluceret animantesque, quibus ius esset 
doceri, ab eiusdem motu et ab eius, quod simile esset, nu- 
merorum naturam vimque cognoscerent, Nox igitur et dies 
ad hunc modum et ob has generata causas unum cireumitum 
orbis efficit sapientissimum atque optimum, mensis autem, 
quando Luna, lustrato suo eursu, Solem consecuta est, 
annus, ubi Sol suum totum confecit et peragravit orbem. 
Caeterorum autem siderum ambitus ignorantes homines 
praeter admodum paucos neque nomine appellant neque 
inter se numero commetiuntur. Itaque nesciunt hos siderum 
errores id ipsum esse, quod rite dicitur tempus, multitu- 
dine infinita, varietate admirabili praeditos. Ac tamen illud 
perspici et intelligi potest, absoluto perfectoque: numero 
temporis absolutum perfectumque annum tune compleri de- 
nique, quum se octo ambitus confectis suis cursibus ad 
idem caput rettulerunt quumque eos permensus est idem 
et semper suisimilis orbis. Has igitur ob causas nata astra 
sunt, quae per caelum penetrantia solstitiali bs et brumali 
| E 1 

revocatione converterent, ut hoc omne animal, quod vide- 
mus, esset illi animali, quod sentimus, ad aeternitatis imi- 
tationem simillimum. X. Et caetera quidem usque ad tem- 
poris ortum expressa ab illis, quae imitabatur, effinxerat, 
sed quia nondum omne animal in mundo intus incluserat, 
ex ea parte deficiebat ad propositum exemplar imaginis si- 
militudo. Quot igitur et quales animalium formas mens in 
speciem rerum intuens poterat cernere, totidem et tales in 
hoec mundo secum cogitavit effingere. Erant autem animan- 
tium genera quattuor, quorum unum divinum atque caeleste, 
alterum pennigerum et aérium, tertium [aquatile], terrestre 
quartum. Divinae animationis maxime speciem faciebat ex 
igne, ita ut splendidissimus esset et aspectu pulcherrimus. 
Quumque similem universitatis naturae efficere vellet, ad 
volubilitatem rotundavit comitemque eum sapientiae quam 
optimae mentis effecit cirerumque omne caelum aequaliter 
distribuit, ut hunc hac varietate distinctum bene Graeci 
κόσμον. nos lucentem mundum nominaremus. Dedit autem 
divinis duo genera motus, unum quod semper esset in 
eodem aeque et idem in omnibus atque uno modo celeraret, 
alterum quod in anticam partem a conversione eiusdem et 
similis pelleretur. Quinque autem reliquis motibus orbem 
eum esse voluit expertem, immobilem et stantem. Ex quo 
genere ea sunt sidera, quae infixa caelo non moventur loco, 
quae sunt animantia eaque divina ob eamque causam suis 
sedibus inhaerent et perpetuo manent. Quae autem vaga 
et mutabili erratione labuntur, ita generata sunt, ut supra 
diximus. Iam vero terram, altricem nostram, quae traiecto 
axe sustinetur, diei noctisque effectricem eamdemque cu- 
stodem antiquissimam deorum omnium voluit esse eorum, 
qui intra caelum gignerentur. Flexiones autem deorum et 
inter ipsos deos concursiones quaeque in orbibus eorum 
conversiones antecessionesque eveniant, quumque inter se 
paene contingant, eorum qui prope copulentur contraria 
regione et pone quos aut ante labantur quibusque tempori- 
bus a nostro aspectu oblitescant rursusque emersi errorem 
incutiant rationis experübus, si verbis explicare conemur, 
nullo posito sub oculis simulacro earum rerum frustra susci- 

piatur labor. Sed haee satis sint dieta a nobis. Quae de 
deorum, qui cernuntur quique orli sunt, natura praefati su- 
mus, habeant hune terminum. ΧΙ, Reliquorum autem, quos 
Graeci δαέμονας appellant, nostri, ut opinor, Lares, si modo 
hoc recte conversum videri potest, et nosse et enunciare 
ortum eorum maius est, quam ut profiteri scribere nos 
audeamus. Credendum nimirum est v«teribus et priscis, 
ut aiunt, viris, qui se progeniem deorum esse dicebant. 
Itaque eorum vocabula nobis prodiderunt. Nosse autem 
generatores suos optime poterant, ac difficile factu est a 
dis ortis fidem non habere, quamquam nec argumentis nec 
rationibus certis eorum oralio confirmatur, sed quia de suis 
rebus noGs videntur loqui, veteri legi morique parendum 
est. Sic igitur, ut ab iis est traditum, horum deorum ortus 
habeatur atque dicatur, ut Oceanum Salaciamque Caeli satu 
Terraeque conceptu generatos editosque memoremus: ex 
his [Phoreyn] Saturnum et Opem: deinceps Iovem atque Iu- 
nonem, reliquos, quos fratres inter se agnatosque usurpari 
atque appellari videmus, et eorum, ut utamur veteri verbo, 
prosapiam. Quando igitur omnes, et qui moventur palam- 
que ostenduntur et qui eatenus nobis declarantur, qua ipsi 
volunt, ereati sunt: tum ad eos4s deus, qui omnia genuit, 
fatur: *Haec vos, qui deorum satu orti estis, attendite: 
quorum operum ego parens effectorque sum, quae per me 
faeta, haee sunt indissoluta me invito: quamquam omne col- 
ligatum solvi potest: sed haud quaquam boni est ratione 
vinctum velle dissolvere. Sed quoniam orti estis, immorta- 
les vos quidem esse et indissolubiles non potestis, neuti- 
quam tamen dissolvemini neque vos ulla mortis fata peri- 
ment nec fraus valentior quam consilium meum, quod maius 
est vinculum ad perpetuitatem vestram quam illa, quibus 
estis tum, quum gignebamini, colligati. Quid sentiam igi- 
tur cognoscite. Tria nobis genera reliqua sunt eaque mor- 
talia: quibus praetermissis caeli absolutio perfecta non erit. 
Omnia enim genera. animalium complexu non tenebit: teneat 
autem oportebit, ut ex eodem ne quid absit, quae a me ipso 
effecta sunt, deorum vitam possint adaequare. Ut igitur 
mortali generentur condicione, vos suscipite, ut illa gigna- 

tis, imitaminique vim meam, qua in vestro ortu me usum 
esse meministis: in quibus qui tales creabuntur, ut deorum 
immortalium quasi gentiles esse debeant, divini generis appel- 
lentur teneantque omnium animantium principatum vobis- 
que iure et lege volentes pareant: quorum vobis initium 
satusque tradetur a me, vos autem ad id, quod erit immor- 
tale, partem attexitote mortalem. 1ta orientur animantes, 
quos et vivos alatis et consumptos sinu recipiatis) Haec 
ille dixit. XII. Deinde ad temperationem superiorem rever- 
tit: in qua omnem animum universae naturae temperans 
permiscebat superiorisque permixtionis reliquias fundens 
aequabat, eodem modo ferme, nisi quod non ita incorruptas, 
ut ea, quae semper idem, sed ab iis secundum sumebat at- 
que etiam tertium. Toto igitur omni constituto sideribus parem 
numerum distribuit animorum et singulos adiunxit ad sin- 
gula atque ita quasi in currum universitatis imposuit com- 
monstravitque leges fatales ac necessarias et ostendit pri- 
mum ortum unum fore omnibus eumque moderatum atque 
constantem nec ab .ullo imminutum, satis autem et quasi 
sparsis animis fore uti certis temporum intervallis oriretur : 
animal, quod esset ad cultum deorum aptissimum. Sed 
quum duplex esset natura generis humani, sic se res habe- 
bat, ut praestantius genus esset eorum, qui essent futuri 
viri. Quum autem animos corporibus necessitate inse. 
visset quumque ad corpora necessitate tum accessio fleret, 
tum abscessio, principio necesse erat sensum exsistere 
unum communemque omnium vehementiore motu excitatum 
coniunctumque naturae, deinde voluptate et molestia mixtum 
amorem, post iram et metum et reliquos motus animi, co- 
mites superiorum, et iis etiam contrarios dissidentes: quos 
qui ratione rexerit, iuste vixerit: qui autem iis se dediderit, 
iniuste. Atque ille, qui recte et honeste curriculum vivendi 
a natura datum confecerit, ad illud astrum, quocum aptus 
fuerit, revertetur. Qui autem immoderate et intemperate 
vixerit, eum secundus ortus in figuram muliebrem transfe- 
ret. Et, si ne tum quidem finem vitiorum faciet, gravius 
etiam iaetabitur et in suis moribus simillimas figuras pecu- 
dum et ferarum transferetur neque malorum terminum prius 

aspieiet quam illam sequi coeperit conversionem, quam 
habebat in se ipse eiusdem et similis innatam et insitam. 
Quod tum eveniet, quum illa, quae ex igni, aére, aqua at- 
que terra, turbulenta et rationis expertia insederint, deni- 
que ratione depulerit et ad primam atque optimam adfectio- 
nem animi pervenerit. 

XIII. Quae quum ita designasset seseque, si quid postea 
fraudis aut vitii evenisset, extra omnem culpam eausamque 
posuisset, alios in Terram, alios in Lunam, alios in. reliquas 
mundi partes, quae sunt ad spatiorum temporis significa- 
tionem notae constitutae, spargens quasi serebat. Post 
autem sationem eam dis, ut ita dicam, iunioribus permisit, 
ut eorpora mortalia effingerent quantumque esset reliquum 
ex humano animo, quod deberet accedere, id omne et quae 
consequentia essent perpolirent et absolverent: deinde ut 
huic animanti principes se ducesque praeberent vitamque 
eius puleherrime regerent et gubernarent, nisi quatenus 
ipse bene factus sua culpa sibi aliquid miseriae quaereret. 
Atque is quidem, qui cuncta composuit, constanter in suo 
manebat statu: qui autem erant ab eo ereati, quum paren- 
tis ordinem cognovissent, hunc sequebantur. liaque quum 
accepissent immortale principium mortalis animantis, imi- 
tantes genitorem et effectorem sui particulas ignis et terrae 
et.aquae et animae a mundo, quas rursus redderent, mu- 
tuabantur easque inter se copulabant haud iisdem vinculis, 
quibus ipsi erant colligati, sed talibus, quae cerni non pos- 
sent propter parvitatem, crebris quasi cuneolis illiquefactis 
unum efficiebant ex omnibus corpus, itemque in eo in- 
fluente atque effluente animi divini ambitus illigabant. Ita- 
que illi in flumen [immensum] immersi neque tenebant neque 
tenebantur; sed vi magna tum ferebant, tum ferebantur. 
1.8 totum animal movebatur illud quidem, sed immoderate 
et fortuitu, utsex motibus veheretur. Nam et ante et pone 
et ad laevam οἱ ad dextram et sursum et deorsum, modo 
rium modo illuc [sex oras regionesque versus errans proce- 

ebat . 


[Tres fere desunt paginae orationis Platonicae. Verba ante hia- 
tum ultima haec sunt ap. Platon. p. 48. B. ed. Steph. κάτω τὲ καὶ 

ἄνω καὶ πάντη. Abruptae orationis filum his verbis ap. Plat. p. 46, 
A. ed, Steph. rursus adnectitur: évóg τε αὖ περὶ τὴν λειότητα κτέ.} 
. lam vero earum imaginum, quae finguntur et redduntur 
in speculis, eorumque, quae splendida et laevia sunt, ratio— 
nem perspicere haud difficile est. Nam ex ignis utriusque ex— 
terni atque interni communione infer ipsos, quum unus per 
singulas partes effectus et multis modis concors et aptus red— 
ditus in laevore consedit.| 
XIV. Sed si in splendore consedit, tum vel eadem spe- 
cies vel interdum immutata redditur [omniaque huius mods 
necessario in speculo referuntur], quum ignis oculorum cum 
eo igne, qui est ob os offusus, [in re laevi et splendida] se 
confudit et contulit, Dextra autem videntur, quae laeva 
sunt, quia contrariis partibus oculorum contrarias partes 
attingunt [praeter morem usitatum adiectionis el commissurae.] 


* * 
* 


Respondent autem dextra dextris, laeva laevis conversione 
luminum, quum ea inter se non cohaerescunt. Id fit, quum 
speculorum laevitas hinc illinc altitudinem adsumpsit et ita 
dextra detrusit in laevam partem oculorum laevaque in 
dextram. Supina etiam ora cernuntur depulsione lumi- 
num: quae convertens inferiora reddit, quae sunt supe- 
riora. Atque haec omnia ex eo genere sunt, quae rerum 
adiuvant eausas. Quibus utitur ministeriis deus, quum 
optimi speciem quod fieri potest efficit. Sed existimant 
plerique non haec adiuvantia causarum, sed has ipsas 
esse omnium causas, quae vim habeant frigoris et calo- 
ris, concretionis et liquoris, careant autem omni intelli- 
gentia atque ratione, quae nisi in animo nulla alia in natura 
reperiantur. Animus autem sensum omnem effugit oculo- 
rum. Atignis el aqua et anima et terra corpora sunt eaque 
cernuntur. Illum autem, qui intelligentiae sapientiaeque se 
amatorem profitetur, necesse est intelligentis sapientisque 
naturae primas causas conquirere: deinde secundas causas 
rerum earum, quae necessario movent alias, ipsae ab aliis 
moventur. Quocirca nobis sic cerno esse faciendum, ut de 
utroque nos quidem dicamus genere causarum, separatim 

autem de iis, quae eum intelligentia sunt efficientes puleher- 
rimarum rerum atque optimarum, et de iis, quae vacantes 
prudentia inconstantia perturbataque efficiunt. Ac de ocu- 
lorum quidem causis, ut haberent eam vim, quam nunc 
habent, satis ferme esse dictum puto. Maxima autem eorum 
utilitas donata humano generi deorum munere deinceps 
explicetur. Rerum enim optimarum cognitiones nobis oculi 
attulerunt. Nam haec, quae est habita de universitate ora- 
tio a nobis, haud umquam esset inventa, si neque sidera 
neque sol neque caelum sub oculorum aspectum cadere 
potuissent. Nunc vero dies noctesque oculis cognitae, tum 
mensium annorumque conversiones et numerum machinatae 
sunt et spatium temporis dimensae et ad quaestionem totius. 
naturae impulerunt. Quibus ex rebus philosophiam adepti 
sumus: quo bono nullum optabilius, nullum praestantius 
neque datum est mortalium generi deorum concessu atque 
munere neque dabitur [umquam]. 


x* * 
* 


[ P. 47. B. ed, Steph. haec exstant Platonis verba:' 009" ἥξει ποτὲ 
τῷ ϑνητῷ γένει δωρηϑὲν ἐκ ϑεῶν wr&., in quae exit hoc Ciceronis 


fragmentum. Hino orationis Platonicae paginae XLVI desiderantur. ; 
Defenstrix. [Priscianus de XII vers. Aen. cap. 2. $. 16.] 


IV. HORTENSIUS DE PHILOSOPHIA. 


ARGUMENTUM. 


In enumerandis describendisque libris, quos dicit se de philoso- 
phia scripsisse M, Tullius, Hortensium, quo libro ad philosophiae 
studium populares suos cohortatus erat eiusque vituperatoribus re- 
sponderat, primo loco commemoravit ipse lib. de divinatione 11. cap. 1. 
$. 1. quasi quoddam προτρεπτικὸν ad philosophiae studia prooe- 
mium, conf. etiam JDisput, Tuscul. lib. II. cap. 2. 8. 4., lib. III. 
cap. 8. 8. 6. lta autem hoc opus institutum fuisse videtur, ut quae 
ab iis, qui ab his philosophiae studiis abhorrerent, contra eas disci- 
plinas dici posse viderentur, ea priore libro proponerentur, quae 
autem ad illa argumenta elevanda confutandaque facerent, ea altero 
libro referrentur. Dialogus autem, qui a Q. Hortensio oratore no- 
men accepit, quod is priore libro eorum partes sustinuit, qui philo- 
sophiae studium accusare et vituperare solebant, anno p. u. c. 709, 
post Chr. nat. a. 45. scriptus esse videtur, habitus vero fingitur Ca- 

tulo adhuc vivo, ita ut certe ante annum p. u. c. 094., quo is mor- 
iuus est, hoc colloquium habitum esse adsimuletur. ln ordinandis 
oollocandisque singulis horum librorum fragmentis C. F. A. Nobbii 
editionem alteram potissimum secuti sumus, in qua paranda is etiam 
Fr. Schneideri programmatis Tremesnensibus a. 1841. et a. 1844. 
editis usus est. 


EXORDIU M. 


1. Cicero quum vellet in. Hortensio dialogo ab aliqua re 
cería, de qua nullus ambigeret, sumere suae disputationis ex- 
erdium: Beali certe, inquit, omnes esse volumus. Augusti- 
nus de Trinit. lib. XIIl. cap. 4. Opp. T. III. p. 408. ldem con- 
tra Iulian. lib. VI. cap. 26. Tom. X. ed. Antwerp. p. 989. haec 
addit: 7dque unum esse dixerunt philosophi, quod disputatione 
non egeat, quod nemo est qui non expeltat. — Conf. etiam, Iul. 
Victor. p. 64. Omnes beatam vitam vivere volunt: qui beatam 
vitam vivere volet, philosophetur oportet. 

2. Perge, quaeso: nec enim imperite exorsus es. [No- 
nius p. 30.] 

9. Scholiasta Gronovianus ad Cic. Act. IL. in Verrem lib, I. 
cap. 26. 8. 54.: Qui (Hortensius) huius modi signis et tabulis 
pictis familiariter delectabatur. Id manifestius in Horten- 
sio ostendit dialogo: quum in villam Luculli ventum esset 
omni apparatu venustatis ornatam. 

4. Lucullo quidem noster adventus et gratus et iucun- 
dus fuisse.... [Arusianus Messius Exempl. elocut. p. 232. 
Lindem.] 

5. Qua re velim dari mihi, Luculle, iubeas indicem tra- 
S ut sumam, siqui forte mihi desunt. [Nonius 
p. 396. | 

6. M. Tullius in Hortensio: Primus balneola suspendit, in- 
clusit pisces. [Idem p. 194.] 

7. .... et amoenitate summa perfructus est. (Priscia 
nus lib. X. cap. 2. 8. 13] 

8. Hie primum Catulus delectatus ipso loco. [Arusia- 
nus Messius p. 224. Lindem.] 

.9. Si deus unus est, quae esse beata solitudo queat? 
[Lactantius inst, lib. I. cap. 7.] 

10. Fingamus aliquem talem, qualem Tullius fuisse dicit 

Oraiam. Quis enim facile dicat Oratam egestate laborasse, 

^ominem ditissimum, amoenissimum, deliciosissimum, cui 
neque ad voluptatem quidquam defuit neque ad gratiam 
neque ad bonam Integramque valetudinem. Nam et prae- 
-diis quaestuosissimis et amicis iucundissimis quantum libuit 
et abundavit et illis omnibus aptissime ad salutem corporis 
usus est, eiusque, ut breviter totum explicem, omne insti- 
tutum voluntatemque omnem suecessio prospera consecuta 


€8t. [Augustinus de vit. beat. cap. 260. Opp. Tom. I. p. 808. 
Bened. | 


11. Vixit ad summam senectutem valetudine optima. 
[Nonius p. 401. 

12. Si nobis quum ex hac vita emigraverimus , in beato- 
rum insulis immortale aevum, ut fabulae ferunt, degere lice- 
ret, quid opus esset eloquentia, quum iudicia nulla fierent, 
aut ipsis etiam virtutibus? Nec enim fortitudine egere- 
tus, nullo proposito aut labore aut periculo, nec iustitia, 
quum esset nihil quod appeteretur alieni, nec temperantia, 
quae regeret eas quae nul/ae essent libidines, ne prudentia 
quidem egeremus, nullo delectu proposito bonorum et ma- 
lorum. Una igitur essemus beati cognitione naturae et 
Scientia, qua sola etiam deorum est vita laudanda. Ex quo 
intelligi potest caetera necessitatis esse, unum hoc volupta- 
tis. [Augustinus de Trin. lib. XIV. cap. 9. Tom. III. p. 432.] 

13. Ecce autem non philosophi quidem, sed prompti 
tamen ad disputandum omnes aiunt esse beatos, qui vivant, 
ut ipsi velint. — Falsum id quidem. "Velle enim, quod non 
deceat, id ipsum miserrimum est, nec tam miserum est non 
adipisci quod velis quam adipisci velle quod non oporteat. 
Plus enim mali pravitas voluntatis adfert quam fortuna cui- 


quam boni. [Augustinus de vit. beat. ÜpP- Tom. I. p. 500. de 
Trin. lib. XIII. cap. 5. Tom. II, p. 409.] 


LIBER 1. 
PHILOSOPHIAE ACCUSATIO ET VITUPERATIO. 


14. Praeterea illud quoque argumentum contra philoso- 
phiam jalet plurimum, quo idem est usus Hortensius: ex 
40 posse inteligi philosophiam non esse sapientiam, quod 
principium et origo eius appareat: Quando, inquit, philoso- 

phi esse coeperunt? Thales, ut opinor, primus. Recens 
haec quidem aetas. Ubi ergo apud antiquiores latuit amor 
iste investigandae veritatis? [Lactantius inst, lib. IIL cap. 16.] 

15. Epicurei plures volunt esse caelos, aut tandem do- 
ceas, quod vix cuiquam contigit. [Servius ad Virg. Aen. 
lib. I. v. 331.] 

16. Ad iuvenilem lubidinem copia voluptatum gliscit illa, 
ut ignis oleo. [Nonius p. 22.] 

17. Voluptates autem nuila ad res necessarias invita- 
menta adferunt senibus. [Idem p. 321.] 


18. Vidi in dolore podagrae nihilo ipsum vel omnium 
maximum Stoicorum, Posidonium, quam Nicomachum Ty- 
rium, hospitem meun, fortiorem. (Idem p. 527.] 

19. tEt caeteras quidem in res, in quibus peccata non 
maxime adferunt noxias, tamen inscii nn atattingunt. [Idem 
p. 438. 

20. .... his contrarius Aristo Chius, praefractus, fer- 
reus, nihil bonum, nisi quod rectum et honestum est .... 
[Idem p. 155.] 

21. Vide — quid in Hortensii dialogo dicat Tullius, quae 
magis verba te delectare debuerant quam Balbi Stoicorum 
partes agentis. Quae licet vera, tamen de parte hominis in- 
feriore , hoc est, de corpore fuerunt et te nihil adiuvare potue- 
runt. Vide quid iste pro vivacitate mentis contra voluptatem 
corporis dicat. An vero, inquit, voluptates corporis expe- 
tendae, quae vere et graviter a Platone dictae sunt illece- 
brae esse atque escae malorum? Quae enim confectio est, 
inquit, valetudinis, quae deformatio coloris et corporis, quod 
turpe damnum, quod: dedecus quod non evocetur atque 
eliciatur voluptate? cuius motus ut quisque est maximus, 
ita est inimicissimus philosophiae. Congruere enim cum 
cogitatione magna voluptas corporis non potest. Quis enim, 
quum utatur voluptate ea, qua nulla possit maior esse, at- 
tendere animum, inire rationes, cogitare omnino quidquam 
potest? Cuius autem tantus est gurges qui dies et noctes 
sine ulla minimi temporis intermissione velit ita moveri suos 
sensus, ut moventur in summis voluptatibus? Quis autem 
bona mente praeditus non mallet nullas omnino nobis a na- 

tura voluptates datas? [Augustinus contra Iulian, Pelagian. 
lib. IV. cap. 14. Tom. VII. p. 1054. Tom. X. p. 619. Bened, Par. 
Conf. Non. p. 260. M. Tullius in Hortensio: quae est enim confectio 
valetudinis? quae deformatio corporis? ] 

22. Itaque tune Democriti manus urgebatur. Est enim 


non magna. (Nonius p. 418.] 


LIBER 1I. 
PHILOSOPHIAE DEFENSIO ET LAUDATIO. 


28. Quod quum uterque nostrum adnuisset omnesque ad 
id tempus, quod erat dietum, postero die venissemus .... 
[Nonius p. 438] : 

24. Quae nobis dies noctesque considerantibus acuenti- 
busque intelligentiam, quae est mentis acies, caventibus- 
que ne quando illa hebescat, id est, in philosophia viven- 
tibus, magna spes est, aut si hoc, quo sentimus et sapimus, 
mortale et eaducum est, iucundum nobis perfunctis mune- 
ribus humanis occasum neque molestam exstinctionem et 
quasi quietem vitae fore, aut si, ut antiquis philosophis 
iisque maximis longeque elarissimis placuit, aeternos ani- 
mos ae divinos habemus, sic existimandum est, quo magis 
hi fuerint semper in suo cursu, id est, in ratione et investi- 
gandi cupiditate et quo minus se admiscuerint atque impli- 
euerint hominum vitiis et erroribus, lioc iis faciliorem ascen- 
sum et reditum in caelum fore. — Quapropter, ut aliquando 
terminetur oratio, si aut exstingui tranquille volumus, quum 
in his artibus vixerimus, aut si ex hac in aliam haud paullo 
meliorem domum sine mora demigrare, in his studiis nobis 
omnis opera et cura ponenda est. [Augustinus de Trinit. 
lib. XIV. cap. 19. Tom. III, p. 441. Conf. Cic. Disput. lib. I. 
cap. 30. $. 72.] 

25. Quae est igitur philosophia, Socrate? nec dubito 
quin quaecumque sit lautum vietum et elegantem magnifice 
neque minus quam deceret colere instituisset. [Nonius 
p. 887. Locus corruptus.] T 

26. Id enim est sapientis providere. Ex quo sapientia 
est appellata prudentia. [Idem p. 41.] 

27. Necdum scis quantum ubique nos adtuvet philosophia, 
quem ad modum et in maximis, wu Ciceronis utar verbo, opi- 

tuletur et in minima descendat. [Seneca ep. XVII. $. 2. ex 
Hortensio, ut opinatur Lipsius.] 

28. Facessant igitur omnes, qui doeere nihil possunt 
quo melius sapientiusque vivamus. [Nonius p. 307.] 

20. Praecipiunt haec isti, sed facit nemo. (Idem p. 372.] 

90. Hi nostri amici verecundantur capti splendore virtu- 
tis. [Idem p. 480.] 

31. .... deinde boni mores et modestiores et ad ca- 
pjenda praecepta molliores. [Idem p. 254.] 

32. ....ut ea sibi ratio vera restituat, quae consuetudo 
vitiosa detraxerit. [Idem p. 288.] 

33. Imbecillus autem est pudoris magister timor, qui, st 
quando paullulum aberravit, statim spe impunitatis exsultat 
[Idem p. 300 sq.] 

94. ....ut ait Ennius: 

. Refugiat timido sanguen atque exalbe- 
nr metü. 
[Priscianus lib. VI. cap. 12. $. 66. p. 250. Hertz. Conf. Cic. de 
fin. lib. V. cap. 11. $. 31. Non. p. 224] 

80. Ciceronis est tractum de philosophis , qui dicunt: Suf- 
ficere ad gloriam benefacti conscientiam. [Servius ad Virg. 
ad Aen. lib. IX. v. 254.] 

36. Ne in continentibus quidem terris vesirum nomen 
dilatari potest. [Nonius p. 274.] 

37. [Recte Tullius civiles viros, qui rem publicam 
gubernent, qui urbes aut novas constituant aut constitutas 
aequitate tueantur , qui salutem libertatemque civium vel bonis 
legibus vel salubribus consiliis vel iudicis gravibus conser- 
vent, philosophiae doctoribus praefert] Profecto, inquit, 
omnis istorum disputatio quamquam uberrimos fontes vir- 
tutis et scientiae contineat, tamen collata cum horum actis 
perfectisque rebus vereor ne non tantum videatur attulisse 
negotiis hominum utilitatis quantum oblectationem quam- 
dam otii. [Lactantius inst. lib. IIL cap. 16. 8. 2. et 5.]. 

38. Consolabitur eum magnitudo animi et humanarum 

opinionum alta quaedam despectio. [Nonius p. 288.] 
39. An quum videat me et meos comites, fortitudinem, 

magnitudinem animi, patientiam, constantiam, gravitatem, 
fidem, ipsa se subducat? [Nonius p. 399.] 

40. .... magnitudo animi, patientia laborum, mortis do- 
lorumque contemptio ... [Idem p. 201 sq.] 

41. Malle se dicit Catulus vel unum parvum de officio 
libellum quam longam orationem pro seditioso homine Cor- 
nelio. [Lactantius inst. lib. VI. cap. 2. 8. 15.) 

42. .... eloquentia tueri, quam tu in caelum, Hortensi, 
eredo, ut ipse cum ea simul ascenderes, sustulisse .... 
[Nonius p. 385.] 

43. Se ad extremum pollicetur prolaturum, quae se ipsa 
comest, quod efficit dialecticorum ratio. (Idem p. 81.] 

44. Tune pseudomenon et soritam et totam dialecticam 
aut illudis aut inerepas? [Idem p. 329.] 

45. .... hunc Crassum, qui lentius , ut scitis, dicere sole- 
bat, ad imitationem quasi nostri generis contendisse.... 
(Idem p. 887 sq.] | 

406. Quis te aut est aut fuit umquam in partiundis rebus, 
in definiendis, in explanandis pressior? [Idem p. 304.] 

47. Scholiasta in adn, ad Cic. de imp. Cn. Pomp. or. 
eap. 10. ἐπ Hortensio Lucullus historiam laudavit. 

48. Unde autem facilius quam ex annalium monumentis 
aut bellica res aut omnis rei publicae disciplina cognoscitur? 
[Nonius p. 275.] 

49. Quid enim aut Herodoto dulcius aut Thucydide gra- 
vius aut Philisto brevius aut Theopompo acrius aut Ephoro 
mitius inveniri potest? [Idem p. 315. p. 241. p. 343.] 

. $0. Tu me et alias non numquam et paullo ante adhor- 
^ m aliorum [wt] faeta et eventa conquirerem. [Idem 
p. 204. | | i 

51. Ea facultas nostris maioribus erat, qui confectis se- 
natus consultis . ... [Idem p. 269.] 

52. Unde autad agendum aut ad dicendum copia depromi 
maior gravissimorum exemplorum quasi incorruptorum testi- 
moniorum potest? [Idem p. 315.] 

53. Et horum annorum, quos in fastis habemus, magnus 

XI! milia DCCCCLIV amplectitur. [Servius ad Virg. Aen. 
lib. I. v. 269. p. 188] .Magnum annutn esse voluerunt omnibus 
planetis in eumdem recurrentibus locum. |. Et hoc fit, ut dixi- 
mus, secundum Ciceronis Hortensium post annos XII 
[milia] nongentos quinquaginta quattuor, solstitiales scilicet. 
[Idem ibid. lib. IIL. v. 284. p. 283.] 

54. Nam si, ut Cicero in Hortensio scribit, is est 
magnus et verus annus, quo eadem positio caeli siderum- 
que, quae quum maxime est, rursum exsistet, isque annus 
horum, quos nos vocamus, annorum XII MDCCCCLIV com- 
plectitur, incipit etc. [Tacitus dial. de oratorib. cap. 18. 8. 9.] 

95. Nam quum [Cicero in extremis partibus Hortensii dia- 
Jogi] multa, quae videmus et gemimus, de hominum vanitate 
atque infelicitate dixisset, ex quibus humanae, inquit, vitae 
erroribus et aerumnis fit ut interdum veteres illi sive vates 
sive in sacris initiisque tradendis divinae mentis interpretes, 
qui nos ob aliqua scelera suscepta in vita superiore poena- 
rum luendarum causa natos esse dixerunt, aliquid vidisse 
videantur, verumque sit illud, quod est apud Aristotelem, 
simili nos adfectos esse supplicio atque eos, qui quondam, 
quum in praedonum Etruscorum manus incidissent, crude- 
litate excogitata necabantur, quorum corpora viva eum mor- 
tuis, adversa adversis accommodata quam aptissime colli- 
gabantur, sic nostros animos cum corporibus copulatos ut 
vivos eum mortuis esse coniunctos. (Augustinus contra 
Iulian. Pelagian. lib. IV. cap. 15. T. VII. p. 1058.] 

96. Vidit enim, quod videndum fuit, appendicem animi 
esse corpus nihilque esse in eo magnum. [Nonius p. 42.] 

97. Quaero enim non quibus intendam rebus animum, 
sed quibus relaxem ac remittam. [Idem p. 329. 383.] 

58. Nam quum omnis sollertia admiranda est tum ea, 
quae efficit ut inanima quae sint vivere et spirare videantur. 
[Idem p. 128.] 

99. — sollertiam eam, quae posset vel in tegulis pro- 
seminare ostreas. [Idem p. 216.] 

60. Ut enim segetes agricolae subigunt aratris multo ante 
quam serant. [Idem p. 395. 401.] 

61. — quod alterius ingenium sicut acetum Aegyptium, 

alterius sie aere. ut. mel Hymettium dicimus. (Nonius 
p. 240.] 

62. Uti ii, qui combibi purpuram vofunt, sufficiunt prius 
lanam medicamentis quibusdam, sie litteris talibusque doc- 
trinis ante excoli animos et ad sapientiam concipiendam im- 
bui et praeparari decet. [Idem p. 521. cl. ibid. p. 886.] 

63. — tunc obsequatur naturae, quum sine magistro sen- 
serit quid. natura desideret, (Augustinus lib. V. cap. 5. 
p. 1079.] 

64. — deinde imitator, ut sibi quidem videtur, naturae 
mos vindicat. (Nonius p. 419.) 

65. Caeli signorum admirabilem ordinem insatiabilemque 
puleritudinem magis speetant. [Idem p. 402.] 

66. — ut easdem tenebras efficiat [sol], quas effecit in 
interitu, Romuli: qui in obscuratione solis est factus. [Au- 
gustinus de civ. d. lib. III. cap. 15. T. V. p. 179.] 

67. — et paullum agelli occupavisse — [Nonius p. 856.] 
68. Praeter caeteras nostra extulit civitas. [Idem p.297 sq.] 
69. Magna etiam animi contentio adhibenda est expli- 
cando Aristoteli, si leges. [Idem p. 264. 
. .]0. — quantum inter se homines studentes moribus 
omni vitae ratione differant —. [Idem p. 284. 

. 71. Qui quum hodie bellum eum mortuo gerant. —. 
[Arusianus Messius Exempl. elocut, p. 217. Lindem.] 

72. altera est nexa cum superiore et inde apteque pen- 
dens. [Nonius p. 235.] 

73. Nam quod vereris ne non conveniat nostris aetatibus 
ista oratio, quae spectet ad hortandum. [Idem p. 270.) 

74. Aut tibi id ipsum pervertendum fuit, quod tu ne at- 
tigisti quidem, aut eius partes quasi menibra quaedam cae- 
denda. [Idem p. 271.] 

- T9. Quid? tu, inquam, soles, quum rationem ab dispen- 
satore accipis, si aera singula probasti, summam, quae ex 
his confecta sit, non probare? [Idem p. 193.] 

76. Itaque tibi concedo, quod in duodecim seriptum vide- 

cic. IV. 3. 19 

mus, ut caleulum reducas, si te alicuius dat poenitet. 
[Nonius p. 170.] 

77. Quare aggredere, quaeso, et gratificare rei publicae. 
[Idem p. 118.) 

78. — nihil tamen esse, in quo se animus excellens 
tollere... [Idem p. 407.] 

79. Captum me fortasse, inquit, putas et id, quod nol- 
lem, confiteri coactum. (Idem p. 253.] 

80. Itaque nec in philosophia euiquam cessit et vitae 
gravitate praestitit. [Idem p. 371.] 

81. Habet enim ipsa certam et definitam viam, sed ex ea 
multis vitiis et erroribus depravata deducitur. [Idem p. 289.) 

82. Tum intelligas quam illud non sit necessarium, quod 
redundat. [Idem p. 884.} 

83. Et qui exspectat pendet animi, quia semper quid 
futurum sit, incertum est. [Idem p. 498] 

84. Ut igitur domitores equorum non verbera solum adhi- 
bent ad domandum, sed cibum etiam saepe subtrahunt, fame 
[ut] debilitetur eculeorum nimis effrenata vis. [Idem p. 105.) 

85. Qui quum publicas iniurias lente tulissel, suam non 
tulit. — [Idem p. 338.] 

6. Ponendae sunt fides et tibiae. [Idem p. 318.] 

87. Aliud ex silvis severum et triste. [Idem p. 390. 409.] 

88. Eumdem non mediocri pecunia, sed etiam tenui 
percipere possumus. [Idem p. 411.] 

89. Qui illud nescio quid, quod in primoribus ha- 
bent, ut aiunt, labris. [ldem p. 428.] 


90. — non et sine ea cogitatione ineundis subducen- 
disque rationibus. [Idem p. 399.] 
91. — Maeoniam — cuius dum brevitas duos fratres Ly- 


dum et Tyrrhenum ferre non posset, ex sorte Tyrrhenus 
cum ingenti multitudine profectus est et partem Italiae tenuit et 
Tyrrheniam nominavit. |. Hi diu piraticam exercuerunt, ut 
etiam Cicero in. Hortensio docet, quum captivos novis poenis 
adfligerent occisorum eos religantes cadaveribus. — [&ervius 
ad Virg. Aen. lib. VIII, v. 470 sq. cf. de re publ. IT. 4.] 

92. Augustini de Grammatica testimonium p. 2000. 
Dictum est a Cic. de philosophis * morturiunt? mori desiderant. 

(Hoc vocabulum Schneider Progr. 1. (1841.) p. 14. ad Hortensium 
refert.] 


΄ WV. CONSOLATIO DE LUCTU MINUENDO. 


[Tullia paullo post, quam cum On. Cornelio Lentulo Dolabella 
divortium fecit, i. e. mense Februario anni p. u. c. 709. Caesare cos. 
s. collega, Romae in patris dono (cf. Cic. ad fam. lib. VI. ep. 18.) 
ex parta mortua est, Cicero igitur, ut, quem e filiae obitu percipiebat, 
dolorem levaret, a philosophia solaeium petere studuit, Ea mente 
consolationem de luctu minuendo scripsit, quamquam Augusti- 
nus multum eum fuisse refert in lamentandis vitae miseriis (de civ. dei 
lib. XIX. cap. 4. T. V. p. 1147.). Praeterea eum librum paullo ante 
Disputationes Tusculanas editum esse vix est quod dicam.] 


1. [Cicero] quum in principio consolationis suae dixisset 
'"uendorum scelerum causa nasci homines. [Lactantius Inst 
lib. III. cap. 18. 8. 18. ] 

2. Hinc nata est inepta illa sententia, hanc esse mortem, 
quam nos vitam putemus, illam vitam, quam nos pro morte 
timeamus: ita primum bonum esse non nasci, secundum ci- 
tius mori. Quae ut maioris sit auctoritatis, Sileno attribui- 
tur. (Cf. Cicero Tuscul, Disp. lib. I. cap. 48. $. 114 sq. Plutarcb. 
in Consol. ad Apollonium cap. 27.] Cicero sic in Consolatione: 
Non nasci longe optimum nec in hos scopulos incidere 
vitae, proximum autem, si natus sis, quam primum mori et 
tamquam ex incendio effugere violentiam fortunae. [La- 
ctantius lib. III. cap. 19. 9. 14.] 

3. Sed nescie quis nos teneat error aut miserabilis igfo 
ratio veri (Idem ibid, cap. 14. 8. 20. of. ibid. 11. 18, 18.] 


4. Animorum nulla in terris origo inveniri potest. Nihil 
enim est in animis mixtum atque concretum aut quod ex 
terra natum atque fictum esse videatur, nihil ne aut humidum 
quidem aut flabile aut igneum. His enim in naturis nihil in- 
est quod vim memoriae, mentis, cogitationis habeat, quod 
et praeterita teneat et futura provideat et complecti possit 
praesentia: quae sola divina sunt nec invenietur umquam 
unde ad hominem venire possint nisi a deo. Singularis est 
igitur quaedam natura atque vis animi seiuncta ab his usita- 
tis notisque naturis. Ita quidquid est illud, quod sentit, quod 
sapit, quod vivit, quod viget, caeleste et m ob eam- 

que rem aeternum sit necesse est. Nec vero deus ipse, qui 
intelligitur a nobis, alio modo intelligi potest nisi mens so- 
luta quaedam et libera, segregata ab omni coneretione mor- 
tali, omnia sentiens et movens ipsaque praedita motu sem- 
piterno. [Cicero Tuscul. lib. I. cap. 27. 8. 66. Lactantius 
de ira dei cap. 10. Instit. lib. I. cap. 5.] 

5. Quum vero et mares et feminas complures ex homi- 
nibus in deorum numero esse videamus et eorum in urbibus: 
atque agris augustissima delubra veneremur, adsentiamur 
eorum sapientiae ,. quorum ingeniis et inventis omnem vitam 
legibus et institutis excultam constitutamque habemus. Quod 
si ullum umquam animal consecrandum fuit, illud profecto 
fuit. Si Cadmi progenies aut Amphitryonis aut Tyndari in 
caelum tollenda fama fuit, huic idem honos certe dieandus 
est. Quod quidem faciam teque omnium optimam doctissi- 
mamque approbantibus dis immortalibus ipsis in eorum 
coetu locatam ad opinionem omnium mortalium consecrabo.- 
[Lactantius Instit. lib. I. cap. 15. 5. 20.] 

6. Nec enim omnibus iidem illi sapientes arbitrati sunt 
eumdem cursum in caelum patere. Nam vitiis et sceleribus 
eontaminatos deprimi in tenebras atque in coeno iacere do- 
cuerunt, castos autem, puros, integros, incorruptos, bonis 
etiam studiis atque artibus expolitos levi quodam et facili 
lapsu ad deos, id est, ad naturam sui similem, pervolare. 
[Idem ibid. lib. III. cap. 19. 5. 6.] 

v M. Tulléus in sua Consolatione pugnasse se semper 
contra fortunam /oquitur eamque a se semper esse superatam, 
quum fortiter inimicorum impetus rettudisset, nec tum quidem 
ab ea fractum, quum domo pulsus patria caruerit. Tum autem, 
quum amiserit carissimam filiam, victum se a fortuna turpi- 
ter confitetur: Cedo, inquit , et manum tollo. [Idem ibid. 
cap. 28. $. 9.] 

8. Sunt etiam qui haec omnia genera consolandi col- 
ligant: alius enim alio modo movetur, ut fere nos in Conso- 
latione omnia in consolationem unam coniecimus: erat enim 
in tumore animus et omnis in eo temptabatur oratio. [Cicero 
Tusc. lib. ΠῚ. cap. 31. S. 76.] 

9. Quid? qui non putant lugendum viris? qualis fuit Q. 

Maximus ...... quales reliqui, quos in Consolatione colle- 
gimus. [Cicero Tusc. lib. III. cap. 18. $. 70.] 

10. Pulvillus Capitolium dedicans mortuum, ut nuncia- 
batur, subito filium se iussit absente sepeliri. L. Paullus 
septem diebus inter duorum exsequias filiorum triumphans 
urbem ingressus est. Praetermitto Maximos, Catones, Gal- 
los, Pisones, Brutos, Scaevolas, Metellos, Scauros, Marios, 
Crassos, Marcellos atque Aufidios, quorum non minor in 
luetu quam in bellis virtus fuit et quorum orbitates in Con- 
solationis libro Tullius explicavit. [Hieronymus in Epitaphie 
Nepotiani Opp. T. IV. P. 2. p. 208. Bened.] 


VIL DE GLORIA. 


[Cicero duos scripsit de Gloria libros (cf. de off. lib. II. cap. 9. 
Hieronym. Comment. ad Ep. ad Galat, VIII. cap. 6. T. VII. p. 518. 
ed. Vallars.) atque a. d. IV. Non. Quinct. anni 710. Antonio et Dola- 
bella coss. absolvit (conf. ad Att. lib. XV. ep. 27. et lib. XVI. ep. 2.). 
Hos Petrarcha (in libr. epistolar. senilium XV. ep. 1. ad Lucam de 
Penna dat. Arquade V. Kal. Maias s. a.) sibi contigisse scribit, ut 
Raimundi Superantii beneficio cognosceret: quibus visis, inquit, me 
ditissimum existimavi. NOBB.] 

LIBER I. 

Oppidorum originem optime refert Cicero libro I. de glo- 
ria, eamque appellationem usurpatam esse existimat, quod 
opem dalent, adiciens, ut imitetur ineptias Stoicorum. 
[Festus p. 202, 25. ed. Mill.] 


LIBER II. 

1. Apud eumdem poétam Aiax eum Hectore congre- 
diens depugnafidi causa agit, ut sepeliatur, si sit forte victus, 
declaratque se velle ut suum tumulum multis etiam post 
saeculis praetereuntes sic loquantur: 

Hic situs est vitae iam pridem lumina linquens, 
Qui quondam Hectoreo perculsus concidit ense. 
Fabitur haec aliquis , mea semper gloria vivet. 
[Gellius lib. XV. cap. 6. 8. 8. conf. Il. lib. VII. v. 89 sqq.] 
2. Quo stante et incolume. [Charisius lib. I. p. 108.] 


ὃ. Statuerunt aéneam leaenam.  [Philargyrius ad Virg. 
Ecl. 2. v. 63. p. 1. ed. Paris. Servii. t. 2. p. 325. ed. Lion, Varrc 
de ἴω: L. p. 593. Spengel. 

4. In Tusculanum mihi nunciabantur gladiatorii sibili. 
[Charisius lib. I. p. 01.] 


LIBRORUM DE GLORIA FRAGMENTA SEDIS INCERTAE. 


1. O miserum vel potius amentem, de quo necesse erat 
peius existimare eos, 4 quod erunt, quam eos, qui non 
xcd [E Ciceronis lib. de gloria, ut ait Diomedes lib. I. 
: 2. Caesar quum quosdam ornare voluit, non illos ho- 
nestavit, sed ornamenta ipsa turpavit. [Hieronymus ad 
Pammaehium super obitu Paullinae Opp. T. I. p. 1065.] 


VII. COMMENTARIUS DE VIRTUTIBUS. 


1. lllud neutiquam probantes. [Cicero in commentario de 
virtutibus, ut ait Charisius lib, II. p. 180.] 

2. Memoria praeteritorum est, non praesentium: nam qui- 
dam, quum de virtutibus agerent, in quibus est etiam Tullius, 
in tria isa prudentiam diviserunt: memoriam, intelligentiam, 
providentiam. [Augustinus de Trin. lib. XIV. cap. 11. $. 14. 
: T^ . 488, Tom. VIIL p. 957. conf. Cic. de inv. lib. II. cap. 53. 

9. Quattuor virtutes, prudentia, iustitia, fortitudo, tem- 
perantia, de quibus plenissime in officiorum libris Tullius dis- 
putat, scribens proprium quoque de quattuor virtutibus librum. 
[Hieronymus in Zachariae prophetae Commentario I. 2. Opp. Tom. 
III. p. 1715. Bened.] s 


VIII. COMMENTARII DE CONSULATU SUO GRAECE SCRIPTI. 
[De his vide infra poáma eiusd. argumenti.] 


IX. CATO SIVE LAUS M. CATONIS. 


ARGUMENTUM. ! 

M. Tullii Ciceronis Catoni s. laudationi M. Porcii Catonis oppo- 
suit C. Caesar Anticatonem, qui vituperationem Catonis continebat, 
vide Cic. ad Atticum lib. ΧΙ]. ep. 40. 6. 1. 

1. De cuius (M. Catonis, qui bello civili Uticae necem sibi 
gladio manu sua conscivit) vita liber est M. Ciceronis , qui in- 
scribitur Laus Catonis, quem in eodem libro idem Cicero 
pronepotem fuisse dicit M. Catonis Censorti. [Gellius lib, XIII. 
cap. 19. (20.) $. 3] 

2. Contingebat in eo, quod plerisque contra solet, ut 
maiora omnia re quam fama viderentur, id quod non saepe 
evenit, ut exspectatio cognitione, aures ab oculis vinceren- 
tur. (Macrobius Saturn. lib. VI. cap. 2. $. 33] 

3. Ignoturum alteri, quod patrem, alteri, quod tutorem 
secutus esset. [Priscianus lib. X. cap. 3. $. 18] 


X. LAUDATIO PORCIAE. 


[Intelligitur Porcia M. Catonis soror, uxor L. Domitii Aénobarbi, 
Conf. Cieeronis ad Att, lib. XIII. ep. 37. 8. 8. ep. 48. $. 2.] 


6G. TITULI ALIORUM CICERONIS SCRIPTORUM 
VARII GENERIS. 


I. LIBER DE LAUDE CAESARIS. 


(M. Cicero sane scripsit librum, in quo παλινωδίαν ageret ipse 
in laudem Caesaris, vide epist. ad Att. lib. IV. ep. 5. S. l., sed 
illud fragmentum, quod huc vocavit Nobbius e Nonio p. 437, 9., per- 
tinet ad Ciceronis orat. de M. Marcello cap. 1. 8. 2.] 


II. CAESARIS EXPEDITIO BRITANNICA. 


[De hac poéma componere conatum Ciceronem esse apparet ex 
epist. ad Q. fr. lib. II. ep. 15. $. 2., etiam absolvisse se hoc quale- 
cumque fuit ἔπος ipse scribit 1. c. lib. III. ep. 9. $. 6.] 


III. LIBER IOCULARIS, 


[Quod Cicero ad fam. lib. II. cap. 932. se sperare scripsit ita 
notata se reliquisse genera dictorum suorum, wt agnosci sua sponte 
possent, sed tantam esse faecem ín urbe, ut. nihil sit tam ἀκύϑηρον, 
quod non alicui venustum esse videatur, ín his utrum facetias quoque 
reposuerit necne non aperte significat. | Idem ad fam. lib. XF. 
ep. 21. facete dicta sua vel ἀποφθέγματα a Trebonio esse libro 
comprehensa dicit et 1. c. lib, IX. cap. 10. a Iulio Caesare edita 
memorat, Macrobius aulem Sat. lib, II. cap. 1. S. 12. a Tirone, Ci- 
ceronis liberto, libris. memoriae prodita esse testatur, de quibus libris 
tribus numero conferas etiam Quinct. lib. VI. cap. 3. $. 9.] 


1. (Cicero) ab Androne quodam Laodiceno salutatus quum 


causam adventus requisisset comperissetque — nam ille se lega- 
tum de libertate patriae ad Caesarem venisse respondit — , ita 

expressit publicam servitutem : Ἐὰν ἐπιτύχῃς, xol περὶ ἡμῶν 
πρέσβευδον. [Macrobius Sat, lib. II. cap. 3. 8. 12.] 

2. (Cicero) post victoriam Caesaris interrogatus cur in 
electione partis errasset, respondit: Praecinctura me decepit, 
iocatus in Caesarem , qui iia toga praecingebatur , ut trahendo 
laciniam velut mollis incederet. — [Idem ibid. lib. II. cap. 3. 8. 5.] 

9. Quum Laberius in fine ludorum anulo honoratus a Cae- 
sare e vesiigio in quattuordecim ad spectandum (ranstit violato 
ordine ét quum detrectatus esi eques Romanus et comminus re- 
missus, ait Cicero praetereunti Laberio el sedile quaerenti: 
Recepissem te, nisi anguste sederem, simul et illum respuens 
et in novum senatum tocatus , cuius numerum Caesar ultra fas 
auxerat. Nec impune. Respondit enim Laberius: Mirum, 
si anguste sedes, qui soles duabus sellis sedere. 
[Idem ibid. lib. II. cap. 3. 8. 10.] 

4. Cicero facilitatem Caesaris in adlegando senatu irrisit.- - 
palam. Nam quum ab hospite suo P. Mallio rogaretur , ut de- 
curionatum privigno eius expediret, adsistente frequentia dixit: 
Romae, si vis, habebit: Pompeiis difficile est. [Idem ibid. 
lib. II. cap.3. $. 11.] 

9. Nec 0. Ciceroni fratri circa similem mordacitatem pe- 
percit: nam quum in ea provincia, quam ille rexerat, vidissel 
clipeatam imaginem eius ingentibus lineamentis usque ad pectus 
ex more pictam — erat autem Quintus ipse staturae parvae — 
ait: Frater meus dimidius maior est quam totus. [Idem 
ibid. lib. II. cap. 3. 8. 4] 

6. Quum accusator Miloni obüceret in argumentum facta- 
rum Clodio insidiarum, quod Bovillas ante horam nonam de- 
vertisse, ut exspectaret, dum Clodius a villa sua exiret, et 
idemtidem  interrogaret quo tempore Clodius occisus esset, 
respondit : *Sero.?  [Quinctilianus lib, VI, cap. 3. 8. 49.] 

7. Hunc (M. Caelium) melius obiicientem crimina quam 
defendentem bonam dextram, malam sinistrum habere dice- 
bat. [Vid. Quinctilianus lib. VI. cap. 3. 8. 69. cf. Cicero 
Brut. cap. 79.] 

8. Quum is candidatus, qui coci fllius habebatur, coram 
Cicerone suffragium ab alio peteret: Ego quoque, inquit, tibi 
favebo. [Quinctilianus lib, VI, cap. 8. $. 47] . 


^ 

9. M. Cicero quum apud Damasippum cenaret et ille me- 
diocri vino posito diceret: *Bibite Falernum hoe, annorum 
quadraginta est?, Bene, inquit, aetatem fert. [Maerobius 
Saturn. lib, Il, cap. 3. 8. 2.] 

10. Emendavit hoc etiam urbane in ΗΠ ΠΡΟ, qui quum in 
Pansatm declamans fitum a maítre decem mensibus in utero 
latum esse dixisset: Quid? aliae, inquit Cicero, in perula.so- 
lent ferre? [Quinctilianus lib. VIIL cap. 3. δ. 54] 

11. In Isauricum: *Miror quid sit, quod pater tuus 
homo eonstantissimus te nobis varium reliquit. [Idem lib, VI. 
cap. 3. δ. 48.] 

12. Idem quum Lentulum generum suum exiguae statu- 
rae hominem (ongo gladio accinctum vidisset : Quis, inquit, ge- 
nerum meum ad gladium adligavit? [Macrobius lib. II. 
cap. 3. $. 3.] 

13. Ut Cicero in. Marcium, hominem callidum et ver 
suíum , quum is ín quadam causa suspectus esset: Nisi 
qua Ulixes rate evasit Lartius.  [Quiuctilianus lib. VI. 
cap. 8. 8. 96.] 

14. Octavius, qui natu nobilis videbatur, Ciceroni reci- 
(anii ait: * Non audioquae dicis? Ille respondit: Certe 
solebas bene foratas habere aures. /Joc eo dictum est, quia 
Octavius Libys oriundus dicebatur, quibus mos est aurem forare. 
[Macrobius Sat, lib. VII. cap. 8. 8. 7. cf. Plutarch. Cic. cap. 20.) 

15. Cicero, quum Piso gener eius mollius incederet, filia 
autem concitatius, ait filiae: Ambula tamquam vir. [Macro- 
bius Sat. lib. II. cap. 8. 8. 10.] 

16. 7n Plaetorium, Fontei accusatorem : Cuius matrem, dixit 
(Cicero) , dum vixisset , ludum, postquam mortua esset, ma- 
gistros habuisse. Dicebantur autem , dum vixit, infames fe- 
' fhinae convenire ad eam solitae, post tnortem bona eius venibant. 
[Quinctilianus lib. VI. cap. 8. 8. 51.] 

17. De Pompeio: Ego vero quem fugiam habeo, quem 
sequar non habeo. (Macrobius Sat. lib. II. cap. 3. $. 7.] 


18. Quum ad Potnpeium venisset , dicentibus sero eum ve- 
nisse, respondit: Minime sero veni: nam nihil hic paratum 
video. [Idem 1. c.] | 

19. 7nterroganti Pompeio ubi gener eius Dolabella esset, 
respondit: Cum socero tuo. (Macrobius Sat. lib. II, eap. 3. 5. 8.] 

20. Quum donasset Pompeius transfugam civitate Romana: 
Bellum hominem! inquit, Gallis civitatem promittit alienam, 
qui nobis nostram non potest reddere. [Idem l. e.] 

21. Canintus quoque Rebilus, qui uno die, ut íam Servius 
rettulit, consul fuit, Rostra cum ascendisset, pariter honorem 
iniit consulatus et eieravit: quod Cicero omni gaudens occasione 
urbanitatis increpuit: “Δογοθεώρητος est Caninius consul, 
et deinde: Hoc consecutus est Rebilus, ut quaereretur qui- 
bus eonsulibus consul fuerit. Dicere praeterea non destitit: 
Vigilantem habemus consulem Caninium, qui in consulatu 
suo somnum non vidit. [Macrobius Sat. lib. II, cap. 3. $. 7. 
cf, Cicero ad fam. lib. VII. ep. 80.] 

22. In Triarium, qui quum Scauri columnas per urbem 
plaustris vecías esse dixit: Ego porro, inquit (Cicero), qui 
Albanas habeo columnas, elitellis eas apportavi. [Quineti- 
lianus lib. VI. cap. 18. S. 40. cf. fragm. orat, Scaur. supra p. 237.) 

28. In Vatinium, qui pedibus aeger quum vellet videri 
commodioris valetudinis factus et diceret se iam bina tnilia am- 
bulare: Dies enim, $nquif, longiores sunt. [Idem lib. VI. 
xap. ὃ. 8. 77.] 

24. In consulatu Vatinii, quem paucis diebus gessit, no—- 
tabilis Ciceronis urbanitas circumferebatur: Magnum osten- 
tum, inquit, anno Vatinii factum est, quod illo consulatu nec 
bruma nec ver nec aestas nec autumnus fuit. — Querenti 
JNeinde Vatinio, quod gravatus esset domum ad se infirmatum 
venire, respondit: Volui in consulatu tuo venire, sed nox 
mé comprehendit. Uj/cisci autem se Cicero videbatur, ut qui 
respondisse sibi Vatinium meminerat, quum humeris se rei 
publicae de exsilio reportatum gloriaretur : * Unde ergo tibi 
varices? [Macrobius lib. 11, cap. 3. 8. 5.] | 

20. Idem Cicero de Pisone genero et M. Lepido lepidis- 
sime cavillatus est. [Macrobius l. c. S. 13.] 

26. Huc refero etiam epigramma illud, quod memoratum a Quincti- 
liano lib. VIII, cap. 6. 8. 73. liberto Ciceronis Laureae tribuerunt: 

Fundum Vetto vocat, quem possii mittere funda, 

Ni tamen exciderit, qua cava funda patet. 

IV. CICERONIS FACETE DICTA A PLUTARCHO MEMORATA. - 
1. Κικέρων τούς γε τῷ βοᾶν μεγάλα χρωμένους ῥρήτο-- 


ρας ἐπίσκώπτων ἔλεγε δι’ ἀσϑένειαν ἐπὶ τὴν κραυγὴν 
ὥσπερ χωλοὺς ἐφ᾽ ἵππων πηδᾶν. 

2. Ἡ δὲ περὶ τὰ σκώμματα καὶ τὴν παιδιὰν ταύτην 
εὐτραπελία δικανικὸν μὲν ἐδόκει καὶ γλαφυρόν, χρώμε-- 
vog δ᾽ αὐτῇ κατακόρως πολλοὺς ἐλύπει xol κακοηϑείας 
ἐλάμβανε δόξαν.  [Plutarch. Cic. cap. 5.] 

8: Πολλὰ χαρίεντα διαμνημονεύεται καὶ περὶ ἐκείνην 
αὐτοῦ (Κικέρωνος κατὰ Βέῤῥου) τὴν δίκην. Βέῤῥην γὰρ 
oí Ῥωμαῖοι τὸν ἐκτετμημένον χοῖρον καλοῦσιν. Ὡς οὖν 
ἀπελευϑερικὸς ἄνϑρωπος ἔνοχος τῷ ἰουδαΐξειν, ὄνομα 
Καικίλιος. ἐβούλετο παρωσάμενος τοὺς Σικελιώτας κατη- 
γορεῖν τοῦ Bégóov: ' Tí Ἰουδαίῳ πρὸς χοῖρον; ἔφη ὁ Κι- 
κέρων. [Idem Cie. cap. 7.] 

4. Ἦν δὲ và Βέῤῥῃ ἀντίπαις υἱὸς οὐκ ἐλευϑερίως δο-- 
κῶν προΐστασϑαι τῆς ὥρας. Δοιδορηϑεὶς οὖν ὁ Κικέρων 
εἰς μαλακίαν ὑπὸ τοῦ Βέῤῥου" ' Toig υἱοῖς᾽ εἶπεν ᾿ ἐντὸς 
ϑυρῶν δεῖ λοιδορεῖσϑαι — [Idem ibid.] 

ὅ. Τοῦ δὲ ῥήτορος Ὁρτησίου τὴν μὲν εὐϑεῖαν τῷ 
ΒέῤὝῥῃ συνειπεῖν μὴ τολμήσαντος. ἐν δὲ τῷ τιμήματι πει-- 
σϑέντος παραγενέσϑαι καὶ λαβόντος ἐλεφαντίνην Σφίγγα 
ιὠσϑὸν εἶπέ τι πλαγίως ὁ Κικέρων πρὸς αὐτόν, τοῦ δὲ 
φήσαντος αἰνιγμάτων λύσεων ἀπείρως ἔχειν ' Καὶ μὴν 
ἐπὶ τῆς οἰκίας τὴν Σφίγγα ἔχεις. [Idem |. o.] Non intelligo 
haec aenigmata. — Atqui debes, énquit, quum Sphingem 
domi habeas. [Quinctilianus lib. VI. cap. 3. $. 98. cf, Pli- 
nius hist, nat, lib. XXXIV. cap. 8. s, 18. 8. 48.] 

6. Μέλλων δὲ Κράσσος εἰς Συρίαν ἀπαίρειν ἐβούλετο 
τὸν Κικέρωνα μᾶλλον αὐτῷ φίλον ἢ ἐχϑρὸν εἶναι, καὶ 
φιλοφρονούμενος ἔφη βούλεσϑαι δειπνῆσαι παρ᾽ αὐτῷ, 
κἀκεῖνος ὑπεδέξατο προϑύμως. Ὀλίγαις δ᾽ ὕστερον ἡμέ- 
ραις περὶ Βατινίου φίλων τινῶν ἐντυγχανόντων, ὡς uva- 
μένου διαλύσεις καὶ φιλίαν — ἦν γὰρ ἐχϑρός —: Οὐ δή- 
“που καὶ Βατίνιος᾽ εἶπε ' δειπνῆσαι παρ᾽ ἐμοὶ βούλεται ν᾽ 
[Plutarch. Cic. cap. 20.] 


7. Βατίνιον ἔχοντα χοιράδας ἐν τῷ τραχήλῳ καὶ λέγοντα 

δίκην οἰδοῦντα ῥήτορα προσεῖπεν. ᾿Δκούσας δ᾽ ὅτι τέϑνη- 
κεν, εἶτα μετὰ μικρὸν πυϑόμενος σαφῶς ὅτι Cry Κακὸς τοί-- 
νυν ἀπόλοιτο κακῶς ὃ ψευσάμενος. [Plutarch. Cic. cap.26.] 

8. Ἐπεὶ δὲ Καίσαρι ψηφισαμένῳ τὴν ἐν Καμπανίᾳ χώ-- 
οαν κατανεμηϑῆναι τοῖς στρατιώταις πολλοὶ μὲν ἐδυσχέ- - 
θαινον ἐν τῇ βουλῇ, Δεύκιος δὲ Γέλλιος ὁμοῦ τι πρεσβύ-- 
τατος ὧν εἶπεν, ὡς οὐ γενήσεται τοῦτο ξῶντος αὐτοῦ" 
 Περιμείνωμεν᾽ εἶπεν ὁ Κικέρων ᾿μακρὰν γὰρ οὐκ αἰτεῖται 
Γέλλιος ὑπέρϑεσιν᾽ [Idem ibid.] 

9. Μετέλλου δὲ Νέπωτος εἰπόντος, ὅτι πλείονας xa- 
ταμαρτυρῶν ἀνήρηκεν ἢ συνηγορῶν σέσωκεν" ᾿ Ὁμολογῶ 
γάρ᾽ ἔφη πίστεως ἐν ἐμοὶ πλέον ἢ δεινότητος εἶναι: 
[Idem ibid.] 

10. Νεανίδκουν δέ τινος αἰτίαν ἔχοντος ἐν πλακοῦντι 
φάρμακον τῷ πατρὶ δεδωκέναι ϑρασυνομένου καὶ λέγον-- 
τος. ὅτι λοιδορήσει τὸν Κικέρωνα" ' Τοῦτο᾽ ἔφη ᾿παρὰ 
σοῦ βούλομαι μᾶλλον ἢ πλακοῦντα". [Idem ibid] 

11. Ποπλίου δὲ Σηστίου συνήγορον μὲν αὐτὸν ἔν τινι 
δίκῃ παραλαβόντος μεϑ'' ἑτέρων. αὐτοῦ δὲ πάντα βουλο-- 
μένου λέγειν καὶ μηδενὶ παριέντος εἰπεῖν, ὡς δῆλος ἦν 
ἀφιέμενος ὑπὸ τῶν δικαστῶν ἤδη τῆς ψήφου φερομένης" 
᾿Χρῶ σήμερον᾽ ἔφη có καιρῷ, Σήστιε" μέλλεις γὰρ αὖ- 
ριον ἰδιώτης εἶναι’ — [Idem ibid.] 

.12. Πόπλιον δὲ Κώνσταν νομικὸν εἶναι βουλόμενον, 
ὄντα δ᾽ ἀμαϑῆ καὶ ἀφυῆ πρός τινα δίκην ἐκάλεσε μάρτυρα. 
Τοῦ δὲ μηδὲν εἰδέναι φάσκοντος ᾿ Ἴσως᾽ ἔφη ᾿ δοκεῖς περὶ 
τῶν νομικῶν ἐρωτάσϑαι [Idem ibid] 

18. Μετέλλου δὲ Νέπωτος ἐν διαφορᾷ τινι πολλάκις λέ- 
γοντος" Τίς σοῦ πατήρ ἐστιν; 0 Κικέρων" 'Σ.οὶ ταύτην᾽ ἔφη 
τὴν ἀπόκρισιν ᾿ἡ μήτηρ χαλεπωτέραν ἐποίησεν’ Ἐδόκει 
δ᾽ ἀκόλαστος ἡ μήτηῤ εἶναι τοῦ Νέπωτος,, αὐτὸς δέ τις 
εὐμετάβολος. [Idem ibid.] 

14. Spiri αὶ ποτὲ τὴν δημαρχίαν ἀπολιπὼν ἄφνω 
πρὸς Πομπήϊον ἐξέπλευσεν εἰς Συρίαν, εἶτ᾽ ἐκεῖϑεν ἐπαν-- 
ἤλϑεν ἀλογώτερον. Θάψας δὲ Φίλαγρον τὸν καϑηγητὴν 
ἐπιμελέστερον ἐπέστησεν αὐτοῦ τῷ τάφῳ κόρακα λίϑινον. 
Καὶ ὁ Κικέρων" ἡ Τοῦτ᾽ ᾽ ἔφη 'σοφώτερον ἐποίησας" πέτε- 
σϑαι γάρ σε μᾶλλον ἢ λέγειν ἐδίδαξεν — [Idem ibid.] 

15. Ἐπεὶ δὲ Μάρκος “ἥππιος ἔν τινι δίκῃ προοιμιαξόμε--: 
νος εἶπε φίλον αὐτοῦ δεδεῆσϑαι παρασχεῖν ἐπιμέλειαν καὶ 
λογιότητα καὶ πίστιν" ᾿Εἶϑ᾽ οὕτως᾽ ἔφη ᾿ σιδηροῦς y£yo- 
vag ἄνϑρωπος., ὥστε μηδὲν ἐκ τοσούτων ὧν ἠτήσατο ὁ 
φίλος παρασχεῖν:  [Plutarch. Cic. cap. 26.] 

16. Μάρκον Axvíviov ἔχοντα δύο γαμβροὺς φυγάδας 
"άδραστον ἐκάλει. [P1utarch. Cic. cap. 27.] “ευκίου δὲ Κόττα 
τιμητικὴν ἔχοντος ἀρχήν, φιλοινοτάτου δ᾽ ὄντος, ὑπα- 
τείαν μετιὼν ὁ Κικέρων ἐδίψησε καὶ τῶν φίλων κύκλῳ 
περιστάντων. ὡς ἔπινεν" ᾿ Ὀρϑῶς φοβεῖσϑε᾽ εἶπε wj μοι 
γένοιτο χαλεπὸς ὁ τιμητής. ὅτι ὕδωρ πίνων — [Idem ibid.) 

17. Βοκωνίῳ δ᾽ ἀπαντήσας ἄγοντι μεϑ᾽ ἑαυτοῦ τρεῖς 
ἀμορφοτάτας ϑυγατέρας ἀνεφϑέγξατο" 

"Φοίβου ποτ᾽ οὐκ ἐῶντος ἔσπειρεν τέκνα — [Idem ibid.] 

18. Μάρκου δὲ Γελλίου δοκοῦντος οὐκ ἐξ ἐλευϑέρων 
γεγονέναι, λαμπρᾷ δὲ τῇ φωνῇ καὶ μεγάλῃ γράμματα πρὸς 
τὴν σύγκλητον ἐξαναγνόντος" Μὴ ϑαυμάξετε᾽ εἶπε xoci 
αὐτὸς εἷς ἐστι τῶν ἀναπεφωνηκότων. — [Idem ibid.] 

19. Ἐπεὶ δὲ Φαῦστος ὁ Σύλλα τοῦ μοναρχήσαντος ἐν 
Ῥώμῃ καὶ πολλοὺς ἐπὶ ϑανάτῳ προγράψαντος ἐν δανείοις 
νενόμενος καὶ πολλὰ τῆς οὐσίας διασπαϑήδας ἀπαρτίαν 
προέγραψε, ᾿ ταύτην᾽ ἔφη ᾿ μᾶλλον αὐτῷ τὴν προγραφὴν 
ἀρέσκειν ἢ τὴν πατρῴαν. [Idem ibid.] 


V. DE AUGURIIS. 
[Quem Ciceronis librum de auguriis inscriptum laudat Charisius 
lib, I. p. 98., eumdem videtur dicere Servius ad Aen. lib. V. v. 237, 
quum Ciceronem in Áuguralibus commemorat. Etiam Ciceronis locus 
de divin, lib. II. cap. 86, 8. 76. huc pertinere videtur.] 
1. Cicero de auguriis: Omnibus avi incerta — 
[Charisius lib. I. p. 98.] 
Oscen augurium consuetudo dicit. Cicero tamen, inquit 
Plinius, et hic oscinis dixit. [Idem lib. I. p. 112.] 


ΜΙ. DE IURE CIVILI IN ARTEM REDIGENDO. 


[Plena huius libri inscriptio habetur apud Gellium lib. I. cap. 22. 
$. 7., e quo loco etiam apparet hunc librum separatim fuisse edi- 
tum a M, Tullio.] 


1. Aliquo excellente ac nobile viro. [Charisius lib. L 
p. 111.] : 

LÀ 


2. Nec vero scientia iuris maioribus suis Q. Aelius Tu- - 
bero defuit, doctrina etiam superfuit. [Gellius lib. I. 
cap. 22. S. 7.) 


VIII. EDICTUM L. RACILII 'TRIB. PL. 


[Scripsit hoc L. Racilii nomine Cicero in Invectionem P. Clodii, 
vide Schol. Bob. ad orat. pro Plancio cap. 32. Racilius autem tri- 
bunatum gessit Lentulo Marcellino et Philippo cosa, ἃ. p. u. c. 608.] 


EX. DE ORDINANDA RE PUBLICA. 


Fuit hic liber συμβουλευτικός (ad Att, lib. XII. ep. 40.) vel 
epistola ad Caesarem IV. cos. s. coll. eumdemque dictat, a. u. c. 709 
míssa. 


X. LIBER DE SUIS CONSILIIS 


VEL 
EXPOSITIO SUORUM CONSILIORUM. 


ARGUMENTUM. 


Quum.Cicero gratia apud populum in dies magis magisque aucta 
invidiam sibi conflaret hominum in civitate potentium, ut Crassi et 
Caesaris, librum de consiliis suis seu expositionem consi- 
liorum suorum publicavit, qua bonam animi voluntatem aut, ne 
consulatus obtinendi spe excideret, suis probaret civibus, aut ob res 
in consulatu iam gestas inimicorum sermonibus in suspicionem adduc- 
tam purgaret, Nam quamquam in libro, quem de consulatu suo scri- 
psit, idem egisse videri potest, tamen singulari id libello fecisse 
Asconii et Boethii testimonio intelligitur. Quapropter hunc circa con- 
sulatus sui tempora confecisse mihi videtur. NOBB. 


1. Aut C. Caesaris aut M. Crassi domum significat. Etenim 
acerrimi ac potentissimi fuerunt Ciceronis refragatores, quum 
petiit consulatum , quod eius in dies civilem crescere dignitatem 
animadvertebant, et hoc ipse Cicero in expositione suorum 
consiliorum significat. Eius quoque coniurationis, quae Cotta 
et Torquato consulibus ante annum, quam haec dicerentur, 
facta esi α Catilina et Pisone, arguit M. Crassum auctorem 
fuisse. [Asconius ad orat. in toga cand. p. 83, 18. Bait.] 

2. Sed ut aliqua similitudine adductus maximis minima 
conferam, ut quum vinolenti adolescentes, tibiarum etiam 
cantu, ut fit, instincti, mulieris pudicae fores frangerent, 
admonuisse tibieinam, ut spondeum caneret, Pythagoras 
dicitur. Quod quum illa fecisset, tarditate modorum et gra- 

. vitate cantus illorum furentem petulantiam resedisse. [Au- 
gustinus c. Iulian, Pelag. lib. V. cap. 5. $. 23. Boethius de 
musica lib. L cap. 1. p. 1372. ed, Basil. 15406.) 

3. Neque adsidere Gabinium aut adloqui in curia quis- 


quam audebat. Arusianus Messius Exempl, elocut. p. 211. 
Lindem. Non video tamen ullam causam quam ob rem hoc fragmen- 
tum auctore C, Deiero in Fragm. orat. p. 190. huc vocaverint Ci- 
ceronis editores. Klotz.) 


£- 


XI. PONTIUS GLAUCUS. 


De hoc unus Plutarchus ín Cic. vit. cap. 2. ita: Kad τι ποιή: 
μάτιον ἔτι παιδὸς αὐτοῦ διασώξεται, Πόντιος Γλαῦκος, ἐν τὲ 
τραμέτρῳ πεποιημέγργ. 


- 


H. "FRAGMENTA POEMATORUM. 


I. VERSUS HOMERICI 
A CICERONE IN LATINUM TRANSLATI. 


ADNOTATIO, 


Quamquam mihi Nobbii v. cl. suspicio haec a Cicerone admodum 
adulescentulo conversa esse parum probatur — neque enim e lib. de fi- 
nibus P. cap. 18. $. 40. hoc recte concluditur et lib. de natura 
deorum lib. 11. cap. 30. 8. 03., ubi dicitur: ut nos otiosi con- 
vertimus, res prorsus ab adolescentia Ciceronis removetur —, tamen 
haec resecare hic nolui, ne quid deesse videretur: tametsi eodem iure 
tum illa quoque recipienda erant, quae M. Tullius e. g. in disputa- 
tionibus Tusculania ponit ab Aeschylo aut αὖ Sophocle aut ab 
Euripide conversa, quae, quoniam suis locis facile evolvi possunt, hic 
repetere nolui, 


4. ex Iliade. 
1. lib. II. v. 299 — 330. ap. Cic. de divin. lib. 11. cap. 30. S. 63. 


Ferte, viri, et duros animo tolerate labores, 

Auguris ut nostri Calchantis fata queamus 

Seire ratosne habeant an vanos pectoris orsus. 

Namque omnes memori portentum mente retentant, 

Qui non funestis liquerunt lumina fatis. | 5 
Argolicis primum ut vestita est classibus Aulis, - 

Quae Priamo cladem et Troiae pestemque ferebant: 

Nos cireum latices gelidos fumantibus aris, 

Aurigeris divum placantes numina tauris, 
Sub platano umbrifera, fons unde emanat aquai, 10 
Vidimus immani specie tortuque draconem 
Terribilem, Iovis ut pulsu penetrabat ab ara: 
Qui platani in ramo foliorum tegmine saeptos 
Corripuit pullos: quos quum consumeret octo, 
Nona super tremulo genetrix clangore volabat: 15 
Cui ferus immani laniavit viscera morsu. 
Hunc ubi tam teneros volucres matremque peremit, 
Qui luci ediderat, genitor Saturnius idem 
Abdidit et duro firmavit tegmina saxo. 
Nos autem timidi stantes mirabile monstrum 20 
Vidimus in mediis divum versarier aris. 

Tum Calchas haec est fidenti voce locutus: 
Quidnam torpentes subito obstipuistis, Achivi? 
Nobis haec portenta deum dedit ipse creator : 
Tarda et sera nimis, sed fama ac laude perenni. 25 
Nam quot aves taetro maetatas dente videtis, 
Tot nos ad Troiam belli exanclabimus annos: 
Quae decimo cadet et poena satiabit Achivos. 
didit haec Calchas, quae iam matura videtis. 

2. lib. VI. v. 201 sq. ap. Cic. Disp. Tusc. lib. IIl. - 

cap. 26. $. 63. 
Qui miser in campis maerens errabat Aleis, 
]pse suum cor edens, hominum vestigia vitans. 
9. lib. IX. v. 646 — 648. ap. Cic. Disp. Tusc. lib. III. 
eap. 9. 8. 18. 

Corque meum penitus turgescit tristibus iris, 
Quum decore atque omni me orbatum laude recordor. 


B. ex Odyssea. 


1, lib. XII. v. 184—191. ap. Cic. de Fin. lib. V. cap. 18. $. 49. 
O deeus Argolicum, quin puppim flectis, Ulixes, 

Auribus ut nostros possis agnoscere cantus! 

Nam nemo haec umquam est trànsvectus caerula cursu, 
Quin prius astiterit vocum dulcedine captus, 

Post variis avido satiatus pectore Musis 5 

Doctior ad patrias lapsus pervenerit oras. 
Nos grave certamen belli clademque tenemus, 
Graecia quam Troiae divino numine vexit, 
Omniaque e latis rerum vestigia terris. . 


2. lib. XVIIT. v. 136 sq. ap. Augustin. de civ. d. lib. V. 
cap. 8. Tom. V. p. 293. 


Tales sunt hominum mentes, qualis pater ipse 
Iuppiter auctiferas lustravit lumine terras. 


II. ARATI PHAENOMENA 
A CICERONE IN LATINUM CONVERSA, 


ADNOTATIO NOBBII, 


Hoc carmen, quo Cicero admodum adolescentulus Aratea  Eudozi 
Φαινόμενα sermone Latino illustravit, (v. de nat. deor. lib, 11. 
eap. 4l.) magna parte mutilum Hugo Grotius suis suppletum versibus 
una cum Jirato, Germanico, vieno edidit a. MDC. Ciceronianis igi- 
iur versibus Grotianos numero non nimis multos , conspectus causa, Oli- 
velo exemplum mihi praeeunte, eosque passim emendatos, visum est 
addere, ul, qui ad ratum legendum novissimis Buhlii, Matthiaei, 
Koss, Buttmanni studiis excitarentur, cum perpetua illius oratione 
Ciceronianam facillime possent contendere. Quibus ne diversus Grae- 
corum et Latinorum versuum numerus impedimento esset, orationem La- 
4ínam eodem fere modo, quo Buttmannus Graecam, distinguendam, 
Grotianam autem, quo a Tulliana facilius discerneretur, litleris obli- 
quis, i. e. cursivis, exscribendam curavi. Ne vero perpetui carminis 
lectio auctorum nomenclatura interpellaretur, satius duxi in antecessum 
monere, unde parva illa Tullianorum versuum fragmenta deprompta 
essent. V. 1. e Cic. de Legg. lib. II. cap. 3. S. 7. — Ῥὺυ. 19. 20. 
24. 29. 28. 37. 38. 40—144. 46— 48. 56—01. 03— 60. 68. 73, 76. 
71. e Cic. de nat. deor. lib. II. cap. 41 sq. 8. 104 sqq. — Pv. 80. 
81. e Prisciani lib. XIV. cap. 6. 8. 52. — Κύυ. 80 — 90. 96—101. 
6 Cic. de nat, deor. lib. 1I. cap. 42. 8. 109 sg. — 7.1106 e Lactant. 
inst. lib, V. cap. 5. — Pv. 184—136. e Cic. de nat. deor. lib. Il. 
cap. 08. $. 159, — 7. 188. e Lactant. inst. lib. V. cap. 5. — P. 149. 
e Priscian. lib. PI. cap. 4. S. 19. — Pv. 151—153. e Cic. de nat. 
deor. lib. I1. cap. 48, 8. 110. — 7.157. e Cic. or. cap. 45. 8. 152. — 
Vv. 165—107. 170. 171. 1783. 178. 180. 198. 201. 202, 200—212. 
et 230. e Cic. de nat, deor. lib. II. cap. 48. S. 110 sq. Maius 
fragmentum, quod ap. Pictor. Pisanum et Aldum exstat, proprio suo- 
rum versuum ordine distinctum in margine, incipit a V. 285. atque in 
V. 1725. desinit, 


Ab love Musarum primordia: semper in ore 
Plurimus ille hominum est, qui compita numine magno 
cic. IV. 3. 20 

Conciliumque virum complet pelagusque profundum 

Et pelagi portus. .Fruimur Iove et utimur omnes: 

Nos genus illius: nobis ille omine laeto 

Dextera praesignat populumque laboribus urguet, - 

Consulat ut vitae: quando sit terra ligoni 

Aptior aut bubus monet et quo tempore par sit 

Aut serere aut saeptas lymphis aspergere plantas. 

Ipse etam in magno defixit sidera mundo 

Ordine quaeque suo aíque in totum providus annum 

Asíra dedil, quae nos moneani, qua quaelibet hora 

Apta geri, cería nascantur ut omnia lege. 

Idem ergo primus placatur et ultimus idem. 

Magne pater , magnum mortalibus incrementum, 

Progenies prior et dulces ante omnia Musae, 

Cuncti una salvete mihi et, dum sidera canto, 

Si ius fasque sinunt , longum deducite carmen. 
Caetera labuntur celeri caelestia motu 

Cum eaeloque simul noctesque diesque feruntur, 

Axis at immotus numquam vestigia mutat, 

Sed tenet aequali libratas pondere terras, 

Quem circum magno se volvit turbine caelum. 

Extremusque adeo duplici de cardine vertex 

Dicitur esse Polus, quorum hic non cernitur , ille 

Ad Boream Oceani supera confinia tendit: 

Quem cingunt Ursae celebres cognomine Plaustr i, 

Quas nostri septem soliti vocitare Triones. 

Alterius caput alterius flammantia terga 

Aspicit inque vicem pronas rapit orbis in ipsos 

Conversas humeros. |. Creta, si credere fas est, 

Ad caeli nitidos axes venere relicta : 

luppiter hoc voluit, quem sub bene olentibus herbis 

Ludentem Dicti grato posuere sub antro 

JIdaeum ad montem totumque aluere per annum, 

Saturnum fallunt dum Dictaei Corybantes. 

Ex his altera apud Graios Cynosura vocatur, 

Altera dicitur esse Helice, quae tonsiírai Achivis 

In pelago, navis quo sit vertenda , libenter 

Hac fidunt duce nocturna Phoenices in alto. 

Sed prior illa magis stellis distincta refulget, 

Et late prima confestim a nocte videtur. 

Haec vero parva est, sed nautis usus in hac est: 
Nam cursu interiore brevi convertitur orbe, 
Signaque Sidoniis monstrat certissima nautis. 

Has inter, veluti rapido cum gurgite flumen, 
Torvu' Draco serpit, subter superaque revolvens 
Sese conficiensque sinus e corpore flexos, 

Quos cani (angunt immunes gurgitis Árctoe. 

Verum haec extremae circumdatur agmine caudae, 
Qua spirae sinus est, involvitur altera caelo. 

Nempe Helice extremae circumdatur agmine caudae, 


Qua spirae sinus est, caput est Cynosuridos Ursae: ἡ 
Quae tamen usque pedes summo illum a vertice tangit. 


Retrogrado hic iterum cursu convertitur anguis. 
Huic non una modo caput ornans stella relucet, 
Verum tempora sunt duplici fulgore notata, 

E trucibusque oculis duo fervida lumina flagrant, 
Atque uno mentum radianti sidere lucet: 
Obstipum caput a tereti cervice reflexum 
Obtutum in cauda maioris figere dicas. 

Opposita extremae capitis sunt dextera caudae. 
Hoc caput hie paullum sese seroque recondit, 


Ortus ubi atque obitus partim admiscentur in unam. 


Atüngens defessa velut maerentis imago 
Vertitur: hanc nemo certo tibi dicere possit, 
Aut quisnam, quo sit fessus, labor: αἱ tamen illam 
Engonasin vocitant, genibus quia nixa feratur. 
Iila petit binis manibus diversa locorum, 
Atque humeros supera tensis dispenditur ulnis, 
: Et super ora cavis spirantia naribus ignem 
Serpentis dextrae figit vestigia plantae. 

Hic illa eximio posita est fulgore Corona: 
Hanc 4riadnaeum Bacchus testatus amorem 
Intulit in caelum, qua Nixi terga fatiscunt. 

nentis, 
Quem claro perhibent Ophiuchum La d 

Est caput illius, summoque ex vertice Nixi 

Perfacile alterius candentia sidera nosces. 

Huic supera duplices humeros adfixa videtur 

Stella, micans tali specie talique nitore, 

Fulgeat ut, pleno quum lumine Luna refulsit. 

Non par est geminis manibus vigor , et licet illis 

Nec nullus splendor nec sit parvissima moles, 

At tamen est tenuis disperso lumine fulgor. 

Hic pressu duplici palmarum continet Anguem, 

Atque eius ipse manet religatus corpore torto: 

Namque virum medium serpens sub pectora cingit. 

Ille tamen nitens graviter vestigia ponit, 

Atque oculos urguet pedibus pectusque Nepai. 

Hic, pressus dextra, tollit se parte sinistra, 

Ac Sería attingunt summae Minoia malae. 

Sub spira quaeres immenso corpore Chelas, 

Quae tamen haud magnum iactant pro mole nitorem. 
Ipsam Helicen sequitur , non dispar forma bubulco, 

Arectophylax, vulgo qui dicitur esse Bootes, 

Quod quasi temone adiunctam prae se quatit Arcton. 

Clarus hic, et subter praecordia fixa videtur 

Stella mieans radiis Arcturus nomine claro. 

Hic se sub pedibus profert finita Booti, 
Spicum illustre tenens, splendenti corpore Virgo. 
Sive illi Astraeus pater est, qui dicitur idem 
Sideribus stellisque pater, seu quilibet alter, 

Sit feliz: sane haec narratur fabula vulgo. 
Incoluit caelo terras Astraea relicto, 
Conventusque hominum non dedignaía priorum, 
. &ed nec femineos spernens invisere coetus, 

Leti expers generi mortali mtxta resedit, 
Nomine Iustitiae gaudens, senibusque coactis, 
In fnagnove foro lateve patente platea, 

Civiles populis dictabat sedula leges : 

Nec mala lis fuerat necdum discordia nota 

Nec fera seditio furiarat mobile vulgus, 

Saeva nec audaces fuerant freta passa carínas, 
Sed, bubus tracto sulcantes vomere terras, 

Malebant tenui contenti vivere cultu, 
Sufficiente dea éustis pleno omnia cornu. 
Haec manet, in sanctis dum gens manet aurea terris: 
At non argenti nimis est laetata metallo, 
Moribus et versis versa est prior ipsa voluntas, 
Raraque peiori iunxit sua numina genti : 
Sola sed ex raucis descendens montibus ibat, 
Sub noctem, nulli teneris blandita loquelis, 
Sed simul ac magnas hominum migrarat ad urbes, 
Improba terrificis sic ulia est crimina verbis: 
Non ego me dignor posthac monstrare videndam, 
Degener o primae proles nunc altera prolis, 
Degeneres iterumque iterumque habitura nepotes : 
Tunc fera bella hominum generi caedesque nefandae 
Impendent culpamque cores sua poena sequetur. 
Sic ait e populos, intenta etiam ora tenentes, 
Linquit et ad montes silvarumque avia tendit. 
Haec aetas vitam liquit soboletmque reliquit. 
Ferrea tum vero proles exorta repente est, 
Ausaque funestum prima est fabricarier ensem, 
Et gustare manu vinctum domitumque iuveneum. 
Tunc, mortale exosa genus, dea in alta volavit 
Et Iovis in regno caelique in parte resedit, 
Illustrem sortita locum, qua nocte serena 
Virgo conspicuo f'ulget vicina DBootae. 

Huic, humeros supera duplices, convertitur alam 
Ad dextram Graio Protrygeter nomine dicta, 
Stella micans tali specie talique nitore, 
Qualis et immensae sub cauda volvitur 4rct. 
Iia quidem flagrans, sed et huic flagrantia plura 
Sidera, quae parvo poteris reperire labore. 
Quin etiam ante pedes, magno fulgore notata, 
Stella nitet: dehinc prima humeros subit, altera lumbos, 
Tertia sub cauda ad genus ipsum lumina pandit. 
Caetera sed certo passitn sine nomine fulgent. 

Et natos Geminos invises sub caput Areti: 
Subiectus mediae est Cancer pedibusque tenetur 
Magnu' Leo tremulam quatiens e corpore flammam. 

Explicat hic summos ardores semita Phoebi. 
Tunc nullae apparent per culta novalia spicae, 
Principioque adeo Solis per caerula caeli 

Hoc motu radiantis Etesiae in vada Ponti 
Procumbunt glomerati et longo flamine spirant. 
Tunc mihi non remis placeat ratis indiga, verum 
Larga satis rectoque ad venti commoda clavo. 

Si cupis 4durigam atque Aurigae noscere stellas, 
Ullaque fama tuas Caprae pervenit ad aures, 
Haedorumque simul, quorum duo lumina cernunt 
Saepe per iratum iactata cadavera pontum : 

Sub laeva is Geminorum obductus parte feretur, 
Adversum caput huic Helicae trueulenta tuetur. 

At Capra laevum humerum clara obtinet: i//a putatur 
Ubera adhuc parvo lactenda dedisse Tonanti, 

Hanc Iovis Oleniam capram dixere ministri. 

Verum haec est magno atque illustri praedita signo. 

Contra Haedi exiguum iaciunt mortalibus ignem 
Aurigae in manibus, cuius vestigia servans, 

Corniger est valido connixus corpore Taurus, 
Quem non difficili ratione agnoscere possis. 

Namque illum exornant externi haud indiga signi 
Sidera, quae vivum caput olli &irimque figurant, 
Incluta per totam spargentia lumina frontem : 

Has Graeci stellas Hyadas vocitare suerunt. 

Sed pes 4urigae dexter cornuque sinistrum 

Tauri uno igne micant, pariterque feruntur uterque : 
At prior Auriga latum petit oceanum Bos, 

Quum tamen e placidis surgant simul aequoris undis. 

Quin etiam JIasidae domus antiquissima Cephei 
Aerumnis est nota suis, quam Iuppiter auctor 
Progenti subito praeclaris intulit astris : 

Namque ipsum ad tergum Cynosurae vertitur Arcti 
Jasides, passis distendens brachia palmis, 

Tantaque ab extrema cauda disterminat 4rcti 
Regula utrumque pedem, quanta pes a pede distat. 
Quod si a Cepheo paullum tua lumina balteo 
Dimoveas , versus saevi agmina prima Draconis: 

Hic erit, haud plena poteris quam cernere luna, 
Obseura specie stellarum Cassiepia: 
Nam non crebrae illi stellae neque sidera iuncta 
Egregium ex variis componunt ignibus ignem : 
Sed quali portas firmatas obiice clavi 
Occludit vectis bifori vis obdita valvae, 
Talia et hanc etiam prive disposta figurant 
Sidera, et ipsa adeo passis distenditur ulnis, 
Non secus ac sortem natae miseretur iniquam. 
Hanc autem illustri. versatur corpore propter 


Andromeda, ah fugiens aspectum maesta parentis: 


Quam non. sollicitus noctu labor inquirundi, 

Tam clarum caput est, tam magno sidere flagrant 
Ambo humeri summique pedes vestesque fluentes. 
Haec etiam $n varias distendit brachia partes, . 
Utque prius, sic nunc in magno vincula mundo 
Non relevant duro defessas pondere palmas. 


Huic Equus ille, iubam quatiens fulgore micanti, 


Summum contingit caput alvo, stellaque iungens 
Una tenet duplices communi lumine formas, 
Aeternum ex astris cupiens connectere nodum. 
Sed latus atque armos depingunt terna caballii, 
4Aequali a sese spatio quae sidera distant, 

Eximio fulgore, quibus par nec caput altum 

Nec longa est cervix: flagrantis at ultima malae 
Quattuor his aliis non cedat stella nitore, 
Fulgentes inter stellas media ipsa refulgens. 

Non equidem hic quadrupes, verum media tenus alvo 
Conspicuus profert sonipes venerabilis ora. 

Hunc fama est olim propter iuga summa Heliconis 
Hippocrenaeurm. nobis donasse liquorem: 

Tunc nondum 4onii maduere virentia montis 
Fecundo latice: ut generosi prima caballi 

Ungula humum tetigit, simul ingens prosiluit fons, 
Unde Caballinum primi vocitare bubulci: | 

Jile quidem stillans e saxis irrigat agros, 

Thespia terra, tuos, sed Equus pro munere tanto 
KExornat magni penetralia lucida caeli. 

Exin contorlis Aries cum cornibus haeret. 236 

Ille quidem, aeternum longos agitatus in orbes, 

Segnior haud currit signo Cynosuridos 4drcti, 

Languidus obscurusque (amen, ceu luna retundat 

Fiammae aciem , Andromedae se propter cingula volvit. 

E quibus hunc subter possis cognoscere fultum. 235 
Nam caeli mediam partem terit, ut prius illae 

Chelae, tum pectus quod cernitur Orionis. 

Et prope conspicies parvum sub pectore clarae 
Andromedae signum, Deltoton dicere Graii (5) 
Quod soliti, simili quia forma littera claret: 2410 
Huic spatio ductum simili latus exstat utrumque: 

Αἴ non tertia pars lateris: — namque est minor illis —, 
Sed stellis longe densis praeclara relucet. 

Inferior paullo est Aries et flamen ad Austri (10) 
Inclinatior, atque etiam vehementius illi 245 
Pisces, quorum alter paullum praelabitur ante, 

Et magis horriferis Aquilonis tangitur alis. 

At quae horum e caudis duplices velut esse catenae 
Dicuntur, sua diversae per lumina serpunt, (15) 
Atque una tandem in stella communiter haerent, 250 
Quam veteres soliti caelestem dicere Nodum. 

Andromedae laevo ex humero, si quaesere perges, 
Appositum poteris supera eognoscere Piscem. 

E pedibus natum summo Iove Persea vises, (20) 
Quos humeris retinet defixo corpore Perseus: 9255 
Quem summa ab regione Aquilonis flamina pulsant. 

Hic dextram ad sedes intendit Cassiepiae, 

Diversosque pedes, vinctos talaribus aptis, 

Pulverulentus uti de terra elapsu' repente (39) 
In caelum victor magno sub culmine portat. . 260 

At propter laevum genus omni ex parte loeatas 

Parvas Vergilias tenui cum luce videbis. 

Hae septem vulgo perhibentur more vetusto 

Stellae, cernuntur vero sex undique parvae. (30) 
At non interiisse putari convenit unam: : . 965 
Sed frustra temere a vulgo ratione sine ulla . 

Septem dicier, ut veteres statuere poétae, 

Aeterno eunctas aevo qui nomine diguant, 
Alcyone Meropeque, Celaeno Taygeteque, 
Eleetra Steropeque, simul sanctissima Maia. 
Hae tenues parvo labentes lumine lucent: 

At magnum nomen signi clarumque vocatur, 
Propterea quod et aestatis primordia clarat, 
Et post, hiberni praepandens temporis ortus, 
Admonet, ut mandent mortales semina terris. 

Inde Fides positu leviter conversa videtur, 
Mercurius parvis manibus quam dicitur olim 
In cunis fabricatus in alta sede locasse. 

Haec genus ad laevum Nixi delapsa resedit, 
Atque inter flexum genus et caput Alitis haesit. 

Namque est Ales avis, lato sub tegmine caeli 
Quae volat et serpens geminis secat aéra pennis. 
Altera pars huie obscura est et luminis expers: 
Altera nec parvis nec elaris lucibus ardet, 

Sed mediocre iacit quatiens e corpore lumen. 
Haec dextram Cephei dextro pede pellere palmam 
Gestit: iam vero clinata est ungula vemens 
Fortis Equi propter pinnati corporis alam. 

Ipse autem labens multis Equus ille tenetur 
Piscibus: huie cervix dextra mulcetur A quari. 
Serius haec obitus terrai visit equi vis, 

Quam, gelidum valido de pectore frigus anhelans, 
Corpore semifero magno Capricornus in orbe, 
Quem quum perpetuo vestivit lumine Titan, 
Brumali flectens contorquet tempore currum. 


Hoc cave te in pontum studeas committere mense: 


Nam non longinquum spatium labere diurnum: 
Non hiberna cito volvetur curriculo nox: 
Humida non sese vestris Aurora querelis 
Ocius ostendet, clari praenuncia solis: 

At validis aequor pulsabit viribus Auster: 
Tum fixum tremulo quatietur frigore corpus. 
Sed tamen anni iam labuntur tempore toto, 
Nec cui signorum cedunt neque flamina vitant 
Nec metuunt canos minitanti murmure fluctus. 

At nautae, fulicae similes mergoque natanti, 
Ainxia per totum iactantes lumina pontum, 
Nequidquam nusquam parentia littora quaerunt, 
Dun tenuis nigro tabula hos distinguit ab Orco. 
Atque etiam supero navi pelagoque vacato 
Mense, Sagittipotens Solis quum sustinet orbem 
Nam iam tum nimis exiguo lux tempore praesto est, 
Hoe signum veniens poterunt praenoscere nautae: 
Iam prope praecipitante licebit visere nocte, 

Ut sese emergens ostendat Scorpios alto, 
Posteriore trahens plexum vi corporis arcum: 
Sed Nepa non multum prior, at prior exit ab undis. 
Iam supera cernes Arcti caput esse minoris, 

Et magis erectum ad summum versarier orbem. 
Tum sese Orion toto iam corpore condit 

Extrema prope nocte et Cepheus conditur ante 
Lumborum tenus a palma depulsus ad umbras. 

- Hic, missore vacans, fulgens iacet una Sagitta, 
Quam propter nitens pinnis convolvitur Ales: 
Haec clinata magis paullo est Aquilonis ad auras. 
At propter se Aquila ardenti cum corpore portat 
Igniferum mulcens tremebundis aethera pinnis, 
Non nimis ingenti cum corpore, sed grave maestis 
Ostendit nautis perturbans aequora signum. 

Tum magni curvus Capricorni corpora propter 
Delphinus iacet, haud nimio lustratu' nitore, 
Praeter quadruplices stellas in fronte locatas, 
Quas intervallum binas disterminat unum. 

Caetera pars late tenui cum lumine serpit. 
Illae, quae fulgent luces ex ore corusco, 
Sunt inter partes gelidas Aquiloni' locatae, 
Atque inter spatium et laeti vestigia Solis. 
At pars inferior Delphini fusa videtur 

Inter Solis iter, simul inter flamina venti, 
Viribus erumpit qua summi spiritus Austri. 

Exinde Orion, obliquo corpore nitens, 
Inferiora tenet truculenti corpora Tauri: 

Quem qui suspiciens in caelum nocte serena 

Late dispersum non viderit, haud ita vero 
Caetera se speret cognoscere signa potesse. 

Namque pedes subter rutilo cum lumine claret 
Fervidus ille Canis stellarum luce refulgens. 
Huic tegit obscurus subter praecordia venter: 
Nec toto spirans rabido de corpore flammam 
Aestiferos validis erumpit flatibus ignes: 

Totus ab ore micans iacitur mortalibus ardor. 
Sirion hunc Graeci praeclaro nomine dicunt. 
Hic ubi se pariter cum Sole in lumina caeli 
Extulit, haud patitur foliorum tegmine frustra 
Suspensos animos arbusta ornata tenere. 

Nam quorum stirpes tellus amplexa prehendit, 
Haec augens anima vitali flamine mulcet: 

At quorum nequeunt radices findere terras, 
Denudat foliis vamos et cortice truncos. 
Tendentem occiduas etiam hunc sentimus ad oras : 
Caetera signandis sunt languida sidera membris. 

Hunc propter subterque pedes, quos diximus ante, 
Orioni' iacet levipes Lepus. Hic fugit ictus 
Horrificos metuens rostri tremebundus acuti. 
Nam Canis infesto sequiturawestigia cursu, 
Praecipitantem agitans, oriens iam denique paullo, 
Curriculum numquam defesso corpore sedans. 

At Canis ad caudam serpens prolabitur ΑὙΤῸ 
Conversam prae se portans eum lumine puppim: 
Non aliae naves ut in alto ponere proras 
Ante solent rostro Neptunia prata secantes, 
Sed conversa retro caeli se per loca portat: 
Sicut, quum coeptant tutos contingere portus, 
Obvertunt navem magno cum pondere nautae 
Adversamque trahunt optata ad littora puppim. . 
Sic conversa vetus super aethera vertitur Argo, 
Atque usque a prora ad celsum sine lumine malum, 
A malo ad puppim cum lumine clara videtur, 
Inde gubernaclum disperso lumine fulgens 
Clari posteriora Canis vestigia condit. 

Exin semotam procul in tutoque locatam 

Andromedam tamen explorans fera quaerere Pistrix (140) 


Pergit et usque sitam validas Aquilonis ad auras 
Caerula vestigat finita in partibus Austri. 

Hanc Aries tegit et squamoso corpore Pisces 
Fluminis illustri tangentem pectore ripas. 


385 


Namque etiam Eridanum cernes in parte locatum (145) 


Caeli, funestum magnis cum viribus amnem, 
Quem lacrimis maestae Phaéthontis saepe sorores 
Sparserunt, letum maerenti voce canentes. 

Hune Orionis sub laeva cernere planta 

Serpentem poteris proceraque vincla videbis , 
Quae retinent Pisces, caudarum a parte locata 
Flumine mixta retro ad Pistricis terga reverti. 
Haec una stella nectuntur, quam iacit ex se 
Pistrieis spina evalida cum luce refulgens. 

Exinde exiguae tenui cum lumine multae 
Inter Pistricem fusae sparsaeque videntur 
Atque Gubernaclum stellae, quas contegit omnes, 
Formidans acrem morsum, Lepus: his neque nomen 
Nec formam veteres certam statuisse videntur. 
Nam quae sideribus claris natura polivit 
Et vario pinxit distinguens lumige formas, 

Haec ille astrorum custos ratione notavit 
Signaque signavit caelestia nomine vero: 

IIas auteni, quae.sunt parvo sub culmine fusae, 
Consimili specie stellas parilique nitore, 

Non potuit nobis nota clarare figura. 

Exinde, australem soliti quem dicere Piscem, 
Volvitur inferior Capricorno versus ad Austrum, 
Pistricem observans, proeul illis Piscibus haerens. 
At prope conspicies, expertes nominis omnes, 
Inter Pistricem et Piscem, quem diximus, Austri 
Stellas, sub pedibus stratas radiantis Aquari. 

Propter Aquarius obscurum dextra rigat amnem, 
Exiguo qui stellarum candore nitescit. 

E multis tamen his duo late lumina fulgent: 
Unum sub magni pedibus cernetur Aquari. 
Quod superest, gelido delapsum flumine fontis, 

Spiniferam subter caudam Pistricis adhaesit : 
Hae tenues stellae perhibentur nomine Aquai. 
Hic aliae volitant parvo cum lumine clarae, 
Atque priora pedum subeunt vestigia magni 
Arcitenentis et obscurae sine nomine cedunt. 
Inde Nepae cernes propter fulgentis acumen 
Aram, quam flatu permulcet spiritus Austri, 
Exiguo superum quae lumina tempore tranat: 
Nam proeul Arcturo est adversa parte locata. 
Arecturo magnum spatio supera dedit orbem 
Iuppiter: huic parvum inferiore in parte locavit. 
Haec tamen aeterno invisens loca eurrieulo nox 
Signa dedit nautis cuncti quae noscere possent, 
Commiserans hominum metuendos undique casus. 
Nam quum fulgentem cernes sine nubibus atris 
Aram sub media caeli regione locatam , 
A summa parte obscura caligine tectam, 
Tum validis fugito devitans viribus Austrum: 
Quem si prospiciens vitaveris, omnia caute 
Armamenta locans, tuto labere per undas. 
Sin gravis inciderit vehementi flamine ventus, 
Perfringet celsos defixo robore malos, 
Ut res nulla feras possit mulcere procellas, 
Ni parte ex Aquilonis opacam pellere nubem 
Coeperit et subitis auris diduxerit Ara. 
Sin humeros medio in caelo Centaurus habebit 
Ipseque caerulea contectus nube feretur, 
Atque Aram tenui caligans vestiet umbra, 
Ad signorum obitum vis est metuenda Favoni. 
Ille autem Centaurus in alta sede locatus, 
Qua sese clarum collucens Scorpius infert. 
Hune subter partem praeportans .pse virilem 
Cedit, equi partes properans svbiungere Chelis. 
Hic dextram porgens, Quadrupes qua vasta tenetur, 
Quam nemo certo donavit nemine Graium, 
Tendit et illustrem truculentus caedit ad Aram. 
Hic sese infernis e par'ibus erigit Hydra, 
Praecipiti lapsu flexo cup 'orpore serpens. 

Haec, caput atque oculos torquens ad terga Nepai, 

Convexoque sinu subiens inferna Leonis, 

Centaurum leni contingit lubrica cauda: 

In medioque sinu fulgens Craterra relucet. 

Extremam nitens plumato corpore Corvus 

Rostro tundit, et hic Geminis est ille sub ipsis 

Ante Canem, Graio Προχύων qui nomine fertur. 
Haec sunt, quae visens nocturno tempore signa 

Aeternumque volens mundi pernoscere motum 

Legitimo cernes caelum lustrantia cursu. 

Nam quae per bis sex signorum labier orbem 

Quinque solent stellae, simili ratione notari 

Non possunt, quia, quae faciunt vestigia cursu, 

Non eodem semper spatio protrita feruntur. 

Sie malunt errare vagae per nubila caeli, 

Atque suos vario motu metirier orbes. 

Hae faciunt magnos longinqui temporis annos, 

Quum redeunt ad idem caeli sub tegmine signum: 

Quarum ego nune nequeo totos evolvere cursus. 

Verum haee, quae semper certo volvuntur in orbe 

Fixa, simul magnos edemus gentibus orbes. 
Quattuor, aeterno lustrantes lumine mundum, 

Orbes stelligeri portantes signa feruntur, 

Amplexi terras caeli sub tegmine fulti. 

E quibus annorum volitantia lumina nosces, 

Quae densis distincta licebit cernere signis. 

Tam magnos orbes magno cum lumine latos, 

Vinctos inter se et nodis caelestibus aptos, 

Atque pari spatio duo cernes esse duobus. 

At si nocturno convisens tempore caelum, 

Quum neque caligans detersit sidera nubes, 

Nec pleno stellas superavit lumine Luna, 

Vidisti magnum candentem serpere circum. 

Laeteus hic nimio fulgens eandore notatur. 

Is non perpetuum detexens conficit orbem: 

Quattuor huic simili nitentes mole feruntur : 

Sed spatio inultum superis praestare duobus: 

Dicitur et late caeli lustrare cavernas. 

Quorum alter tangens Aquilonis vertitur auras , 
Ora pe£ens Geminorum illustria: tum genus ardens 
In sese retinens Aurigae portat utrumque. (255) 500 
Hunc sura laeva Perseus humeroque sinistro 
Tangit: at Andromeda hic dextra de parte tenetur, 
Cui manus ad Boream , cubitus cui spectat ad Austrum , 
Imponitque pedes duplices Equus: et simul Ales 
Ponit avis caput et clinato corpore tergum | 505 
Anguitenens humeris connititur: illa recedens (260) 
Austrum consequitur devitans corpore Virgo. 
At vero totum spatium convestiet orbis 
Magnu' Leo et elaro collucens lumine Cancer, | 
In quo consistens convertit curriculum Sol 510 
Aestivus, medio distinguens corpore cursus. (265) 
Hic totus medius circo distinguitur: iste 
Pectoribus validis atque alvo possidet orbem. 
Hunc octo in partes divisum noscere circum 
Si potes, invenies supero convertier orbe 515 
Quinque pari spatio, partes tris esse relictas, (270) 
Tempore nocturno quas vis inferna frequentat. 


Alter ab infernis Austri convertitur auris. 

Distribuens medium subter secat hie Capricornum, 
Atque pedes gelidum rivum fundentis Aquari, 520 
Caeruleamque ferae caudam Pistricis et illum (275) 
Fulgentem Leporem, inde pedes Canis et simul amplam 
Argolicam retinet crebro cum lumine Navem: 

Tergaque Centauri atque Nepai portat acumen: 

Inde Sagittari defixum possidet arcum. 525 
Hunc, a clarisonis auris Aquilonis ad Austrum (280) 
Cedens: postremum tangit rota fervida Solis: 

Exinde in superas brumali tempore flexus 

Se recipit sedes: huic orbi quinque tributae 

Nocturnae partes, supera tres luce dicantur. 530 

Hosce inter mediam partem retinere videtur (285) 
Tantus , quantus erit, collucens Lacteus orbis. 

In quo autumnali atque iterum sol lumine verno 

Exaequat spatium lucis eum tempore noctis. 
Hunc retinens Aries sublucet corpore totus, 
Atque genu flexo Teurus connititur ingens: 
Orion claro contingens corpore fertur: 
Hydra tenet flexu, Craterra et Corvus adhaeret: 
Et paucae e Chelis stellae, simul Anguitenentis 
Sunt genua et summi Iovis Ales nuncius instat: 
Propter Equus capite et cervicum lumine tangit. 
Hosce aequo spatio devinctos sustinet axis, 
Per medios summo caeli de vertice tranans. 
Ille autem elaro quartus cum lumine circus 
Partibus extremis extremos continet orbes, 
Et simul a medio media de parte secatur, 
Atque obliquus in his nitens cum lumine fertur, 
Ut nemo, cui sancta manu doctissima Pallas 
Sollertem ipsa dedit fabricae rationibus artem, 
Tam tornare cate contortos possiet orbes, 
Quam sunt in caelo divino numine flexi, 
Terram cingentes, ornantes lumine mundum, 
Culmine tansverso retinentes sidera fulta. 
Quattuor hi motu euneti volvuntur eodem. 
Sed tantum supera terras semper tenet ille 


Curriculum, oblique inflexus tribus orbibus.unus, 


Quanto est divisus Cancer spatio a Capricorno: 
At subter terras spatium par esse necesse est: 
Et quantos radios iacimus de lumine nostro, 
Quis hune convexum caeli contingimus orbem, 
sex tantae poterunt sub eum succedere partes, 
Bina pari spatio caelestia signa tenentes. 
Zodiacum hunc Graeci vocitant nostrique Latini 
Orbem signiferum perhibebunt nomine vero: 
Nam gerit hic volvens bis sex ardentia signa. 
Aestifer est pandens ferventia sidera Cancer. 
Hune subter fulgens cedit vis torva Leonis, 
Quem rutilo sequitur collucens corpore Virgo. 
Exin proiectae claro cum lumine Chelae, 
Ipsaque eonsequitur lucens vis magna Nepai. 
Inde Sagittipotens dextra flexum tenet arcum: 

Post hune ore fero Capricornus vadere pergit: 

Humidus inde loci collucet Aquarius orbi. 

Exin squamigeri t serpentes ludere Pisces: 

Quis comes est Aries, obscuro lumine labens, 

Inflexoque genu proiecto corpore Taurus 

Et Gemini clarum iactantes lucibus ignem. 

Haec Sol aeterno convestit lumine lustrans, 

Annua econficiens vertenti tempora cursu. . 

Hic quantum terris convexus pellitur orbis, 

Tantumdem ille patens supera mortalibu' cedit. 

Sex omni semper cedunt labentia nocte, 

Tot caelum rursus fugientia signa revisunt. 

Hoc spatium tranans caecis nox conficit umbris, 

Quod supera terras prima de nocte relictum 

Signifero ex orbe est et signorum ordine fultum. 
Quod si Solis aves certos cognoscere cursus, 

Ortus signorum nocturno tempore vises: 

Nam semper signum exoriens Titan trahit unum. 

Sin autem officiens signis mons obstruet altus 

Aut adiment lucem caeca caligine nubes, 

Certas ipse notas caeli de tegmine sumens, 

Ortus atque obitus omnes cognoscere possis. 

Quae simul exsistant cernes, quae lempore eodem 

Praecipitent obitum nocturno tempore nosces. 
Nam simul ut supero se totum lumine Cancer 

Extulit, extemplo cedit delapsa Corona, 

Et loca convisit cauda tenus infera Piscis. 

Dimidiam retinet stellis distincta Corona 


Partem etiam supera atque alia de parte repulsa est: 


Quam tamen insequitur Piscis nec totus ad umbras 
Tractus, sed supero contectus corpore cedit. 


Atque humeros usque a genibus clarumque recondit 


Anguitenens validis magnum a cervicibus Anguem. 
Iam vero Arctophylax non aequa parte secatur. 
Nam brevior clara caeli de parte videtur, 
Amplior infernas depulsus possidet umbras. 
Quattuor hic obiens secum deducere signa 
Signifero solet ex orbi: tum serius ille, 

cic. IV. 8. 21 

Quum supera sese satiavit luce, recedit, 

Post mediam labens claro cum corpore noctem. 
Haec obscura tenens convestit sidera tellus : 
At parte ex alia claris cum lucibus errat 

Orion, humeris et lato pectore fulgens, 

Et dextra retinens non cassum luminis ensem. 

' Sed quum de terris vis est patefacta Leonis, 
Omnia, quae Cancer praeclaro detulit ortu, 
Cedunt obscurata, simul vis magna Aquilai 
Pellitur ac flexo considens corpore Nixus 
Iam supero ferme depulsus lumine cedit: 

Sed laevum genus atque illustrem linquit in altum 
Plantam. Tum contra exoritur clarum eaput Hydrae 
Et Lepus et Procyon, qui sese fervidus infert 
Ante Canem: inde Canis vestigia prima videntur. 
Non pauca e caelo depellens signa, repente 
Exoritur pandens illustria lumina Virgo. 
Cedit clara Fides Cyllenia, mergitur unda 
Delphinus, simul obtegitur depulsa Sagitta, 
Atque Avis ad summam caudam primasque recedit 
Pinnas et magnus pariter delabitur Amnis. 
Hic Equus a capite et Konga cervice latescit: 
Longius exoritur iam elaro corpore serpens 
Craterraque tenus lucet mortalibus Hydra. 
Inde pedes Canis ostendit iam posteriores, 
Et post ipse trahit claro cum lumine Puppim: 
Insequitur labens per caeli lumina Navis, 
Et quum iam toto processit corpore Virgo, 
Haec medium ostendit radiato stipite Malum. 
At quum procedunt obseuro corpore Chelae, 
Exsistit pariter larga cum luce Bootes, 
Cuius in adversum est Arcturus corpore fixus, 
Totaque iam supera fulgens rrolabitur Argo: 
Hydraque, quod late caelo dispersa tenetur, - 
Nondum tota patet: nam caudam contegit umbra. 
Anguitenens autem renovata luce refulget. 
Iam dextrum genus et decoratam lumine suram 
Erigit ille vacans vulgato nomine Nixus, 

Qui Fidis Arcadicae semper confinia tangit: 

Quem nocte exstinctum atque exortum vidimus una, 
Persaepe ut parvum tranans geminaverit orbem. 650 
Hic genus et suram cum Chelis erigit alte, 

Ipse autem praeceps obscura nocte tenetur, 


Dum Nepa et Arcitenens invisant lumina caeli: (405) 
Nam secum medium pandet Nepa, tollere vero 
In caelum totum exoriens conabitur Arcus. 655 


Hic tribus elatus cum signis corpore toto 
Lucet, at exoritur media de parte Corona, 


Caudaque Centauri extremo candore refulget. (410) 
Hie se iam totum eaecas Equus abdit in umbras, 
Quem rutila fulgens pluma praetervolat Ales. 660 


Occidit Andromedae clarum caput et fera Pistrix 

Labitur, horribiles epulas funesta requirens. 

Hane contra Cepheus non cessat tendere palmas: (415! 

llla usque ad spinam mergens se caerula condit. 

At Cepheus caput atque humeros palmasque reclinat. ^ 665 
Quum vero vis est vehemens exorta Nepai, 

Late fusa volat: [in terras labitur unda, 

Orionque metu perculsus conditur una. 

Pace huius liceat causam explicuisse timoris, 


Virgo, tua: mihi, quaeso, veni placata, Diana. 670 
Haec fama est hominum, haec] per terras fama vagatur: 
Ut quondam Orion manibus violasse Dianam : (420) 


Dicitur, excelsis errans in collibus amens, 
Quos tenet Aegaeo defixa in gurgite Chius, 


Baechica quam viridi convestit tegmine vitis. " 675 
Ille feras vecors amenti corde necabat, 
Oenopionis avens epulas ornare nitentes. (425) 


At vero, pedibus subito pereulsa Dianae, 
Insula discessit disiectaque saxa revellens 


Perculit et caecas lustravit luce lacunas: 680 
E quibus ingenti exsistit eum eorpore prae se 
Scorpius infestus praeportans flebile acumen. (430) 


Hic valido cupide venantem perculit ictu, 

Mortiferum in venas figens per vulnera virus: 

Ille gravi moriens constravit corpore terram. 685 
1 » 

Qua re cum magnis sese Nepa lucibus effert, 

" Orion fugiens commendat corpora terris. (435) 
Tum vero fugit Andromeda et Neptunia Pistrix 

Tota latet: cedit converso corpore Cepheus, 


Extremas medio contingens corpore terras. - 690 
Hic caput et superas potis est demergere partes: 


Infera lumborum numquam convestiet umbra. ' (440) 
Nam retinent Arctoe, lustrantes lumine suras. | 
Labitur illa simul gnatam lacrimosa requirens 


Cassiepia neque ex caelo depulsa decore 695 
Fertur: nam verso contingens vertice primum 
Terras, post humeris eversa sede refertur. (445) 


Hanc illi tribuunt poenam Nereides almae, 
Cum quibus, ut perhibent, ausa est contendere forma. 


Haec obit inclinata: at pars exorta Coronae est 700 
Altera, cum caudaque omnis iam panditur Hydra. 
At caput et totum sese Centaurus opacis (450) 


Eripit e tenebris, linquens vestigia parva 

Antepedum contecta, simul cum lumine pandit: 

Ipse feram dextra retinet, sed caetera magni Ὁ 706 

Exspectant Arcus ortum. | Prolabitur inde 

Anguitenens capite et manibus: profert simul Anguis 

lam caput et summum flexo de corpore lumen. (455) 
Hic ille exoritur converso corpore Nixus, )J 

Alvum, crura, humeros simul et praecordia lustrans, 710 

Et dextra radios laeto cum lumine iàactans. 

Inde Sagittipotens superas quum visere luces 


Institit, emergit Nixi eaput, et simul effert (460) 
Sese clara Fides et promit pectore Cepheus. 
Fervidus ille Canis toto cum corpore cedit, 715 


Abditur Orion, obit et Lepus abditus umbra, 
Inferiora cadunt Aurigae lumina lapsu. 
Crus dextrumque pedem linquens obit infera Perseus (465) 
In loca, tum cedens a puppi linquitur Argo. 
Inde obiens Capricornus ab alto lumine pellit 720 
Aurigam instantemque Capram, parvos simul Haedos, 
Et magnam antiquo depellit nomine Navem. 
Obruitur Procyon: emergunt alite lapsu (470) 

E terris Volucres: exsistit clara Sagitta. 

ΑἹ posiquam superum convisit Aquarius orbem, 
Australisque γα surgit sanctissima sedes, 
Seque humero et pedibus primis Equus exserit alte, 
Centauri opposiiam devolvit ad infera caudam 
Nox caput et latos humeros et pectora magna 
Jon potis obscurare et Hydrae quae proxima collo esi 
Subducit spiram rutilantiaque ora recondit: 
Caetera sed longum radianti lumine perstant, 
Nec prius a superis cedunt cum Semifero oris 
Omnia, quam surgant geminato corpore Pisces. 
Surgit οἱ Aegoceri vicinus ab aequore Piscis, 
Parte alia exspectans instantis sideris ortum : 
Sic humeri Andromedae, et cum lassis incluta palmis 
Crura biperlito signorum tempore surguníi : 
Quum primum planis Pisces orientur ab undis, 
Andromedae dextras dabitur tibi cernere partes, 
At laevas Aries linquens inferna locorum 
Ostendit terris. | Illo sub tempore ferme 
Hespert& servantem Aram confinia ponti, 
Perseaque usque humeros Eoa in parte videbis. 
Hoc dubium est cessansne Aries praecordia Persei 
Attrahat an Taurus: Tauro simul aethera lustrat. 
Sed non desinere haec Tauro exoriente putartm : 
Nam vicina illis Aurigae sidera fulgent, 
Quem tamen haud totum dias in luminis oras 
Taurus agit, Geminis sed enim completur in ipsis. 
Sed duplices Haedi, et cum planta Capra sinistra 
Cum Bove se tollunt: tunc terga immania Pistrix 
Erigit et caeli splendentem in fornice caudam. 
Occidit ipse etiam prima iam parte Bootes. 
Quaítuor hunc lato vix condunt sidera ponto, 
Laevaque inocciduae constans subvalvitur Ursae. 
Ambo pedes usque ad geminum genus Anguitenentis 
Cedentes caelo atque immensa sub aequora lapsi, 
Surgentes alibi poterunt monstrare Gemellos. 
Jam lateri Pisiriz nulli vicina videtur, | 
Moz visenda tamen , quum iam Fluvii agmina prima 

In medio venieni nautae cernenda profundo, 

Qui signum exspecíans magnum manet Oriona : 

Nempe iter ut ratis et noctis mensura palescat, 

Qualia plura hominum generi di signa dederunt. 165 

8q. e Priscian. lib. X. cap. 2. 8.11. — V. 100. ex eiusd. lib. XVI. cap. 2. 
$. 16. et lib. XVIII. cap. 21. 8. 172. — Vv. 177—182. e Cic. de divin. 
lib. I. cap. 7. $. 18. — Vv. 183—185. indid. cap. 8. $.14. — Vv.216- 
218. indid. cap.9. $.15. — Vv.219—224, indid. cap.8. $. 14. — 
Vv. 225 sq. indid. cap. 9. $. 15. — Vv. 322— 324. indid. cap. 9. $.15. 
Caetera cursivis expressa typis supplementa sunt Grotii. 


Primum equidem modicae parent quum cornua Phoebes 
4Aequore ab Hesperio, nascentem cernere tnensem est: 

At quum prima deae tenuem lux emovet umbram, 

Luna tibi quartam properabit reddere lucem. 

Dimidia ociavam , medium fax integra mensem 5 
Denotat atque alias aliis variata figuris 

Venturi numerum solita esi narrare diei. 

Nempe extrema tibi poterunt edicere noctis 

Signiferi partes, magnum qui digerit annum. 

Quin et plantandi cum tempore tempus arandi 10 
luppiter e celso cunctis monstravit Olympo. 

avita venturos e caelo providet itibres, 

Et catus in medio saevos timet aequore nimbos, 

ZArcturum observans , et caetera sidera ponto 

Aut crepera luce aut primis exacta tenebris. 15 
Scilicet haec longo rota fervida Solis in anno 

Permeat, aut pelago candens quum surgit Eoo, 

4ut ruber occidui quum mergitur aequoris undis, 

Cuncta suam spectant dum caeli sidera lucem. 

Scire tibi hoc facile est: namque isiaec omnia monstrant 


Bis quini atque novem Phoebei luminis orbes. 

Quid ferat Orion a zona clarus ad imum 
Iam nosti et rabido flagrantem Sirion, aestu. 
Jam varias sortes terrae et maris e Iovis astris 
Nosse potes stellisque tridentiferi Neptuni. 
His operam nava, nec sit tibi quaerere durum, 
Si te sollicito cupias committere ponto, 

Quae tibi vel ftuctus vel venti lamina monsítrent. 
Est labor hic parvus: non praemia parva labori, 
Grandiaque adsiduas edulcant gaudia curas. 
Ipse etenim sese servat sibi, servat et illum, 

Quem nonet horrendum, sapiens, vitare periclum: 
Saepe adeo navem pelago sub nocte serenam 
Subducit, tnetuens venturam mane procellam. 
Tertia nunc illam, nunc quarta aurora videbit: 
Nunc subita incautos ventet super. Omnia nondum 
Juppiter humanum docuit genus: abdita caecis 
AMuita latent tenebris, quae, quum volet, ipse docebit 
Altitonans, qui nos praeclaris undique signis 
Adiuvat et sortis tradit monumenta futurae. 

Multa monet facies aut dimidiata Dianae, 

^ut utraque augens aut aucto lumine fulgens. 
AMulta etiam Eoa surgens Sol aureus ora, 
Occiduamve petens : et sunt etiam altera signa, 
Plurima quae noctu vel clara luce videntur. 
Observa primum nitidae duo cornua Lunae, 
Jilam alias alío depingit lumine Vesper, 
Et diversa redit variatae forma Dianae, 

Quum primo crescit, quum quarta et tertia fulget. 
Haec etiam instantem poterit tibi ducere mensem. 
Tertia nam tenui, sed puro sidere fulgens 
Suda erit: at raro paullut perfusa rubore 
Ventosa est: nullo si cornua acumtne surgant, 
Quarítaque quae sequitur crasso fax langueat igni, 
Aut Austro aut pluviae properáis obtunditur undis. 
Quod si nec nutent nascentis cornua Lunae, 

Tertia nec iaceal resupina per aethera Phoebe, 

Cornua sed recte per caelum prona ferantur, 
Cras Tartessiacis Zephyrus spirabit ab oris. 

Al quum recia etiam quarta sub luce renidet, 
Collectam metues pluviam , (unc omnia nimbo 
Fervere deciduo cernes. Cornu altius apte 
Inflexum Borean, resupinum parturit Austros. 
Sed si post triduum lunam ruber ambiat orbis, 
Tempestas pelago, tempestas imminet agris : 
Quoque rubor maior , maior solet esse procella. 
Bis quum dimidio, quum pleno lumine fulget, 
Aspice quum crescit, quum cornua prisca resurit, 
Aspice: signa {δὲ color haud dabit irrita mensis. 
Namque auram facies portendit pura serenam : 
At quum tota rubet, furibundos indicat austros : 
Imber erit, nigro si sil variaia colore. 

Tempora sed dandis non sunt paria omnia signis. 
Nam quae quarta tulit Phoebe vel tertia, durant 
Dimidiam ad Lunam, quae dimidia , omnia tendunt 
Ad plenam , quae plena dedit, spectare videntur 
Dimidiam rursum, et quae tunc praebentur ab illa, 
Excipiet moribundi aut quarta aut tertia mensis. 
Si parilis totam Latoida circulus ambit, 

Aut terni geminive utraque ex parte locati, 

Unicus aut ventos nobis aut indicat aethram : 
Diruptus ventos evanidus indicat aethram, 
Horriferos nimbos geminatus praemonet orbis, 
Maioresque trahit triplicata corona procellas, 
Maiores, si nigra iacet, si scinditur ultro. 

Haec tibi vel mensis vel Phoebe mensírua dicent. 
Nec Solem gemina spectare in littoris acta 
Poeniteat: solem certissima signa sequentur : 
Quum surget gelidis et quum se condel in undis. 
ANolitn interstinctam, quum deseret aequora, lucem 
Cernere, si Soles optem radiare serenos, 

Malim unum nullis maculis spectare colorem : 

Si iuga demat equis pacato lumine Titan, 

Blandus et Hesperium subeat sine nubibus aequor, 
Pulcra serena die poteris sperare sequenti. 

Non ita si recavus summo de margine surgat, 

Fulgeat aut sparsis radiis, pars tendat ad Austrum, 

Pars eat ad Borean mediusque renideat orbis, 

Tunc aut suspectus tibi sit Notus aut gravis imber. 

Ut videas, subsitne suo lux splendida Soli, 100 
Inspice Solem ipsum — namque is certissimus auctor — 
Inspice, num rubeat, — fieri quod saepe videmus: 

Creber enim educit contracta nube ruborem — 

4n niger obscuret faciem: niger indicat timbres, 

Rubraque venturos species denunciat Euros. 105 
Sin ruber incipiet color immiscerier atro, 

Omnia tunc Borea pariter pluviaque videbis 

Fervere: sin radiis coéant crescantque sub unum, 

Quum pelago Titan terrisve admoverit orbem, 

"ut lateat victus per nubila sive relicta 11€ 
Nocte petens lucem seu noctem luce relicta, 

Iila dies pluvias et quae nascetur ab illa 

. Proferet: Eoo nec si praeeuntia caelo 

Nubila Sol radiis picto disiecerit astro, 

Sis pluviae ignarus: si se Titanius orbis 115 
Eoo late diffuderit aequore surgens, | . 

Inde magisque magisque exsparsum contrahat ignem, 

Dulcior aethra subest, pluvio se tempore quamquam 

Abdiderit Phoebus: si caelo decidit imber, à 

Ex imbri alterius sortetm te quaerere lucis 120 
Nubilaque et solem moneo spectare cadentem. 

Nam si nigrae obiens condatur carcere nubis 

Phoebus et exiguo radii fulgore micantes 

Immensum nebulis circumfundantur in orbem, 

ANon erit alterius melior fortuna diei. | 196 
Purus at Hesperias si Sol labatur in undas, 

Quumque parat terris in aquas migrare relictis, 

Vicinae rubeant nubes, non crastinus imber, 

Non (ibi nocturno est metuendus tempore nimbus. 

Si Solis radii nigris absconsa tenebris 130 
Marcentes nitido depromant lumina caelo, 

Ut quum luna means Hyperionis officit orbi, 

Stinguuntur radii eaeca caligine tecti, 

Aut Phoebo instantem tardanti reddere lucem, 

Se toto fundanít late ignea nubila caelo, 

Non sicco praegnans arebit pulvere tellus, 

IVec libi, si, superis quum Sol est proximus oris, 
Obscura radios praeeuntes luce videbis, 

Sit pudor aut pluviam aut ventos vitare futuros. 
Quoque adeo surgens primo iubar aequore condunt 
Maiores tenebrae, maior supereminet imber. 

Sin tenui lateant radái caligine, qualis 

Est tenerae facies nebulae et subtilibus umbris, 
Venturus rapidis Sol obscurabitur austris. 

Sed neque, si cingat nigro splendore corolla, 
Suda dabit, quoque est Solis vicinior astro, 

Quo nigrior, peior : binae saevissima signa. 
"Aspice num, terras quum Sol petit aut petit undas, 
Erubeant nubes — dixere παρήλια Graii —, 

A Borea aut 4ustro aut a Borea et ab Austro: 
"Aspice et hanc secors non umqua:n neglige curam. 
Namque utrumque facis, si nubila surgere cernes 
Aemula Phoebeae mediumque apud aequora Phoebum, 
Nulla mora est, subito densissimus ingruit imber. 
Sin Boreas unam caeli sub culmina nubem 
Emittat, metue a Borea, sin Auster , ab: Austro. 
Junctus erit nimbus, si iunctae nubibus undae. 
Quin etiam occidui spectabis littoris ora, 

Certa tibi occidui monstrabit littoris ora. 

4t vero tenui caligans lumine Phatne *) 

Signa dal in Cancro spectans 4quilonia flabra 

Et geminae tenui stellae fulgore micantes : 

Has non distantes nimium nimiumve propinquas 
Jispescit spatium cubito non latius uno: 

Jila subit Borean, subit haec vicinior Austrum. 
Has 4sinos dicunt, mediam Praesepe vocarunt, 
Quod subito liquidas saepe evanescit in auras, 

*) Apud Priscian. lib. XVI. eap. 2. $. 16. cl. ib. lib. XVIII. 


cap. 21. $. 172. legitur hic vereus sic: 
Ast autem tenui quae candent lumine Phatnae. 

Quutn caeli nituit genitabilis aura sereni, 
Coniungens geminos subtracto sidere sellos : 
Postilla undosam poteris spectare procellatn. 

Si nigra sit Phatne, geminis color unus in astris 
Si niteat, pluviis declivibus arva madebunt. 

Si Boreae propior languenti torpeat igne 

JNube latens caeca , niteat vicinior Austro, 

Par metuisse Notum est: contra hic si marceat, ille 
Fulgeat, a saevo veníos Aquilone notabis. 

Atque etiam ventos praemonstrat saepe futuros 
Inflatum mare, quum subito penitusque tumescit, 
Saxaque cana salis niveo spumata liquore 
Tristificas certant Neptuno reddere voces, 

Aut densus stridor quum celso e vertice montis 
Ortus adaugescit scopulorum saepe repulsus. 
Rava fulix itidem fugiens e gurgite ponti 

Nunciat horribiles clamans instare procellas, 
Haud modicos tremulo fundens e gutture cantus. 
Cepphum etiam videas caelo volitare sereno 

Contra venturos connixum corpore ventos : 

Saepe feras anates cernas mergosve relicto 
Aequore tox tremulis tellurem plangere pennis, 
4d iuga se supera montis distendere nubem : 

Quin etiam pappi, senium canentis acanthae, 

Dant venti indicium , numero quum forte videntur 
Innumero placidi fluitare per aequora ponti. 

Immo adeo ex illa, volitant qua dira per aestum 
Fulgura, paríe potes venturos noscere flatus. 

Si videas stellas noctis volitare per umbram 
Praecipites longosque a tergo albescere tractus, 
Hoc iter emensi venient per inania venti. 

Si varia varias videas ex parte cadentes 

In terras ruere et caeli per nubila ferri, 

Discordes tendent animae in diversa locorum, 

Et vario humanas percellent flamine mentes. 
Fulmen ubi ex Eura, fulmen volitabit ab Austro, 
Et Zephyro horriferisque 4rcioi Aquilonis ab auris, 
Tunc nautae pavidos penetrat tremor aigidus artus. 

O utinam pelago ne (unc obsessus et imbre 
Mixta perhorrescat densatis fulgura nimbis! 
Saepe etiam pluvia poteris spectare futura 
Nublia ceu lanae per caelum vellera ferri : 
Tum gemino cingit caelum Thaumantias arcu 
Aut aliqua atratam praeducit stella corollam : 
Crebra etiam volucris falsas et crebra palustris 
Haurit aquas potasque sitit vehementius undas. 
Saepe etiam pluviae praenuncia venit hirundo, 
Limosam tumido protundens ventre paludem. 


Vos quoque signa videtis, aquai duleis alumnae, 


Quum clamore paratis inanes fundere voces 
Absurdoque sono fontes et stagna cietis. 
Saepe etiam pertriste canit de pectore carmen, 
Et matutinis acredula vocibus instat, 
Vocibus instat et adsiduas iacit ore querelas, 
Quum primum gelidos rores aurora remittit, 


Fuscaque non numquam cursans per littora cornix 


Demersit caput et fluctum cervice recepit: 
Mollipedesque boves spectantes lumina caeli 
Naribus humiferum duxere ex aére sucum. 
Saepius et tectis efferi penetralibus ova 

ZAngustum formica terens iter, undique et albos 
Mille pedes circa muros cernuntur. ἐμ, 

Quaeque nigrae veteres dixerunt viscera terrae. 
Tunc quoque cristatae soboles gallina volucris 
Ore pedes legit et crocitans e gutture rauco 
Expressit sonitus undae stillantis in undam. 
Corvus et atraíis velata monedula pennis 

Venturo lerras madituras imbre monebunt, 
Accipitrum in morem si magnis garrula turmis 
Agmina concelebreni: gravibus vox aemula guttis 
Corvorum pluvias praedixit saepe f'uturas, 

4ut adeo streperas gaudens coniungere voces 
Increpuit crociens densis exercitus alis. 

Tunc mansuetae anates atque intra limina degens 
Graculus adsiduis quatiunt suggrundia pennis: 
Tunc fulicae magnis poscunt clamoribus undas. 


142 


210 


215 


225 


143 POEMATORUM. 338 


Haec ne, si pluviae cupies cognoscere sortem, 

Despicias , nec quum solito maioribus ausis 245 
Purpureutm muscae certant haurire cruorem, | | 
Aut nocte incipiunt putres concrescere fungi 

"rdenti in testa, gelidae vel tempore brumae 

Nunc se subtnisit sublimes ardor in auras, 

Et nunc deciduos ignes vomuere lucernae 950 
Ampullis similes tenuesve a lumine summo 

Diéimanant radii, seu forte aestate serena 

Conspicias densas anatum volitare catervas, 

.4ut igni appositas multo cum lumine cernis 

Scintillare ollas et multo ex aere lebetes, 255 
In cinerive vides rutilas carbone tepenti 

Effervere ποίας, forma non dispare cenchris. 

Haec catus observa et pluviam sperare memento. 

Infima si montis videas sola cuncta tenebris 

Et caeca obvolvi nebula summumque cacumen 260 
Nulla nube premi , candenti fide sereno. 

Fide sereno etiam ponti super aequora ferri 

Nubila si cernas , sed nondum vergere in altum , 

Ceu pelago eminulas videas consurgere rupes. 

Quum renitet sudum , venturam inquire procellam : 265 
Quumque procella furit, sudum: atque ante omnia Phatnen 
Aspice , quae curvi conclusa est sidere Cancri, 

Primum adeo abstersis quum fulget pura tenebris: 

Hac pura subito tempestas horrida cedit. 

Hinc tacitae in lychnis flammae blandumque susurrans — 2370 
Noctua sub mediam noctem , marcescere sensim 

Horrisonas monstrant hiemes, et vespere sero 

Voce canens varia placidum cornicula carmen. 

Rauca etiam primum soli tunc murmura corvi 

Ingeminant et se magno post agmine iungunt, 215 
Atque alacri subeunt nocturna cubilia turma 

Cantantes multum : multum gaudere putares , 

' Sic laetos mixtim iactant super aethera cantus: 

Et vel in aériis ramis vel in arbore summa 

Concutiunt reduces Eoo tempore pennas. 280 
Tunc ithmensa gruum videas veniente sereno 

Agmina prolixo ferri super aéra tractu, 

Nec semel inceptum verso pede flectere cursum. 

Si subito astrorum nitidum iubar. obscuretur, 

Nec densae abscondant atra caligine nubes, 285 
Nec nebulis , nec sint victrici obnoxia lunae, 

Inclita sed proprio marcescant sidera motu, 

Tunc tibi non placidam promittit Iuppiter aethram, 

Sed tristes auras , caeli regione sub una 

Immotam videas illo quoque tempore nubem , 290 
Praeterlapsam aliam atque aliam post terga sequentem. 

Ibit et ad pastum magnis clangoribus anser, 

Saecula passa novem cornix tibi signa procellae 

Nocte dabit stridens serumque monedula cantans , 

Et surgente die passer reliquaeque volucres 295 
4dequora linquentes : tunc et spelaea subibit 

Orchilus et recavas latebras anquiret eritheus, 

Nocturnoque satur condetur graculus antro. 

Quum fera tempestas instat, nullae undique ceras 

Phoenicias variarum apium struxere catervae, 300 
Mellifico ast intus sese accinzxere labori: 

Atque iler inceptum refugo per aperta volatu 

Strymoniae rupere grues et terga dederunt. 

Nec levis in placido quum fertur aranea caelo, 

Aut invita nitet manantis flamma lucernae, 305 
Aut tenuis cinerem percurrit fulgor ab igni, 

Neglige saevam hiemem. Sed quid documenta futuri 

Multa tibi referam? cinis — οἱ quid vilius illo? — 

Concretus nimium niveos denunciat imbres : - 

Praemonet hos et fax nocturni conscia pensi, 310 
Quum milio paribus candent elychnia signis, 

Tunc spisso veniet glacialis ab aethere grando, 

Quum nitet extremus candenti lumine carbo, 

Sed medius nebulae tenui velatur amictu. 

Non caruit signis, quae non el fructibus, ilex, 816 
Non nigra lentiscus: ne forsan inutilis aestas 

Efflueret manibus , crebrum monuere colonum. 

Quum nigra densatis curvatur glandibus ilex , 

Invocat hibernae gelidissima tempora brumae. 

Sin modicos radix emittat vivida fructus, 
Nullo obsessa situ tellus florebit aristis, 

Iam vero semper viridis semperque gravata 
Lentiseus triplici solita est grandescere fetu , 


Ter fruges fundens, tria tempora monstrat arandi: 


Nat tres esse ferunt promendi vomeris horas , 
Primus habet primam fructus mediusque secundam, 
Tertius extremo fetus respondet aratro. 

Si gravida egregios glandis lentiscus acervos 
Proferat , hoc largas sperabis ab omine messes , 
Et modica modicam , parca praenoscere parcam 
Glande potes : terno pariter quae tempore floret 
Squilla tibi dicet, quo surgant mergite culmi. 
Nat quaecumque avidum lentiscus feta colonum 
Praemonwuit , squillae poterunt tibi dicere flores. 
Si crebra autumno videas pereunte moveri 
"Agmina vesparum , subitae se frigore brumae, 
Ante etiam Hesperio quam surgant Pleiades ortu , 
Praecipitant densoque ruit cum turbine vortex. 
Si porcae turpes et oves gracilesque capellae 
Exspectare mares aveant genitalibus arvis, 
Concubitusque novos semper iam nota voluptas 
Sollicitet , simili brumam ratione notabis. 

Si videt in Venerem tardas, nec sponte moveri 
Securas nimium generis , cui pallia desunt, 
Gaudet inops , hiemes iussus sperare serenas, 
Gaudet et adsueta gruibus venientibus hora 
Tempora qui servat, tardis et tardus arator : 
Namque grues venturae imitantur tempora brumae : 
Si subilo veniunt densisque per aéra turmis, 
Imnitis festinat hiems : sit tardius illae 

Agmine non uno, non uno tempore tendunt, 
Lenis hiems serum veniens sata sera iuvabit: 

Si gravido autumno pecudes et bucera saecia 
Effodiant pedibus glaebas obnixaque vento 
Sustentent capita , horrendis furibunda procellis 
Surgit hiems , nostros fugiet quum lucida visus 
Pleias et miseros vexabit bruma colonos, 

Non tenerae plantae , flavo non utilis arvo. 
Quin pottus totis iaceat nix plurima terris, 
Quum nondum grandes culmus distinxit aristas, 
Ut beel agricolam multo cum fenore tellus. 
Nolim equidem gemini pluresve unusve cometes 
Filammiferum ducant spatioso limite crinem , 
Νὲ sitiat toto tellus male fertilis anno: 
Nec qui continuam proscindit vomere terram , 
Si forte emitiat volucres circumflua multas 
Insula , laetetur : timeat magis: obsita multo 
Ne squalore seges vanis eludat avenis 
Spes tumidas domini: sed ubi conspexerit illas, 
Gaudeat upilio, quando tunc lacte recenti 
Implebunt multum niveae mulctralia vaccae. 
Sic, miserandum! alios alienis vivere damnis 
Nos voluere dei et semper contraria vota 
Fundere et exiguis vanas spes pascere signis. 
Venturas hiemes pecoris didicere magistri, 
Quum depulsi ovium properant ad pabula fetüs, 
Lanigerique duces pecoris cum fortibus agnis 
Innixi gemino ludunt per compita cornu 
Hirsutosque pedes multo cum pulvere iactant , 
Cornigeri binos ductores , quattuor agni, 
Aut ubi iam sero processit Vesper Olympo, 
Inviti stabulum repetunt atque obvia carpunt 
Gramína nec missos curant in terga lapillos. 
Saepe etiam instantem minitari dira procellam 
Ruricolae docuere boves, quum lingere temptant 
Posteriora pedum glabris vestigia linguis, 
Aut dexirum in stabulo ponunt latus : hisce magistris 
Stivae opus inceptum differt longaevus arator. 
Saepe etiam insolito mugitu pascua complent, 
Quum stabula et notos repetunt armenta penates, 
Floridaque ínvitae linquentes prata iuvencae 
Ante feras cupiunt ventrem saturasse procellas: 
Nec levis iliceis nimium capra dedita ramis 
Suda monet, multo nec circumfusa luto sus. 
Sí secum in campis ululet solusque pererret 

Arva ignota lupus, quem dira coégit egestas. 
Non vitare homines propiusque accedere suasit 
JMendico stinilem et dignam conquirere praedam, 
Tertius aequoreis quum surget Lucifer undis, .— 
Horrida tempestas instat: sic caetera cuncta 
Ventique pluviaeque et saevae signa procellae 
Ipsa sequensve dies aut tertia perficit Eos. 

Quin etiam parvos , despecta animalia , mures 
Confremere et laetas visos ductare choreas 
Usibus edocti non contempsere priores | 
Sollicitosque canes: gemino pede nam sola terrae 
Dum canis infestat, saevas praenunciat auras. 
Tunc etiam aequoreis exsurgit Cancer ab undis, 
Solus et in sicca secum spatiatur arena: 

Inde domus socii mures e mollibus herbis 
Componunt pedibus lectos pluviamque futuram 
Veniurasque hiemes gaudent eludere somnis. 
Haec ne despicias: sed. signum iungere signo 
Esto temor : geminis rem praesignantibus unam, 
Spes subeat: ternis rata sit fiducia εἴρη. 
Quin οἱ praeterito quaecumque notaveris anno, 
Confer οἱ observa, quis sidera quaeque diebus 
Humanos fugiant visus fugianfve tenebras , 


Quidve astrum moneat: nec sit tibi quaerere durum ,. 


Quid vel nascenti primum vel quarta cadenti. 
Mense ferat: luces namque hae ceu vincula menses 
Connectunt geminos atque octo noctibus aether 
Lubricus est, tecta Phoebe quum luce laborat. 
Quae tu si totum fueris speculatus in annum, 
Certa (ibi certum promel praesagia caelum. 

IV. CICERONIS ARATEORUM FRAGMENTA INCERTAE SEDIS. 


1. In montes patrios et ad incunabula nostra. 


[Cicero ad Att, lib. II. ep. 5. 8. 3. Vide tamen infra p. 842.] 


2. Caprigeni pecoris custos de gurgite vasto. 


[Priscianus lib. VI, cap. 1. $. 3. p. 106, 10. Hertz. e Cic. Progn.] 
3. Quem neque tempestas perimet neque.longa vetustas 
22 


, Cic. IV. 3 

Interimet, stinguens praeclara insignia caeli. 
[Idem lib. X. cap. 2. δ. 11. p. 480. ed. Krehl.] 
4. Navibus absumptis fluitantia quaerere aplustra. 
[Idem lib. VII. eap. 15. 5. 74. p. 342. ed, Krehl.] 


V. UXORIUS. "I, NILUS. 


ARGUMENTUM NOBBII. 

Iul, Capitolinus in Gordien. cap. 3. Adolescens, inquit, quum 
esset Gordianus — poémata scripsit, quae omnia exstant, et cuncta 
illa, quae Cicero ex Demetrio et Arato, et Alcyonas et Uxoriuim 
et Nilum, quae quidem ad hoc scripsit, αἱ Ciceronis po&mata nimis 
antiqua viderentur. Quid? ex Demetrio comico comoediam, ut Kor- 
desio videtur? At, si fides est Salmasio et Casaubono, Capitolinus 
scripsit: cuncta llla, quae Cicero edidit, Marium et Aratum et Alcyo- 
nas et Uxorium et Limona. 


VII. LIMON. 
ARGUMENTUM NOBBII. 

Hoc carmine Tanaq. Faber Ciceronem suspicatur complexum esse 
epigrammata in viros clarissimos. Hoc epigramma in P, Terentium, 
quod in Terentii vita, quae Suetonium habet auctorem, c. 5. exstat, 
fuerunt qui a nescio quo grammatico confictum putarent. Sed hoc 
ipsum non modo C. Iul. Caesar imitatus est eodem usus exordio 
(ef. Sueton, l1. c.), sed etiam Ausonius in Protreptico: 

Tu quoque, qui Latiunt lecto sermone, Terenti — 
Tu quoque, qui solus lecto sermone, Terenti, 
Conversum expressumque Latina voce Menandrum 

In medio populi sedatis vocibus effers, 
Quidquid eome loquens atque omnia dulcia dicens. 
[Suetonius vita Terent. cap. 5.] 


VIII. MARIUS. 
ARGUMENTUM NOBBII. 

Marium municipalem suum Cicero cecinit non multo ante quam 
libros de Legg. scribere institueret, (v. M. Haupt in Verhandd. d. k. 
sSüchs. Ges. der Wissenschaften II. 54. a. 1847)) fere 608 p. vu. o. 
(cf. Corrad. Quaestur. p. 262. Ern.) 

1. Nuncia fulva Iovis miranda visa figura. 
[Cicero de legg. lib. I. cap. 1. $. 2.] 
2. Hic Iovis altisoni subito pinnata satelles, 

Arboris e trunco serpentis saucia morsu, 

Subrigit ipsa feris transfigens unguibus anguem 

Semianimum et varia graviter cervice micantem, 
Quem se intorquentem laníans rostroque ecruentans, 
Iam satiata animos, iam duros ulta dolores, 
Abiicit efflantem et laceratum adfligit in unda 
Seque obitu a solis nitidos convertit ad ortus. 
Hanc ubi praepetibus pinnis lapsuque volantem 
Conspexit Marius, divini numinis augur, 
Faustaque signa suae laudis reditusque notavit, 
Partibus intonuit caeli pater ipse sinistris. 
Sic aquilae clarum firmavit Iuppiter omen. 
[Cicero de divin. lib. I. cap. 47. $. 100.] 


9. Tunc se fluctiseco tradit mandatque paroni. 
[Isidorus orig. lib. XIX, cap. 1. $. 20.] 


IX. DE SUO CONSULATU. 


De hoc Ciceronis scripto Nobbius hoc fere adnotat: 

Cicero de consulatu suo s. de rebus, quas consul anno p. μ. c. 601. 
gesserat , ipse primum Graece scripsit commentarium ante mensem lu- - 
nium anni p. u. c. 094. (conf. ad Att. lib. II. ep. 1. S. 1. et Dio 
lib. XLVI. cap. 21.), mox Latinum carmen, ut videtur, £riperitum 
(vid. ad «444. lib. I. ep. 10. $. 8.) cecinit. Scripsit iisdem de rebus 
etiam epistolan ad. Pompeium, quam scholiasta Bob. (ad or. pro Cn. 
Piancio cap. 34.) voluminis instar fuisse testatur (conf. Cic. or. pr. 
Sulla cap. 24.). Commentariun autem ἱστορικὸν magis quem byxo- 
μιαστικὸν fuisse ipse ibidem significat. | Et. quantam Plidarchus. ei 
fldem habuerit videre licet e Caesaris vit. cap. 8. .Caeteruu de Cice- 
ronis consulatu 4iticus eodem tempore Graece exposuit. Idem ut Po- 
sidonius Rhodius faceret, optare se professus est Cicero ad Att. lib. II. 
ep. 1. Ut iisdem de rebus memoriae proderet, Luceium pulchella illa, 
quam ipse quidem praedicat, epistola (ad fam. tib. V. ep. 19.) flagi- 
tavit anno p. wu. c. 798. 


LIBER I. 


Servius ad Virg. Ecl. VIII. v. 105 s4.: χανεΐοο, eorri- 
puit tremulis altaria flammis Sponte sna gie. haec adno- 
iat: Sine igne subito ex ipsis cineribus flamma emersit. Moo nxori 
Ciceronis dicitur contigisse, quum post peractum sacrificium libare 
vellet in cinerem, ex ipso cinere flamma surrexit, quae flamma eo- 
dem anno consulem futurum ostendit eius maritum, 5ieut Cicero in 
$uo testatur poEmate.. 


LIBER II. 


Libro 11. Cicero Uraniam Musam loquentem induxit (de div. lib. I. 
cap. 11. S. 17. conf. ad Q. fratr. lib. 11. ep. 9. : Do. ibidem :(ad 


» 

Q. fr. lib. 1.) si titulus libri Malespinae coniectura recte est restitutus, 


extremi libri (II. an tertii incertum) memoratur oratio lovis, 


Principio aetherio flammatus luppiter igni 
"Vertitur et totum collustrat lumine mundum, 
Menteque divina caelum terrasque petissit: 

Quae penitus sensus hominum vitasque retentat, 

Aetheris aeterni saepta atque inclusa cavernis. 

Et, si stellarum motus cursusque vagantes 

Nosse velis, quae sint signorum in sede locatae, 

Quae verbo et falsis Graiorum vocibus errant, 

Re vera certo lapsu spatioque feruntur, 

Omnia iam cernes divina mente notata. 

Nam primum astrorum volucres te consule motus 

Coneursusque graves stellarum ardore micantés 

Tu quoque, quum tumulos Albano in monte nivales 

Lustrasti et laeto mactasti lacte Latinas, 

Vidisti et claro tremulos ardore cometas, 

Multaque misceri nocturna strage putasti: 

Quod ferme dirum in tempus cecidere Latinae, . 

Quum elaram speciem concreto lumine luna 

Abdidit et subito stellanti nocte perempta est. 
Quid vero Phoebi fax , tristis nuncia belli, 


Quae magnum ad columen flammato ardore volabat, 


Praecipites caeli partes obitusque petissens, 

Aut quum terribili percussus fulmine civis 

Luce serenanti vitalia lumina liquit, 

Aut quum,se gravido tremefecit corpore tellus? 
Iam vero variae, nocturno tempore visae, 
Terribiles formae bellum motusque monebant: 
Multaque per terras vates oracla furenti 

Pectore fundebant tristes minitantia casus: 

Atque ea , quae lapsu tandem cecidere vetusto, 
Haec fore, perpetuis signis elarisque frequentans 
Ipse deum genitor caelo terrisque canebat. 

Nunc ea, Torquato quae quondam et consule Cotta 
Lydius ediderat Tyrrhenae gentis haruspex, 
Omnia fixa tuus glomerans determinat annus. 
Nam pater altitonans stellanti nixus Olympo 

Ipse suos quondam tumulos ac templa petivit 

Et Capitolinis iniecit sedibus ignes. 

Tum species ex aere vetus generosaque Nattae 
Concidit elapsaeque vetusto numine leges, 
Et divum simulacra peremit fulminis ardor. 

Hic silvestris erat Romani nominis altrix, 

Martia, quae parvos Mavortis semine natos 
Uberibus gravidis vitali rore rigabat: 

Quae tum cum pueris flammato fulminis ictu 
Concidit atque avulsa pedum vestigia liquit. 

Tum quis non artis scripta ac monumenta volutans 
Voces tristificas chartis promebat Etruscis? 
Omnes civili generosa ab stirpe profectam 

Vitare ingentem cladem pestemque monebant, 

Vel legum exitium constanti voce ferebant, 
Templa deumque adeo flammis urbemque iubebant 
Eripere et stragem horribilem caedemque vereri, 
Atque haec fixa gravi fato ac fundata teneri, 

Ni post excelsum ad columen formata decore 
Saneta lovis species claros spectaret in ortus. 
Tum fore ut occultos populus sanctusque senatus 
Cernere conatus posset, si solis ad ortum 
Conversa inde patrum sedes populique videret. 
Haec tardata diu species multamque morata 
Consule te tandem celsa est in sede locata: 

Atque una fixi ac signati temporis hora 

luppiter excelsa clarabat scaeptra columna, 

Ac elades patriae flamma ferroque parata 
Vocibus Allobrogum patribus populoque patebat. - 
Rite igitur veteres, quorum monumenta. tenelis, 
Qui populos urbesque inodo ae virtute regebant, 
Rite etiam vestri, quorum pietasque fidesque 
Praestitit et longe vicit sapientia cunctos, 
Praecipue coluere vigenti numine divos. 

Haec adeo penitus cura videre sagaci, 

Otia qui studiis laeti tenuere decoris, - 

Inque Academia umbrifera nitidoque Lyceo 
Fuderunt claras fecundi pectoris artes. 

E quibus ereptum primo iam a flore iuventae 75 
Te patria in media virtutum mole locavit. 

Tu tamen anxiferas curas requiete relaxas, 

Quod patriae vocis studiis nobisque sacrasti. 


[Cicero de div, lib. I. cap. 11—13. $. 17—22. Lactantius inst. 
div. lib. IIl. cap. 17.] 


Atque animo pendens nocturna eventa timebat. 
[Nonius p. 204.] 


Quorum luxuries fortunae censa peredit. 
[Idem p. 202.] 


LIBER III. 


Interea cursus, quos prima a parte iuventae, 

Quosque adeo consul virtute animoque petisti, 

Hos retine atque auge famam laudesque bonorum. 
[Cicero ad Att. lib. II. ep. 3. S. 3.] 


FRAGMENTUM INCERTAE SEDIS. 


In montes patrios et ad incunabula nostra. 
[Cicero ad Att. lib. II. ep. 5. 8. 3. Vide supra p. 337.] 


DE SUIS TEMPORIBUS, 


De suis temporibus Cicero tres carminum libros se scripsisse ipse 
estis est (ad fam. lib. IX. ep. 9.) Hos meritorum Lentuli erga se 
et suae in hunc pietatis testes esse voluit. Itaque non de consulatu 
tentum, sed etiam de ecsilio et de reditu iu patriam suo his in libris 
cecinisse putandus est. .Eorumdem autem confectio cadit in annum p. 
«, C. 700., quo coss. fuerunt Domitius et Appius Pulcher. NOBB. 


1. Cedant arma togae, concedat laurea laudi. 
[(Quinetilianus lib. XI. cap. 1. δ. 24. Cicero de off. lib. Il. 
cap. 22. S. 77. Idem in Pison. cap. 3. $. 78 sq. Idem Phi- 
lipp. II. cap. 8. $. 20. Pseudocicero in Sallust. cap. 2. S. 7. 
Pseudosallustius in Cic. cap. 3. $. 0. Servius ad Virg. Aen. 
lib, 1. v. 1. Plujarch, compar. Cicer. cum Demosth. cap. 2.] 

2. O fortunatam natam me consule Romam! 
[Quinctilianus l, c. Idem lib IX. cap. 4. $.41, Iuvenalis 
Sat. X. v. 122. Pseudosallustius in Cic. cap. 8. $. 5. Pseu- 
docicero in Sallust. cap. 2. $. 7. Diomedes lib. II. p. 461.] 


9. Jovem illum, a quo in concilium deorum advocatur. [Quin- 
ctilianus lib. XI. cap. 1. 8. 24.] 


4. Minerva, quae artes eum docuit. (Idem 1. c.] 

X. ALCYONES. 
ARGUMENTUM NOBBII, 

Iul. Capitolinus in Gordianis cap. 3. carmen Tullianum hoc titulo 
inscriptum memorat. Nonius (p. 65.) hos servat versiculos, quorum 
priorem Ciceronis editores olim incepere: Alcyon hunc genuit — 
recentiores de coniectura: Álcyonem genuit — Olivetus Alcyon 
nomen pro libri titulo habuit, prioris versus principium deesse arbi- 
tratus. Sermo est autem, ut videtur, de Ceyce, coniuge Alcyones. 

....hune genuit, claris delapsus ab astris, 
Praevius Aurorae Solis Noctisque satelles. 


ΧΙ. ELEGIA TAMELASTIS. 
ADNOTATIO NOBDII. 


Haec elegia nescio quo modo Tamelastis inscripta est uno teste 
Servio, ín cuius quidem Mss. aliis Thamelastis, in aliis Teme- 
lastis, in aliis Talemgais legitur. Nec certius est qua de re illa 
composita fuerit. δὲ tamen ex unico, qui superstes est, versiculo de 
totius argumento carminis concludere licet, Cicero de profectione qua- 
dam sua aub ín itinere versus fecit. De qua profectione cecinerit non 
ausim dicere. Quem ad modum enim prima illa profectio, Sullae, ut 
quibusdam placet, vel valetudinis, secunda Clodii, tertia Caesaris, 
quarta Antonii causa suscepta, sic ipsa illa in Parthos expeditio, 
cuius fructu caruif, Ciceroni elegiae componendae occasionem praebere 
potuit. | ] 

Iam mare Tyrrhenum longe penitusque palumbes 
Relliquit. — ; 
[Servius in Virgil. Eclog, I. v. 58.] 


EPIGRAMMA IN TIRONEM,. 
[Plin. lib. VII. ep. 4.] 


Hoc tanti fecit Plinius, quod lascivi generis fwisse scribit, epi- 
gramma, ut id ipse compluribus versibus epigrammate celebraret. 


1. FRAGMENTA LIBRORUM INCERTORUM. 


Reliquam iam fragmentorum Tullianorum farraginem, quoniam 
in hac scriptorum Ciceronianorum recognitione id agere non potera- 
mus, iam auctore potissimum Nobbio, qui in conquireudis his fragmen- 
tis multum operae studiique posuit, exhibebimus, quem ad modum 
ante nos etiam Orellius fecerat, Resecanda tamen plura sunt, quae 
plene in integris Ciceronis libris habentur. Nobbius autem de uni- 
versa re haec adnotavit: 

Hoc capite omissi sunt loci olim inter huius generis fragmenta per- 
peram relati, qui ut ab aliis scriptoribus adferuntur, ita etiam hodie 
in integris Ciceronis libris leguntur. Omissa sunt etiam ea fragmenta, 
quae supplendis quum aliis tum illis, quas haec aetas rursus in lucem 
proiraxit, librorum reliquiis adhibita erant ab editoribus. Illius ge- 
neris fragmenta haec sunt: 1) Quinctil. lib. V. cap. 11. $. 28.: Dic 
mihi, quaeso, Xenophontüs uxor etc. de Inv. lib. I. cap. 31. 
2) Gell. lib. 111. cop. 31. Mausolus etc. Tuscul, lib. III. cap. 31. 
3) Lact. lib. I. cap. 15. Atque adeo in plerisque civitatibus etc. 
de nat. deor. lib. 111. cap. 10. $. 50. 4) Non. p. 279. Existimavi 
honestissime ete. Off. lib. 111. cap. 1. S.4. 5) Lact. lib. V. cap. 11. 
Etenim si nemo est, qui.non mori malit elc.  Zunc locum Patri- 
cius ex Off. lib. III. cap. 20. $. 12. sumptum recte iudicat, Maius de re 
publ. lib. IV. cap. 1. numero tertium posuit. O0) Augustin. de vit. 
beat. conf. de re publ. lib. I. cap. 17. 7) Philargyr. Qeorg. lib. 111. 
v. 125, de aceusatore lege quinta dicta — Haec verba litte- 
rarum compendio consignata ita ab ICto videntur male explicata. — Est 
enim Lex quinta D. de iure accusandi (lib. XLVII. tit. 15.) Eadem 
Maius sic legit (de re publ. lib. II. cap. 31.) de dictatore L. 
Quinctio dicto. 8) Augustin. — de re publ. lib. IV. cap. 1. 9) Serv. 
— de re publ. lib. Iv e cap. 9. 10) Seneca de re publ. lib. IV. 
cap. 9. 11) Donat. — de re publ. lib. IV. cap. 11. 12) Serv. — 
de re publ. fragm. inc. lib. 13) 4mmian. Marcell. — de re publ. 
fragm. inc. libr. ed. Mai. Sed eumdem locum Patricius verbis paul- 
lum commutatis in. or. post red. ad (wir. cap. 1. S. 1. repperisse 
sibi visus est. 14) Hieronym. — Cic. de gloria fr. 8. 15) Quinctil. 
Hoc miror enim Neue etc. — Cic. Or. pro Scaur. cap. 45. 
16) Zsidor. — e Cic. Mario fr. 3. 17) Donat. in Ter. Andr. act. 117. 
sc. I. v. 12. Non solum videam — sentiam. Conf. Cic. I. Catil. 
cap. 9. 8. 8.  Relicti sunt ii tantum loci, qui quibus e Ciceronis libris 
repetiti esse videantur ascripsi. His denique accedunt pauci quidam 
loci, qui Ciceroni quidem tribuuntur ab auctoribus , sed neque in scriptis 
eius legi videntur neque ín fragmentorum numero recenseri solent. 


I. E RHETORICIS. 


1. Meliora unguenta sunt, quae terram, quam quae cro- 
eum sapiunt. [Plinius H. N. lib. XII. cáp. 4. (3.) lib. XVII. 
cap. 5. conf. Cic. de or. lib. III. cap. 25. 8. 99.] 

2. Et Cicero quidem in Rhetoricis iudicium subiecit in- 
ventioni. (Quinctilianus lib. III. cap. 6. 8. 64.] 

9. Cicero ceríe Graecorum Metrodorum Scepsinm et 
Empylum Rhodium nostrorumque Hortensium fradidit quae 

cogitaverant ad verbum rettulisse. [Quinctilianus- tib. X. 
oap. 6. 9. 4.] 

4. Si calor ac spiritus tulit, frequenter accidit ut succes- 
sum extemporálem consequi cura non possit. Deum tunc 
adfuisse, quum id evenisset, veteres oratores, ut Cicero ait, 
dictitabant. [Idem lib. X. cap. 7. 8. 13.] 

9. Neque fere tam est ullus dies oecupatus, ut nihil lu- 
erativae, ut Cicero Brutum facere tradit, operae ad scriben- 
dum aut legendum aut dicendum rapi aliquo momento tem- 
poris possit. Si quidem C. Carbo etiam in tabernaculo so- 
lebat hae uti exercitatione. Ne id quidem tacendum, quod 
eidem Ciceroni placet, nullum nostrum usquam negligentem 
esse.sermonem: quidquid loquemur ubicumque sit pro sua 
Scilicet portione perfectum. [Idem lib. X. cap. 7. 8. 27 84.] 

6. Iudicis vultus saepe ipse rector est dicentis, u£ Cicere 
praecipit. [Idem lib. XII. cap. 10. $. 56.] 

7. Quis nostrum, quamvis sit ingeniosus, poterit omnia 
comprehendere , quum eloquentissimus orator de rhetorica et 
turis scientia disputans dixerit: pauci unum possunt, utrum- 
que nemo, [Hieronymus Dial. cum Pelagian. II. p. 703. ed. 
Vallarsii.] 

8. Id esse optimum, quod quum te facile credideris con- 
sequi imitatione, non possis. [Quinctilianus lib. XI. cap. 1. 
$. 92. Similia Spaldingius adfert ex orat. cap. 23. ei 28. Adde eap. 7. 
extr, et Tusc. lib. IT. cap. 1. 8. 3.) 

9. .... non id egisse, ut ita diceret, quo modo se qui- 
libet posse confideret, sed quo modo nemo. [Idem l. c.] 


II. EX ORATIONIBUS. 

1. Quod hoc loco ex Augustini lib. de civ. dei lib. XIX. cap. 5. 
Tom. V. p. 1154. adferebatur fragmentum:  Nullae sunt occultio- 
res insidiae — explorare potueris, id totidem litteris legitur, 
ut vidit .iam C. Beierus, apud. Cic. Accus. lib. I. cap. 15. 5. 39. 

2. Gladiatores invisos habemus, si omni modo vitam im- 
petrare cupiunt. [Seneca de tranq. cap. 11. quem locum Lipsius 
refert ad Milonianam, in qua certe similia leguntur cap. 34. $. 02.] 

3. Nihil Zu/lius aif esse, quod sit manibus humanis la- 
boratum, quod non aliquando ad interitum redigatur vel 

iniuria hominum vel ipsa confectrice rerum omnium vetu- 
State. [Lactantius inst. lib. VII. cap. 11. conf. Cic. pro Marcell. 
cap. 4. $. 11.] 

4. .... quum parcere vel laedere potuisset (Tullius) , ut 
ipse adfirmat ignoscendi quaerens causas, non puniendi 
occasiones, quod iudicis lenti et considerati est proprium. 
Ammianus Marcellinus lib. IX. cap. 12. Hoc fragmentum 

eierus ad orationem Metellinam referendum censuit,] 

5. At huius sceleratissimi opera, qui fuit Jucus religio- 
sissimus, nunc est locus desertissimus: nimirum quoniam 
traditam sibi publieorum custodiam saerorum non honori, 
sed oneri esse existimavit. Rutilius Lup. cap.3. p. 12 sqq. 
ed. Ruhnk. Charisius lib, IV. p. 251. Diomedes lib. II. p. 441, 
Clodium fortasse significat, Caeterum conf. 1I, Verr, lib. IV. cap. 48., 
ubi similis est ploce.] 

6. Quamquam illa non poena, sed prohibitio sceleris fuit. 
[Quinetilianus lib. IX. cap. 2. 9. 18. Rufinianus cap. 14. p. 208.] 

7. Miror quid sit, quod pater tuus, homo constantissimus, 
te nobis varium reliquit. [Varium Huetius Servilium Isauri- 
cum dici putat, hominem vestigiis variolarum et animi varietate in- 
siguem. — Quinctilianus lib. VI. cap. 3. $. 48. supra in iocis.] 

8. Neque enim poterat indicio et his damnatis, qui indi- 
cabantur. — Venit ex Asia. Hoc ipsum quam bonum? — 
Tribunus pl. venit ex Asia. Verum tamen venit. (Idem lib. IX. 
cap. 3. S. 42 sqQ.] 

9. Mitto illam primam libidinis iniuriam. [Quinctilia- 
nus lib. IX, cap. 2. 8. 47.] 

10. Ne illa quidem testimonia recito, quae dicta sunt de 
sestertiorum septingentis milibus. [Idem ibid.] 

11. .... possum dicere. [Idem ibid.] 

12. Unum etiam mihi reliquum huius modi crimen est. 
(Idem lib. IX. cap. 2. $. 60.) 

13. Aliud ex alio sucourrit mihi. [Idem ibid.] 

"i Non nimium dura archipiratae. [Idem lib. IX. cap. 4. 
8. 04. 

15. Illud scimus, ubicumque sunt, esse pro nobis. [Idem 
lib. IX. cap. 4. 8. 100.] 

16. Quamquam sentio quanta hoc cum offensione dictu- 
rus sim dicendum est. [Aquila p. 148. Ruhnk.] 

17. Infirmo corpore atque aegro, colore, ut ipse iudi- 
care p. u. [Iulius Rufinianus p. 1907. Ruhuk.] 

18. Hoc miror enim querorque quemquam hominum ita 
pessum dare alterum verbis velle, ut etiam navem perforet, 
in qua ipse naviget. [Quinctilianus lib. VIII. cap. 6. 8. 47. 
Hoc fragmentum Beiero auctore ad Scaurianam relatum est.] 


19. Provincias inter se partiverant. [Pompeius p. 310. 
Conf. Val. Prob. p. 1483.] 


II. 4. E LIBRIS DE PHILOSOPHIA SCRIPTIS. 


1. ... non Ciceroniana simplicitate, qui de re publica Pla- 
tonis se comitem profitetur, in Consolatione filiae Crantorem, 
inquit (Cicero), sequor, item Panaetium de officiis. (Plinius 
H. N. Praef. δ. 22. Haec verba haud dubie aut ex aliquo prooe- 
mio aut ex epistola ducta mihi videntur.] 


2. Quoniam utraque earum sententiarum (de morte et de 
immortalitate) doctissimos habuit auctores, nec quid certi sit 
divinari potest. [Lactantius inst. lib. VII..cap. 8. 8. 9.] 

9. Cicero dicit Hippocratem nobilissimum medicum scri- 
ptum reliquisse se quosdam fratres, quum simul aegrotare 
coepissent et eorum morbus eodem tempore ingravesceret, 
eodem levaretur, geminos esse suspicatum. [Augustinus 
de civ. dei lib. V. cap. 2. Tom. V. p. 282. Hunc locum Bre- 
mius e princip. cap. 2. de fato haustum esse suspicatur, 111, autem 
Clarus per litteras mihi aperuit Ciceronem sibi videri festinanter ret- 
tulisse sententiam Hippocratis, qui de simili quidem duorum fratrum 
morbo memoriae prodat, neque vero e morbi similitudine concludat 
eosdem esse geminos — de morbis vulgaribus lib. I. Sect, VII. 
p. 91. C. D. ed. Foes, NOBB.] 

4. Romam eonditam Olympiadis sextae anno tertio .... 
[Solinus cap. 1. p. 2. ed. Salm. conf. de re publ. lib. I1, cap. 10.] 

9. Haec est illa lex dei, ut a Cicerone diciutms est (in IV. 
fortasse de re publ. libro, sed vid. Mai. p. 271.), praeclara et 
divina, semper quae recta et honesta iubet, vetat prava et 
turpia: cui parentem sanctissimae ac certissimae legi iuste 
ac legitime necesse est vivere. [Lactantius inst. lib. VI. 
cap. 24. $. 29.) ' | 

6. Philosophiam di paucis quibusdam veram dederunt. 
[Fragmentum, ut videtur, Hortensii. Augustinus de civ. dei 
lib. XXII. cap. 22. Tom. V. p. 1375.] 

7. ....infelices esse eos, qui omnia sibi licere existi- 
marent. (Ammianus Marcellinus lib. XXVI. cap. 10. δ. 12] 

8. O miserum, cui peccare licebat! [Augustinus- de civ. 
dei lib. V. cap. 27. Tom. V. p. 334. Marcianus Capell. p. 420. 
conf. Tusc. lib. V. cap. 19.] 

[9. Quod e Quinctil, lib. IX. cap. 4. 8. 104. hic vulgo ponitur 
fragmentum: Omnes prope cives virtute, gloria, dignitate su- 
perabat, id totidem litteris legitur apud Cie. pro M. Caelio cap. 14. 
$. 34., ut hic omittendum sit. KLOTZ.) 

10. Sic in hac ealamitosa fama, quasi in aliqua pernicio- 
sissima flamma. Et: Non enim tam spes laudanda quam res 
est. [(Quinctilianus lib. IX. cap. 3. 5. 75. conf. Serv. ad Virgil. 
Aen. lib. VI. v. 877., apud quem postrema e Dialogo referuntur 
paullo plenius: Fanni, causa difficilis, laudare puerum. Non 
enim res laudanda, sed spes est. Hinc a Maio inter fragmenta 
lib. de re publ. numeravtur.] 

11. Fatum est connexio rerum per aeternitatem se iu- 
vicem tenens, quae suo ordine et lege variatur, ita tamen, 
ut ipsa varietas habeat aeternitatem. [Servius ad Virgil. Aen, 
lib. III. v. 3760. Similia leguntur in lib. I, de divin. cap. 55.] 

12. M. Cicero tradit animalia biuros vocari, qui vites in 
Campania erodant. [Plinius hist. nat. lib. XXX. cap. 25. 8. 52. 
$. 140. fortasse e Chorographia.] 

13. Erythraeo oppido superpositum montem Mimanta. 
Ammianus Marcellinus lib. XXXI. cap. 14. $8. 8. ex eodem 
fortasse Ciceronis libro.] | 

14. .... duo axes, Boreus, quem Aquilona?em vocamus. 
Hinc ardua (l1. arctoe) sunt, id est, septemtriones, quae nobis 
semper apparent, cuius contrarius est Notus, qui Australis 
dicitur. Hic est, qui terra tegitur, ut ait Cicero, et fanera (ga- 
vegog, immo ἀντίχϑων) a Graecis. nominatur. [Haeo Grono- 
vius, quum med, saec. XVII, Oxonii esset, e Ms. Bodleiano, in quo 
extremo scriptum erat: Finit hoc opns de.Natura Rerum, eruit. 
Caeterum conf. Cic. disp. Tusc. lib. I. cap. 28.] 2 

15. Οὐκ ἀνάξιον δὲ οἶμαι, à Θαυμάσιε, κἀκείνου μνη- 
σϑῆναι, ὃ Κικέρων ἱστορεῖ τοῦ παρὰ Ῥωμαίοις πεζικοῦ 
περὶ στρατοῦ" φησὶ γὰρ τὰ μὲν ὅπλα σὕτως φέροντας 
ἀχωρίστως σχεῖν ἀεὶ οἷόν τινα μέλη τοῦ σώματος οἰομέ- 
νους; καὶ πρὸς ys τροφὴν σφίσι πέντε ἀποχρῶσαν ἡμέρας" 

ἀνάγκης τε ἄνευ τινὸς καὶ εἰ παρεῖναι συμβαίνοι vaco- 
φόρα ξῶα, ὃ συνηϑείᾳ μακρᾷ βεβαιωϑὲν νόμος παρ᾽ αὖὐ- 
τοῖς ἐγένετο, ὡς καὶ τιμωρίαν ἐπικεῖσθαι, εἴ τις παραβαίη. 
[Petrus de scientia politica lib. IV. cap. 5. p. 503. ed. Maii, ad- 
ditum iam ab Orellio. NOBB. — Etiam hoc fragmentum resecandum 
est. Pertinet enim ad Cic. Disp. Tusc. lib. II. cap. 10. 9. 37., quam- 
quam A. Maius suspicatur eadem in lib. de re publ. fuisse scripta.] 


IV. B. EX ADMIRANDORUM LIBRO. 


᾿ς ADNOTATIO NOBBII. 


4dmirandorum librum Patricius non a Plinio, sed a librariis 
eius Ciceroni auctori censet ascriptum esse; quem a F'arrone profectum 
esse constet, Neque enim, qui integer est, liber παραδόξων, quae 
ipse Cicero Admirabilia dicit (Acad. pr. lib. II. cap. 44. de fin. 
lib. IV. cap. 21.), harum, quae apud Plinium sunt, similem aliquam 
complectitur sententiam. 

16. Cicero in 4dmirandis poswit Reatinis tantum paludi- 
bus ungulas iumentorum indurari. [Plinius H. N. lib. XXXI. 
cap. 2. 85. 8. $. 12.] 

17. Quaedam terrae imbribus sicciores fiunt, velut in Nar- 
niensi agro, quod 4dmirandis suis inseruit M. Cicero, sicci. 
*até lutum feri prodens, imbre pulverem. [Idem ibid. cap. 14. 
s 28. 8. 51. 

τ ΗΝ librum, adnotante Dalechampio, refertur etiam hic 
locus: 


18. Haec autem (mustela), quae in domibus nostris ober- 
raí οἰ catulos suos, ut auctor est Cicero, cotidie transfert 
mutatque sedem, serpentes persequitur. [Idem ibid. 
lib. XXIX. cap. 9. s. 16. $. 60.] 

Ex eodem, ut videtur, libro: 

19. Feminas omnes ubique visu nocere, quae duplices 
pupillas habeant, Cicero quoque apud nos auctor est. [Pli- 
nius 1. c. lib, VII. cap. 2. s. 2. δ. 18. conf. Gell. lib. IX. cap. 4.] 

20. In nuce inclusam lliada Homeri carmen in membrana 
scriptum tradidit Cieero. [Idem ibid, cap. 21. s. 21. 8. 85.] 

21. idem fuisse, qui pervideret cxxxv M. passuum.... 
[Plinius l. c. lib, Vil. cap. 21. s. 31. $. 85.] 

22. Nam et M. Tullius Cicero testis est Romanum fuisse 
civem Naevium Pollionem, pede longiorem quam quemquam 
longissimum. [Columella lib. IIL cap. 8. $. 2.] 

28. Huc refert Orellius etiam hoc fragmentum: 
Cicero Amycelarum incolas propter nimiam modestiam 


perisse ait, dum a finitimis accipiunt iniurias et tacent eas. 
[Servius Lionis ad Virg. Aen. lib. X. v. 564] 


IW. C. VARIA. 


ADNOTATIO. 

Hoc titulo I. C. Orellius fragmenta XXVII. posuit, quae partim in 
ipsis Ciceronis libris, quos integros habemus, leguntur. Sunt autem 
haec eius modi: 

1. Cicero: Quid enim tam praevarum, id est, valde va- 
ΥΩ. [Isidorus orig. lib. X. n. 223. p. 342. ed, Lindem.] 

2. Cicero non defendi homines sine vituperatione fortasse 
posse: negligenter defendi sine scelere non posse firmabat. 
Ammianus Marcellinuslib. XXX. cap. 4. $. 7. Haec petita sunte 
ic. div. ín Ὁ. Caecilium cap. 18. 8. 60., ut hic omittenda esse videatur] 

9. Animus parvo contentus, quae virtus dicitur αὐ- 
τάρκεια. Quae quum Latine uno verbo dici non potest, 
αὐτάρκεια, inquit Cicero, est quae parvo contenta omne 
id respuit, quod abundat. [Scholiastes Cruquianus ad 
Horat. Sat. II, 6, 79. p. 484. Cruqu.] 

4. Sacrosancta sunt legaüonis officia, ut, inquit Cicero, 
etiam inter hostium tela incolumis versaretur. [Plaeidus 
Lactantius ad Statii Theb. lib. II. p. 62. Lindenbrog. Conf. ta. 
men Cic. de or. I. c. 406. S. 202.] E 

9. Nec Cieero, quum se tenebras offudisse iudicibus in 
causa Cluentii gloriatus est, nihil ipse vidit. [Quinetilia- 
nus lib. II. cap. 17. $. 21.] 

6. Cicero: Cupio enim tam invidiosa fortuna complecti. 
[Priscianus lib. VIII. cap. 4. vol, I. p. 371. Erehl., sed pro Cicero 
est legendum Curio e libris mss.) 

7. Dicit Servius. Negat Tullius. [Quinetilianus lib. IX. 


cap. 9. S. 21., quod H. Meyero ad orationem pro L. Murena perti- 
nere visum est.] 


8. Phalaris —, de quo Cicero dicit: Inelusorum homi- 


num gemitu mugiebat taurus. [Scholiastes vetus ad Imven. 
Sat. VI. v. 486. p. 245. 'Cramer.] 


9. 4pud Tullium: Litterarum radices amaras, fructus 
dulces. [Iulius Rufinus p. 211. Ruhnk.] 

10. Itaque in illum non animadvertisti, sed hospitem 


reliquisti. (Pompeius gramm. p. 462. Lindem., quem locetm ad 
Cic, pro rege Deiot. cap. 3 extr. pertinere recte vidit Orellius.] 


11. Olympus in immensum editus. [Idem ibid. p. 336. 
Lindem.] 

12. Pro negotiatoribus Achaeis syngraphas, quas nostra 
voluntate conseripsimus. [Nonius p. 225.] 

Quae deinceps ab Orellio adlata fragmenta sunt, ea maximam 
partem aut corrupta &ut ad alios locos relata, fere haec sunt: 

13. Cicero in Siciliensi: Tecum tuum conelusisset. [Aru. 
sianus Messius p. 221.] 

14. Cicero in Siciliensi: Cum eo coniuncta est. [Idem 
ibid. Lindem., in quo loco intelligi Cic. 44ccus. lib. II. cap. 68. 5. 163 
et legendum esse: Cum populo Hom. coniunctum est, vidit iam Lin- 
demannus ], c.] 

15. Cicero tn Pisonem: Honini levi et subito filiam col- 
locavit. [Idem p. 221., quod iam in fragm. illius orationis reposi- 
tum est.] 

16. Cicero de suppliciis: Quae tu de re publica detraxe- 
ris, id est, imminueris et abstuleris. (Idem p. 224. Lindem.] 

17. Cicero pro Cluentio: Diffidentem rebus suis. [Idem 
p. 225. Id pertinet ad or. de inp. Cn. Pompeii cap. 9. $. 23.] 

18. Cicero de suppliciis: Ut exeunt e Sicilia praedones. 
[Idem p. 227. Id pertinet ad Ciceronis “σοι. lib. V. cap. 38. S. 100. 
postea e portu piratae non metu aliquo adfecti, sed satietate exierunt.] 

19. Cicero pro Cluentio: Quotienscumque quidquam eius 
modi monstri poterat in animum inducere. [Idem p. 235. 
Lindem., quae verba quamvis corrupta pertinere ad Cluentianae or. 
cap. 15. $. 45. vidit Lindemannus. Quapropter nuper Baiterus in 
hoc loco edidit: eque [enim] legare quidquam eius modi matri pote- 
rat animum inducere.) : 

20. Cicero in Pisonem: Dedecus quem ad modum ingres- 
SUuS. [Idem p. 230. Lindem. Id multo uberius legi in cod. Guelferb. 
in hune modum: Romam vero ipsam, o familiae non dicam Calpurniae 
et huius urbis, sed Placentini municipii et bracatae cognationis dedecus, 
quem ad modum ingressus est, et pertinere ad elus orationis cap. 23. 
$. 53. vidit Lindemannus.] 

21. Cicero in frumentaria: Fundus erat colono loca- 


tuS. [Idem p. 245. Lindem. Pertinet ad Accus, lib. III. cap. 22. 
$. 55.] 

22. Cicero pro Cluentio: Ingenio et virtute par his, quos 
ante memoravi. [Arusianus Messius p.253. Lindem. Id per- 
tinere ad or. Cluentianae cap. 38. 8, 110. vidit Lindemannus.] 

29. binos habebam: iubeo promi ütrosque. [Servius 
ad Aen. lib. I. v. 93. 1d pertinet ad Cic, 4ccus. lib. IV. cap. 14. 
$. 32.] | 

24. Quod ille in capite ab hostium duce acceperat. [Idem 
ad Aen. lib. I. v. 106.] 

25. Nemó umquam sapiens proditori credendum putavit. 
[Idem ad Aen. lib. II. v. 157.] | 

26. Ex alto in campos dissolvi. (Idem ad Eclog. IX. v. 7.] 

27. Mare movetur ventis, ne putescat. [Ideni ad Georg. 
lib. I. v. 180.] e | 


V. SINGULAE VOCES 
E LIBRIS NON NOMINATIS.. 
1. Arcera [Nonius p. 58.] | 
2. Fascem unum si nactus esses [Charisius lib. I, 
p. 20.] : M 
8. Forem αἱ. ferem αἱ. ficem ai. faecem " ortunatjanus 
lib. III. eap. 2. de elocutione pag. 91. ed. Capper.] - a 
4. Ipsus [Diomedes lib. I. p. 318] 
|. 9. Plure venit [Charisius lib. I, p. 84.] 
6. Rare [Idem lib, II, p. 193.] 
7. Rarenter [Idem ibid.] TENE 
8. Ructaretur [Paullus Festi p. 263, 8. Müll.] 
9. De plebeia faece sellulariorum [Augustinus con- 
tra Iul. Pelag. lib. II. Tom. VII, p. 988.] | 
nd Saeps [Ausonius idyll. XII. Technopaign. p. 496, ed. 
Toll. | 
11. Est et formicarum genus venenatum, non fere in 
Italia: *solipugas? Cicero appellat. [Plinius Aíst. nat. lib. XXIX, 
cap. 4. s. 29. $. 92.] ; 


12, Stomachose [Charisius lib, II. p.. 193. conf. ad Att. 
lib. X. ep. 5.] 
13. Cicero vero aspera, difficilia aditu dixit, quum ait: 


Aspera saxea (6868 tuor. [Verrius Flaccus p. 356, 25, cl. Paullo 
Fest, p. 357, 4.] | : 


| 
| 
| 

14. M. Tullius et C. Caesar mordeo: memordi, pungo 
pepugi, spondeo spepondi déxerunt. [Gellius N. A. lib. VII. 
cap. 19. $. 15. Conf. Diomed. lib. I. p. 304. Cicero: Intellexi quid 
eum pupugisset.] SAN 8M 

15. Lecturus es hic etiam novum verbum, id est, essentiam, 
et indoloriam nominavit addens: Licet enim novis rebus nova 
nomina imponere. [Sidonius Apollinaris in epistola car- 
mini XIV. praemissa p. 444. Ed. Sav. conf. intpp. ad Finn. lib. II. 
$. 11. Usum v. eSSentiae Ciceroni tribuit etiam Seneca in ep. 58. 
rom Tai Var. Leott. XV. 20. Spalding. ad Quinctil, lib. Il, cap. 14. 
p.388.] . | 

16. Hoc algu (τὸ xovog) et algor algoris, wt Cicero. 
[Charisius lib. I. p. 23.] 

17. Salutarius [Idem p.194. conf. Cic. ad fam. lib. IX. ep.14.] 

18. Singularie, i. e., singulariter. [Idem p. 195.] 

19. Cicero Foresia et Megalesia et Hortesia sine N littera 
libenter dicebat. [Velius Longus de orthogr. p. 2237.) 

20. Sinum est vas vinarium, ut Cicero significat, non, ut 
quidam lactarium. (Intp. Vet, Virgil, Ecl. VII. v. 33. ap. Mai. p. 9.] 

21. Cicero Canopitarum exercitum dicit: ipsi Canobon 
vocant. [Quinctilianus lib. I. eap. 5. 8. 13.] 

22. Iolaus ille violens, crede M. Tullio. (Terentianus Mau- 
rus v. 657. conf. Santen.] 

29. Ego quidem caeteras tempestates. [Servius ad 
Virgil. Aen. lib. I. v. 580. couf, Kortte ad Sallust. Catil. cap. 51. $.15.] 

24. Sciat etiam Ciceroni placuisse Aiio Maiiamque germi- 
nata I scribere. [Quinctilianus lib. I. cap. 4. δ. 11. conf. Spal- 


ding. Priscian. p. 1220. et Velius Longus p. 2210. et Pompeii Com- 
mentum p. 22.] 


25. Ἐναργεια quae a Cicerone illustratio et evidentia no- 
minatur. [Idem lib. VI. cap. 2. S. 32.] 
26. M. Tullius et sarracum et ficem [forem] et scalas di- 
dd ic turpe duxit. (Fortunatianus art. rhet. lib. IlI. p.91. ed. 
apper. 
"oT, Σοφέσματα cavillationes vocat Cicero. [Seneca 
ep. CXI. conf, fallaces conelusiunculas Acad. pr. lib. II. 8. 75.] 
28. Apud Ciceronem remansit cuicuil. [Pompeius gramm. 
p. 251. Lindem.] 
29. Ignitum liquorem Cicero dicit liquidum ignem. | Sec- 
vius ad Virgil, Ecl, VI. v. 33.] 
ric, IV. 8. 23 

30. Umbraeulisque silvestribus [Idem ad Virgil, Ecl. 9, 
v. 42.] 

31. Morturiunt [Augustinus de grammatica p. 2006.] 

92. Quaesere [Phocae Ars p. 1718. conf. Arat. v. 18.] 


TITULI LIBRORUM DUBIAE FIDEI. 
DE RE MILITARI. 
[Mai. Catal. Codd, Ambros. 011 
"DE BIBLIOTHECARUM IMAGINIBUS. 


An priores coeperint Alexandriae et Pergami reges, qui biblio- 
thecas magno certamine instituere, non facile dixerim. . Imaginum 
amore flagrasse quondam testes sunt et Atticus ille Ciceronis edito de 
his volumine et M. Varro benignissimo invento, insertis voluminum 
suorum feeunditati non nominibus tantum septingentorum illustrium, 
sed et aliquo modo imaginibus, non passus intercidere figuras aut 
vetustatem aevi contra homines valere, inventor muneris etiam dis 
invidiosi, quando immortalitatem non solum dedit, verum etiam in 
omnes terras misit, wt praesentes esse ubique et claudi possent. [Pli- 
nius H. N. lib. XXXV. cap. 2. s.2. δ. 11. Sed pertinere hoc ad per- 
sonam Attici, non Ciceronis, ex interpunctione apparet, quam nos 
Harduino, Silligio, aliis auctoribus restituimus.] 


VI. CHOROGRAPHIA. 
ADNOTATIO NOBBII, 


Chorographiam pro Varroniana, ut Patricius ecistimat, 
Ciceronianam unus memorat Priscianus: quem qui muper edidit 
Krehlius, h. 1l. orthographiam scribi iussit, subiectis chrono- 
graphiae et éhorographiae lectionibus. Ego chorographiam 
[idem probavit nuper Hertzius] , eidem tamquam synonymam contemptam, 
orthographiae praeferendam duxi. Huius enim nullum usquam nisi 
in vetere quodam Indice (v. Script. Cic. Subi.) invenitur vestigium. | Cho- 
rographiam vero haud scio an illud Cicero inscripserit opus geographicum, 
ín quo conficiendo se Caesare Bibulo coss. s. a. u. c. 005. elaborare scri- 
bit ad. Att. lib. 11. epp. 4. 0. 7. Praeterea Orellius. Savaronem αὐ 
Sidon. Apollinarem p. 3. conferri iubet. 


1. Ibi quercorum rami ad terram iacent, ut sues quasi 
caprae ex ramis glande pascantur. [Priscianus lib. VI. cap.106. 
5. 83. p. 267, 5. Hertz.] 


DE ORTHOGRAPHIA. 


[In Vetere Indice Librorum Ciceronis ad calcem Reip. ap. Mai. 
in Catalog. Codd. Ambros, CI. conf. Adnot. meam ad fragm. de Cho- 
fographia. NOBB.] 

LOCI COMMUNES. 
ADNOTATIO NOBBI!. 


Incertum est Quinctiliani testimonium de sylloge locorum communium. 
Immo παραϑδοξα intelligenda Gesnero, Spaldingio, Orellio videntur. 
Haud temere, ut arbitror. 


Communes loci sive qui sunt in vitia directi, quales legimus a 
Cicerone compositos, seu quibus quaestiones generaliter tractantur, 
quales sunt editi a Quinto quoque Hortensio. [Quinctilianus lib. II. 
cap. 1. $. 11.] 


SCRIPTA SUPPOSITICIA. 


PSEUDOSALLUSTII 
IN M. TULLIUM CICERONEM DECLAMATIO. 


I. 1. Graviter et iniquo animo maledicta tua paterer, 
M. Tulli, si te scirem iudicio magis quam morbo animi petu- 
lantia ista uti. Sed quum in te neque modum neque modestiam 
ullam animadver(o, respondeo tibi, ul, si quam male dicendo 
voluptatem cepisti, eam 1ale audiendo amittas. | Ubi querar, 
quos implorem, patres conscripti, diripi rem publicam atque 
audacissimo cuique esse perfidiae ? Apud populum Roma- 
num, qui ita largitionibus corruptus est, uti sese ac fortunas 
suas venales habeat, an apud vos, paires conscripti, quorum 
auctoritas turpissimo cuique et sceleratissimo ludibrio est, ubi 
M. Tullius leges, .iudicia populi Romani defendit, atque in 
hoc ordine ita moderatur , quasi unus reliquus ex familia viri 
clarissimi, Sciptonis Africani, ac non reper(icius, ascitus ac 
paullo ante insitus huic urbi civis? 2. 4n vero, M. Tulli, 
facta ac dicta tua obscura sunt? an non ita a pueritia vixisti, 
ut nihil flagitiosum corpori tuo putares quod alicui collibuisset ? 
4n scilicet istam immoderatiam eloquentiam apud M. Pisonem 
non pudicitiae iac(ura perdidicisti? Itaque minime miran- 
dum est, si eam flagitiose venditlas, quam turpissime para- 
sti. 11. Verum, ut opinor, splendor domesticus tibi animos 
tollit, uxor sacrilega ac perturiis delibula, Alia matris pellex, 
libi iucundior atque obsequentior quam pores par est. }ο- 

9 


ui 

mum ipsam tuam vi et rapinis funestam tibi ac (uis comparasti : 
videlicel, ut nos commonefacias quam conversa res sit populi 
Romani, quum in ea domo habitares, homo flagitiosissime, 
quae P. Crassi, viri clarissimi, fuit. 3. 4tque haec quum ita 
sint, (amen se Cicero dicil in concilio deorum immortalium 
fuisse, inde missum huic urbi civibusque custodem absque car- 
nificis nomine, qui civitatis incommodum in gloriam suam po- 
nit. Quasi vero non illius coniurationis causa fuerit consulatus 
(uus et idcirco res publica disiecta eo tempore, quod te custo- 
dem habebat. Sed, ut opinor, illa te magis extollunt, quae 
pos( consulatum cum Terentia uxore de re publica consuluisti, 
quum legis Plautiae iudicia domi faciebatis, ex coniuratis 
alios morte, alios pecunia condemnabas , quum tibi alius Tu- 
sculanam , alius Pompeianam villam exaedificabat, alius do- 
mum emebat: qui vero nihil poterat, is erat calumniae proxi- 
mus, is aut domum tuam oppugnatum venerat aut. insidias 
senatui fecerat, denique de eo tibi compertum erat. 4. Quac 
$i (ibi falsa obiicio, redde rationem quantum patrimonti ac- 
ceperis, quid tibi litibus accreverit, qua ex pecunia domum 
paraveris, Tusculanum et Pompeianum infinito sumptu aedi- 
(icaveris, aut, si retices, cui potest esse dubium , quin opulen- 
tiam istam ex sanguine et miseriis civium paraveris? | lI. Ve- 
rum, ut opinor, homo novus drpinas, ex C. Marii familia, 
eius virtutem imitatur , contemnit simultatem hominum nobilium, 
rem publicam caram habet, neque terrore neque gratia com- 
:ovetur. ὅ. Jillud vero amicitiae tantum ac virtutis est animi. 
Immo vero homo levissimus, supplex inimicis, amicis con- 
tumeliosus, modo harum, modo illarum partium , fidus nemini, 
levissimus senator, mercennarius patronus, cuius nulla pars 
corporis a turpitudine vacat, lingua vana, manus rapacis- 
simae, gula immensa, pedes fugaces: quae honeste nominari 
non possunt, inhonestissima. | Atque is quum eius modi sit, 
tamen audet dicere: 


O fortunatam natam me eonsule Romam! 


*Te consule fortunatam? , Cicero? Immo vero infelicem et 
miseram, quae crudelissimam proscriptionem civium perpessa 
est, quum tu perturbata re publica metu perculsos omnes bonos 

parere crudelitati tuae cogebas, quum omnía $udicia , omnes 
leges in tua libidine erant, quum tu sublata lege Porcia erepta 
libertate nostrum omnium vitae necisque potestatem ad te 
unum revocaveras. 6. 4tque parum est, quod impune fecisii, 
verum etiam commemorando exprobras neque licet oblivisci his 
servitutis suae. |. Egeris, oro te, Cicero, perfeceris quod libet: 
satis est perpessos. esse : etiamne aures nostras onerabis tuo 
odio? e(iamne molestissimis verbis insectabere? 


Cedant arma togae, concedat laurea linguae. 


Quasi vero togatus etl non armatus ea, quae gloriaris, con- 
feceris, atque inter te Sullamque dictatorem praeter nomen 
imperii quidquam interfuerit. 1V. 7T. Sed quid ego plura de 
tua insolentia commemorem? quem Minerva omnes artes edo- 
cuit, Iuppiter optimus maximus in concilium deorum admisit, 
ltalia exsulem humeris suis reportavit. Oro te, Romule 4r- 
pinas, qui egregia tua virtute omnes Paullos, Scipiones, Fa- 
bios superasti, quem tandem locum in. hac civitate obtines ἢ 
quae tibi partes rei publicae placent? quem amicum, quem 
inimicum habes? | Cui insidias in civitate fecisti, ancillaris, — 
quo iure, quum de exsilio tuo Dyrrhachio redisti, eum seque- 
baris? — quos tyrannos appellabas, eorum nunc potentiae 
faves! qui tibi ante optimates videbantur , eosdem nunc demen- 
tes ac, furiosos vocas!  Vatinii causam agis, de Sestio male 
existimas, Bibulum petulantissimis verbis aedis, laudas Cae- 
sarem,. quem maxime odisti, ei maxime obsequeris, aliud 
stans, aliud sedens de re publica sentis, his male dicis, illos 
odisti, levissime franuga : none in hac neque in illa parte 
fidem habens. 


PSEUDOCICERONIS 
IN 
C. SALLUSTIUM CRISPUM 
. RESPONSIO. 


1.1. Eademum magna voluptas est, Crispe Sallusti, aequa- 
lem ae parem verbis vitam agere, nequequidquam tam obscoe 

num dicere cui non ab initio pueritiae omni genere facinoris 
aetas tua respondeat, ut omnis oratio moribus consonet. 
Neque enim qui ita vivit, ut tu, aliter ac tu loqui potest, 
neque qui tam illoto sermone utitur vita honestior est. Quo 
me vertam, patres conscripti, unde initium sumam? Maius 
enim mihi dicendi onus imponitur, quo notior est uterque 
nostrum, quod si aut de mea vita atque actibus huie con- 
viciatori respondero, invidia gloriaur consequetur, aut, si 
huius facta, mores, omnem aetatem nudavero, in idem vi- 
tium incidam procacitatis, quod huie obiicio. Id vos si 
forte offendimini, iustius huie quam mihi suscensere debetis, 
qui initium introduxit. 2. Ego dabo operam ut et pro me 
minimo cum fastidio respondeam et in hunc minime mentitus 
esse videar. Scio me, patres conscripti, in respondendo 
non habere magnam exspectationem, quod nullum vos scia- 
tis novum crimen in Sallustiunr audituros, sed omnia vetera 
recognituros, quis et meae et vestrae iam et ipsius aures 
calent. Verum eo magis odisse debetis hominem, qui ne 
incipiens quidem peccare minimis rebus posuit rudimentum, 
sed ita ingressus est, ut neque ab alio vinci possit neque 
ipse se omnino reliqua aetate praeterire. 3. ltaque nihil 
aliud studet nisi uti lutulentus sus cum quovis volutari. Lon- 
ge vero fallitur opinione. Non enim procacitate linguae vitae 
sordes eluuntur, sed est quaedam calumnia, quam unus 
quisque nostrum testante animo suo fert, de eo, qui falsum 
crimen bonis obieectat. Quod si vita istius memoriam vicerit, 
illam, patres conscripti, non ex oratione, sed ex moribus 
suis spectare debetis. Iam dabo operam quam maxime po- 
tero ut breve id faciam. Neque haec altercatio nostra vobis 
inutilis erit, patres conscripti. Plerumque enim res publica 
privatis erescit inimicitiis, ubi nemo civis qualis sit vil 
potest latere. 

II. 4. Primum igitur, quoniam omnium maiores Crispus 
Sallustius ad unum exemplum et regulam quaerit, velim mihi 
respondeat num quid hi, quos protulit Scipiones et Metellos 
vel Fabios, ante fuerint aut opinionis aut gloriae quam eos 
res gestae suae et vita innocentissime acta commendavit. 
Quod si hoc fuit illis initium nominis et dignitatis, cur non 

aeque de nobis existimetur, cuius et res gestae illustres 
et vita integerrime acta? Quasi vero tu sis ab illis viris. 
Sallusti, ortus. Quod si esses, non nullos iam tuae tur- 
pitudinis pigeret. 5. Ego meis maioribus virtute mea prae- 
luxi, ut, si prius noti non fuerint, a me accipiant initium 
memoriae suae: tu tuis vita, quam turpiter egisti, magnas 
offudisti tenebras, ut, etiam si fuerint egregii cives, certe 
venerint in oblivionem. . Qua re noli mihi antiquos viros 
obieotare. Satius est enim me meis rebus gestis florere 
quam maiorum opinione niti et ita vivere, ut ego sim po- 
steris meis nobilitatis initium et virtutis exemplum. . Neque 
me cum iis conferri decet, patres conscripti, qui iam de- 
cesserunt omnique odio carent et invidia, sed. cum iis, qui 
mecum una in re publica versati sunt. 6. Sed si fuerim aut 
in honoribus petendis nimis ambitiosus — non hane dico 
popularem ambitionem, cuius me principem confiteor, sed 
illam perniciosam contra leges, cuius primos ordines Sal- 
lustius duxit —, aut in gerendis magistratibus aut in vindi- 
candis maleficiis tàm severus aut in tuenda re publica tam 
wigilans, quam tu proscriptionem vocas, credo qued non 
omnes tui similes incolumes in hac urbe vixissent: at quanto 
meliore loco res publica staret, si tu par ac similis sce- 
'estorum civium una cum illis adnumeratus esses? 7. An 
ego tunc falso scripsi, 

Cedant arma togae, 


qui togatus armatos et pace bellum oppressi? An illud men- 
titus sum, | 


OO S fürtunatam natam «e consule Romam, 


.qui tantum intestinum bellum ac domesticum urbis incendium 
exsünxi? EHI. Neque te tui piget, homo levissime, quum 
ea eulpas, quae in historiis gloriae mihi ducis? An turpius 
est, patres conscripti, scribentem mentiri quam illum palam 
hoc ordine dicentem? Nam quod aetatem inerepuisti, tan- 
tum me abesse puto ab impudicitia, quantum tu [abes] a pu- 
-dicitia. 8. Sed quid ego de te plura querar? Ouid enim 
mentiri turpe duces,.qui mihi ausus' sis eloquentiam ut vi- 
tium obiicere? cuius semper nocens eguisti patrocinio. An 


- 

ullum existimas posse fieri civem egregium, qui non his 
artibus et disciplinis sit eruditus? an ulla alia putas esse ru- 
dimenta et incunabula virtutis, quibus animi ad gloriae cu- 
piditatem aluntur? Sed minime mirum est, patres con- 
seripti, si homo, qui desidiae ac luxuriae plenus sit, haec 
ut nova atque inusitata miratur. 9. Nam quod ista inusitata 
rabie petulanter in uxorem et in filiam meam invasisti, quae 
facilius se mulieres a viris abstinuerunt quam tu vir a viris, 
satis docte ac perite fecisti. Non enim me sperasti mutuam 
tibi gratiam relaturum, ut vicissim tuas compellarem, Unus 
enim satis es materiae habens: neque quidquam domi tuae 
turpius est quam tu. Multum vero te opinio fallit, qui mihi 
parare putasti invidiam ex mea re familiari, quae mihi multo 
minor est quam habere dignus sum. Atque utinam ne tanto 
quidem esset quanta est, ut potius amici mei viverent quam 
ego testamentis eorum locupletior essem! 10. Ego fugax, 
Crispe Sallusti ?  Furori tribuni plebis cessi: ütilius duxi 
quamvis fortunam unus experiri quam universo populo Ro- 
mano civilis esse dissensionis causa. Qui, postea. quam 
ille suum annum in re publica perbacchatus est omniaque, 
quae commoverat, pace et otio resederunt, hoc ordine re- 
vocante atque ipsa re publica manu retrahente me reverti. 
Qui mihi dies, si cum omni reliqua vita conferatur, animo 
quidem meo superet, quum universi vos populusque Ro- 
manus frequens adventu meo gratulatus est: tanti me, 
fugacem,  merceennarium patronum, hi aestimaverunt. 
IV. 11. Neque hereule mirum est, si ego semper iustas 
omnium amicitias existimavi, Non enim uni privatim an- 
cillatus sum neque me addixi, sed, quantum quisque. rei 
publicae studuit, mihi tantum fuit aut amicus aut inimicus. 
Ego nihil plus volui valere quam pacem: multi privatorum 
audacias metuerunt. Ego nihil timui nisi leges: multi arma 
sua timeri voluerunt. Ego numquam volui. quidquam posse 
nisi pro vobis: multi ex vobis potentia freti in vos suis 
viribus abusi sunt. Itaque non est mirum, si nullius amici- 
tia usus sum, qui non perpetuo. rei publicae amicus fuit. 
12. Neque enim me poenitet, si aut petenti Vatinio reo pa- 
trocinium pollicitus sum aut Sestii insolentiam repressi aut 

Bibuli patientiam culpavi aut virtutibus Caesaris favi. Hae 
enim laudes egregii civis et unicae sunt. Quae si tu mihi 
αἱ vitia obiicis, temeritas tua reprehendetur, non mea vitia 
cülpabuntur. Plura dicerem, si apud alios mihi esset dicen- 
dum, patres conscripti, non apud vos, quos ego habui 
omnium actionum mearum monitores. Sed ubi rerum testi- 
7-nonia adsunt, quid opus est verbis? 

V. 13. Nunc, ut ad te revertar, Sallusti, patremque 
"uum praeteream, qui si numquam in vita sua peccavit, ta- 
men maiorem iniuriam rei publicae facere non potuit quam 
quod te talem filium genuit, neque, tu si qua in pueritia 
peccasti, exsequar, ne parentem tuum videar accusare, qui 
eo tempore summam tui potestatem habuit, sed qualem ado- 
Jescentiam egeris. Hac enim demonstrata facile intelligetur 
quam petulanti pueritia tam impudicus et procax adoleveris 
Postea quam immensae gulae impudicissimi corporis quae- 
stus sufficere non potuit et aetas tua iam ad ea patienda, 
quae alteri facere collibuisset, exoleverat, cupiditatibus in- 
finitis efferebaris, ut quae ipse corpori tuo turpia non duxis- 
ses in aliis experireris. 14. Ita non est facile exputare, 
patres conscripti, utrum inhonestioribus corporis partibus 
rem quaesierit an amiserit. Domum paternam vivo patre 
turpissime venalem habuit, vendidit. Et cuiquam dubium 
potest esse quin mori eoégerit eum, quo hie nondum mor- 
tuo pro herede gesserit omnia? Neque pudet eum a me 
quaerere quis in P. Crassi domo habitet, quum ipse respon- - 
dere non queat quis in ipsius babitet paterna domo. Αἱ 
hercule lapsus aetatis tirocinio postea se correxit. Non 
ita est, sed abiit in sodalicium sacrilegii Nigidiani, bis ad 
iudicis subsellia attraclus, extrema fortuna stetit οἱ ita 
discessit, ut non hie innocens esse, sed iudices peierasse 
existimarentur. 15. Primum honorem i in quaestura adeptus 
hune locum et hunc ordinem despexit, cuius aditus sibi 
quoque sordidissimo homini patuisset. taque timens ne 
facinora sua clam vos essent, quum omnibus matrum fa- 
miliarum viris opprobrio esset, confessus est vobis audien- 
tibus adulterium neque erubuit ora vestra. VI. Vixeris. 
ut libet, Sallusti: egeris quae volueris: satis sit ununr te 

tuorum scelerum conscium esse: noli nobis langüorem et 
soporem nimium exprobrare. Sumus diligentes in tuenda 
pudicitia uxorum nostrarum, sed ita experreeti non sumus, 
ut a te cavere possimus. 16. Audacia tua vincit studia no- 
stra. Eecquod hune movere possit, patres conscripti, fa- 
ctum aut dietum turpe, quem non puduit palam vobis audien- 
tibus adulterium confiteri? Quod si tibi nihil per me respon- 
dere voluissem, sed illud censorium elogium Appii Claudii 
et L. Pisonis, integerrimorum virorum, quo usus est quis- 
que eorum, pro lege palam universis recitarem, nonne tibi 
viderer aeternas inurere maculas, quas reliqua vita tua eluere 
non possit? Neque post illum delectum senatus umquam te 
vidimus, nisi forte in ea te castra coniecisti, quo omnis 
sentina rei publicae confluxerat. 17. At idem Sallustius, 
qui in pace ne senator quidem manserat, postea quam res 
publica armis oppressa est et idem victores qui exsules 
reduxit, in senatum post quaesturam reductus est. Quem 
honorem ita gessit, ut nihil in eo non venale habuerit, cuius 
aliquis emptor fuerit. Ita igitur egit, ut nihil non aequum 
ac verum duxerit, quod ipsi facere collibuisset, neque aliter 
vexavit ae debuit, si quis praedae loco magistratum acce- 
pisset. 18. Peracta quaestura postea quam magna pignora 
eis dederat, cum quibus similitudine vitae se coniunxerat, 
unus iam ex illo grege videbatur. Eius enim partis erat ex- 
emplar Sallustius, quo tamquam in imam voraginem coetus 
»mnium vitiorum excesserat: quidquid impudicorum, cil- 
lonum, parrieidarum, sacrilegorum, debitorum fuit in urbe, 
municipiis, coloniis, Italia tota, sieut in fretis subsederant, 
nominis perditi ac notissimi, nulla in parte castris apti nisi 
licentia vitiorum et eupiditate rerum novarum. "VII. 19. At 
postea quam praetor est factus, modeste se gessit et absti- 
nenter. Nonne ita provinciam vastavit, ut nihil neque passi 
sint neque exspectarint gravius in bello socii nostri quam 
experti sunt in pace hoc Africam interiorem obtinente? unde 
tantum hic exhausit, quantum potuit aut fide nominum tra- 
iici aut in naves contrudi: tantum, inquam, patres con- 
seripti, exhausit, quantüm voluit. Ne causam diceret, ses- 
tertio duodeciens cum Caesare paciscitur. Quod si quid- 

piam eorum falsum est, hic palam refelle, unde tu, qui 
modo ne paternam quidem domum redimere potueris, re- 
pente tamquam somnio beatus hortos preciosissimos, villam 
Tiburti C. Caesaris, reliquas possessiones paraveris. 20. Ne- 
que piguit quaerere cur ego P. Crassi domum emissem, 
quum tu veteris villae dominus sis, cuius paullo ante fuerat 
Caesar. Modo, inquam, patrimonio non comeso, sed d*- 
vorato quibus rationibus repente factus es tam adfluens et 
tam beatus? Nam quis te faceret heredem, quem ne amicum 
quidem suum satis honestum quisquam sibi ducit nisi similis 
ac par tui? VIII. At hercule egregia faeta maiorum tuorum 
te extollunt: quorum sive tu similis es sive illi tui, nihil ad 
omnium scelus ac nequitiam addi potest. 21. Verum, ut 
opinor, honores tui te faciunt insolentem. Tu, Crispe Sal- 
lusti, tantidem putas esse bis senatorem et bis quaestorem 
fieri quanti bis consularem et bis triumphalem?  Carere de- 
bet omni vitio qui in alterum paratus est dieere. Is demum 
male dicit, qui non potest verum ab altero audire. Sed tu, 
omnium mensarum adsecla, omnium cubiculorum in prima 
aetate pellex et idem postea adulter, omnis ordinis turpitudo 
es et civilis belli memoria. ' Quid enim hoc gravius pati po- 
tuimus quam quod te incolumem in hoc ordine videbamus? 
22. Desine bonos petulantissima conseetari lingua, desine 
morbo procacitatis isto uti, desine unum quemque moribus 
tuis aesümare. His moribus amicum tibi facere non potes: 
videris velle inimicum habere. Finem dicendi, patres con- 
scripti, faciam. Saepe enim gravius vidi offendere animos 
auditorum eos, qui aliena flagitia aperte dixerunt, quam 
eos, qui commiserunt. Mihi quidem ratio habenda est non 
quid Sallusuus merito debeat audire, sed ut ea dicam, si 
qua ego honeste effari possum. 


PSEUDOCICERONIS 
AD POPULUM ET EQUITES ROMANOS 


. ANTE QUAM 


JRET IN EXSILIUM ORATIO. 


l. 1. Si quando inimicorum impetum propellere ac pro- 
pulsare eupistis, defendite nunc universi unum, qui, ne 
omnes concideretis ardoreque flammae conflagraretis, mei 
capitis periculo non dubitavi providere. Nam, quem vir- 
tutis gloria cum summa laude ad caelum extulit, eumdem 
inimicorum invidia indignissime oppressum deprimit ad sup- 
plieium. Si liberum conceptam dulcedinem animo inclusam 
continetis, nolite eo velle carere, qui carissimam vestram 
proereationem sibi esse duxit. 2. Est enim liberale officium 
serere beneficium, ut metere possis fructum. Fidei con 
ducit in loco debitum retribuere. [Illic enim animi voluntas 
propensa comprobatur: hie memoria collaudatur. Itaque, 
si omnibus grave iugum servitutis esse debet in libertate 
edueatis, sit vestris animis acceptissimus qui a vestro cor- 
pore iugum acerbissimum reppulit servitutis. 8. Et, si 
maiores vestri eos imperatores, qui militum virtute hostium 
fregerunt furorem, iucundissimo fruetu libertatis reconci- 
liato non solum statuis dignos putarunt, sed etiam aeterna 
triumphi laude decorarunt, tum vos eum consulem, qui non 
militum praesenti fortitudine, sed sua eximia animi virtute 
hostilem civium mentem senatus auctoritate vindicavit, exi- 
stimate vobis retinendum esse in civitate. Il. 4. Si, quae 
beneficia singulis civibus privatimque dantur, ea solent iis 
esse fructuosa, a quibus sunt profecta, iure et merito pos- 
sum ego vos ad defensionem meae salutis adhortari, quos 
conservavi universos. Nam neque maius est defendere unum 
quam populum neque verius ab singulis quam ab omnibus 
repetere officii fructum et praemium, propterea quod in unius 
perieulo saepe contentio parva est, ut levis sit labor defen- 

sori sustinendus, in rei publicae insidiis, quo firmius est quod 
oppugnatur, eo paratiores sunt inimici, ut iis nisi magna 
sollieitudine, industria, virtute non queat resisti. 5. Et 
singulorum opes saepe sunt tenues et infirmae ad gratiam 
referendam , ut opitulari bene merentibus nequeant, si 
maxime cupiant: universorum auxilium eo plurimum pro- 
dest, quod firmioribus opibus est nixum. Iure igitur, quon- 
iam et maior impensa in patriam officii facta est quam in 
privata fit defensione et plus a vobis praesidii quam a ecae- 
teris opis ad salutem potest adferri, vos obtestor, quos 
mihi et debere et posse intelligo opitulari. 6. Non convenit 
enim, quum ego ad promerendum officium tam-fuerim ex- 
peditus, vos ad gratiam referendam esse tardiores , ne, cuius 
amplitudinem et gloriam laude atque honoribus amplificare 
debeatis, eius incolumitatem et salutem deserendam existi- 
metis. III. Etenim errat, si quis arbitratur M. Tullium id- 
circo in periculum capitis vocari, quod deliquerit aliquid, 
quod patriam laeserit, quod improbe vixerit. Non citatur 
reus audaciae: virtutis reus citatur. Non accusatur, quod 
"em publicam vi oppugnari, sed quod. homo novus perni- 
ciosum nobilium restrinxerit furorem. Non obest mihi no- 
cens et turpis, sed honestissime laudaltissimeque acta vita. 
Non odio bonorum,- sed invidia premor malorum. 7. In- 
telligunt homines tot et tam praeclaris testimoniis monumen- 
tisque virtutis comparatis M. Tullio, dum sit incolumis , fore 
voluptati. Ideirco vitam eripere cupiunt, uti cum spiritu 
sensum quoque adimant iucunditatis. Nonne igitur indi- 
gnum';est eos praemiis meis invidere, qui virtute certare: 
noluerunt, eos in contentionem venire honoris, qui officiis 
se superari animo aequissimo tulerunt? Si dulcis est gloria, 
consequere virtutem: noli abiicere labores, perdere hono- 
rem: honorem dico? immo vero famam, fortunas, familiam, 
liberos, caput, corpus, ipsum denique sanguinem et ani- 
mam. Cedo invitus de re publica, cedo oppressus de for- 
tuna, de dignitate, discedo ab re publica victus audacia 
malorum. 8. Liceat manere, si non illum M. Tullium, cu- 
stodem urbis, defensorem omnium, patrem patriae, at certe 
reliquias Tullii: liceat in conspectu civium, in hac urbe, 

quam ex parricidarum faucibus eripuit, remanere, tecta 
omnium, fana deorum, universam videre periculo liberatam 
suo civitatem: liceat ex hac flamma evolare, praesertim qui 
illud impium incendium perditorum hominum lacrimis potius 
meis quam sanguine vestro restingui malui. Neque enim 
ego peto, ut mihi detis vitam, sed datam repeto, ut red- 
datis. Si meministis quod dedi, vos non debetis oblivisci, 
sed retribuere quod debetis. 

IV. 9. Vos, vos obtestor, di immortales, qui meae 
menti lumina praetulistis, quum consensum exslinxi con- 
iurationis arcemque urbis ab incendio ac flamma liberavi 
liberosque vestros a gremio et complexu matrum ad caedem 
et cruorem non sum passus abstrahi. Num igitur potest 
fieri a clientibus ut recipiar, quum a quibus debeam retineri 
reiieere instituant? Socii quo fugient, quum aditus custodi 
patriae praeclusus sit? Quo modo spes salutis reliquis 
residebit, quum civibus praeclusa sit exspectatio incolumi- 
taüs ? Pax et concordia extraneis gignetur, quum iam 
domesticis non insideat, sed publice providenti eripiatur? 
10. Nam quid ego improborum facta renovem oratione, ut 
redintegratione illius coniurationis animos vulnerem vestros? 
Auxilium ab alienis efflagitabo, quum cives vestros desera- 
tis? Sociorum invocem subsidium, quum a civibus inter- 
clusum sit praesidium? Quam colere gentem nune insti- 
tuam ? utrum ut custos accipiar an ut proditor excludar? 
Si ut conservator, vestra erit ignominia: si ut oppugnator, 
praecisa erunt omnia. Itaque quod putavi fore gaudium, id 
exstitit exitium. 11. Si, Quirites, eumdem in caeterorum 
periculis haberemus animum quem in nostris difficultatibus, 
et pro innocentissimo quoque propugnare et nocentissimum 
quemque oppugnare nobis utilissimum esse arbitraremur, 
et si eum optimi cuiusque rebus adversis nostram salutem, 
cum deterrimorum hominum secundis nostra pericula puta- 
remus coniuncta, frequentes profecto talibus conatibus ob 
viam ire niteremur, neque partim innocentia freti, partim 
nobilitate nixi, partim potentia ac multitudine amicorum fulti, 
quum perfacile existimaremus adversariorum vim ac factio- 
nem a nobis repelli posse, subito ipsi simili periculo cir- 

cumventi, in nostro eventu aliorum reminiscentes casus, 
iure id nobis accidere nequidquam quereremur. V. 12. Quis 
enim est, Quirites, qui nune, quum inimicorum nostrorum 
vim atque violentiam perspiciat, quique nostrum ipsum pe- 
riculosissimum easum recognoscat, qui non sibi ac suis dif- 
fidat fortunis? Quo enim se satis tutum arbitrabitur prae- 
sidio? Virtutis et gloriae? At ea nos ipsa hoc tempore op- 
pugnant. Multitudine amicorum? Aperuerunt non fortes 
se esse amicos, si in eorum potestate nostra sita salus non 
est. Paucitate inimicorum? Αἱ id non in ipsius, sed in 
aliorum voluntate positum es Nam non satis est ne cui 
iniuriam facias providere, si tamen sunt voluntarii inimici, 
qui tuis praemiis te oppugnent. 13. Atque adeo quum haec 
omnia omnibus sunt gravia atque acerba tum vero nobis mi- 
sera atque intoleranda, quorum et officia in rem publicam 
recentissima et incommoda ob rem publicam frequentissima 
in familia versantur. Nunc si eadem condicio disceptationis 
proponetur, aequi auditores adhibebuntur, aures non ob- 
tusae criminatione, sed vacuae praebebuntur, qui sunt ad- 
secuti summum gradum honoris, non despoliabuntur ho- 
nore: qui sperant, facilius et proclivius ad laudem nobilita- 
1s pervenient. Quam ob rem nolo me duce supplicii vos 
ad fraudem deduci, ut ego ad pristinum statum recidam 
casus. Nunc igitur, si lingua est concertandum, innocentiae 
virtute fretus supero: si facta compensanda sunt, confera- 
mus aequitatem: si violentiae impetu opprimimur, decedam 
pro omnibus unus tribunicio furori, quoniam laborem pro 
cunctis perferre consuevi. Vl. 14. Si igitur aliquo tem- 
pore iis hominibus consuluistis, quorum animus est religionis 
pietate defunctus, debetis mihi quoque prospicere, qui nu- 
mini deorum consecratum sartum ac tectum ab omni piaculo 
conservavi et, vos ul tutam ac tranquillam fortunam tra- 
heretis, mea perfeci vigilantia. Nam me, quem paullo ante 
fortuna erexerat ad gloriam, virtus extulit ad laudem, po- 
pulus tribuit honorem, eumdem tribuni furor exagitatus de- 
pulit ad calamitatem. ἘΠ᾿ quoniam animadvertistis illam 
conspirationem conflatam ita esse restinetam, ut nulla scin- 
tilla compareat incendii, vos quoque tribuniciam sedate te- 

meritatem — qui nunc se inimicum mihi ostendit, se vestrum 
prius esse professus est inimicum —-, ne rei crudelitas ex- 
perta in me in vos convalescat et calamitas remorata lon- 
gius serpat atque progrediatur praecavete. 15. Nunc vel 
solus delectus ad calamitatem vel primus ad tale evocatus 
perieulum omnium animos iure debeo commovere. Omnia 
sunt immutata. Manus religantur ad demonstrandam iniu- 
riam, lingua inciditur ad deplorandam calamitatem, anima 
praecluditur ad exponendam rei indignitatem.  Humilitatem 
generis obiiciunt nobis qui novam rationem suscitant, vete- 
res maiorum obterunt laudes. Sed quid ego plura de illo- 
rum aut in me male dictis aut in vos scelerate loquar factis? 
quorum cognita improbitas me tacente coarguitur turpitu- 
dine vitae, ut de iis non sit necesse inimicos praedicare, de 
quorum scelere ne amici quidem aut ipsi possunt negare. 
16. Vos ego appello, quorum de me maxima est potestas. 
Apud vos loquor de mea calamitate, quos habui semper 
innocentiae et virtutis meae testes. "VII. Igitur ex civitate 
bene meritus de re publica civis exturbatur, innocens ex- 
pellitur, consularis homo, non facultatibus usus quondam 
minimis, amicorum multorum praesidio munitus, nunc par- 
tim ab invidis, partim ab inimicis cireumventus eget indigne? 
Huic si opem non tuleritis in periculo capitis, vos, credo, 
retinebiis vestram libertatem? qui neque tanta valetis au- 
etoritate neque tantorum officiorum impensam egistis in pa- 
triam. Mihi credite, hoc in uno incommodum confirmatum 
multorum infirmabit incolumitatem et, si initio non erit re- 
futatum, impune ad omnium perniciem 'convalescet. Proinde 
aut in meo periculo salutem integram praestate communem 
aut in vestris hoc idem incommodum exspeelate fortunis. 
17. Nemo tam perdita auctoritate, tam facinorosa inventus 
est vita, qui, quum de scelere fateretur, non tamen sen- 
tentiis prius iudicum convinceretur quam supplicio addice- 
retur. Ego repente vi tribunicia correptus non modo ἰο- 
quendi libere in iudicio, sed ne consistendi quidem in civi- 
tate habeo potestatem.  Eiicior non solum sine teste, sine 
indice, sine erimine, sed etiam sine accusatore. 18. Ho- 
stibus in bello, qui dissident voluntate, dimicant armis, vi- 

tam cotidie oppugnant, in ipsa acie quum proeliantur, licet 
loqui, licet disputare: mihi in pace, civi, qui perditorum 
hominum fregi furorem, pro fortunis meis apud vos loqui 
non licebit? Servi, qui ad supplicium verberibus caesi 
trahuntur, apud eos saepe disputant, quos necare volue- 
runt: ego consularis apud vos non loquar, quos conser- 
vavi? Tacebo, si necesse est: tacebo, inquam, animo aequo, 
quoniam virtus mea me tacente agit causam meam. VIII. 
19. Itaque ut ego in contione mea nihil ponam de meis rebys 
gestis, tamen in animis et memoria vestra largiter relinquam. 
Isti modo videant qua ratione hane meam inultam fugam 
ferre possint. Etenim si a me, ut isti existimant, Lentuli 
mortui sordes, si Catilinae notissimus furor, si amentia Ce- 
thegi, si luxuries ac stupra Cassii poenas repetunt, profecto 
istis hora nulla eiecto M. Tullio vacua a periculo aut exspe- 
ctaione periculi relinquetur. Itaque illi in dies non meis 
insidiis, quae nullae a me parantur, sed suorum conscientia 
scelerum cruciati mihi absenti et populo Romano dabunt 
poenas. 20. Quas ob res ego inimicorum amentiae cupi- 
ditatique paucorum omnium salutis causa decedam, neque 
eo deducam aut progredi patiar, ut opera mea manus in- 
ter vos conseratis caedesque civium inter se fiat, multoque 
potius ipse patria liberisque meis carebo quam propter unum 
me vos de fortunis vestris reique publicae dimicetis. Sic 
enim ab initio fui animatus, ut non magis me mea causa pu- 
tarem esse natum quam rei publicae procreatum. 21. Sed 
illud queror — quod non iam ad unius perniciem, sed ad 
universorum instruitur calamitatem — , conqueri, commise- 
rari, dicere, expurgare, suspicionem dimovere, crimen di- 
luere non licere: ore oppresso. cervices esse praebendas: 
quae tamen omnia non tam sunt calamitosa, quod mihi sunt 
subeunda, quam perniciosa, quod in rem publicam sunt in- 
trodueta. IX. Quam ob rem statutum est atque decretum 
in his temporibus civitatis omnia perpeti, quae volet furor 
libidinosus. Vim volunt adferre: praesto sum.  Eiicere vo- 
lunt: exeo indieta eausa. Nolunt audire: causam non dico. 
Aliud quippiam conantur: agant: nihil duri, nihil acerbi 
mihi erit quod rem publicam tutabitur. Non enim victus 
cic. IV. 3. 24 

illis cedo, sed incolumibus vobis me condono. 22. Neque 
enim mors miseranda est, quae ob rem publicam capitur, 
neque exsilium turpe est, quod virtute suscipitur, quum 
praesertim on nullam hae poenae habeant in se consola- 
tionem. Nam vitam si eripiunt, non adiment gloriam. Mor- 
tale si exsilio multabunt corpus, non animum a re publica 
removebunt, Nam, ubieumiue ero, hoc cogitabo, haec 
semper cure mea eri, meque vobis ereptum, non a vobis 
repudiatum existimabo. 23. lllud &b universis peto postu- 
loque, sí, dum in civitate manere licitum est, nemini iniuste 
periculum ereavi, nemini innocenü fui calamitati, si omni- 
bus auxilio paesidioque esse consuevi plurimosque in hae 
civitate sum tutatus, uti vos libenes meos in vestram fidem: 
recipiatis eosque defendatis neve inimicos meos longius 
in familiam nostram progredi patiamini, utique, sive hme 
abiero sive hic ero oppressus, ea maneat opinio et existi- 
matio, quae virtute parta, mon quae infelicitate illata est. 
X. 24. Nunc ego te, luppiter optime maxime, cuius notu 
86 dicione sola terrarum gubernantur, teque, particeps con- 
nubii, socia regni, regina Iuno, teque, Tritonia, armipotens 
Gorgona Pallas Minerva, caeterique di deaeque àmmortales, 
qui excellenti tumulo civitatis sedem Capitolii in saxo inco- 
litis constitutam, ut non solum cunctam intueri, sed etiam 
tueri possitis civitatem: a quorum ego quondam akaribus 
impiam civium manum removi, a quorum templis meo peri- 
culo funestam facem reppuli, ne illustrissimum orbis terra- 
rum monumentum cum principe omnium terrarum occideret 
civitate, teque, Iuppiter Stator, quem vere huius imperii 
statorem maiores nostri nominaverunt, cuius in templo ho- 
stilem impetum Catilinae reppuli a muris, cuius templum a 
Romulo victis Sabinis in Palatii radice cum Victoria est col- 
locatum: oro atque obsecro, ferte opem pariter rei publicae 
cunetaeque civitati meisque fortunis, resistite tribunicio fu- 
rori, favete innocentiae, subvenite solitudini, miseremini 
senectutis, nolite eum supplicem a vobis absterrere et ex- 
cludere, qui in suo magistratu funestam facem a vestris rep- 
pulit templis. 25. Si C. Mario auxilio fuistis, quod in clivo 
Capitolino improborum civium fecerat caedem, si P. Scipioni, 

quod Hannibalis furibundam mentem a vestris reppulit tem- 
plis, si denique Cn. Pompeio, quod terra marique hgstes 
reddidit pacatos, sic nunc in meis calamitatibus aliquam 
ferte opem divinam: ut saepe multorum in periculis fecistis, 
sic nune in meis miseriis divinum aliquod auxilium. et numen 
ostendite. XI. 26. Deinde vos, quorum potestas proxime 
ad deorum immortalium numen accedit, oro atque obsecro, 
quibus singillatim saepe supplex ad pedes iacui, ut eum, 
quem singuli stratum atque abieetum sublevastis, nunc uni- 
versi conservatum velitis. δὲ neminem umquam vestrum 
Jaesi, si nemini innocenti obfui, ssi etiam e contrario, ut 
quisque meum auxilium desideravit, opem ferre non dubi 
tavi, si denique, quaecemque administravi, ex vestra au 
etoritate et patrum conscriptorum voluntate feci, si malui 
inimicorum cupiditati qnam rei publicae et legitimae aucte- 
riítàti poenas sufferre, ut existimetis ex illo crudelissimo 
inimicorum impetu ereptum in antiquum statum dignitatis 
restitui convenire. 247. Sed quoniam neque mihi libere lo- 
quendi neque vobis clementer audiendi neque omnino iudi- 
candi paucorum furore et audacia facta est potestas, sed 
oppressa est res publica armis, metu debilitata servili, uti 
liberum spiritum ducendi nullam habeat potestatem, cedam 
inermis armatis, innocens nocenübus, privatus furibundo 
magistratui. Neque enim Q. Metellus quidquam de sua vir- 
tute detraxit, quod cessit L. Saturnino furenti, neque C. Cotta, 
quod Q. Vario tribuno plebis inferiore genere orto cedendum 
putavit, neque C. Marius, qui quantas res gess.rit vestra 
vobis libertas indicio esse poterit, neque vero M. Tullius 
suum animum ἃ vestra abalienavit potestate, quum prae- 
eipuum vobis obsidem sui animi vestram reliquerit liber- 
tatem. 28. Quam ob rem testor deos deasque immortales 
vestrasque maxime mentes, me non vitae turpitudine, non 
pro scelerum magnitudine , non propter reliquae aetatis in- 
famiam poenas iure et lege persolvere, sed propter virtutis 
invidiam, propter iucundissimam ingenii laudem, propter 
magnitudinem rerum gestarum crudelissime civitate privari. 
Quod si idem accidit Q. Caepioni, si Maneino, si Rutilio, 
mihi hoc accidisse non magno opere erit mirandum, quum 

praesertim non generis antiquitate, sed virtutis ornamentis 
8 am laudem sim consecutus. 

II. 29. Nune ego vos, equites Romani, obtestor, quo- 
rum virtute nomen Romanum victoriam cum laude possidet 
coniunctam , quorum factis gloriantur cives , laetantur socii, 
gemunt hostes, ut, si erga vos omni tempore optime fui ani- 
matus, si mea pericula neglexi, dum timorem a patria pro- 
pulsarem, si aeque liberis vestris prospexi ac vos parenti- 
bus consuestis, ut nunc me velitis vestris opibus defen- 
sum incolumem in hac civitate retinere, quae civitas quum 
a scelerata coniuratione esset incensa, meo ductu ae labore 
restineta est, nec patiamini me a meis liberis abstractum, a 
coniuge abreptum, ab aris focisque innocentem proiectum 
vitam degere in exsilio, miserrimi mortalis casum subire. 
30. Proiicitur Tullius in exsilium. At a quo? nimirum inno- 
cens ab inimico, religiosus a scelerato, benevolus huic civi- 
tati ab hoste. O misera vitae ratio, quae tam diu resides in 
voluptate, quam diu fortunae poscit libido! Egone inimicus 
nuie civitati? Quam ob rem? quia inimicos necavi. Egone 
hostis? Quid ita? quia hostes interfeci. En condicionem 
huius temporis! antea gloria ac laude dignissimi duceban- 
tur qui haec perfecerunt, nunc scelerati ac parricidae esse 
dicuntur qui haec administrarunt. Sint sane scelerati, su- 
peret istorum victoria, si modo victoria appellanda est, in 
qua civitatis inest luctus: habeant hanc palmam ex innocen- 
tis cruore. Tantum illud a vobis, equites Romani, peto et 
TOgO, ut, quem saepe numero vestra laude cohonesta- 
stis, eumdem in dubiis vitae periculis vestra virtute con- 
servetis. 


INCERTI AUCTORIS 
CONSOLAT IO. 


I. 1. Quamquam recentibus morbis medicinam adhibere 
vetant sapientes nihilque adversi hominibus aceidere solet 
in vita, quod aut improvisum aut inexspectatum videatur, 
conemur tamen , si qua ratione possumus, mederi nobismet 

ipsis et domesticae subvenire calamitati. Si enim, quotiens 
usu venit, consuluimus caeteris, cur non aliquando nobis 
ipsis? et, si mala, quae nee vitari nec averti humanis 
viribus possunt, pertulimus toleranter, cur non ea, si 
possumus, ratione leviora faciamus? praesertim quum ad 
aegritudines et molestias depellendas eo acrius incumbere 
homines debeant, quo melius est sine eura vivere quam cu- 
ris et angoribus oppressum ae cireumventuni humanam con- 
dicionem satis per .se miseram aliis etiam incommodis effi- 
cere miseriorem. 2. Quid porro praestantius, quid utilius 
est quam, quum corpore valeas, eurare ut etiam animo va- 
lere possis? si quidem corpus animi gubernaculo, animus 
autem ministerio corporis indiget. At neque animus aeger 
bene gubernabit nec adfectum corpus animi recte barebit 
imperio. .II. ὃ. Quam ob rem prudenter a doctis et sapien- 
tibus viris. et cogitatum et factum est, qui de luctu minuendo 
ante nos seripserunt: quorum exstant satis multa, sane sa- 
pienter litteris mandata, in primisque a Theophrasto, Xe- 
nocrate et Crantore: quorum libros quum saepe animi causa 
sumpserimus in manus, admirati eorum saluberrimis prae- 
ceptis refertam et conditam eloquentiam, tum proxime legi- 
mus necessario. 4. Casus enim ereptae nobis filiae, quam 
in oculis ferebamus, eximiis et virtutis et prudentiae laudi- 
bus praestantem, ita nos vel perculit vel adflixit, ut ab iis 
opem ad leniendum et mitigandum dolorem petere coacii 
simus, quorum maxime doctrina atque auctoritate antea mo- 
vebamur. Itaque multa, quae ab illis vel acute cogitata vel 
eleganter enunciata sunt, ad dolorem nostrum abstergendum 
colligemus, ut, si minus caeteros in tanto maerore delectare 
poterimus, quod alias et dicendo et seribendo efficere co- 
nati sumus et fortasse interdum praestitimus, saltem nobis 
ipsis medeamur. 5. Sed nos etiam in hoc fortiores erimus 
quam caeteri, quibus difficile non fuit, quum doloris exper- 
tes ipsi essent, alios consolari et a maerore abducere: nos 
autem dolore adflicti consolationem a nobis petentes nosmet 
ipsos in dolore vincemus ac naturae quamdam quasi vim 
adferemus. Quae utinam tanti sit, ut caeteros quoque in 
pari fortuna doceat adversos casus patienter ferre: qui quo 

saepius contingunt, eo propiores hominibus putandi sunt 
quasique in ipsa humana natura innati atque insiti ideoque 
levius ferendi. Qui enim hominem se esse agnoscit hominis 
que nomen sibi vindieat, cur ea, quae hominis maxime pro- 
pria sunt, recusare ac reiicere audeat? Quod simul ut fe- 
cisset et imprudens et iniustus merito haberetur. 6. Atque 
bie locus a Theophrasto egregie tractatus el perpolitus est, 
itemque a Xenocrale, quorum uterque eos, qui communes 
casus reeusant, imprudenliae atque iniustitiae condemnat: 
alter etiam dis ipsis adversos non dubitat appellare. Quod 
etiam gravius erimen est ac vix in homine tolerabile: qui, 
quum omnia dis immortalibus aecepta referre debeat, quo- 
rum ope vivit, intelligit, agit, si eorum voluntati repugnet, 
eum αἷς Gigantum more bellare videbitur. lll. 7. Haec au- 
tem perite, ut dixi, a multis tractata sunt. Sed ego Cran- 
torem sequor: euius legi brevem illum quidem, sed vere 
aureum et, ut Panaetio placuit, ad verbum ediscendum de 
luctu librum, quo aeute universam doloris medicinam com- 
plexus est. Sed humanae naturae incommoda ita diligenter 
et accurate expressit, ut quasi luendorum scelerum causa 
nasei homines et in hane lucem ingredi possis agnoscere. 
8. Fae enim nasci hominem etin lucem edi: continuo sen- 
ties non rerum humanarum dominum e£ gubernatorem ex- 
ortum, sed verius miseriarum servum atque incommodorum. 
Nam infantiam et pueritiam vagitus, laerimae, imbecillitas, 
nullus nec rationis nec corporis usus, dolores molestiaeque 
quam plurimae amplectuntur. Adolescentiam ardor quidam 
excipit aetatis nec prudentiae nec iudieii compos, rerum 
utilium ac laudabilium contemptio, voluptatis et saepe tur- 
pitudinis appetitio, veri boni ignoratio, in pares ferocia, in 
superiores superbia, in infimos adrogantin. 9. Ex his con- 
tentiones, rixae, contumeliae, adsiduus denique molestia- 
rum eoneursus exsistit, ex rebus honestis contemptis infe- 
lieitas et infamia, ex turpibus curiose adreptis et conquisitis 
luetus, morbi, penpetium demique sui ipsius odium, ex 
cognita rerum turpium mercede cenflatum. 10. Adde in- 
sanas pecuniarum largitiones, nullam futuri temporis curam, 
non inopiae, non liberorum, non uxoris, non posterorum, 

non familiae. Quae si quis aetatis potius vitia quam naturae 
miserias velit appellare, quamquam nominis quaestionem in- 
ducat, non tamen ipsas ab homine miserias atque incom- 
moda removebit. 11. Nec vero audiendus erit qui haec 
&b humanae naturae miseriis separanda putet, quod non in 
natura insita sint, sed unius vel aliquorum hominum errores 
videantur, totius autem naturae illa esse adfirmet, quae a 
nullo prorsus homine seiungi possunt. Quasi vero huma- 
num non sit irasci, quod multi non irascantur, aut non hu- 
manum loqui et societatem coire, quod multi reperiantur, 
qui nihil difficilius faeiant quam cum hominibus congredi aut 
sermonem cum aliquo conferre. 1V. 12. Vere autem hu- 
manae miseriae sunt, quod, etsi non omnes in uno, certe 
omnes in omnibus et aliqua in multis et multae saepe in uno 
agnoscuntur. Iam eonstantis aetatis quot quantaeque mise- 
riae sint non difficile est intelligere, at difficillimum enume- 
rare. Haec enim ex omnibus hominis aetatibus in perturba- 
dones animi, in pericula eapitis, famae, fortunarum una ma- 
xime incurrit. 13. Sieut enim: caeterarum omnium aetatum 
ad res negotiaque quum privata tum publica peragenda 
aptissima est maximeque idonea, ita etiam una prae ceteris 
omnibus difficultatum miseriarumque omaium, quae ex pu- 
biica privataque administration^ oriuntur, particeps et socia 
est. Haeo privata amicorum. negotia procurat, haec publica 
sustine munera, haee gloriam et commodum ex rebus feli- 
citer evenientibus, haec aerumnas et molestias. ex adversis 
experitur. Hwie bonorum eivium propugnatio, huic malorum 
accusatio proposita est, huic invidia.et aemulatio a bonis 
imminent, a malis perseula et insidiae intenduntur, aetas 
numquam sibi ipsi non infesta, numquam pacata, semper . 
laboriosa, semper anxia et sollicita. Quae si non aliquos in- 
terdum vel utilitatis vel voluptatis fructus ex adsiduo labore 
perciperet, se ipsam profecto regere 86 tueri non posset. 
14. Sed miseriarum numerus. multo maior est, magnitudo 
autem tonta, ut neminem a publieis procurationibus non 
avertere ac deterrere possit. lliustre praebuit exemplum 
universae civitati calamitas nostra, quam ex parta civium 
salute, ex defensis aris ac focis, ex proditoribus a rei pu- 

blicae ac populi Romani cervicibus depulsis contraximus. 
Sed nostra fuerit aerumna, civibus contigerit salus et quies: 
quam etiam vita ipsa profundenda, si opus fuisset, liben- 
tissime redemissemus. 15. Nihil necesse est mihi de me 
ipso praedicare. Sed tamen verissime adfirmare possum eos 
demum annos me vere vixisse, quos in praeclaro aliquo pa- 
triae vel commodo vel ornamento consumpsi. Ac, si lon- 
gius mihi vitam producere liceret, non me alia causa ad diu- 
tius vivendum quam publicae utilitatis studium curaque ad- 
duceret, quae una cogitatio in homine gloriosa et laudabilis 
est maxime. "V. 16. Nunc, quae extrema de aetatibus su- 
perest, quid ego de senectutis incommodis ac miseriis 10- 
quar? quas plurimas esse et gravissimas et nomen ipsum 
languoris calamitatisque plenissimum indicat et aspectus 
ipse senum hominum patefacit. Quid est enim aliud senem 
videre trementem, incurvum, canum, imbecillum , infirmum 
quam cernere morientem vivum aut viventem mortuum? Ac 
si non nullis visum est magnam esse senilis aetatis consola- 
tionem prudentiam usu rerum quaesitam, quae illius aetatis 
propria est, eosdem illos fateri oportet, ex eo ipso fonte 
manare etiam ad senes non minimum doloris atque mole- 
stiae. 17. Qui enim se prudentem rerumque agendarum 
peritum agnoscit, cur non doleat, quae optime intelligit, 
prae aetatis vitio optime etiam perficere non posse? et, si 
patriam diligit, eur non angatur, quod quam consilio iuvat 
opera etiam iuvare non possit? eoque maior prudentium 
dolor est, quod optimorum consiliorum fructum nulla alia 
ratione percipi posse, quam si optime ad exitum perducan- 
tur, intelligunt, quod, nisi vir optimus patriaeque amantis- 
simus ad agendum accedat, prorsus inania sint futura. 
VI. 18. De aetatibus satis mihi videor dixisse. Quid iam de 
generibus hominum loquar? aut num quid principes viros et 
medios et infimos aeque miseros esse negare possum? Re- 
ges ipsi quam miseri sint quantoque opere sollicitudini, ti- 
mori atque insidiis propositi satis ostendit Dionysius, quum 
imminente capiti gladio Damoclem fortunae suae felicitatem 
voluit experiri. Nec mirum, quum iis bellorum calamitates, 
agrorum vastationes, populorum caedes, urbium exitia im- 

mineant. 19. Quae quum eveniunt, qui victoria potitur ali- 
quid et ad gloriam et ad imperium semper acquirit, sed tanta 
praeterea rerum amissio tantusque sumptus consequitur, ut 
magni constet victoria ac plerumque praestiterit numquam 
arma sumpsisse. Sin profligatio exercitus aut clades aliqua 
contingit, nihil eo statu miserius ne cogitari quidem potest, 

si quidem captivitati, inopiae, luctui, contemptui coniunctus 
est. 20. Sed fac regem esse a. bellorum impetu et a castro- 
rum pulvere remotum sua pacate possidentem, nulla ho- 
stium incursione vexatum, num idcirco tutior, a míseriis 
securior? Quin immo, ut otium humana natura non fert, ipse 
sibi molestiam ac sollicitudinem exhibebit. Nam aut de au- 
gendis vectigalibus aut de producendis finibus deque urbi- 
bus ad imperium acquirendis aut de iungendis cum poten- 
tioribus propinquitatibus atque amicitiis cogitabit. Quae qui 
, animo agitat nec a molestia liber est nec alios securos ac 
quietos.esse sinit. 21. Deavaritia vero, maxima animorum 
peste, nolim hoe loco pluribus disputare: quae in deside. 
atque otiosa mente quam maxime exoritur. Eaque erectio- 
res animos et altiores dignitatis gradus maxime sollicitat. 
Huic generi infimum hominum genus opponitur: quod, ut 
nomine abiectissimum, sic re quoque omnibus calamitatibus 
atque angoribus est propositum. Huie inopia, fames, .con- 
tumelia, iniuriae, tributorum solutio, militiae incommoda, 
misera denique omnia perferenda sunt, eoque miserius est, 
quod. eaeteris omnibus, quum adversa fortuna premuntur, 
permulta tamen suppetunt, e quibus consolationem doloris- 
que levationem petunt. 22. At infimam plebem natura ipsa 
fatali quadam necessitate tam abiecto tamque imo loco col- 
locavit, ut omnibus aerumnis subiecta nulla prope modum 
ratione erigi aut sublevari possit. Ne mediocris quidem 
hominum condicio miseriarum expers esse cognoscitur. Nam 
inter summum et infimum interiecta alteri paret, alterum 
patitur. Cui si imperare posset, certe longius a miseria di- 
staret. Sed quia neque dignitate praestat nec summos viri- 
bus adaequat, suo statu contenta esse cogitur. Itaque mul- 
tis in civitate perfungitur incommodis non illis quidem pa- 
rum rei publicae fructuosis aut valde ad ferendum gravibus 

atque asperis, sed quae tamen animum sollicitent et huma- 
nas miserias augeant. 

VH. 23. Haec longiori oratione persequi non est prae- 
sentis instituti: ante oculos omnia sunt et nobis praecipue 
re ipsa perspecta et cognita. Nec vero alia est feminarum 
condicio. Aut enim iisdem aut parum eerte diversis et mo- 
lestiis et angoribus vexantur: nam et iisdem morbis quibus 
viri et iisdem animi perturbationibus mentisque erroribus 
obiiciuntur. 24. Eoque miserior illarum status est, quo 
mollior natura et ad propulsanda incommoda calamitatesque 
perferendas infirmior. Easdem quas viri ex parentum, fra- 
trum, sororum, adfünium interitu molestias et dolores hau- 
riunt, maritos saepe fatuos, parum de re domestiea solliei- 
tos, peeuniam prefundentes nanciseumtur. 25. Ex quo 
paupertas et laetus. Quibus malis eo premuntur gravius, quod 
non, ut homines, indagare possunt, qua maxime ratione 
medeantur incommodis rebysque suis consulant. Quantum 
-Tullia mea ex patris exsilio doloris, quantum ex maritorum 
aerumnis et difficultatibus luetus molestiaeque percepit! Et 
quamvis optanda etiam minime pauca in vita viderit, malo- 
rum tamen paucorum sensus vel doctissimis hominibus iu- 
dicantibus ita acerbus est, ut bonis vel plurimis et maximis 
aequetur, interdum etiam praeferatur. Permulta praeterea 
in hoe genere sunt, quae retieere praestat quam edere. 
26. Sed magna eerte vel hoc uno nomine feminarum miserta 
est, quod, quam diu vivunt, parere semper coguntar : aut 
enim innuptae parentibus et adfinibus aut nuptae maritis pa- 
rent et serviunt. Sie, quo minus liberae, eo magis miserae 
nee umquam liberae nisi e vita profectae. Ergo mortuae 
beatae censendae erunt. Nec sane video quid aptius dici 
possit. Sed, ut ad nos ipsos redeamts, cui uxor contingit, 
is praeter communes omnium calamitates praecipuo etiam 
miseriae genere premitur, quod non solut suis, sed etiam 
domesticis uxoris et familiae molestiis cürisque vexatur. 
Neque enim ab ea, quicum artissimo matrimonii vinculo 
conglutinatus est, aut mente aut cogitatione setunctus esse 
potest. 27. Itaque tot vexatus calamitatibus tantisque 
miseriis cireumelusus hominis animus quid egregium aut 

eximium suscipere aut cogitare potest? Mirum, ni sese abii- 
ciat ac veluti desperatione pereulsus humi iaceat. VIII. 28. 
Redeo igitur ad illud, quod initio dixi, neminem esse, qui 
spiritum ducat, non miserum, neminem vere felicem. Pa 
rumque sapiunt ii, qui hominem luendorum scelerum causa 
natum felicem aut beatum audent nominare. Nostra enim, 
quae dieitur vita, mors est nec umquam vivit animus, nisi 
compage solutus corporis liber aeternitate potiatur. 29. Ita- 
que mortem in beneficii loco tributam a dis immortalibus iis, 
quos maxime dilexerunt, traditum est, ut quum Herodoto 
auctore Argia sacerdos, quod optimum filis esset, a dea 
preeata eos repperit mortuos, mortem autem tamquam 
optimam illis esse concessam. Credamus sane Apollini 
Delphico, qui exoratus a Trophonio et Agamede, a quibus 
templum magnifice Apollini exaedificatum Delphis erat, ut 
«quod esset optimum homini tribueret: post diem tertium ex- 
animes sunt inventi. 30. Quo munere indicavit deus et deus 
is, eui divinationis partes a reliquis dis sunt relictae, mor- 
tem homini omnium rerum esse optimam. ltaque excutiatur 
jam et evellatur funditus falsa illa multorum opinio, malam 
esse mortem, quando quidem vel deorum iudicio non modo 
&nala non est, sed omnium rerum optima et omnium mune- 
rum, quae humano generi dari possunt, praestantissima. 
31. Praeclare: nam et miseriarum omnium, quas viventes 
pertulimus, finis est in morte et vitatio futurarum, in quas 
progredientes in vita incurrunt. Docemur enim exemplis a 
propagatione vitae permultos optimos et fortissimos cives 
ineredibiles hausisse calamitates. Immerentes, dixerit ali- 
quis: ergo non sunt in miseriis ponendae. Nihil enim mise- 
rum quod non culpa contractum. De hoc alias viderimus: 
sed calamitates certe fuerunt, quarum etiam unica cogitatio, 
quae praetervolat et effugit, non modo sensus, qui cerpori 
firmius inhaeret, acerbitatis habet plurimum. 92. Ex quo 
vere colligi potest sapienter fecisse Thraces, qui, si Hero- 
doto credimus, nascentibus liberis lugere, morientibus lae- 
tari solebant. Exitum videlicet vitae ut miseriarum flnem et 
quietis portaem probabant, vitae initium ut ingressum ad mo- 
lestias et dolores inviti videbant. TX. 33. Si ergo nascimur 


αἱ 


880 INCERTI AUCTORIS CONSOLATIO. 190 


miseri, morimur beati, quis in hanc lucem edi velit, ut mi- 
seriis opprimatur? quis non potius mori, ut beatam vitam 
acquirat? et, si hoc nobismet ipsis, ut optimum, vellemus, 
cur liberis et adfinibus diversum? An melius nobis quam iis, 
quos summe diligimus, esse velimus, aut potius beate nobis, 
misere ipsis et infeliciter? Hoc certe nullo modo. 84. Quam 
ob rem amanda mors semper omnibus, carissimis etiam 
optanda. Ac, si quibus mori praestat quam vivere, iis prae- 
cipue, quos et acta cum virtute vita claros effecit et mors, 
satis diuturna vita perfunctos, molestia adficere non potest. 
39. Nasci vero non intelligo quibus expediat. Nam in aeru- 
mnas miseriasque ingredientes quid gratum, quid hilare 
aspicimus? qua re potius non offendimur? quod primus ille 
nascentium infantium vagitus et eiulatus satis declarat. Tri- 
butus enim est ab optima parente natura, quae nihil inane 
solet efferre ac potius iis rebus, quas efficit, admiranda 
semper edit vel pietatis vel iustitiae vel prudentiae docu- 
menta. 36. Ex quo intelligi licet non nasci longe optimum 
esse nec in hos scopulos incidere vitae, proximum autem, 
si natus sis, quam primum mori et tamquam ex incendio 
effugere fortunae. Sileni quae fertur fabula, si gravioribus 
ludicra interdum admiscere liceat, idem certe eonfirmat: qui 
eaptus a Mida missionem doctrina redemit. Docuit autem 
regem numquam nasci optimum esse, sed celeritatem mor- 
[158 proxime accedere. Idemque Euripidis testimonio, poétae 
sapientissimi, comprobatur. 37. Sed Crantor noster patri 
filii mortem aegerrime ferenti responsum ait datum esse in 
psychomantio, filio suo bene beateque esse utiliusque futu- 
rum fuisse, si etiam pater pari ratione fatis concessisset. 
Quam ob rem, si dolorum finem mors adfert, si securioris 
et melioris initium vitae, si futura mala avertit, si medetur 
praesentibus , si nos ex plurimis vel morborum vel molestia- 
rum vel acerbitatum periculis educit, cur eam tanto opere 
accusare aut dolorem ex ea derivare velimus, ex qua potius 
consolationem ac laetitiam haurire fas esset? Nisi si, quod 
mortem subsequitur, nos fortasse sollicitos habet. 38. De 
quo libet pauca dieere, ne hic unus ad molestiam dolorem- 
que alendum angulus relinquatur , qui profecto insipientibus 

obiüciendus non est nec in tanto argumentorum acervo, 
quibus mortem ipsam nobis obstringere conamur, commit- 
tendum ut hoc uno nomine minus nobis debere videatur. Et 
quamquam haec futuri post mortem temporis cura hominis 
propria non sit, sed dis immortalibus potius relinquenda, 
quorum nos vel liberalitaüi vel sapientiae permittere fas 
piumque esset — qui enim nascentium curam suscipiunt, qui 
viventes protegunt, alunt, tuentur, fovent, cur morientes 
deserant? — tamen aliquid etiam modeste de iis exquirere 
non est inutile. Necesse est autem sit alterum de duobus, 
ut aut sensus penitus omnes mors auferat aut in alium quem- 
dam locum ex his locis morte migretur. X. 39. Quod si 
morte sensus exstinguitur obitusque noster ei somno similis 
est, qui non numquam etiam sine visis somniorum placa- 
tissimam quietem adfert, quid lucri est emori aut quod 
omnino tempus reperiri potest quod ei tempori anteponatur, 
cui similis futura est perpetuitas omnis consequentis aeta- 
tis? Sin migrationem malimus esse mortein in eas oras, quas 
e vita profecti incolunt, quid optabilius quam ad eos pro- 
ficisci, quos mortuos vivens dilexeris, et cum iis perpetua 
vita perfrui, qui, ut nos in laude viveremus et libenter mo- 
reremur, suis et praeceptis et exemplis tanto opere labora- 
runt? 40. Mihi certe nihil videtur evenire posse gratius 
quam, si mors aditum ad alia loca patefaciat, ad eos venire 
et cum iis esse, quos et maxime dilexi et numquam non 
diligere ac laudare possum. Ad meos autem et adfines et 
amicos ut pervenero, quanto opere laetabor! Quae iucun- 
dior collocutio, qui suavior vel congressus vel complexus? 
O * vitam? vere * vitalem?, ut ait Ennius, omnibus bonis ac 
gaudiis circumfluentem, sed beatam etiam mortem, quae ad 
beatissimam vitam aditum aperiat. Me quidem, etsi dolore 
vehementer perculsum et adflictum, his tamen monitis et 
praeceptis non mediocriter adlevari sentio. 41. Itaque ne- 
minem puto fore quem non rationes a nobis tam studiose e 
sapientium libris collectae iuvent 86 delectent, eoque magis, 
quo leviores erunt aliorum dolores, quam hie, quo nos 
tanto opere vexati sumus. Nam si amor, si pietas filiae, si 
virtus, si gravitas, si constantia, si caetera, quae vix in 

feminis speetari, nedum requiri solent, consideranda sint, 
tanta faeta iactura gravissime dolere debuimus. Sed vincat 
dolorem eonsolatio, nec iam quid amiserimus, sed quatenus 
mortalem filíam lugere deeeat cogitemus. Hoe nos in mae- 
rore nostro, quod certe fortis est aegroti, non solum acci 
pere, sed etiam exquirere medicinam. XI. 42. At, si quis 
erit quem dolor a ratione averterit, cui non satis firma vi- 
deantur e&, quae iam dicta sunt, is se hominem esse memi- 
nerit, nihil autem humanius esse morte , ut, si mors ab ipso 
divelli atque auferri posset dis propior habendus esset quam 
hominibus, nee omni ex parte hominis nomen ipsi congrue- 
ret, quia communi et praecipua hominis condicione non 
uteretur. Praeterea lacrimis nihil profici, quae si quid adiu- 
menti adferre possent, non solum effundendae, sed studiose 
conquirendae viderentur. XII. 43. Denique non solum in- 
iuste, sed etiam turpissime agere, qui immodice doleat. 
Turpitudo enim peior est dolore, si quidem dolor homini a 
natura insitus est nihilque habet infamiae. Turpitudo autem 
idcirco vitaperanda, quod aliquid semper indecorum oonti- 
net, culpa contractum. At omnis immodicus dolor turpis 
est et à viro alietius, quando quidem ut immodice praeter- 
que rationem doleas sponte efficis. Ex quo culpa exoritur, 
quae homini maxime fugienda vitandaque est, ne cogitatio- 
nibus mollissimis, quales interdum perdife amantes susci- 
pere solent, nimium perturbemur et effeminemur. 44. Quin 
potius nos ad Homeriea praecepta referamus: 


Corde age sis firtho nec te submilte dolori: 
Namque aliquid gravius petusque aliquando tulisti. 


Nemo videlieet suorum funera experitur, cuj non adversa 
multa antea contigerint: ita variis omni ex parte incommodis 
humana natura concluditur. Cur igitur graviora vel certe 
aeque gravia fortiter passus, quum maxime occalluisse et 
ad dolorem novum obduruisse deberet, despondeat animum 
seque maerori tradat? Quod etiam iniustum esse paullo ante 
dicebamus. Natura enim usuram nobis vitae dedit tamquam 
pecuniae nulla praefinita die. Quod si, quum libet, sua re- 
petit ea condicione commodata, ut restituenda sint, cur 

accusatur aut cur nom potius naturae gratias agis, quod, 
quum citius potuisset, tardius repetierit, quam, quod ali- 
quando repetierit, iniusta querela insequeris? 45. Certum 
est enim non habitandi locum, sed commorandi deverso- 
rium nobis esse concessum: e quo quum migramus, alacres 
tamquam ex hospitio miseriarum atque incommodorum ple- 
nissimo egredi debemus ac laetissimo animo ad futuram vi- 
tam tamquam ad patriam evolare. Quod sapientes re ipsa 
praestitisse memorentur. Profecto enim, si quid est quod 
. morientes perturbet aut. morientium adfines habeat sollici- 
tos, id tofnm aut ex falsa quadam opinione oritur, quoc 
vitae huius usum nimis utilem ac iucundum arbitremur, au* 
ex nimio in nosmet ipsos amore caritateque provenit. Sed 
opinionem illam, quam rationes adeo firmae convellunt, 1} 
benter deponere debemus, ab hoc vero amore nimio tanto 
libentius abhorrere, quanto indecentius est vitae munere 
perfunctos velle etiam im vita dis invitis commorari com- 
munemque omnium, qui ante nos e vita discesserunt, con- 
dicionem recusare, demum tanta esse mollitie tantaque im- 

tia, ut ne ih morte quidem confirmemur ac resipisca- 
mus. XIM. 46. Quod si nostrorum mortem dolemus, cogi- 
temus aliquando moriendum ipsis fuisse, mortem autem in- 
certam esse nec im hominis arbitrio positam, sed e deorum 
voluntate pendere: quos vero lugemus, eos quoque suorum 
mortem vidisse patienterque tulisse, ideoque suo exemplo 
quid nos facere velint praecipere: denigue, id quod ad con- 
solandum maximum ac firmissimum est, non eos nobis pe- 
nitus ereptos esse nec prorsus amissos, sed ad praefinitum 
tempus a nostris oculis nostraque consuetudine remotos. 
47. Itaque, quum δᾶ eum vitae terminum, quem natura 
praescripsit, nos quoque pervenerimus, statim eorum con- 
suetudinem regustabimus et ad suavissimam vel consuetu- 
dinem vel convictum redibimus. Mortem suis acerbam 
amaramque in moriendo esse non nulli existimant, atque 
ideo forlasse perturbantur, quod me quidem sublatis gravio- 
ribus dolendi causis, quas iam superiori disputatione reieci- 
mus, minime angit. Ipse enim discessus animi a corpore 
vel cum nullo vel certe cum modico dolore fit et interdum 

sine sehbsu, non numquam etiam, sirecte sapimus, cum 
voluptate. 48. Sed quidquid sit, totum hoc ita leve est, 
qualia sunt ea, quae puncto temporis fiunt. Nec, si mors 
paullo longior alicui contingat, desperandum est de deorum 
naturaeque benignitate, quin eo quoque tempore prope- 
rantem e vita discedere foveant atque adlevent. Cuius rei 
in morientibus saepissime signa minime dubia cernuntur: 
quum velut e somno exciti, quo tempore extremum spiri- 
tum edituri sunt, ita gaudentes et alacres aspiciunt, ut 
libentissime iudices e vita proficisci. 49. Quam ob rem ne 
haec quidem ullam aequam doloris adferre causam possunt: 
qui certe comprimendus ac minuendus est, quod, etiam si 
nolis, tempore tamen ipso extenuatur et evanescit, non, 
quod minuendi doloris vis in ipsa die posita sit, sed quod 
usus ipse cogitatioque diuturni temporis doceat nihil esse 
in morte mali, ideoque leviter et patienter ferendam. 

XIV. 50. Sed turpe stultumque est homini tanta tam- 
que varia rerum eognitione instructo non a se ipso potius 
mature quam sero ab usu et cogitatione doloris remedia ex- 
spectare, quae tam firma sunt, ut neminem fore putem, 
quem non vehementer non iuvent solum, sed etiam permo- 
veant. Mihi vero eo magis necessaria fuerunt, quo turpius 
visum esset, me, qui caeteros constantissime consolatus 
essem, in meo dolore iacere, voxque illa exaudiri, et fortasse 
non immerito potuisset: *JJicine ille Cicero, 

.... Cutus οὗ os,Graii ora obvertebant sua? 
Sed nos philosophia adversus omnes vel temporum vel for- 
tunae vel naturae insidias munivit: quae ita fortis est, ut 
nullius iniuriae impetum extimescat, ita lenis et suavis, ut 
omnes acerbitates facile mitiget ac molliat, ita demum utilis 
et fructuosa, ut totam se ad humanas utilitates liberalissime 
porrigat atque explicet. 51. Nec vero secus debet. Quae 
enim humanarum miseriarum cumulum optime norit et acu- 
tissime perspiciat, si eas patiatur manare longius, neque 
homini maerore confecto consilio praesidioque suo praesto 
sit, quid illo miserius, quid vita nostra laboriosius aut tae- 
trius? aut quid prodesset aspectum a natura ad supera 
erectum accepisse, ut caelum contemplari, ut deorum ma- 

iestatem cogitare, aut a dis immortalibus mentem et ratio- 
nem, ut utilia cognoscere, honesta a turpibus secernere, 
aequa amplecti, ab iniquis abstinere possemus, voce deni- 
que ipsa et oratione frui, quae nullis animantibus concessa 
est quaque caeteris omnibus, quae sub caelo sunt, viven- 
tium naturis antecellimus? inania haec videri possent, si 
tam multis ex adverso miseriis oppressa hominis natura ne- 
que se ad caelestia erigere nec tantis bonis, quibus maiora 
nulla esse potuerunt, uti posset. 52. Sed profecto, ut 
contra serpentium virus pharmacorum genera multa, contra 
inopiae calamitatem sollertia et industria, contra turpitudi- 
nis voluptatem pudor et verecundia, sic contra doloris 
morsum philosophia nobis data est deorum immortalium. 
concessu atque munere. Quam ut nemo satis pro dignitate 
laudare queat, sic quam plurimi ments tranquillitatem, animi 
moderationem, in voluptates imperium, in acerba omnia 
summam quamdam vim ac fortitudinem illi uni acceptam re- 
ferant necesse est. Neque nos aut in exilio patientes aut in 
honorum cursu temperantes fuissemus aut nunc in tanto 
maerore sapienter et fortitér versaremur, nisi tuo, philo- 
sophia optima rerum humanarum moderatrix, beneficio. 
XV. 93. Tu vero felix et beata, Tullia mea, si quis tibi in 
morte sensus est, quae tot tantisque miseriis, quibus pro- 
posita fuisses in vita, una morte perfuncta es, a praesenti- 
bus malis expedita, ab impendentibus erepta et in tuto ac 
tranquillo quietis portu collocata. Merito tibi mortem iucun- 
dam fuisse putem, quum vel ea bona, quibus viventi frui 
licuit, animo reputas vel mala, quae moriens vitasti, mente 
ac cogitatione complecteris. 54. Ego autem, quum te feli- 
cem iudicem ac, si dicere liceat, paene oculis cernam, eur 
tua morte exerucier? Potius laetabor ae tibi tamquam de 
re optatissima gratulabor. Cui nisi molestum est me iam 
aetate confectum in tam perturbata re publica tamque misero 
vitae genere reliquisse, quid iam grave aut acerbum 6556 
possit? 55. Sed hoc quoque ratione ipsa levius aliquanto 
efücitur, neque tu nune quid me perferre necesse sit, sed 
quam non.multo post tecum iisdem bonis usurus sim debes 
cogitare. Nihil enim accidere valde grave potest iis, qui 
cic. IV. 3. 25 

spe iam propinqua futuri boni recreantur et aluntur. Sed 
nescio qui nos teneat error aut miserabilis ignoratio veri. 
Non enim tanto opere bonis delectamur quam malis adfligi- 
mur. Ex quo fit ut haec etiam nolentes augeamus, bona 
autem, quae fruendo, cogitando, gaudendo maiora elficere 
expediret, etiam deteramus: quod certe minime oporteret. 
Nam, si serio disputare volumus, cur dolores resque ad- 
versas refugiamus, quae fortitudinem in nobis gignunt et 
efficiunt? 56. Quae si nulla essent, nulla profecto forti- 
tudo agnosceretur. Cur mortem horreamus, quae adsidua 
sui memoria nos ut meliores simus admonet? nec patitut 
ad ea nos animum adiungere, quae aliquam nomini nostro 
vel intemperantiae vel iniustitiae notam possint inurere. 

ona vero et ea, quae probantur in vulgus, cur tanto opere 
appetamus? quae consecuti molliores plerumque ac dete- 
riores evadimus. XVI. 57. taque his voluptatum leno- 
einiis obruimmur, ut discessum ex hac vita impendere vix 
aliquando recordemur. Sapienter philosophorum princeps 
et magister Plato: quae sensus appetit aut timet nihil aliud 
esse quam somnia: itaque penitus contemnenda esse. Mala 
vero ut vitentur, ad aeterna properandum: quo nisi confu- 
gias, vitari numquam posse. At ad aeterna ne properari 
quidem potest nisi morte ianitore ac duce. 58. Quorsum 
haec? αἱ intelligamus non modo a dolore vacuam, quietam, 
opportunam, bonam denique esse mortem, sed etiam sum- 
morum atque immortalium bonorum liberalem ac beneficam 
ministram. ]taque Cato sic e vita discessit, ut laetaretur 
causam se naetum esse moriendi. Iam nemini dubium esse 
potest quin vir prudentissimus, si sua morte laetabatur, 
mortem etiam optimam esse agnosceret. 59. Certe enim 
in re sua, quae praesertim sensu percipiatur, nemo fallitur. 
Quod comprobare possum Artabani, Xerxis patrui, viri sa- 
pientissimi, testimonio. De quo est apud Herodotum, quum 
Xerxes exercitus sui copias paene innumerabiles ante se in 
aciem instructas intuens collacrimatus esset neminem ex 
tot milibus ad centum annos superstitem futurum, illum 
Xerxi vespondisse: At tam multa sunt tamque misera, quae 
viventes perferunt, ut nemo sit quin mori saepissime cupiat, 

quum incidentes calamitates et morbi vitam adeo perturbent 
sollicitamque habeant, ut longissima videatur. 60. Itaque 
mortem perfugium esse aerumnosae vitae dubitare nemo 
potest. Nec his contentus addit etiam illud, deos immorta- 
les, quum hominum vitam, quae adeo misera sit, multis 
bonorum integumentis velarunt et operuerunt, fecisse quo- 
dam modo invidentius, ne mortis suavitatem, quanta est, 
omni ex parte- degustaremus. Amphiaraum fabulae narrant 
lovi atque Apollini fuisse carissimum neque tamen illum 
senium attigisse. XVII. 61. -Ex quo quid aliud coniici 
potest quam mortis celeritatem divinum munus et lucrum 
esse maximum? Itaque scitum est illud comicum: 


. Nam quem tuetur atque diligit deus, 
Iuvenis supremum mortis intrat limitem. 


Neminem enim, quem dilexerint di, patiuntur esse miserum. 
Qua re vitam eis miseriarum plenam adimant necesse est. 
62. Quid autem contingere homini tam gratum potest,-quod 
eum magno opere in vita retineat? Voluptas, credo, quam 
ex alicuius sive artis sive doctrinae tractatione percipit. At 
doctrina aemulationem omnium rerum molestissimam, 5] 
quaeris, etiam dolorem parit. Non tam enim delectamur 
aliquid discentes quam angimur multo plura ae maiora, 
quae scire vellemus, penitus ignorantes. Artes vero, quas 
tenuiores tractant, quid habent voluptatis aut quid non po- 
tius molestiarum et maeroris? Quanta.inter eos, qui illas 
exerceüt, perfidia, quantum odium, quanta invidia! aut 
quis est sua sorte contentus et non alienae sive industriae 
sive fortunae aemulator, osor, detractor? 63. Sin civilem 
vitam quisquam appetit et in rei publicae luce vivere pulerum 
putat, is se exigua aec paene nulla honoris specie magnas 
comparare calamitates certo sciat. Quotius enim quisque 
est cui non publica administratio vel maeroris vel iacturae 
tantum attulerit, quantum verbis explicare vix queat? Ac, 
si de toto vitae cursu iudicare vere volumus, exitum videa- 
mus. Ubi optimi rei publicae administratores, seu verius 
parentes, Miltiades, Ephialtes, Cimo, Themistocles, Aristi- 
des? Quantum illis fides, caritas, integritas, constantia pe- 
25 * 


" 


388 INCERTI AUCTORIS CONSOLATIO 198 


perit miseriae? ut non modo honoribus, dignitate, auctori- 
tate spoliarit, sed etiam in exsilium miserit. Quod contra 
oportebat, viros optimos patriaeque amantissimos honore 
adfici, in oculis ferri. Seipio Africanus apud nostros opti- 
mam causam amplexus, paucorum immoderatae libidini re- 
pugnans, mane mortuus in lecto est inventus, nec abfuit 
suspicio quin ab uxore, quae Gracchorum soror fuit, inter- 
fecetores essent immissi. 64. Metello autem Numidico, ho- 
mine omnium clarissimo ac praestantissimo, quid miserius? 
qui, ne in legem perniciosam iuraret, in exsilium abire sit 
coactus. Fateor profecto inter omnia exsilii genera atque 
omnes miseriarum causas maxime honestam Nurnidici fuisse 
condicionem, cui probitas, integritas, in patriam caritas 
calamitatis causam attulerit, sed tamen fatendum est gra- 
vissimam fuisse calamitatem pelli patria, avelli a suis, bono- 
rum direptionem , liberorum sive maestitiam sive aerumnam 
videre. 65. M. Regulum, C. Marium, L. Brutum ob libe- 
randam patriam interfectum praetereo. Nolim in iis comme- 
morandis nimius videri, quorum exitus nemo est quin ex 
libris, imaginibus, fama denique vulgari iam didicerit. Quae 
quum multa maximeque gravia sint, gravissimum tamen 
illud debet videri, quod homine ambitionis vinculis irretito 
quique e popularibus suffragiis totus pendeat, nihil usquam 
infelieius reperiri potest. Quantus in eo timor, quanta du- 
bitatio, quantus conatus, quanta sollieitudo! ut nullam illi 
a molestia vacuam esse horam non immerito suspicari pos- 
simus. Nam si servientis ea est condicio, ut ex eius, cui 
servit, moribus, voluntate, ingenio propriam.sibi fortunam 
fingat: qui populo serviet avido, invido, ignaro, ad muta- 
tionem proclivi et, quod caput est, ingrato, num aliquando 
beatus esse poterit? an potius, quotiens de eius natura co- 
gitabit, totiens suam ipse calamitatem ac fortunam conque- 
retur? Praeclare vetus poéta: 


Aeterno mixtam luctu mortalibu! vitam 
Olim constituit divum pater atque hominum rex. 


XVIIL 66. 1ltaque quam diu hac luce utimur, vivere qui- 
dem videmur, sed verius adsidue morimur aut saltem vitam 


| 

verbo retinemus, re ipsa amisimus. Equidem non videc 
quid in hominis vita valde optandum aut felix esse possit 
Multos potius, ne in maiora, quam quae humana eonsuetudo 
cotidie fert, mala inciderent, mortem sibi dedita opera con- 
scivisse scio. Quod tamen non idcirco dictum velim, quia 
probandum putem, sed ut ex eo appareat humana vita quam 
multis undique prematur diffieultatibus. 67. Cleomenes 
Lacedaemoniorum rex eiusque filius inorte ultro appetita, 
praeterea Theagenes Numantinus, qui, ne in hostium manus 
veniret, primum suis, deinde sibi ipsi mortem attulit, quanto 
opere vita fugienda sit satis videntur aperte declarasse. Ac 
nisi turpe videatur homines a muliereulis multo certe imbe- 
cillioribus fortitudinis exempla petere, repetamus ex histo- 
riis Hasdrubalis uxorem illam, quae Karthagine in hostium 
potestatem redacta se ipsam cum tribus filiis in conflagran- 
tis patriae incendium immisit. 68. Sed praeter haec, quae 
iam testata sunt et illustria, fateamur sane ingenue tantam 
esse humanae naturae miseriam, ut neque genus ipsum 
hominum nec e toto genere singuli miseriarum expertes esse 
possint. Quod eo magis mirandum est, quod non iis solum 
malis, quibus hominis natura adsidue adfligitur, mala nostra 
praescripta sunt, sed ipsi nos, quantum in nobis est, mise- 
riores cotidie reddere conamur. Nullum enim aliud in toto 
terrarum orbe genus animantium reperias praeter unum 
hominem, quod in proprium genus atque in se ipsum saevi- 
tiam exerceat suam, meritoque Dieaearehus in eo libro, 
quem de hominis interitu luculentum et eruditum conscri- 
psit, nihil habere dubitationis putavit quin multo plures 
exstineti sint homines ipsa hominum saevitia et acerbitate 
quam omni reliquo genere calamitatis. Tanta est enim in 
permultis avaritia, tantum ambitionis, imperii, divitiarum 
studium, ut explendae eupiditatis gratia nihil sibi non licere 
putent. Atque hoc malum non iam angustis finibus compres- 
sum videmus, sed superioribus saeculis erupisse vehemen 
ter et manasse latius. Non enim certum aliquem hominum 
numerum, sed regna ipsa et totas persaepe funditus sustu- 
lit civitates. XIX. 69. At, si ad singulos homines, quae 
proxima ratio est, mentem cogitalionemque converteris, ne 

in iis quidem quidquam reperies quod valde appetere aut 
approbare possis. Finge enim animo, quidquid homini felix 
aut beatum ex opinione vulgari possit in vita contingere, 
congerantur divitiae, bona valetudo, honores, potentia, 
etiam voluptates accedant: quum haec omnia in hominem 
ceontuleris, nihil tamen tribueris stabile aut firmum, nihil 
quod non repentinam et adsiduam pati mutationem possit. 
Caduea, enim et incerta sunt omnia, non in humanis consiliis 
aut viribus posita, sed in fortunae temeritate ac temporum 
vicissitudiné constituta. 70. Quid autem homini turpius 
quam e temporis ac fortunae mutatione pendere et secundo 
illius flatu sublevari, reflatu deprimi et adfligi? aut laetis 
rerum eventis gloriari, adversis lugere nec lacrimis tempe- 
rare posse? Quid iam intersit inter hominem mutamque 
pecudem, si nos perinde atque illa, quibus rationem natura 
denegavit, extrinsecus toti pendeamus, in nobis ipsis nihil 
fortitudinis, nihil firmitatis, nihil habeamus constantiae? 
Quamvis enim homini non mater, sed verius noverca natura 
corpus fraeile infirmumque tradiderit, animum autem et in 
molestiis anxium etin timore humilem et ad labores mollem, * 
plurimos tamen insevit divinos ingenii iudiciique ignieulos, 
quorum auxilio et cum dolore luctari et timori obsistere, la- 
bores vero omnes nullo negotio vincere ac perferre posse- 
mus. Itaque tributum divinitus mentis ignem et prudentiae 
non exstinguere, sed sopitum fovere atque augere debemus. 
XX. 71. Mors autem progressis in vita longius si immineat, 
nihil est eur magno opere commoveamur, quae praesertim 
aut meliorem, quam quo viventes fruimur, aut certe non 
deteriorem vitae statum sit adlatura. Qmis enim negabit, si 
animus omnino inlereat, exstineto sensu nihil. esse mali 
proptereaque nullam iustam doloris causam exsistere: at, 
si vigeat corpore solutus ac liber, quid iam illa vita. beatius, 
quid divinius? ex quo maxima et verissima laetitiae ac vo- 
lupiatis exoritur occasio. 72. Itaque nihil iam restat quo 
minus optimam esse mortem vere adfirmare possimus tan- 
tumque abesse, ut, quum adest, dolenda sit, ut numquam 
fugienda, saepe etiam optanda videatur, atque eo magis, 
quo diutius in vita homo permanserit. Nam, quum iis bonis, 

quae adferre vita potest, satiari coeperit, tum ab humanis 
molestiis secedens, in beatissimam vitam commigrabit. Non 
enim is ego. sum, qui animum simul eum homine interire 
putem tantumque mentis lumen e divina natura delibatum 
posse exstingui, sed potius certo. tempore emenso ad im- 
mortalitatem redire. 73. Quid autem hominem magis de- 
ceat quam tam multis tamque firmis rationibus nixum viri- 
lem animum retinere, femineam mollitiem exuere? Qui 
vero mortuos nimis lugent nec humanam condicionem magno 
elatoque animo despicere possunt, in eos illud probri ple- 
num vere dicetur: 


Vos etenim iuvenes animum geritis muliebrem, 
Illaque virgo viri. 


Multae enim repertae feminae sunt, quae in domestico luctu 
singularem animi praesentiam ac magnitudinem praestite- 
runt. Sed virilis fortitudo ut libidini, sic dolori non aliter 
quam servo domina imperare debet eamque coércere ac 
frangere tamquam vitiosam et imbecillam animi: partem. 
Quam si emergere patiatur seque paullo altius efferre, non 
modo rationi praecurret, sed etiam victrix in animo exsul- 
tabit. Quo nihil homini turpius aut perniciosius ne excogi- 
tari quidem possit. 74. Gorgias orator, iam aetate con- 
fectus ac morti proximus, rogatus num libenter moreretur: 
Maxime vero, inquit. Nam tamquam ex putri miseraque 
domo laetus egredior. O virum egregium dignumque, euius 
vigeat in omnium ore ac mente sententia! Quid enim potuit 
praeclarius dicere? Quum. mala, quae viventem pati ne- 
cesse.est, cogitaret, miseriarum finem, quas moriens re- 
linquebat, adesse laetaretur? Sic par est loqui hominem, 
qui non libidine vexetur, non voluptatis illecebris irretiatur, 
nulli denique pareat cupiditati, quae summa est ratio et 
sapientia, humanae necessitati imperare, non dolori cedere, 
non desiderio angi, nihil denique humanum extimescere. 
XXI. 75. Angamur liberorum aut adfinium interitu? Quid 
ita? ut stultos imitemur, qui quae mutari non possunt quae- 
que vel nolentes opprimunt perferre nequeunt: saniores, 
quorum tam multa exstant ad aeternitatem illustria sive 

exempla sive testimonia, negligamus? Quid est aliud caeco- 
rum more ambulare et, quum in celebritate versari ac solis 
lumine uti possis, solitudinem tamen ac tenebras quaerere? 
Iam enim ad eos, quos aemulari satius est quosque nobis 
imitandos proposuit antiquitas, nostra delabatur oratio. 
76. Mortem igitur in malis nullo modo esse ponendam, sed 
in praecipuis bonis numerandam dubitaturum puto nemi- 
nem. δ᾽ enim a miseriis abstrahit, si in meliorem vitam in- 
ducit, si neque misera ipsa est nec ullius particeps miseriae, 
cur mala censeatur? Sin hoc largitur, ut sempiternis bonis 
potiamur vitamque, quam mortalem habuimus, aeternam 
adipiscamur, quid morte beatius esse possit? Itaque sa- 
pientissimos homines aecepimus non modo suorum morte 
non perculsos neque dolore ullo adfectos, sed etiam saepis- 
sime laetatos esse. .77. Anaxagorae inter familiares suos 
de natura rerum disserenti filii mortem nunciatam tradunt, 
nihilque aliud ab eo responsum nisi se illum genuisse mor- 
talem. Praeclara vero vox et vere digna, quae a tanto viro 
emitteretur. Non enim sane video quid sapientius aut con- 
stantius diei possit. An adolescentem illum esse mortuum? 
Fraeti hoe animi nec in rebus adversis admodum firmi 
signum fuisset. An angi sese non sua, sed filii causa? 
Num igitur ignorare se fateretur quantis e malis elapsus esset 
fllius? An se quidem dolere, sed tamen humanum casum 
agnoscere? Ubi ergo hominis gravitas, iudicium, sapientia 
aut quid ab imperitorum turba distabit? e quibus tamen 
saepe multi nec iis rebus anguntur, quae necessario eve- 
niunt, nec quo minus eveniant, quum communes omnibus 
sint, laborandum ullo pacto censent. 78. 1116 vero sapiens 
et vere philosophus, quem neque improvisus nuncius per- 
culit nec a disputatione abduxit, sed potius vocem expres- 
sit summae indicem fortitudinis ac sapientiae. "Vellem et 
hoec ipsum de pluribus ex nostris dicere liceret: quos si qua 
interdum fortunae oppressit iniuria, nihil aliud iudices 
quam prostratos illos ac penitus abiectos esse. Quasi vero 
aliquid acciderit, quod vel ante ipsos nemini aut quod ipsis, 
si minus hoc tempore, saltem paucis post annis non even- 
turum fuerit. Ac, quum maxime animo vigere deberent, 

tum praecipue non solum praeteritae patriaeque virtutis, 
sed etiam humanae legis ac paene obliviscuntur sui. Tan- 
tum in eorum animis mollities potest ac servitus quaedam 
doloris atque tristitiae. XXII. 79. An ego illum iudicare 
liberum possim, cui dolor imperat? quem repentinus casus 
perturbat, impellit, evertit, qui nihil prae doloris magnitu- 
dine cogitare, nihil meditari queat? qui nihilin se ipso, in 
temporibus atque in fortuna, quae stabilitatis nihil habet, 
sua ponat omnia? Ego vero istam non modo servitutem, 
sed. paene captivitatem et quidem miserrimam censuerim. 
Quid enim interest inter eum, qui vinctus ab hostibus et 
eareeribus conelusus obsideatur, et eum, qui dolore captus 
suo prorsus eareat arbitrio? At ille quidem, etsi corpore 
serviat, animo tamen liber est nec dubitat aliquando fore ut 
libertatem adsequatur: qui vero dolori paret nec valet cor 
pore et animo quam maxime laborat. Non enim amicis frui 
non rei publicae prodesse, non privatas res curare, non 
publicis consulere potest. Ita in otio et quidem molestis- 
simo nee cuiquam paret et tamen sibi non imperat. Qui 
quum adsiduis et maximis prematur angustiis, alterum esse 
necesse est, ut, quam diu in dolore versatur, semper miser 
sit, alterum fieri nullo modo potest, ut, nisi dolere desinat, 
a miseriis eximatur. 80. Quanto sapientius Xenophon, qui, 
quum sacra sollemnia perageret maioremque natu filium in 
proelio apud Mantineam cecidisse audiret, coronam tantum 
e capite deposuit, sed in sacris peragendis constanter per- 
stitit. Ubi vero cognovit fortiter pugnantem occidisse, co- 
ronam rursus capiti imposuit deosque ipsos, quibus litaba- 
tur, testatus est maiorem se ex filii virtute voluptatem quam 
ex obitu molestiam cepisse. Huic ego non dubitarim quin 
omnia; quaecumque accidere possent in vita, nullam essent 
perturbationem adlatura. Qui enim usque eo in deorum 


cultu constans et firmus esset, ut neque filii morte nunciata 


ab iis avocari posset, cur eum credam filii morte lugenda 
a deorum voluntate dissensurum fuisse? aut qui virtutem 
filii vitae anteferret, non iure credi possit illum et virtutis 
studio incensum et patriae caritate impulsum omnes mo- 
lestias omnesque calamitates libentissime fuisse subiturum? 


* 

81. Sed quo rariores, qui hoc modo animati sint, hoc prae- 
clariores viri. Nihil enim ad laudem illustrius quam in 
aeternam gloriam aut in patriae uülitatem intuentem aut 
saltem fortiter dolores perferentem et cum fortuna luctan- 
tem negligere humana. Quae qui nimium curant, ii laudis 
studium, civium eommoda, denique omnia, quae laudabilia 
putantur, prorsus e mente ac cogitatione eiiciant necesse 
est. Neque enim humanis curis implicitus toto animo de 
patriae salute atque utilitate cogitare aut laudem sibi prae- 
claris actionibus comparare vel egregii quidquam suscipere 
aec sustinere queat. Suis autem commodis ac ratienibus 
prospiciens et consulens caetera omittet, de se ipso dies 
noctesque cogitabit. Ita nec boni civis nec boni viri funge- 
tur officio. Bonum enim virum decet de caeterorum com- 
modis aeque laborare ac de suis, bonum vero civem sua 
omnia posteriora habere, patriae commoda prima et maxima 
ducere, ἃ quibus neque dolore neque ulla omnino humana 
aveli perturbatione debemus. XXIII. 82. Periclem nar- 
rant historiae intra quadriduum duobus filiis, eximiae indo- 
lis adolescentibus, esse orbatum. Qui usque eo fortis ac 
constans in luctu fuit, ut nihil prorsus de pristino habitu 
:ultuque deminuerit, sed eumdem quem antea in contio- 
nibus habendis morem ritumque servarit nec umquam ecoro- 
nam e capite deposuerit. De quo traditum est, nihil eum 
putavisse indignius futurum, quam si aliquod fracti animi 
signum maeroris causa muliebri more edidisset. Fortem 
- sàne hominem et magna laude aeternaque memoria dignis- 
simum, quem neque naturae vis ad nimium saepe amorem 
trahens potuerit de statu dimovere et ad dolorem abducere 
nec liberorum desiderium, quos tamen summe dilexisse 
dicitur, ulla ratione perturbarit. 83. Nec mirum. Vera 
enim fortitudo inanes sollicitudines eiicit ac depellit, oppri- 
mit cupiditates, imperat timori, nihil autem appetit forti viro 
indignum nec ab ulla re vel metu vel inconstantia repellitur. 
Et quamvis excelsam elatamque naturam ratio ipsa doctri- 
nae praeceptis imbuta confirmet: quod Pericli doetissime 
homini maximoque ingenio praedito sine ulla dubitatione 
contigisse prorsus mihi persuadeo, ipsae tamen fortitudinis 

radices in animo praecipue insident. Qui quum humana 
despicit nec ad humilia quasi humi depressus ullo paeto ad- 
haerescit, facile fit ut. uberiores et maturiores fructus ferat, 
quum ad eum, veluti ad agrum optimum cultura, ratio etiam 
accesserit conformatioque doctrinae. Non enim sensu omni 
doloris caruisse summos viros credendum est. Qualis enim 
nihil sentientis animi sensusque prorsus carentis esse forti- 
tudo potuisset? Sed dolorem sentientes ad eum opprimen- 
dum ac vincendum summam animi contentionem adhibebant 
tantumque nitebantur, ut e pugna discederent superiores. 
84. Verum enim illud: est, nullam animo maiorem. pestem 
una remissione posse contingere. Qui si intentus est. seque 
ad resistendum parat, omnia sustinet pondera, omnia vel 
firmissima tormenta facile discutit ac depellit: at remis- 
sione enervatus et ffeminatus ita deprimitur et urguetur, 
ut se ad aequitatem nequeat extollere. Nec vero quisquam 
doloris impetum excipere ac fortiter perpeti posset, nisi se 
prius ad obsistendum comparasset, aut fortitudinem aequi- 
rere, nisi prius doloribus multis acerrime ae fortissime re- 
stiisset. XXIV. 85. Ex quo consuetudo fit, quae callum 
obducit animo nosque contra omnes vel naturae vel fortunae 
impetus armat. An censemus Harpagum Medum tantum 
fortitudinis exemplum, quantum ab Herodoto memoriae 
mandatum est, edere potuisse, nisi prius in patientiae ac 
fortitudinis exercitatione saepissime versatus esset, nec 
sine maximo fructu, magnaque potius cum nominis sui glo- 
ria? Tantum enim fortitudine ac prudentia praestitit, ut 
acerbissimam iniuriam sine ullo plane doloris sensu per- 
tulerit et sese. cumulate contra regis immanitatem uleisci 
potuerit. Nam, quum eius filium rex Astyages interfectum 
ad epulandum apponi iussisset caputque ei post cenam ad- : 
latum ostendisset, rogans cuius ferae viscera in mensa 
comedisset, ille vero nihil perterritus nec animo ullam in 
partem deiecto:. Agnosco, inquit, quid sit actum ac, quid- 
quid regi placuit, mihi quoque placere pronuncio. Hoc 
autem immanissimum genus iniuriae tam diu dissimulavit, 
quoad Cyrum ex Persia in Mediam evocare potuit: quo ad- 
veniente, quum exercitus imperator contra eum a rege mis- 

sus esset, et regnum et regem illi tradidit. Itaque Astyages 
in Cyri potestatem, impietatis suae poenas daturus, redactus 
est. 86. O factum omnium gentium ac saeculorum memo- 
ria dignissimum! ex quo non modo qui dolori cedunt ad 
patientiam ac fortitudinem excitentur, sed etiam reges qui- 
que hominibus imperant, ne quid impium aut indecens au- 
deant, erudiantur. Nam adversus iniustitiam atque impie- 
tatem tantum est odium, tantainvidia, ut ne ipsum quidem 
caelum aut sidera, etiam si homines velint, huius modi scelera 
pati ac dissimulare possint. Ac, si sera deorum vindieta sit, 
noluerunt tamen impios ipso in facinore adeo exsultare, ut 
non angore conscientiae fraudisque cruciatu tamquam do- 
mesticis furiis adsidue vexentur. $87. Tantumque potest 
impietatis d'diumn, ut tyrannum exstinctum ac saevissime ex- 
cruciatum nemo misereatur, nemo doleat. Nam adversus 
hoe hominum genus nec in ullo praeterea omnem prorsus 
vim omnesque stimulos amittit dolor. Qui si ratione com- 
primendus est, quod supra diximus, multo etiam magis 
consuetudine vincetur, cuius tantae sunt vires, ut non modo 
perturbationes animi sedare, sed etiam naturae vim adferre, 
eamque saepissime immutare ae penitus aliam possit effi- 
cere. Cuius auxilio non modo doloris aculei, sed etiam 
fortunae fulmina depelli ae contemni facile poterunt. Medi- 
temur igitar et omnino statuamus nihil prorsus humanum 
esse dolendum, non mortem, quam iam optimam esse cogno- 
vimus, non egestatem, quae saepissime maximi boni causa 
a dis immortalibus tribuatur, non exsilium, quum orbis ter- 
rarum omnibus pateat, non caetera generis eiusdem, quae 
vulgi opinione gravissimis in malis numerantur. Nullum 
enim tam grave malum apparebit quin ex eo bonum aliquod 
multo maius multoque optabilius magno deorum beneficio 
aliquando colligatur. Pleni sunt libri philosophorum, re- 
fertae argumentis ἃς rationibus paginae fere omnes, tanta 
autem exemplorum copia, ut nihil possit esse cumulatius. 
XXV. 88. Quae quum ita sint, qua iam re terreamur aut 
cui dolori cedamus? Dion certe, qui e Platonis schola de- 
fluxit, quum eius filius in atrium e tecto delapsus interisset, 
non modo non doluit, sed etiam in eo, quod tum forte age 

bat, constanter perstitit. Quo facto iudicavit et vir sapiens 
et Platonis discipulus quid caeteros, qui sapientes haberi 
volunt, facere oporteat. 89. At Traheaspas multo fortius, 
si quidem filii morientis, quum ferro traiiceretur, sine ullo 
prorsus dolore spectator fuit. Cambyses enim iratus et 
ebrius quum eius filium sagittis peteret iamque pectus re- 
elusum appareret, patrem iussit inspicere num cor percus- 
sum esset. Cui quum pater respondisset iam cordi sagit- 
tam esse infixam, tum Cambyses: Num quid certam, inquit, 
habeo manum? At pater nullo doloris signo dato nec us- 
quam conversa aut commota facie: Ne Apollinem quidem, 
inquit, certiores sagittas emissurum erediderim. Quid hunc 
patrem putemus facturum fuisse, si filius in pugna fortiter 
dimicans occubuisset, qui nullius culpae conscium filium 
crudelissime trucidari non doluerit? Num credamus filii : 
mortem honestam ac pro patria susceptam tali patri futu- 
vam fuisse iucundissimam ?' Nec tamen dubito permultos fore, 
qui impium illum ae paene viscerum suorum carnificem 
/ocent. Sed faciant sane, ut lubet, dum hoc mihi conce- 
dant, exemplum hoc fortitudinis ac devicti doloris esse 
praeclarissimum. 90. Quod siita est, ut infirmos animos 
spectata caeterorum virtus erigat et confirmet, quem cen- 
seamus iam dolori concessurum, quum tam multos audiat, 
qui se ipsos in dolore superarint. Quocirca tam multa 
veterum exempla colligere vereor ne supervacaneum aut 
fortasse putidum videatur. Quod si caeteris tantum et non 
nobismet ipsis scriberemus , fortasse breviores in scribendo, 
in exemplis autem recensendis etiam priores essemus. Sed 
fit nescio quo modo ut ex aliorum casibus ad mala nostra 
sananda medicinam colligamus. Nobis quidem ita videtur, 
et, quum nostro: vulneri medeamur, mirari non debebunt, 
qui haec in manus sument, si quid fortasse paullo expres- 
sum uberius invenerint. 91. Illud certe propositum habe- 
mus, ut omnibus nobiscum prodesse omniumque dolori 
quam accuratissime fieri possit consolationem adferre pos- 
simus. Quam ob rem his enumerandis nostram valde im- 
minui atque adlevari molestiam experimur, caeteris idem 
optamus ac, si dicere liceat, etiam speramus. Nam in tanta 


898 . INCERTI AUCTORIS CONSOLATIO 208 


vel argumentorum vel exemplorum copia, quibus se legen- 
tes paene obrui sentient, ecquis se immobilem aut in do- 
lore inexorabilem praebeat? 


[Desunt non nulia.) 


XXVI. 92. Nec vero ignoro non nulla interdum accidere, 
quibus ita perturbetur et opprimatur animus, ut a medicina 
refugiat, idque si ullo in easu contingit, certe, quum do- 
lore adfligimur, maxime solet evenire. Quod ex eo fit, quod 
erepti vel amici vel adfinis vel filii cogitatio adeo nobis grata 
est, quod illum paene ante oculos eonstituere videatur, ut, 
etiam si dolorem refricet et lacrimas eliciat, tamen eam de- 
ponere nolimus. Ac, si ad consolandum remedia suppe: 
tant, tamen nihil minus quam consolantium verba audia 
mus. Falluntur sane graviter, qui ita agunt, sed hunc er- 
rorem, quo magno opere delectantur, sibi extorqueri nolunt. 
93. Qua re suum uni cuique studium suaque omnibus de- 
leetatio relinquatur. Non enim vereor quin, si minus in 
ipso doloris aestu remediis utendum homines censeant, certe, 
quum modice dolor resederit ac se paullum quasi remittere 
coeperit, ad exstinguendas doloris reliquias monita prae- 
ceptaque nostra adhibeantur. Nihil autem utilius est quam 
haee eadem in voluptate ac laetitia pertractare atque in ma- 
nibus habere. Sie enim et legi atque ad verbum edisci et 
penitus memoriae mandari possunt, ut, quum in animum 
penitus influxerint, tum exhauriri ac prorsus elabi non facile 
queant. 94. Ita fit ut, quum repente dolor invasit, tum iis 
utamur: quae, nisi ante percepta et cognita sint, impetu 
ipso doloris ineurrente plane depelli atque excludi solent. 
Sensimus hoc in nobis ipsis, nec parum nobis obfuit hanc 
universam adversus dolorem commentationem non multo 
ante animo ae mente percurrisse. Quamvis enim permultos 
philosophorum libros vel de luctu vel de morte satis accu- 
rate legissemus, ut Theophrasti, Xenocratis, aliorum, quos 
commemorare nihil attinet, tamen hoc non ideo feceramus, 
quod eventurum putaremus ut iis ipsis in nostro maerore 
uleremur. Itaque neque lectionem, quantum oportuisset, 
accuratam nec memoriam satis intentam adhibuimus. Casu 

autem repentino oppressi non priue ad libros confugere 
potuimus quin ante acerbitatis vi prosterneremur. Quam- 
quam postea tempore ipso factum est ut dolor nec, ut an- 
tea, acrior et mens ipsa paullo esset sedatior et ad 'medici- 
nam accipiendam magis idonea. XXVII. 95. Sed perga- 
mus ad reliqua, quae nec multa restant, et scitu ac cogni- 
tione dignissima, fructu autem ipso, quem praecipue quae- 
rimus, gratiora fortasse et. uberiora. Quid est ergo quod 
aliquam nobis adferre dubitationem possit cur nihil omnino 
nostrorum morle dolere debeamus? Credo, si quando nobis 
in mentem venit magnam nos ex eorum, quos amisimus, 
opera ac studio utilitatem. percepturos fuisse. At hoc non 
ad amicos aut adfines, quorum dolere videmur interitu, sed 
ad nosmet ipsos pertinebit. Mercennarius igitur dolor fuerit 
quique non ex adfinitate aut benevolentia, sed ex una pro- 
veniat utilitate. Quid autem flagitiosius et indignius quam 
eum, qui 816 doleat, fateri oportere, quum tanto opere ali 
cuius morte ecrucietur, quod aliqua utilitate privatus sit, si 
nihil ex eius vita beneficii ac commodi se consecuturum spe- 
ravisset, nihil sibi omnino dolendum fuisse? 96. At videa- 
mus non Persas aut Scythas, sed e media civitate nostra 
clarissimos et praestantissimos viros ac cives, qui non modo 
amicorum, cum quibus coniunctissime vixerant, sed etiam 
liberorum et quidem carissimorum interitum ita fortiter et 
constanter tulerunt, ut causae nihil sit quin eos superiori- 
bus Graecis comparare atque etiam anteferre debeamus. 
Atque hoc multo magis in illis mirandum fuerit, quod in 
eorum obitu se forlissimos et constantissimos praebuerunt, 
qui non modo ipsis utilissimi, si vixissent, sed paene soli 
utiles ac iueundi,esse potuissent. Quid enim utilius filio, 
quid iucundius unico? 97. At filium et unicum Q. Fabius, 
praelerea consularem, qui iam magnas res gesserat et maio- 
res cogitabat, amisit. Neque solum non doluit, quod for- 
tissimi animi fuit, sed etiam mortuo laudationem in foro 
dixit: quo nihil fortius aut laudabilius ne ex omni quidem 
antiquitate recenseri potest. Cuius orationem quis non ad- 
miretur, insignem ingenii, iudicii, ordinis praestantia? Quo 
modo ille vel ea, quae dixit, sine luctu dicere aut quae scri- 

psit sine dolore cogitare potuit? quum praesertim hoc in 
illa laudatione et admirari et obstipescere soleamus, quod 
non, ut alii, de caeterorum forlüitudine disputat, ut suum 
ipse dolorem aliorum exemplo minuat, sed in filio haerens 
illius maxime virtutes propriasque laudes, quae vel acerbio- 
rem efficere doloris sensum poterant, longissimo sermone 
persequitur. 

XXVIII. 98. Quod singularis virtutis exemplum fortasse 
Horatii Pulvilli laudem magna ex parte deminuere videatur: 
quem tamen summum virum silentio praeterire nefas duci 
mus, quum in eo ipso, quod filii mortem aequissimo ac for- 
tissimo animo tulit, etiam Iovi optimo maximo, cuius aedem 
dedicabat, gratissimum fecisse videatur. Nam pontifex inter 
sollemnium verborum nuneupationem postem tenens, ut 
filium mortuum audivit, neque manum a poste removit, ne 
sacra dirimeret, nec vultum a populo avertit, ne suum po- 
tius dolorem quam populi utilitatem ac salutem cogitare vi- 
deretur. 99. Iam quid L. Paullo insignius, quid illustrius? 
qui filios paucissimis diebus duos ita perdidit, ut nullum 
paene doloris paullo acrius indicium ediderit, ac potius in 
ea contione, quam de rebus a se gestis ad populum habuit, 
laetatus est, quidquid populo Romano immineret adversi, 
totum id in se ipsum a dis immortalibus esse conversum. 
100. Cum Sulpicio vero Gallo quis neget actum esse prae- 
elarissime? cuius innocentiam, sapientiam, militarem vir- 
tutem etiam insignis in obitu filii fortitudo illustraverit. Quem 
ut numquam lubens tacitum dimiserim, sic ad Catonem pro- 
perans exsultare videtur animus et quasi in portum ex hor- 
rida tempestate delatus in sapientissimi viri nomine atque 
exemplo conquiescere. Neque enim maiori mihi admirationi 
esse solent clarissimi hominis res gestae ac virtus non solum 
in luce patriae, sed etiam in congressu hostium cognita, 
quam fuit illa in filii morte praetoris designati in oculis 
omnium civium fortitudo declarata. 101. Atque horum egre- 
gia in domesticis miseriis atque aerumnis facinora qui for- 
titer in civitate nostra imilati sint easusque fortunae gra 
vissimos patientissime tulerint non difficile fuerit oratione 
complecti. Nam et Q. Marcius Rex, quum unicum summae 

pietatis summaeque virtutis filium amisisset, dolorem pru- 
dentia pervicit et eo ipso die, quo filii rogum spectarat, cu- 
riam ingressus est senatumque iussit convenire. Crassus 
vero in eo proelio, quod cum Parthis commisit, occiso filio 
tantum abfuit ut doleret, ut etiam exercitum increpaverit, 
quod unius militis iactura tanto opere commoveretur, hor- 
tatusque sit, ut patriae virtutis memores pro re publica for- 
titer dimiearent, filii mortui ultionem sibi uni relinquerent. 
102. Sed antiquior P. Crassus, vir clarus et consularis, 
P. Crassi filii mortem et vidit et moderatissime tulit. Nec 
ab eius laude abfuit ac fortasse Crasso praestitit Cn. Caepio, 
qui Caepionem filium naufragio absumptum ita non doluit, 
αἴ eum ne leviter quidem e vultu aut ulla corporis parte 
commotum e familiaribus quisquam ullo pacto senserit. Iam 
quid Pisones, Scaevolas, Brutos, Marcellos, Metellos , Le- 
pidos, Aufidios enumerem? quorum singuli pluribus amis- 
sis filis vel uxoribus vel parentibus nec lugendum existi- 
marunt et suam in illorum funeribus virtutem atque constan- 
tiam non sibi solum, sed etiam generi nominique Romano 
gloriosam fore putaverunt. 

XXIX. 1083. Pudet in virorum gravissimis casibus repe- 
tendis longiori uti oratione, quum virorum maxime peculia- 
ris virtus sit et in viris efflorescat ac vigeat maxime. Quam 
ob rem de feminis potius dicendum est, ut, quum eas for- 
tissimas fuisse cognitum sit, tum pudeat viros a mulierculis 
virtutis exempla petere οἱ ab iis ea virtute, quae ipsorum 
propria esse debeat, videri aliquando superato$. 104. Nam, 
si verum est, quod a Theophrasto alicubi proditum memo- 
riae mandavimus, orbem terrarum theatrüh quoddam esse 
magnum divina mente repletum et caelestis indicandae sa- 
pientiae gratia tam multis undique collucentibus ornamentis 
illustratum ac depictum, in eo autem medio collocatos esse 
homines a deo, ut cum fortuna, dolore, morbis, egestate 
easibusque permultis adsidue luetentur, deum vero ipsum, 
quantum quisque pugnando valeat, quamque viriliter for- 
titudine divinitus accepta utatur, desuper aspectare, hoc, 
inquam, si verum est, dubitari profecto non potest quin, 
quem ad modum populus Romanus in muneribus publicis 

invisos habet gladiatores, qui omni modo vitam impetrare 
cupiunt, favet iis, qui contemptum eius prae se ferunt, iti- 
dem di immortales, si quos ex hominibus nimis anxie de 
vita sollicitos eiusque exitum detrectantes aspiciant, iis 
aliquo modo suscenseant, eos vero et caros habeant et mu- 
neribus prosequantur, qui, si e vita revocentur ipsi vel suos 
revocari videant, alaeres laetique deo pareant nihilque pro- 
pterea mali sibi accidisse iudicent. XXX. 105. Ouod si fe- 
minas praestitisse intelligimus, cur iis imbecilliores atque 
infirmiores videri velint viri? Neque solum unam aliquam 
e multis feminam, sed totam gentem ac nationem ut marium 
virtute sie feminarum eximia quadam magnitudine animi 
praestitisse accepimus. 106. Lacaenas enim matronas tra- 
ditum est occisis filiis vulnera inspicere consuevisse, ac, si 
adversos vulneratos esse comperissent, laetabundas funus 
ducere eosque in avita sepulcra inferre solitas esse, contra 
vero, quos aversis vulneribus concisos agnoscebant, ab iis 
refugientes clam sepeliendos curabant nec ullo prorsus ho- 
nore funeris prosequendos statuebant. "Tantum in femineis 
quoque animis decus poterat et studium gloriae. 107. Qua 
ex gente etiam illud ad nos praeclarum dimanavit, matrem 
quamdam filium senis confossum vulneribus intuentem nee 
ingemere voluisse nec coronam e capite deponere, sed ad 
comites conversam ita locutam: Quanto pulcrius et optabi- 
lius est in acie victorem animam efflare quam in Olympio 
certamine parta victoria vivere! At alia filium in proelio 
interfectum audiens: Idcirco, inquit, genueram, ut mortem 
pro patria Mie d occumbere non dubitaret. XXXI. 108. 
Quid his feminiS*facias aut quo non honore ac gratulatione 
. dignas putes, quae de patriae dignitate deque gloria sollici- 
tae honestam mortem cuivis saluti ac luero anteponerent! 
Age vero, num Lacaenis Romanarum virtus inferior? Par 
fortasse, nisi malis etiam superiorem appellare. Quam for- 
tis enim et quam magnifiea illa Corneliae vox, quae duode- 
cimo iam fetu amisso, quum Tiberium et Gaium filios inter- 
fectos spectavisset, nullo timore perculsa nulloque dolore 
confecta: Numquam, inquit, ego me non felicem dixerim, 
quae Gracehos pepererim.  Fortem vero feminam et cuivis 

ex veteribus mentis praestantia ac magnitudine animi con- 
ferendam! Non enim dolori concessit, sed potius, quum vir- 
tute vicisset, vietrix de dolore triumphum egit. 109. Nihil 
iam Rutiliam miremur, quae C. Cottam filium in exsilium 
secuta, quum postea reversum in patriam amisisset, nemo 
eam laerimantem post elatum funus vidit. Parique fato 
Clodia usa est, quae D. Brutum filium eonsularem mortuum 
superstes vidit neque tamen eius obitum non fortiter et pa- 
tienti animo tulit. Quae virtutis non vulgaria in feminis 
exempla mirari aliquis possit, qui sexus imbecillitatem ac 
mollitiem cogitet. At vero, qui fortissimis genitas paren- 
tibus et fortibus etiam avis maioribusque prognatas recor- 
datus fuerit, nihilo ab eis minorem vel prudentiam vel animi 
magnitudinem requirat. 

XXXII. 110. Est ergo ulla res tanti aut commodum ul- 
]um tam expetendum, ut illo amisso ne prudentiam quidem 
retüneamus? Quae si ulla in nobis residet; nos profecto 
vel avitae vel patriae virtutis admonet nec de Pisonibus, 
Fabiis, Brutis, Marcellis cogitantes quos imitemur et a qui- 
bus ortum ducamus immemores esse patitur. 111. Horum 
enim armis imperii fines producti sunt, horum sanguine parta 
ac stabilita libertas, horum denique labore ac studio res 
publiea ad tantam pervenit sive bellicae laudis sive dome- 
sticae virtutis gloriam. Quorum in vestigia pedem ponere 
oportet, qui laudabiliter vivere quique honestis in actionibus 
exerceri volunt nee ullo mentis errore ad nimium dolorem 
atque insaniam traduci. Nominavimus externos magnos 
clarosque viros, collegimus de nostris plurimos, quibus 
mortis sensus non modo non ingratus, sed etiam optatus et 
iucundus accidit. Addatur, si placet, etiam Theramenes, 
qui veneno epoto, maxima aequitate animi, ludens in morte 
quod erat in poculo reliquum Critiae propinavit. 112. Ergo 
ille in sua morte vir clarus et sapiens ludebat: nos in filio- 
rum aut adfinium morte lugebimus? et veterum dicta cotidie 
legentes atque addiscentes praeclara ducemus, exempla 
repudiabimus? aut eam vitam, quae mortem hanc consecu- 
tura est, immortalem, beatam, a miseriis omnibus vacuam 


neglizemus? Quamvis enim nudum corpus et exanime dis- 

cedens relinquat animus nec amplius liceat homini, qui e 
vita discedat suis opibus, bonis, divitiis perfrui: 

Pc. GSlante, ut ille ait, ope Barbarica, 

Tectis caelatis, laqueatis, 


tamen multo maioribus et bonis et opibus. quae nulla vetu- 
stas absumet, nulla vis eripiet, piorum mentes adsidue po- 
tiuntur. XXXIII 113. Sed dimittamus et exempla claro- 
rum hominum et illorum virtutis impressam historiis memo- 
riam, veniamus ad id, quod unus quisque sensu percipit 
quantumque ex morte consequamur emolumenti ac commodi 
re ipsa factisque probemus. . Ex qua docendi ac disputandi 
ratione perspicue veritas elucescit quidque hoc modo se 
habeat vel illo facile potest perspici. 114. Si quisquam est, 
qui secundos in omni vita rerum exitus adipisci et consequi 
possit nihilque timeat adversi, hunc nemo infitiari poterit 
iure dicturum, si vitam sibi morte multis partibus meliorem 
adfirmet. Atqui nemo est qui non modo iniserias atque ae- 
rumnas ab humana vita segregare, sed ne semihoram qui- 
dem felicem sibi ac beatam polliceri possit. 115. Metelli 
3ibi fortunam sperant omnes, Priami sobolem ac regnum 
exoptant alii, quasi non et Metellus tam multos nactus filios 
ac nepotes, quum maxime beatus esse posset, invitus obie- 
rit et Priamum non omni orbatum progenie summoque do- 
lore confectum hostilis manus interemerit. His vitam si 
mors aliquot ante annis ademisset, e multis eos miseriis ac 
luctibus simul eripuisset: quos idcirco experti sunt, quia 
vitam diutius quam ipsorum requirebat felicitas produxe- 
runt. 116. Hinc illa miserabiliter decantata: 


Haec omnia vidi inflammari, 

Priamo vi vitam evitari, 

Jovis aram sanguine turpari. 
Quae non modo visu, sed etiam auditu acerbissima sunt. 
Quid putamus misero regi, qui omnia et videre et audire et ex- 
periri eoaetus est? Num ei multo melius evenisset, si vitam 
omnino multis ante annis quam haec acciderent amisisset? 
Forsitan quispiam dixerit: Multa, quae vivens nactus est, 
bona cito decedens penitus reliquisset. Sed a malis etiam 

multo gravioribus, qualia multa saecula non viderunt, feli- 
cissime liberatus esset, XXXIV. 117. Exquibus omnibus 
multisque aliis perspicuum est pervertere homines ea, quae 
sunt humanae fundamenta felicitatis, quum utilitatem a 
morte seiungunt aut quum miseriam cum morte connectunt. 
118. L. Crassum, ex nostra civitate clarissimum et eloquen- 
tissimum virum, matura mors quantis e molestiis quantis- 
que incommodis eriquit! Nam, qua in patriam pietate fuit, 
ex iis malis, quae mortem eius consecuta sunt, ineredibi- 
lem, si vixisset, dolorem accepisset. 119. Flagravit enim 
bello Italia, exarsit senatus invidia, nihil denique in civitate 
fuit quod non eius temporis calamitatem luctumque persen- 
serit. Nam quid fugam Marii, quid caetera, quae in illius 
discessu acciderunt, maxime luctuosa summeque miseranda 
commemorem? quid reditum illum sanguinarium, cuius ex 
recordatione nemo est qui non intimis sensibus exhorrescat. 
120. Tenemus enim memoria aut saltem ex patrum scriptis 
accepimus crudelissimam omnium caedem illo tempore esse 
factam, trueidatos bonos viros et cives, incisas eorum cer- 
viees in Rostrisque positas, qui multorum civium salutem 
ac dignitatem eloquentia peperissent. Quam multos ex illa 
rei publicae tempestate commemorare possumus, innocen- 
tissimos homines atque optimos, ut acerbissimam calami- 
tatem effugerent, libertatem morte quaesisse! 121. O acer- 
bum ac nemini non poenitendum rei publicae statum con- 
dicionemque vivendi! quum eos ipsos, qui rem publicam 
suo labore suoque sanguine auxerint, iuverint, servarint, 
nusquam tuto nihilque magis quam propinquorum manus ac 
gladios timentes horrescentesque videas: illorum autem, 
quorum ope atque auxilio servatus sis, quum horribiles mi- 
serosque casus spectes, nulla tamen ratione opitulari nihil- 
que adferre adiumenti queas. XXXV. 122. Quis neget iis 
ipsis, qui haec intueri cogantur, mortem esse non modo 
delrectandam, sed etiam optandam? Qui autem, ne in ho- 
rum temporum flammam incidant, mortis beneficio conse- 
cuti sint, eos vero beatissimos iure omnes existimabunt, 
qualem fuisse L. Crassum, nisi res ipsa probavisset, nihil 
esset eur oratione persuadendum videretur. Sed haec paullo 

antiquiora, quam ut omnibus in memoriam redigi ac cogi- 
tatione comprehendi possint. 123. Pompeii autem, nostri 
familiaris, casu quid in civitate notius, quid illustrius, aut 
quid omnium oculis ae mentibus perspectius et clarius? 
Hunc, si mature exstinctus esset, nihil doloris, nihil inva- 
sisset mali. Quod tam diu in vita mansit, idcirco factum est 
ut singularis calamitatis exemplum omnibus praebuerit. Cui 
eo luctuosior fortunae acerbitas visa est, quo feliciore ac 
seeundiore fortuna in omni vita usus erat. Quis enim uni- 
versis civibus aliquando carior, quis in toga vel rebus gestis 
vel honoribus extra ordinem delatis clarior, quis opibus, 
propinquitatibus, amicitiis florentior? cui nihil prorsus ad 
summam absolutamque felicitatem praeter honestum ac iu- 
cundum vitae exitum deesset. 124. Sed videamus quantum 
in rebus humanis fortunae possit iniurià. Nisi malimus ad 
propriam mortalis vitae nimis asperam miseramque con- 
dicionem omnia mala revocare. Qui enim amplissimis for- 
tunis usus erat, qui nihil nisi sublime ac beatum nec cogi- 
tare nec optare consueverat, cui omnia vel ad usum vel ad 
voluptatem supererant, bellum eum socero suscepit, dese- 
ruit domum, profugit ex Italia, et quum antea nihil in cae- 
teris bellis nisi summo consilio prudentiaque gessisset, quum 
vel maxime ingenio iudicioque excellere debuisset, sui paene 
oblitus est. 125. Itaque imbelles et infirmas copias, tirones 
colleeticiosque milites cum robustissimis legionibus con- 
ferre non dubitavit, et amisso exercitu ereptisque castris 
turpissime vietus in servorum manus vir summus et claris- 
simus incidit. Vita vero ut miserabiliter privatus sit com- 
memorare nihil est necesse, quum eo ipso, quod in tam 
miseram fortunam delapsus vitam cito amiserit, minus for- 
tasse miser censeri possit. Beatissimus autem obisset, si, 
quum in re publica florebat, quum valebat auctoritate et 
gratia, quum copiis opibusque adfluebat, e vita decessisset. 
Cuius propagatio quantum illi maeroris 86 luctus attulerit 
non modo scribendo, sed vix etiam cogitando consequi 
quisquam possit. XXXVI. 126. Itaque hoc stabilito et 
fixo, mortem saepissime beatam homini contingere, non 
solum quod nos in beatam vitam inducat, sed etiam quod 

multarum magnarumque miseriarum sensu liberet et a fu- 
turis vel calamitatibus vel doloribus abstrahat, quid iam re- 
linquetur cur non morte laetari ac elarorum hominum vir- 
tutem, qui nullius interitu perturbati sunt, imitari debea- 
mus? An non optimam beatamque mortem iudicabat L. Bru 
tus, quum tyrannum arcens, quem expulerat, vitam pro 
nihilo dueebat? ltem Decii, quo tempore cum Latinis pro 
patria dimicantes sese hostium telis obiiciebant? Praeterea 
Scipio, Paullus, Marcellus, Albinus, quos vitam in acie 
iuvandae patriae causa fortissime profudisse memoriae pro- 
ditum legimus. Et vero nihil fuit quam ob rem elato excel- 
soque animo homines vitam non despicerent, ut sempiter- 
nam gloriam consequi possent. Nam cum nullo vel certe 
minimo doloris sensu, quem morientes perferunt, infinitam 
laudem commuütabant. XXXVII. 127. Hunc enim locum 
de exiguo vel nullo potius dolore mortis, quem supra per- 
strinximus, paullo uberius pereurramus. Neque enim ab- 
surde dixisse mihi videtur is, qui morientium mortuorumque 
hominum statum et condicionem duabus potissimum ex re- 
bus percipi atque intelligi posse adfirmavit, quarum unam 
somnum statuit, alteram vero tempus illud, quod nostrum 
euiusque ortum antecessit. 128. Et sane itla est, ut ex 
omnibus opinionibus, quarum errore duci vulgus solet, quum 
de morte loquitur, nulla plane ad veritatem videatur esse 
propensior. lta enim multi vivunt, ut praesentibus bonis 
fruantur nec sane cogitent quid paucis post annis vel ipsis 
vel caeteris boni aut mali possit evenire. Itaque saepe non 
opinatis morbis, perturbationibus, angoribus vexantur, 
mortis vero, de qua potissimum cogitare debuerant, ita non 
reminiscuntur, ut ad se minimum illam pertinere nec sua 
quidquam interesse existiment. 1290. Qui, ut Panaetius 
Africanum dicere solitum tradit, ferociores equos domitori- 
bus tradendos esse, ut paullatim parere seque mitiores ac 
molliores praebere incipiant, sic ipsi in gyrum fortitudinis 
ac patientiae reducendi sunt, ne, si mors imprudentes op- 
presserit, perterreantur planeque concidant. XXXVIII. 130. 
Sed nescio quo modo voluptate luxuque delinita hominum 
consuetudo de recta maiorum vita deflexit eoque sensim de- 

lata est, ut nihil minus quam verum agnoscat, nec, quum 
aliquid agitur, reetum id neene sit magno opere cogitet. 
Qua nulla maior pestis ac pernicies humanis rebus valde 
iam labefactatis potuit adferri. Atqui, si in ullo homine, 
certe in his ipsis vulgare dictum et verum et acute cogitatum 
esse deprehenditur. 131. Quid enim isti aliud agunt nisi 
tolos dies per inertiam perdunt atque ita vivunt, ut stertere 
potius quam ullo pacto vivere videantur? Dormiens autem 
ut nihil sentit, nihil agit, nihil curat, sic mortuus quid agere, 
quid eurare aut sentire possit haud sane intelligas. Itaque 
in fabulis, quos di maxime adamarunt, eos, neimminentem 
aliquam calamitatem sentire cogerentur, si vigilassent, a 
dis immortalibus consopitos esse. accepimus. 132. Mortem 
igitur, si quidem somno similis est, singulis noctibus indui- 
mus, et, quum in somno sensus sit plane nullus, nullum 
etiam in morte futurum esse sensum verissime statuere de- 
bemus. Quod ut sensu ipso plane percipitur, sic ne de al- 
tero quidem dubitari ullo pacto potest quin, quales ante 
quam oriremur fuimus, tales etiam mortui futuri simus. 
Mors enim quem ad modum ad eum, qui nondum ortus est, 
nihil pertinuit, sic ne ad eum quidem, qui mortuus est, ulla 
ratione pertinebit. Ad morientem vero vel nihil vel parum 
certe pertinet, si quidem tam angusto spatio tamque brevi 
currieulo coércetur, ut, ne si velit quidem, vires suas ni- 
mium porrigere aut explicare possit. XXXIX. 133. Quae 
est igitur eorum oratio, qui tantum in morte dolorem se ti- 
mere atque expavescere dictitant? Quamquam non sane 
video quo modo aliter facere possint. Qui enim mortem 
numquam experti sint, quam semel homo subiturus est, quo 
modo bona malane sit vere sentire ac diiudicare possunt? 
Morientes aiunt eruciari, angi, distorqueri quod in non nul- 
lis fortasse animadverti atque observari potuit. 184. In 
quo tum isti aliquid dixisse videri possent, si hoc ex ipso 
mortis sensu penderet. Nam, si mors ipsa dolore suo cor- 
pus usque eo cruciaret atque angeret, ut haec doloris edere 
indicia cogeretur, negari profecto non posset quin dolorem 
non levissimum mors ipsa esset adlatura. Quum vero huius 
modi erueiatus paucissimos angat et eos maxime, qui intem- 

peranter, flagitiose, nefarie vixerint, nunc dubitari non pot- 
est quin tales homines non mors, sed admissorum scelerum 
conscientia vexet habeatque sollicitos. 135. Qui enim se 
morituros numquam crediderint ac ne cogitarint quidem, 
quum ad ipsam mortem pervenerint, anguntur non dolore 
moriendi, sed quod e vita inviti discedunt. In qua quum 
omnia secunda feliciaque experirentur, ne secus mortuis 
accidat, valde vereri ac dubitare coguntur. 136. At bonis, 
qui mortem semper tamquam praesentis tempestatis portum 
in ore ac sermone habuerint quique ex huius vitae procellis 
mortis beneficio aliquando egredi savpissime coneupiverint, 
nihil libentius ac iueundius mentione ac nomine mortis acci: 
dit. Atque in iis etiam praestans planeque admirandum 
deorum munus agnoscitur. Bonos enim et quidem plurimos, 
non modo cum exiguo dolore, ut optare homines vulgo so- 
lent, sed omnis plane. doloris expertes ex hac vita egressos. 
sine ulla dubitatione reperias. 

XL. 137. Ex quibus Q. Fabius consulatum adeptus, 
quum in euria praetereuntes salutaret, nihil dolens, nihil 
molesti sentiens, immo plane gaudens, e vita discessit. 
Atque idem contigit A. Pompeio, quum in aede Iovis Capi- 
tolini saera fecisset, itemque Thalnae consuli, dis immor- 
talibus supplicanti. Quid hos in ipso mortis articulo doloris 
expertos existimes, qui paullo ante laeti vivebant, et in eo, 
quo moriebantur, puncto temporis nihil lugubre testati sint, 
nihil flebile dixerint? Morte, inquies, oppressi sunt. 138. At 
sapientissimi et optimi viri: quibus mortem tamquam beatae 
vitae initium di immortales largiri voluerunt, quam eo for- 
tasse iucundiorem ipsis fore videbant, quo minus eo tem- 
pore tantum boni exspectaverant ac ne sperare quidem po- 
terant, Nam quum mors e divina voluntate tota pendeat, 
haud sane in hominis potestate esse possit quo potissimum 
die quaque condicione mori velit. 139. Nec verum est, 
quod dieitur a quibusdam, mortis eumdem omnibus homi- 
nibus diem ac terminum divinitus esse.constitutum, ut autem 
vel citius vel serius moriamur, singulorum hominum vel in- 
temperantia vel negligentia contingere. Nam, ut illud veris- 
simum est praefinitum esse vitae terminum a deo quem prae- 

terire aut ex quo egredi nemini liceat, sic illud adfirmare 
nemo possit, eumdem omnibus eademque hora vitae finem 
impendere. 

XLI. 140. Quod si agnosceremus, nihil sane esset cur 
homini prudentiam, temperantiam, pietatem tribueremus. 
Quae omnes plane virtutes , si hoc consequeretur , non modo 
inutiles, sed penitus inanes viderentur. Cur enim pruden- 
tia uteretur homo, cur abstinentia, cur temperantia, si eo- 
dem quo reliqui omnes temporis spatio vitam esset termina- 
turus? Ut diutius, inquis, vitam producere liceret. 141. At, 
si vitae terminus fatalis est, ne immutari quidem posse ne- 
cesse est. Sin voluntarius et in hominis arbitrio positus, 
nihil est eur eumdem omnibus a deo constitutum esse quis- 
quam adfirmet. Sed de his statuat unus quisque, ut libet. 
Quid autem verius sit deus ipse viderit, hominem quidem 
scire arbitror neminem. Stet modo nobis illud, doloris esse 
nihil in morte, boni autem tantum ex ea ad homines per- 
manare, quantum sperare multi possint, cogitatione quidem 
adsequatur nemo. ltaque hoec divinitus hominibus datum est, 
ut, quotiens molesti aliquid experiantur, tüm mortem exoptent 
ae votis etiam conceptis saepe implorent. Quid ita? quia 
bonam utilemque esse mortem coguntur agnoscere, malam 
autem aut acerbam esse numquam posse homini a natura in- 
situm est. 142, Itaque dolore perculsi mortem imploramus 
eamque unam ut miseriarum malorumque terminum exopta- 
aus. Admonet me loeus ut, quum neminem ipsa morte 
magno opere commoveri debere probatum sit, iis praecipue 
dolendum nihil esse contendam, quos mors cum laude op- 
petita consolari potest. Satis enim diu vixisse putandi sunt, 
qui vitam honeste clauserunt. Eosdemque e vita abeuntes 
non modo laus, sed etiam perpetua voluptas delectatioque 
prosequitur. Quae sane eo maior in animo exoriri ac vi- 
gere solet, quo latior alieuius in colendo officio vitaque 
honeste ducenda manavit industria. 143. Certe enim, quum 
ad reete agendum natus homo sit, ideoque mentis et ratio- 
nis munere.prae caeteris animantibus ornatus atque instru- 
ctus, unde potius laudem ac voluptatem quam ab honestis 
actionibus petat? An unde ortum duxerit obliviscatur ? 

lle vero nee sui oblitus est, qui recte vixit, nec iniquo 
animo mori potest, quum multos relinquat suae testes me- 
moresque virtutis. 144. Quanto autem gaudio exsultare 
eredendus est illorum animus, qui corporis admixtione so- 
lutus in caelestes ignes sempiternasque domos, unde exie- 
rat, revertit? Profecto enim ex divina mente delibatos ha- 
bemus animos, qui hae mole inclusi tamquam terrae gra- 
vitate, sic ipsi nimio pondere corporis opprimuntur. Ubi 
autem soluti corporibus ad proprias sedes evolaverunt, tum 
vere vivunt nec libidini, voluptati, dolori serviunt, sed sui 
compotes nulla re anguntur, nihil requirunt , omnibus im- 
perant. 

XLII. 145. Recte igitur dictum est corpus terram esse, 
mentem autem ignem de caelo sumptum. Id quod clarorum 
virorum acta eum virtute vita praeclaraeque actiones facile 
testantur. Quo modo enim aut omnia humanae vitae com- 
moda contemneret aut voluptates cunctas pro nihilo duceret 
aut vitam ipsam laudis honestatisque gratia profunderet, qui 
nihil quidquam ad se praeter haec ipsa mortalia, quae ma- 
nibus contrectat, quae terit pedibus, pertinere cogitaret? 
Verum haec non ita se habent. Corpus enim e terra con- 
cretum tam diu terrestrium rerum amore ducitur, quoad in 
terram ipsam, unde ortum duxit, revertatur. Animus vero, 
qui 6 caelo sumptus est, sempiternum quiddam et caeleste 
appetit nec iisdem quibus corpus finibus cogitationes coér- 
cet suas. Itaque numquam quiescere nec vere vivere pu- 
tandus est, quam diu eorpore conclusus invitus prope mo- 
dum mortali labe terrenisque vinculis cohibetur. 146. At 
illa quanti sunt, gravissimis vitae laboribus liberari, in me- 
diis doloribus et aerumnis obdormiscere et quasi emissos e 
molestissima vitae custodia in iucundissimam suavissimam- 
que domum remigrare? Huc enim pertinent, quae de pio- 
rum quiete deque voluptate illa, qua egressi e vita perfrui 
dicuntur, disputari a sapientibus solent. Oui quum intelli- 
gerent non fortuito aut temere satos et creatos homines esse, 
nec eadem mereri bonos, qui multis exanclatis laboribus 
vitam in medio dolore amisissent, et improbos, quorum in 
patrandis flagitiis semper est animus cogitatioque defixa, 


412 INCERTI AUCTORIS CONSOLATIO 221 


idcirco non eumdem probis et improbis vitae terminum nee 
eadem mortuis praemia statuerunt. 147. Qua nos recor 
dátione potissimum refici ac recreari decet, qui carissimam 
filiam optimeque de nobis meritam ita vixisse scimus, ut ad 
optimos mores summamque prudentiam nihil posset acce- 
dere, et ita mortuam, ut in dolore, quem ex partu. con- 
traxerat, summam animi magnitudinem summamque con- 
stantiam praestiterit. Cuius mentio nobis dolore iam, si 
non penitus exstincto, certe magno opere levato non solum 
acerba, sed etiam iucunda accidit. Qui enim aliter debet? 
quum nec ipsi quidquam accideret mali nec ego ulla re, quae 
tanto opere cum natura congruat et cum omnibus hominibus 
communicet, angi aut perturbari debeam. XLIII. 148. Quid 
ergo mihi restat? Nihil sane nisi quum ea divino potissi- 
mum beneficio vitae munere perfuneta sit, ut ad eam ma- 
xime vivendi condicionem cogitationem meam mentemque 
referam, qua nunc ipsam perfrui eredimus, ac si quod ae- 
quum est fateri velimus, etiam intelligimus. Qua ex medi 
tatione eo maiorem voluptatem percepturus sum, quo me- 
liore illa nune statu, quam quem vivens experta est, sine 
ulla dubitatione perfruitur. Quid enim boni non merita est, 
quae nihil umqugm egit ac ne cogitavit quidem mali, et iis 
angoribus ac malis, quae viventi obiecta sunt, ita patienter 
perfuneta sit, ut non secus de adversis quam de secundis 
rebus dis immortalibus gratulari gratiasque agere soleret? 
et quum nihil nisi rectum honestumque cogitaret, tamen una 
conscientia contenta nec sua benefacta in luce collocari nec 
sibi quidquam propterea laudis aut gloriae deberi arbitra- 
retur. 149. Quae ergo ila animata fnerit, ut de se quidem 
minimum, de recta mente ac de aequitate plurimum labora- 
ret, an non dis ipsis censemus maxime gratam et probatam 
fuisse, in qua non ficta et adumbrata, ut in multis, sed 
maxime solida et expressa virtutis elucebat effipies? Nam, 
quum eam talem natura genuisset, ut quod pulcrum rectum- 
que agnoscebat sua sponte sequeretur, tamen eo non con- 
tenta summa vi rationis prudentiaeque perfecerat, ut nulla 
re minus quam natura duce egere videretur. 150. Itaque 
qui eius instituta et mores paullo diligentius inspexisset, qui 

regundae familiae sollertiam, qui summum in cunctis rebus 
ingenium singularemque doctrinam advertisset, haud fuisset 
sane quod aut virilem in intelligendis iudicandisque rebus 
prudentiam aut exquisitam patris familias sollertiam requi- 
reret. Itaque, quibus maxime rebus egere saepe homines 
solemus, fortitudo et prudentia, hae ita in muliere abunda- 
bant, ut sui maeroris medicinam non peteret foris, sed in se 
ipsam spectans ex sua semper virtute penderet. Quanto 
autem graviores ac difficiliores animi morbi sunt quam cor- 
poris, eo magis mirandum est talem exstitisse illam, cuius 
fortitudini corporis mala parerent, prudentiae vero omnes 
animi morbi facile cederent. Itaque quamquam ex calami- 
tate temporibusque nostris molestiae plurimum traxerit, num- 
quam tamen animo perculsam aut deiectam sensimus. 151. 
Angebatur patris exsilio totiusque familiae luctum bonorum- 
que direptionem invita videbat, sed matri tamen consilio 
prudentiaque aderat et rebus in magnum saepe discrimen 
adductis reditus spem nobis adferre numquam dubitavit. 
Ita quantum ex calamitate doloris, tantumdem ex filiae sua- 
vitate ac pietate solacii capiebamus. Quod ut esset diutur- 
nius, si commodum nostrum aut eam, quae omnibus anti- 
qvissima est, liberorum caritatem cogitaremus, magno opere 
optare debuimus. At, quum illam corporis vinculis solu- 
tam, omnibus exutam miseriis et immortalitatis compotem 
factam animo reputamus, non modo in dolore conquiesci- 
mus, sed etiam praecipue laetamur. XLIV. 152. Quid 
enim mihi accidere laetius potest quam de immortalitate ani- 
morum cogitanti de filiae simul aeterna beataque vita con- 
fidere? Animos enim esse immortales ne dubitandum mihi 
quidem videtur. Faciam autem non invitus ut sapientissi- 
morum hominum percurram hac de re sententiam, quando 
me in hunc locum deduxit oratio. Neque vero haec ita dis- 
putanda censeo, ut animos ideireo non interire probari 
possit, quod mortuorum eorporibus vis quaedam inesse ve- 
neratione digna putetur, quae significare debeat non deleri 
morte animos, sed immortalium animorum veluti sepulcra 
quaedam mortalia corpora fuisse. Quasi non et maiora et 
firmiora multa suppetant quibus planum fleri possit, qui 

animos simul cum eorporibus interire contendat, eum con- 
tra rationem .nulla nixum ratione pugnare. 153. Quod si 
auctoritas quaerenda sit, quem graviorem nominare aucto- 
rem possum quam eum, quem Apollo ipse sapientissimum 
omnium pronunciavit? Cuius testimonium tale fuit, ut di- 
vinos. esse hominum animos et eos corpore solutos in cae- 
lum remigrare, unde prius venissent, in omni sermone ad- 
severaret. In quo cum philosophis illis consensit, quos 
quondam Italieos nominavit antiquitas maximeque nobiles 
iudicavit: quorum semper constans fuit opinio demitti animos 
e caelo divinaeque mentis eos esse non solum munus, sed 
etiam partem praecipuam ac propriam. Quod si secus esse 
quisquam putet, haud sane facile quid multis et firmissimis 
in hanc sententiam argumentis respondere possit inveniet. 
Sic enim plane cognosci ac sensu ipso diiudieari potest, sum- 
mam esse paeneque incredibilem in animis celeritatem ac 
festinationem, euius ope, quae corpus non modo certo men- 
sium, sed vix etiam annorum spatio perficere atque exsequi 
posset, ea ipsi non modo semel puncto temporis percurrere, 
sed etiam saepius excogitare et repetere facillime queant. 
XLV. 154. Quod si mirum videtur, cur non admirabilius 
censeatur meminisse animum tam multa innumerabilibus ante 
saeculis gesta, quae futura sunt cogitando prospicere ac 
non modo praesentia, sed etiam praeterita et futura veluti 
deum omnia complecti ac sub oculos subiicere conari? Quis 
dubitet, quum haec intelligat eademque in se ipso agnoscat, 
divinum esse animum, nec, si divina aeterna sunt, ipsum 
esse mortalem? quum praesertim duabus ex rebus, quae 
praecipuae in animo sunt, illius aeterna natura facile intelligi 
ac deprehendi possit. Haec autem sunt motus, qui in eo 
praecipuus est, principium ac perpetuitas. Quum enim ex 
se ipso moveatur nec aliunde, ut caetera, principium mo- 
tus mutuetur, summa autem in eo, quam diu in corpore 
est, perpetuitas motus appareat, quippe quae etiam in dor- 
mientibus agnoscatur et vigeat, idcirco dubitari nullo modo 
potest quin divinus sit et sempiternus futurus. 155. Et 
sane ita esse ratio vincit et rerum probat exitus. Dei enim 
imago quaedam animus est ex ipso deo delibata ac profecta. 

Quod si deus immortalitate fruitur, cur eam partem, quam 
ex se ipso sumpsit, mortalem esse velit? Quin hoc ipso 
singularem et eximiam divinam esse vim indicandum putavit, 
quod. non solum ipse immortalis sit, sed etiam quos velit 
suae naturae compotes et plane immortales effieiat. Corpus 
autem voluit esse mortale, nec immerito, quum e terra, 
euius mutationi subiecta natura est, initium duxerit et in 
eam ipsam vitae cursu confecto abire debeat. Sed animus 
profeetus a deo caelum ipsum appetit: nam in eum locum, 
unde discessit, semper optat redire. Terra autem, si cui 
appetenda, corpori soli est. 156. At vero animis aeterna 
caeli sedes quaerenda eaque propria illorum patria, si qui- 
dem animorum nulla in terris origo inveniri potest. Nihil 
enim est in animis mixtum atque coneretum aut quod ex 
terra natum atque fietum esse videatur. Nihil ne aut humi: 
dum quidem aut flabile aut igneum. . His enim in naturis 
nihil inest quod vim memoriae, mentis, cogitationis ha- 
beat, quod et praeterita teneat et futura praevideat et com- 
plecti possit praesentia. Quae sola divina sunt nec in- 
venietur umquam unde ad hominem venire possint nisi a 
deo. XLVI. 157. Singularis est igitur quaedam natura 
atque vis animi seiuncta ab his usitatis notisque naturis. 
lta quidquid est illud, quod sapit, quod vult, quod viget, 
caeleste et divinum est ob eamque rem aeternum sit necesse 
est. Nec vero deus ipse, qui intelligitur a nobis, alio modo 
intelligi potest nisi mens soluta quaedam et libera, segre- 
gata ab omni eoneretione mortali, omnia sentiens et movens 
ipsaque praedita motu sempiterno. 158. Itaque eamdem 
aeternitatem animis quoque nostris ex se ipsa exortis im- 
partivit. Quorum ex cogitationibus atque operibus nihil 
aliud nisi divinos esse illos et sempiternos colligere possu- 
mus. Nam si aedificiorum magnitudinem atque ornatum, 
si monumenta litterarum, si pecuniae vim infinitam in res 
maxime stabiles et admirandas effusam, si plurimarum maxi- 
marumque rerum adeptionem cogitare voluerimus, profecto 
intelligemus haec numquam facturum fuisse hominem, nisi 
diuturnitatem temporis ipsamque aeternitatem plurimum ad 
se pertinere existimaret. Jam ipsa gloriae cupiditas, hono- 

rum sitis, opum ac divitiarum adsidua procuratio quid aliud 
indicat nisi cogitare hominem in posterum nec eodem ve- 
scendi vivendique studio, quo caeteras animantes duci vi- 
demus, humanum animum detineri? Sed haec abiectiora 
atque humiliora nec ullis nisi sane angustis naturae terminis 
cireumsceripta. 159. Quid illa in primis gravia atque prae- 
stantia nec ulli plane in terris degenti nisi soli homini tri- 
buta? contemplatorem esse ipsum caeli rerumque caele- 
stium, frui magnarum ob$curissimarumque rerum scientia, 
quae vel ad excolendos ad integritatem atque innocentiam 
mores vel ad eomparandam solis astrorumque cognitionem 
vel ad exercendam in abditis obscurisque rebus memoriam 
mentemque pertineant.  XLVII. 160. Nonne haec ipsa 
tanta ac talia divinum esse animum ostendunt nec illius 
naturam aliunde quam e caelo delibatam ac deductam? An 
censemus, si unà cum corporibus animi interirent, aut sa- 
pienüssimos homines tam aequo animo mori posse aut tam 
iniquo planeque invito stultos et fatuos? Socratem ferunt 
morti proximum de piorum immortalitate beataque vita, 
quae mortem consequitur, disputavisse, itaque laeto ac 
libenti animo letale illud poculum hausisse, quasi non ad 
mortem, sed ad regnum atque imperium vocaretur. 161. At 
vero, quorum animus in terra defixus haeret, qui nihil nisi 
mortale terrenumque cogitant, eos plane repugnantes atque 
invitos e vita discedere videmus. Nec immerito, quum 
animorum aeternitatem propius iam intuentes crucientur 
mirum in modum, quasi flagitiose actam vitam poena etiam 
sit immortalis consecutura. Atque illud etiam — o stul- 
tum hominem, dixerit aliquis, et naturae suae penitus igna- 
rum! — nemini obscurum esse potest, ex ipsis etiam sa- 
eris caerimoniisque maiorum aeternam hominis vitam facile 
cognosci atque intelligi posse. Neque enim illi aut mortuos 
tanto honore coluissent aut tam multas tamque varias sepul- 
crorum caerimonias posteris tradidissent, nisi cognitum per- 
specetumque habuissent vigere animum in morte nec, quam- 
quam eorpus occidat, hominem ipsum penitus evanescere. 
162. Itaque statuisse videntur mortem ipsam non esse hu- 
manae vitae confectricem nec ex ea sequi interitum, sed 

potius ad aliam multo feliciorein vitam iis, qui recte vixis- 
sent, ducem optimam solere exsistere. Quicumque enim 
convenienter naturae vixerint nec illam seculi sint malae 
consuetudinis eorruptelam, quae divinitus datos ignieulos 
exstinguit vitiaque gignit et confirmat omnia, eos et viven- 
tes gloria et e vita excedentes praemiis prosequi oportet. 
Id enim non solum rationi consentaneum, sed etiam veris- 
simum atque aequissimum est. Cui autem aequitatis antiquior 
eura quam deo? XLVIII. 163. Itaque, quum homo solus ex 
omni prope modum genere nactus sit aliquam notitiam dei, 
nisi vitae iniquitate deo iniquus atque invisus evaserit, ad 
deum certe evolabit. Idque aeternitatis humanae vel maxi- 
mum 86 firmissimum argumentum est, solum hominem divi- 
nae voluntatis participem consciumque exsistere, ut, quam- 
quam agrestibus silvestribusque in locis natus sit, tamen ipsa 
docente natura et esse deum et colendum ac verendum esse 
dubitare non possit. 164. O rem dignam, in qua non modo 
homines, sed ipsas etiam pecudes obstipescere ac, si fleri 
possit, etiam erubescere oporteat! cognatum esse hominem 
deo: nullum aliud in terris animal nisi hominem solum dei 
cognitione imbutum esse: nec quidquam esse aliud quod 
animo e divina mente hausto praeditum sit, tantamque in- 
esse homini caecitatem atque socordiam, ut divinae cogna- 
tionis immemor aversetur migrationem ad deum? Nec enim 
aliud esse mors quam migratio ad caelestes superasque se- 
des existimanda est, nec id solum ratione quadam aequitati 
veritatique consentanea, sed etiam sapientissimorum homi- 
num maxime firmo stabilique consensu. Atqui eum, qui hoc 
pacto vivere ac paene a se ipso dissentire velit, meminisse 
certe oportuit terram ipsam omniaque, quae sub caelo sunt, 
divina voluntate regi proptereaque quiddam nobis quod ob- 
servandum et addiscendum videatur praescribere. 165. Quis 
ergo terram ipsam aut quotannis feracem aut semper opti- 
mas fruges et numquam malas inutilesque herbas edentem 
efferentemque vidit? quis animalia semper uberes fetus edi- 
disse, numquam sterilitatem passa esse recordabitur? Quod 
si haec ipsa secus se habent nihilque in rebus humanis per- 
petuo firmum eiusdemque naturae optare licet, cur, quam 
cic. IV. 3. 27 


418 INCERTI AUCTORIS CONSOLATIO 228 


in omnibus et rebus et animantibus vicissitudinem cernimus, 
eam ab homine seiungamus? Qui si multos annos feliciter 
vixerit, si sobolem, honores, opes adsequutus diu tantis 
bonis frui potuerit, praeclare secum esse acetum vere dixerit 
166. Sed adversi £amen aliquid subeundum perferendumque 
relinquetur: demum oppetenda mors erit, quae eo levior esse 
debet, quod omnibus communis est nec cuiquam singularis 
aut praecipua, sed hoc quoque gratior, quod nos a multis 
erroribus abstrahit, quibus quoad vivimus in tanta opinio- 
num varietate adsiduaque veri inquisitione perturbari saepe 
solemus et ad ipsam cernendam fruendamque veritatem iu- 
eunde traducit. Quo nihil beatius homini posse contingere 
satis, ut arbitror, ex eo suspicari possumus, quod innata 
est homini cupiditas scientiae, eius autem praestantia non 
sane video qua alia in re nisi in perfecta veritatis cognitione 
posita sit. Ex quo fit ut veritatis cognitionem adsecuti per- 
fecta absolutaque scientia potiamur, vereque dici potest, 
qui veritatem intueatur sensuque percipiat, eum voti sui 
compotem vereque beatum esse. XLIX. 167. Quod si beata 
vita quaerenda nobis est nec quidquam fugiendum magis, 
quam ne miseriarum gravitate premamur, quid illo homine 
stultius aut stolidius reperiri potest, quae caeterorum morte 
ita angitur, ut beatae vitae oblitus miseram atque infelicem 
consectetur? Profecto enim ita se res habet, ut nisi mor- 
tis dolorisque timore liberatus sit, etiam si multas cognitas 
perceptasque virtutes habeat rectumque et aequum omni 
plane utilitati anteponat, beatus tamen esse nemo possit. 
Quid enim aliud dolor est nisi cruciatus animi isque perpe- 
tuus? quid aliud timor nisi adsiduus invisarum ac molesta- 
rum rerum metus? 168. At quo modo felix aut beatus esse 
poterit, qui adsiduo cruciatu metuque urguebitur? Quin eo 
miserior atque infelicior existimari debet, quod non solum 
sibi ipsi molestiam miseriamque comparabit, sed in caetero- 
rum etiam sermonem ac víituperationem incurret. Nihil enim 
nimio dolore deformius, nihil a viro alienius. Et, si corporis 
pravitatibus vituperatio proposita est, vitiis ipsis, quibus 
laborat animus, nihil turpitudinis, nihil inuretur infamiae? 
llla vero et graviora sunt et maiori animadversione vindi- 

canda, quo nobiliorem, quam corpus est, sedem, nempe 
animum ipsum; oceupaverunt. 169. Quod Si turpis dolor 
nimius el vituperatione dignus, certe illud consequetur, ut 
qui nimio dolori se ipsum tradat ne laude quidem ulla dignus 
censeatur. Est enim series quaedam maxime veritati con- 
sentanea ut sententiarum sic rerum et, quem ad modum in 
sermone disputationeque nostra nectitur aliud ex alio, ita 
qui se una aliqua vel deformitate vel turpitudine implieari 
patitur multis statim miseriis ac deformitatibus opprimetur, 
L. 170. Nee vero credi velim me, quia dolori nimio repu- 
gnem, ideirco dolorem omni ex parte improbare omnesque 
illius ex animo fibras evellendas existimare. Est enim qua- 
tenus homo doleat et -— quod prudenter à Crantore dictum 
est — sive secetur pars aliqua corporis sive avellatur, sen- 
sus tamen adesse debet. Istuc enim nihil dolere fieri 
non potest quin quem ad modum feritatem corporis quam- 
dam sie animi stuporem maximum indicet. 171. Sed nimi- 
rum illud est, quod improbamus, dolori nos ipsos ita tra- 
dere, ut in aliam fortasse graviorem ex alia parte vitupera- 
tionem incidamus. Nam quem ad modum qui nihil prorsus 
doleat desciscere videatur ab hominis natura, quae morte 
pereulsa dolorem ac luctum aliquo modo indicare cogitur, 
ita, qui dolori nimis indulgeat, humanae naturae penitus 
oblivisei communemque omnium condicionem recusare iu- 
dieabitur. Quibus rebus intelligitur graviter peceare homi- 
nes, quum vel ea, quae omnibus perferenda subeundaque 
sunt, detrectare audent vel quid ipsos in vita deceat quae- 
que sequi aut refugere debeant non cernunt satis. Quod 
proprium prudentiae munus est, quam humanarum actionum 
moderatricem a dis immortalibus esse constitutam infitiari 
nemo potest. 172. Atqui huic tam praeclaro divinoque mu- 
neri plane obsistit, qui nimio dolore ducitur. Non modo 
enim se ipsum sine ullo fructu lacrimis ae tristitiae tradit, 
sed etiam omni plane consilio ae iudieio vacat. Ubi enim 
ratio, si se dolore auferri sinat? ubi constantia, si sibi ipse 
repugnet et in maerore iaceat? ubi denique humanitas, si se 
hominem esse oblitus nihil sibi cum morte commune esse 
contendat? Iàm vero illud stultissimum, existimare, quae 
2r* 

caeteri homines libenti animo subeant, iis se non esse ob- 
strictum. 178. Quid enim? an ignorare quisquam potest 
quanta inter homines cognatio sit quantaque similitudo? 
Etenim, nisi hoc verum fateremur, causae nihil esset cur 
homo hominem consilio, re, gratia, iuvaret, ab hostium im- 
petu ac laesione defenderet. Quod contra videmus accidere, 
ut, qui ab his actionibus avertat animum, non modo in vul- 
gus improbetur , sed etiam inhumanitatis ac feritatis accuse- 
tur. Certe enim non e marmore seulpü aut e robore dolati 
sumus : est in nobis quiddam, quod pietate misericordiaque: 
moveatur nee exstingui sinat illam, qua dis proximi sumus, 
iuvandi ac bene faciendi voluntatem. LI. 174. Itaque insi- 
tum homini atque innatum videtur, ut, quotiens alium homi- 
nem, quamvis alienum, premi calamitate atque aerumna vi- 
deat, erucietur animo nec, si facultas suppetat, dimittendam 
putet illius sublevandi occasionem. Quam enim ipse, si eo 
loco esset, benignitatem sibi impartiri optaret, ea ut in alium 
utatur, natura tacita quadam voce monere ac praecipere vi- 
detur. Quae igitur sibi evenire posse dubitet, ea si contin- 
gant, eur angi ac perturbari velit, aut cur non potius hu- 
mana illa esse et omnibus hominibus proclivia fateatur? 
175. Quanto rectius ille, qui *hominem se? agnoscit * nihil- 
que humani a se alienum putat?? Itaque quum hanc ex ani- 
mis nostris opinionem, mala omnia non esse humana, veluti 
immitem quamdam et immanem beluam extraxerimus, pro- 
fecto minus misere minusque sollicite vivemus. Relinquetur 
enim illa cogitatio, quaecumque accidant, fortiter ferenda 
esse nihilque posse homini evenire, quo funditus prosterna- 
tur: idque ita erit, si nobismet ipsis non adsentabimur, sed 
veritatem , qua nihil praeclarius, praestabilius, uberius esse 
potest, toto pectore ampleetemur. Haec enim illa est, quam 
adsecuti meliores multo effieimur et ad perferenda incom- 
moda praeclaraque peragenda alacriores, 176. quum nihil, 
nisi quod rectum et aequum est, laudabile arbitramur nihil- 
que aliud nisi egregia illa, ex quibus vera gloria nascitur, 
expetimus. Ac mihi videor nimis etiam nunc anguste atque 
exiliter agere. Qui enim latior obiici campus queat in quo 
fidentius atque alacrius exsultare possit oratio? Sed faciam 


231 CAP. 50— 52. 8. 172-— 181. 491 


impudenter, si medicinam deserens animorüm, quam ex 
omnibus maxime utilem esse intelligo, ad meam unius de- 
lectationem sermonem omnem mentemque convertam. 177. 
Dolorem igitur nimis acrem ac diuturnum fugiendum diximus 
et quidem probabiliter, quum ex eo mala multa maximeque 
gravia soleant exoriri, contra vero nihil boni. Neque enim 
dolor ex illis rébus est, in quibus vel ad probandum vel ad 
vituperandum multa et magna contrariarum rationum paria 
momenta agnoscantur. Hoc enim si aecideret, agerem vere- 
cundius neque me in eum locum demitterem, unde nullum 
plane exitum viderem. Sed, quoniam haec ita se habent, 
contendo vincendum esse animum dolorique acriter obsi 
stendum. Sive enim nosmet ipsos sive vulgi opinionem eogi- 
temus, id nobis sine ulla dubitatione faciendum est. 178. At, 
si ad mortuos ipsos animum traducamus , qui possumus ex- 
istimare gratum illis fore, quod nimio dolore cruciemur? 
praesertim quum ex eo nihil ad illos utilitatis, sed permul- 
tum ad nos dedecoris atque incommodi permanet. Quid igi- 
tur eos ipsos a nobis optare atque expelere arbitremur? 
Nihil sane nisi ut eos illustri memoria ac recordatione de- 
coremus. 


Nemo me lacrumis decoret , 
ait Ennius: 
cur? quia volito vivus per ora virum. 


LII. 179. Quid igitur est causae cur fletum laerimasque re- 
cuset? Nimirum ea gloria, quam se adhuc viventem adsecu- 
tum esse confidebat. Eamdem igitur ob causam nostrum 
quoque luctum mortuis ingratum molestumque fore suspice- 
mur nec aliud eos a nobis quidquam flagitare credamus, 
quam, ut id ipsum illis, quo maxime delectamur, tribuamus. 
180. Haec autem gloria est et adsidua illorum virtutis re- 
cordatio: quam si sermone laudationeque nostra immorta- 
lem efficere liceat, hoc uno de mortuis nos vel optime me- 
ritos existimare possemus. Quid? quod eum, qui sic doleat, 
ut reereari confirmarique non possit, ne divinum quidem 
numen horrere sapientissimi homines prodiderunt? 181. Im- 
pium autem est, quibus debemus omnia, iis pessimam: re- 

ferre gratiam: contra vero, qui deorum voluntati paruerunt 
nihilque se, quod ab illis ultro daretur, moleste ferre decla- 
raverunt, eos non solum viventes praecipua laude ornavit 
antiquitas, sed etiam e vita egressos perpetuo coluit honore, 
idque eo studiosius ac libentius, si quos intellexit cum deo- 
rum cultu exercitationem virtutis et praecipuam in mortales 
beneficentiam coniunxisse. Seite profecto, ut eaetera ferme 
omnia. 182. Quid enim maiori laude dignum ex omnibus 
rebus humanis commemorare possimus quam eum, qui vi- 
tam ducat eum virtute coniunetam, ad deorum cultum atque 
honorem perpetuum in homines studium ac pietatem adgre- 
gare? nec quidquam tantulum modo in eius animo exsistere 
quod non vel pietati vel humanitati vel denique virtuti sit 
consentaneum? LIII. 183. Nec aliam sane ob causam per- 
turbari omnem vitam errore inscitiaque videmus, nisi quod, 
quae in hominis vila praecipua esse deberent, pietas erga 
deos, in homines beneficentia, virtus in ingeniis ac moribus, 
ea fere omnia negligüntur, eademque ratione, quae maxime 
vitare deberemus, ea studiose expetimus , caecoque impetu 
ferimur ad illa, quibus vita nostra plane fera atque immanis 
effieitur. Ex hoc fonte cupiditates insatiabiles exoriuntur, 
quibus non modo singulos homines, sed totas familias et 
universas funditus eversas civitates videmus, praeterea se- 
ditiones, insidiae, discordiae rerumque et hominum clades 
et interitus. Ex his etiam incredibiles dolores emanant, qui- 
bus perturbari vitam neque solum insuavem, sed acerbissi- 
mam effici necesse est. 184. Quod contra probis virtutem- 
que amantibus aecidit. Nam divinae voluntati obtemperan- 
tes nihil in se ipsis, sed in ea se ipsos ac sua ponunt et lo- 
cant omnia, neminem laedunt, omnes liberalitate, benigni- 
tate, caritate amplectuntur, nulla re eruciantur, nihil appe- 
tunt, omnium vitiorum fracto impetu cupiditatumque radici- 
bus ex animo penitus evulsis. Nempe igitur eos, qui ita 
vixerunt, ut sibi iucundi, dis grati, hominibus fructuosissimi 
exstiterint, divinis honoribus i iure dignos maiores nostri cen- 
suerunt, eosque *eum dis immortalibus aevum agere? sa- 
pientissimus poéta non immerito cecinit: nee tamen idcirco, 
quod eorum corpora in caelum perlata credere sapienter 

quisquam possit: quod, quia natura non patitur, ut, quod 
e terra est, alibi quam in terra maneat, ne credi quidem 
debeat necesse est, sed, quod eorum animi tamquam ho- 
minum de dis immortalibus humanoque genere optime meri- 
torum in caelum putentur elati. 185. Quod de Romulo, ur- 
bis nostrae conditore, memoriae proditum accepimus : quem 
singulare in genus hominum collatum munus tam praeclarae 
urbis condendae in deorum numero collocavit: idque eo 
tempore, quo litteris et doctrinis homines exculti facile fictum 
a germano, verum a falso secernebant, ut credi non possit 
quidquam illis persuaderi potuisse quod ullam ficti aut falsi 
imaginem prae se ferret. 186. Sed, quod ille mortalis exi- 
mia virtutis ac beneficentiae gloria consecutus est, ut non 
solum immortalis, sed deus iudicaretur, id ipsum aliis etiam 
tributum esse, ut inter deos recepti putarentur, quum ex- 
cessissent e vita, annales veterum loquuntur. Quod et apud 
Graecos prius contigit et inde fortasse ad nostros permana- 
vit. Nam et Hercules et Liber, fratres Tyndaridae, et feminae 
plurimae, quibus nunc inter deos locus esse praecipuus cre- 
ditur, et hominibus nati et homines fuerunt. Sed, quod vir- 
tute praestiterunt et, ut caeteris ad recte vivendum bene- 
que merendum praelucerent, elaboraverunt, ideo eos homi- 
num fama beneficiorum memor in consessu concilioque cae- 
lestium eollocavit. Atque ipsos, quos vocamus maiorum 
gentium deos aliosque quam plurimos, quos in deorum nu- 
merum rettulimus, hinc a nobis egressos et in caelum pro- 
fectos facillimum erit agnoscere. LIV. 187. Maximum vero 
argumentum est, quod de illis eredimus, id esse verissimum, 
quod et tantus tot saeculorum doetissimorumque hominum 
consensus veritatis vox ipsa esse videtur et quod tantae 
tamque praeclarae virtuti quem alium vere congruentem 1lo- 
eum tribuere oporteat non sane reperies. 188. Quis est au- 
tem tam demens; ut, quos innocentia, liberalitate et singu- 
lari quadam ac praecipua virtute dis proximos intelligat, iis 
seiunetum a dis tribuendum locum censeat? et, quum ho- 
minis animus terrena fespuat, ad supera semper feratur: 
qui non solum tacito naturae impulsu , sed voluntate reque 
ipsa, ut quam maxime caelestibus similes essent, praestite- 

runt, eos licebitne caelo esse privatos? 189. Mihi vero eo 
iustius in caelo collocati videntur, quo clarior eorum inter 
homines vel eluxit liberalitas vel virtus enituit. Quis enim 
Hercule fortior, quis prudentior, quis ab omni cupiditate 
remotior? Quos ille labores, ut fortiter ageret et hominibus 
prodesset, suscepit et pertulit aut quid non doloris et cala- 
mitatis exhausit? 190. Quis ergo hunc caelo excludi patia- 
tur, quum eius virtuti sempiterna gloria et laudis patuerit 
immortalitas? Eademque caeterorum condicio est, quo- 
rum alius alio genere virtutis, omnes summis et singulari- 
bus vel in ipsos deos vel in homines meritis praestiterunt. 
Itaque tam egregiis eximiisque factis non infixas plumbo 
staluas, non arescentes triumphorum coronas satis diuturna 
persolvere posse praemia iudicatum est, sed florentiora sta- 
bilioraque munera quaesita sunt, quibus ornarentur ii, qui 
virtutem , honestatem , gloriam otio, libidini, voluptati, vitae 
denique praetulissent, tamque id aequum est quam illud de- 
corum maximeque probandum, non easdem improbis sedes 
quas bonis atque integris post mortem esse propositas. 
191. Intellexerünt enim ex maioribus nostris complures, 
qui sapientia praestiterunt, quum in dis aequitas praecipue 
vigeat eaque in eorum gubernatione appareat maxime, fieri 
non posse quin nequitiam sceleraque aversentur, quique ea 
in vita exercuerunt, eos a se ipsis longissime seiungant. 
Quod in vulgus edi verumque existimari non modo rationi 
conveniens, sed utile quoque in primis est futurum. Nam si 
quid in hominum animis pietatis, si quid religionis inerit, 
certe ob hanc potissimum causam se a flagitiis ac facinori- 
bus abstinebunt, quod impios ac nefarios homines a deorum 
concilio ac societate arceri iudicabunt. 192. Nee enim 
omnibus iidem illi sapientes arbitrati sunt eumdem cursum 
in*eaelum patere. Nam vitiis et sceleribus contaminatos de- 
primi in tenebras atque.in coeno iacere docuerunt, castos 
autem animos, puros, integros, incorruptos, bonis etiam 
studiis atque artibus expolitos leni quodam ac facili lapsu 
ad deos, id est, ad naturam sui similem pervolare. 

LV. 198. Quod si ita est, certe nobis, quantum conniti 
animo possumus, quantum diligentia consequi, contenden- 

dum atque elaborandum est, ut ne ab iis segregemur, quo- 
rum est proprium vita frui sempiterna ac beata. Quod effi- 
cere qui voluerit — omnes autem velle debebunt, qui se 
ipsos diligere convenienterque naturae volent vivere — 
numquam committet ut, quae caeteris exitiosa fore eredide- 
rit, ea ipse persequatur. Neque enim in spem venire poterit 
aut ignoraturos esse deos quae ipse agat, quum divinam na- 
turam nihil praeterire credibile sit, aut illa probaturos, a 
quibus non modo di, sed etiam sani bomines abhorreant. 
Quid enim turpius libidine, quid taetrius avaritia, quid de 
testabilius erudelitate? Quae quamvis in hominibus aliquando 
exsistant, tamen ab hominis natura tam aliena sunt quam 
humanum illud erit, si omnia nobis bona omniaque com- 
moda expetamus. 194. Atque in hoc comprimendae sunt 
cupiditates, quibus trahimur persaepe ad ea, quae virtuti 
adversantur. Quod facillime perficiet qui tam gloriosi faci- 
noris exitum. secum ipse adsidue cogitabit. Tantaque est 
- huius cogitationis suavitas, ut, quod libenter alacriterque 
agimus, etiam sine labore peragamus. Idque in praestanti- 
bus laudisque appetentibus hominibus facile cernitur: quo- 
rum tanta esse solet vel in obeundis proeliis vel in agendis 
causis vel in contentionibus pro re publica suscipiendis ala- 
critas tantaque virtus, ut, quod in iis rebus periculi aut la- 
boris est, aut non sentiant aut pro nihilo ducant. 195. Ma- 
gnum enim est contendentis et ad gloriam anhelantis animi 
fomentum, magnum solacium spes futurae ac propinquae 
sive utilitatis sive gloriae: neque id solum in magnis, sed 
etiam in levioribus laboribus ac studiis. Quos enim cursus, 
quos venatio delectat, eos quamvis de via fessos ac paene 
exanimes videas, numquam tamen minus alacres minusque 
concitatos .animadvertas. Iam honorum cupiditas quid non 
in nostra civitate laboris, quid non sollicitudinis negotiique 
facessit? LVlL. 196. Quotus tamen quisque est, qui se vel 
labore defatigatum vel prensationis molestia curaque con- 
fectum audeat dicere?. Sic, quorum oculos virtutis splendor 
oceupavit gloriaeque studium animos delenivit, ii nec labo- 
rem sentiunt et, si tantus est, ut aliquando erumpat, eo ta- 
men non magno opere moventur. Toti enim in eo sunt, ut 

prosint patriae immortalemque sibi nominis memoriam com. 
parent. Quam si quis negligendam ducat omnemque homi- 
nis felicitatem recte factorum conscientia metiri velit, is 
certe divinos honores, qui claris viris tribui consueverunt, 
numquam negliget. Etenim de dis ipsis, qui eosdem sibi 
honores asciverunt, pessime iudicasse videretur. 197. Tanta 
aytem eorum, qui huius modi consuetudine delectati sunt, 
et sapientia et aequitas agnoscitur, ut dubitari non possit 
quin ipsi quod egerunt a certa ratione proficiscatur. Quales 
numerare Lacedaemonas possumus, clarissimos et fortissi- 
mos viros, qui cives suos mortem pro patria obeuntes divi- 
nis honoribus adficere solebant. Quid vero illae, omnis 
plane doetrinae omnisque. sapientiae parentes, Athenae? 
nonne Codrum, regem suum, ob pietatem in patriam meri- 
taque illa, quibus excelluit, magno consensu in deos rettu- 
lerunt? .198. Atque haud scio an recte senserint viri do- 
etissimi, quorum ea fuit opinio, viros claros et fortes id- 
circo deorum immortalium honore consecratos , ut incitaretur 
virtus acrius et acuerentur vehementius ad obeunda pericula, 
qui patriae amore studioque tenebantur. "Vera enim vir- 
tutis merces gloria est, nec quidquam est aliud, quo magis 
ad reete honesteque agendum praestantis animi homines 
incendantur. Quod optime agnovit ac diutissime retinui! 
omnium litterarum praeclara custos et. aktrix Graecia: quae 
multos habet virtutis gratia factos ex hominibus deos, quo- 
rum alios fatentur novos, alios multis iam saeculis receptos 
in caelum eonsecratosque contendunt, quam multi autem 
sint, qui reconditas eorum scrutantur litteras, nosse for- 
tasse possunt. LVII. 199. Neque vero haec a me ideo 
copiosius disputantur, quod eos temere neque satis con: 
siderate tam multos consecratos esse credi velim, quum eos 
ipse quoque venerer deorumque loco habendos putem, sed 
potius, quum tot apud omnes. paene gentes immortalitate 
divinisque honoribus adfecti reperiantur, ut exacuam bono- 
rum mentes ad ea promerenda, quae sapientium iudicio du- 
cuntur amplissima. Nihil enim praestantius aut beatius ac- 
cecidere homini potest quam eo loco donari, in quem ut 
ascenderent urbis nostrae conditores, nullum periculum, 

nullum laborem, nullum denique certamen praeterniiserunt. 
Ac, si privatae utilitatis et commodi habenda ratio est, nul- 
lam aliam expetere aut optare vir sapiens et eruditus prae- 
ter hanc unam debet. 200. Templa vero publice vota et 
dedicata quantum in vulgus dignitatis, quantum habent glo- 
riae!. quum omnes, qui deos illos, quibus templa voventur, 
publice colunt, fateri cogantur et fuisse homines et ad deps 
divinosque honores una virtute frelos ascendisse. 201. Nec 
mirandum est deos illos publice coli eorumque delubra et 
templa augwste sancteque exornari, qui vel patribus nati 
sunt dis vel matribus. Nam quem ad modum eorum cultus 
et sanctus et religiosus est maximeque pietati atque aequi- 
tati consentaneus , sic admirationis aut.dubitationis nihil ha- 
bet. Totus enim ex natura oritur, ut iure ipso naturae, qui 
deo satus vel dea editus procreatusque sit, deus esse debeat: 
at vero, qui homine patre vel mortali matre natus est, hunc 
esse deum et magnum quiddam videri potest et dubitandi 
occasionem nec fortasse ineptam multis adferre solet. 202. 
Non enim, si eximius talium virorum virtuti. tribuatur honos, 
quin id iure fiat aut dubitare aut negare quisquam potest, 
sed, quod tantam virtutis esse vim velimus, ut vel natura 
- apsa eius unius ope immutetur, hoc illud est, de quo quae- 
rere doctiores viri non immerito soleant. Quibus ita respon- 
sum est, non immutari virtute naturam: nec enim id sine 
prioris naturae eorruptione posse evenire, sed eadem in 
illis manente natura evolare animum ad deos et in eorum 
ascribi concilium, quum immortalis sit et immortalitatis di- 
vinae particeps, corpus autem suapte natura mortale manere 
in terra, quodque terrenum est, nullo paeto suam exuere 
posse naturam, ut alienam induat. 203. Quamvis enim haec 
ipsa quaestio perobseura videri soleat nec omnino proclives 
aut faciles habeat explicatus, tamen, nisi auctoritatibus con- 
tra rationem pugnetur, non incommode, opinor, a nobis ex- 
posita censeri potest. Et quoniam, quae in hoc genere prae- 
cipua cognituque digna sunt, persequtmur omnia — volu- 
mus quidem certe — , praetereundum non est quales quam- 
que multae virtutes erudiendorum hominum gratia sint ho- 
nore deorum immortalium consecratae, Cuius rei finis est 

publica utilitas, ut, quo honore virtutes ipsas decoratas vi- 
deant, eumdem se consecuturos esse homines sperent, si 
iisdem virtutibus excellant. LVI1II. 204. Quoin genere mul- 
tum boni est in imitatione. Libenter enim ea imitantur et 
persequuntur multi, ex quibus alios illa eadem, quae ipsi 
appetunt, consecutos vident. Atque ex eo plerumque aeci- 
dit multis in rebus, quas antea ne cogitaverant quidem, quum 
ad elarorum virorum imitationem se contulerint, multorum 
vigeat industria. Quae quum paullo manavit latius, quantos 
progressus quantaque acquirat inerementa nihil necesse ar- 
bitror commemorare. |. 205. Constat enim inter omnes, quae 
praeclara dueuntur, ea fere omnia a tenuibus initiis sum- 
psisse exordium. Quod paullatim imitatione progrediente 
confirmatum ita increbruit, ut ne augeri quidem aut exagge- 
rari magis posset. Quod si ulla in re gratum nobis atque 
optatum esse debet, certe in complectendis provehendisque 
virtutibus non video quid esse possit optatius. Si quidem 
ex his informatio pendet educatioque vitae, quae quum recte 
instituitur atque excolitur, incredibile dictu est quantos quam- 
que uberes iustitiae, integritatis omnisque amplissimae lau- 
dis fructus adferat. LIX. 206. Sed, quum virtutes multae 
merito colantur, quod et ipsae cultu dignae sint et multae 
ab 118 ad universum genus hominum utilitates proveniant, 
quid sit cur bestiae quoque ipsae ab Aegyptiis ferme omnes 
consecratae sint scire sane velim. Sit piscis in cultu ae deo- 
rum opinione apud Syros, homines nec tanta ingenii acie 
praeditos nec tantis doctrinarum praesidiis instructos, ut 
haec inepta ridiculaque esse possint agnoscere. 207. Aegy- 
pti vero omnibus adfluentes eruditionis et scientiae laudi- 
bus quo modo in tam inanem tamque absurdam delabi opi- 
nionem potuerint equidem intelligere vix possum. Quid enim? 
an boves, canes, lupos, feles, pisces in deorum numero 
habebimus et quas nobis natura praesidii auxiliique causa 
animantes genuit, eas per inscitiam deos iudicabimus ? qui- 
bus nihil foedius, obscoenius , lutulentius ne natura quidem 
ipsa viderit. 208. Etiamne animalium monstra illa, a qui- 
bus hominum generi praecipua incommoda inferuntur, ero- 
codilos, aspidas, serpentes, caeteras feras et immanes 

beluas in deorum numerum referemus? Quid erit aliud na- 
turam invertere et ima summis, summa infimis commutare? 
Et, quum tantam in his imperitiam barbariamque agnosca- 
mus, tamenne ista penitus inania pertinaciter defendemus? 
Eademque inscitia caepas, allia, fructus caeteros, qui oriun- 
tur e terra, in deorum numero reposuit Aegyptus. 209. Quae 
haud scio cur longiori oratione refellere sit necesse. In- 
eredibilis est enim eorum absurditas, ut nulla esse possit 
aut pertinacia aut imperitia tanta quae non ista aspernetur 
, atque refugiat. Imbres autem, nimbi, procellae si a nostris 
consecratae sunt, id antiquissimis populi Romani ritibus ac 
caerimoniis receptum et confirmatum est. Quae tolli aut 
perturbari, quum et satis firma ratione nitantur et usu iam 
ipso confirmata et approbata sint, sine nefario scelere non 
possunt. 210. Graeciam vero, quam paullo ante laudibus 
ornavimus, hoc loco non sane laudare possumus, quae Cu- 
pidines et Amores satis audacter et temere in gymnasiis 
aedibusque publicis consecrarit. Quid enim Cupidini aut 
Amoribus cum gymnasiis? aut quid ea consecratio vel ad 
sSonsiderandum vel ad imitandum adferre potuit honestatis 
aut boni? LX. 211. Nihil enim temerarium, nihil insi- 
piens in deorum consecratione esse debet nec quod 
ullam vel levissimam aut turpitudinis aut ullius omnino im- 
pudentiae suspicionem adferat. Quales videri possunt eo- 
rum consecrationes, quorum in rebus probitati pudorique 
contrariis numen esse potentiaque creditur. Qui ergo ad 
hominum vitam vel adiuvandam vel excolendam atque 
exornandam aliquid attulerunt quique virtutibus rerum- 
que gestarum gloria praestiterunt, eos nemo dubitet iure 
deos habitos divinoque cultu adfectos esse. Neque ego 
ullo pacto auderem hoc primus prodere. Non enim tam 
studiose, quae laudari possunt, appeto quam reformidare 
ea soleo, ex quibus possit aliquid vel levioris culpae 
redundare. 212. Quum vero et mares et feminas com- 
plures in deorum numero esse videamus et eorum in 
urbibus atque agris augustissima templa veneremur, adsen- 
tiamur eorum sapientiae, quorum ingeniis et inventis omnem 
vitam legibus et institutis excultam constitutamque habe- 

mus. Tantis enim ducibus aberrare non possumus, neca 
nobis, sed ab illis ipsis, quos sequimur, rei tam iustae ac 
debitae ratio reposcetur. Iure enim fecisse putandi sunt, 
qui, ne quem virum aut feminam praeclare meritam debito 
honore spoliarent, eorum memoriam sanctam venerandam- 
que esse voluerunt. Nos autem iniuste ageremus, si, quos 
pari cultu venerationeque dignos cognovimus, eos patere- 
mur silentio praeteriri. 

LXI. 213. Neque hoc de te una, mea Tullia, dietum 
volumus, cuius exstabunt virtutis, prudentiae, doctrinae, 
continentiae ad omnem aeternitatem impressa vestigia, sed 
de iis omnibus, quos tali honore dignos aut ipsi vidimus 
aut futuro tempore posteritas intuebitur. Nunc autem de te 
loquar, quam non ego amissam aut mihi penitus ademptam 
velim dicere, quum illucescat menti meae cotidie magis prae- 
clarissima nominis tui tuarumque virtutum gloria. 214. Vi- 
gebis autem memoria, quam diu monumenta exstabunt illa, 
quibus eximia consignata sunt tam excelsae laudis testimo- 
nia, quae sempiterna fore, quum praestantissima sint, plane 
confidere debemus. Tibi igitur numquam me debitum per- 
solvisse officium putabo, nisi de me optime meritae, quem 
eximie coluisti, ac de patria, quam semper ornasti, supremo 
honore decoravero. Id autem facile consequar, quum is 
locus, quem tibi delegi, sempiternam habiturus sit religio- 
nem. 215. Nostra vero si qua erit ex ea re consolatio, 
quae magna certe erit, aut si qua laus ex paterna pietate, 
mihi certe iucundissima acciderit. Nihil enim aliud vel 
audire vel memoria repetere libentius possum quam me in 
eam, quam summe dilexerim summeque diligendam merito 
suo censuerim, quam maxime pium gratumque esse, quum 
praesertim in alienos, quia de se optime erant meriti, tam 
prolixos liberalesque sese et maiores nostri et exteri prae- 
buerint. LXII. 216. Quod si ullum umquam animal con- 
secrandum fuit , qualia multa consecraverunt Aegyptii, quod 
nullum profecto fuit, si Cadmi aut Amphitryonis progenies 
aut Tyndari in caelum tollenda fama fuit, huic idem honos 
certe dicandus est. Quod quidem faciam, teque omnium 
optimam doctissimamque approbantibus dis immortalibus 

ipsis in eorum coetu locatam ad opinionem omnium morta- 
lium consecrabo. Tu ergo in eo ipso fano, quod ad nomi- 
nis tui memoriam ac cultum votum dedicatumque est, et 
laudari te et coli senties. Maxime autem laetaberis.in eo, 
quod et eum tibi, quem maxime debui, honorem persolve- 
rim et me simul iniquissimo fortunae imperio penitus ex 
solverim. Nosti enim quam semper alacri fortique animo 
eunctis casibus restiterim, ut ne me quidem pulsum patria 
omnique plane dignitate spoliatum tam acri impetu frangere 
ae deiicere fortuna potuerit. 217. Cum inimicis autem 
quanta contentione decertaverim quaeque mea fuerit in iis 
refutandis frangendisque virtus et constantia norunt omnes, 
qui varios civitatis nostrae casus curiose notaverunt. Quum 
vero, Tullia, te mihi extremo loco fortuna ademisset, tum 
equidem intellexi quantum illa in rebus posset humanis 
quantaque adversus me ipsum vi ac potestate niteretur. 
Itaque nihil habui quod dicerem, nisi cedo et manum tollo, 
quum tam gravi accepto vulnere plane dolore perculsus 


. atque adflietus essem. Nunc autem et praeceptis sapientiae 
; adversus omnem fortunae vim confirmatus et te consecrata 
: in caelumque recepta tanta adfectus voluptate ac laetitia, 


quantam animo capere maximam possum, exsultare plane 
videor victorque de fortuna ac de omni prorsus dolore tri- 
umpho. Tu ergo, quando me insigni et excellenti tuarum 
laude memoriaque virtutum tam praeclare iuvisti, nunc ab 
hominibus seiuncta, non me deserens, sed aliquando re- 
spectans, perdue eo, ubi tua tandem collocutione conspectu- 
que fruar, ut et parenti tui amantissimo, quam potissimum 
optare debes, gratiam referas et ego multo mihi gratiorem 
multoque iucundiorem congressum nostrum futurum intelli- 
gam, quam insuavis et acerbus digressus fuit. 


Partis quartae volumine tertio continentur: 


Prooemium editoris. .. . . ..-.-... ss p. τι 544. 
M. Tullii Ciceronis de officiis ad M. filium libri tres . p. 1--1 
Eiusdem Cato maior de senectute liber ad T. Pomponium 


AUIGUI 2 ὦ ὦ d oC dE τὸν, τ 2€ τῷ 09.09" in Te p. 117—145 
Eiusdem Laelius de amicitia liber ad T. Pomponium 

AUIQUI 296r E99 oe ess .. p. 145—176 
Eiusdem paradoxa ad M. Brutum. . . . . . . . . . p. 176—190 
Eiusdem oratio de pace habita in senatu Graece a Cassio 

Dione servata . . . . .. died qu ὐὴν τοι ιξ p. 191—198 
Eiusdem scriptorum fragmenta. . . . . . . 20 5 5 p. 199—355 

In his: 

Orationis pro M. Scauro quae manserunt . . p. 223—239 

Timaei de universo libri fragmenta. . . . . p. 200—281 

Arateorum quae manserunt . . . . . . .. p. 305—338 
Scripta suppositicia. . . . .. .. ........ p. 355—372 


Pseudosallustii in M. Tullium Ciceronem declamatio. p. 355—357 
Pseudociceronis in Sallustium Crispum responsio . . p. 357—-363 
Oratio ad populum et equites Romanos ante quam iret 
in exsilium habita . .. ........... p. 364—372 
Incerti auctoris consolatio . .. .. ........ p. 972—431. 


τς Mul 


3 9015 00507 


ες; σα" 
ew 


" d 
ἢ * d 
τρῶν 
oat 


«o 9 UT soar ms 
EA dii 
DO NOT REMOVE —- 
RN T 

E CARDS 


Digitized by Google 


